•-      -^lA-  .- 


■^■r- 


m^. 


Digitized  by  the  Internet  Archive 

in  2010  witii  funding  from 

University  of  Ottawa 


littp://www.arcliive.org/details/s1collectiondesm42peti 


COLLECTION 


C  O  ÎM  P  L  E  T  E 


DES  MEMOIRES 


RELATIFS 


A  L'HISTOIRE  DE  FRAJNCE. 

( 


LEBEL    IMPRIMEUR  DU  ROI    A  PARIS 


COLLECTION 


COMPLETE 


DES   MÉMOIRES 

RKL ATI FS 

A   L'HISTOIRE   DE    FRANCE, 

DEPUIS    LE    RÈGNE    DE    PHILIPPE-AUGDSTE    JDSQu'aU    COMMENCEMENT 
DU    DIX-SEPTIÈME    SiÈCLEj 

AVEC   DES   NOTICES   SUR   CHAQUE   AUTEUR, 
ET    DES    OBSERVATIONS    SUR    CHAQUE    OUVRAGE, 

Par  m.  PETITOT. 


TOME  XLII. 


PARIS, 

FOUCAULT,  LIBRAIRE,  RUE  DE  SORBONNE,  N°  9. 
1824. 


CHRONOLOGIE  NOVENAIRE 


PAL  MA  CAYET. 

SUITE  DU  LIVRE  GINQUIESME. 

[iSgS]  rîi:x  ce  mesme  temps  plusieurs  docteurs  et 
grands  personnages  ecclésiastiques  qui  avoient  assisté 
à  la  conversion  du  Roy,  firent  publier  les  causes  et  rai- 
sonspour  lesquelles  ils  s'ostoienf  frnnvAT  à  rp<;fp  conver- 
sion. M.  Benoist,  curé  de  SainctEustache,  et  à  présent 
doyen  de  la  Faculté  de  Paris,  en  fit  faire  un  imprimé. 
M.  de  Morenne,  curé  de  Sainct  Mederic,  et  qui  a 
depuis  esté  evesque  de  Sez,  en  fît  aussi  un  autre.  iNIais 
il  en  fut  imprimé  un  intitulé  :  Raisons  par  lesquelles 
est  monstre  que  les  evesques  en  France  ont  peu  de 
droit  donner  absolution  à  Henry  de  Bourbon,  roy  de 
France  et  de  Navarre ,  de  V excommunication  par  luj 
encourue,  mesmes  pour  un  cas  réservé  au  Sainct  Siège 
apostolique. 

Dans  ces  raisons,  après  avoir  dit  que  tous  ceux 
qui  se  trouvent  excommuniez  pour  cas  réservé  au 
Sainct  Siège  apostolique,  estans  empeschez  de  se 
pouvoir  aller  présenter  au  Sainct  Père  par  empesche- 
ment  canonique  ,  c'est  à  dire  approuvé  pour  tel  par 
4'i.  I 

les  saincts  canons,  peuvent  recevoir  absolution  d'un 
autre,  en  leur  enjoignant  toutesfois,  au  cas  que  l'em- 
peschement  ne  dure  pas  tousjours,  et  lors  qu'il  sera 
cessé,  d'aller  vers  le  Sainct  Siège  pour  recevoir  ses 
commandemens  en  toute  humilité'. 

Que  ce  mot  d'excommunication  se  distingue  en 
celles  qui  viennent  ab  homine ,  st  en  celles  qui  sont  de 
droit,  et  que  les  excommunications  ah  homine  sont 
celles  qui  sont,  fulminées  par  bulle  du  Sainct  Pore  ou 
sentences  des  evesques  et  autres  ayans  jurisdiction;  a 
jure,  que  ce  soat  celles  que  l'on  encourt  en  commet- 
tant cas  pour  lesquels  y  a  excommunication  par  les 
constitutions  canonicques. 

Et  que  combien  que  des  chapitres  alléguez  pour 
vérification  de  ceste  maxime,  quelques-uns  parlent 
seulement  de  ceux  qui  sont  excommuniez  pour  avoir 
mis  la  maia  viulenie  î>ui  les  gens  d'église,  toutesfois 
les  autres  parlent  généralement  et  pour  quelque  cas 
que  ce  soit,  et  qu'il  y  a  semblable  raison  de  le  juger 
et  décider  ainsi  en  toute  autre  excommunication  pour 
cas  réservé  au  Sainct  Siège. 

Et  qu'il  ne  se  trouve  point  que ,  de  ceste  règle  et  pro- 
position générale,  il  y  ait  aucune  exception  particu- 
lière pour  l'excommunication  à  cause  d'heresie ,  au 
contraire  elle  y  est  expressément  et  nommément  com- 
prise par  Didacus  Covarruvias,  docteur  espagnol,  en 
ses  Commentaires  sur  la  constitution  de  Boniface  vin, 
qui  se  commence  :  Aima  mater. 

Au  reste,  que  ceux  qui  ne  peuvent  aller  vers  Sa 
Saincteté  ne  sont  nullement  obligez  par  le  droict  ca- 
non d'y  envoyer  pour  eux,  encores  qu'ils  le  puissent 
faire  et  obtenir  par  ce  moyen  leur  absolution  j  mais 

bien  est  il  dit  qu'ils  seront  absous  à  la  charge  et  en 
leur  enjoignant  comme  dessus  d'y  aller  en  personne 
lors  et  aussi  tost  que  l'empeschement ,  s'il  n'est  que 
pour  quelque  temps,  sera  cessé. 

Or,  de  tous  les  empeschemens  portez  et  advouez 
pour  tels  par  les  canons ,  celuy  cy  est  le  plus  célèbre 
cttrès-exprime'par  iceux,  c'est  à  sravoir  lors  que  quel- 
qu'un est  en  l'article  de  la  mort,  auquel  cas  ne  se 
trouve  aucune  réservation j  qui  est  cause  que  lors, 
non  seulement  les  evesques,  mais  tous  autres  prestres, 
peuvent  donner  absolution  de  tous  péchez  et  de  toutes 
censures,  comme  il  est  porté  par  le  concile  de  Trente, 
session  xin,  chap.  7,  §  dernier,  et  en  beaucoup  d'autres 
lieux. 

Puis  ayant  allégué  plusieurs  authoritez  pour  prou- 
ver que  l'article  de  mort  ne  s'entendoit  pas  seulement 
au  temps  et  au  moment  auquel  une  personne  est  pro- 
che de  rendre  l'esprit ,  mais  tout  autre  temps  auquel 
vray-semblablement  il  y  a  crainte  de  mort,  tant  à  cause 
des  inimitiez,  des  voleurs,  d'une  longue  navigation,  des 
sièges  où  l'on  se  trouve,  et  autres  tels  accidents.  D'avan- 
tage, que  les  evesques  en  France  avoient  bien  recognu 
que  le  Roy  n'estoit  pas  seulement  en  péril  de  mort  à 
cause  des  sièges  de  villes  et  des  combats  où  il  se  trou- 
voit  journellement,  mais  aussi  pour  les  attentats  qui  se 
faisoient  journellement  sur  sa  personne,  tant  par  poi- 
sons que  par  assassinats,  mesmes  qu'aucuns  assassi- 
nateurs  avoient  déposé  qu'ils  avoient  entrepris  de  le 
tuer  au  milieu  de  ses  gardes,  ainsi  que  l'on  a  voit  assas- 
siné le  feu  roy  Henry  m.  Après  toutes  ces  raisons  il 
poursuit  en  ces  mots: 

«  Or  c'est  chose  assez  notoire  combien  grandes  sont 

I. 

les  inimitiez  capitales  qu'on  porte  au  Roy,  et  le  sçavenl 
mieux  que  nuls  autres  ceux  qui  s'ofTencent  tant  de 
ceste  absolution,  recognoissans  assez  en  leur  cons- 
cience combien  et  quelles  grandes  imprécations  ils 
ont  faictes  et  font  encores  tous  les  jours  contre  luy. 

«  L'on  met  encores  au  nombre  des  empeschemens 
canonicquesla  grandeur  des  personnes  excommuniées, 
non  seulement  pour  ce  que  telles  personnes  sont  vo- 
lontiers délicates,  et  ne  peuvent  pas  aysement  porter 
la  fatigue  d'un  si  long  chemin  comme  est  celuy  de 
Eome,  mais  encores  plus  pour  ne  pouvoir  laisser  les 
peuples  ausquels  ils  commandent. 

«  Et  ne  peut  ny  ne  doit  on  arbitrer  qu'en  tel  cas  il 
ne  faille  avoir  esgard  au  bien  des  grands  peuples  et 
des  nations  entières,  attendu  mesmes  qu'en  la  per- 
sonne d'un  pauvre  mendiant,  l'on  tient  paur  empes- 
chement  canonique  d'aller  vers  le  pape  s'il  est  con- 
trainct  de  laisser  sa  femme  seule,  laquelle  il  a  accous- 
tumé  de  nourrir  des  ausmones  qu'il  peut  trouver;  et 
aussi  qui  plus  est  un  simple  serviteur  est  excusé,  quand 
par  sa  longue  absence  son  maistre  pourroit  recevoir, 
trop  grande  incommodité'. 

«  Mais,  pour  le  regard  des  personnes  de  grande 
qualité,  avant  que  de  les  absoudre  il  est  besoin  de  faire 
entendre  au  Sainct  Père  leur  condition  et  la  vérité  des 
choses,  et,  selon  son  conseil  et  commandement,  tels 
grands  seigneurs  doivent  estre  corrigez  de  leurs  fautes, 
si  ce  n'est  qu'il  y  ait  danger  en  la  demeure,  auquel 
cas  il  les  faut  absoudre,  en  faisant  toutesfois  par  eux 
promesse  qu'ils  obeyront  au  Sainct  Père  et  feront  sa 
volonté  telle  qu'il  la  donnera  à  entendre  par  son 
escrit. 

«  Au  reste,  l'on  présume  tousjours  que  telles  per- 
sonnes de  grande  qualité'  ont  un  perpétuel  empesche- 
ment,  et  par  conséquence  n'est  besoin  de  leur  en- 
joindre d'aller  trouver  le  pape.  Aussi  ceste  promesse 
d'obeyr  au  conseil  et  rescrit  de  ^Sa  Saincteté  est  prise 
d'eux,  non  pour  luy  reserver  déjuger  si  tels  person- 
nages doivent  aller  en  personne  vers  elle  ou  non,  at- 
tendu que  l'evesque  a  bien  plus  particulière  cognois- 
sance  de  ce  qui  se  peut  ;  mais  l'on  interpose  telles  cau- 
tions d'autant  qu'il  est  plus  convenable  et  mieux  séant 
qu'un  grand  seigneur  reçoive  les  mandemens  et  or- 
donnances d'un  grand  prélat. 

«  Or  le  Roy  qui  est  un  prince  puissant  qui  n'a  peu 
abandonner  tant  de  provinces,  de  peuples  et  de  citez 
qui  sont  sous  son  obeyssance,  mesmes  en  temps  de 
guerre  et  de  guerre  civile  ,  et  si  ne  le  peut  encores  au- 
jourd'huy  faire,  et  neanUnoins  combien  qu'il  y  eust 
danger  en  la  demeure,  et  que  pour  ceste  occasion  les 
evesques  eussent  pu  luy  donner  absolution  avant  que 
d'envoyer  au  Pape,  en  recevant  de  luy  la  promesse 
que  nous  avons  dicte  d'obeyr  au  commandement  de 
Sa  Saincteté',  toutesfois,  pour  se  mettre  tousjours  plus 
en  leur  devoir,  avant  que  de  donner  l'absolution,  eux 
et  les  princes  du  sang  royal,  avecques  autres  grands 
princes  et  seigneurs  catholiques  qui  combattent  pour 
l'Estal  de  la  Fiance  et  aussi  pour  leur  conservation 
propre,  députèrent  vers  Sa  Saincteté'  le  marquis  de 
l*isani  j)our  luy  représenter  comme  l'on  estoit  sur  les 
termes  de  ceste  conversion,  et  tout  plein  d'autres 
choses  appartenantes  à  ce  subjet,  et  pour  la  supplier 
en  toute  huuiilile  trouver  bon  de  donner  son  conseil 
et  commandement  sur  chose  si  importante,  afin  qu'au 

faict  d'icelle  conversion  toutes  choses  se  passassent 
selon  la  volonté  et  mandement  de  Sa  Saincteté,  et 
rien  ne  fust  obmis  de  ce  qu'elle  auroit  aggreable  y 
cstre  observé;  et  toutesfois,  encores  que  Sa  Saincteté 
ne  voulust  oncques  ouyr  ledit  marquis,  et  que  l'au- 
dience eust  esté  attendue  presque  un  an  entier,  si  est* 
ce  que  les  evesques  ,  en  donnant  l'absolution  au  Roy, 
laquelle  ne  se  pouvoit  plus  long  temps  différer,  n'ont 
laissé  de  luy  enjoindre,  selon  leur  pouvoir  spirituel, 
et  prendre  promesse  et  asseurance  qu'il  envoyeroit 
vers  Sa  Saincteté  pour  recevoir  ses  commandemens 
en  toute  humilité,  comme  à  cest  effect  il  a  envoyé  le 
duc  de  Nevers  et  quelques  prélats  quand  et  luy,  avec- 
ques  amples  instructions,  procez  verbaux  et  actes  au- 
thenticques  de  tout  ce  qui  seroit  passé  et  intervenu  au 
faict  de  sa  conversion.  Or  que  l'absolution  se  puisse, 
donner  quand  il  y  a  danger  en  la  demeure,  laquelle 
ne  se  donneroit  autrement,  outre  les  lieux  prealleguez, 
il  est  aussi  veriffié  par  autres  passages  du  droict  canon. 

«  Outre  le  danger  de  mort,  tant  corporelle  que  spi- 
rituelle, que  couroit  le  Roy,  dont  il  a  esté  jà  parlé  cy- 
dessus,  et  dont  les  saincts  décrets  ont  tant  fait  d'estat 
qu'en  tel  cas  ils  ont  donné  toute  puissance  d'absoudre 
de  tous  péchez  et  de  toutes  censures  à  tous  prestres, 
et  pareille  à  celle  du  pape,  il  y  avoit  encores  beau- 
coup d'autres  inconveniens  à  craindre,  en  cas  mesme 
que  l'on  eust  esté  asseuré  de  plus  longue  vie,  et  deux 
principaux  entr'autres. 

«L'un,  que,  le  Pape  continuant  à  refuser  tousjours 
audience  aux  catholiques  en  chose  qui  regardoit  le 
sauvement  de  l'ame  d'un  piince  pénitent,  et  les  héré- 
tiques taschans  par  tous  artifices  de  le  destourner  de  ce 


DE  PALMA  CATET.  [l593]  n 

sainct  propos,  l'on  vinst  à  perdre  en  fin  ceste  tanthelle 
et  heureuse  occasion  de  conserver  la  religion  catho- 
lique et  tout  le  royaume  très-chrestien,  en  ramenant 
à  la  foy  et  au  giron  de  l'Eglise  catholique  un  prince 
que  le  droict  du  sang  et  la  nécessite'  de  la  conservation 
de  l'Estat  de  France  et  de  celuy  d'un  chacun  en  parti- 
culier avoit  donne  pour  chef  aux  catholiques  lors 
que  le  feu  roy  Henry  troisiesme  fut  si  misérablement 
tué.  Or,  en  semblables  occasions,  il  faut  advancer  les 
clioses  et  accourcir  le  temps. 

«  L'autre  grand  inconvénient  estoit  le  danger  auquel 
se  retrouvoientles  âmes  d'infinis  catholiques,  lesquels, 
combattans  sous  luy  pour  la  conservation  de  l'Estat  et 
couronne  de  France,  et  aussi  pour  leurs  vies,  leurs 
honneurs  et  leurs  biens  propres,  estoient  par  ce  moyen 
forcez  à  une  nécessaire  participation  avecque  lu}'  ; 
laquelle  considération  a  esté  de  si  grand  poix  envers 
beaucoup  de  docteurs  grands  en  sçavoir  et  en  pieté', 
qu'ils  ont  laissé  par  escrit  que  ,  quand  une  excommu- 
nication ne  profite  point  à  ce)uy  qui  est  excommunié, 
et  au  contraire  nuit  à  toute  une  communauté,  il  faut 
absoudre  mesmes  l'impénitent,  encores  que  ce  fust 
malgré  luy. 

«  Pour  toutes  ces  raisons  lesevesques  maintiennent, 
à  la  dignité  et  authorité  de  Sa  Saincteté,  qu'ils  ont  de- 
mandé le  conseil  et  commandement  d'icelle,  et  l'ont 
attendu  plus  long  temps  qu'il  n'est  prescrit  par  le 
droict  en  cas  où  il  y  a  péril  en  la  demeure  ;  et  quand 
à  l'absolution,  qu'elle  a  esté  donné^sur  causes  très- 
vrayes  et  très-justes  ,  et  qu'elle  ne  peut  estre  aucune- 
ment révoquée  en  doute,  de  tant  moins  que  mesmes 
une  absolution  injuste  et  donnée  sur  cause  faulse  ne 

laisse  de  tenir,  pourveu  que  celuy  qui  la  donne  ait 
l'intention  d'al)soudre,  combien  qu'en  tel  cas  et  celuy 
qui  donne  et  celuy  qui  reçoit  l'absolution  pèchent  tous 
deux. 

«  Et  ne  se  peut  remarquer  y  avoir  eu  aucun  manque- 
ment de  la  part  du  pénitent,  soit  en  l'instruction,  soit 
en  la  recognoissance  ouverte  de  son  erreur  et  pul^li- 
que  abjuration  d'iceluy,  après  instruction  suffisante, 
soit  en  la  profession  de  la  foy  catholique,  apostolique 
et  romaine,  soit  en  la  promesse  d'obeyr  au  comman- 
dement et  rescrit  du  pape  et  ordonnances  de  l'Eglise, 
soit  en  quelque  autre  circonstance  de  ceste  conversion 
tant  desire'e  de  tous  les  gens  de  bien ,  et  tant  néces- 
saire au  bien  de  la  religion  catholique  et  conservation 
du  royaume  très-chrestien ,  et  bref  y  avoir  eu  aucune 
cause  pour  laquelle  ils  deussent  doubter  de  luy  oster 
le  lien  de  l'excommunication,  de  luy  faire  part  des 
sacremens  de  l'Eglise,  et  le  reiinir  à  la  communion  des 
fidelles.  » 

Voylà  ce  qui  fut  publié  pour  la  juste  absolution  du 
Roy. 

Tandis  que  les  ecclésiastiques,  tant  d'un  party  que 
d'autre,  s'esforçoient  par  escrit,  les  uns  à  prouver  la 
validité,  les  autres  l'invalidité'  de  ceste  absolution,  le 
Roy  s'en  alla  à  Melun,  oii  le  27  d'aoust  fut  pris  Pierre 
Barrière,  qui  avoit  résolu  de  tuer  Sa  Majesté'.  Avant 
que  de  dire  comme  il  fut  exécuté  voyons  comme  son 
entreprise  fut  descouverte. 

Au  mois  d'aoust  de  ceste  année  le  père  Séraphin,  de 
l'ordre  de  Sainct  Dominique  ou  des  Jacobins,  advertit 
le  Roy,  parle  sieur  de  Brancaleon,  à  présent  gentil- 
homme servaiit  de  la   Koyne,   que  ledit  Pierre  Bar- 

riere  estoit  en  volonté  de  tuër  Sa  Majesté,  et  estoit 
party  exprès  de  Lyon  pour  ce  faire. 

Ce  jacobin  descouvrit  ceste  entreprise  dans  la  ville 
de  Lyon  en  ceste  manière.  Barrière  voulant  prendre 
plus  ample  conseil  de  son  entreprise ,  il  se  délibéra 
d'en  parler  à  quelques  gens  d'église,  auquel  conseil  se 
trouva  un  docteur,  un  prestre  et  ledit  père  Séraphin, 
jacobin.  Et  ayant  proposé  qu'il  estoit  résolu  de 
s'acheminer  à  Paris,  et  là  où  il  trouveroit  le  Roy  de  le 
tuer,  les  trois  escoutans  commencèrent  à  en  dire  cha- 
cun leur  advis.  Le  docteur  dit  que,  pour  quelque  oc- 
casion que  ce  fust  en  matière  de  religion,  il  ne  falloit 
attenter  à  la  vie  de  personne,  mesmes  des  roys,  qui 
sont  personnes  sacrées.  Le  prestre,  au  contraire  de 
cestuy-là,  dit  qu'il  ne  faisoit  difïïculté  d'approuver 
l'intention  de  Pierre  Barrière,  et  que  ceseroit  un  acte 
méritoire.  Le  père  Séraphin  dit  qu'il  n'approuveroit 
jamais  un  attentat  sur  la  vie  d'un  homme ,  quel  qu'il 
fust,  et  qu'il  n'appartenoit  qu'aux  supérieurs,  comme 
sont  les  roys  et  princes,  d'user  dii  glaive,  et  encore  fau- 
droit  il  que  ce  fust  en  justice. 

Mais,  voyant  que  Barrière,  nonobstant  l'advis  qui 
luy  fut  donné,  avoit  dit  qu'il  ne  changeroit  de  resolu- 
tion, ledit  père  Séraphin  en  fit  donner  l'advis  cy- 
dessus  à  Sa  Majesté  par  ledit  sieur  Brancaleon,  qui 
l'ayant  recognu  à  Melun  le  26  d'aoust  devant  le  logis 
du  Roy,  et  voulant  le  faire  arrester,  il  luy  disparut,  et 
ne  peut  estre  appréhendé  jusques  au  lendemain  27 
qu'il  fut  recognu  et  arresté  à  l'une  des  portes  dudit 
iMelun  rentrant  à  la  ville.  A  l'instant  il  fut  mis  es 
mains  de  Lugoly,  lieutenant  de  la  provosté  de  l'hostel, 
et  conduit  aux  prisons  dudit  lieu,  où  estant,  il  déclara 

h  la  geolliere  et  à  un  prestre  lors  prisonnier  qu'il  ne^ 
mangeroit  point  tantqu'il  seroit prisonnier,  mais  qu'on 
luy  baillast  du  poison  et  il  en  mangeroit.  Interroge'  ai 
plusieurs  et  diverses  fois  par  ledit  Lugoly,  en  ses  pre- 
mières responses  dit  estre  aagé  de  vingt -sept  ans, 
natif  d'Orléans,  de  son  premier  mestier  batellier  et  de 
présent  soldat,  estoit  sortj  d'Auvergne  pour  aller  faire 
la  guerre  en  Lyonnois  sous  la  charge  du  sieur  d'Al- 
bigny  ;  confessa  avoir  séjourné  un  mcis  en  la  ville  de 
Lyon,  et  que,  passant  depuis  par  la  Bourgongne,  il 
seroit  arrivé  à  Paris,  de  là  à  Sainct  Denis,  puis  à 
Melun,  en  intention  d'y  chercher  et  trouver  maistre. 
Derechef  interrogé,  dit  que,  dès  qu'il  partit  d'Au- 
vergne, il  avoit  intention  de  venir  tuer  le  Roy,  dont, 
estant  arrivé  à  Lyon,  il  le  communiqua  à  quelques 
personnes  «cclesiastiques.  Enquis  de  quelle  façon  il 
vouloit  exécuter  une  telle  entreprise,  dit  que  c'estoit 
avec  un  Cousteau  ou  un  pistollet,  en  s'approchant  du 
Roy  à  travers  ses  gardes. 

Et  sur  ce  que  ledit  lieutenant  eut  advis  que  Barrière 
avoit  eu  un  cousleau  caché  entre  ses  chausses  et  sa  che- 
mise, lequel  il  avoit  mis  es  mains  dudit  prestre  pri- 
sonnier, le  priant  ne  le  monsti^er,  enquis  par  une 
seconde  interrogatoire  il  le  dénia  j  mais  à  l'instant 
luy  ayant  esté  ledit  Cousteau  représenté,  lequel  estoit 
dun  pied  de  grandeur,  trenchant des  deux  costez,  fort 
pointu,  et  fraichement  esmoulu  et  aiguisé,  recognut 
ledit  Cousteau  estre  sien,  qu'il  l'avoit  sur  soy  lors  qu'il 
fut  arresté  prisonnier,  et  l'avoit  acheté  d'un  coustelier 
ou  mercier  à  Paris. 

Le  Roy,  adverty  des  charges  et  estât  du  procez,  dé- 
puta des  présidents  de  ses  cours  souveraines,  conseil- 

lers  en  son  conseil  d'Estat,  et  inaistres  des  requostes 
ordinaires  de  son  hostel,  jusques  au  nombre  de  dix, 
pour  procéder  au  jugement  dudit  proc^z,  au  rapport 
dudit  lieutenant  Lugoly.  Tous  lesquels  assemblez,  le 
proccz  veu,  et  ledit  Barrière  mandé  et  ouy  au  conseil, 
outre  ses  premières  confessions  dit  qu'estant  arrivé  à 
à  Lyon,  il  avoit  volonté  de  tuer  le  Roy.  Interrogé  qui 
l'avoit  induit  à  cela,  dit  que  la  première  impression 
luy  en  estoit  venue  de  son  mouvement  ;  et  enquis  com- 
ment et  de  quelle  façon  il  pensoit  exécuter  ceste  mau- 
vaise volonté,  respondit  que  c'estoit  avec  un  pistolet 
chargé  de  deux  basles  et  un  carreau  d'acier,  qu'il 
esmorceroit  de  poudre  fricassée  et  seichée  sur  le  feu, 
dans  laquelle  il  mesleroit  du  soulfre  afin  qu'elle  ne 
faillist  à  prendre  feu. 

Et  comme  le  cousteau  cy-dessus  estoit  sur  la  table 
de  la  chambre  du  conseil  pour  luy  estre  monstre, 
avant  qu'il  en  fut  enquis,  dit  que  le  cousteau  qu'il 
voyoit  sur  la  table  estoit  son  cousteau,  et  qu'il  l'avoit 
lorsqu'il  fut  arresté  et  mené  aux  prisons,  qu'on  le  luy 
donnast ,  et  que  l'on  verroit  ce  qu'il  en  feroit.  Et 
enquis  ce  qu'il  en  voudroit  faire,  respondit  qu'il  ne 
sçavoit,  et  à  l'instant  que  l'on  le  verroit,  et  que  l'on 
interpretast  ce  qu'il  avoit  dit  si  on  vouloit. 

Plus,  dit  qu'après  avoir  acheté  ledit  cousteau  il  ne 
demeura  qu'une  heure  à  Paris,  de  là  vint  à  Sainct  De- 
nis, et  vid  le  Roy  en  l'église  dudit  Sainct  Denis  oyant 
la  messe  en  grand  dévotion.  Interrogé  en  quelle  vo- 
lonté il  estoit  venu  de  Paris  à  Sainct  Denis,  respondit 
que  ce  n'estoit  à  autre  intention  que  pour  trouver 
(juehjties  gentils-hommes  qui  luy  prestassent  argent 
pour  se  rendre  capucin  à  Paris;  que  n'ayant  trouvé 

ceux  qu'il  cherchoit,  il  avoit  suivy  le  Roy  et  este 
allé  coucher  à  Champ  sur  Marne,  puis  à  Brie-Comt 
Robert,  où  il  se  confessa  et  communia. 

A.UX  respouses  de  Barrière  se  trouvèrent  plusieui 
variations  et  dénégations  de  choses  dont  il  fut  sufEsai 
ment  convaincu.  Sur  toutes  lesquelles  charges  resi 
tans  desdites  informations  et  responscs,  recollement 
confrontations,  et  conclusions  du  procureur  du  R< 
en  la  prevosté  de  l'hostel,  ledit  Barrière  fut  decla 
suffisamment  attaint  et  convaincu  du  crime  de  lez 
majesté  au  premier  chef  pour  avoir  voulu  attenter 
la  personne  du  Roy.  Pour  réparation  il  iut  condam: 
à  estre  trainé  dans  un  tombereau ,  et  par  les  rues  t 
naillé  de  fers  chauds  j  ce  faict,  mené  au  grand  marcl! 
de  la  ville  de  Melun ,  et  là  avoir  le  poing  droit  ars 
bruslé ,  tenant  en  iceluy  le  Cousteau  dont  il  avoit  es 
trouvé  saisi ,  puis  mené  sur  un  eschalfaut  pour  y  ave 
les  bras,  cuisses  et  jambes  rompues  par  l'exécuteur  ( 
la  haute  justice,  et,  ce  faict,  mis  sur  une  roue  pour 
demeurer  tant  qu'il  plairoit  à  Dieu ,  et  après  la  mo 
son  corps  estre  bruslé  et  réduit  en  cendres,  et  icell 
jettées  au  ventj  que  sa  maison  seroit  razée,  tous  s; 
biens  acquis  et  confisqués  au  Roy;  et,  avant  l'execi 
tion,  que  ledit  Barrière  seroit  appliqué  à  la  questi» 
ordinaire  et  extraordinaire  pour  déclarer  ses  complic 
et  ceux  qui  l'avoient  induict  d'attenter  à  la  personne 
Sa  Majesté. 

Suivant  ceste  condamnation,  Barrière,  exhorté  « 
le  menant  à  la  question  de  dire  vérité,  dit  (|ue  pe 
sonne  ne  luy  avoit  faict  aucune  promesse  pour  fai 
un  tel  coup;  mais,  appliqué  à  la  question,  et  relasc 
des  tourmens,   dit  qu'un  ecclésiastique  à  Lyon  h 

avoit  dit  que  s'il  pouvoit  parachever  son  entreprise  ce 
seroit  un  grand  bien,  que  ce  seroit  bien  fait,  et  qu'il 
auroit  la  gloire  céleste  de  paradis.  Plus,  qu'un  capus- 
sin  luy  en  avoit  dit  autant.  Mais  qu'estant  arrivé  à 
Paris,  et  ayant  demandé  à  son  lioste  qui  estoient  les 
prédicateurs  plus  aflectionnez  au  party  de  l'union,  il 
l'addressa  à  Aubry,  cure  de  Sainct  André  des  Arts,  et 
luy  dit  l'intention  qu'il  avoit  de  tuer  le  Roy  en  pré- 
sence de  son  vicaire,  en  laquelle  ledit  curé  le  con- 
firiua,  luy  disant  que  ce  ne  seroit  point  mal  fait  de  le 
tuer,  quoy  qu'il  allast  à  la  messe,  parce  qu'il  croyoit 
que  Sa  Majesté  avoit  quelque  mauvaise  volonté  contre 
la  religion  catholique.  Plus,  que  ledit  curé  le  mena 
pour  parler  au  jesuiste  Varade,  mais  qu'ils  ne  le  trou- 
vèrent pas  en  ce  jour  là,  et  que  le  lendemain  l'ayant 
esté  recherclier  il  parla  à  luy  et  luy  dit  son  intention, 
en  laquelle  il  l'exhorta  de  continuer;  puis  se  confessa 
à  un  autre  jesuiste  qui  le  communia.  Plus,  qu'il  avoit 
délibéré  d'exécuter  le  coup  avec  un  poignard,  ou  avec 
le  Cousteau  dont  il  avoit  esté  saisi  lors  qu'il  fut  arresté, 
lequel  il  fit  ainsi  aiguiser,  tant  à  la  pointe  qu'au  dos, 
en  sorte  qu'il  trenchoit  des  deux  costez.  Qu'au  sortir 
de  Paris  il  estoit  venu  à  Sainct  Denis  ayant  la  mesme 
intention  ;  et  qu'ayant  veu  le  Roy  à  la  messe  en  l'église 
Sainct  Denis  il  en  fut  joyeux,  et  dèslors  se  reculoit  de 
voir  le  Roy,  de  crainte  d'estre  poussé  à  l'exécution  de 
sa  mauvaise  pensée,  dont  il  perdit  le  courage.  Sur- 
(juoy  luy  ayant  demandé  pourquoy  donc  il  avoit  suivi 
le  Koy  par  tout  où  il  estoit  passé,  dit  qu'il  estoit  bien 
mal  mené  et  en  avoit  grand  regret;  qu'il  estoit  passé 
à  Ciiaujp,  où  il  avoit  couché  le  samedy,  puis  à  Brie, 
où  derechef  il  s'estoit  confessé  et  fait  ses  pasques,  cl 

de  là  estoit  arrivé  à  Melun,  où  il  avoit  esté  pris.  Lei 
dites  confessions  faictes  et  réitérées  par  plusieurs  foiî 
tant  à  la  question  eue  dehors,  ledit  Barrière  y  persist 
jusques  au  dernier  souspir  de  sa  vie,  sans  monstr^ 
avoir  grande  contrition  de  sa  faute,  ne  prier  Dieu  lu 
pardonner.  Après  l'exécution  des  peines  susdites  aut 
quelles  il  avoit  esté  condamné,  estant  proche  de  1 
mort,  admonesté  s'il  avoit  quelque  chose  encores  su 
sa  conscience  qu'il  s'en  deschargeast,  respondit  que  c 
qu'il  avoit  dit  à  la  question  et  estant  relasché  d'icell 
estoit  véritable,  et  outre,  qu'il  y  avoit  deux  prestrcj 
qui  estoicnt  sortis  de  Lyon  pour  semblable  entreprise 
et  qu'il  s'estoit  advancé  le  premier  pour  l'exécuter  afi 
d'en  avoir  l'honneur.  Et  ainsi  mourut  criant  merc 
à  Dieu,  au  Roy  et  à  la  justice,  comme  on  luy  faisoi 
dire. 

En  quelques  impressions  de  moh  Histoire  de  la  Pai 
il  se  trouve  que  ledit  père  Séraphin  Banchi,  ayant  ou 
en  confession  Pierre  Barrière,  et  ne  le  pouvant  dei 
tourner  de  sa  mauvaise  intention,  en  avoit  fait  adverti 
le  Boy  ;  et  de  fait  il  avoit  esté  ainsi  rapporté  à  Sa  Mî 
jesté,  qui  pensoit  que  cela  fust  vray;  car,  mesmes  loi 
que  M.  de  Villeroy  présenta  à  Sa  Majesté,  dans  Saine 
Germain  en  Laye,  ledit  père  Séraphin  pour  luy  fair 
la  révérence,  il  luy  dit  :  «  Mon  père,  il  vous  avoit  dit  s 
mauvaise  intention  eu  confession.»  Soudain  le  père  Se 
raphin,  u n  peu  esmeu,  luy  respondit  :«  Sire,  ne  le  croye 
pas  nullement  5  je  ne  l'eusse  pas  révélé  pour  chose  di 
monde,  car  je  sçay  combien  vaut  le  seau  de  la  con 
fession  sacramentale  pour  la  gloire  de  Dieu,  le  bien  d 
l'Eglise  et  le  salut  des  particuliers.  Barrière  ne  nou 
proposa  son  intention  qu'en  manière  d'en  demande 

advis  et  conseil,  j)  Puis  raconta  à  Sa  Majesté' comme  cela 
s'estoit  fait,  ainsi  qu'il  a  esté  dit  cy-dessus. 

Ledit  père  Séraphin  est  de  l'opinion  de  plusieurs 
docteurs  qui  font  le  seau  de  la  confession  esgal  in  fa- 
ciendis,  ac  infactis  (0,  ce  que  beaucoup  n'approuvent 
pas,  mesmes  les  cours  souveraines  en  France,  qui  tien- 
nent (ju'il  y  a  des  causes  et  raisons  de  révéler  licite- 
ment les  confessions,  tam  factorum  quani  faciendo- 
rum,  aut  i^olitoruni  i"^),  quand  il  est  question  du  crime 
de  leze -majesté  au  premier  et  second  chef,  veu  que 
mesmes  en  tels  cas,  sola  suspicio  crimen  facit  (5)  ^  et 
(jue  les  personnes  qui  ne  révèlent  telles  confessions  en 
doivent  estre  justement  punies  comme  adherans  et  fau- 
teurs sous  preteste  de  pieté,  qui  seroit  une  impieté  en- 
core plus  détestable. 

Le  vingtiesme  article  de  la  trefve  générale  cy-dessus 
dite  porte  que  le  duc  de  Savoye  seroit  compris  en- 
voyant sa  déclaration  dans  un  mois.  Or  nous  avons  dit 
l'an  passé  comme  le  sieur  Desdiguieres  avoit  pris  Bri- 
queras et  Cavours,  et  luy  avoit  porté  la  guerre  dans  le 
Piedmont,  ce  qui  fut  cause  que  le  duc,  aussi-tost  que 
la  saison  le  luy  put  permettre,  ayant  receu  unze  com- 
pagnies d'Italiens ,  quatre  mille  Suisses,  vingt-quatre 
compagnies  de  Neapolitains ,  quelques  compagnies 
d'infanterie  espagnole  conduittes  par  Manrico  di  Lara , 

(')  In  facienJU  ac  in  faclis.  Dans  les  choses  qu'on  [doit  faire  ou 
qu'on  a  faites. 

y  Tant  factorum  quam  faciendorum ,  aut  voUtorum.  (Ce  dernier 
luoi  u  est  pas  lalia.)  Tant  de  ce  qu'on  a  fait  que  de  ce  qu'on  doit  faire, 
ou  que  l'on  veut  faire. 

\  1  Sola  suspicio  crimeti  facit.  Le  soupçon  seul  suffit  pour  qu'on  ac- 
cuse. 

avec  nombre  de  cavalerie  du  duché  de  Milan ,  il  as- 
sembla toutes  ses  forces,  et  fit  un  corps  d'armée  de  dix 
mille  hommes  de  pied  et  quinze  cents  chevaux.  Avant 
que  de  rien  entreprendre  il  délibéra  de  s'asseurer  des 
passages  des  monts  par  où  ledit  sieur  Desdiguieres 
estoit  passé,  et  alla  assiéger  le  chasteau  d'Eschilles  du 
costé  du  Pas  de  Suze,  qu'il  print;  puis  assiégea  le  fort 
de  Mirebouc  qu'il  print  aussi  par  force.  Ce  qu'ayant 
fait,  il  fit  bastir  un  fort  dans  la  valée  de  La  Perouse, 
qu'il  nomma  Sainct  Benoist,  pour  empescher  le  se- 
cours des  François  qui  pourroit  venir  par  là,  puis  il 
s'en  alla  reprendre  la  tour  de  Luzerne  et  assiéger  Ca- 
vours  dont  il  print  la  ville  j  mais,  ayant  tenu  quelque 
temps  le  siège  devant  le  chasteau,  et  les  François  qui 
estoient  dedans  luy  ayant  donné  plus  de  peine  qu'il  ne 
pensoit ,  bien  qu'il  eust  receu'encor  trois  mille  Espa- 
gnols sous  la  conduitte  d'Augustin  Messia,  et  voyant 
que  pour  lors  il  n'eust  pas  beaucoup  exploicté,  il  leva 
son  siège  et  accepta  ladite  trefve  générale,  renvoya 
les  troupes  italiennes  sur  le  duché  de  Milan,  et  mit  les 
autres  en  divers  lieux  de  son  pays  en  garnison. 

Le  jour  Sainct  Matthieu,  21  septembre,  les  Lyon- 
nois  se  barricadèrent  contre  le  duc  de  Nemours  leur 
gouverneur,  coururent  aux  armes,  se  saisirent  de  toutes 
les  places  de  la  ville,  et  menèrent  le  canon  devant  le  lo- 
gis du  duc  de  Nemours,  lequel  fut  en  fin  contraint  de 
se  rendre  leur  prisonnier  avec  beaucoup  des  siens , 
entre  lesquels  estoient  les  marquis  de  Sainct  Fortunat 
et  de  Bommercat ,  les  sieurs  de  Montespan,  d'Albigny, 
de  Donat,  de  La  Buttoniere,  de  Basoches,  de  Teraut, 
et  plusieurs  autres.  Quant  audit  sieur  duc,  ils  le  mi- 
rent prisonnier  dans  le  chasteau  de  Pierre-Ancise. 

Plusieurs  discours  fui  ent  imprimez  en  ce  temps  là 
sur  ce  suject.  Les  Lyonnois  publièrent  un  manifeste 
sur  la  prise  de  leurs  armes.  Ils  disoient  : 

Qu'après  le  devoir  qui  les  obligeoit  à  la  religion,  ils 
n'avoient  rien  de  plus  cher  que  le  soin  de  leur  conser- 
vation :  ce  qui  estoit,  naturellement  empraint  en  l'af- 
fection de  toute  créature. 

Que  bien  que  le  feu  Roy  eust  donne'  le  gouverne- 
ment du  Lyonnois  audit  duc  de  Nemours,  qu'il  leur 
en  devoit  la  seule  jouyssance,  pource  qu'au  péril  de 
leurs  vies,  et  sans  y  estre  obligez,  ils  a  voient  pris  les 
armes  pour  l'y  maintenir. 

Que  ledit  duc  n'avoit  jamais  donne'  coup  d'espée 
pour  chasser  les  ennemis  de  leur  ville,  mais  qu'ils  luy 
avoient  rendue  en  un  estât  paisible,  esloignée  de  fac- 
tions, plus  riche  et  plus  fréquente  cent  fois  qu'elle 
n'avoit  esté  depuis. 

Qu'il  n'avoit  pas  engagé  ses  terres  pour  acquérir  le 
pays  de  Dombes  et  Vienne,  ny  ce  qu'il  tenoit  en  Au- 
vergne et  Bourbonnois,  mais  qu'ils  avoient  espuisé 
Leuis  moyens  pour  l'en  rendre  maistre. 

Et  toutesfois,  qu'oubliant  d'estre  sur  eux  comme  un 
père  sur  ses  enfans,  il  s'estoit  esvertué  de  les  traicter 
comme  serviteurs,  voulant  les  contraindre  de  changer 
l'obeïssance  volontaire  en  un  service  forcé,  pour  ci- 
menter une  espèce  de  souveraineté  au  sang  de  leurs 
concitoyens. 

Que  la  vérité  estoit  telle  :  Que  ledit  sieur  duc  ayant 
laissé  son  frère,  M.  le  marquis  de  SainctSorlin  ,  sur  la 
(in  de  l'année  i589  et  durant  l'an  i5t)o  ,  pour  son  lieu- 
tenant à  Lyon,  que  l'ancienne  forme  de  leur  gouver 
pement  n'avoit  point  esté  altérée  ;  mais  qu'à  son  retour 
4^.  2 

de  Paris,  insolent  de  ce  que  ses  serviteurs  luy  attri- 
bu oient  tout  l'honneur  de  la  délivrance  de  ceste  ville, 
il  ne  s'estoit  pu  tenir  de  dire  qu'il  vouloit faire  son  faict 
à  part,  et  qu'il  n'endureroit  jamais  ny  maislre  ny  com- 
pagnon, ce  qui  luy  avoit  faict  casser  la  plus-part  des 
conseillers  et  secrétaires  du  conseil  d'Estat  qui  avoit 
esté  estably  prez  de  luy,  et  en  avoit  fait  un  autre  de 
deux  ou  trois  personnes,  lesquels,  accommodans leurs 
consciences  à  ses  humeurs,  luy  avoienl  fait  croire  que 
ce  qui  luy  plaisoit  luy  estoit  permis  ;  que ,  pour  la  gran- 
deur de  sa  maison  et  de  ses  mérites,  il  pourroit  faire 
son  propre  du  gouvernement  du  Lyonnois. 

Que  le  manteau  de  la  pieté  estoit  assez  grand  pour 
couvrir  l'hypocrisie  ;  qu'il  ne  failloit  qu'une  conte- 
nance extérieure  de  dévotion  pour  se  faire  admirer  au 
peuple.  Que  la  vaillance  et  l'humilité  chrestienne  ne 
marchoient  jamais  ensemble.  Que  la  crainte  de  Dieu 
affoiblissoit  la  générosité  de  l'ame  et  estoufToit  l'ardeur 
d'un  cœur  haut  et  couiageux.  Aussi  que  depuis  on 
n' avoit  veu  autre  chose  sur  le  tapis  de  ce  conseil  que 
la  conférence  des  principautez  estrangeres,  que  l'his- 
toire Florentine  et  le  Prince  de  Machiavel ,  que  le 
plan  de  vingt  et  deux  citadelles,  les  mémoires  des  dix- 
huict  sortes  d'inventions  pour  trouver  argent  sur  le 
peuple,  et  le  rooUe  des  citoyens  (ju'on  devoit  proscrire. 

Qu'il  avoit  appris  en  ce  conseil  à  mespriser,  puis  à 
violer  la  foy  pu])li(jue ,  à  rompre  les  trefves,  à  s'affii- 
bler, tantost  de  la  peau  du  renard,  tantost  de  celle  du 
lion,  pour  venir  au  dessus  de  ses  conceptions,  à  entre- 
prendre indifféremment  tout  ce  qui  pouvoit  advancer 
sa  grandeur,  au  mespris  de  ses  supérieurs  et  au  préju- 
dice de  ses  voisins ,  et  que  de  là  estoient  venues  les 

entreprises  qu'il  avoit  vainement  tente'  sur  Bourg  en 
Bresse,  sur  Lourdon  et  sur  Mascon. 

Qu'il  avoit  pris  ceste  maxime  de  ne  se  servir  de  la 
noblesse  du  pays,  avoit  licentié  les  capitaines  lyon- 
nois,  non  pour  autre  raison  que  pour  estre  de  Lyon, 
fait  venir  des  estrangers  qu'il  enrichissoit  des  ruines 
des  subjects,  afin  que,  recognoissans  leur  fortune  dé- 
pendre de  luy,  ils  demeurassent  plus  obligez  à  courir 
la  sienne,  avoit  bafoiié  et  bavardé  outrageusement  les 
gentils-hommes  qui  n'estoient  de  ses  humeurs  pour  les 
esloigner  de  luy,  n'y  ayant  rien  plus  insuportable  à 
un  cœur  généreux  qu'une  trop  aspre  et  mordante 
gausserie. 

Qu'autant  de  places  qu'il  avoit  prises  il  en  avoit 
fait  autant  de  citadelles  pour  dompter  les  Lyonnois, 
fju'il  encernoit  par  les  forteresses  de  Toissei,  Belle- 
ville,  Tisi,  Charlieu,  Sainct  Bonnet,  Mont-brison  , 
Virieu,  Coindrieu,  Vienne  et  Pipet. 

Que  le  cercle  de  ceste  tyrannie  estant  achevé,  il  ne 
luy  restoit  que  de  tirer  à  T-yon,  comme  au  centre  de 
l'establissement  de  sa  souveraineté;  qu'il  proposoit, 
pour  en  venir  à  chef,  de  bastir  deux  citadelles,  et  di- 
soit  n'en  avoir  point  qui  n'en  avoit  fju'une. 

Qu'on  ne  luy  parloit  jamais  de  l'authorité  de  M.  le 
duc  de  Mayenne  qu'il  ne  donnast  quelque  évidente 
démonstration,  ou  de  jalousie,  ou  mespris ,  et  qu'il 
avoit  usurpé  le  pouvoir  d'instituer  lesofliciers,  de  nom- 
mer aux  bénéfices,  rompoit  les  trefves  faictes  sous  le 
bon  plaisir  de  ses  supérieurs.  Bref,  (ju'il  donuoit  la 
succession  des  naturels  françois  comme  par  droirt  de 
main -morte  (|uand  ils  decedoient  sans  cnfans,  et  qucl- 
quesfois  avant  leur  decez,  et  disposoitde  toutes  choses, 

2. 


20  ['^9^]    CHRO>'OLOr,IE  KOVENAIRE 

mesmes  des  finances  et  du  domaine  royal,  beaucoup 
plus  absoluëment  que  jamais  les  roys  n'avoient  faict. 

Que  le  mespris  qu'il  avoit  faict  du  commandement 
du  Pape  et  de  l'advis  des  princes  catholiques  pour  se 
trouver  aux  estats  ou  d'y  envoyer,  n'ayant  fait  ny  l'un 
ny  l'autre,  n'estoient  que  trop  de  conjectures  pour 
dire  que  n'estant  avec  eux  il  vouloit  estre  contre  eux , 
qu'il  se  rendroit  tousjours  le  chef  d'un  party  contraire 
à  ce  qu'ils  resoudroient. 

Puis  ils  disoient ,  voyans  sous  ceste  grandeur  de  cou- 
rage qu'il  couvoit  une  dangereuse  convoitise  de  ne  re- 
cognoistre  aucun  supérieur,  de  fouler  le  public  pour 
avantager  son  particulier,  et  qu'il  aymoit  mieux  con- 
server Lyon  par  force  que  par  douceur ,  qu'il  vouloit 
faire  sur  eux  ce  qu'il  avoit  fait  sur  leurs  voisins,  sur 
Vienne,  Toissey,  Mont-brison  et  Chaslillon  ;  qu'au 
lieu  de  les  laisser  jouyr  de  la  trefve  il  emplissoit  leur 
province  de  gens  de  guerre,  lesquels,  ne  pouvans  sous 
le  bénéfice  de  la  trefve  f;\ire  elTort  autre  part ,  accou- 
royent  au  bruict  de  leur  sac  comme  corbeaux  à  la 
voirie;  que  tant  plus  ils  lespoursuivoient  pour  les  faire 
esloigner,  tant  plus  ils  s'approchoyent;  qu'en  mesme 
temps  il  leur  donnoit  lettres  pour  les  faire  desloger,  et 
sous  main  les  faisoit  advancer;  que  par  ainsi,  toutes 
leurs  plaintes  et  leurs  protestations  estans  inutiles  et 
leurs  remonstrances  sans  effect,  qu'ils  n'avoient  peu 
faire  autrement  que  de  prévenir  ceste  exécution  qui  se 
devoit  faire  sur  leurs  vies,  sur  leurs  familles,  sur  leurs 
femmes  et  enfans ,  à  leur  grand  malheur  et  de  leur 
postérité. 

Que  comme  sans  conduite  le  peuple  en  tels  actes  se 
precipitoit  souvent  avec  témérité'  et  fureur,  que  Dieu  , 

jpar  sa  providence  toutesfois,  avoit  voulu  que  leur  ar- 
che vesque,  retourné  de  rassemblée  de  Paris,  s'estoit 
trouvé  en  leur  ville  fort  à  propos,  et  que  le  second 
joui"  de  leurs  barricades  ils  le  supplièrent  d'embrasser 
leur  cause,  de  leur  assister  de  sa  prudence  à  la  conser- 
vation de  leurs  vies  et  moyens  sous  l'oljeïssance  de  Sa 
Saincteté  et  de  M.  de  Mayenne. 

Que  leur  archevesque,  qui  les  aymoit  comme  un  bon 
pasteur  son  bercail,  leur  avoit  représenté  le  mal-heur 
qui  arriveroit  de  ces  divisions,  et  les  vouloit  dissuader 
de  passer  outre;  mais,  considérant  les  justes  occasions 
qui  les  forçoyent  à  un  salutaire  changement,  et  voyant 
que  ceste  resolution  estoit  formée ,  et  que  le  peuple 
s'opiniastroit  de  ne  quitter  ses  barricades  qu'il  ne  fust 
asseuré  de  son  salut  et  repos ,  qui  est  la  souveraine  et 
plus  équitable  des  loix  humaines,  qu'il  avoit  mis  la 
main  aux  affaires  avec  tant  de  prudence  et  modération, 
qu'il  avoit  empesché,  sans  coup  donner  et  sans  eifu- 
sion  de  sang,  une  entreprinse  qui  ne  pouvoit  estre  que 
cruelle  et  sanglante. 

Que  les  preuves  de  tout  ce  que  dessus  estoieht  très- 
certaines  par  la  confession  mesme  du  chef  et  des  mem- 
i)res'qui  participoyent  à  ceste  entreprinse,  et  qu'ils 
u'avoient  prévenu  ny  devancé  leurs  ennemis  que  d'un 
jour,  ou  plustost  d'un  soir;  cai',  à  peine  estoit  parvenu 
le  bruit  de  leurs  l)arri(ades  aux  faux-bourgs,  que  les 
gens  de  guerre,  afiamez  de  leur  sac,  y  estoient  desjà 
comme  à  leur  rendez-vous,  les  uns  pour  se  couler  par 
le  chasteau  de  Pierre  Ancise  et  forcer  les  portes  de 
\  cize,  les  autres  pour  donner  l'allarme  et  le  pelard  à 
la  porte  du  pont  du  Uhosne,  pensant  (jue  ces  remué- 
mcns  estoient  faits  par  leurs  complices. 

Tant  y  a,  disoient-ils,  que  leur  exemple  appien- 
droit  leurs  voisins  qu'ez  matières  qui  touchent  l'Estat 
il  faut  user  de  prévention,  non  pas  d'attente;  qu'il  faut 
remédier  au  commencement  de  la  maladie,  et  n'atten- 
dre que  la  vigueur  naturelle  soit  esteincte  au  patient. 
Aussi  qu'ils  ne  dévoient  attendie  qu'un  soldat  impi- 
toyable vinst  planter  une  sentinelle  aux  pieds  de  leur 
lict, qu'il  leur  rostist  les  pieds, qu'il  leur  fist  sortir  les 
yeux  sanglants  de  la  teste,  leur  fist  souiller  en  sa  pis- 
tolle  pour  les  rançonner  et  priver  de  l'usufruict  de 
leurs  justes  labeurs  et  de  ceux  de  leurs  pères;  qu'ils 
ne  dévoient  attendre  que  ceux  desquels  l'affinité'  et  le 
voisinage  leur  avoit  tousjours  este'  suspect,  fussent  les 
maistres  de  leurs  familles;  que  le  Gascon  et  le  Dau- 
phinois, desquels  ils  avoient  tousjours  craint  l'alliance , 
prinssent  le  velours  à  l'aune  de  leur  pique  comme  ils 
disoient.  Que  vrayement  ils  'eussent  bien  mérité  ce 
traictement  qu'on  leur  apprestoit,  si,  faisans  les  sourds 
aux  advis  de  leurs  voisins,  aux  nouvelles  des  estran- 
gers  d'Espagne  et  d'Italie ,  aux  menaces  de  leurs  en- 
nemis qui  se  vantoient  desjà  de  vivre  parmy  eux  à 
leur  discrétion,  ils  eussent  creu  tant  d'esclairs  estre 
sans  tonnerre,  tant  de  bruicts  sans  effects,  tant.d'in- 
dices  sans  vérité.  C'est  pourquoy  ils  avoient  franchi 
ce  pas,  mis  la  main  aux  armes,  et  renouvelle  les  bar- 
ricades qu'ils  avoient  faitcy-devant  pour  establir  celuy 
qu'ils  prioient  maintenant  de  déposer  volontairement 
le  soin  de  leur  gouvernement,  pource  que  c'estoit  trop 
peu  de  chose  pour  luy.  Et  qu'afin  qu'il  fustseparé  deson 
mauvais  conseil  pour  s'y  résoudre,  qu'ils  l'avoient  sup- 
plié de  se  retirer  au  lieu  au(|uel  autiefois  il  avoit  logé 
les  lieutenans  de  roy,  et  où  M.  Dandelot,  pour  n'avoir 

approuvé  le  dessein  de  ses  citadelles,  a  demeure'  jus- 
(jues  à  ce  qu'il  luy  a  cède'  la  place. 

Que  c'estoit  là  les  causes  qui  les  avoient  arme  à 
leur  deffence,  lesquelles  ils  ii'av oient- peu  celer  pour 
lesnioigner,  tant  dedans  que  dehors  le  royaume,  la  sin- 
cérité de  leurs  actions,  à  la  confusion  de  ceux  qui, 
])ar  envie,  par  foiblesse  ou  malignité  de  jugement,  les 
desguisoient  autrement  qu'ils  ne  les  entendoient,  prc- 
testans,  devant  Dieu  et  ses  anges,  que  ce  qu'ils  avoient 
lait  estoit  pour  demeurer  plus  fermes  que  jamais  en 
la  deflense  de  leur  religion,  pour  s'exposer  à  toutes 
sortes  d'efforts  aflin  que  ce  royaume  très-chrestien  ne 
fust  ny  schismati([ue  ny  hérétique,  pour  s'unir  comme 
auparavant  à  la  saincte  union,  pour  ne  se  desmem- 
brer  du  corps  de  ceste  belle  et  puissante  monarchie, 
pour  restablir  l'honneur  et  la  dignité  des  loix  fonda- 
mentales de  ce  royaume  ,  pour  retrancher  et  reformer 
les  abus  et  excez  qui  s'estoient  glissez  en  la  police, 
|)Our  faire  respirer  leur  ville  après  tant  d'oppressions, 
bref,  pour  le  service  de  la  religion  et  de  l'Estat,  et 
par  conséquent  pour  rendre  à  M.  de  Mayenne,  en  leui 
ville  et  province,  la  puissance  et  l'authorité  qu'il  y 
devoit  avoir,  en  attendant  qu'il  plust  à  Dieu  leur  don- 
ner un  roy  vrayement  catholique,  aggreable  au  Pape 
et  aux  estats  de  ce  royaume. 

Voylà  ce  que  les  Lyonnois  (0  publièrent  touchant 
la  prise  de  leurs  armes,  protestans  de  brusler  plustost 
leurs  mains  que  de  les  employer  contre  la  religion  cl 
l'Estat. 

C')  rojlà  ce  que  les  Lyonnais.  Il  paroîl  que  les  Lyouuaii  a^ireul 
d'après  les  ordres  du  duc  de  May  enue ,  (jui  cependant  avoil  sur  la  Bour- 
gogne les  mêmes  vues  que  le  duc  de  Neuiours  sur  le  Lyonnais. 

Or  l'archevesque  de  Lyon  qui  se  trouva  lors  de  re- 
tour de  l'assemblée  de  Paris,  bien  que  ceste  prise 
d'armes  fust  faite  sans  son  advis,  si  fît-il  semblant  du 
depuis  de  l'approuver.  On  faisoit  courir  dans  plusieurs 
petits  livrets  à  Lyon  que  ledit  archevesque  estoit  un 
des  plus  asseurez  pilotes  qui  s'estoit  employé  au  gou- 
vernement du  navire  François;  qu'il  aVoit  des  dons  qui 
n'estoient  communs  à  un  chacun;  qu'il  estoit  doiié 
d'une  grande  générosité;  que  les  Lyonnois  se  dévoient 
jetter  entre  ses  bras  pour  leur  conduilte,  pource  qu'ils 
avoient  besoin  d'un  très-bon  et  fidelle  conseil  et  de  le 
suivre,  n'ayans  pas  entrepris  une  petite  besongne. 
«  Gardez-vous  bien,  leur  disoit-on,  de  vous  desmarcher 
et  chanter  une  palinodie.  Vous  n'avez  laissé  aucun 
lieu  de  calomnie  entre  vous.  Le  serment  de  l'union 
que  vous  avez  renouvelle  ferme  la  bouche  à  ceux  qui 
vous  accusoient  d'avoir  donné  le  coup  d'Kstat  en  faveur 
des  hérétiques.  Ne  doutez  point  que  M.  de  Mayenne 
n'advoiie  et  approuve  vostre  resolution ,  car  il  seroit 
J)ien  màriy  qu'on  pust  lire  un  jour  dans  l'histoire  de 
France  que  sous  son  gouvernement,  du  temps  qu'il  a 
tenu  le  rang  de  lieutenant  gênerai  de  ceste  couronne, 
on  eust  despecé  cest  Estât.  C'est  ce  qu'il  a  tousjours 
craint^  et  à  quoy  il  a  jusques  icy  très-prudemment  ob- 
vié; car  son  intention  est  de  conserver  en  ce  royaume 
et  la  religion  et  l'Estat,  mais  l'Estat  par  la  religion.  » 

Sur  ces  discours  là  les  Lyonnois  firent  autre  nou- 
veau serment  de  jamais  ne  recevoir  pour  gouverneur 
ny  le  duc  de  Nemours  ny  le  marquis  de  Sainct  Sor- 
lin  son  frère;  et  les  principaux  d'entr'eux  qui  avoient 
poussé  le  plus  à  ceste  prise  d'armes,  recognurent  bien 
que,  quoy  qu'il  n'y  eust  point  d'autre  seurelé  pour  eux 

que  de  se  jetter  dans  les  bras  du  Roy,  qu'il  failloit  né- 
cessairement qu'ils  feignissent  un  temps  de  n'avoir  eu 
autre  dessein  que  de  se  délivrer  des  comportements  du 
conseil  du  duc  de  Nemours,  dont  ils  accusoient  un  cer- 
tain Ferrarois,  duquel  madame  de  Nemours,  mère 
dudit  sieur  duc,  l'en  avoit  adverty,  luy  mandant  qu'il 
avoit  l'ame  de  fer,  et  qu'il  seroit  cause  de  sa  ruine. 
Contraincts  donc  de  s'accommoder  pour  un  temps  à 
prendre  conseil  de  leur  archevesque  (duquel  plusieurs 
ont  dit  qu'il  avoit  eu  envie  lors  de  faire  renouveller 
ceste  authorité  que  quelques  archevesques  de  Lyon 
avoient  eu  autresfois  durant  qu'ils  estoient  exarques 
des  roys  deBourgongne),  ils  feignirent  de  ne  se  vou- 
loir séparer  du  party  de  l'union. 

M.  de  Mayenne,  comme  chef  de  ce  party,  afin  d'ap- 
paiser  ce  trouble  envoya  le  vicomte  de  Tavannes  et 
le  sieur  de  Clianvalon.  Le  duc  de  Savoye  y  envoya 
aussi  le  baron  de  La  Pierre.  Lesquels,  ayant  longue- 
ment traicte'  avec  ledit  sieur  marquis  de  Sainct  Sorlio, 
trouvèrent  les  deux  partis  si  enflammez  les  uns  contre 
les  autres  à  cause  des  hostilitez  commises  -durant  les 
vendanges  sur  les  habitans  de  Lyon  par  les  garnisons 
des  places  voisines,  encor  obeyssantes  au  duc  de  Ne- 
mours, et  pour  d'autres  particularitez,  que  la  peine 
qu'ils  prirent  fut  sans  fruict. 

Les  ennemis  du  duc  de  Mayenne  ont  escrit  que,  s'il 
eust  voulu,  ce  trouble  eust  esté  accordé.  I^'autlieur  de 
la  suitte  du  Manant  et  du  Maheustre  en  parle  en  ces 
termes  : 

<(M.  de  Mayenne  et  M.  de  Nemours  estoient  divisez 
de  volonté,  et  mesmes  M.  de  Mayenne  avoit  conspire 
contre  luy  comme  conlie  celuy  <{iii  l'empeschoil  le 

plus  en  ses  desseins.  Les  effects  en  ont  paru  en  la  pii - 
son  du  duc  de  Nemours  à  Lyon,  la  desj^ouilie  duquel 
estoit  promise  par  le  duc  de  Mayenne  à  ses  partisans, 
comme  Lyon  au  fils  de  M.  de  Mayenne,  Vienne  au 
comte  de  Carses,  et  le  reste  au  sieur  de  Monpezal;  et 
mesmes  il  s'esloit  saisy  de  deux  places  en  Bourgongne 
qui  appartenoient  en  propre  au  duc  de  Nemours.  » 

Le  duc  de  Feria  dit  aussi  le  mesme  dans  sa  lettre 
qu'il  escrivit  depuis  au  roy  d'Espagne,  et,  passant  ou- 
tre, dit  que  c'estoit  une  vra'ye  trahison.  A  quoy  ledit 
sieur  duc  de  Mayenne  respondit  en  ces  termes  : 

«  Je  suis  accusé  d'avoir  fait  perdre  Lyon  et  mon 
frère  qui  estoit  dedans,  et  tout  cela,  non  par  impru- 
dence en  ma  conduitle,  mais  par  vraye  trahison.  De- 
vrois-je  estre  en  peine  de  me  defiendre  contre  les  ca- 
lomnies qui  se  desmentent  d'elles-mesmes?  Pour  Lyon, 
quel  profîit  pouvois-je  espérer  de  la  ruine  de  mon 
frère,  sinon  la  mienne  propre,  et  que  ceux  qui  avoieiit 
fait  le  coup  ne  pensoient  pas  jamais  pouvoir  trouver 
seureté  qu'es  bras  de  nos  ennemis?  Les  bons  habitans 
y  furent  portez  par  le  soupçon  qu'on  leur  donnoit, 
quoy  que  faulsement,  d'une  citadelle,  qui  leur  fit  ou- 
blier tout  respect,  et  les  meschans  avec  un  secret  des- 
sein que  la  première  oilcnse  conduiroit  les  autres  où 
ils  sont  aujourd'huy.  Quand  à  M.  de  Lyon,  il  partit 
d'avec  moy  en  très-bonne  intention  de  servir  auprès 
de  M.  mon  frère,  et  de  travailler  à  nostre  reconci- 
liation j  car  je  ne  veux  pas  celer  que  beaucoup  do 
choses  estoient  passées  dont  nous  ne  demeurions  pas 
bien  satisfaicts  l'un  de  l'autre.  Mais  le  sang,  nostre 
interest  et  le  l^ien  de  la  cause,  nous  faisoit  chercher  à 

tous  deux  le  moyen  d'oublier  le  passe  et  d'estre  mieux 
ensemble.  On  void  bien  en  Testât  auquel  est  la  ville  de 
Lyon,  au  mal  (ju'ils  veulent  à  présent  à  toute  nostre 
maison,  au  soupçon  qu'ils  ont  pris  mesmes  de  M.  de 
Lyon,  chassé  maintenant  de  leur  ville,  que  tous  ces 
mensonges  n'ont  point  de  verissimilitude.  J'y  veux  ad- 
jouster  qu'ils  ont  procure  la  révolte  de  Mascon,  ville 
qui  est  en  mon  gouvernement  :  tesmoignage  certain  que 
nous  n'avons  point  de  secrelte  intelligence  l'un  avec 
l'autre.  De  dire  que  je  m'en  sois  resjouy,  et  que  ceste 
affliction  m'avoit  fait  tomber  tous  les  cheveux  blancs, 
ceux  qui  ont  veu  mes  actions  en  ce  temps  là,  et  le  ju- 
gement qu'ils  faisoient  dèslors  de  ce  qui  est  arrivé  du 
depuis  à  cause  du  premier  mouvement  de  Lyon,  sça- 
vent  assez  le  contraire ,  et  que  le  songe  de  cet  impos- 
teur vient  d'un  très  mauvais  esprit,  comme  ce  qu'il 
adjouste  qu'ay  fait  prendre  sur  luy  pendant  sa  prison 
deux  places  en  Bourgongne  qui  luy  appartiennent  en 
particulier  ;  c'est  Seurre  et  Montbart  dont  il  veut  par- 
ler. Le  changement  advenu  en  la  première  s'estoit 
faict  plus  de  deux  ans  auparavant  pour  un  différend 
qui  arriva  entre  le  gouverneur  et  le  capitaine  qui 
estoient  en  garnison  dedans,  mais  sans  mon  sceu  et 
à  mon  très  grand  desplaisir,  ayant  tousjours  désiré 
et  recherché  depuis  le  moyen  d'en  rendre  contant 
M.  mon  frère.  Pour  Montbar ,  la  prise  en  a  esté  faicte 
à  la  vérité  peu  devant  sa  prison,  mais  la  cause  en  est 
si  cognue  qu'elle  ne  peut  donner  aucun  subjet  de  me 
calomnier;  car  celuy  qui  fit  l'entreprise  en  avoit  esté 
mis  hors  par  M.  mon  frère,  et  monstroit  tousjours 
depuis  de  vouloir  faire  tout  ce  qu'il  pourroit  pour  y 
rentrer,  ayant  failly   mesmes  deux  entreprises  avant 

(lue  d'exécuter  ceste  dernière.  Or  il  est  trop  difficilio 
de  contenir  un  chacun  en  devoir,  et  ce  que  peuvent 
les  chefs,  c'est  de  remédier  au  mal  quand  il  est  ad- 
venu. » 

Voylà  ce  que  M.  de  Mayenne  manda  au  roy  d'Es- 
pagne touchant  la  prison  de  M.  de  Nemours,  disant 
aussi  qu'il  avoit  résolu  d'aller  à  Lyon  pour  le  faire 
mettre  en  liberté,  mais  que  son  voyage  fut  rompu  par 
les  empeschemens  de  ceux  qui  le  devoient'desirer,  et 
que  l'on  sçavoit  bien  que  lors  Paris  estoit  en  si  misé- 
rable estât,  les  courages  d'un  chacun  estans  si  fort  af- 
foiblis  et  les  soupçons  si  grands,  que  l'on  n'y  attendoit 
plus  autre  remède  que  le  changement.  Ce  qui  le  fit 
aussi  changer  de  dessein. 

Cependant  les  Lyonnois  gardèrent  ledit  duc  prison- 
nier à  Pierre-Ancize  jusques  au  23  de  mars  de  l'an 
suyvant  qu'il  se  sauva  de  sa  prison,  comme  nous  di- 
rons en  son  lieu.  Ainsi  ce  prince,  qui,  selon  le  rapport 
de  plusieurs  qui  ont  escrit  de  ce  temps-là ,  avoit  depuis 
deux  ans  faict  trembler  le  pays  d'Auvergne,  de  Bour- 
bonnois,  de  Forests  et  du  Dauphiné,  de  qui  la  belle 
ambition  (ainsi  que  dit  mesme  maistre  Honoré  d'Urfé 
en  ses  Epistres  )  ne  pouvoit  estre  renq)lie  de  l'univers, 
aspiroit  d'estre  cslcu  roy  en  l'assemblée  de  Paris  , 
ainsi  qu'il  se  peut  veoir  dans  certains  mémoires  et  ins- 
tructions que  ledit  sieur  duc  avoit  baillées  au  baron 
de  Tenissé,  lequel  fut  dellaict  à  deux  lioués  de  Dijon, 
au  mois  de  novcr»»bre  l'an  j)assé,  par  le  sieur  de  \  au- 
grenant,  qui  y  gagna  dix-sept  drapeaux  et  tout  le  ba- 
gage. Ces  mémoires  furent  lors  imprimez,  et  conle- 
noient  ([ue  ledit  baron   de  Tenissé  estant  de  retour 

prezde  M.  de  Mayenne,  il  luy  feroit  toute  instance  à  ce 
qu'il  pust  tirer  de  l'argent  de  luy  pour  l'entretenement 
des  gens  de  guerre  dudit  duc  de  Nemours,  sçauroit  de 
luy  s'il  estoit  lié  en  quelque  sorte  avec  les  Espagnols, 
et  ce  qu'il  desiroit  faire  pour  eux;  et  qu'entrant  en 
propos  avec  luy  sur  l'eslection  d'un  roy,  et,  luy  ayant 
fait  entendre  qu'il  n'en  voyoit  aucun  plus  reiissible 
que  luy  pour  beaucoup  de  raisons,  si  ledit  sieur  duc 
de  Mayenne  luy  respondoit  qu'il  ne  pensoit  point  à 
ceste  grandeur,  il  luy  repliqueroit  que  faisant  donc 
entendre  à  un  chacun  qu'il  n'avoit  désire'  jamais  la 
couronne,  qu'il  la  donnast  à  quelqu'un  des  siens,  et 
qu'entr'eux  il  n'en  cognoissoit  point  aucun  que  ledit 
duc  de  Nemours  lequel  il  pust  eslever  à  ceste  gran- 
deur, et  lequel  luy  porteroit  plus  de  confiance;  qu'il 
n'auroit  jamais  amour  de  frère  comme  le  sien  ;  et  bien 
que  mille  rapports  faits  audit  duc  de  Nemours  l'avoient 
piqué  contre  ledit  sieur  duc  de  Mayenne,  il  nestoit 
pourtant  fasché  contre  luy,  sinon  de  ce  qu'il  recog- 
noissoit  qu'il  ne  faisoit  pas  estât  de  son  amitié  ainsi 
qu'il  pensoit  la  mériter.  Plus,  que  si  les  Espagnols  es- 
toicnt  résolus  de  ne  plus  différer  les  estats,  et  que  par 
force  il  convinstles  assembler, qu'il  s'y  trouveroit  avec 
nombre  de  seigneurs  et  personnages  d'authorité  des- 
quels ledit  duc  de  Mayenne  pourroit  s'asseurer  qu'ils 
feroient  tout  ce  ({u'il  voudroit  ,  et  qu'il  y  meneroit 
quinze  ou  dix-liuict  cens  chevaux  et  quatre  mille  hom- 
mes de  pied.  Plus,  que  ledit  duc  de  Nemours  estoit  un 
jeune  prince  qui  n'avoit  le  cœur  qu'aux  armes  et  à  la 
guerre,  qui  ne  vouloit  ouyr  parler  d'aflaires  que  ([uand 
la  nécessité  l'y  contraignoit,  et  les  laissoit  toutes  à 
deux  ou  trois  qui  cstoient  pi  es  de  luy,  les'|ucls  ne  luy 

j)ouvoient  faire  plus  grand  despit  (jue  de  luy  en  com- 
muniquer; aussi,  pouiveu  qu'on  luydonnastdes  moyens 
pour  entretenir  la  campagne  et  gratifier  ses  soldats, 
M.  de  Mayenne  retiendroit  sa  lieutenance  générale  et 
le  maniement  de  toutes  les  alFaires  de  la  couronne , 
pour  en  disposer,  comme  bon  luy  sembleroit,  avec  ses 
principaux  serviteurs,  auxquels  on  donneroit  les  prin- 
cipales charges,  laissant  seulement  audit  duc  de  Ne- 
mours le  nom  de  roy  et  la  conduite  des  aime'es. 

Ce  sont  là  les  propres  termes  des  mémoires  trouvez 
purmy  le  bagage  du  baron  de  Tenissé,  qui  donnent 
assez  à  cognoistre  les  haults  desseins  de  ce  jeune  prince  : 
mais,  comme  plusieurs  ont  escrit,  la  continuation  des 
defiiances  et  jalousies  qui  furent  entre  le  duc  de  Mayenne 
et  luy  à  cause  des  entreprises  qu'il  avoit  faictes  sur  la 
ville  et  le  chasteau  d'Aussonne,  et  sur  la  ville  de  Ma£- 
con,  qui  estoient  du  gouvernement  de  Bourgongne , 
lequel  appartenoit  au  duc  de  Mayenne,  et  qu'il  avoit 
chassé  le  marquis  d'Urfé  de  Monbrison,  et  s'estoit  ap- 
proprié ceste  place,  comme  aussi  de  celle  de  Brioude 
en  Auvergne,  fut  l'occasion  qu'il  ne  se  trouva  ny  en- 
voya en  l'assemblée  de  Paris.  Ainsi  le  duc  de  Nemours 
pensant  assubjettir  les  Lyonnois,  il  se  trouva  leur  pri- 
sonnier avec  les  principaux  des  siens,  et,  prétendant 
avoir  sur  eux  la  suprême  authorité,  il  se  trouva  réduit 
en  leur  puissance. 

Nous  avons  dit  cy  dessus  comme  le  comte  Pierre 
Krnest  de  Mansfeldt  ne  pouvant  secourir  Geertruy- 
demberghe,  et  empescher  que  ceste  ville  ne  tombast 
entre  les  mains  du  prince  Maurice,  (|u'il  se  retira  en 
Brabant,  et  (jue  son  arme'e  ne  montoit  pas  à  sept  mille 
hommes,  s'estant  le  reste  desbandé  :  cela  fut  au  com- 

menceraent  de  juillet.  La  trefve  générale  qui  fut  faite 
en  France  ayda  beaucoup  aux  Espagnols  à  rassem- 
bler nouvelles  forces  pour  reparer  leurs  pertes  passe'es; 
car,  après  la  prise  de  Geertruydemberghe ,  le  prince 
Maurice  fit  passer  le  comte  Everard  de  Solms  pour 
faire  la  guerre  dans  le  comté  de  Flandres,  où  il  arriva 
le  24  juillet  avec  huict  cents  cbevaux  et  deux  mille 
cinq  cents  hommes  de  pied ,  avec  lesquels  il  entra  de- 
dans le  pays  de  Vaës ,  chassa  les  Espagnols  du  fort  de 
Sainct  Jean  de  Steyn,  de  là  mena  son  artillerie  devant 
le  fort  Sainct  Jacques  qui  luy  fut  aussi  rendu,  puis 
fit  ravager  tout  ce  pays  de  Vaës  sur  le  prétexte  qu'ils 
avoient  refusé  de  payer  les  contributions  à  quoy  ils  es- 
toient  taxez.  Ledit  comte  de  Mansfeldt  manda,  pour 
y  remédier,  au  colonel  Mondragon  d'assembler  le  plus 
de  forces  qu'il  pourroit,  et  qu'il  luy  envoyoit  dix  cor  • 
nettes  de  cavalerie;  mais,  avant  que  Mondragon  fust 
party  d'Anvers  avec  deux  mille  hommes  de  pied  et 
mille  chevaux ,  le  comte  de  Solms  avoit  fait  sa  retraite, 
ayant  emmené  quatre  mille  testes  de  bestail,  razé  les 
forts  qu'il  avoit  gaignez ,  et  contraint  le  pays  de  Vaes  à 
payer  les  contributions  aux  Estats. 

Depuis,  les  Espagnols,  à  cause  de  la  trefve  générale 
en  France,  n'ayant  plus  affaire  que  contre  les  Estats, 
ils  les  ompescherent  de  faire  aucune  entreprise  le  reste 
de  ceste  année  ;  et,  bien  que  le  comte  Guillaume  Loys 
de  Nassau,  leur  gouverneur  en  Frise,  se  fust  mis  aux 
champs  avec  six  pièces  d'artillerie,  et  qu'il  eust  prins 
Gransberghe,  Vcdde  et  Vinschoten,  se  faisant  maistre 
de  tout  le  passage  de  la  Boerentanghe,  toutesfois,  aussi- 
tost  que  Verdugo,  gouverneur  de  la  Frise  pour  le  roy 
d'Fspagnc,  eut  receu  douze  cents  chevaux,  deux  miMo 

cinf|  cents  hommes  de  pied ,  liuict  pièces  d'artillerie 
et  deux  cents  chariots  que  le  comte  de  Mansfeldt  luy 
envoya  au  commencement  de  septembre,  avec  plu- 
sieurs gens  de  guerre  qui  vindrcnt  le  trouver  du  costé 
de  Namur,  il  se  mit  aux  champs  avec  le  comte  Iler- 
man  de  Berghe,  et  assiégèrent  Otmarson  au  pays  de 
Tuentes  qu'ils  battirent  tout  un  jour,  puis  receurent 
ceste  place  à  composition,  d'où  les  soldats  sortirent 
sans  armes  et  bagages,  avec  promesse  de  ne  servir  de 
six  mois  contre  le  roy  d'Espagne  :  quant  aux  capitai- 
nes, ils  demeurèrent  prisonniers  de  guerre. 

De  là  ils  allèrent  devant  le  fort  chasteau  de  Wedde 
qu'ils  gagnèrent  d'assaut,  puis  prindrent  les  forts  d'Au- 
werzyel,  Schloncheteren ,  Grysemincken  et  Grans- 
berghe,  où  ils  tuèrent  tout.  Ce  fait,  ils  approchèrent 
de  Covoerden,  place  très-forte,  bien  fournie  de  vivres 
et  de  toutes  munitions  requises,  qu'ils  blocquerent,  et 
dressèrent  à  l'environ  sur  toutes  les  advenues  des  forts, 
pour  à  la  longue  les  mater  et  contraindre  par  nécessité 
de  se  rendre. 

Le  comte  Guillaume  de  Nassau,  sçachant  que  le 
comte  Hermann,  son  cousin,  et  le  colonel  Verdugo 
estoient  si  forts  en  campagne,  tint  ses  troupes  dans  ses 
retranchemens  auprès  le  puissant  fort  de  Boérenthan- 
ghe,  attendant  le  secours  que  luy  envoyoit  le  prince 
Maurice  parle  chevalier  Veer.  Verdugo,  pensant  l'at- 
tirer au  combat ,  l'alla  attaquer  jusques  dans  ses  retran- 
chemens; mais,  voyant  que  c'estoit  chose  qui  ne  se 
pouvoit  faire,  il  se  retira,  après  une  escarmouche  de 
sept  heures,  au  siège  de  Covoerden,  où  il  fit  dresser 
nombre  de  forts  aux  environs ,  et  fut  en  ce  siège 
près  de  sept  mois  jusques  à  ce  que  le  prince  Mau- 

rice  le  vint  ftire  lever,  ainsi   que  nous  dirons  l'an 
suivant. 

M.  le  duc  de  Nevers,  envoyé'  parle  Roy  pour  rendre 
le  respect  deu  au  Sainct  Siège,  ainsi  que  nous  avons 
dit  cy-dessus,  accompagné  de  M.  l'evesque  du  Mans, 
del'abbé  de..., et  d'un  religieux  de  Sainct  Denis  nommé 
Gobelin,  avec  cinquante  gentils-hommes,  tous  de  gran- 
des et  nobles  familles,  estant  arrivé  à  Poschiavo,  terre 
des  Grisons,  le  i4  octobre,  fut  fort  estonné  de  voir  ar- 
river de  Rome  le  père  Poussevin,  jesuiste,  qui  luy 
donna  le  bref  cy  dessous  de  par  Sa  Saincteté. 

Clemens  papa  viii.  Dilectejili,  nohilis  vir,  salutem  etapos- 
tolicam  bcncdi,clionem.  Exponet  mandato  noslro  dilectus 
filius  Antonius  Poussevinus ,  sacerdos  ordinis  societatis  Jesu, 
vir  gravis  et  prudcns  ,  ea  qiiœ  lihi  per  euni  significanda  jii- 
dlcavimus  :  ejiis  verhis  Jïdem  Irihues.  Datuni  Roinœ  apud 
Sanctwn  Marcuni  sub  annula  piscatorîs ,  die  igseptembris 
anno  i5g3 ,  ponli/icatiis  nostri  anno  secundo  (0.  Ant.  Buc- 
capadulius.  El  au  dessus  estoit  escrit  :  Dilecto  filio ,  nobili 
viro ,  duci  Niverniœ. 

Après  que  ledit  sieur  duc  eut  leu  ce  bref,  le  père 
Poussevin  luy  dit  que  Sa  Saincteté  ne  le  pouvoit  rece- 
voir comme  ambassadeur  de  son  Roy,  toutesfois  qu'il 


(>)  Clément  viii,  pape.  Notre  cher  fils,  salut  et  bénédiction  aposto- 
lique. Antoine  Poussevin,  notre  fils,  prêtre  de  la  société  de  Jésus, 
liomme  grave  et  ])rudent,  tous  expliquera  par  notre  ordre  ce  que 
nous  croyons  devoir  vous  faire  signifier.  Vous  pouvez  prendre  con- 
fiance en  tout  ce  quil  vous  dira.  Donné  à  Saint-Marc,  sous  l'anneau 
du  pêcheur,  19  septembre  de  Tannée  i593,  et  de  notre  ponlilical  la 
seconde. 

42.  3 

seroit  bien  venu  à  l^ome  comme  Loys  de  Gonzague-, 
duc  de  Nevers;  puisadjousta  que  Sa  Saincteté  se  res- 
jouyssoit  de  la  conversion  qu'il  avoit  entendu  que  Sa 
Majesté  avoit  faicte,  suppliant  Dieu  qu'elle  fust  telle 
qu'il  appartenoit.  Ces  paroles  ne  plurent  gueres  audit 
sieur  duc  j  neanlmoins  il  se  résolut  de  continuer  son 
voyage,  priant  le  père  Poussevin  de  faire  entendre  «t 
Sa  Saincteté  l'importance  de  l'afTaire  dont  il  s'estoit 
chargé,  et  qu'il  luy  plust  luy  envoyer  quelque  bonne 
resolution  dont  il  eust  occasion  de  se  contenter. 

Arrivé  que  ledit  sieur  duc  fut  à  Mantoue,  ledit  père 
Poussevin  luy  monstra  la  lettre  du  cardinal  de  Sainct 
George,  qui  estoit  nepveu  du  Pape,  dattée  du  vingt- 
cinquiesme  octobre,  contenant  que  Sa  Saincteté,  per- 
sistant en  sa  resolution  ,  ne  vouloit  recevoir  ledit  duc 
de  Nevers  comme  ambassadeur,  quoy  qu'il  se  peust  as- 
seurer  d'estre  bien  aymé  de  Sa  Saincteté.  Ce  qu'ayant 
veu  M.  de  Nevers  et  bien  considéré,  il  délibéra  d'ache- 
ver son  voyage  j  et,  pour  faire  paroistie  au  Pape  t[ue  le 
Roy  ne  l'avoit  despesché  que  vers  luy  seulement,  il  ne 
voulut  visiter  aucun  des  potentats  d'Italie,  aflin  de  luy 
tesmoigner  combien  le  Roy  faisoit  grand  estime  du 
Sainct  Siège  et  de  sa  propre  personne;  mais,  estant  ar- 
rivé le  quinziesme  novembre  à  La  Moucha,  à  cinq  jour- 
nées de  Rome,  ledit  père  Poussevin  l'y  vint  trouver,  et 
luy  monstra  une  autre  lettre  dudit  cardinal  Sainct 
George  du  sixiesme  novembre,  par  laquelle  il  le  cliar- 
geoit  d'advertir  ledit  sieur  duc  que  l'intention  de  Sa 
Saincteté  estoit  qu'il  vinst  à  Rome  avec  moindre  appa- 
rat de  compagnie  qu'il  pourroit,  pour  ne  donner  au- 
cun ombrage  que  ce  fust  comme  personne  publique 
ou  chargée  d'afiaires  publiques,  afin  qu'aucun  ne  pust 

faire  par  sa  venue  jugement  différent  de, la  droicte  et 
saincte  intention  de  Sa  Saincteté,  et  que  ledit  duc  eust 
agréable,  venant  à  Rome,  d'y  venir  résolu  de  ne  s'y  ar- 
rester  plus  de  dix  jours  :  ce  qui  estonna  derechef  ledit 
duc,  et  principalement  recevant  en  mesme  temps  advis 
que  le  Pape  avoit  deffendu  à  tous  les  cardinaux  que 
lors  qu'il  seroit  à  Rome  de  le  visiter  et  ne  se  laisser 
visiter  par  luy ,  considérant  que  ce  n'estoit  la  coustume 
de  traicter  si  indignement  les  personnages  de  sa  qua- 
lité, et  mesmes  envoyez  par  un  roy  de  France.  Neant- 
moins  il  se  lesolut  d'achever  son  voyage  et  satisfaire  au 
commandement  de  Sa  Saincteté;  tellement  qu'il  ar- 
riva à  Rome  le  dimanche  21  novembre,  presque  de 
nuict  et  en  carrosse,  accompagné  seulement  de  cin- 
quante gentils-hommes  et  de  son  train  ordinaire,  en- 
trant par  la  porte  An^elica,  laissant  celle  del  Populo 
où  grand  noml)re  de  personnes  l'attendoient,  et  vint 
descendre  à  son  logis  délia  Rovere  qui  est  près  de  la- 
dite porte  j  puil  ce  mesme  soir  alla  baiser  les  pieds  de 
Sa  Saincteté,  le  priant  de  ne  le  vouloir  restraindre  à 
demeurer  dans  Rome  que  dix  jours,  et  de  luy  permet- 
tre de  visiter  messieurs  les  cardinaux,  comme  il  avoit 
charge  du  Roy,  tant  pour  leur  bailler  les  lettres  "que 
Sa  Majesté  leur  escrivoit,  que  pour  les  informer  de  l'af- 
faire qu'il  avoit  à  traicter  avec  Sa  Saincteté.  A  quoy  le 
Pape  respondit  qu'il  y  adviseroit  et  le  luy  feroit  sça- 
voir.  Puis,  estans  tombez  de  propos  délibéré  sur  Testât 
des  affaires  de  France  et  sur  la  conversion  du  Roy,  le 
l^ipe  dit  (ju'il  ne 'le  pouvoit  absouldre,  etiam  in  foro 
conscientiœ.  A  quoy  lors  le  duc  ne  voulut  respondre, 
et  supplia  seulement  Sa  Saincteté  que  l'ambassadeur 
d'Fspagne  et  les   agents  de  la  ligue  estans  à  Rome 

6. 

fussent  présents  lors  qu'il  luy  parleroit,  et  qu'il  luy 
plust  y  faire  assister  nombre  de  cardinaux,  afin  que 
Sa  Saincteté  prinst  la  resolution  qui  estoit  nécessaire 
aux  affaires  de  Fiance,  prétendant  de  ne  luy  rien  dire 
en  confidence,  ains  qu'il  luy  feroit  cognoistre,  par  la 
confession  mesme  desdits  ambassadeurs  d'Espagne  et 
agents  de  la  ligue ,  son  dire  véritable  :  ce  que  le  Pape 
ne  voulut  jamais  accorder  audit  sieur  duc,  et  le  remit 
au  mardy  ensuyvant  pour  luy  donner  audience. 

Ce  jour  là  M.  de  Nevers^  allant  trouver  le  Pape,  fut 
accompagné  de  soixante  et  dix  gentils-hommes  fran- 
çois,  et,  introduit  pour  luy  parler,  dit  à  Sa  Saincteté  : 

Qu'il  estoit  venu  pour  l'informer  des  affaires  de 
France,  et  luy  descouvrir  l'imperfection  du  fonde- 
ment des  iniques  et  mauvaises  propositions  que  l'on 
luy  en  avoit  faict  par  le  passé,  afin  de  luy  donner  juste 
occasion  de  prendre  meilleure  resolution  que  celle 
qu'il  sembloit  avoir  prise,  après  toutesfois  qu'il  auroit 
cognu  la  vérité  et  la  surprise  qu'on  luy  avoit  voulu 
faire  ,  semblable  à  celle  que  l'on  avoit  faicte  à  ses  pré- 
décesseurs, particulièrement  au  pape  Grégoire  xiv , 
ce  qu'il  le  supplioit  vouloir  faire  au  plustost ,  çuia  pe- 
riculuni  est  in  moîa,  luy  disoit  le  duc. 

Qu'il  le  supplioit  de  croire  que  le  Roy  n'estoit  si 
foible  que  l'on  l'avoit  fait,  ny  si  aisé  à  le  chasser  de 
son  royaume  que  l'on  l'avoit  proposé  à  Sa  Saincteté, 
et  qu'il  avoit  en  son  obeyssance  pour  le  moins  les  deux 
tiers  de  son  royaume,  et  de  dix  mil  gentils-hommes 
qu'il  en  av.oit  les  huit  mil  à  son  service,  et  plusieurs 
bonnes  villes,  tous  bien  résolus  d'employer  leurs  vies, 
soubs  son  authorité,  à  soustenir  la  religion  catholique 
et  la  couronne  de  France. 

Que  tous  les  princes  de  la  Fiance,  tant  du  sang 
royal  que  autres,  et  tous  les  officiers  de  la  couronne,  et 
quasi  tous  les  gouverneurs  des  provinces  et  leurs  lieu- 
tenans,  et  les  quatre  secrétaires  d'Estat,  et  les  princi- 
paux officiers  anciens  des  finances,  estoient  à  son  ser- 
vice, et  que  contre  luy  il  n'y  avoit  que  les  princes  de 
la  maison  de  Lorraine  et  de  Savoye,  chefs  de  la  ligue, 
et  quelque  peu  d'autre  qualité,  estant  mort  le  sieur 
mareschal  de  Joyeuse,  et  que  des  huict  parlemens  qui 
estoient  en  France  il  les  avoit  presque  tous,  car  il 
n'estoit  resté  à  Paris  que  le  président  Brisson  des  six 
presidens  dudit  parlement,  lequel  en  fin  avoit  esté  par 
eux  mesmes  pendu. 

Que  les  deux  advocats  et  procureurs  du  Roy  audict 
parlement  estoient  sortis,  et  quasi  tous  les  conseillers, 
les(|uels  Sa  Majesté  avoit  establis,  partie  à  Tours  et 
l'autre  partie  à  Chaalons;  que  du  parlement  de  Rouen 
le  premier  président,  le  procureur  du  Roy,  avec  d'au- 
tres conseillers ,  estoient  sortis  de  ladite  ville  pour  ne 
vouloir  recognoistre  autre  supérieur  que  le  Roy  ;  que 
trois  presidens  des  six  du  parlement  de  Dijon,  et  plu- 
sieurs autres  conseillers,  en  avoient  faict  de  mesmej 
qu'à  Toulouze  le  premier  président  Duranty  et  l'advo- 
cat  du  Roy  d'Afis,  très-bons  catholiques,  ayans  esté 
massacrez  dès  le  commencement  de  l'année  1589, 
parce  qu'ils  pretendoient  chacun  d'obeyr  à  leur  roy, 
ceste  cruauté  avoit  fait  sortir  beaucoup  des  présidents 
et  conseillers  dudit  parlement,  lesquels  estoient  allez 
trouver  M.  de  Montmorency,  et  tenoicnt  le  parlement 
à  Castel  Sarrazinj  (jue  les  présidents  et  conseillers  du 
parlement  d'Aix  en  avoient  autant  faict j  et,  pour  le  re- 
gard du  parlement  de  Grenoble,  qu'il  estoit  du  tout  eu. 

l'obeyssance  du  Roy,  comme  estoit  aussi  ladite  province, 
de  mesme  que  le  parlement  de  Bourdeaux,  comme  es- 
toit  aussi  ladite  ville,  et  celle  de  Rennes  où  estoit  le 
parlement  de  Bretagne.  Que  toutes  ces  choses  pou- 
voient  faire  cognoistre  à  Sa  Saincteté  que  l'authorité 
du  Roy  n'estoit  si  petite  que  l'on  la  luy  avoit  fait  en- 
tendre, ce  qui  se  pouvoit  d'autant  plus  vérifier  puis 
qu'il  avoit  réduit  la  ville  de  Paris  en  estât  tel  qu'elle 
avoit  besoin  chacune  année  d'estre  secourue  pour  l'em- 
pescher  de  se  perdre,  au  lieu  qu'elle  avoit  secouru  en 
toutes  les  guerres  passe'es  les  roys  et  tout  le  royaume. 
Que  la  ville  d'Orléans  estoit  aussi  bloquée  de  tous  cos- 
tez,  et  par  soufirance  s'entretenoit  au  mieux  qu'elle 
pouvoit;  que  ceste  ville  seule  servoit  de  passage  à  ceux 
de  la  ligue  sur  la  rivière  de  Loire,  qui  traversoit,  voire 
divisoit  presque  tout  le  royaume  de  France,  tous  les  au- 
tres ponts  et  passages  qui  estoient  sur  ladite  rivière  jus- 
ques  à  Nantes  estans  en  l'obeyssance  de  Sa  Majesté,  de 
sorte  que  ceux  de  la  ligue  n'avoient  que  le  pont  seul 
d'Orléans  pour  traverser  d'une  part  à   l'autre  de  la 
France,  qui  estoitpeu,  et  beaucoup  incommode  pour  se 
secourir  les  uns  les  autres  quand  le  besoin  le  requerroit  : 
ce  qui  sembloit  audit  duc  devoir  estre  bien  considéré 
par  les  grands  capitaines  qui  sçavoient  les  moyens  que 
l'on  tenoit  a  usurper  un  royaume.  Ce  qui  demonstroit 
assez  que,  si  Sa  Majesté  n'estoit  plus  fort  que  ceux  de 
la  ligue,  il  ne  pourroit  tenir  bloquées  lesdictes  deux 
villes,  ny  faire  ce  qu'il  laict  tous  les  jours  :  enquoy  l'on 
pouvoit  cognoisti  e  son  authorilé,  et  la  force  très-grande 
qu'il  avoit  en  son  royaume  toute  autre  que  l'on  l'avoit 
desguisée  à  Sa  Saincteté. 

Qu'au  contiaiif  ceux  de  la  ligue  n'ayant  point  de 

moyen  de   se  soustenir  d'eux-mesmes   et   empescher 
(jue  le  Uoy  ne  les  chassast  de  son  royaume,  ils  avoient 
esté  contraints  de  s'appuyer  au  secours  du  roy  d'Es- 
pagne et  mesme  recherche'  celuy  des  papes,  pour  ne 
tomI>er  par  terre,  comme  ils  esloient  prests  de  faire, 
et  le  feioient  touterîbis  et  quantes  que  tel  secours  leur 
manqueroit,  ainsi  que  Sa  Sainctete  le  pourroit  cog- 
noistre  par  les  lettres  originales  que  le  duc  de  Mayenne; 
avoit  escrites  au  roy  d'Espagne,  lesquelles  ledit  duc 
de  Nevers  luy  monstra.  Aussi  que  d'ailleurs  on  jugeoit 
clairement  par  leurs  actions  qu'il  n'estoit  point  croya- 
ble qu'ils  se  voulussent  mettre  entre  les  bras  du  roy 
d'Espagne  et  luy  bailler  des  villes,  ou  plustost  des  fleu- 
rons de  la  couionne  de  France,  comme  le  duc  de  Mer- 
cœur  avoit  faict  Blavet,  port  de  mer  très  bon  en  la  Bre- 
tagne, et  le  duc  de  Mayenne  La  Fere  en  Picardie,  et 
voulu  faire  d'autres  en  ladite  province.  Que  la  foiblesse 
des  chefs  de  la   ligue  parroissoit  assez  en  ce   qu'ils 
avoient  permis  que  le  duc  de  Parme  vinst  commandei' 
en  France,  où  il  avoit  fait  arrester  le  duc  de  Mayenne 
en  son  antichambie  fort  long  temps,  avec  les  autres  gen- 
tils-hommes, avant  que  de  luy  permettre  d'entrer  en 
sa  chanibre ,  et  quelquesfois  l'avoit  renvoyé  sans  vou- 
loir parler  à  luy,  en  luy  faisant  dire  par  l'un  de  ses  ca- 
mericrsc[ue  Son  Altesse  estoit  un  jieu  empeschée.  Que, 
à  la  vérité  ,  tels  traits  estoient  fort  préjudiciables  à  l'auc- 
lorité  que  le  duc  de  Mayenne  se  donnoit  de  lieutenant 
gênerai  de  l'Estal^  et  couronne  de  France,  parce  qu'il 
sem!)loit  qu'il  devoit  commander  à  l'armée  espagnole 
estant  entrée  en  France,  puisque  le  duc  de  Parme  n'es- 
toit pas  de  plus  grande  maison  que  celle  de  Loi  raine, 
uy  .lyanl  de  son  loy  plus  >^raii(lo  cliarp;o  ([uc  ledit  duc 


^O  [1693]    CHRONOLOGIE  JNOVEWAIKE 

de  Mayenne  pretendoit  d'avoir.  Parquoy  Sa  Sainctet'i 
pouvoit  cognoistrc  que,  si  le  duc  de  Mayenne  avoit  en- 
dure' telles  indignitez ,  si  difficiles  à  un  cœur  généreux 
de  souffrir,  il  l'avoit  fait  en  son  corps  delFendant  et  mai- 
gre' luy,  se  voyant  reduict  à  telle  extrémité',  ou  de  les 
endurer,  ou  bien  de  se  voir  terrasser  par  le  Roy. 

Et  pource  que  telle  foiblesse  n'estoit  que  trop  cog- 
neue  à  ceux  qui  vouloient  tenir  les  yeux  ouverts,  ceux 
de  la  ligue  avoient  pense'  de  la  fortifier  par  rodomon- 
tades, disant  que  si  l'on  avoit  une  fois  esleu  un  roy,  et 
accompagne'  d'une  bonne  et  forte  arme'e ,  qu'en  peu  le 
Roy  (  de  Navarre  )  seroit  accablé  et  les  François  qui  le 
suivoient,  et  Tesleu  estably  en  possession  paisible  du 
royaume.  Ce  qui  luy  donnoit  occasion ,  dit  le  duc  de 
Nevers,  de  faire  entendre  à  Sa  Saincteté  que  tant  s'en 
faut  qu?  cela  pust  estre,  qu'il  ne  serviroit  que  de  1  uiner 
une  grande  quantité  du  misérable  peuple  catholique 
et  innocent,  et  une  infinité  de  beaux  monastères,  et  ap- 
porter du  desordre  très-grand  en  la  discipline  ecclé- 
siastique, pource  qu'il  ne  se  pouvoit  justement  eslire 
un  roy  de  race  estrangere  au  préjudice  des  princes  du 
sang,  vrais  héritiers  et  successeurs  de  la  couronne, 
ainsi  que  le  reste  du  parlement  demeuré  à  Paris  l'a- 
voit faict  cognoistre,  ayant  interprété  ce  mot  d'eslec- 
iion  contenu  au  pouvoir  donné  par  Sa  Saincteté  au 
cardinal  de  Plaisance,  à  déclarer  un  roy  catholique; 
et  depuis',  par  autre  arrest  du  28  juin  dernier,  donné 
sur  la  prétendue  eslection  de  Tinfante  d'Espagne  et  de 
l'archiduc  Ernest,  et  puis  du  duc  de  Guise  in  solidum 
marié  avec  ladite  Infante,  proposée  par  le  duc  de  Fe- 
ria,  et  favorisée  par  le  cardinal  de  Plaisance  au  nom 
de  Sa  Saincteté,  il  avoit  esté  ordonné  par  ledit  parle- 

ment  qu'il  ne  seroit  point  esleu  de  prince  ^stranger,  et 
que  la  loy  salique  seroit  garde'e  ;  ayant  faict  paroistre 
par  ces  deux  arrests  qu'il  n'estoit  loisible  de  procéder 
à  aucune  eslection,  et  moins  en  la  personne  d'un  prince 
ou  princesse  estrangers,  auquel  mot  estoient  compris 
de  tout  temps  les  princes  sortis  des  maisons  estrangeres, 
bien  qu'ils  fussent  habituez  en  France  et  faicts  regni- 
coles. 

D'autre  costé,  quand  bien  l'on  voudroit  procéder 
à  telle  cslection,  il  conviendroit  assembler  les  estats 
généraux  de  tout  le  royaume,  ce  que  ceux  de  la  ligue 
ne  pouvoient  faire,  tenant  le  Roy  en  son  obeyssance 
les  deux  tiers  d'iceluy,  ainsi  qu'il  s'estoitpeu  cognoistre 
en  l'assemlile'e  de  leurs  prétendus  estats  à  Paris ,  où  il 
ne  s'y  estoit  trouvé  la  moitié  des  députez  qui  ont  ac- 
coustumé  de  se  trouver  aux  estats  généraux  convoquez 
par  les  roys  :  ce  qui  avoit  faict  bien  paroistre  la  foi- 
blesse  de  ceux  de  la  ligue,  et  l'invalidité  de  l'assemblée 
de  leuts  prétendus  estats.  Outre,  que  telle  assemblée 
ou  convocation  ne  se  pouvoit  vallablement  faire,  parce 
qu'il  n'appartenoit  qu'au  Pioy  seul  de  convocpier  les 
estats,  et,  en  défaut  de  luy,  au  régent,  qui  estoit  ordi- 
nairement le  premier  prince  du  sang  capable  de  gou- 
verner lors  que  le  Pvoy  estoit  prisonnier  ou  absent, 
et  les  enfans  mineurs,  lecpiel,  avec  l'advis  des  autres 
princes  du  sang,  pairs  et  officiers  de  la  couronne, 
convoquoient  les  estats  et  pourvoyoient  aux  affaires 
et  gouvernement  du  royaume. 

Qu'au  contraire  il  n'y  avoit  du  costé  de  la  ligue 
aucun  prince  du  sang  ny  officiers  de  la  couronne  j)Our- 
veus  par  les  feux  roys  de  France.  Et  quant  à  l'autho- 
rité  que  le  duc  de  Mayenne  s'estoit  peu  à  peu  usurpée, 


4^  [1^9"^]    CHïVOIfOLOGIE  rrOVEWAIRE 

elle  n'estoit  aucunement  bonne,  ny   ne  se  pouvoit 
egaller  à  celle  d'un  régent,  et  par  conséquent  ne  pou- 
voit convoquer  les  estats  généraux,  pour  ce  que  le 
pouvoir  que  ledit  sieur  de  Mayenne  avoit  ne  prove- 
noit  que  de  cinquante  quatre  personnes,  la  plus-part 
très  indignes,  qui  le  luy  avoient  donne  le  4  mars 
i589,  après  qu'il  les  eut  luy  mesme  choisis  le  19  de 
février    1589  et  créez  conseillers  du  conseil  gênerai 
de  l'union, ores  qu'il  recognust  que  la  pluspart  fussent 
très-ignorans  d'affaires  d'Kstat,  parce  qu'il  les  avoit 
seulement  pris  dans  la  ville  de  Paris,  et  non  des  pro- 
vinces de  la  France,  et  triez  giande  partie  parmy  des 
marchans,  banquiers,  procureurs,  curez,  théologiens 
de  la  Sorbonne,  et  autres  de  semblable  étoffe,  pour 
estre  gens  fort  factieux  et  propres  à  effectuer  son  in- 
tention; sur  la  preud'hommie  desquels  il  y  avoit  beau- 
coup à  redire,  luy  suffisant  seulement  pour  ce   coup 
de  dire  à  Sa  Saincteté  qu'en  fin  ledit  sieur  de  Mayenne 
le  fit   très-sagement  apparoir,  quand  luy  mesme  les 
cassa  tout  en  un  coup  et  foula  aux  pieds  comme  des 
potirons  au  mois  de  novembre  ensuivant,  après  qu'il 
eut  tiré  d'eux  ce  qu'il  en  vouloit,  à  cause  de  l'igno- 
rance très-grande  accompagnée  d'une  outrecuidance 
malicieuse  qu'il  recognut  en  leur  esprit ,  et  soudain 
refit  un  autre  conseil  de  gens  plus  capables  à  manier 
affaires  d'Estat.  «  Voylà,  Père  Saint,  disoit  M.  de  No- 
vers,  lavraye  origine  du  pouvoir  de  M.  de  Mayenne.  » 
Et  quant  à  l'aulhorité,  qu'elle  ne  luy  avoit  este'  donnée 
par  lesdits  cinquante  quatre    que  pour  couimander 
seulement  aux  armées  de  la  ligue,  et  encores  en  atten- 
dant ce  (jui  seroit  ordonné  par  leurs  estais  généraux , 
que  tièslois  ils  avoient  proj)osé  de  tenir  bien-tost  :  ce 

c|ue  neantmoins  ils  n'avoient  jamais  f'aict  qu'en  l'année 
dernière,  et  encores  à  toute  force,  ausquels  toutesfois 
il  n'en  avoit  point  esté  parléj  ce  qui  descouvroit  bien 
amplement  les  collusions  qui  estoient  parmy  eux. 

Quant  à  ce  que  ceux  du  parlement  qui  avoient  resté 
à  Paris  avoient  vérifié  ledit  pouvoir  de  lieutenant  trois 
jours  après  qu'il  fut  donné  par  les  susdits  cinquante 
quatre  potirans,  que  ç'avoit  esté  lors  que  le  parlement 
n'estoit  plus  parlement,  ains  seulement  l'idée  d'iceluy» 
pour  n'y  estrequegensassemblez  pour  exécuter  les  fré- 
nésies des  séditieux  ,  car  il  n'estoit  demeuré  audit  par- 
lement que  ceux  qui  estoient  juges  et  parties,  et  quel- 
ques autres  si  fort  estonnez  et  intimidez  qu'ils  n'osoient 
rien  dire  pour  crainte  d'estre  mis  prisonniers  dans  la 
Bastille  et  le  Louvre  par  un  nommé  Le  Clerc,  simple 
procureur  dudit  parlement ,  comme  il  avoit  faict  le  i6 
janvier  précédant ,  assisté  d'un  grand  nombre  de  fac- 
tieux, plusieurs  des  présidents  et  conseillers  dudit  par- 
lement. Que  ladite  vérification  ne  donnoit  plus  d'au- 
thorité  au  duc  de  Mayenne,  qu'il  estoit  déclaré  au 
pouvoir  des  cinquante  quatre  susdits,  l'ayant  limité 
seulement  pour  les  armées,  et  jusques  à  ce  qu'il  seroit 
autrement  ordonné  par  lesdits  estats  généraux ,  les- 
quels ayans  esté  tenus  sans  qu'il  en  ait  esté  rien  parlé, 
il  s'ensuivoit  qu'il  n'estoit  bon  et  valable,  et  partant 
que  ledit  duc  de  Mayenne  en  avoit  abusé  en  la  convo- 
cation qu'il  avoit  faite  desdits  estats,  et  en  plusieurs 
ordonnances,  mesmes  en  dons,  confiscations  de  plu- 
sieurs seigneuries  et  duchez  appartenans  à  divers 
princes  et  personnages  d'honneur,  donation  de  gou- 
vernemens  de  provinces  et  des  estats  et  ollices  de  la 
couronne,  coiubieii  ([n'ils  ne  fussent  viicans  et  eussent 

esté  donnez  quasi  tous  par  le  feu  Roy  auparavant  ces 
dernières  séditions  à  princes  et  seigneurs  catholiques 
de  grande  qualité  et  mérite,  prétendant  qu'ils  fussent 
vacans  par  felonnie ,  pour  n'avoir  voulu  ceux  qui  les 
tiennent  l'aller  servir  :  «  ce  que  j'ay,  disoit  le  duc  de 
Nevers,  tousjours  offert  àVostre  Saincteté  de  faire  ap- 
paroir par  pièces  autentiques  que  j'ay  apportées  avec 
moy,  ne  prétendant  de  mettre  en  avant  chose  que  je  ne 
puisse  prouver,  affin  d'oster  l'occasion  que  Ton  ne  die 
de  moy  avec  vérité  ce  que  l'on  dict  qu'un  philosophe 
escrit  de  Moyse  :  Multa  dixit^  et  nihil  probavit. 

Que  Sa  Saincteté  pouvoitpar  làcognoistre  que  ledit 
sieur  de  Mayenne  et  les  siens  pour  luy  l'avoient  aussi 
abusé  en  luy  nommant  les  personnes  aux  bénéfices  va- 
cans de  la  France  comme  s'il  avoit  ce  droict,  qui  n'ap- 
partenoit  qu'au  Roy  en  vertu  du  concordat  faict  et 
gardé  seulement  entre  les  papes  et  les  roys  de  France. 

Que  la  convocation  d'estats  ne  se  pouvoit  autenti- 
quement  faire  par  ledit  sieur  de  Mayenne,  au  préjudice 
des  loix  et  statuts  de  tout  temps  observez  au  royaume 
de  la  France  qui  y  estoient  formellement  contraires  , 
et  consequemmentque  l'eslection  qui  se  voudroit  faire 
d'un  roy  nouveau  par  telles  personnes  assemblées  sans 
légitime  pouvoir,  et  contre  les  formes  ordinaires  gar- 
dées et  observées  en  tel  cas,  estans  en  si  petit  nombre, 
ne  seroit  bonne  ny  valable,  mesme  estant  faicte  par 
un  prince  estranger  au  préjudice  des  princes  du  sang 
royal,  vrays  héritiers  de  la  couronne,  et  contre  les 
arrests  du  parlement  mesmes  de  la  ligue;  neantmoins, 
que,  posé  le  cas  qu'elle  se  pourroit  faire ,  cela  ne  ser- 
viroit  de  rien,  et  ores  qu'on  eslcust  pour  roy  le  duc  de 
Guise  ou  le  duc  de  Mayenne ,  ou  tel  autre  (jue  l'on 

voudioit,  l'on  sçavoit  bien  que  caste  eslection  ne  luy 
donneioit  plus  d'argent  et  de  moyen  qu'il  en  avoit  pour 
s'entretenir,  se  conserver,  et  pour  chasser  le  légitime 
loy ,  ains  qu'elle  luy  augmenteroit  la  despence  qu'il 
luy  conviendroit  faire  pour  entretenir  honoraljlenient 
l'authorilé  et  la  prosopope'e  royale ,  de  sorte  qu'il  failloit 
dire  que  ceste  "eslection  apporteroit  à  ce  nouveau  roy 
Bertaultou  Regulus  plus  d'incommodité  que  de  proflit, 
et  que  ce  ne  seroit  qu'un  fantosme  pour  estre  porte'  de- 
vant l'armée  espagnole,  afin  de  penser  assubjectir  la 
France  aux  Espagnols,  au  préjudice  de  la  grande  li- 
berté que  les  François  ont  eu  de  tout  temps  sous  leurs 
légitimes  roy  s  ;  et  devoit  on  croire  que  les  vrays  et 
bons  François  ne  perraettroient  jamais  d'estre  réduits 
sous  les  princes  estrangers ,  ains  qu'en  fin  ils  feroient 
comme  leurs  prédécesseurs  avoient  faict  sous  Char- 
les VII  pour  s'estre  par  trop  légèrement  donnez  en  la 
subjection  des  roys  d'Angleterre,  desquels  ils  se  déli- 
vrèrent en  moindre  temps  qu'ils  ne  s'y  estoient  donnez, 
et  retournèrent  sous  l'authorité  et  liberté  de  leur  roy 
naturel. 

Plus,  que  ceux  de  la  ligue  avoient  mis  en  avant  que 
le  roy  d'Espagne  accompagneroit  ledit  roy  qui  s'esli- 
roit  d'une  armée  de  vingt  mil  hommes,  laquelle  chas- 
seroit  le  légitime  roy  en  trois  jours.  Ce  dire  là  estoit 
sans  jugement,  disoit  le  duc  de  Nevers,  car  non  seule- 
ment on  leur  accorderoit  qu'il  en  envoyast  vingt  mil, 
mais  trente  mil ,  parce  qu'il  ne  seroit  en  son  pouvoir 
avec  telles  forces  de  terrasser  et  de  chasser  le  Hoy  , 
ains,  au  contraire,  que,  tant  plus  de  soldats  il  auroit, 
plus  il  en  perdroit  et  feroit  plus  de  despence  inutile, 
comme  tous  capitaines,  pour  peu  expérimentez  qu'ils 

fussent,  le  jugeioient  ainsi,  sçachans  qu'il  n'cstoit  au 
pouvoir  d'un  gênerai  d'armée  de  donner  la  bataille  à 
l'autre  gênerai  s'il  ne  l'avoit  agréable  ;  ce  qui  advien- 
droit  maintenant,  car ,^si  le  Roy  ne  jugeoit  luy  estre 
expédient  de  la  donner  pour  ne  bazarder  son  Estât  tout 
en  un  coup,  il  se  logeroit  en  assiette  très'advantagôuse, 
et,  quand  bon  luy  sembleroit,  il  mettroit  une  rivière 
non  gayable  entre  son  arme'e  et  celle  de  ses  ennemis, 
qui  les  empesclieroit  de  le  comjjaltre  contre  son  gré , 
voire  les  contraindroit  de  s'en  aller  possible  attaquer 
quelque  forteresse  à  laquelle  Sa  Majesté,  s'appro chant 
cinq  ou  six  lieues  en  assiette  forte,  les  contraindroit 
de  rechef  de  lever  le  siège  à  cause  de  plusieurs  incom- 
moditez  qu'il  leur  feroit  recevoir;  de  sorte  que,  ne  pou- 
vant forcer  aucune  ville ,  ils-  seroient  finalement  ré- 
duits à  aller  quelques  mois  vagans  par  le  plat  pays, 
ruynans  le  misérable  et  innocent  paysant  catholique, 
et  destruisans  les  beaux  et  devotieux  monastères  qui 
estoientàla  campagne,  aneantiroient  leur  armée,  tant 
par  la  faute  des  vivres  que  d'autres  nécessitez  que  la 
saison  apporteroit,  et  puis  se  retireroient  en  Flandres 
pour  la  quatriesme  fois,  bien-heureux  encores  s'ils 
n'estoient  battus  comme  ils  l'avoient  cuidé  estre  par 
deux  fois. 

Que  par  là  donc  il  se  pouvoit  assez  cognoistre  qu'il 
n'estoit  au  pouvoir  du  roy  d'Espagne,  bien  qu'il  ves- 
cust  encores  cinquante  ans ,  de  terrasser  et  chasser  le 
Roy,  ains  seulement  d'embraser  de  plus  en  plus  la 
France ,  et  apporter  un  desreiglement  incroyable  à 
tous  les  gens  d'église,  et  une  ruïne  extrême  au  peuple, 
et  non  pas  à  un  seul  huguenot 

Que  le  cardinal  de  Plaisance,  auquel  Sa  Saincteté 

avoit  donné  sa  légation  pour  assister  à  ladite  eslection, 
et  qui  cognoissoit  foft  bien  les  alTaires  dé  la  France 
autant  que  nul  autre,  pour  y  avoir  esté  bon  tesmoin 
oculaire  depuis  quatre  ans  en  çà  des  evenemens  qui  y 
estoient  survenus,  avoit  deu  advertir  Sadite  Saincteté 
qu'il  estoit  du  tout  impossible,  comme  il  le  sçavoit 
l)ien ,  de  chasser  le  Roy  par  l'eslection  d'un  autre 
nouveau  et  avec  une  armée,  ores  qu'elle  fust  formi- 
dable; qu'il  devoit  avoir  ouvert  à  Sadite  Saincteté 
quelque  bon  expédient  pour  luy  donner  le  moyen 
d'appliquer  le  remède  salutaire  aux  misères  de  la 
France,  afin  d'éviter  les  maux  qui  y  avoient  esté  faicts 
et  ceux  qui  adviendroient;  mais,  au  contraire,  que  le- 
dit cardinal ,  par  les  lettres  qu'il  avoit  escrites  le  mois 
d'aoust  dernier  au  nonce  de  Sa  Saincteté  en  Espagne, 
cri  oit  incessamment  yifoco/yi/oco/  comme  s'il  vouloit 
embraser  la  France,  et  la  ruyner  tout  en  un  coup  par 
la  rage  des  soldats,  suyvant  d'autres  lettres  précé- 
dentes qu'il  avoit  escrites  à  Sa  Saincteté,  à  ce  que  l'on 
esleust  l'infante  d'Espagne  ou  un  prince  estranger,  et 
que  l'on  eust  à  exclure  les  princes  du  sang  royal  de  la 
succession  de  la  couronne,  et  que  l'on  excommuniast 
•les  princes,  prélats  et  seigneurs  catholiques  qui  assis- 
teroient  le  Roy,  sans  avoir  faict  à  Sa  Saincleté  entendre 
(ju'ils  le  suivoyent  pour  conserver  la  religion  catho- 
lique, et  empescher  que  la  division  de  la  couronne  ne 
se  fist. 

Outre  toutes  ces  choses,  qu'il  representoit  encor  à 
Sa  Saincteté  que  l'ordinaire  des  ligues  estoit  de  se  des- 
lier et  ne  durer  longuement,  comme  l'expérience  en 
faisoit  ample  foy,  et,  partant,  que  celle-cy,  qui  estoit 
mal  fondée,  ne  se  pouvoit  maintenir  pour  la  division 

et  deffiance  qui  estoit  parmy  les  chefs,  lesquels  ne  s'ac- 
cordoient  ensemble,  sinon  à  dissiper  la  couronne  et  en 
prendre  chacun  une  partie,  et  en  fin  à  usurper  et  ravir 
l'un  sur  l'autre  les  places  qu'ils  tenoient,  aiiin  d'assujet- 
tir en  leur  particulier  pouvoir  les  meilleures  villes  de 
la  France,  quoy  qu'elles  fussent  de  leur  ligue,  cuidans 
en  demeurer  cy  après  seigneuis  propriétaires,  ou  plus- 
tost  tirans,  comme  l'expérience  s'en  estoit  veuë  et  se 
voyoit  tous  les  jours,  bien  que  telle  tyrannie  avoit  com- 
mencé à  faire  ouvrir  les  yeux  aux  sages  habitans  d'au- 
cunes villes,  qui  s'estoient  résolus  de  se  maintenir  libres 
comme  ils  estoient  du  temps  qu'ils  obeyssoientauxroys. 

Au  contraire,  que  l'on  ne  voyoit  point  que  les  ca- 
tholiques royaux  usurpassent  des  villes  les  uns  sur  les 
autres  comme  les  ligueurs  faisoient,  pour  ce  que  leur 
but  ne  tendoit  qu'à  les  conserver  à  la  couronne  de 
France  sous  l'authorité  de  leur  roy,  et  pour  ce  pre- 
noient  en  bonne  part  tout  le  mal  qu'ils  souffroient 
et  enduroient  par  telle  guerre,  pour  l'espérance  seule 
qu'ils  avoient  de  laisser  une  heureuse  et  loiiable  mé- 
moire à  jamais  à  leur  postérité  d'avoir  empesché  les 
déserteurs  de  leur  patrie  à  effectuer  un  si  pernicieux 
désir. 

D'avantage ,  que  les  catholiques  royaux  estoient 
oblige'z  à  soustenir  la  couronne  par  leur  serment 
(|u'ils  avoient  faict,  et  d'autant  plus  maintenant  que 
Dieu  avoit  exaucé  leurs  prières  et  larmes,  pour  avoir 
ramené  le  Roy  en  son  Eglise,  et  qu'à  bonne  et  juste 
cause  ils  seroient  blasmcz  si  maintenant  ils  l'aban- 
donnoient  entre  les  mains  de  ceux  de  la  ligue,  ses 
seuls  ennemis,  veu  qu'il  s'estoit  jette  entre  les  bras  de 
l'Eglise  catholique. 

Le  Pape  alors  dit  audit  duc  de  ÎNeveis  :  «  Ne  j)arlez 
pas  que  vostre  Roy  soit  catholique;  je  ne  croyray  ja- 
mais qu'il  soit  bien  conveity,  si  un  ange  du  ciel  ne 
me  le  venoit  dire  à  l'aureille.  Quant  aux  catholiques 
qui  ont  suivy  son  party,  je  ne  les  tiens  que  pour  deso- 
beyssans  et  déserteurs  de  la  religion  et  de  la  couronne; 
ils  ne  sont  qu'enfans  bastards  de  la  servante;  et  ceux 
de  la  ligue  sont  les  vrays  enfans  légitimes,  les  vrays 
arcs-boutans,  et  mesmes  les  vrays  piliers  de  la  religion 
catholique.  » 

«  Je  vous  supplie  très  humblement,  Fere  Saint,  dit 
M.  de  Nevers,  de  ne  nous  tenir  pour  enfans  bastards  et 
déserteurs  de  la  religion  et  de  la  couronne,  et  ceux  de 
la  ligue  pour  légitimes  ;  il  y  a  autant  de  différence  de 
nous  à  eux,  qu'il  y  a  de  ceste  ville  de  Rome  à  un  petit 
chasteau.  Il  plaira  à  Vostre  Saincteté  de  se  divertir  de 
les  favoriser  par  dessus  un  si  grand  nombre  de  princes 
et  officiers  de  la  couronne,  seigneurs  et  autres  person- 
nages catholiques  qui  suivent  le  Roy,  et  de  considérer 
les  actes  vertueux  qu'ont  fait  lesdits  princes  et  catho- 
liques royaux  pour  le  service  des  roys  Très-Ghrestiens 
et  de  leur  patrie,  comme  aussi  pour  le  soustenement 
de  la  religion  catholique,  parce  que  vous  les  trouverez 
fort  grands,  héroïques  et  louables.  » 

Après  ceste  repartie  il  y  eut  entr'eux  deux  plu- 
sieurs propos  sur  divers  incidents  où  ils  tombèrent 
touchant  les  affaires  de  France,  le  Pape  supportant 
ceux  de  la  ligue  et  louant  toutes  leurs  actions.  En  (in 
le  duc  de  Nevers,  qui  desiroit  avoir  une  prolongation 
du  terme  des  dix  jours  qui  luy  avoient  este'  limitez 
pour  sa  demeure  à  Rome,  supplia  encor  Sa  Saincteté' 
de  révoquer  son  ordonnance  pour  la  restrinction  de  son 

séjour.  Le  Pape  luy  respondit  qu'il  y  adviseroit,  tou- 
Lesfbis  (|ue  le  jeudy  ensuivant  il  pourroit  encor  luy 
j)arler.  Mais,  ayant  veu  que  M.  de  Nevers  esloit  venu 
parler  à  luy,  accompagne'  de  soixante  et  dix  gentils- 
hommes François,  il  luy  envoya  dire,  par  le  maistre  de 
sa  chambre,  qu'il  namenast  que  fort  peu  de  gentils- 
hommes, s'il  retournoit  ledit  jour  de  jeudy  pour  luy 
parler.  Ce  fut  pourquoy  ledit  sieur  duc  n'introduisit 
en  l'audience  qu'il  eut  ce  jour  là  que  deux  prélats 
italiens,  lesquels  residoient,  mesmes  à  Rome. 

Après  que  M.  de  Nevers  eut  supplié  Sa  Saincteté  de 
luy  déclarer  s'il  avoit  en  fin  trouvé  bon  de  luy  prolon- 
ger ledit  terme  des  dix  jours  prefix  ausquels  il  avoit 
restraint  son  séjour  à  Rome,  le  Pape  luy  ayant  dere- 
chef dit  qu'il  y  adviseroit,  le  duc  luy  respondit  qu'il 
luy  sembloit  (ju'il  avoit  eu  assez  de  loisir  depuis  le  di- 
manche Il  pour  se  résoudre,  et  qu'il  luy  avoit  donné 
prou  d'occasion  d'accorder  sa  supplication,  le  priant 
de  nouveau  très-humblement  de  luy  déclarer  sa  vo- 
lonté sans  le  remettre  plus  à  une  autre  fois,  par  ce 
qu'il  ne  vouloit  que  les  dix  jours  passassent  aupara- 
vant que  d'avoir  exécuté  la  charge  que  le  Roy  luy  avoit 
donnée.  Ce  que  le  Pape  n'ayant  voulu  faire,  et  remet- 
tant tousjours  à  y  adviser,  ledit  sieur  duc,  se  voyant 
hors  d'espérance  d'avoir  une  audience  en  consistoire, 
se  résolut  de  ne  retarder  d'avantage  à  luy  présenter  la 
lettre  suivante,  que  Sa  Majesté  avoit  escrit  de  sa  main , 
avec  la  traduction  d'icelle  en  langue  italienne. 

«  Très-Sainct  Père,  après  qu'il  a  pieu  à  Dieu  nous 
appeller  à  la  cognoissance  et  communion  de  sa  saincle 
Eglise  catholique,  apostolique  et  romaine,  et  la  pro- 

testation  que  nous  avons  faicte  d'y  vivre  et  mourir, 
rien  ne  nous  peut  estre  plus  cher  ny  de  plus  grande 
consolation  en  nostre  esprit  pour  parfaire  nostre  con- 
tentement de  ceste  saincte  action,  cjue  de  la  voir  ap- 
jn'ouvée  et  autliorisée  de  la  bénédiction  de  Vostre 
Sainctete',  en  luy  rendant  de  nostre  part  le  devoir  qui 
luy  appartient;  dont  désirant  nous  acquitter  avec  tout 
l'honneur  et  respect  envers  Vostre  Sainctete  que  nous 
pouvons,  nous  avons  à  cest  effect  choisi  la  personne  de 
nostre  très-cher  et  bien  aimé  cousin  le  duc  de  Nevers, 
pour  l'espérance  que  nous  avons  que  les  excellentes 
et  vertueuses  qualitez  qui  sont  en  luy,  speciallement 
illustrées  de  singulière  pieté  et  dévotion  à  la  religion 
catholique,  rendront  ceste  nostre  eslection ,  et  la  charge 
qui  luy  est  par  nous  commise,  d'autant  plus  aggrea- 
bles  à  Vostre  Sainctete,  l'un  des  principaux  points  de 
sadite  charge  estant  de  prester  à  Vostre  Sainctete  et 
au  Sainct  Siège  apostolique,  en  nostre  nom,  l'obé- 
dience que  nous  luy  devons  comme  roy  de  France 
très-chrestien,  qui  ne  désire  moins  imiter  l'exemple 
des  roys  nos  prédécesseurs  à  mériter  le  tiltre  et  rang  de 
premier  fils  de  l'Eglise  par  nos  actions,  qu'ils  ont  esté 
soigneux  de  l'acquérir  et  conserver.  A  ceste  cause, 
Très-Sainct  Père,  nous  supplions  très-afFectueusement 
Vostre  Sainctete  que  le  bon  plaisir  d'icelle  soit  accep- 
ter et  recevoir  cest  office  et  devoir  qui  luy  sera  de 
nostre  part  rendu  par  nostredit  cousin  avec  les  sub- 
missions deuës  et  accoustumées,  comme  s'il  estoit  par 
nous  faict  en  personne,  et  adjouster  foy  et  créance  à 
tout  ce  qu'il  luy  dira  et  fera  entendre  de  nostredilc 
part,  tant  pour  ce  regard  que  d'autres  choses,  tonf 

I- 

ainsi  qu'il  luy  plairoit  faire  à  nous  mesmes.  Sur  ce 
nous  prions  Dieu,  Très-Sainct  Père,  etc.  » 

M.  de  Nevers,  en  luy  présentant  ceste  lettre,  luy 
dit  :  «  Le  Roy  mon  maistre  m'a  envoyé  pardevers  Vos- 
tre  Saincteté  pour  vous  faire  entendre  sa  conversion, 
et  me  prosterner  de  sa  part  à  ses  pieds,  pour  se  con- 
gratuler avec  vous  de  la  joye  et  consolation  qu'il  ressent 
en  son  ame  de  s'estre  reiiny  en  l'Eglise  catholique,  apos- 
tolique et  romaine ,  hors  de  laquelle  il  recognoist  n'y 
avoir  point  de  salut,  et  en  laquelle  il  proteste  de  vivre 
et  mourir,  et  de  rendre  au  Sainct  Siège  toute  l'obeys- 
sance  fdiale   et  assistance  que  les  roys  ses  prédéces- 
seurs ont  fait,  et  en  particulier  à  la  personne  de  Vostre 
Saincteté,  qu'il  honnore  et  respecte  grandement,  et 
vous  supplie  très-humblement  de  recevoir  en  gré  le 
devoir  qu'il  vous  rend  par  moy,  et  quant  et  quant  de 
luy  départir  vostre  bénédiction  et  l'absolution  qui  luy 
convient,  vous  asseurant  que,  si  les  guerres  qu'il  a 
contre  les  rebelles  ne  l'eussent  retenu  de  par  de  là ,  il 
fust  luy  mesme  venu  en  personne  tesmoigner  à  Vostre 
Saincteté  ceste   sienne   sincère  affection  et  volonté, 
comme  il  en  avoit  très-grand  désir  :  ce  que  ne  luy 
ayant  esté  permis,  il  m'a  choisi  pour  la  plus  honno- 
rable  ambassade  qu'il  eust  après  messieurs  les  princes 
du  sang  royal,  affin  de  faire  apparoir  à  Vostre  Sainc- 
teté qu'il  désire  l'honnorer  de  tout  son  pouvoir.  Et, 
pour  informer  Vostre  Saincteté  du  devoir  que  Sa  Ma- 
jesté a  faict  en  sa  conversion,  il  a  aussi  envoyé  avec 
moy  trois  prélats  garnis  de  lettres  et  pouvoir,  lesquels 
ont  esté  choisis  par  le  clergé  qui  s'est  trouvé  à  sa  con- 
version, affin  de  vous  faire  entendre  comme  le  tout  s'y 

est  passe,  lesquels  je  supplie  Vostre  Saincteté  avoir 
agréable  que  je  les  luy  amené  à  la  première  audience, 
l'asseurant  qu'il  recevra  très-grand  contentement  d'en- 
tendre le  respect  que  l'on  a  porté  au  Sainct  Siège  et  à 
vostre  personne,  et  qu'ils  ne  sont  point  venus  avec  un 
esprit  de  contradiction,  ains  plain  d'humilité.  » 

Le  Pape  luy  respondit  :  «  J'y  adviseray,  et  vous  fe- 
ray  sçavoir  ma  resolution.  » 

L'ambassadeur  d'Espagne,  pour  faire  une  bravade  à 
l'espagnole  audit  sieur  duc  de  Ne  vers,  en  allant  à  l'au- 
dience le  samedy  ensuivant,  mena  après  luy  soixante- 
dix  cariosses,  à  cause  que  ledit  sieur  duc  avoit  mené 
s«ptante  gentils-hommes  François  en  l'audience  qu'il 
eut  le  mardy.  De  ce  qu'il  traicta  avec  Sa  Saincteté 
pour  empescher  qu'il  n'aprouvast  la  conversion  du  roy 
Très-Chrestien ,  il  est  assez  aysé  à  conjecturer  par  le 
commandement  (]ue  fit  à  M.  de  Nevers  le  lundy  en- 
suivant le  maistre  de  la  chambre  du  Pape,  lequel  luy 
dit  que  s'il  vouloit  encore  parler  à  Sa  Saincteté  il  l'es- 
couteioit  benignement,  et  qu'au  reste  il  eust  à  se  des- 
pescher  pour  partir  au  plustost,  parce  qu'il  le  conve- 
noit  ainsi,   pource   que  le  Pape   ne  vouloit   donner 
ombrage  de  sa  bonne  volonté,  par  le  séjour  plus  long 
que  ledit  sieur  duc  feroit  dans  Rome,  à  ceux  qu'il  de- 
voit  justement  supporter;  plus,  que  ledit  sieur  duc 
estant  venu  comme  personne  privée,   il  n'avort  que 
faire  de  visiter  les  cardinaux;  et  pour  le  regard  des 
trois  prelals  (jui  estoicnt  venus  avec  luy,  (jue  Sa  Sainc- 
teté ne  vouloit  aucunement  leur  permettre  de  luy  bai- 
ser les  pieds  auparavant  qu'ils  eussent  esté  se  présenter 
au  cardinal  de  Sainctc  Séverine,  chef  de  l'inquisition 
et  grand  [)enilencier. 

M.  de  Nevers  cogneut  à  ce  commandement  que  l'ad- 
vis  que  l'on  luy  avoit  donné  de  France  estoit  vérita- 
ble, sçavoir,  que  l'on  avoit   escrit  au   cardinal   de 
Plaisance  et  au  duc  de  Feria  qu'ils  ne  se  donnassent 
point  de  peine  de  sa  venue  à  Rome,  parce  que  son  sé- 
jour y  seroit  fort  court,  et  qu'il  ne  remporteroit  au- 
cune resolution  sur  l'absolution  du  Roy,  et  qu'ils  en 
asseurassent  tous  ceux  du  party  de  la  ligue,  affin  qu'ils 
n'en  prissent  aucun  ombrage  pour  se  précipiter  entre 
les  bras  de  Navarre  (ainsi  appelloient-ils  le  Roy).  Il 
cognut  aussi  que  l'on  luy  vouloit  fermer  la  bouche 
contre  les  formes  de  tout  temps  introduites,  sçavoir, 
affin  qu'il  ne  fist  entendre  aux  cardinaux  les  raisons  que 
le  Roy  son  maistre  luy  avoit  commande'  de  leur  dire, 
et  que  l'on  vouloit  mettre  les  prélats  qu'il  avoit  ame- 
nez dans  un  labyrinte,  en   les  renvoyant  parler  au 
chef  de  l'inquisition.   Ce  fut  pourquoy  il  pria  ledit 
maistre  de  la  chambre  du  Pape  de  luy  bailler  par  es- 
crit ce  qu'il  luy  avoit  dit  aflin  de  le  considérer  et  y 
faire  response;  mais  il  s'en  excusa,  disant  n'en  avoir 
commandement.  Lors  ledit  sieur  duc  le  pria  de  vou- 
loir le  recevoir  de  Sa  Saincteté,  et  de  l'excuser  s'il  re- 
mettoit  à  luy  faire  response  jusques  à  ce  qu'il  eust  re- 
ceu  cest  escrit. 

Le  soir  de  ce  mesme  jour  le  cardinal  de  Tolledo 
vint  trouver  M.  de  Nevers  de  la  part  du  Pape,  et  luy 
dit,  touchant  lesdits  prélats,  qu'il  n'estoit  convenable 
à  la  qualité  de  la  personne  de  Sa  Saincteté,  ny  aussi 
raisonnable,  qu'ils  se  présentassent  devant  luy  aupara- 
vant que  d'avoir  esté  par  devers  le  cardinal  de  Saincte 
Séverine,  afin  d'éviter  le  débat  et  dispute  qu'ils  pour- 
roient  faire  avec  Sa  Saincteté  pour  soustenir  leurs  ac- 

tions  estre  bonnes  :  auquel  le  duc  fit  pareille  responce 
(pi'audit  maistre  de  la  chanihie,  et  suppliuit  Sa  Sainc- 
tele'  de  luy  envoyer  sa  volonté  par  escrit,  aflin  de  la 
pouvoir  exactement  considérer,  et  l'efTectuer  de  tout 
son  pouvoir  :  lequel  cardinal  luy  dit  qu'il  ne  ialloit 
pas  qu'il  s'attendist  d'avoir  aucune  responce  par  cscril, 
et  qu'il  auroit  aussi-tost  faict  d'aller  à  l'audience  de 
Sa  Saincteté  que  de  s'arrester  à  rechercher  rien  par 
escrit;  et  pour  le  regard  de  la  visite  des  cardinaux, 
<|u'elle  ne  luy  serviroit  de  rien  qu'à  luy  donner  de 
rincomniodité.  Ledit  sieur  duc  luy  dit  (jue  telle  visite 
luy  estoit  fort  nécessaire,  parce  qu'il  avoit  à  parler  à 
eux  de  l'affaire  pour  lequel  il  estoit  venu  trouver  Sa 
Saincteté,  et  qu'estans  conseillers  des  papes,  il  les  de- 
voit  informer  de  cet  affaire.  Ledit  cardinal  luy  res- 
pondit  que  Sa  Saincteté  n'estoit  obligée  à  demander 
l'advis  des  cardinaux,  et  qu'il  avoit  desjà  faict  sa  reso- 
lution sur  ce  qu'il  luy  avoit  parlé.  /V  quoy  le  duc  ré- 
pliqua que  Sa  Saincteté  ne  pouvoit  encores  avoir  faict 
sa  resolution,  parce  qu'il  n'avoit  entendu  la  créance 
des  sieurs  prélats  (ju'il  avoit  amenez  quant  et  luy,  qu'il 
cstimoit  estre  très  nécessaire  d'estre  introduits  devant 
Sa  Saincteté  pour  l'esclaircir  de  leur  charge.  Lors  le- 
dit sieur  cardinal  dit  qu'il  n'estoit  nullement  juste  et 
raisonnal)le  que  lesdits  prélats  allassent  liaiser  les  pieds 
de  Sa  Saincteté  auparavant  (lue  d'avoir  justifié  l'action 
qu'ils  avoient  faicte  en  la  conversion  de  Navarre  (ainsi 
appeloit-il  le  l>oy  ),  et  que,  refusant  de  le  faire,  l'on 
le  Irouveroit  bien  mauvais.  Le  duc  luy  respondil  que 
lesdits  sieurs  prélats  n(!  pouvoient  faire  un  seul  pas 
sans  son  congé,  et  que  tel  acte  ne  depeii(]t)it  jjoiMl  de 
leur  volonté,  ayans  esté  envoyez  sous  sa  cliaige  pour 

les  présenter  seulement  à  Sa  Saincteté,  afin  de  luy 
rendre  conte  du  devoir  que  ledit  clergé  avoit  faict,  et 
Sa  Majesté  aussi  à  sa  «onveision,  et  comme  le  tout 
s'estoit  passé  conformément  aux  s.tincts  décrets  et  cons- 
titutions canoniques,  et  avec  le  respect  qui  est  deu  au 
Sainct  Siège,  et  s'asseuroient  que  Sa  Saincteté  trou- 
veroit  le  faict  estre  tel  qu'elle  jugeroit  que  le  clergé 
ne  s'estoit  point  desvoyé  de  son  devoir  envers  le  Sainct 
Siège;  et  neantmoins  que  si  Sa  Saincteté  trouvoit  que 
lesdits  sieurs  prélats  eussent  en  quelque  chose  failly, 
qu'ils  s'humilieroient  devant  luy,  et  luy  demanderoient 
tel  pardon  qu'il  conviendroit,  parce  qu'ils  n'estoient 
nullement  venus  là  avec  un  esprit  orgueilleux  pour 
contredire  ny  disputer  avec  Sa  Saincteté,  ains  du  tout 
humble  et  obeyssant  pour  se  remettre  au  jugement 
qu'il  en  donneroit,  et  partant  qu'il  n'estimoit  pas  qu'il 
fust  aucunement  besoin  ny  raisonnable  qu'ils  allassent 
se  présenter  au  cardinal  de  Saincte  Séverine. 

Il  y  eut  beaucoup  d'autres  propos  sur  ce  subject', 
ledit  cardinal  persistant  en  son  opinion,  et  ledit  duc 
en  la  sienne;  mais,  aux  paroles  du  cardinal,  le  duc  ju- 
gea que  l'on  desiroit  d'envelopper  lesdits  sieurs  pré- 
lats, veu  le  commandement  qui  luy  avoit  esté  faict  de 
s'en  aller;  et  pource  il  dit  audit  cardinal  que  luy  ayant 
esté  lesdits  prélats  baillez  en  charge  par  le  Roy  son 
maistre  pour  les  conduire  seulement  pardcvant  Sa 
Saincteté,  aussi  que  lesdits  sieurs  prélats  avoient  com- 
mandement exprès  de  ne  faire  sinon  ce  qu'il  leur  di- 
roit,  qu'il  estoit  résolu  de  ne  leur  faire  faire  chose  de 
laquelle  ils  peussent  recevoir  de  la  honte,  et  luy  du 
blasme  de  la  leur  avoir  conseillée  ;  que  s'il  avoit  de 
propos  délibéré  voulu  endurer  les  affronts  et  indigni- 

tez  qui  luy  avoient  esté  faicts,  qu'il  l'avoù  faict  pour 
tesmoigner  à  Sa  Saincteté  la  grande  humilité'  du  Roy 
son  maistre  et  sa  patience,  et  afin  de  luy  donner  oc- 
casion d'estre  bénin  et  gracieux  en  son  endroict,  et 
qu'il  estoit  résolu  de  ne  permettre  jamais  de  tout  son 
pouvoir  que  lesdits  prélats  receussent  aucun  desplaisir, 
et  que  plustost  il  se  laisseroit  trancher  la  teste  et  mettre 
son  corps  en  quatre  quartiers  que  d'y  consentir. 

Le  cardinal,  voyant  le  duc  si  ferme  en  sa  resolu- 
tion, promit  de  faire  entendre  à  Sa  Saincteté  tout  ce 
que  dessus.  Mais  le  duc  pensant  avoir  quelque  res- 
ponse  favorable,  ledit  maistre  de  la  chambre  revint  le 
trouver  le  lendemain,  et  luy  dit  que  Sa  Saincteté  per- 
sistoit  en  sa  resolution  de  ne  recevoir  point  lesdits 
sieurs  prélats  auparavant  qu'ils  fussent  allez  pardevant 
le  cardinal  de  Saincte  Séverine,  parce  qu'il  convenoit 
ainsi  à  sa  qualité;  et  pour  la  visite  des  cardinaux,  que 
le  duc  n'avoit  que  faire  de  prendre  telle  peine  pour  si 
peu  de  temps  qu'il  avoit  à  demeurer  à  Rome,  joinct 
que  Sa  Saincteté  estimoit  qu'il  n'eust  aucun  affaire  à 
traicter  avec  luy,  pour  n'estre  venu  que  comme  per- 
sonne privée  et  non  chargée  d'affaire  quelconque  pour 
Navarre,  et  si  le  père  Poussevin  ne  luy  avoit  pas  dé- 
claré que  Sa  Saincteté  ne  vouloit  aucunement  qu'ar- 
rivant à  Rome  il  eust  à  luy  parler  des  affaires  de  Na- 
varre. A  quoy  le  duc  respondit  que  non,  et  que  si  Sa 
Saincteté  luy  eust  faict  faire  ce  commandement,  qu'il 
oust  advisé  à  faire  aussi  ce  qu'il  eust  estimé  luy  con- 
venir; et  partant  qu'il  le  prioit  de  supplier  Sa  Sainc- 
teté de  luy  accorder  sa  demande  comme  chose  juste  et 
raisonnable,  et  par  mesme  moyen  oster  le  terme  des 
dix  jours.  :i 

Ledit  maistre  de  la  chambre  ayant  rapporte'  à  Sq 
Saincteté  tout  ce  que  dessus,  le  pauvre  père  Pousse- 
vin,  jesuiste,  lut  contraint  de  sortir  de  Rome.  Aucuns 
ont  escrit  qu'il  s'en  estoit  fuy  pour  avoir  dit  au  Papo 
et  à  aucuns  cardinaux  partie  des  moyens  qu'il  failloit 
tenir  pour  faciliter  la  reconciliation  du  Roy  avec  le 
Sainct  Siège,  remettre  la  France  en  paix,  et  esviler 
tant  de  maux  qui  y  adviendroient. 

Les  prélats  françois  furent  aussi  contraints  de  se 
sauver  dans  la  chambre  de  M.  de  Nevers  :  leurs  ba- 
gages et  mulets  furent  mesmes  arrestez.  Le  religieux 
Gobelin,  envoyé  par  les  religieux  de  Sainct  Denis 
pour  rendre  aussi  conte  à  Sa  Saincteté  de  ce  qui  s'es- 
toit  passé  dans  leur  église  à  la  reconciliation  du  Roy, 
en  prit  une  telle  lièvre  qu'il  en  mourut  peu  après  à 
Ferrare. 

M.  de  Nevers,  estonné  de  toutes  ces  choses,  crai- 
gnant que  le  lendemain  auquel  expiroient  les  dix  jours 
ne  passast  à  son  préjudice,  envoya  vers  ledit  maistre 
de  la  chambre  pour  sçavoir  la  volonté  de  Sa  Saincteté, 
mais  il  n'eut  autre  responce  sur  tout  ce  que  dessus, 
sinon  qu'il  auroit  audience  le  5  décembre  :  ce  qu'il  fut 
contraint  d'accepter. 

Suyvant  ce  commandement  il  alla  ledit  jour  se  pré- 
senter devant  Sa  Saincteté,  qui  d'abordée  se  plaignit  à 
luy  dequoy  lesdits  prélats  ne  vouloient  aller  trouver 
le  sieur  cardinal  de  Saincte  Séverine,  suyvant  ce  qu'il 
luy  avoit  faict  entendre,  et  puis  luy  dit  que  s'ils  avoient 
quelque  doute  d'aller  devant  luy,  qu'il  se  contentoit 
qu'ils  allassent  par  devant  le  cardinal  d'Arragonne, 
chef  de  la  congrégation  de  France,  adjouslant  qu'il 
trouvoit  fort  estrange  qu'ils  ne  luy  voulussent  obeyr. 

A  quoy  le  duc  respondit  que  lesdits  sieurs  prélats  ne 
pouvoient  faire  rien  d'eux-mesmes,  ains  seuiement  ce 
qu'il  leur  diroit,  ainsi  qu'il  avoit  dit  au  cardinal  de 
Toledo,  et  qu'il  ne  pouvoit  aucunement  permettre 
que  lesdits  prélats,  estans  soubs  sa  charge,  fissent  chose 
préjudiciable  à  leur  qualité',  de  crainte  qu'il  n'en  re- 
ceust  luy-mesme  le  des-honneur,  et  que  s'il  avoit  souf- 
fert des  indignitez,  que  cela  estoit  provenu  de  sa  seule 
volonté,  pour  l'espérance  qu'il  avoit  prise  par  telle 
humilité  de  donner  occasion  à  Sa  Saincteté  d'embras- 
ser avec  douceur  et  clémence  l'afFaire  qu'il  luy  vouloit 
présenter  ;  et  qu'il  estimoit  ne  luy  estre  aucunement 
licite  et  honnorable  de  conduire  lesdits  prélats  ail- 
leurs que  par  devant  Sa  Saincteté,  à  laquelle  seule  ils 
avoient  esté  déléguez;  neantmoins,  s'il  plaisoit  à  Sa 
Saincteté  de  trouver  bon  de  les  admettre  une  fois  seule 
à  ses  pieds,  et  puis,  sans  leur  donner  longue  audience, 
les  renvoyer  par  devant  l'un  de  messieurs  les  cardi- 
naux ses  nepveux,  comme  ses  ministres  et  represen- 
tans  sa  personne,  assisté  du  cardinal  d'Arragonne  et 
de  tels  autres  cardinaux  qu'il  luy  plairoit,  que  ce  se- 
roit  chose  plus  tolerable  que  non  pas  de  les  renvoyer 
jjar  devant  l'une  des  deux  congrégations.  Le  Pape, 
n'ayant  trouvé  ceste  responce  bonne,  luy  dict  :  «  Si 
ce  n'estoit«pour  l'amour  de  vous,  je  les  eusse  desjà 
mal  traictcz  ;  neantmoins  avant  que  de  le  faire  j'y  ad- 
viseray.  » 

M.  de  Nevers  se  voyant  frustré  en  ceste  audience 
de  pouvoir  introduire  à  Sa  Saincteté  lesdits  sieurs 
prélats,  et  veu  peu  auparavant  précipiter  son  j^arte- 
ment  au  lieu  de  le  prolonger,  et,  qui  plus  est,  ayant 
recogneu  Sa  Saincteté,  en  toutes  les  audiences  prece- 

tlentes,  fort  résolu  de  n'absoudre  le  Hoy,  se  voyant 
réduit  à  traitter  avec  Sa  Saincteté  par  autre  moyen 
qu'il  ne  convenoit  à  la  qualité  d'un  roy  Très-Chrestien 
duquel  il  estoit  ambassadeur,  neantmoins,  pour  ne 
défaillir  en  rien  qui  fust  en  sa  puissance  pour  tas- 
cher  de  rendre  son  Roy  contant  et  satisfait  en  son 
aine,  et  esclaircir  le  monde  qu'il  n'avoit  tenu  à  luy 
de  faire  tout  ce  qui  estoit  possible  pour  obtenir  de  Sa 
Saincteté  la  requeste  de  Sa  Majesté,  il  résolut  de  ne 
laisser  passer  l'occasion  de  la  susdite  audience ,  crai- 
gnant qu'elle  fust  la  dernière ,  sans  effectuer  au  moins 
mal  qu'il  pourroit  le  commandement  de  son  Roy.  Et 
pource,  afin  de  fleschir  la  volonté  du  Pape  à  accorder 
plus  facilement  sa  très-bumble  requeste,  il  s'agenouilla 
devant  les  pieds  de  Sa  Saincteté,  et  le  supplia  très- 
humblement  de  vouloir  commander  à  son  Roy  péni- 
tent ce  qu'il  auroit  à  faire  pour  effectuer  ce  qui  luy 
avoit  esté  ordonné  par  messieurs  les  prélats  au  mesme 
temps  qu'il  fit  l'abjuration  et  qu'ils  luy  donneront 
l'absolution,  et  en  tout  événement,  et  pour  plus 
grande  asseurance  de  sa  conscience,  luy  donner  abso- 
lution et  tout  autre  remède  pour  le  salut  de  son  ame, 
comme  le  vray  vicaire  de  Jesus-Cbrist  qu'il  recog- 
noissoit  en  terre. 

M.  de  Nevers  se  voyant  interrompu  pai'  les  néga- 
tives que  Sa  Saincteté  faisoit  incessamment,  disant  que 
le  Roy  n'estoit  point  catholique,  il  commença  à  l'in- 
terpeller, tenant  les  mains  joinctes^  d'accorder  ladite 
absolution  à  son  Roy  au  nom  de  Jesus-Christ  et  du  pré- 
cieux sang  qu'il  auroit  espanchc  en  l'arbre  de  la  croix 
pour  racheter  le  genre  humain,  voire  les  payons  et 
infidèles,  et  le  supplia  très- humblement  d'imiter  le 

berger  contenu  en  l'évangile,  qui  alloit  chercher  la 
centiesme  brebis,  et  le  père  de  famille  qui  estoit  allé 
au  devant  de  son  enfant  prodigue.  Puis  il  le  conjura, 
par  le  nom  de  Clément  que  Sa  Sainctetë  avoit  voulu 
prendre  à  l'advenement  du  pontificat,  de  vouloir  se 
rendre  clément  et  miséricordieux  en  l'endroit  du  roy 
Très-Chrestien  et  premier  û\s  de  l'Eglise.  Et  luy 
ayant  fait  voir  et  toucher  toute  ouverte  la  procuration 
que  le  Roy  luy  avoit  donne'e  pour  ce  faire,  signe'e  de 
luy,  seellée  de  son  seel,  et  contresigne'e  llevol,  l'un  de 
ses  secrétaires  d'Estat,  il  se  prosterna  à  terre,  luy  bai- 
sant les  pieds  pour  n'oublier  aucun  devoir  d'humilité, 
pensant  de  le  fleschir  à  interiner  sa  requeste.  Mais, 
voyant  que  Sa  Saincteté  continuoit  à  la  refuser  tout  à 
plat,  il  fut  contraint  de  luy  représenter  le  malheur 
auquel  il  seroit  réduit  rapportant  telles  négatives  si 
contraires  à  l'attente  des  bons  François  5  et  en  telle 
action  il  se  trouva  le  cœur  si  fort  saisy  et  oppressé  de 
douleur,  que  les  larmes  luy  en  vindrent  aux  yeux,  ainsi 
(|ue  le  Pape  mesmes  s'en  apperceut  les  luy  voyant  es- 
suyer, et  la  voix  changée  de  son  ordinaire.  Ce  que 
voyant,  il  luy  commanda  par  plusieurs  fois  et  le  con- 
traignit de  se  lever  et  de  se  rasseoir  :  ce  que  finable- 
ment  le  duc  ayant  faict,  recognoissant  que  Sa  Sainc- 
teté demeuroit  tousjours  en  sa  rigoureuse  resolution, 
il  se  délibéra  de  luy  donner  un  mémorial  signé  de  sa 
main,  qui  contenoit  en  substance  ce  qu'il  luy  avoit  dit 
de  bouche  parce  qu'il  ne  vouloit  accepter  une  si  ri- 
goureuse responce;ains,pour  donner  loisir  à  Sa  Sainc- 
teté de  considérer  ledit  mémorial  et  d'adoucir  sa  re- 
solution, il  le  supplia  de  le  voir,  et  puis  de  luy  faire 
sçavoir  sa  volonté  :  surquoy  le  Pape  dit  au  duc  cju'il 

verroit  et  considereroit  ce  mémorial,  et  puis  qu'il  luy 
feroit  sçavoir  sa  resolution  :  et  en  tel  estât  le  duc  print 
congé*  du  Pape. 

Nonobstant  que  le  terme  des  dix  jours  que  le  duc 
devoit  seulement  demeurer  à  Rome  ne  luy  fust  pro- 
longé, si  est-ce  que  tacitement  il  luy  fut  permis  d'y 
demeurer  d'avantage,  et  jusques  au  commencement 
de  l'anne'e  suy vante,  ainsi  que  nous  dirons.  Or  le  Pape 
fut  en  ce  temps  là  fort  travaillé  de  la  goutte.  Les  bruits 
dans  Rome  estoient  divers ,  les  uns  soustenans  que  Sa 
Saincteté  devoit  approuver  l'absolution  du  Roy,  les 
autres  non  :  mesmes  quelques  cardinaux  furent  fas- 
cliez  de  ce  que  telle  affaire,  et  de  telle  conséquence,  se 
traictoit  seulement  avec  les  cardinaux  de  la  congréga- 
tion de  France,  et  avec  quelques  autres  que  Sa  Sainc- 
teté avoit  esleus;  ce  qui  occasionna  le  Pape  en  plein 
consistoire,  le  lundy  20  de  décembre,  après  s'estre 
plaint  de  l'opinion  de  ceux-là,  et  qu'ils  n'entendoient 
point  l'importance  de  cest  affaire,  de  dire  :  «  J'ai  com- 
muniqué de  temps  en  temps  à  ceux  avec  lesquels  estoit 
besoin  de  communiquer  d'une  telle  matière,  et  ay 
avec  eux  pezé  toutes  les  raisons  de  ceux  qui  ne  de- 
mandent pas  l'absolution  de  de  Navarre,  et  de  ceux 
lesquels  aussi  désirent  que  nous  luy  ]a  donnions  :  ce 
que  j'ai  faict',  non  moins  secrettement  que  judicieuse- 
ment et  sagement.  Je  ne  nommeray  point  particuliè- 
rement ceux  qui  m'ont  assisté  à  la  resolution ,  et  qui 
m'ont  donné  conseil  de  n'approuver  point  ce  qui  s'es- 
toit  faict  en  France  sur  la  prétendue  absolution  de  de 
Navarre ,  contre  laquelle  resolution  s'il  y  a  aucun  qui  ose 
par  cy  après  en  parler,  je  leur  feray  cognoistre  par 
démonstration  rigoureuse  qu'ils  m'auront  offencé.  » 

Geste  nouvelle  ayant  esté  porte'e  à  M.  de  Nevers,  il 
se  ti'ouva  plus  afllige'  qu'auparavant,  el  mesmes  sur 
l'advis  qu'il  eut  que  l'un  des  prélats  qui  assistoient  le 
cardinal  de  Plaisance  à  Paris,  nommé  Montorio,  estoit 
venu  delà  part  dudit  cardinal  et  du  duc  de  Mayenne,  et 
avoit proposé  au  Pape,  en  leur  nom,  qu'estans  asseurez 
que  l'on  n'accorderoit  point  la  requeste  du  Roy,  qu'il 
seroit  expédient  d'amuser  dans  Rome  ledit  duc  de 
Nevers  :  ce  que  l'on  avoit  résolu  faire  pour  beaucoup 
d'occasions.  Mais  ledit  duc,  résolu  de  ne  se  laisser 
muser,  envoya  ce  petit  mémorial  au  maistre  de  la 
chambre  pour  le  présenter  à  Sa  Saincteté  : 

«  Très  Sainct  Père,  le  duc  de  Nevers  pour  moins 
ennuyer  Vostre  Saincteté,  les  festes  estans  si  proches, 
au  lieu  d'une  audience  il  la  supplie  très -humblement, 
par  ce  peu  de  lignes,  qu'il  plaise  à  Vostre  Saincteté 
donner  response  sur  le  mémorial  qu'il  luy  présenta  le 
cinquiesme  de  ce  mois;  et  ce  d'autant  plus  que  le 
bruit  est  commun  qu'au  consistoire  de  lundy  dernier 
Votre  Saincteté  déclara  au  sacré  collège  la  resolution 
qu'elle  avoit  prise  sur  ce  très-important  affaire,  et  à 
celle  fin  que  ledict  duc  puisse  rapporter  au  Roy  son 
seigneur,  à  la  vraye  vérité  et  clairement,  la  volonté  de 
Vostre  Saincteté.  Et,  pour  sa  plus  grande  descharge,  il 
la  supplie  en  toute  humilité  que  ce  soit  son  plaisir  de 
luy  faire  donner  ladite  response  par  escrit.  Et  ledit 
duc  prie  Dieu  qu'il  donne  à  Vostre  Saincteté  les 
bonnes  festes,  et  très-longue  et  très -heureuse  vie. 
Signé  Ludovico  Gonzague.  » 

M.  de  Nevers  pensant  avoir  response  par  escrit  de 

ce  mémorial,  l'eut  seulement  de  bouche  par  ledit 
maistre  de  la  chambre,  qui  luy  dit  que  Sa  Saincteté 
luy  donneroit  audience  le  deuxiesme  de  janvier,  ce 
qu'il  ne  pouvoit  faire  plustost  à  cause  des  services 
qu'il  estoit  tenu  de  faire  à  JXoël ,  et  de  quelques  autres 
interruptions  :  ce  qu'il  falut  que  le  duc  acceptast. 
Nous  dirons  l'an  suyvant  ce  qui  se  passa  en  ceste  au- 
dience. Retournons  voir  en  Fi-ance  ce  qui  s'y  passoit. 

Les  trois  mois  de  la  trefve  générale  estans  finis, 
ceux  de  l'union  recherchèrent  le  Roy  pour  la  conti- 
nuer, ainsi  qu'il  se  peut  aisément  recognoistre  par  la 
déclaration  que  Sa  Majesté'  en  fit  en  ces  mots  :  «  Le  pre- 
mier terme  de  la  trefve  estant  prest  à  expirer,  ils  nous 
firent  rechercher  d'en  accorder  une  prolongation  de 
deux  mois,  avec  protestations,  confirmées  par  sermens 
et  par  légations  particulières,  que  ce  n'estoit  que  pour 
attendre  la  response  de  Sa  Saincteté  et  avoir  loisir  de 
conclurre  la  paix,  comme  ils  asseuroient  de  la  vou- 
loir résoudre  dans  la  fin  du  présent  mois,  nous  con- 
jurant, au  nom  du  bien  et  repos  public,  de  ne  leur 
denier  point  ladite  prolongation,  laquelle,  bien  qu'elle 
nous  fust  suspecte  et  desadvantageuse,  toutes  fois  nous 
voulusmes  bien  leur  accorder  pour  justifier  tousjours 
à  tous  nos  subjects  que  tout  nostre  principal  soin  et 
désir  estoit  de  parvenir  à  la  paix,  et  que  nous  avons 
tant  les  yeux  ouverts  à  tout  ce  que  l'on  nous  propose  y 
pouvoir  servir,  que  nous  les  avons  plus  clos  et  fermez 
aux  advantages  que  nous  pouvons  recouvrer  par 
la  guerre,  à  laquelle  nous  ne  pouvons  retourner  que 
avec  extrême  regret  et  desplaisir.  » 

Oi',  en  ces  deux  derniers  mois  de  prolongation  de 
trefve,  plusieurs  de  la  ligue  voyans  que  les  principaux 

chefs  avoient  des  intentions  particulières,  ils  commen- 
cèrent à  rechercher  aussi  particulièrement  de  rentrer 
aux  bonnes  grâces  du  Roy,  puis  que  le  prétexte  de  la 
religion  estoit  levé.  Celny  qui  a  fait  le  Banquet  du 
comte  d'Arête  dit  que,  si  tost  que  la  trefve  fut  faicte, 
les  conseillers  d'Estat  de  l'union  allèrent  recognoistre 
Sa  Majesté  à  Sainct  Denis,  et  que  les  evesques  l'al- 
lerent  depuis  saluer  à  Moret,  et  n'estoit  pas  mesmes 
que  quelques-uns  des  députez  de  leurs  estats  ne  pra- 
tiquassent d'autres  de  leurs  condeputez,  et  ne  taschasr 
sent  de  leur  faire  trouver  aggreable  de  recognoistre  le 
Roy.  La  vérité  est  qu'il  y  eut  plusieurs  pourparlers  de 
paix,  tant  à  Sainct  Denis  qu'à  Fontainebleau,  Moret 
et  Monceaux,  mais  sans  effect ,  car  le  duc  de  Mayenne 
ne  voulut  jamais  traicter  publiquement  et  par  per- 
sonnes publiques  cest  affaire,  tant  pour  contenter  le 
cardinal  de  Plaisance  que  les  agents  d'Espagne  :  telle- 
ment, que,  comme  il  fut  escrit  en  ce  temps-là,  cliacun 
recognut  qu'il  ne  poursuivoit  la  continuation  de  la 
trefve  que  pour  attendre  des  forces  et  dresser  mieux 
ses  intelligences  à  Rome  et  en  Espagne,  et  vers  aucuns 
du  peuple,  pour  faire  durer  la  guerre  et  accommoder 
ses  affaires  particulières. 

Le  premier  de  l'union  (jui  alla  recognoistre  le  Roy 
dans  Sainct  Denis,  ce  fut  le  sieur  de  Bois-rozé.  Depuis 
la  surprise  qu'il  avoit  faicte  de  Fescamp  sur  le  sieur 
de  Villars,  qui  fut  vers  la  fin  de  l'an  1692,  quoy  qu'ils 
fussent  tous  deux  d'un  mesme  party,  ils  s'estoient  faict 
une  cruelle  guerre  treize  mois  durant;  mais  Bois-rozé, 
entendant  la  conversion  du  Roy,  vint  offrir  à  Sa  Ma- 
jesté son  service  et  les  places  de  Fescamp  et  llsle- 
bonne  où  il  commandoit.  Le  Roy,  allant  à  Diepe  vers 
4^-  5 


66  [iDqB]     CHKOKOLOGIE  K0VE>AIRE 

le  mois  de  novembre,  fit  discontinuer  le  siège  qu'y 
tenoit  Villars  nonobstant  les  trefves. 

Sa  Majesté'  estant  dans  Diepe,  un  soir  bien  tard, 
ainsi  que  je  sortois  de  sa  chambre,  madame  de  Ba- 
lagny  me  pria  de  dire  au  Koy  qu'elle  estoit  là  :  ne  la 
cognoissant  point,  je  luy  demanday  qui  elle  estoit  ;  elle 
me  dit  son  nom.  Je  fus  esmerveillë  de  la  voir  sans  au- 
cune suitte  et  à  ceste  heure  là.  Aussi  tost  je  l'allay  dire 
au  Roy,  et  soudain  Sa  Majesté  commanda  que  l'on  la 
fist  entrer.  Je  ne  doute  point  qu'elle  n'eust  d'autres  en 
cour  à  qui  elle  se  fust  pu  addresser  pour  la  faire 
parler  à  Sa  Majesté  ;  mais  c'estoit  de  l'industrie  de 
ladite  dame,  qui  vint  ainsi  sans  apparat  et  sans  se  vou- 
loir faire  recognoistre  à  d'autre  qu'au  Roy,  affin  de  faire 
leur  accord  avec  Sa  Majesté  plus  promptement.  De- 
puis j'appris  qu'elle  oljtint  la  continuation  de  la  trefve, 
en  attendant  que  l'on  dresseroit  l'accord  que  M.  de 
Balagny  desiroit  faire  avec  le  Roy,  sçavoir  :  qu'il  met- 
troit  la  ville  de  Cambray  et  le  Cambresis  sous  la  pro- 
tection du  Roy,  aux  conditions  que  ledit  sieur  de  Ba- 
lagny seroit  fait  mareschal  de  France,  auroit  luy  et 
les  siens  Cambray  et  Cambresis  en  tiltre  de  prince  sou- 
verain, comme  est  Sedan  et  autres  principautez,  à  la 
charge  d'estre  maintenus  par  le  Roy  ;  et  aussi  qu'il 
devoit  recognoistre  Sa  Majesté  d'un  droict  de  baise- 
main pour  le  devoir  de  ladicte  protection,  et  certaines 
pensions  à  luy  promises. 

Depuis,  le  Roy  monta  sur  mer  et  alla  à  Calais  et  à 
Boulogne  sur  certaines  occurrences  de  la  royne  Eli- 
zabeth  d'Angleterre,  ausquelles  elle  manqua,  qu'on 
n'a  point  sceues  plus  particulièrement.  Jl  demeura  là 
assez  long  temps,  puis  revint  à  Mante,  là  où  les  de- 

putez  de  ceux  de  la  religion  prétendue  reformée  s'es- 
toient  assemblez.  En  l'audience  -que  le  Roy  leur  donna 
ils  iuy  présentèrent  les  cahiers  de  leurs  plaintes,  et  le 
Roy  leur  dit  : 

fc  Je  vous  ay  mandé  pour  trois  raisons  :  la  première, 
pour  vous  faire  entendre  de  ma  propre  bouche  que 
ma  conversion  n'a  apporté  aucun  changement  à  mon 
affection  envers  vous,  comme  estant  vostre  roy;  la 
seconde,  pource  que  mes  subjects  rebelles  faisoient 
contenance  de  vouloir  entendre  à  quelque  paix,  je 
n'ay  voulu  que  ce  fust  sans  vous  appeller,  afin  que 
rien  ne  se  fist  à  vostre  préjudice,  comme  vous  en 
avez  esté  asseurez  par  la  promesse  que  firent  lors  les 
princes  et  officiers  de  ma  couronne,  lesquels  jurèrent, 
en  ma  présence,  qu'il  ne  seroit  rien  traitté  en  la  con- 
férence de  paix  contre  ceux  de  vostre  religion;  la 
troisiesme,  qu'ayant  esté  adverty  des  plaintes  ordi- 
naires de  vos  églises  en  plusieurs  provinces  de  mon 
royaume,  je  les  ay  voulu  entendre  volontiers  pour  y 
pourveoir. 

«  Au  reste,  vous  croirez  que  je  n'ay  rien  plus  à 
cœur  que  de  voir  une  bonne  union  entre  tous  mes 
bons  subjects,  tant  catholiques  que  de  vostre  religion. 
Je  m'asseure  que  personne  ne  l'empeschera.  Jl  y  aura 
bien  quelques  broiiillons  malicieux  qui  le  voudront 
empescher;  mais  j'espère  les  chasticr.  Je  vous  asseure 
que  les  catholicjues  qui  sont  auprès  de  moy  maintien- 
dront ceste  union;  et  je  seray  caution  que  vous  ne 
vous  desunirez  point  d'avec  eux.  J'ay  ce  contentement 
en  mon  ame,  qu'en  tout  le  temps  que  j'ay  vescu  j'ay 
fait  preuve  de  ma  foy  à  tout  le  monde.  Nul  de  mes 
.subjects  ne  s'est  fié  en  moy  que  je  ne  me  sois  encor  plus 

5. 

fié  en  luy.  Je  reçoy  donc  vos  cahiers,  et  vous  ordonne 
de  députer  quatre  d'entre  vous  pour  en  traicter  avec 
ceux  que  je  choisiray  de  mon  conseil  ausquels  je 
bailleray  ceste  charge.  Cependant  si  quelques-uns 
d'entre-vous  ont  ailaire  de  moy,  ils  pourront  me  venir 
trouver  en  toute  liberté.  » 

Dans  leurs  cahiers  il  y  avoit  tant  de  demandes,  que 
le  conseil  du  Roy,  pour  les  affaires  qui  survindrent 
lors,  n'eut  le  moyen  d'y  vacquer  à  faire  les  responces  : 
ce  qui  fut  cause  de  l'assemblée  qu'ils  firent  à  Chastel- 
leraut,  ainsi  que  nous  dirons  cy-après. 

Parmy  ces  députez  de  ladite  religion  prétendue  il 
y  avoit  nombre  de  ministres,  entr'autres  un  nommé 
Rotan,  grisou  de  nation  ,  lequel  s'estoit  vanté,  estant 
encor  à  La  Rochelle,  qu'il  vaincroit  tous  docteurs  ca- 
tholiques en  dispute,  et  se  le  persuadoit  ;  mesmes,  pour 
faire  paroistre  que  telle  estoit  son  opinion,  il  avoit 
faict  charoyer  un  nombre  de  livres  depuis  La  Rochelle 
jusques  à  Mante.  A  cela  luy  ayda  beaucoup  le  sieur 
du  Plessis,  gouverneur  de  Saumur. 

Or  les  ministres  de  ladite  religion  prétendue  ayans 
entendu  que  le  Roy  prestoit  l'oreille  aux  discours  du 
sieur  du  Perron,  ils  s'attaquèrent  à  luy  par  des  bruits 
qu'ils  semèrent  entre  les  gentils-hommes,  que  ledit 
sieur  du  Perron  n'eust  osé  entrer  en  matière  contre 
aucun  d'eux,  et  en  fin  mesme,  ou  suscitèrent  le  sieur 
de  Favas,  brave  capitaine,  ou  bien  il  se  suscita  de 
luy-mesme  pour  luy  en  porter  la  parole  :  ce  qu'il  fit, 
moitié  par  bravade,  et  moitié  par  une  manière  de 
courtoisie.  Un  soir  qu'il  se  trouva  au  cabinet  de  Ma- 
dame, sœur  du  Roy,  dans  le  chasteau  de  Mante,  où 
ledit  sieur  du  Perron  estoit,  il  le  deffia  de  telle  façon, 

que  ce  que  les  ministres  disoient  de  luy  il  luy  imputa 
comme  s'il  se  fust  vanté  que  les  ministres  n'eussent  osé 
comparoistre  devant  luy.  Ledit  sieur  du  Perron  s'en 
excusa  modestement,  et  luy  dit  qu'au  contraire  il 
estoitprest  d'entrer  avec  lesdits  uiinistres  en  conférence 
amiable,  pourveu  qu'il  pleust  bien  ainsi  à  Sa  Majesté. 
A  ces  mots  le  sieur  de  Favas  prit  sur  luy  que  Sa  Ma- 
jesté le  permcttroit.  Depuis  le  Roy,  en  estant  supplié 
par  ledit  Favas,  tant  pour  les  uns  que  pour  les  autres, 
accorda  la  conférence.  Les  reglemens  en  furent  faicts 
au  conseil  du  Roy,  après  les  avoir  communiqués  à 
M.  de  Bourges,  grand  aumosnier  de  France,  et  aux 
autres  prélats  qui  se  trouvèrent  lors  à  Mantes,  afin  que 
les  catholiques  n'en  fussent  scandalisés  : 

1°  Que  la  conférence  se  feroit  chez  M.  de  Rosny , 
Salomon  deBethunes,  gouverneur  de  Mantes  ;  20  que 
choix  seroit  faict  des  ministres  pour  confererj  3o  (jue 
le  tout  se  feroit  par  modestie  et  sans  invectives  de 
part  ny  d'autre  ;  4°  ^^^  ^^  conférence  seroit  par 
forme  d'arguments  formez  en  syllogismes  j  5^  qu'il 
ne  se  proposeroit  rien  que  par  la  parole  de  Dieu, 
et  se  resoudroit-on  selon  icelle  ;  6°  qu'il  y  auroit 
des  notaires  ou  scribes  ,  nommés  de  chacune  part , 
pour  recueillir  tout  ce  qui  seroit  dit,  et  le  représenter 
à  Sa  Majesté;  70  que  ledit  gouverneur,  représentant 
Sa  Majesté,  feroit  tenir  l'ordre  exactement,  et  que 
|)ersonne  n'y  entreroit  que  ceux  qui  avoient  esté  or- 
donnez :  ce  que  ledit  sieur  gouverneur  fit  observer 
soigneusement. 

Le  jour  assigné,  ledit  sieur  du  Perron  et  le  ministre 
Rotan  ,  après  certains  préambules  de  deffy  et  de  res- 
pect tout  ensemble,  protestans,  de  part  et  d'autre,  n'estre 

meus  que  du  zèle  de  la  vérité,  entrèrent  en  matière 
sur  la  siiffîsance  de  la  parole  de  Dieu. 

Rotan  allégua  le  passage  de  sainct  Paul  à  Timothe'e, 
II.  ch.  II.  vers,  dern.,  où  il  est  dit  que  «  toute  l'Es- 
«  criture  Saincte  est  divinement  inspire'e,  est  sufii- 
«  santé  pour  rendre  l'homme  sage,  afin  qu'il  soit  par- 
te fait  en  toutes  bonnes  œuvres.  »  Par  ce  passage 
Rotan  vouloit  dire  que  l'Escriture  est  suffisante  à 
salut. 

A  quoy  fut  respondu  par  le  sieur  du  Perron  que 
l'Escriture  dont  parloit  sainct  Paul  estoit  le  vieil  Tes- 
tament ,  d'autant  que  l'Escriture  du  nouveau  n'estoit 
encore  ainsi  qu'elle  est  à  présent  ;  partant,  auroit  falu 
se  contenter  donc  du  vieux  Testament ,  et  que  le  nou- 
veau ne  fust  nécessaire.  Mais  cela,  dit-il ,  seroit  tota- 
lement absurde,  veu  que  le  nouveau  est  la  mouëlle  du 
vieux,  et  sans  lequel  le  vieux  n'est  qu'une  Escriture 
morte ,  et  mesmes  que  le  nouveau  n'estoit  point  en- 
core; ce  qui  se  pouvoit  prouver  aysement,  veu  que  les 
Epistres  de  sainct  Paul  en  font  parties,  qui  n'estoient 
pas  encore  au  moins  toutes  recognuës;  l'évangile 
Sainct  Jean,  les  Actes,  l'Apocalypse,  et  autres  livres 
dudit  nouveau  Testament,  n'ont  esté  que  long  temps 
après. 

On  tumba  lors  par  incident  sur  les  versions  des 
bibles  de  Genève,  où  il  y  a  :  «  Toute  Escriture  est  divi- 
«  nement  inspirée  et  profitable  m  ,  là  où  le  texte  ne 
portoit  point  de  verbe  substantif.  Et  de  faict,  ils  n'a- 
voient  pas  discerné  que  c'estoit  une  epij)honeme  des 
sentences  précédentes,  et  s'il  y  failloit  adjouster  quel- 
que chose,  ce  que  non,  les  ministres  dévoient  mettre 
seulement  ces  mots  h  sçavoir;  et  ce  terme  eust  référé 

l'epiphonenie  à  ce  qui  précède  Ta  Usa  •ysâiAu.xTx,  les 
sacrées  lettres,  lesquelles  l'Apostre  dit  estre  Swoi^itx 
<jo<fi<jxi,  puissantes  de  rendre  sage,  etc.  Après  ces  re- 
marques Rotan  eut  recours  à  pallier  et  desguiser  sa 
proposition  qu'il  avoit  faicte,  gue  l'Escriture  soit  suf- 
fisante, car  le  mot  utile,  en  grec  ôxféxip-ôî,  ne  peut  estre 
pris  pour  Uavic,  suffisant.  Mais  il  s'excusa  sur  ce  qui 
suit,  Tv*  àfTioç  •^  é  TGû  ôïoù  avôpoTîciç,  afin  que  l'homme  de 
Dieu  soit  parfaict.  Il  vouloit  inférer  de  la  perfection 
du  fidèle  chrestien,  qui  est  l'homme  de  Dieu  selon  les 
ministres,  la  suffisance  de  l'Escriture.  A  quoy  le  sieur 
du  Perron  respondit  premièrement,  que  ceste  perfec- 
tion ne  despendoit  de  l'Escriture,  qui  n'estoit  que  la 
forme  d'instruction. 

Secondement,  que  la  cause  finale  est  tousjours  en 
tous  subjects  hors  d'iceux  subjects,  et  dépend  du  pre- 
mier agent  en  chacun  subject.  En  cestuy-cy  qu'elle 
dependoit  de  Dieu  ,  autrement  tout  homme  lisant  l'Es- 
criture seroit  parfaict,  ipso  facto.  «Mais,  dit-il,  sainct 
Pierre  redaigue  ceux  qui  abusent  des  escrits  de  sainct 
Paul.  Et  sainct  Jude  dit  que  les  hérétiques  la  corrom- 
pent en  ce  qu'ils  n'entendent  pas.  Et  le  voyle  est  sur 
les  enfans  d'Israël  lisans  Moyse.  Et  nostre  Seigneur  dit 
aux  Scribes  et  Sadduciens  :  f^ous  errez  ignorant  les 
Escritures  et  la  vertu  de  Dieu.  » 

Tiercement,  que  cest  homme  de  Dieu  n'est  pas  un 
chacun  particulier,  mais  un  Timothe'e;  lequel  aussi 
l'yVpostre  appelle  homme  de  Dieu,  i.  Tim.  vi,  vers.  2 , 
comme  les  prophètes  Elie  et  Elize'e  sont  appeliez 
hommes  de  Dieu. 

Et  de  fait,  ces;termes  que  l'Apostre  réfère  à  l'utilité 
de  l'Escriture  Saincte,  d'instruire,  reprendre,  corriger 

et  convaincre,  ne  peuvent  appartenir  qu'à  ceux  qui 
ont  authorité  en  l'Eglise  y  eslans  légitimement  ap- 
peliez. Et  en  cela  mesme  il  appert  que  l'Escriture 
Saincte  n'est  pas  mesme  utile  qu'en  soy,  sans  proffit 
à  d'autres,  sinon  qu'elle  soit  applique'e  à  son  droict 
usage  par  le  droict  ministère  de  l'Eglise,  que  ledit 
sieur  du  Perron  soustinl  n'estre  pas  aux  prétendus  re- 
formez. Rotan  se  trouva  lors  un  peu  confus,  et  se  mit 
sur  les  loiianges  dudit  sieur  du  Perron,  puis  fut  l'as- 
semble'e  congédiée  pour  ce  jour-là. 

Depuis  Rotan  ne  se  trouva  plus  en  la  conférence.  En 
sa  place  vint  Berault,  ministre  de  Montauban,  lequel, 
dans  les  six  jours  suivans,  fut  pourmené  par  ledit  sieur 
du  Perron,  per  omnes  locos  dialecticœ ,  sur  le  mot 
ao<pî(iat,  faire  sage.  Il  fut  allégué  des  histoires  ,  des 
poésies,  des  mathématiques,  de  la  philosophie,  physi- 
que, morale,  metaphisique,  scholies et  commentaires; 
dont  ledit  Berault  s'escrima  à  droit  et  à  revers  ;  mais,  en 
tout  ce  qu'il  fit  pour  prouver  que  ce  mot  signifioit  ou 
comprenoit  suffisance,  il  ne  le  put  prouver.  Aussi ,  après 
avoir  loiié  ledit  sieur  du  Perron,  il  dit,  en  paroles  cou- 
vertes, qu'il  n'estoit  venu  préparé  pour  disputer. 

Ainsi  finit  ceste  conférence,  et  les  ministres  de  la 
religion  prétendue  reformée  s'en  retournèrent  chacun 
aux  provinces  d'où  ils  estoient. 

Cependant  que  ces  choses  se  passoient  sur  la  fin  de 
ceste  année  et  au  commencement  de  l'an  suyvant,  le 
Roy  se  résolut  si  tost  que  la  trefve  seroit  finie  de  re- 
commencer la  guerre.  Or  M.  de  Vitry  (0,  gouverneur 

(')  M.  Vilry  :  Louis  de  L'Hospital,  d  une  famiUe  différente  de  celle 
du  chancelier.  Il  devint  un  zélé  servileur'de  Henri  iv,  et  ce  fut  lui  (fui 
en  i6oi  arrêta  le  marécluil  de  Biron. 

de  Meaux,  dez  que  le  Roy  eut  esté  à  la  messe,  disoit 
ouvertement  qu'il  estoit  son  serviteur,  et  qu'il  vouloit 
quitter  le  party  de  la  ligue.  M,  de  Mayenne  tascha  de 
l'en  empescher,  mais  il  n'y  gaigna  rien.  Voyant  que  la 
trefve  s'en  alloit  expirer  sans  paix,  et  qu'il  failloit  re- 
tourner à  la  guerre,  il  communiqua  son  dessein  aux 
principaux  halntans  de  Meaux,  lesquels  s'y  confor- 
mèrent, et  prirent  tous  l'escharpe  blanche  le  jour  de 
Noël.  Le  Roy  depuis  leur  accorda  quelques  articles 
qu'ils  luy  présentèrent  quelques  jours  après  leur  ré- 
duction, par  lesquelles  il  donna  audit  sieur  de  Vitry 
lestât  de  bailly,  capitaine  et  gouverneur  de  Meaux,  et 
à  son  fils  aisne'  la  survivance  desdits  estais,  et  ce  à  la 
requeste  desdits  habitans,  ainsi  que  le  portent  lesdites 
articles.  Puis  ils  firent  publier  une  déclaration  ad- 
dresse'e  à  messieurs  de  Paris  sur  ce  qu'ils  avoient 
quitte'  le  party  de  l'union ,  dans  laquelle  ils  disoient 
(]ue  sans  avoir  aucune  garnison,  après  les  pertes  des 
batailles  de  Senlis  et  d'Ivry,  quoy  que  les  autres  villes 
voisines  de  la  leur  se  rendissent  à  l'armée  victorieuse, 
que  toutesfois  ils  avoient  non  seulement  résisté,  mais 
secouru  depuis  l'armée  du  duc  de  Mayenne,  lequel,  sans 
la  retraicte  de  leur  ville,  ny  luy  ny  le  duc  de  Parme 
n'eussent  jamais  entrepris  de  secourir  Paris  durant  le 
siège  qu'y  avoit  mis  le  Boy;  mais  que  depuis  qu'il 
avoit  pieu  à  Dieu  de  faire  descendre  son  Sainct  Esprit 
sur  le  Roy,  petit  fils  de  sainct  Loys,  aux  prières  ar- 
dentes duquel  ils  rapportoient  ce  grand  œuvre,  qu'ils 
estimoient,  s'ils  ne  luy  rendoient  l'obeyssance  qu'ils 
luy  dévoient,  que  leurs  armes  seroient  aussi  injustes 
(ju'elles  leur  sembloient  justes  auparavant  sa  conver- 
sion. Qu'ils  avoient  estimé  (jne  les  trois  mois  de  1;\ 

trefve  nes'escouleroient  point  sans  voir  publier  la  paix  j 
mais,  tout  au  contraire,  qu'ils  avoient  cogneu  qu'on 
s'estoit  voulu  servir  de  ceste  surceance  pour  reprendre 
baleine,  et  faire ,  non  des  ligues  et  unions  des  catho- 
liques ,  mais  des  conjurations  à  l'advantage  des  estran- 
gers  contre  ceste  monarchie,  laquelle  ils  avoient  di- 
vise'e  entr'eux  par  partages  secrets  qu'ils  vouloient 
faire  mettre  à  exécution,  voulans  changer  la  couronne 
françoise,  reluisante  de  gloire  et  de  liberté',  en  plu- 
sieurs petites  tetrarchies,  ou  plustost  tyrannies,  pour 
rendre  les  François  esclaves  misérables  des  Espagnols 
leurs  anciens  ennemis,  et  qui  n'avoient  autre  but  en 
leurs  conseils  que  l'usurpation  de  la  France.  Après 
avoir  dit  aux  Parisiens  que  Dieu  n'advouëioit  point 
ceux  qui  combaltroient  contre  leur  roy  catholique  et 
chrestien  et  successeur  légitime,  ils  concluent  en  ces 
termes  :  (c  Neantmoins,  par  faute  de  courage  vous  n'osez 
vous  mettre  en  liberté  et  en  vostre  devoir  tout  en- 
semble, d'autant  que  vous  vous  imaginez  tous] ours 
que  l'un  de  ces  seize  bourreaux  vous  attache  à  une 
potance.  Mais  si  vous  voulez  seulement  trancher  le 
mot  avec  resolution,  nul  d'entr'eux  ne  comparoistra 
non  plus  que  leurs  supposts  ont  fait  en  nostre  ville. 
Dieu  vous  face  la  grâce  d'appréhender  comme  il  faut 
la  misérable  et  déplorable  fin,  de  laquelle  vous  estes 
beaucoup  plus  proches  que  vous  ne  pensez,  et  de 
prendre  autant  de  courage  et  de  resolution  contre  ce 
petit  nombre  de  mutins  audacieux  qui  empeschent 
vostre  bon-heur,  comme  vous  avez  de  recognoissance 
de  la  vérité  de  ce  que  nous  vous  disons,  de  la  justice 
de  nostre  resolution,  et  de  la  sincérité  de  nos  inten- 
tions.» 

M.  de  Vitry  addressa  aussi  à  la  noblesse  de  France 
un  manifeste  des  causes  qui  l'avoient  meu  de  quitter 
le  party  de  la  ligue  pour  r'entrer  en  celuy  du  Hoy , 
dans  lequel  il  disoit  qu'estant  ne'  gentilhomme  de  l'ordre 
de  la  noblesse  de  France,  nourry  et  eslevé  dez  l'aage 
de  douze  ans  auprès  des  roys,  lesquels  il  avoit  fidelle- 
ment  servis  depuis  le  temps  qu'il  avoit  pu  porter  les 
armes  jusques  à  la  mort  du  roy  Henry  m  dernier 
decedé  ,  qu'il  n'avoit  discontinué  ce  service  à  l'en- 
droict  du  Roy  à  présent  régnant  que  pour  ce  qu'il  ne 
faisoit  lors  profession  de  la  religion  catholique -ro- 
maine, estimant  qu'il  eust  faict  contre  sa  conscience 
s'il  eust  porté  les  armes  pour  luy  contre  le  party  ca- 
tholique, s'estant  retiré  d'auprès  de  Sa  Majesté,  et  mis 
dudit  party  sans  y  estre  appelle  par  presens,  biens- 
faicts,  ou  autre  obligation  qu'il  eust  aux  princes  de  la 
maison  de  Lorraine,  ne  les  ayant  point  auparavant 
servis  ny  recherchez. 

Qu'estant  entré  en  ce  party  là,  il  s'y  estoit  comporté 
en  homme  d'honneur  et  avec  toute  affection  ;  s'estoit 
trouvé  dans  le  mémorable  siège  de  Paris;  avoit  tous- 
jours  suivy  et  servy  M.  de  Mayenne,  qui  l'avoit  aussi 
tousjours  employé  aux  affaires  les  plus  pénibles  et 
dangereuses,  luy  faisant  paroistre  l'estime  qu'il  faisoit 
de  luy,  se  commettant  sous  sa  garde  et  conduitte  en 
plusieurs  voyages  qu'il  avoit  faicts  assez  périlleux  à 
Paris  et  ailleurs ,  dont  Dieu  luy  avoit  faict  la  grâce 
d'en  estre  sorty  à  son  honneur. 

Que  quand  la  rage  des  Seize  de  Paris  les  transporta 
à  faire  mourir  M.  le  président  Brisson,  Larcher  et 
autres ,  que  M.  le  duc  de  Mayenne  estant  party  de  Laon 
à  grandes    traictes  s'en   estoit    venu    à  Paris  avec  la 

compagnie  dudit  sieur  de  Vitry  et  quelque  peu 
d'autres  forces  estrangeres,  où  il  avoit  trouvé  les 
choses  fort  douteuses,  mais  que  le  ledit  duc  sçavoit 
quel  conseil  ledit  sieur  de  Vitry  luy  avoit  donné  pour 
le  pousser  à  une  juste  punition  :  ce  qui  ne  fut  pas  tout 
de  résoudre,  mais  de  l'exécuter  et  prendre  ces  mutins 
au  milieu  de  leur  ville  et  parmy  leurs  amis  :  ce  qu'il 
entreprint  et  dont  il  vint  à  bout,  disant  qu'avec  vérité 
il  avoit  autant  servy  et  en  ct)nseil  et  en  l'exécution 
M.  de  Mayenne  que  nul  autre,  et  que,  quand  il  ne  luy 
auroit  fait  que  ce  service  là  jamais,  il  luy  en  devoit 
sçavoir  gré,  car  il  n'avoit  jamais  faict  acte  plus  géné- 
reux et  honnorable  pour  luy  que  celuy  là. 

Qu'il  ne  s'estoit  passé  occasion,  quelle  qu'elle  fust, 
durant  ces  guerres  où  il  ne  se  fust  trouvé  avec  sa 
compagnie  à  la  teste  de  l'armée  de  l'union  quand  elle 
avoit  marché  en  avant,  ou  à  la  retraicte  quant  ils 
avoient  eu  les  royaux  en  queue  ,  tesmoin  Au  maie 
Bures,  Yvetot  et  autres  lieux,  où,  s'il  y  avoit  eu  trois 
coups  d'espée  ou  pistolet  donnez,  la  vérité  estoit  telle 
que  luy  et  ses  compagnons  y  avoient  eu  la  meilleure 
part  :  ce  qui  n'avoit  pas  esté  sans  en  avoir  ressenty  de 
la  perte  et  du  dommage.  Qu'il  avoit  esté  tué  sous  luy 
vingt-neuf  chevaux ,  sans  pour  cela  que  l'on  luy  eust 
donné  d'autres  commoditez  pour  en  rachepter  d'autres, 
hors  mis  deux  que  le  duc  de  Parme  luy  avoit  donnez 
à  Caudebec,  qui  avoient  esté  tous  deux  tuez  sous  luy 
en  un  mesme  jour. 

«  Vous  penseriez,  messieurs,  peut  estre,  dit  le  sieur 
de  Vitry  dans  son  manifeste,  que,  ces  services  meritans 
quelque  recompense,  j'aye  receu  force  doublons  d'Es- 
pagne; je  vous  asseureray  que  non;  et  tant  s'en  fiut, 

ju'ayant  faict  compte  avec  les  thresoriers  de  la  ligue  , 
!t  présente'  les  roolles  de  monstre  de  ma  compagnie , 
[ui  n'a  que  peu  ou  point  tenu  la  campagne,  ayant 
ousjours  este'  dedans  les  villes  à  la  suite  de  M.  de 
klayenne,  logeant  dedans  les  hostelleries  et  payans 
lonime  marclians,  il  s'est  trouve'  qu'il  m'estoit  deu 
ingt-sept  mille  escus  de  conte  faict  et  arreste',  dont 
on  me  promettoit  de  jour  à  autre  satisfaction,  soit 
le  la  part  de  M.  de  Mayenne,  soit  de  celle  des  Espa- 
nols,  me  renvoyant  de  l'un  à  l'autre.  En  fin ,  pressé  de 
a  nécessite',  et  ne  pouvant  plus  fournir  à  mes  soldats, 
[l'addressant  aux  uns  et  aux  autres  pour  m'acquiter 
este  partie ,  les  ministres  d'Espagne  me  firent  cog- 
loistre  qu'elle  avoit  esté  fournie  aux  thresoriers  de 
A.  de  Mayenne ,  qui  s'en  est  accommodé  ailleurs 
:omme  il  luy  a  pieu ,  sans  avoir  esgard  à  ma  nécessité 
t  à  l'advance  que  j'ay  fàicte ,  et  au  tort  qu'en  cela  l'on 
ne  faisoit. 

«  Encore  qu'il  ne  soit  juste  ny  raisonnable  qu'un 
entil-homme  serve  à  ses  despens  un  prince  ou  un 
arty,  si  mal  recogneu  comme  je  l'ay  esté,  ce  ne  sont 
(oint  les  causes  principales  qui  m'ont  faict  aban- 
lonner  le  party  de  ceste  ligue.  Et  ce  que  je  vous  ay 
pporlé  et  remonstré  cy-devant  n'est  que  pour  vous 
aire  voir  qu'en  ce  party-là  les  doublons  n'y  courent 
)as  si  espais  comme  l'on  se  faict  à  croire,  et  ceux  qui 
!n  retirent  plus  de  commodité,  ce  ne  sont  pas  ceux 
[ui  vont  les  premiers  et  le  plus  librement  aux  coups, 
l'ayant  jamais  veu  que  pour  blessure,  perte  ou  rançon, 
Is  ayent  recompensé  un  seul  homme  d'honneur,  tant 
'ertueux  etrecommandable  fust-il,  et  employent  plus- 
:ost  leur  argent  à  ([uelques  maraux  pour  faire  des 

brigues  dedans  une  ville,  ou  à  quelque  prédicateur  qui 
ne  sçaura  gueres  de  latin,  mais  sera  bien  sçavant  en 
injures  et  invectives  quand  il  est  dedans  la  chaire  :  à 
ceux-là  ne  s'espargne  point  la  recompense  qui  se  donne 
fort  peu  aux  gens  de  guerre. 

«  M.  de  Mayenne  me  blasnie,  comme  j'ay  appris  par 
quelques  lettres  que  j'ay  veues,  de  ce  que  je  l'ay 
quitté,  m'ayant  faict  beaucoup  d'iionneur  et  d'avan- 
tage, comme  il  dict,  et  aussi  dequoy  j'ay  apporté 
Meaux  au  service  du  Roy.  A  cela  je  responds  que  j'ay 
receu  de  mondict  sieur  de  Mayenne  tous  les  biens- 
faicts  que  je  représente  dedans  ce  discours;  et  si  vous 
trouvez  qu'il  m'ait  grandement  obligé ,  je  confesseray 
avoir  tort.  Je  ne  l'ay  point  quitté  et  abandonné  sans 
l'en  avoir  adverty.  Et  se  souviendra  qu'au  mois  de  no- 
vembre dernier  estant  à  Paris,  je  luy  dis  franchement 
que  je  ne  le  voulois  plus  servir,  ny  suyvre  le  party  de  la 
ligue,  et  qu'estant  le  Roy  catholique,  je  ne  pouvois 
estre  autre  que  son  serviteur.  Quant  à  la  ville  de 
Meaux ,  je  n'ay  forcé  ny  violenté  les  habitans  à  faire  ce 
qu'ils  ont  faict.  Prenant  congé  d'eux,  je  leur  déduisis 
les  causes  pourquoy  je  quittois  le  party  de  la  ligue  et 
embrassois  celuy  du  Roy,  leur  remonstray  le  danger 
qu'ils  pourroient  courir  rentrant  à  la  guerre  avec 
leurs  pertes  et  dommages ,  qu'ils  advisassent  à  leurs 
affaires,  les  laissant  en  leur  pleine  et  entière  liberté.  Je 
remis  les  clefs  de  leur  ville  en  leurs  mains,  et,  partant 
de  là,  je  m'en  allay  chez  moy.  Et  croy  certainement 
qu'ils  ont  très-bien  et  prudemment  faict  de  se  remettre 
en  la  bonne  grâce  de  Sa  Majesté ,  s'estans  acquittez 
de  leur  devoir  et  exemjitez  d'une  ruyno  inévitable. 

«  Pour  fin  et  conclusion ,  je  vous  repeteray,  comme 

j'ay  dict  au  commencement,  que  je  ne  suis  point  entre' 
au  party  de  la  ligue  par  aucuns  biens-faicls  que  j'aye 
jamais  receu  de  messieurs  de  la  maison  de  Lorraine  : 
aussi  ne  les  ay-je  pas  quittez  par  témérité,  mal-veil- 
lance  ou  mespris  que  je  fasse  de  leurs  vertus,  les  esti- 
mans  princes  valeureux  et  pleins  de  grands  mérites;  et, 
en  ce  qui  ne  concernera  point  le  service  du  Roy,  je 
demeureray  leur  serviteur  tant  qu'il  leur  plaira,    et 
qu'ils  ne  chercheront  point  de  me  blasraer  ny  vitu- 
pérer pource  que  j'ay  faict,  n'estant  point  leur  subject 
ny  vassal.   Ib  ne  me  peuvent  accuser  de  faute  pour 
avoir  pris  le  service  du  Roy  lors  et  après  qu'il  s'est 
faict  catholique,  n'estimant  plus  qu'il  y  ait  cause  légi- 
time et  valable  pour  luy  faire  la  guerre  ;  et ,  si  nous  y 
rentrons,  elle  ne  se  pourra  plus  qualifier  guerre  de  re- 
ligion, maisd'Estat,  d'ambition  et  d'usurpation.  C'est 
donc  la  cause  pourquoy  je  me  suis  retiré  de  la  ligue, 
ayant  recogneu  que  si  la  volonté  des  Espagnols  est 
suivie,  le  royaume  s'en  va  estre  perdu  et  dissipé  en 
pièces  et  morceaux  ,  car  ils  n'espargnent  aucune  chose 
de  ce  qui  se  peut  apporter  pour  en  faire   desmem- 
brement;  et  s'ils  employent  cent  mil  escus  aux  frais 
d'une  armée,  ils  en  dépendent  deux  fois  autant  pour 
suborner  un  prince,  un  gouverneur,  une  ville  et  une 
communauté.  Ils  font  bien  par  là  cognoistre  quelle  est 
leur  volonté  et  intention.   Ils  pourchassent  de  faire 
rompre  la  loy  salique  ,  changer  les  coustumes  et  l'Estat 
mesmes,  s'ils  peuvent  le  transporter  en  main  estran- 
gere.  Je  sçay,  pour  y  avoir  esté  présent,  combien  ces 
propositions  ont   esté  désagréables   à   si  peu  de  no- 
blesse qu'il  y  avoit  à  cesle  assemblée  d'cstats  à  Paris, 
et  (ju'ils  ont  vertueusement  résisté  à  ne  consentir  à 

choses  si  deshonnestes  à  leur  ordre  et  profession  j  qui 
a  rompu  et  retenu  à  coup  ce  qu'ils  vouloient  faire.  Et 
pour  moy,  les  choses  m'estans  cogneues  si  injustes  et 
desraisonnables,  je  m'en  suis  voulu  départir,  et  comme 
bon  François  jetter  aux  pieds  de  mon  Roy  pour  em- 
ployer mon  sang  et  ma  vie  à  son  service,  pour  le 
soustien  de  sa  couronne,  de  son  honneur,  de  sa  per- 
sonne et  de  son  Estât,  et  espère  en  Dieu  que  tous  les 
gens  d'honneur  qui  ont  la  mesme  cognoissance  de 
ceste  ambition  estrangere,  feront  comme  j'ay  fait.  Et 
loue  Dieu  sans  cesse,  et  le  remercie  de  la  grâce  qu'il 
m'a  faicle  d'avoir  esté  le  premier  à  tracer  ce  chemin 
pour  apporter  exemples  à  tous  mes  semblables,  j) 

Voylà  ce  que  dit  le  sieur  de  Vitry  en  son  manifeste, 
et  ce  qui  se  passa  à  la  réduction  de  Meaux  en  l'obeys- 
sance  du  Roy. 

Au  mesme  temps  que  le  Roy  estoit  à  Diepe,  celuy 
que  les  ministres  d'Espagne  et  M.  de  Mayenne  en- 
voyoient  au  roy  d'Espagne,  pour  l'informer  de  Testât 
de  leurs  affaires,  et  pour  sçavoir  de  luy  sa  volonté,  fut 
pris  (au  bon-heur  du  Roy)  avec  tous  ses  paquets,  mé- 
moires et  instructions.  Il  avoit  lettre  de  créance  que 
l'on  adjoustast  foy  à  tout  ce  qu'il  diroit.  Le  Roy,  dési- 
rant descouvrir  l'intention  du  roy  d'Espagne,  faict  en- 
fermer bien  secrettement  ce  porteur  de  mémoires,  et 
s'advisa  d'envoyer  en  sa  place  quelqu'un  qui  pust  dex- 
trement  sçavoir  de  la  propre  bouche  de  l'Espagnol  son 
intention.  De  tous  ses  serviteurs  il  jetta  l'œil  sur  le 
sieur  de  La  Varenne,  qu'il  avoit  jà  employé  en  plu- 
sieurs affaires  dont  il  s'estoit  acquitte  fort  fidellement 
et  avec  beaucoup  d'industrie,  car  il  estoit  serviteur 
ancien  de  père  en  fils  dans  la  maison  du  Roy.  Durant 

les  estats  de  Blois  il  avoit  dextreiiient  descouvert  et 
appris  les  principaux  desseins  du  feu  sieur  duc  de 
Guise  par  un  sien  secrétaire,  dont  il  advertissoit  le 
Roj,  et  luy  niesme  luy  fut  porter  jusques  à  Nyort  les 
nouvelles  de  la  mort  dudit  duc  et  du  cardinal  son  frère. 
Durant  que  le  duc  de  Mayenne  se  présenta  avec  son 
armée  devant  Diepe,  il  alla  quérir  en  Champagne  le 
mareschal  d'Aumont,  et  en  Picardie  le  duc  de  Lon- 
gueville,  et  exécuta  heureusement  tout  ce  que  le  Roy 
luy  avoit  commandé,  avec  une  grande  diligence,  no- 
nobstant qu'il  fust  pris  prisonnier  par  ceux  de  Soissons, 
dont  il  fut  délivré  par  rançon  que  le  sieur  Zamet  paya 
pour  luy.  Depuis  il  fut  encor  envoyé  vers  la  royne 
d'Angleterre,  où  il  se  comporta  si  bien  qu'il  obtint  le 
secours  qu'il  demandoit.  Or,  le  Roy  se  ressouvenant  de 
toutes  ces  choses,  il  se  résolut  de  l'envoyer  au  roy 
d'Espagne  porter  le  pacquet  au  lieu  de  celuy  qui  le 
devoit  porter,  (ju'on  retint  prisonnier  bien  estroite- 
rnent.  Ledit  sieur  de  La  Varenne,  sur  la  proposition 
que  le  Boy  luy  fit  de  faire  ce  voyage,  offre  de  le  faire, 
se  prépare,  et  s'achemine  en  Espagne,  où  il  rendit  ses 
despeches.  On  le  faict  parler  au  roy  d'Espagne,  auquel 
il  représenta  Testât  des  affaires  de  la  ligue  en  France , 
suyvant  les  mémoires  et  instructions  que  l'on  avoit 
données  à  Paris  au  susdict  courrier  arresté  prisonnier. 
Il  luy  parla  si  privement,  que  le  roy  d'Espagne  luy 
dit  qu'il  ne  failloit  point  craindre  que  le  Pape  approu- 
vast  la  conversion  du  prince  de  Bearn  (ainsi  appeloit- 
ille  Roy)  s'il  n'alloit  luy-mesme  à  Rome  demander  son 
absolution;  que  s'il  y  alloit,  qu'il  donneroit  si  bon  or- 
dre à  ce  qui  scroit  nécessaire,  ([u'ou  ne  le  laisseroit 
siisement  retourner.  Que  ceux  de  l'union  ne  dévoient 

point  douter  de  luy,  et  que  de  son  coste'  il  leur  assiste- 
roit  de  tous  ses  moyens  aux  conditions  porte'es  en- 
tr'eux.  Qu'ils  se  guardassent  bien  de  recognoistre  le 
prince  de  Bearn  nonobstant  qu'il  allast  à  la  messe  et 
fist  semblant  d'estre  catholique ,  mais  qu'il  faiîloit  es- 
pier  ses  actions,  et  que  les  prédicateurs  dévoient  dire 
en  leurs  sermons  qu'il  estoit  tous) ours  hérétique  en- 
tant qu'il  favorisoit  aux  hérétiques  et  entretenoit  leurs 
ministres.  Après  plusieurs  autres  propos  il  luy  dit  qu'il 
luy  feroit  expédier  sa  response  par  escrit. 

Ledit  sieur  de  La  Varenne  alla  aussi  parlera  l'infante 
d'Espagne,  qui,  s'enquestant  de  luy  des  affaires  de  la 
France,  et,  tombant  sur  le  prince  de  Bearn  (ainsi  ap- 
pelloient-ils  le  Roy),  luy  demanda  quel  il  estoit,  et  en 
quel  estât  estoient  ses  affaires,  sa  taille,  ses  actions. 
Ledict  sieur  de  La  Varenne  fit  tomber  ses  propos  si 
dextrement  ,  qu'il  cognent  qu'elle  eust  bien  désiré 
voir  le  pourtraict  de  ce  prince  :  il  le  luy  monstra  (car 
il  en  avoit  un)^  elle  le  regarda  assez  long  temps,  un 
peu  esmeuë  au  visage,  à  ce  que  put  recognoistre  ledit 
sieur  de  La  Varenne,  qui,  comme  il  est  de  condition 
libre,  laissa  s'eschaper  quelques  mots  d'un  mariage 
pour  la  paix  de  la  chrestiente'.  Elle  ne  luy  respondit 
rien,  et  retint  seulement  ce  pourtraict. 

Ayant  retire'  son  expédition,  il  alla  prendre  congé' 
de  ladite  Infante  j  et,  comme  il  vouloit  l'aller  prendre 
du  roy  d'Espagne,  il  fut  adverty  par  des  François  qui 
estoient  mesmes  en  la  cour  d'Espagne  que  le  dupli- 
cata du  paquet  qu'il  avoit  aporté  estoit  venu  de  Flan- 
dres, avec  advis  que  le  premier  qui  avoit  esté  envoyé 
par  la  voye  de  France  avoit  esté  surpris.  Sur  cest  ad- 
vis il  se  hasta  de  reprendre  par  la  poste  le  chemin  de 

France,  ce  qu'il  fit  si  heureusement,  que  le  Roy  par 
ce  moyen  descouvrit  l'intention  de  ses  ennemis.  Ledit 
sieur  de  La  Varenne,  pour  ses  services,  a  receu  en 
rescompense  aussi  plusieurs  bien  faits  du  Roy;  il  eut 
Testât  de  controlleur  gênerai  des  postes,  et  est  à  pré- 
sent gouverneur  de  la  ville  et  chasteau  d'Angers. 

Le  Roy,  par  ce  moyen  estant  du  tout  asseuré  de 
l'intention  du  roy  d'Espagne  et  de  ceux  de  l'union  à 
la  continuation  de  la  guerre,  bien  que  prie'  par  M.  de 
Mayenne  de  continuer  la  trefve  encor  pour  quelques 
mois,  en  attendant  la  responce  de  leurs  députez  qu'ils 
avoient  envoyé  à  Rome,  qui  estoient  le  sieur  cardinal 
de  Joyeuse  et  le  jjaron  de  Senecey,  fit  publier,  le  27  dé- 
cembre, une  déclaration  des  causes  pour  lesquelles  il 
ne  leur  vouloit  plus  accorder  aucune  prolongation  de 
trefve,  en  ces  termes  : 

«  Maintenant  que  nous  sommes  sur  la  fin  du  cin- 
quiesme  mois  qu'a  duré  ladite  trefve  sans  qu'il  y  ait 
aucun  advancement  à  la  fin  pour  laquelle  elle  avoit 
esté  faicte,  ils  nous  font  rechercher  d'une  nouvelle 
prolongation  de  trois  mois.  Mais  tant  s'en  faut  qu'ils 
ayent  apporté  quelque  nouvel  advantage  ou  persuasion 
pour  la  paix,  que,  au  contraire,  s'en  monstrant  plus 
esloignez  que  jamais,  ils  offrent  seulement  qu'un  mois 
auparavant  ladite  prolongation  expirée,  ils  déclare- 
ront s'ils  traiteront  de  la  paix  ou  non  ;  et  que  pour 
nous  oster  l'aprehension  que  les  forces  estrangeres  qui 
sont  sur  la  frontière  n'entrent  en  ce  royaume  pendant 
ladite  prolongation ,  qu'ils  nous  donneront  leur  foy 
qu'elles  n'y  entreront  point,  ou,  si 'elles  y  entrent, 
qu'ils  se  joindront  à  nous  pour  les  empescher  de  faire 

aucun  progrez  pendant  ladite  tiefve.  Kt  combien  que 
lesdites  propositions  soient  si  impertinentes  qu'elles  ne 
méritent  aucune  responce,  puis  qu'il  se  voit  qu'ils  ne 
sont  pas  seulement  incertains  sur  les  conditions  de  la 
paix,  mais  qu'ils  le  sont  encores  s'ils  la  doivent  vouloir 
ou  non,  et  puis  le  peu  d'apparence  qu'il  y  a  (|ue  nous 
devions  commettre  sur  leur  force  nostre  vie  et  nostre 
Estât,  nous  tenant  desarmez  pour  demeurer  à  la  dis- 
crétion de  leurs  estrangers ,  toutesfois  nous  n'avons 
laissé  de  leur  faire  ceste  responce  :  que,  combien  que 
par  toutes  raisons  nous  ne  devions  plus  accorder  au- 
cune nouvelle  prolongation,  neantmoins,  pour  mons- 
trer  qu'il  n'y  a  pris  de  peine  et  de  patience  que  nous 
n'acceptions  pour  recouvrer  la  paix  s'il  nous  est  pos- 
sible ,  que  nous  continuerions  encores  ladite  trefve 
pour  un  mois,  à  la  charge  de  résoudre  la  paix  dans 
ledit  temps ,  et  aussi  qu'il  fust  pourveu  au  soulage- 
ment du  pauvre  peuple  pour  le  payement  des  tailles: 
ce  qu'ils  n'ont  voulu  accepter;  qui  est  un  évident  tes- 
moignage  que  leurs  intentions  n'ont  jamais  esté  bonnes 
au  faict  de  ladite  trefve,  et  qu'ils  ne  l'ont  recherchée 
que  pour  gaigner  temps,  pour  se  mieux  préparer  à 
l'invasion  ou  dissipation  de  cest  Estât,  ayant  aussi  de 
nostre  part  considéré  quelles  sont  leurs  procédures , 
et  par  les  dernières  fait  le  jugement  de  ce  qui  estoit  in- 
certain des  premières,  mesmes  comme  ils  abusent  du 
nom  de  Sa  Saincteté,  et  que  ceste  consultation  qu'ils 
publient  luy  vouloir  faire  avant  que  de  traicter  de  la 
paix,  et  laquelle  ils  luy  veulent  faire  valoir  pour  un 
honneur  qu'ils  luy  défèrent,  est  au  contraire  un  op- 
probre à  sa  dignité;  car,  puis  que  le  principal  point  est 
de  sçavoir  si  elle  approuvera  nostre  conversion ,  quel 

plus  grand  blasphème  luy  pourroit  estre  fait  que  d'en 
fioubter?  Si  le  premier  soin  et  la  plus  grande  gloire 
qu'il  puisse  recevoir  en  ceste  dignité'  est  d'augmenter 
et  croistre  l'iiglise  catholique  \  si  les  Turcs  et  mescreans 
y  sont  tousjours  admis  avec  joye  et  allégresse  de  tout 
le  sainct  consistoire,  et  font  de  leur  admission  une 
feste  solemnelle,  comme  d'un  précieux  butin  et  thre- 
sor  acquis  à  l'Eglise  de  Dieu,  que  doit-on  espérer  de 
ce  Sainct  Père,  qui  est  recommandé  de  toute  intégrité 
et  saincteté  de  vie,  sinon  qu'il  aura  receu  la  nouvelle 
de  nostre  conversion  et  de  la  reconciliation  avec  elle 
et  le  Sainct  Siège  du  fils  aisné  de  l'Eglise,  avec  le  plus 
grand  contentement  qu'il  eust  sceu  désirer?  qu'il  nous 
y  confortera  et  s'en  conjouira  avec  nous,  et  se  tiendra 
otfencé  que  sa  volonté  ait  esté  sur  cela  tenue  en  in- 
certitude? 11  a  aussi  bien  paru  que  lesdits  chefs  de  la 
ligue  ont  plus  craint  en  cela  que  désiré  son  jugement; 
car,  s'ils  le  vouloyent  sçavoir,  ils  ont  d'ordinaire  piës 
d'elle  plusieurs  agents  qui  les  en  pouvoient  bien  es- 
claircir;  mais  tant  s'en  faut  que  ce  fust  leur  charge, 
que  c'est  au  contraire  d'y  opposer  le  plus  de  ténèbres 
d'obscurité  quils  peuvent,  pour  l'empescher  d'y  rien 
cognoistre.  Et  quand  ils  eussent  voulu  faire  pour  cela 
une  légation  expresse,  comme  ce  a  esté  tousjours  leur 
j)rincipale  excuse,  cinq  mois  entiers  qu'a  duré  ladite 
trefve  leur  en  avoyent  fourny  du  temps  et  du  loisir 
assez.  Mais  c'estoit  pour  la  ville  de  Lyon,  qui  estoit 
le  principal  poinct  de  l'instruction  desdits  députez,  et 
pour  y  recueillir  le  fruict  de  la  sédition  qu'ils  y  ont 
esmeué.  Aussi  est  ce  là  où  ils  se  sont  arrestez,  et  dont 
le  jdus  confident  desdits  députez  est  retourné  de  deçà 
au   lieu  de  passer  à  Rome;  (jui  faict  bien  cognoistro 

qu'il  a  tenu  sa  charge  acheve'e  en  ce  qu'il  a  fait  pour 
son  maistie  audit  Lyonj  et,  si  les  autres  parachèvent 
le  voyage,  il  y  a  assez  d'occasion  d'en  conjecturer 
pis,  puis  qu'il  y  en  a  qui  font  ledit  voyage  aux  despens 
du  roy  d'Espagne,  comme  les  lettres  d'aucuns  d'eux 
en  font  foy,  qui  est  une  forte  presumption  qu'il  n'en 
feroit  pas  la  despence  s'ils  n'y  alloyent  pour  son  ser- 
vice. Voyant  d'ailleurs  que  pendant  le  temps  de  ladite 
trefve  ils  n'ont  cessé  de  pratiquer,  tant  dedans  que 
dehors  le  royaume,  pour  y  enflammer  tousjours  le  feu 
d'avantage,  au  lieu  que  nous  portons  tout  ce  que  nous 
pouvons  pour  l'estaindre  ;  que  pendant  iceile  aucuns 
de  leur  faction  ont  suscité  des  assassins  pour  attenter 
à  nostre  personne,  l'un  desquels  ayant  esté,  pendant 
que  nous  estions  à  Melun  au  mois  de  septembre  der- 
nier, miiaculeusement  prins ,  et  confessé  par  qui  et 
comment  il  auroit  esté  practiqué  à  ce  faire,  fut  exécuté 
audit  Melun,  sans  que  lesdits  chefs  ayent  jamais  fait 
aucune  démonstration  de  vouloir  sçavoir  et  faire  chas- 
tier  les  complices  et  conseillers  d'un  tel  forfait  qui 
sont  parmy  eux;  que  les  advis  nous  viennent  tous  les 
jours  qu'ils  hastent  et  pressent  les  forces  estrangeres 
qui  leur  sont  promises  le  plus  qu'ils  peuvent;  que 
desjà  il  y  en  a  une  très-grande  quantité  de  prestes  qui  se 
sont  si  advancées  vers  nostre  frontière  qu'en  deux  jours 
elles  peuvent  estre  dans  ce  royaume,  et  que  tout  leur 
principal  but  est  de  se  retrouver  tellement  forts ,  cju'ils 
puissent  eux-mesmes  ordonner  de  ce  qu'ils  monstrent 
vouloir  remettre  en  conférence,  et  rendre  mesmes  tout 
ce  qui  en  seroit  ordonné  par  Sa  Saincteté,  et  qui  ne 
doit  estre  que  conforme  à  la  raison  et  à  la  justice,  inu- 
tile et  sans  eilcct;  ainsi,  ayant  clairement  recognu  que, 

pendant  que  tous  nos  désirs  et  cogitations  sont  à  la 
j)iiix,  que  nous  prions  Dieii  incessamment  de  la  nous 
donner,  et,  en  les  destournant  des  intentions  de  con- 
tinuer à  mal  faire,  nous  délivrer  de  la  nécessité  de 
nous  en  ressentir,  eux,  au  contraire,  au  lieu  de  se 
servir  de  la  trefve  pour  penser  à  la  paix,  ils  ne  s'en 
servent  qu'à  se  préparer  et  munir  pour  une  nouvelle 
guerre;  que  ce  pendant,  sous  le  nom  de  ladite  trefve, 
les  partialitez  et  la  rébellion  s'asservissent  tousjours 
d'avantage;  que  nos  subjects  en  sont  plus  chargez  et 
opprimez  par  les  tributs,  subsides  et  impositions  que 
les  ennemis  ont  eu  permission  de  prendre  et  lever  sur 
eux  à  l'esgal  de  nous,  dont  ils  font  encores  les  exac- 
tions si  violentes  et  si  cruelles,  que  le  soulagement 
que  nous  pensions  leur  donner  par  ladite  trefve  leur 
est  pire  et  plus  insuportable  que  la  guerre  mesme; 
et  puis  ((u'ils  n'ont  point  voulu  comprendre  l'inten- 
tion de  Dieu  en  l'eiTect  de  nostre  conversion,  du  pre- 
mier jour  de  laquelle  les  armes  leur  devoyent  tomber 
des  mains;  })uis  que  aussi  l'ambition  et  l'avarice  sont 
en  eux  plus  puissantes  que  la  nature,  ayans  en  faveur 
des  estrangers,  et  sur  l'appas  des  commoditez  qui  leur 
en  sont  promises,  conjuré  contre  leur  propre  patrie, 
nous  avons  résolu,  avec  advis  des  princes,  officiers  de 
la  couronne,  et  autres  seigneurs  de  nostre  conseil  qui 
sont  près  de  nous,  pour  ne  nous  rendre  plus  capables 
de  ces  maux  et  indignitez  en  les  endurant,  et  que  la 
coulpe  d'aulruy  ne  soit  à  nostre  blasme  et  reproche, 
de  ne  leur  accorder  plus  aucune  prolongation  de 
trefve,  ne  l'ayans  voulu  accepter  aux  conditions  que 
leur  aurions  proposées  pour  la  reconciliation  géné- 
rale de  ce  royaume  et  le  soulagement  de  nos  subjels, 

ce  qui  nous  contraint  recommencer  à  leur  faire  la 
guerre.  Et  combien  qu'elle  nous  soit  contre  eux  juste  et 
nécessaire,  puis  que  la  raison  et  la  justice  n'a  plus  de 
lieu  envers  eux,  nous  protestons  toutesfois,  devant 
Dieu  et  les  hommes,  que  c'est  avec  un  extrême  regret 
qu'il  nous  en  faut  venir  à  ceste  extrémité',  et  une  très- 
gi'ande  commisération  que  nous  avons  des  ruines  et 
oppressions  que  nos  pauvres  subjets  en  pourront  souf- 
frir, et  mesmes  du  préjudice  et  scandale  qui  en  ad- 
viendra à  la  religion  catholique,  encores  que  nous 
estimions  en  estre  suffisamment  justifiez ,  ayans  fait 
envers  eux  tout  ce  que  nous  avons  deu  et  peu,  et  plus 
que  nous  ne  devions  pour  éviter  ce  malheur.  » 

La  conclusion  de  ceste  déclaration  estoitune  exhor- 
tation à  tous  ceux  de  l'union  de  se  départir  de  toutes 
ligues  et  associations,  et  de  se  reiinir  dans  un  mois 
sous  l'obeyssance  de  Sa  Majesté,  qui  les  recevroit  avec 
oubliance  perpétuelle  des  choses  passées  :  ce  qu'il  pro- 
testoit  de  faire,  leui-  promettant  qu'ils  seroicnt  restituer 
en  tous  leurs  bénéfices,  offices,  dignitez  et  biens.pLt,à 
faute  de  ce  faire,  il  mandoit  aux  cours  de  parlements  et 
à  tous  ses  officiers  de  procéder  contre  ceux  qui  se  ren- 
droientopiniastres  et  indignes  de  ceste  présente  grâce, 
comme  contre  criminels  de  leze  majesté  au  premier  chef 

M.  de  Mayenne,  voyant  que  le  Roy  luy  avoit  refusé 
la  prolongation  de  la  trefve,  se  résolut  de  mettre  or- 
dre dans  Paris  pour  conserver  ceste  ville  sous  son  au- 
thorité  :  le  faict  de  Meaux  luy  faisoit  conjecturer  que 
d'autres  villes  en  pourroient  faire  autant;  il  avoit  des- 
couvert que  Pontoise  Jjransloit,  que  les  députez  de 
plusieurs  villes  dcmandoient,  ou  la  continuation  de  la 

trefve,  ou  la  paix  :  à  tous  il  leur  donnoit  quelques  ex- 
cuses, nonolîstant  lesquelles  ils  ne  laissèrent  pas  de 
quitter  son  party,  ainsi  que  nous  verrons  l'an  suyvant. 
Il  desiroit  asseurer  Paris  :  il  en  communiqua  fort  avec 
les  ministres  d'Espagne,  qui  luy  proposèrent  qu'il  y 
devoit  mettre  iNI.  de  Guise  pour  gouverneur,  et  en  os- 
ter  le  sieur  de  Belin  (ce  qu'ils  disoient  à  la  suscitation 
des  Seize),  et  qu'il  devoit  aussi  en  chasser  plusieurs 
des  politiques  dont  ils  luy  baillèrent  un  cathalogue. 
De  chasser  les  politiques  il  s'y  accorda  ;  mais  il  leur 
dit  que  l'on  n'en  devoit  mettre  dehors  que  les  princi- 
paux, desquels  fut  fait  un  catalogue  particulier,  et  de- 
puis leur  envoya  à  chacun  un  billet  portant  comman- 
dement de  sortir  de  la  ville.  Le  colonel  d'Aubray  ayant 
receu  le  sien  avec  injonction  de  s'en  aller  promple- 
ment,  il  n'y  voulut  ol)eyr  pour  le  premier,  et  suj)plia 
par  lettres  M.  de  Mayenne  de  luy  en  mander  les  occa- 
sions. Le  duc  luy  rescrivit  ceste  lettre  : 

i'  Je  vous  prie  croire  que  je  n'ay  jamais  rien  creu  de 
vous  que  ce  que  je  dois  croire  d'un  gentil-homme  d'hon- 
neur, et  qui  a  autant  mérité  en  ceste  cause  que  nul 
autre ,  un  chacun  sçachant  assez  le  devoir  qu'avez 
rendu  au  siège,  et  depuis  à  toutes  les  occasions  qui  se 
sont  presente'es,  et  en  mon  particulier  je  le  cognois  et 
leconfesseray  tousjoursvousavoir  obligation. C'est  pour 
quoy  vous  ne  devez  entrer  en  opinion  que  je  voulusse 
penser  seulement  à  chose  qui  vous  deust  importer  à  la 
rej)utation,  ny  des  vostres,  vous  conjurant  que  vouliez 
vous  accommoder  à  la  prière  que  je  vous  faicls  pour 
({uelque  temps  de  prendre  du  repos  chez  vous,  n'es- 
tant ce  (jue  je  faits  qu'au  dessein  que  j'ay  tousjours  eu 

d'empescherlaruinetlupublicen  conservant larcligion. 
Ceste  lettre  de  ma  main  vous  en  fera  foy,  et  du  désir 
que  j'auray  tousjours  de  vous  aymer  et  honorer  comme 
mon  père,  n'entendant  pour  cela  pourvcoir  à  vostre 
chajge,  ny  faire  chose  qui  vous  doive  offencer.  Vostre 
plus  afi'ectionné  et  parfait  amy,  Charles  de  Lorraine.  » 

Le  colonel  d'Aubray,  se  voyant  si  doucement  con- 
traint d'aller  prendre  du  repos  en  sa  maison  de  Briercs 
Le  Chasteau ,  avant  que  de  sortir  de  Paris  fit  enregis- 
trer ceste  lettre  au  greffe  de  l'Hostel  de  Ville.  Les  au- 
tres politiques  qui  eurent  aussi  leur  billet  se  retirèrent, 
les  uns  à  Sainct  Denis,  les  autres  en  d'autres  endroicts. 
Ces  procédures  estonnerent  ceux  qui  restoient  à  Paris, 
et  ne  sçavoient  qu'en  préjuger;  car,  deux  ou  trois  jours 
auparavant  les  festes  de  Noël,  les  Seize  firent  courir 
leur  livre  du  Manant  et  du  Maheustre,  dont  M.  de 
Mayenne  fut  fort  fasché,  et  en  fit  faire  de  grandes  per- 
quisitions pour  sçavoir  qui  en  estoit  l'autheur.  Ce  livre 
estoit  plein  de  plusieurs  calomnies  contre  ledict  sieur 
duc,  nommoit  les  principaux  de  la  ville  qu'il  disoit 
estre  politiques  et  s'entendre  avec  le  Roy  :  tellement 
que  ceux  qui  estoient  nommez  dedans,  voyans  que 
l'on  avoit  commencé  à  faire  sortir  le  colonel  d'Au- 
bray, s'altendoient  tous  que  les  uns  après  les  autres  on 
leur  en  feroit  de  mesmes.  M.  de  Mayenne  recogneut 
encor  plus  par  ce  livre  la  haine  passionnée  que  les 
Seize  avoient  contre  luy,  et  que  s'ils  pouvoient  rede- 
venir les  maistres  ils  ne  luy  obeyroient  gueres.  Peu  de 
jours  après  on  publia  une  censure  de  ce  livre  j  mais  le 
duc  de  Mayenne  nonobstant  ne  pouvoit  trouver  de 
milieu  entre  les  politiques  et  les  Seize;  car  ceux-là 

luy  demandoient  la  paix,  el  le  prioient  de  recognois- 
tre  le  Roy;  ceux-cy  disoient  que  le  duc  avoit  pris  pour 
maxime  générale  de  s'agrandir  à  quelque  prix  que  ce 
fust ,  et  que  pour  y  parvenir  il  avoit  résolu  de  tromper 
le  roy  de  Navarre  par  un  traicté  de  paix,  d'abuser 
le  duc  de  Guise  son  nepveu  de  belles  promesses  et  pa- 
roles, en  le  désarçonnant  de  l'attente  qu'il  avoit  à  la 
couronne,  d'amuser  le  Pape  en  discours,  de  se  moc- 
quer  de  l'Espagnol  en  prenant  son  argent,  s'aydant  de 
luy,  luy  promettant  beaucoup  et  ne  luy  tenant  rien , 
et  de  ruyner  le  peuple  en  le  tenant  en  aboy,  sans  se- 
cours, sans  moyen  et  sans  aucune  liberté. 

Ces  discours  faschoient  fort  le  duc,  qui  prevoyoitla 
ruine  inévitable  de  son  party  et  la  perte  de  Paris  pour 
luy  puisque  l'on  rentroit  à  la  guerre.  Ce  fut  pour- 
quoy,  estant  contrainct  par  les  ministres  d'Espagne  de 
changer  de  gouverneur  à  Paris  (luy  ayans  nommé  le 
comte  de  Brissac  ,  comme  nous  dirons  l'an  suivant),  il 
renforça  les  garnisons  françoises,  et  se  résolut  de  s'ay- 
der  de  la  division  des  politiques  et  des  Seize,  contre- 
balancer ores  d'un  costé,  ores  de  l'autre;  de  favoriser 
quelquesfois  ceux-là  pour  empescher  les  Espagnols  et 
les  Seize  de  se  rendre  maistres  de  Paris,  et  de  ceux-cy 
en  tirer  son  entretenement ,  ne  leur  accorder  qu'une, 
partie  de  ce  qu'ils  desiroient,  et  s'en  servir  contre  les 
politiques  s'ils  vouloient  entreprendre  outre  sa  volonté. 

Ainsi  la  trefve  finie  le  dernier  jour  de  l'année,  dez 
le  lendemain  on  rentra  à  la  guerre.  M.  le  duc  de  Lor- 
raine, désirant  en  obtenir  la  continuation  pour  ses  pays, 
envoya  vers  le  T\oy,  qui  la  luy  accorda  moyennant  (|ue 
l'on  traicteroit  de  la  paix  entr'eux  deux,  laquelle  fut 
arrestée  l'an  suivant,  comme  nous  dirons. 

Avant  que  finir  ce  livre  voyons  ce  qui  s'est  passe 
en  plusieurs  endroicls  de  l'Europe  durant  ceste  anne'e. 
Nous  avons  dit  l'an  passé  que  le  2  i  décembre  un  he- 
rault  impérial  avoit  esté  à  Zaberen  enjoindre  au 
cardinal  de  Lorraine,  et  à  Strasbourg  à  Jean  George 
de  Brandebourg  et  au  magistrat  de  Strasbourg,  de 
mettre  les  armes  bas  et  de  se  rapporter  de  leurs  dilie- 
rens  à  des  arbitres  :  à  quoy  les  uns  et  les  autres  s'es- 
toient  accordez.  Après  beaucoup  d'allées  et  venues  de 
part  et  d'autre  vers  l'Empereur,  six  princes  de  l'Em- 
pire furent  nommez,  du  consentement  des  deux  partys, 
pour  accorder  leurs  différents,  sçavoir  :  l'archevesque 
de  Mayence,  l'evesque  de  Visbourg,  l'archiduc  Fer- 
dinand, l'administrateur  de  l'eslectorat  de  Saxe,  le 
landtgrave  de  liesse  et  le  palatin  de  Frebourg. 

Après  que  les  deux  partis  eurent  par  escrit  produit 
leurs  différents,  au  commencement  du  mois  de  mars  , 
lesdits  six  princes  arbitres  conclurent  qu'ils  mettroient 
les  armes  bas,  Jicentieroient  leurs  gens  de  guerre,  et 
y  auroit  paix  et  amitié  entr'eux  ;  que  pour  la  première 
cause  de  leur  diiïerent  ils  en  passeroient  suy  vant  ce  qui 
en  seroit  ordonné  par  lesdits  six  princes ,  et  cjue  ce 
pendant  le  cardinal  de  Lorraine  retiendroit  le  nom 
d'evesque  ,  mais  que  le  revenu  de  l'evesché  seroit  es- 
gallement  party  entre  luy  et  ledit  Brandebourg  csleu 
administrateur  de  Strasbourg;  que  ledit  cardinal  pos- 
sederoit  Zaberen,  Bensfeld,  Bernstein-,  Kochersberg  , 
Schrimak  et  autres  lieux  voisins  appartenans  à  l'eves- 
ché; que  ledit  administrateur  jouyroit  de  Dachstein  , 
Ventzenovie,  Reichstater,  Veijersheim,  Turn,  Mar- 
chesheim,  Olberkich  etautres lieux  outre  leUhin;  que 
Moltzeira  seroit  rendu  au  magistrat  de  Strasbourg  avec 

Vasselsheiui  et  l'artillerie  qui  y  avoît  esté  trouvée  de- 
dans par  les  Lorrains.  Yoylà  ce  qui  fut  accordé  le  lo 
de  mars.  Ainsi  la  guerre  fut  pour  un  temps  appaisée 
en  l'evesché  de  Strasbourg.  Cest  accord  despleut  fort 
au  Pape ,  voyant  ainsi  diviser  ce  bel  evesché ,  et  qu'il 
failloit  qu'un  protestant  en  jouyst  d'une  partie. 

Il  se  vit  ceste  année  en  Allemagne  plusieurs  pro- 
diges au  ciel,  dont  le  peuple  en  fut  fort  esmerveillé,  et 
qui  engendra  des  craintes  de  nouveautez  et  change- 
ments, ce  qu'aucuns  croyoient  devoir  advenir  à  cause 
de  la  guerre  des  Turcs  en  la  Hongrie.  Au  mois  de 
juillet  à  Marpurg,  au  pays  de  Hesse,  par  trois  jours 
continuels ,  le  soleil  fut  veu  fort  obscur  avec  un  cercle 
tout  autour.  Au  mois  de  novembre  vers  le  soir  le  ciel 
y  apparut  tout  en  feu  et  de  couleur  de  sang;  puis  tout 
à  coup  ceste  altération  se  restraignit  en  un  cercle  que 
l'on 'voyoit  courir  d'un  costé  et  d'autre  dans  le  ciel, 
tant  qu'en  fin,  cela  ayant  bien  duré  deux  heures,  il  se 
jeduisit  en  rien ,  laissant  le  ciel  fort  serain  et  plain 
d'estoilles.  Au  mois  d'octobre  l'on  vid,  sur  les  villes  de 
Prague,  Vienne,  Vittemberg,  Lipse  et  autres  lieux,  le 
ciel  en  beaucoup  d'endroits  de  couleur  de  sang,  puis 
tout  à  coup  ceste  altération  se  changer  en  forme  d'es- 
pées,  puis  de  lances,  ores  de  gens  armez,  et  finalement 
des  hommes  s'entrebattre ,  faisant  forces  plaintes  et 
d'horribles  cris.  Il  tomba  du  ciel  à  Belin  quantité  de 
flammes  de  feu. 

Ce  ne  fut  pas  au  ciel  qu'il  apparut  seulement  de  tels 
prodiges,  il  s'en  vit  aussi  plusieurs  en  terre.  Au  bourg 
de  Miusal,  distant  fl'une  lieue  et  demie  de  lîostoc  en 
Saxe,  dans  l'église  parroichiale,  un  piedd'estail,  estant 
sous  la  chaire  du  prédicateur,  prit  forme  humaine  peu 

à  peu,  commençant  par  le  bas  à  se  faire  chair  hu- 
maine, et  prit  finalement  forme  de  mains  et  de  pieds, 
avec  doigts,  orteils  et  ongles,  comme  si  c'eust  esté  un 
homme  ,  et  au  haut  apparut  puis  après  une  figure 
comme  d'une  face  d'homme,  avec  yeux,  nez  ,  bouche 
et  barbe  :  la  plus  grande  merveille  fut  que  cela  se  re- 
mùoit  souventesfois  le  long  du  jour  avec  tant  d'enhan, 
que  du  long  delà  pierre  il  en  couloit  de  grosses  gouttes 
de  ce  qui  suoit.  Et  combien  que  plusieurs  personnes 
doctes  recherchassent  la  cause  de  cela ,  toulesfois  il  ne 
fut  pas  trouve'  de  cause  valable  pour  dire  que  l'humi- 
dité' de  la  pierre  pust  faire  un  tel  eflfect,  ny  aussi  que 
cela  fust  faict  par  quelque  artifice  ou  feinte,  sinon  que 
l'on  a  estimé  que  c'estoit  un  advertissement  pource  que 
ceste  chaire  avoit  esté  long  temps  sans  y  avoir  eu  de 
prédication,  et  qu'il  sembloit  que  les  pierres  voulussent 
prescher.  En  d'autres  endroits  il  y  nacquit  aussi  des 
enfans  avec  deux  testes  et  plusieurs  autres  choses  es- 
merveillables.  En  la  Silesie  mesmes,  au  village  de 
Veicheldrof,  les  dents  d'un  petit  enfant  àl'aage  de  sept 
ans  luy  estans  tombées,  la  maschoire  d'embas  luy  de- 
vint d'or  tout  pur  :  il  y  eut  un  docteur  en  médecine 
nommé  Jacques  Horst,  de  la  ville  de  Helmestat,  le- 
quel en  fit  la  preuve  sur  la  pierre  de  touche,  et  fut 
trouvé  estre  fin  or  de  départ,  dont  mesmes  il  en  a  faict 
un  petit  livret. 

Quant  à  la  guerre  qui  se  fit  en  Hongrie  en  ceste  an- 
née, l'Empereur,  voyant  qu'elle  estoit  importante  à  la 
maison  d'Austriche  ,  fit  tout  ce  qu'il  put  pour  re- 
poulser  la  violence  des  Turcs.  Le  baron  de  Nadaste 
menoit  pour  luy  huict  mille  chevaux  qui  ne  cessoient 
de  courir  la  campagne  pour  empescher  leurs  courses. 

Le  marquis  de  Burgav,  fils  de  l'archiduc  Ferdinand, 
avoit  sous  sa  charge  six  mille  lansquenets  et  cinq  cents 
reislres.  Le  comte  de  Montecuculo  avoit  aussi  quelque 
infanterie  et  cavalerie.  L'archevesque  de  Salsbourg  luy 
envoya  mille  chevaux.  Plusieurs  princes  d'Allemagne , 
comme  ils  y  estoient  tenus ,  envoyèrent  aussi  diverses 
troupes  de  gens  de  guerre  pour  affin  de  résister  à  un 
si  puissant  ennemy  que  le  Turc.  Aussi  l'Empereur 
ayant  requis  ceux  de  Bohême  de  luy  ayder  d'hommes 
et  d'argent,  ils  tindrent  une  diette  en  laquelle  ils  luy 
accordèrent  de  continuer  pour  trois  ans  les  levées,  tant 
d'hommes  que  de  deniers,  qu'ils  avoient  faicles  les  an- 
nées passées  pour  son  secours,  dont  ils  s'estoient  quel- 
que peu  altérez. 

En  ces  entrefaictes  le  bascha  de  Bosne  faisoit  de 
grandes  courses  au  Durpoln,  pays  de  Hongrie  ,  emme- 
nant à  chasque  fois  grand  nombre  de  prisonniers  et 
butins  :  ce  que  voyant  ceux  de  l'Empereur,  et  doutans 
qu'ils  ne  s'advançassent  plus  outre ,  munirent  les  fron- 
tières de  ce  costé  là  du  mieux  qu'ils  purent,  car  ils 
avoient  faute  de  deniers;  ce  qui  causa  mesmes  qu'un  ré- 
giment de  lansquenets  se  saisit  de  leur  colonel  faute  de 
paye  :  tellement  que,  si  le  comte  de  Montecuculo  avec 
sa  cavalerie  n'y  fust  accouru ,  lequel  leur  fit  lascher  ce 
colonel  et  appaisa  ceste  mutinerie ,  cela  eust  apporté 
beaucoup  d'altération  parmy  les  troupes  chrestiennes. 

Le  comte  de  Sdiin,  sçachant  que  les  Turcs  avoient 
pille  le  bourg  de  Vincovier,  les  attendit  à  leur  retour 
avec  une  brave  troupe  de  cavallcrie,  et  les  chaigea  si 
furieusement  qu'il  les  desfit,  tailla  tout  en  pièces,  et 
regaigna  le  butin  qu'ils  avoient  pillé. 

Hassan,  bascha  deBosnc,  désirant  assiéger Tsescq 

chasteau  fort  et  principal  du  bailliage  de  Zagabrie  , 
situé  entre  les  deux  rivières  du  Save  et  de  Colp,  dans 
une  isle,  l'investit  le  treiziesnie  de  juin,  et  le  battit 
subitement  et  fort  furieusement;  mesmes  il  fit  donner 
quelques  assauts  où  les  Turcs  furent  vifvement  re- 
poulsez  avec  perte.  Les  assiégez  envoyèrent  inconti- 
nent à  Robert  d'Egembeig,  lieutenant  du  marquis  de 
Burgav  en  la  Zagabrie ,  lequel  en  donna  incontinent 
advis  au  comte  de  Sdrin,  aux  barons  de  Palfi  et  Na- 
daste,  et  aux  seigneurs  Bottigiani  et  Montecuculo  ;  les- 
quels, ayans  assemble  toutes  leurs  troupes,  ne  fàisoient 
au  plus  que  cinq  ou  six  mille  hommes.  Ils  furent  quel- 
temps  avant  que  de  se  résoudre  au  secours  ,  se  voyans 
si  peu  de  gens  de  guerre  ,  et  que  les  Turcs  estoient 
bien  trente  mil.  Les  Italiens  alleguoient  beaucoup  de 
raisons  pour  n'entreprendre  pas  témérairement  de 
faire  lever  ce  siège;  mais  les  seigneurs  hongrois  leur 
respondirent  qu'il  n'estoit  point  besoin  de  tant  de  con- 
sultations, «  car,  disoient  ils,  nous  sommes  en  termes 
qu'il  faut  vaincre  les  Turcs  avec  nostre  valleur,  ou 
bien  il  nous  faut  abandonner  la  Zagabrie  si  nous  lais- 
sons prendre  Tsescq.»  En  fin  la  resolution  fut  prise 
entr'eux  de  secourir  ceste  place  pour  l'importance 
dont  elle  estoit  à  tout  ce  pays,  ou  ,  ne  le  pouvant  faire, 
d'y  mourir.  Le  baron  d'Egemberg,  déclare'  chef  de  ce 
secours,  fit  cheminer  droict  à  Tsescq,  où  il  arriva 
le  'l'A.  dudit  mois  de  juin  sur  le  niidy.  Aussi  tost  que 
Hassan,  bascha  chef  des  Turcs,  fut  adverty  de  sa  venue, 
il  fit  mettre  en  ordre  de  bataille  toute  sa  cavalerie,  la- 
(juelle  estoit  campée  au  deçà  du  Save  pour  attendre 
les  chrcstiens  de  pied  ferme.  Ce  que  voyant  d'Egem- 
/)erg,  il  commanda  à  Pierre  Ardelli  et  à  Montecuculo 

d'aller  gaigoer  avec  leur  cavalerie  le  bout  du  pont 
({u'avoient  f'aict  les  Turcs  sur  ladite  rivière  du  Save, 
afin  d'empescher  la  retraicte  qu'ils  eussent  pu  faire  par 
dessus  ce  pont,  et  d'estre  secourus  par  l'autre  partie 
de  leur  armée  qui  estoit  de  l'autre  costé  de  ladite  ri- 
vière. 

D'Egendjerg  ayant  divisé  son  armée  en  cinq  esca- 
drons,  les  hussars,  qui  sont  gens  de  cheval  portant 
lances  et  targes,  et  lesquels  estoient  à  l'advantgarde , 
commencèrent  la  charge;  mais  ils  furent  si  rudement 
soustenus  par  les  Turcs,  qu'ils  estoient  pre^ts  de  tour- 
ner le  dos  s'ils  n'eussent  esté  secourus  par  les  harquebu- 
siers  à  cheval  de  la  Carniole  conduits  par  Montecuculo, 
et  par  ceux  de  Carlostat  et  de  Plessie  que  conduisoit  He- 
der ,  lesquels  {)ortoient  de  longues  har([uebuses  dont  ils 
lirerentsiadextrementà  travers  la  cavalerie  turquesque, 
([ue  les  Turcs,  se  sentans  grandement  endommagez  en 
la  perte  de  leurs  chevaux,  se  mirent  à  la  fuite ,  laquelle 
ils  prfrent  avec  telle  espouvarite ,  que,  le  passage  du 
pont  leur  estant  quelque  temps  contesté  par- la  cava- 
lerie italienne,  la  plus  grand  part  se  précipitèrent  dans 
l'eau  et  s'y  noyèrent.  Ce  ne  fut  du  depuis  parmy  eux 
qu'une  desroute  générale  :  deux  heures  durant  le  Save 
se  vid  tellement  couvert  d'hommes  et  de  chevaux  qui 
se  noyoient  ou  estoient  noyez,  f|u'un  historien  italien, 
escrivant  de  ceste  desroute ,  dit  clie  agcvolmente  si 
fora  à  piedi  asciuto  sopra  cssi  passato  da  una  ripa 
air  ait r a  (0.  Ceste  victoire  fut  giandement  recogneué 
|)roceder  de  la  bonté  de  Dieu  ,  pource  que  ,  sans  avoir 
beaucoup  combattu  ,  quelque  six  mille  chrestiens  mi- 

')Qu''on  auroil  pu  facilement  traverser  Im  rivière  à  pied  sec  en  pas- 
sant sur  les  cadavres. 

4-».  7 

rent  en  route  trente  mil  Turcs,  desquels  il  y  en  de- 
meura bien  douze  mille  de  tuez  et  de  noyez;  le  reste 
se  sauva  à  la  fuitte.  En  ce  combat  ledit  Hassan,  basclia 
de  Bosne ,  fut  tué  avec  neuf  autres  beys  (  qui  est  à  dire 
gouverneurs  des  places  fortes),  entr autres  celluy  de 
Klissa,  de  Barlazi,  de  Sourini,  de  Herzo ,  de  Boscha, 
de  Petrina ,  de  Lica,  avec  plusieurs  autres  gens  de 
commandement.  Les  chrestiens  gaignerent  en  ceste 
journée  huict  pièces  de  canon  avec  nombre  de  boulets. 
Auparavant  que  les  chrestiens  parvinssent  à  l'artillerie , 
les  Turcs  qui  la  gardoient  mirent  le  feu  aux  pouldres  , 
tellement  que  les  chrestiens  n'y  gaignerent,  outre  l'ar- 
tillerie et  les  boulets,  que  quelques  chevaux  et  armes; 
car  les  Turcs  ne  ressemblent  pas  à  beaucoup  d'autres 
nations;  ils  ne  vivent  point  délicieusement,  ny  ne 
mènent  point  quant  et  eux  grande  suitte  de  bagage. 

Toute  la  chrestienté  eut  un  grand  contentement 
pour  ceste  victoire,  espérant  que  ce  seroit  un  moyen 
d'accorder  l'Empereur  et  le  Turc,  à  cause  que  le  bas- 
clia de  Bude  escrivit  incontinent  à  l'archiduc  Matthias 
que  Dieu  avoit  puny  ledit  bascha  de  Bosne  de  son  ar- 
rogance, ayant,  contre  le  commandement  du  Grand- 
Seigneur,  entré  en  armes  et  faict  une  infinité  de  maux 
dans  la  Croatie ,  et  qu'il  ne  failloit  point  s'esmerveiller 
s'il  avoit  esté  tué  avec  une  partie  de  ses  gens  par  un 
petit  nombre  de  chrestiens  ;  mais  qu'il  avoit  receu  nou- 
vellement de  la  Porte  un  ordre  pour  traicter  de  la  paix 
avecl'Empereur,  et  que,  quand  il  plairoit  à  Son  Altesse 
d'en  traicter,  il  y  avoit  moyen  d'y  entendre,  et  d'en 
faire  réussir  de  bons  effects.  Ceste  lettre  fut  incontinent 
recognuë  procéder  de  l'ordinaire  tromperie  des  Turcs, 
et  que  ce  pourparler  de  paix  n'estoit  que  pour  arrester 

les  chrestiens  de  poursuivre  chaudement  leur  victoire. 

Le  comte  de  Sdrin  estant  arrivé  à  l'armée  dues- 
tienne,  qui  s'engrossissoit  de  jour  en  jour  après  ceste 
victoire,  et  ayant  desfait  en  y  venant  quelques  Turcs, 
le  colonel  d'Egemberg  délibéra  d'assiéger  le  fort  de  Pe- 
trine  que  ledit  bascha  de  Bosne  avoit  fait  bastir  l'an 
passé  sur  la  rivière  de  Colp.  L'entreprise  de  ce  siège 
estant  faicte  plus  par  présomption  que  par  jugement, 
le  succez  en  fut  de  mesme.  Ce  fort  estant  investy  par 
les  chrestiens,  la  batterie  fut  commencée  le  lo  d'aoust 
avecdixgrossespiecesde  canon;  mais  le  vingt-deuxiesme 
les  chrestiens  furent  contraints  de  lever  ce  siège,  ayans 
cogneu  que  les  assiégez  estoient  garnis  de  ce  qui  leur 
estoit  besoin,  et  résolus  de  se  bien  deffendre,  joinct 
aussi  que  le  beglierbei  de  la  Grèce ,  ayant  amassé  les 
restes  de  l'armée  du  bascha  de  Bosne  et  auti  es  troupes 
qui  leur  estoient  venues,  avoit  faict  un  corps  d'armée 
plus  fort  que  celuy  des  chrestiens,  lesquels,  divisez  de 
volontez,  observans  peu  l'obeyssance  militaire  envers 
leurs  chefs,  levèrent  le  siège  de  devant  Petrine,  et  se 
divisèrent  tous. 

Le  beglierbei  de  la  Grèce,  prenant  lors  l'occasion 
par  les  cheveux  sur  le  levement  de  ce  siège ,  et  ayant 
eu  advis  du  peu  d'ordre  qu'avoient  mis  les  chrestiens 
dans  Tsescq ,  avec  une  dihgence  incroyable  alla  re- 
mettre le  siège  devant  ceste  place,  la  battit  si  furieuse- 
ment qu'il  la  prit  le  troisiesme  jour  de  septembre,  et 
fit  mourir  tous  les  chrestiens  qui  y  estoient  dedans 
pour  la  deffence. 

Sinan  bascha,  estant  arrivé  à  l'armée  turquesque 
avec  quarante  mille  Turcs,  et  ayant  pris  plusieurs  for- 
teresses en  l'Hongrie  de  deçà  par  la  moit  de  nombre 

de  chrestiens,  et  par  la  grande  quantité  qu'ils  firent  d'es- 
claves, assiégea  Vesprin  :  les  assiégez,  au  nombre  de 
mille  sous  la  charge  de  Ferdinand  de  Saincte- Marie, 
se  deffendirent  assez  valeureusement  du  commence- 
ment, mais  à  la  fin  ils  furent  forcez  et  mis  tous  au  fil 
de  l'espe'e,  excepte'  ledit  Ferdinand  et  un  capitaine  al- 
lemand et  peu  d'autres.  Geste  ville  fut  entièrement  sa  c 
cage'e. 

De  Vesprin  les  Turcs  allèrent  investir  Pâlotte  :  les 
assiégez,  sous  la  charge  de  Pierre  Ornandi,  hongrois, 
ne  se  voyans  assez  forts  pour  soustenir  un  tel  siège, 
après  avoir  soustenu  quelques  assauts,  demandèrent  à 
rendre  la  place  à  composition,  la([uelle  leur  fut  accor- 
dée et  non  pas  tenue,  car,  estans  sortis,  les  Turcs  se 
ruèrent  sus  eux  et  les  taillèrent  tous  en  pièces. 

Sinan  eust  poursuivy  d'assiéger  des  places  ,  mais  un 
flux  de  sang  s'estant  engendré  parmy  les  Turcs  le  con- 
traignit de  les  faire  séparer  et  de  les  mettre  ez  garni- 
sons voisines  :  toutesfois  il  ne  laissa  pas  d'en  mourir 
un  grand  nombre  de  ceste  maladie. 

Au  contraire  les  gens  de  l'Empereur,  sous  divers  ca- 
pitaines, bien  que  le  gouvernement  gênerai  de  l'armée 
fust  donné  à  l'archiduc  Matthias,  firent  quelques  en- 
treprises sur  les  places  tenues  par  les  Turcs. 

Christolle  de  Tiellembach  alla  assiéger  Sabatzca,  et 
battit  si  furieusement  ceste  place  qu'il  l'emporta  de 
force  :  deux  cents  Turcs  qui  estoient  dedans  y  furent 
tuez. 

De  Sabatzca  il  alla  assiéger  Filech,  place  très-forte  : 
le  bei  qui  estoit  dedans  pour  les  Turcs,  ayant  donné 
l'ordre  requis  dans  sa  place,  sortit  la  nuict  mesme 
pour  aller  assembler  du  secours  afin  de  faire  lever  ce 

siège,  sçachant  qu'il  n'y  pou  voit  avoiu,au  plus  que  de 
douze  ou  treize  mil  clirestiens  assiégearis,  tant  en  ca- 
valerie qu'infanterie.  Ce  l)ei,  ayant  si  bien  solicite'  (ju'il 
avoit  faict  asseml)ler  dix-huict  mille,  tant  Turcs  que 
Tartares,  de  toutes  les  garnisons  voisines,  estant  en- 
cor  renforce'  du  ])asclia  de  Temesvar  et  de  quelques 
autres  beys,  s'achemina  en  diligence  au  secours  de  Fi- 
Jech.  Estienne  Battori,  prince  de  Transsilvanie,  d'au- 
tre costé  s'y  achemina  pour  joindre  Tieffembach,  ce 
qu'il  fit  sans  empeschement;  et,  ayans  eu  advis  de  l'a- 
clieminement  des  Turcs,  ils  se  résolurent  de  tenir  Fi- 
Jech  assiège',  et  d'aller,  avec  huict  mille  hommes  de 
guerre  esleus,  entreprendre  le  secours  des  Turcs  à  un 
lieu  assez  fascheux  par  oii  ils  dévoient  passer. 

Suivant  ceste  resolution  Tiefîeniljach  et  Battori  al- 
lèrent au  devant  des  Turcs,  et  ayans  rangé  leurs  gens 
en  ordre  de  combattre,  il  y  eut  là  entre  les  chrestiens 
et  les  Turcs  une  telle  et  si  rude  bataille,  qu'après  qu'il 
fut  tumlîé  sept  mille  Turcs  sur  la  place  le  reste  prit 
la  fuitte.  Les  chrestiens,  outre  les  prisonniers  de  re- 
marque (qui  estoient  le  susdit  bey  de  Filech  et  le  bas- 
cha  de  Temesvar  ),  gaignerent  tous  les  vivres  que  les 
Turcs  avoient  amassé  pour  renvitailler  ceste  place, 
nombre  de  pavillons,  bannières,  des  pièces  de  cam- 
pagne, des  munitions  de  pouldre,  et  plusieurs  autres 
clioses  ;  et,  poursuivant  leur  victoire,  se  rendirent  mais- 
tres  de  Rouat,  lieu  fort,  que  les  Turcs  espou vantez 
abandonnèrent. 

Tied'embacli  retourna  continuer  son  siège,  où  vint 
aussi  le  trouver  Falfi  et  autres  seigneurs  hongrois  avec 
quelque  six  mille  chevaux  qui  s'estoient  séparez  de 
l'armée  près  d'Albe-Begale  pour  les  jalousies  ordinaires 

([n\  sont  entre  Jes  chefs  de  ceste  nation.  Les  assiégez 
dans  Fillech  deniandatis  composition  furent  refusez 
par  Tiefiembach ,  lequel  fit  continuer  la  batterie  trois 
jours  durant,  et  fit  faire  une  assez  grande  brèche  pour 
aller  seurement  à  l'assaut  que  les  chrestiens  donnèrent 
le  i3  novenijjre,  et  emportèrent  la  ville  sans  beaucoup 
de  résistance  ny  perte  d'iiommes ,  car  les  Turcs  se  re- 
tirèrent au  chasteau,  qui  est  situé  en  un  lieu  fort  et 
d'art  et  de  nature,  où  après  avoir  tenu  quelques  jours, 
etayans  demandé  composition,  le  gênerai  chrestien  la 
leur  accorda,  et  sortirent  au  nombre  de  huict  cents 
avec  leurs  femmes  et  enfans,  sans  pouvoir  rien  empor- 
ter que  les  vestements  qu'ils  avoient  sur  eux ,  promesse 
qui  leur  fut  fidellement  gardée.  La  prise  de  ceste  place 
estant  jugée  de  grande  importance,  tant  pour  sa  for- 
teresse que  pour  estre  la  capitale  de  huict  cents  bons 
villages  que  l'on  delivroit  de  la  tyrannie  turquesque, 
Tiefiembach,  préjugeant  que  les  Turcs  feroient  tout 
ce  qu'ils  pourroient  pour  la  r'avoir,  fit  en  diligence 
remparer  les  bresches,  la  fît  pourvoir  de  vivres  et  de 
munitions  de  poudre,  car  pour  l'artillerie  il  y  en  trouva 
un  grand  nombre. 

Geste  forteresse  ainsi  prise  par  les  chrestiens  espou- 
vanta  toutes  les  places  voisines  tenues  par  les  Turcs, 
lesquels,  en  les  abandonnant  pour  se  retirer  en  lieux 
plus  seurs  pour  eux,  mirent  le  feu  par  tout;  dequoy 
s'estant  douté  Tiefiembach,  usa  d'une  telle  diligence 
qu'il  futesteint  en  beaucoup  d'endroicts  sans  qu'il  y 
eustfaict  beaucoup  de  ruine;  tellement  qu'en  la  fin  de 
ceste  année  il  se  rendit  maistre  de  Dyvin,  Hatinaschi, 
Setschein,  Plawenstein,  Salech,  Dregel,  Pallanke, 
Saraasky,  Amach,  et   beaucoup  d'autres  forteresses, 

de  la  prise  desquelles  l'Euipereur  fil  rendre  grâces  à 
Dieu,  et  en  fut  faict  à  Prague  et  à  Vienne  beaucoup  de 
signes  de  resjouyssance. 

Le  dernier  jour  d'octobre,  le  comte  Ferdinand 
d'Ardech,  gouverneur  de  Comar,  ayant  une  entre- 
prise sur  Albe-Rcgale,  ets'estant  joinct  avecluy  Palfy, 
NaJaste,  Sdrin,  Pierre  Hussar,  et  autres  capitaines, 
faisans  ])ien  dix  mil  hommes  de  guerre,  s'y  achemi- 
nèrent secrettement,  et  ne  furent  point  descouverts  des 
Turcs  que  jusques  à  ce  qu'ils  fussent  assez  proches  de 
la  ville,  à  l'occasion  d'un  grand  brouillas  qu'il  faisoit 
ceste  journée  là.  Nonobstant  qu'ils  fussent  descouverts, 
ils  ne  laissèrent  pas  de  faire  donner  un  assault  par 
quelques  endroits  foibles  desquels  ils  avoient  euadvis; 
mais,  y  Irouvans  plus  de  difliculte'  qu'ils  ne  s'estoient 
imaginé,  ils  commencèrent  à  cheminer  et  se  retirer. 
Pierre  Hussar,  (jiii  avoit  pris  un  desfauxbourgs,  estant 
entré  en  espeiance  d'entrer  en  la  ville  ,  supplia  le  gê- 
nerai d'Ardech  de  luy  donner  de  l'artillerie  :  ce  qu'il 
luy  accorda  avec  difficulté;  mais,  ayant  demeuré  ce 
jour  et  la  nuict  suy vante  sans  rien  faire,  les  Turcs  le 
saliici  ent  si  furieusement  à  coups  de  canon  qu'il  fut 
contraint  de  se  retirer,  d'abandonner  trois  pièces  de 
campagne,  et  cheminer  par  chemins  très-difEciles  pour 
se  rejoindre  au  gros  de  l'armée  chrestienne,  les  chefs 
de  laquelle  tenoient  lors  conseil  de  ce  qu'ils  dévoient 
faire  sur  l'advis  qu'ils  receurent  que  les  Turcs  les 
suy  voient  en  leur  retraicte,  et  que  le  bascha  de  Bel- 
grade, ayant  eu  advis  de  leur  assemblée,  avoit  amassé 
tous  les  beis  voisins  et  faict  une  autre  armée  de  quinze 
mil  hommes,  tant  de  cavalerie  que  d'infanterie,  et 
([u'estant  accouru  au  secours  du  bei  d'Albe-Regalc,  il 

ne  les  vouloit  laisser  retourner  paisiblement.  Par  lè" 
conseil  de  Palfi  les  chrestiens  résolurent  d'attendre 
les  Turcs  et  de  se  ranger  en  ordre  de  bataille.  Ayans 
choisy  un  lieu  advantageux,  Palfy  avec  les  siens  se 
rengea  à  la  corne  gauche  servant  d'advantgarde, 
Nadasle  prit  la  droite;  d'Ardech,  Sdrin  et  Budian 
tenoient  le  corps  de  la  bataille. 

Les  Turcs ,  à  cause  du  grand  nombre  qu'ils  estoient, 
pensans  demeurer  victorieux,  poursuivent  et  viennent 
attaquer  les  chrestiens  dans  leur  champ  de  bataille,  où 
ils  furent  receus  si  bravement  que  les  premiers  as- 
saillans  furent  contraints  de  tourner  visage.  Ce  que 
voyant  le  bascha  de  Belgrade,  il  commença  à  faire 
advancer  une  grosse  troupe  de  cavalerie  comme  pour 
entourer  les  chrestiens.  D'Ardech  l'ayant  recognu,  il 
commanda  à  Pierre  Hussar  qu'avec  une  troupe  d'har- 
quebusiers  à  cheval  et  deux  cents  lansquenets  il  allast 
attaquer  ceste  cavalerie  ;  ce  qu'il  exécuta  biavement  : 
tellement  (|ue  le  combat  commença  à  s'opiniastrer  de 
part  et  d'autre,  et  fut  un  long  temps  disputé,  la  vic- 
toire penchant  ores  d'un  costé,  puis  de  l'autre;  mais 
en  fin  la  cavalerie  hongroise,  se  voyant  avoir  quelque 
advantage,  poursuivit  si  chaudement  l'occasion  (ju'ils 
mirent  les  Turcs  en  fuite,  et  obtindrent  sur  eux  une 
signalée  victoire.  Nadaste  allant  le  lendemain  revisiter 
la  campagne  où  s'estoit  donnée  la  bataille,  on  luy 
rapporta  qu'il  y  avoit  huict  mille  Turcs  de  morts  sur 
la  place. 

Apres  ceste  victoire  les  capitaines  de  l'armée  chres- 
tienne  tenans  conseil  de  ce  qu'ils  dévoient  faire,  Palfy 
et  Nadaste  furent  d'advis  d'aller  mettre  le  siège  devant 
Albe-Regale,  aux  environs  de  laquelle  ils  demeurèrent 

delix  jours,  et  disoient  qu'il  estoit  aysé  à  cognoistre 
quel  espouvantement  avoient  eu  ceux  de  dedans  depuis 
la  bataille,  tant  par  le  feu  qu'ils  avoient  mis  dans 
leurs  f'auxbourgs,  que  par  les  fortifications  qu'ils  fai- 
soient  aux  lieux  les  plus  foibles  de  leur  ville.  «  Au 
contraire,  leur  dit  d'Ardech,  c'est  cela  mesme  qui  me 
fait  juger  qu'ils  ne  sont  point  espouvantez,  et  qu'ils 
sont  résolus  de  se  deffendre  un  long  temps ,  ne  nous 
voulant  laisser  aucune  commodité  pour  nous  camper 
devant  leur  ville;  et  ne  faut  point  douter  que  les  gens 
de  guerre  qui  s'y  sont  retirez  après  la  bataille  n'y 
facent,  pour  leur  honneur,  une  résistance  telle,  que  le 
siège  que  nous  y  continuerions  seroit  la  ruine  de 
nostre  armée.  »  Palfy,  voyant  que  son  opinion  n'estoit 
point  suivie,  se  sépara  de  d'Ardech  (qui  se  retira  avec 
Sdrin  et  ses  troupes  à  Javarin),  et  s'en  alla  trouver 
Tieliembach  devant  Filech,  ainsi  que  nous  avons  dit 
cy  dessus.  Voylà  ce  qui  s'est  passé  de  plus  remar- 
quable ceste  année  en  la  Hongrie,  où  il  se  fit  une  in- 
hnité  de  courses  et  de  rencontres  ausquelles  tantost  les 
Turcs  estoient  victorieux,  en  d'autres  ils  éstoient 
vaincus  par  les  chrestiens.  11  n'y  eut  que  le  froid  très- 
aspre  qui  les  fit  retirer  les  uns  et  les  autres  en  leurs 
garnisons  pour  faire  nouveaux  appareils  et  nouveaux 
desseins  afiin  de  recommencer  la  guerre  au  printemps. 
En  la  Bohême,  en  la  Carinthie  et  en  la  Goricie ,  où 
il  y  a  diverses  religions  contraires  à  la  catholique- 
romaine,  aucuns,  se  voulant  prévaloir  de  ceste  guerre 
(ju'avoit  rEmj)erour  sur  les  bras  contre  un  si  puissant 
ennemy,  pensans  par  là  avoir  meilleur  moyen  d'as- 
seurer  ceux  de  leurs  nouvelles  opinions,  et  de  se 
rendre  forts  pour  résister  à  (juiconque  seroit  qui  les 

voudroit  empescher  en  leur  liberté  de  religion,  firent 
courir  plusieurs  faux  bruits  contre  l'Empereur,  et 
commencèrent  à  se  vouloir  liguer.  11  esloit  giande- 
ment  à  craindre  que  ces  factions  intestines  appor- 
tassent plus  de  mal  que  la  guerre  contre  le  Turc.  L'Em- 
pereur ayant  donné  charge  à  l'archiduc  Maximilian 
d'appaiser  ces  rumeurs,  le  comte  Sigismond  de  La 
Tour  fut  député  pour  entendre  leurs  plaintes,  lequel, 
par  une  grande  dextérité,  accommoda  si  bien  le  tout 
que  ceux  qui  avoient  envie  de  remuer  furent  satisfaits 
et  demeurèrent  en  paix. 

Le  Tiirc  aussi  ne  fut  exempt  de  ces  rumeurs  domes- 
tiques, înais  ce  fut  pour  un  autre  subject.  Un  jour 
que  l'on  payoit  les  spachis  dans  le  divan,  selon  leur 
coustume,  ils  commencèrent  tellement  à  se  mutiner, 
que  le  grand  turc  Amurath  pour  les  appaiser  fut  con- 
traint de  se  faire  voir  à  eux  par  une  fenestre  :  dequoy 
estans  devenus  plus  insolens,  ils  commencèrent  à  luy 
demander  la  teste  du  payeur  gênerai  :  tellement  qu'A- 
muratli,  de  crainte  de  pis,  les  vouloit  satisfaire  pour 
appaiser  leur  fureur.  Mais  le  premier  vizir  luy  re- 
monstra  que  ce  seroit  un  trop  dangereux  exemple  de 
complaire  si  promptement  à  la  volonté  de  quelques 
audacieux,  et  qu'il  valloit  mieux  les  enseigner  d'estre 
plus  obeyssants  en  les  chastiant  de  leur  audace,  que 
non  pas  de  leur  en  donner  recompense  et  les  satisfaire 
à  leur  volonté.  Suyvant  le  conseil  du  vezir,  Amurath 
commanda  à  mille  zamoglians  du  serrail  d'entrer 
armez  dans  le  divan  et  d'en  chasser  lesdits  spachis  :  ce 
(jui  fut  exécuté  :  mais,  quoy  que  les  spachis  ne  fussent 
j)oi ni  armez,  ils  se  deffendirentsi  valeureusement  avec 
des  pierres,  que  la  continuation  de  ce  combat,  où  il  y 

en  avoit  desjà  eu  plusieurs  de  morts  et  blessez,  tant 
d'une  part  que  d'autre,  eust  peu  faire  naistre  un  plus 
grand  trouble  dans  Gonstantinople.  Ce  qu'ayant  con- 
sidère' Amurath,  cbangeant  d'opinion  il  fit  retirer  les 
zamoglians,  et,  pour  appaiser  la  colère  des  spachis,  fit 
apporter  grande  quantité  de  sacs  pleins  d'argent, 
dequoy  ils  furent  payez  j  et,  pour  leur  monstrer  que  le 
premier  vizir  l'avoit  mal  conseillé,  il  le  priva  devant 
eux  de  son  office,  luy  laissant  seulement  la  vie;  et  en 
sa  place  il  pourveut  depuis  Sinan  bascha,  lequel, 
comme  nous  avons  dit  l'an  109 1,  avoit  esté  osté  de  ceste 
dignité,  en  laquelle  il  ne  rentra  pas  que  premièrement 
il  n'eust  donné  une  bonne  somme  de  soltanins;  car 
maintenant  en  Turquie ,  quoy  que  ceste  seconde  di- 
gnité ny  les  autres  estats  ne  se  donnassent  jadis  que  par 
mérite,  ils  ont  maintenant,  aussi  bien  qu'en  d'autres 
endroits,  trouvé  moyen  de  les  rendre  venauîx  sous  ce 
spécieux  tiltre  que  ce  n'est  qu'une  rescompense  qu'on 
donne  à  ceux  qui  quittent  ces  charges. 

Nous  avons  dit  l'an  passé  que  Jean,  roy  de  Suece, 
père  de  Sigismond,  désirant  aller  se  faire  couronner  en 
Suece ,  fut  retardé  de  ce  faire  par  le  conseil  de  quel- 
ques seigneurs  polonois,  pour  le  besoin  que  la  Po- 
logne avoit  de  sa  présence ,  et  mesmes  de  par  sa 
femme  qui  n'avoit  point  ce  voyage  aggreable  ;  toutes- 
fois,  après  avoir  promis  aux  Polonois  de  retourner  en 
bref,  ils  luy  consentirent  ce  voyage.  Au  mois  d'aoust 
s'estant  embaniué  à  Varsovie  avec  sa  femme  et  sa 
sœur,  accompagné  de  grand  nombre  de  noblesse  polo- 
noise  et  de  cinq  cents  hussars  pour  sa  garde,  il  des- 
cendit le  long  de  la  rivière  de  Vistule,  et  fut  receu 
magnifi(|uement  par  toutes  les  villes  de  la  Prusse  où  il 

passa,  et  principalement  àMariembourg ,  place  forte. 
Estant  en  fin  arrivé  à  Dantzic,  ville  de  la  Pomeranie, 
il  y  demeura  quelques  jours  attendant  la  commodité 
de  se  mettre  sur  mer.  Pendant  le  séjour  qu'il  y  fît  il 
advint  que,  le  second  jour  de  septembre,  un  Polonois 
qui  estoit  de  sa  maison  se  pourmenant  par  la  ville,  un 
portefiiix  chargé  le  poulsa  et  luy  dit  quelques  injures  : 
le  Polonois,  indigné  de  ces  inj  ures,  le  frappa  et  le  blessa  ; 
incontinent  le  menu  peuple  de  Dantzic  se  mit  en  telle 
rumeur,  que  d'une  injure  particulière  ils  en  firent  une 
générale,  et  commencèrent  à  prendre  les  armes  et 
courir  sus  à  tous  les  Polonois,  ferraans  les  portes  de  la 
ville.  Les  Polonois  voy ans  cesteesmotion  s'enfermèrent 
dans  les  maisons,  où,  se  voyans  assaillis,  ils  se  defi'en- 
dirent  par  les  fenestres  le  mieux  qu'ils  peurent.  Le 
l\oy  mesmes,  voyant  d'une  fenestre  ce  peuple  si  sou- 
dainement armé,  voulut  leur  demander  la  cause  de 
leur  esmotion;  mais,  quoy  qu'il  leur  criast  et  leur 
commandast,  il  ne  fut  point  obey  :  ce  monstre  de 
peuple  estoit  lors  sans  aureillesj  et  fut  ce  Roy  contraint 
de  se  renfermer  dans  sa  chambre,  après  avoir  entendu 
chiffler  les  balles  de  quatre  harquebuzades  qui  luy 
furent  tirées  bien  près  de  sa  teste.  Le  vicomte  de  Giesi 
et  le  mareschal  de  Pologne  estoient  descendus  parmy 
ce  peuple,  pensant  les  appaiser,  avec  un  notable  bour- 
geois de  Dantzic,  ce  qu'ils  ne  firent  pas  sans  courir 
risque  de  leur  vie,  car  on  un  instant  ils  virent  tumber 
mort  à  leurs  pieds  ce  bourgeois;  le  mareschal,  assailly 
par  eux,  fut  en  mesme  temps  blessé  à  la  main  gauche  et 
à  la  cuisse,  etreceut  un  si  grand  coup  de  pierre  dans 
le  ventre,  qu'il  fut  contraint,  en  chancellant,  de  se  re- 
tirer vistement  avec  ledit  vicomte. 

Les  magistrats  de  Dantzic,  ayant  finalement  pris  les 
armes,  firent  tant  par  paroles  et  par  menaces  qu'ils 
appaiserent  ce  peuple;  puis  allèrent  trouver  le  Roy, 
aucjuel  ils  donnèrent  à  entendre  que  ç'avoient  esté  les 
Polonois  lesquels  avoient  commencé  à  user  d'injures 
et  propos  de  gausserie  contre  aucuns  habitans.  Sigis- 
mond  leur  dit,  avec  beaucoup  d'humilité  et  d'excuse, 
que  ceste  offense  ne  pouvoit  avoir  esté  faicte  que  par 
personnes  viles  et  ignorantes,  remercia  les  magistrats 
de  la  bonne  affection  qu'ils  luy  portoient.  Du  depuis  il 
leur  fit  plusieurs  présents,  et,  par  lettres  qu'il  fit  pu- 
blier sur  ce  qui  estoit  advenu  en  ceste  esmotion,  il 
commanda  que  la  mémoire  en  fust  esteinte  comme 
chose  non  advenue.  Il  y  eut  en  ceste  esmotion  vingt- 
trois  Polonois  de  tuez  et  trois  habitans  de  Danlzic  : 
mais  il  y  en  eut  grand  nombre  de  blessez  de  part  et 
d'autie. 

Le  16  septembre  le  roy  Sigismond,  très-bien suivy, 
entra  dans  ses  navires  et  fit  voile  vers  la  Suece.  Estant 
en  mer  il  s'esleva  une  tempeste  si  violente  qu'elle  le 
repoussa  sur  les  costes  de  la  Pomeranie,  vers  Heel,  où 
il  fut  huict  jours  durant  à  l'anchre.  La  tourmente  ap- 
paisée  il  fit  rehaulser  les  voiles,  et,  avec  quarante  trois 
vaisseaux  continuant  son  chemin,  il  arriva  en  son 
royaume  paternel  de  Suece  ,  où  il  fut  receu  en  grand 
magnificence  dans  Stocolm. 

Ayant  faict  assembler  les  officiers  de  la  couronne  de 
Suece ,  il  commença  à  traicter  avec  eux  de  Sun  cou- 
ronnement, où  il  se  trouva  lors  eslongné  de  son  des- 
sein, car  il  est  un  prince  très-devot  en  la  religion  ca- 
tholi(jue  romaine,  en  laquelle  il  avoit  este  nouny  de/, 
son  enfance,  et  eux  au  contraire  tenoient  tous  l'opi- 

nion  de  Luther,  selon  la  confession  d'Ausbourg,  réso- 
lus de  ne  luy  faire  aucun  serment  de  fidélité  que 
premièrement  il  n'eust  juré  quinze  articles  qu'ils  avoient 
rédigez  par  escrit,  tant  pour  la  seureté,  disoient-ils, 
de  leur  religion ,  que  pour  maintenir  la  paix  en  Suece, 
la  substance  desquels  estoit  : 

Que  le  Roy  ne  permettroit  point  en  tout  le  royaume 
de  Suece  autre  exercice  de  religion  que  celle  qui 
estoit  approuvée  par  la  confession  d'Ausbourg.  Qu'au- 
cun ne  seroit  pourveu  d'aucun  bénéfice  ny  office 
qui  ne  fust  de  ceste  religion.  Qu'il  ne  s'enseigneroit, 
ny  en  public  ny  en  particulier,  autre  religion  que 
celle-là 5  avec  deffences  à  aucun,  quel  qu'il  fust,  de 
parler  à  l'encontre. 

Que  le  Roy,  voulant  continuer  en  la  religion  catho- 
lique romaine,  s'il  demouroit  en  Suece  n'auroit  au- 
près de  luy  que  dix  prestres  catholiques,  lesquels  ne 
seroient  jesuistes  ny  sueciens  qui  eussent  autresfois 
tenu  l'opinion  de  Luther,  et  que  si  tost  que  Sa  Ma- 
jesté en  seroit  partie,  que  lesdits  prestres  sortiroient 
aussi-tost  de  Suece.  Qu'aux  universités  la  doctrine  de 
Luther  y  seroit  enseignée  et  non  d'autre ,  où  s'entre- 
tiendroient  au  despens  du  Roy  plusieurs  enfans  pour 
estre  instruits  en  ladite  doctrine.  Et  que  quiconque 
iroit  ou  feroit  quelque  chose  à  l'encontre  desdils  arti- 
cles, de  quelque  dignité  ou  grade  qu'il  fust,  en  seroit 
privé  comme  estant  rebelle. 

Ces  conditions  estans  présentées  à  Sigismond  le  pre- 
mier jour  de  décembre,  il  en  fut  plus  que  médiocre- 
ment esmeu;  mais,  jugeant  qu'il  estoit  sans  forces  et 
sans  aucun  moyen  de  pouvoir  cmpcscher  le  dessein  de 
ses  subjects,  il  usa  de  douces  paroles  envers  eux,  et  les 

pria  qu'au  moins  la  religion  catholique  s'y  exerçast 
en  toute  liberté;  mais,  ayant  affaire  à  des  personnes 
obstinez  en  leurs  opinions,  il  n'y  gaigna  rien,  et  fut 
contraint  d'approuver  leurs  demandes,  n'ayant  es- 
pérance d'y  mettre  autre  remède  que  celuy  que  le 
bénéfice  du  temps  luy  pourroit  donner  à  l'advenir. 

Le  Pape  créa  aux  quatre  temps  de  septembre  qua- 
tre cardinaux,  sçavoir  :  Cynthie  et  Pierre  Aldobrandin 
qui  estoient  ses  nepveux,  François  Toledo,  jesuiste, 
celuy  dont  n  ous  avons  parle'  cy-dessus ,  lequel  traicta 
avec  le  duc  de  Nevers  à  Rome,  et  Lucius  Sasso,  ro- 
main. 

Les  Vénitiens  aussi  ceste  année,  ayans  veu  tant  de 
préparatifs  par  mer  et  par  terre  que  faisoient  les  Turcs 
pour  assaillir  l'Empereur  chrestien,  cognoissant  bien 
que  ceste  nation-là  ne  se  soucie  des  conventions  et  ac- 
cords qu'ils  font  qu'autant  qu'ils  en  ont  besoin,  et  que 
le  pays  deFriuli  estoit  sans  forteresse,  exposé  en  proye 
à  un  chacun,  afin  d'éviter  les  périls  qui  eussent  peu 
leur  advenir,  ils  y  firent  recognoistre  un  lieu  fort  d'as- 
siette, qu'ils  commencèrent  à  faire  enceindre  de  mu- 
railles eJtbouleverts,  et  fut  nommé  Palma. 

L'induit  gênerai  pour  les  Arragonois  fut  publié 
au  commencement  de  ceste  année  à  Taracona  ,  et 
Vargas  fit  sortir  de  Sarragosse  les  garnisons  qu'il  y 
avoit  mises. 

Rilbao  ,  cité  deRiscaie,  pensa  estre  sul)mergée  des 
eaux  qui  tumbercnt  des  montagnes,  et  la  perte  seule 
des  marchandises  qui  s'y  fit  sur  le  port  fut  estimée  à 
plus  de  six  cents  mil  escus. 


LIVRE  SIXIESME. 


[i594]  i-'Es  François,  ayans  jouy  de  ciuq  mois  de 
trefve,  pensans  à  la  fin  d'icelle  avoir  la  paix,  furent 
derechef  contraincts  de  reprendre  les  armes  et  recom- 
mencer la  guerre  le  premier  jour  de  ceste  anne'e.  Les 
garnisons  des  villes  royales  voisines  de  Paris,  repre- 
nans  leurs  courses  ordinaires,  lireiit  leur  devoir  de  re- 
visiter les  environs  de  ceste  grande  ville  pour  attraper 
quelques-uns  de  qui  ils  pussent  tirer  leurs  estrenes. 
Ceux  de  Sainct  Denis,  sçachans  qu'il  y  avoit  quelques 
compagnies  de  gens  de  pied  de  Tunion  logez  dans 
Charenton,  les  allèrent  desnicher;  quelques-uns  se 
sauvèrent  à  Paris j  il  y  en  eut  aucuns  de  noyez  et 
d'autres  prisonniers.  Ainsi  les  Parisiens,  resserrez  plus 
que  jamais,  se  trouvèrent  en  plus  grande  peine  qu'ils 
n'estoicnt  auparavant  la  tiefve,  n'ayant  plus  à  quinze 
lieues  à  la  ronde  d'eux  aucune  ville  de  leur  party  ; 
car  le  sieur  d'Alincourt,  dans  Pontoise,  ayant  veu  que 
M.  de  Mayenne  ne  vouloit  entendre  ù  la  paix,  avoit 
ol)tenu  du  Roy  une  surseance  d'armes  pendant  la- 
quelle il  traitta  son  accord  et  celuy  de  la  ville  de 
Pontoise. 

Le  2  de  janvier  les  royaux  surprirent  un  paquet 
envoyé  de  Pontoise  à  Paris,  où  ils  trouvèrent  la  lettre 
suyvante  qu'escrivoit  M.  de  Villeroy,  père  dudit  sieur 
d'Alincourt,  à  M.  de  Mayenne. 

«  Monsieur,  je  vous  escrirois  souvent  si  je  le  pen- 

sois  faire  utilement  pour  le  publi  c  et  pour  vostre  service  ; 
mais  les  affaires  sont  en  un  estât  tel  qu'il  n'y  a  plus 
([lie  la  main  de  Dieu  qui  y  puisse  valoir  quelque  chose. 
Nous  avons  perdu  toute  créance  et  asseurance  des  uns 
aux  autres,  de  sorte  que  l'on  attribue  à  art  et  trom- 
perie les  ouvertures  que  nous  faisons  de  part  et  d'autre; 
qui  est  un  mal  difficile  à  surmonter  :  car  où.  la  con- 
fiance défaut  les  paroles  sont  inutiles,  principalement 
celles  qiîi  sont  privées  et  secrettes.  C'est  pourquoy  je 
vous  ay  souvent  supplié  et  vous  ay  n'aguieres  escrit 
que  eussiez  à  faire  manier  et  traitter  publiquement  et 
par  personnes  publiques  les  affaires  générales,  esti- 
mant n'y  avoir  autre  moyen  d'arrester  le  cours  du 
mal  qui  va  nous  accalîler  que  cestuy  là.  Vous  lavez 
tousjours  rejette  pour  diverses  considérations  qui  re_ 
gardent  plus  l'interest  particulier  que  la  cause  publi- 
(|ue  ;  et  c'est  ce  qui  a  fait  blasmer  vostre  procédure  et 
de  tous  ceux  que  vous  y  avez  employez  ;  c'est  ce  (jui 
vous  a  fait  perdre  la  bien-vueillance  du  peuple,  qui 
estoit  le  principal  appuy  et  fondement  de  vostre  au- 
ihorité,  et  qui  à  la  fin  destruira  vostre  party  aux  des- 
pens  de  la  religion  et  de  l'Estat.  Vous  avez  eu  crainte 
d'olfenser  les  estrangers  qui  vous  assistent,  lesquels 
toutesfois  vous  en  ont  sceu  peu  de  gré,  et  si  ont  eu 
encores  moins  de  soin  de  vous  secourir  et  fortifier 
comme  il  failloit  pour  remédier,  par  la  force  de  vos 
armes  joinctes ensemble,  à  ces  subtils  mescontentemens 
et  à  ce  desespoir  public  que  nous  j)revoyons  devoir 
naistre  du  renouvellement  de  la  guerre.  Les  ennemis 
voyent  que  vous  ne  demandez  la  continuation  de  la 
trefve  que  pour  attendre  vos  forces  et  mieux  dresser 
vostre  partie  à  Rome  et  en  Espagne  et  vers  le  peuple, 
.',..  8 

pour  faire  durer  la  guerre  et  mieux  accommoder  vos 
affaires  particulières.  Cela  estant  descouvert,  espérez 
vous,  estant  foible  comme  vous  estes,  persuader  aux 
princes  que  vous  voulez  traitter  de  bonne  foy  ,  et  aux 
autres  que  voulez  et  pouvez  les  sauver  autrement  que 
par  une  negotiation  publique  et  authentique,  telle 
que  je  vous  ay  cy -devant  escrit,  qui  authorise  et  jus- 
tifie par  tout  vostre  intention?  C'est  chose  que  vous 
pouvez  faire  sous  le  bon  plaisir  du  Pape,'  afin  de 
rendre  à  Sa  Saincteté  le  respect  que  vous  luy  devez, 
et  satisfaire  à  vostre  parole,  laquelle  ne  peut  estre  ré- 
solue ny  conclue  si  tost  que  vous  n'ayez  encor  le 
loisir  d'estre  esclaircy  de  sa  volonté  (fjuand  bien  on 
entreroit  en  matière  dès  demain)  avant  qu'elle  soit 
achevée.  Vous  estimez  le  chemin  trop  périlleux  et 
honteux;  et  je  croy  pour  mon  regard,  non  seulement 
qu'il  ne  peut  estre  que  très-seur  et  utile  au  gênerai,  et 
à  votre  particulier  très-honnorable  et  à  vostre  très- 
grande  descharge  ,  mais  aussi  ([u'il  est  unique,  et  ne 
vous  en  reste  point  d'autre  pour  arrester  le  cours  du 
mal  qui  nous  presse.  Monsieur,  je  le  vous  dis  aussi 
franchement,  comme  amateur  de  ma  patrie,  jaloux 
de  la  conservation  de  nostre  religion  et  de  vostre  ré- 
putation et  service.  En  fin  chacun  est  las  de  la  guerre; 
et  ne  sera  plus  à  l'advenir,  non  seulement  question  de 
la  religion,  mais  aussi  en  vostre  puissance  de  nous 
défendre  et  conserver,  ny  à  vous  de  faire  bien  à  vous 
mesmes.  Je  ne  vous  diray  les  raisons  sur  lesquelles  ils 
se  fondent,  car  vous  les  sçavez,  et  mieux  que  per- 
sonne. Mais  croyez,  je  vous  supplie,  qu'il  y  a  peu  de 
gens  qui  prennent  plaisii-  à  perdre  de  gayeté  de  cœur, 
et  espouser  un  desespoir  pour  le  reste  de  leur  vie  et 

de  leur  postérité.  Les  lionnes  villes  et  coramunaulez  y 
sont  le  plus  bandées,  comme  celles  qui  se  trouvent 
deccuës  et  declieuës  de  l'espérance  qu'elles  avoient  con- 
ceu  de  ceste  guerre,  et  qui  en  supportent  plus  de  tour- 
ment que  les  autres.  N'attendez  donc  les  efiects  de 
leur  desespoir.  Vous  estes  trop  foible  pour  l'empes- 
cher,  et  a  desjà  passé  trop  avant  pour  estre  retenu  pai 
douceur  et  par  art.  Vous  l'esprouverez  et  cognoistrez 
aussi.  Dieu  vueille  que  ce  ne  soit  trop  tard  pour  son 
service  et  le  vostre  particulier  !  Quiconque  a  volonté 
de  bien  faire  ne  doit  faire  difficulté  d'agir  en  public, 
ny  de  se  bien  ojjliger  qui  veut  bien  payer.  Sur-ce, 
monsieur,  je  vous  baise  très-humblement  les  mains. 
De  Pontoise,  ce  2  de  janvier  i5ç)^.  » 

Par  ceste  lettre  le  sieur  de  Villeroy  conseilioit 
M.  le  duc  de  Mayenne  de  faire  traicter  la  paix  avec  le 
Roy  par  une  negotiation  publique;  mais  ledit  sieur 
duc  ne  suivit  pas  ce  conseil,  ains  se  tint  ferme  au  ser- 
ment qu'il  avoit  faict,  comme  nous  avons  dit  cy- 
dessus,  de  ne  recognoistre  point  Sa  Majesté,  sinon  par 
le  commandement  du  Pape,  Ce  que  voyant  ledit  sieur 
de  Villeroy,  préjugeant  la  ruyne  inévitable  du  party 
de  l'union,  fjuitta  peu  après  ce  party  et  vint  trouver 
le  Roy,  lequel  le  remit  depuis  en  son  ofiice  et  dignité 
de  secrétaire  d'Estat. 

Sur  la  fin  de  l'an  passé,   Loyse   de  Lorraine   (0  , 

(')  Loyse  de  Lorraine.  Celle  princesse  éloil  fille  du  duc  de  Vaude. 
mont,  frère  du  duc  de  I>orraine.  Quoiqu'elle  eûl  épousé  Henri  ni  mal- 
gré elle ,  elle  lui  fui  tendrcmenl  allaciiée  lanl  qu'il  vécut.  Etranf^tre  aux 
intrigues  de  la  Cour,  et  se  monlraul  toujours  la  protectrice  des  oppri- 
mes sans  distinction  de  parti,  elle  parut  avoir  pris  pour  uiodèle  Isa- 
belle d'Aulriclie  ,  femme  de  Charles  ix. 

8. 

royne  doiiairiere  de  France,  veufve  du  feu  roy 
Henry  III,  estant  venue  de  Chenonceaux  en  Tourraine 
jusques  à  Mante  pour  supplier  Sa  Majesté  de  faire 
justice  des  assassinateurs  dudit  feu  sieur  Roy  son  sei- 
gneur, et  rendre  à  son  corps  une  sépulture  royale, 
selon  la  coustume  des  roys  de  Fiance,  Sa  Majesté'  luy 
donna  audience  le  lendemain  des  Roys  de  ceste  pré- 
sente anne'e  dans  l'église  Nostre  Dame  de  Mante. 
Cest  acte  se  fit  avec  beaucoup  de  cérémonies.  M.  de 
La  Guesle,  procureur  gênerai  du  Roy,  y  fît  une  docte 
remonstrance  sur  les  choses  qui  s'estoient  passe'es 
touchant  l'assassinat  dudit  feu  sieur  Roy.  Sur  quoy  il 
fut  respondu  et  promis  par  Sa  Majesté'  que  la  justice 
seroit  faicte  de  tous  ceux  qui  se  trouveroient  coul- 
pables  dudit  assassinat ,  mais  que  pour  les  cérémonies 
funèbres,  qu'elles  seroient  remises  à  une  autrefois,  à 
cause  de  l'incommodité  de  la  guerre  qui  estoit  de  nou- 
veau recommencée. 

Deux  jours  après  ceste  audience  le  Roy  s'en  alla 
au  siège  de  La  Ferté  Milon  qu'il  avoit  faict  investir 
par  l'admirai  de  Riron,  lequel  conduisoit  son  armée. 
Ceux  de  dedans  firent  quelque  contenance  de  se  vou- 
loir defTendre  jusques  à  l'extremitéj  mais,  se  voyans 
vifvement  assaillis,  ils  entrèrent  en  composition  et 
rendirent  ceste  ville  au  Roy. 

Après  ceste  réduction  le  Roy  s'en  alla  à  Mante  pour 
s'acheminer  à  Chartres,  lieu  qu'il  avoit  designé  pour 
la  cérémonie  de  son  sacre  au  2^  février;  et,  pour  ne 
tenir  en  oml)rage  le  duc  de  Mayenne,  les  ministres 
d'Espagne  et  les  Seize  dans  Paris,  pour  la  proximité 
de  son  armée,  il  envoya  la  plus  grand  part  de  ses  gens 
de  guerre  vers  la  vallée  d'Aillan  (011 ,  pendant  le  se- 

jour  qu'ils  y  firent,  la  ville  de  Joigny  et  quelques  autres 
places  et  chasteaux  se  remirent  en  son  obeyssance), 
afin  d'exécuter  mieux  l'entreprise  qu'il  avoit  sur  ceste 
ville  là  par  le  moyen  des  politiques  qui  estoient  de- 
dans. 

Nous  avons  dit  l'an  passé  que  les  ministres  d'Es- 
pagne proposèrent  à  M.  de  Mayenne  d'oster  au  sieur 
de  Belin  le  gouvernement  de  Paris,  l'ayans  recognu 
très-desireux  de  la  paix  depuis  la  conversion  du  Roy, 
ainsi  que  mesmes  ledit  sieur  duc  dans  une  sienne  lettre 
l'a  escrit  au  roy  d'Espagne,  en  ces  termes  :  «  Ils  me 
donnèrent  tous  advis  (dit-il  parlant  des  ministres 
d'Espagne)  d'oster  le  sieur  de  Belin  de  la  charge  de 
gouverneur,  lequel,  quoy  que  très-desireux  de  la  paix , 
n'eust  jamais  rendu  Paris  au  roy  de  rs'avarre,  et  de 
mettre  en  sa  place  le  comte  de  Brissac  (0  ,  de  la  foy, 
affection  et  preud'hommie  duquel  ils  monstroient  par- 
ticulièrement estre  asseurez.  Je  sçay  bien  qu'ils  le  fai- 
soient  en  bonne  intention,  mais  sont  eux  qui  furent 
plus  trompez  que  moy  ;  car  je  leur  remonslray  lors 
qu'il  estoit  offence'  de  ce  que  M.  le  duc  d'Elbeuf  avoit 
fait  à  Poictiers.  »  Ceux  du  parlement  qui  restoient  à 
Paris  donnèrent  l'arrcst  suyvant  le  i4  de  janvier,  sur 
l'advis  qu'ils  recourent   que  l'on   ostoit  au  sieur  de 

(')  Le  comte  de  Brissac  :  Cliarlcs  de  Cossé.  11  présida  la  noblesse  aux 
elals  fie  Blois  de  i588.  Ayant  embrasse  le  parti  de  la  ligue,  il  fut  chargé 
par  Mayenne  du  commandement  du  Poitou  et  de  lAunis  :  il  passa  en- 
suite au  gouvernement  de  Paris ,  et  rendit  peu  de  temps  après  celle 
ville  à  Henri  iv.  Passionné  pour  la  lecture  de  Plutarque,  il  vouluit  faire 
revivre  les  institutions  de  rauliquilé.  Les  fureurs  des  Seize  réclaircrrnt , 
cl  il  devint  Tun  des  plus  fidèles  serviteurs  de  Henri  iv,  qui  le  conlirma 
dans  la  cliarf^c  de  maréchal  de  France ,  à  laquelle  Mayenne  Pavoil  ap- 
pelé en  1593.  Brissac  mourut  en  i6ai. 

Belin  le  gouvernement  de  Paris,  et  que  l'on  avoit  ré- 
solu de  donner  à  plusieurs  bourgeois  des  billets  et  les 
faire  sortir  de  la  ville. 

«  La  cour,  ayant  veu  le  niespris  que  le  duc  de 
Mayenne  a  fait  d'elle  sur  les  remonstrances  qu'elle 
luy  a  faites,  a  ordonné  mettre  par  escrit  autres  re- 
monstrances qui  luy  seroient  envoyées  par  le  procu- 
reur gênerai  du  Roy  pour  y  faire  responce ,  laquelle 
sera  insérée  aux  registres  de  la  cour. 

«  Ladite  cour,  d'un  commun  accord,  a  protesté  de 
s'opposer  aux  mauvais  desseins  de  l'Espagnol  et  de  ceux 
qui  le  voudroyent  introduire  en  France,  ordonne  que 
les  garnisons  estrangeres  sortiront  de  la  ville  de  Paris, 
et  déclare  son  intention  estre  d'empescher  de  tout 
son  pouvoir  que  le  sieur  de  Belin  abandonne  ladite 
ville,  ny  aucuns  bourgeois  d'icelle,  et  plustost  sortir 
tous  ensemble  avec  ledit  sieur  de  Belin  ;  a  enjoint  au 
prevost  des  marchands  de  faire  assemblée  de  ville 
pour  adviser  à  ce  qui  est  nécessaire,  et  se  joindre  à 
ladite  cour  pour  l'exécution  dudit  arrest,  et  cessera 
ladite  cour  toutes  autres  affaires  jusques  à  ce  que  ledit 
arrest  soit  entretenu  et  exécuté,  r^ 

M.  de  Mayenne,  estant  adverty  que  l'on  vouloit  pu- 
blier cest  arrest, alla  au  Palais,  et,  entré  en  la  chambre, 
fit  entendre  à  la  compagnie  qu'il  vi'noit  pour  s'ex- 
cuser à  eux  de  ce  qu'il  avoit  esté  si  long  temps  sans 
les  voir;  que  ce  n'estoit  pas  faute  de  bonne  volonté; 
qu'il  vouloit  bien  leur  rendre  ce  tesmoignage  qu'il 
les  avoit  tousjours  grandement  honnorez,  desii  oit  servir 
au  parlement;  au  reste  les  asseuroit  que  ces  imprcs- 

sions  qu'on  avoit  voulu  leur  donner  de  luy  n'cstoient 
point  véritables;  qu'il  n'avoit  jamais  eu  volonté'  de 
capituler  avec  les  Espagnols,  comme  il  n'avoit  encor; 
que,  pour  le  regard  du  sieur  deBelin,  c'estoit  luy  (|ui 
vouloit  abandonner  la  ville,  et  qui  avoit  demandé 
d'estre  desmis  de  sa  charge;  dont  ledit  sieur  de 
Mayenne  estoit  fort  marri,  d'autant  que  c'estoit  un 
gentil-homme  d'honneur,  et  duquel  il  avoit  beaucoup 
de  contentement.  Là  dessus  il  insista  que  la  cour  ne 
tieliberast  plus  avant  sur  cet  affaire. 

Ledit  sieur  duc  s'estant  retiré,  la  cour  fut  assemblée 
jusques  à  une  heure  après  midy,  oii  il  fut  conclud 
que  remonstrances  seroient  derechef  faites  au  duc  de 
Mayenne  pour  le  supplier  de  retenir  le  sieur  deBelin. 
Suyvant  quoy  certains  d'entr'eux  députez  allèrent 
trouver  ledit  sieur  duc,  lequel  leur  fit  responce  qu'ils 
venoient  trop  tard,  et  que  le  partement  du  sieur  de 
Bolin  e^oit  arresté,  à  quoy  il  ne  pouvoit  remédier. 

Le  lendemain  la  cour  s'assembla  encor  pour  ad- 
viser  à  ceste  response,  et  arresta  que  le  duc  seroit 
supplié  derechef  d'arrester  ledit  sieur  de  Belin  ,  ou 
descharger  les  présidents  et  conseillers  de  leurs  of- 
fices. 

Nonobstant  tous  ces  arrests  le  sieur  de  Belin,  oslé 
de  son  gouvernement,  sortit  de  Paris,  alla  trouver  le 
l^oy  et  quitta  le  party  de  l'union.  Les  Seize  estimoienl 
lors  cstre  au  dessus  de  leurs  desseins,  ayans  ledit  sicui 
comte  de  Brissac  pour  gouverneur  de  Paris,  à  cause 
qu'aux  Barricades,  l'an  i588,  il  s'cstoit  monstre  fort 
alb'ctionné  aux  remncmcns  qui  s'y  firent  du  costé  de 
l'I  nivcrsité;  aussi  qu'oultre  les  garnisons  dT'spagnols, 
de   JNCapolitains  et  de  lanscjuenets,  il  y  avoit  encor 

certains  liabitans  en  chasque  quartier  que  Ton  appel- 
loit  minotiers  (et  y  en  avoit  bien  quatre  mille  de  ces 
gens  là  ausquels  on  donnoit  un  minot  de  bled  et  une 
dalle  de  quarante  cinq  sols  toutes  les  semaines,  ce  qui 
leur  estoit  baille'  par  certains  agents  de  l'Espagnol, 
suyvant  un  certain  rooUe  particulier)  :  tellement  qu'en 
chasque  rue  ils  avoient  des  gens  qui  tenoient  ouverte- 
ment et  opiniastrement  leur  party  avec  beaucoup  de 
personnes,  tant  ecclésiastiques  qu'autres  de  toutes  qua- 
litez,  lesquelles  l'on  entretenoit  du  zèle  de  religion. 
Mais  nonobstant  tout  cela  les  politiques,  qui  multi- 
plioient  de  jour  en  jour  dans  Paris,  principalement 
encor  depuis  la  conversion  du  Roy,  ne  laissèrent  de 
poursuivre  leur  dessein  pour  remettre  ceste  ville  en 
l'obeyssance  de  Sa  Majesté  ;  ce  qui  ne  leur  reiissit,  ainsi 
que  nous  dirons  cy  après. 

Les  autres  gouverneurs  des  provinces  et  grandes 
villes  du  party  de  l'union  ne  s'y  trouvèrent  moins  em- 
peschez  qu'estoit  le  duc  de  Mayenne  dans  Paris;  et, 
quoy  qu'en  chacune  ville  il  y  eust  des  zelez  qui  ou- 
vertement disoient  ne  vouloir  jamais  recognoislre  le 
Roy,  publians  mille  impostures  de  sa  conversion,  si 
est-ce  que  les  politiques  parloient  à  l'ouvert  qu'il  le 
failloit  recognoistre;  le  menu  peuple  mesmes,  ennuyé 
de  la  guerre,  qui  avoit  veu  l'ombre  de  la  paix  dans  la 
trefve,  se  jettoit  de  ce  costé  là  :  ce  que  lesdits  gouver- 
neurs recognoissans  très-bien,  en  advertirent  ledit  sieur 
duc  de  Mayenne,  luy  mandans  que  le  péril  estoit  pour 
eux  en  la  demeure  si  on  ne  traictoit  de  la  paix,  et  que 
les  peuples  d'eux-mesmes  se  disposeroient  de  se  rendre 
au  Roy  si  on  ne  les  retenoit  par  une  grande  force.  Ce 
fut  pourquoy,  ainsi  que  dit  l'autheur  de  la  suitte  du 

Manant  et  du  Maheustre,  M.  Despoites,  abbé  de  Ty- 
ron ,  alla  de  la  pai  t  du  sieur  de  Villars,  gouverneur  de 
Rouen,  dire  au  duc  que  s'il  ne  se  vouloit  autrement 
resouldre' avec  l'Espagnol,  qu'il  ne  trouvast  estrange 
qu'il  traitast  avec  le  Roy  et  qu'il  fist  ses  affaires:  à  quoy 
le  duc  de  Mayenne  luy  respondit  qu'il  fist  ce  qu'il 
voudroit.  Sur  ceste  responce  ledit  sieur  de  Villars 
envoya  ledit  sieur  abbe'  vers  le  Roy,  et  fît  son  accord, 
ainsi  que  nous  dirons  cy-dessous. 

En  mesme  temps  que  le  gouverneur  de  Rouen  eut 
ceste  responce  de  M.  de  Mayenne,  les  députez  d'Or- 
léans arrivèrent  à  Paris,  et  remonstrerent  audit  sieur 
duc  le  besoin  que  leur  ville  avoit  de  la  continuation 
de  la  trefve.  Il  les  pria  et  les  conjura  par  leur  serment 
de  demeurer  fermes  au  party  de  l'union  et  sous  son 
authorité;  mais  lesdits  députez  luy  dirent  qu'ils  le  sup- 
plioient  de  ne  trouver  point  mauvais  que  puis  qu'il 
n'avoit  peu  obtenir  de  trefve  generalle  du  Roy  s'ils 
en  alloient  tascher  d'en  obtenir  de  luy  une  particu- 
lière pour  les  duchez  d'Orléans  et  de  Rerry;  et,  pre- 
nans  congé  du  dit  sieur  duc,  s'en  allèrent  à  Mante,  oîi 
ils  trouvèrent  Sa  Majesté,  qui  les  receut  benignement 
et  leur  accorda  une  trefve  de  trois  mois,  à  la  charge 
que  dans  ledit  temps  ils  traicteroient  de  la  paix  et 
réconciliation  deflinitive  avec  Sa  Majesté ,  laquelle 
trefve  commenceroit  le  premier  jour  de  février. 

Peu  de  jours  après,  la  nouvelle  arriva  au  Roy,  qui 
estoit  allé  de  Mante  à  Melun,que  lesLybnnois  a  voient 
pris  son  party  et  chassé  les  principaux  de  leur  ville  qui 
estoienL  du  party  de  l'union,  ce  qui  arriva  de  ceste 
façon. 

Nous  avons  dit  qu'ils  avoient  mis  le  duc  de  Nemours 

prisonnier  dans  le  chasteau  de  Pierre  Ancize,  et  que 
le  duc  de  Mayenne  avoit  envoyé  le  vicomte  de  Ta- 
vannes  et  le  sieur  de  Chanvalon  pour  accorder  ce 
trouble  avec  le  marquis  de  Sainct  Sorlin  ;  ce  qu'ils 
n'avoient  peu  faire ,  bien  que  les  Lyonnois  eussent 
protesté  de  demeurer  fermes  au  party  de  l'union.  Or 
les  principaux  autheurs  de  la  prison  dudit  duc  de 
Nemours,  tant  par  lettres  qu'ils  surprirent,  que  par 
advis  qu'ils  eurent  de  divers  endroits  que  les  frères 
s'accorderoient ,  et  que  ce  que  le  duc  de  Mayenne  et 
l'Espagnol  promettoient  de  leur  donner  secours  con- 
tre ledit  marquis  de  Sainct  Sorlin  n'estoit  que  pour 
mettre  dans  leur  ville  douze  cents  Suisses  que  l'on  Ic- 
voit  expressément  pour  la  garde  d'icelle ,  affin  qu'y 
estans  introduits  et  supportez  d'aucuns  catholiques 
zelez  et  partisans  d'Espagne  qui  estoient  encores  de- 
dans, ils  se  pussent  rendre  maistres  de  leur  ville  ,  et  se 
venger  de  ceux  qui  avoient  mis  ledit  duc  prisonniei', 
quatre  des  principaux  eschevins,  résolus  de  préve- 
nir le  péril  qu'ils  voy oient  tumber  sur  leurs  testes, 
advertirent  le  sieur  colonel  Alphonse  d'Ornano  ('), 
lieutenant  gênerai  pour  le  Roy  au  Dauphiné,  qu'ils 
avoient  délibéré  de  faire  prendre  les  armes  à  tous  ceux 
qu'ils  cognoissoient  affectionner  le  party  du  Roy,  et  se 
rendre  maistres  de  la  ville  pour  Sa  Majesté,  le  sup- 
pliant de  s'approcher  de  leur  ville  avec  toutes  ses 
troupes  pour  les  secourir  s'ils  en  avoient  besoin,  et 

(»)  Alphonse  d'Ornano.  Il  étoit  iils  du  fameux  San  PieUo,  et  avoil 
pris  le  nom  de  sa  mère,  tiès-illustre  en  Corse.  Ayant  été  comblé  de 
faveurs  par  Charles  ix,  il  défendit  constamment  la  cause  royale.  Il  mou 
rut  au  mois  de  janvier  iGio,  fort  rcijrellé  de  Henri  iv.  Sun  fils  aîné, 
Jean-Baptiste  d'Ornano ,  joua  un  ;,'rand  rûle  sous  le  règne  de  Louis  xiii. 

(lue  le  jour  de  l'exécution  seroit  le  septiesme  lévrier. 
Suyvant  cest  advis,  ledit  sieur  colonel  se  rendit  aux 
fauxbourgs  de  La  Guillotiere  le  soir  d'auparavant. 

Entre  les  trois  et  quatre  heures  du  matin,  les  sieurs 
Jaquet,  de  Liergues  et  de  Sève,  suivis  de  bon  nombre 
de  gens  armez  du  quartier  du  Piastre,  donnèrent  au 
corps  de  garde  de  L'Herberie,  au  pied  du  pont,  où 
commandoit  en  personne  Thierry,  homme  fort  affec- 
tionné à  l'union,  lequel  après  beaucoup  de  résistance 
fut  en  fin  force'  de  quitter  la  place.  Au  bruit  des  har- 
quebusades  l'alarme  fut  donnée  par  toute  la  ville,  et 
les  barricades  aussi-tost  faictes  en  la  piuspart  des  quar- 
tiers par  ceux  qui  estoient  advertis  de  ce  qui  se  devoit 
faire.  Sur  ceste  première  esmution  chacun  en  son  Car- 
tier cria  vive  la  liberté  françoise,  et  qu'il  se  falloit  dé- 
livrer de  toute  tyrannie  et  servitude  estrangere.  L'ar- 
chevesque  de  Lyon,  voyant  une  si  prompte  et  inopinée 
prinse  des  armes,  accompagné  des  sieurs  baron  de 
Lux  et  de  Chaseul,  ses  nepveux,  après  avoir  demeuré 
deux  heures  avant  que  de  pouvoir  passer  le  pont  de  la 
Saulne,  se  rendit  en  fin  en  l'IIostel  de  Ville,  et  re- 
monstra  en  l'assemblée  qu'il  falloit  estre  neutre,  at- 
tendant la  resolution  du  Pape  et  le  retour  de  M.  de 
Nevcrs.  Ceste  opinion  fut  mal  receuë  par  ceux  qui 
estoient  en  ladite  assemblée  :  tellement  que,  sur  leur 
murmure  et  mescontentement,  ledit  archcvesque  se 
letira  assez  tost  en  son  logis;  et  neantmoins,  pour  ce 
jour-là,  il  ne  fut  parlé  que  sourdement  du  service  du 
r»oy,  ny  fait  autre  exécution,  sinon  que  les  impri- 
meurs se  saisirent  de  l'Arsenac,  et  (ju'on  s'asscura  des 
personnes  des  sept  eschevins,  de  (juel(|ues  pcnons  et 
nulles  qu'ils  cognoissoient  opiniastres  du  parly  de  lu- 

nion.  Mais  la  nuict  du  luiidy  au  mardy  la  vigilance 
de  ceux  qui  avoient  acheminé  cest  affaiie  eut  tel  pou- 
voir sur  le  peuple,  que  le  mardy  mesme  au  matin  on 
commença  à  prendre  les  uns  des  autres  des  pennaches 
blancs,  et  peu  de  temps  après  des  escharpes  blanches, 
et  à  dix  heures  du  matin  il  ne  se  trouva  plus  de  tafetas 
ny  de  crespes  blancs  dedans  la  ville,  tant  fut  grande 
l'aflluence  de  ceux,  et  jusques  aux  enfans,  qui  vou- 
lurent porter  du  blanc  sur  eux,  qui  est  la  marque  et 
enseigne  ancienne  des  François.  Quelques  royaux  en 
firent  largesse.  Le  son  des  cloches,  le  Te  Deum  que 
l'on  chantoit  par  toutes  les  églises,  et  la  voix  du  peu- 
ple qui  crioit  vive  le  Roy,  monstrererit  la  joye  et  le 
contentement  qu'avoit  le  peuple  de  ceste  réduction.  Il 
n'y  eut  rue  ny  carrefour  où  l'on  ne  bruslast  les  armes 
et  livrées  d't^spagne,  de  Savoye,  de  Nemours,  et  l'ef- 
figie de  la  ligue,  faicte  et  peincte  en  forme  de  sorcière; 
et  au  mesme  instant  furent  les  armes  du  Roy  mises  et 
eslevées  en  triomphe  par  tout.  Sur  les  deux  heures 
après  midy  ledit  sieur  colonel  Alphonse  entra  dedans 
la  ville,  à  pied,  botté  et  esperonné,  accompagné  des 
sieurs  d'Andelot,  de  Chevrieres,  de  Saint  Forjeul,  de 
Bouteon,  La  Liegue,  La  Baume,  de  Mures,  et  plu- 
sieurs autres  seigneurs  et  gentils-hommes  du  pays, 
tous  avec  l'escharpe  blanche.  Ledit  sieur  colonel  es- 
tant entré,  les  Lyonnois  adviserent  à  ce  qui  restoit 
pour  la  seureté  de  la  ville,  et  desmirent  de  leur  charge 
sept  de  leurs  eschevins  qu'ils  eslimoient  estre  opinias- 
tres  au  party  de  l'union,  et  en  esleurent  en  leur  place 
sept  autres  ;  changèrent  aussi  quelques  capitaines  pe- 
nons,  mirent  dehors  les  principaux  qu'ils  cognoissoient 
avoir  favorisé  l'Espagnol  ou  le  Savoyard.  Mais  ce  ({ui 

est  remarquable  en  ceste  exécution  ,  est  qu'encores 
que  la  vie  et  les  biens  de  tous  les  partisans  d'Espagne 
fust  en  la  main  des  royaux,  et  que,  par  le  droit  de  la 
guerre,  ils  peussent  sur  eux  venger  la  mort  de  plu- 
sieurs qu'ils  avoient  injustement  fait  exécuter  par  des 
boureaux,  et  la  perte  des  biens  par  eux  pillez,  neant- 
moins  ils  usèrent  de  toute  douceur,  tant  en  leurs  per- 
sonnes qu'en  leurs  commoditez;  mesmes  leur  fut  donné 
seureté  et  retraicte  en  leurs  maisons  aux  champs,  at- 
tendans  de  les  remettre  et  rappeller  quand  la  ville  au- 
roit  obtenu  pardon  et  grâce  du  Roy  pour  eux.  L'ar- 
chevesque  de  Lyon  eut  quelque  mescontentement  de 
ceste  réduction ,  et,  ayant  demandé  à  sortir,  fut  prié  de 
demeurer,  toutesfois,  du  depuis  ils  le  prièrent  de  se 
retirer.  Les  Lyonnois  jurèrent  lors,  en  pleine  assem- 
blée de  ville,  de  n'admettre  jamais  aux  charges  publi- 
ques aucuns  Italiens.  L'exemple  de  ceste  ville  servit 
comme  d'un  clair  phanal  pour  ramener  au  port  de  la 
clémence  du  Roy  plusieurs  autres  villes. 

Du  depuis  les  Lyonnois  obtindrent  un  edict  du  Roy 
sur  leur  réduction,  lequel  fut  vérifié  en  la  cour  de 
parlement,  chambre  des  comptes  et  autres  cours  sou- 
veraines, par  lequel  le  Roy  leur  promit,  pour  la  sin- 
cérité de  leur  zèle  et  promptitude  d'affection  qu'ils  luy 
avoient  porté  (dont  ils  avoient  laissé  un  exemple  à 
toutes  les  autres  villes  de  France,  ce  qui  recomman- 
doit  et  honnoroit  à  jamais  leui-  mémoire),  qu'il  ne  se 
feroit  en  leur  ville  et  faux-bourgs  aucun  exercice  de  re- 
ligion que  de  la  catholique,  apostolique-romaine;  qu'il 
revoquoit  et  annulioit  tous  les  dons  qu'il  avoit  faits  des 
jjiens,  bénéfices  et  ofilces  de  tous  les  Lyonnois;  qu'il 
ne  bastiroit  jamais  de  citadelles  en  leur  ville  (jue  dans 

leurs  cœurs  et  bonnes  volontez;  qu'ils  n'auroient  que 
six  cents  Suisses  de  garnison;  qu'il  oublioit  tout  ce  qui 
s'estoit  passé  depuis  l'ouverture  des  derniers  troubles 
contre  son  authorité;  leur  quittoit  et  remettoit  tout  ce 
qu'ils  avoient  pris  de  ses  droits  ;  advouoit  l'emprisonne- 
ment qu'ils  avoient  faict  du  duc  de  Nemours,  dont  il 
promettoit  les  garentir  contre  qui  que  ce  fust  qui  s'en 
voudroit  ressentir;  confirmoit  tous  leurs  privilèges , 
approuvoit  tout  ce  qu'ils  avoient  faict  en  ce  qu'ils 
avoient  mis  plusieurs  hal)itans  suspects  hors  de  leur 
ville,  et  vouloit  toutesfois  que  ceux  qui  n'estoient 
absents  que  pour  ceste  occasion  eussent  la  jouyssance 
de  leurs  biens,  bénéfices  et  offices.  Voylà  tout  ce  (jui 
s'est  passé  de  plus  remarquable  en  la  réduction  de 
Lyon  sous  l'obeyssance  du  Roy.  Voyons  maintenant 
celles  d'Orléans  et  de  Bourges. 

Nous  avons  dit  cy-dessus  qu'il  y  avoit  deux  factions 
dans  Orléans,  sçavoir  les  politiques,  que  l'on  appel- 
loit  francs-l)ourgeois,  et  ceux  du  Cordon,  et  que,  tant 
M.  de  La  Chastre  (0,  qui  commandoit  pour  l'union 
dans  ceste  ville,  que  ceux  qu'il  y  avoit  laissé  pour 
gouverner  en  son  absence,  s'en  estoient  aydez  afin  de 
s'y  maintenir  en  leur  auctorité.  Après  la  conversion 
du  Roy  ledit  sieur  de  La  Chastre,  qui  estoit  à  l'assem- 
blée de  Paris,  estant  de  retour  à  Orléans,  commença 
à  desfavoriser  ceux  du  Cordon  et  à  sup})orter  du  tout 
les  politiques;  car  il  desiroit  r'entrer  aux  bonnes  grâces 
du  Roy,  et  porter  à  son  service  les  places  oii  il  com- 
mandoit. Il  estoit  asseuré  de  celles  qu'il  tenoit  en 
Berry  ;  mais,  quant  à  Orléans,  la  ville  estant  en  la  puis- 
Ci.)  M.  âe  La  Chastre.  Voyez  la  note  de  la  page  56,  reclo,  cdilion 
de  1608. 

sance  des  habilans  divisez  en  deux  factions  esgales,  il 
n'y  avoit  point  de  difficulté'  que  celle  qu'il  favoriseroit 
à  bon  escient  neruynast  l'autre,  ainsi  qu'il  advint;  car, 
après  que  la  trefve  eust  esté  publiée ,  comme  nous  avons 
dict,  il  fit,  par  les  mesmes  députez  qui  l'avoient  obte- 
nue, continuer  son  accord  avec  le  Roy  et  celuy  des 
villes  d'Orléans  et  de  Bourges,  lesquels  furent  arrestez 
audit  iNIantes  au  mois  de  février  ;  ce  (ju'il  ne  voulut 
faire  publier  jusques  à  ce  qu'il  eust  donné  l'ordre  re- 
quis pour  la  seureté  d'Orléans. 

Le  dimanche,  i3  de  février,  le  théologal Burlat  com- 
mença à  prescher  au  peuple  tout  ouvertement,  dans 
la  grande  église  Saincte  Croix,  qu'il  failloit  porter 
obeyssance  aux  roys,  et  que  l'on  devoit  oljeyr  au  roy 
que  Dieu  avoit  donné,  sans  toutesfois  le  nommer.  A  la 
sortie  de  ce  sermon  le  menu  peuple  murmuroit  de 
ce  qu'il  avoit  parlé  des  roys,  les  uns  en  parlans  d'une 
façon  ,  les  autres  d'autre,  pour  ce  que  ce  docteur  avoit 
tousjours  esté  des  plus  avant  du  party  de  l'union:  cela 
toutesfois  n'estoit  que  des  paroles.  Mais  ceux  du  Cor- 
don recognurent  aussi-tost  que  c'estoit  à  eux  que  l'on 
en  vouloit,  pource  que  ledit  sieur  de  La  Chastre, 
ayant  en  mesmc  temps  envoyé  s'asseurer  des  princi- 
paux d'entr'eux,  en  fit  sortir  aucuns  de  la  ville,  et 
principalement  des  réfugiez  des  villes  voisines  qui  per- 
toient  les  armes  dans  Orléans,  et  mesmes  feit  mettre 
devant  sa  maison  quelques  pièces  de  canon.  Ils  se  trou- 
vèrent lors  estonnez,  car,  pensans  se  sauver  ou  à  Poic- 
liers  ou  à  Nantes,  les  gouverneurs  des  villes  royales 
faisoient  battre  de  tous  costez  l'estrade  pour  les  attra- 
per ;  plusieurs  mesmes,  qui  s'estoient  desguiscz  afin  de 
passer  plus  asseurenient  par  eau,  furent  dcscouverls. 

et  payèrent  depuis  rançon.  Bref,  on  courut  tellement 
sur  ceux  de  ceste  faction,  que  depuis  elle  fut  du  tout 
abolie.  Le  jeudy  ensuyvant  il  fit  faire  en  son  logis  une 
assemblée  de  tous  les  principaux  de  la  ville,  en  la- 
quelle il  leur  dict  : 

«  Chacun  de  vous  sçait  que  la  cause  principale 
pourquoy  nous  avons  prins  les  armes  a  esté  pour  le 
soustien  et  conservation  de  nostre  religion ,  subject 
très-sainct  et  très- honorable  qui  a  convié  plusieurs 
peuples  de  se  joindre  ensemble  de  volonté,  qui  a 
donné  à  ce  party  le  nom  et  tiltre  de  la  saincle  union. 
Les  Espagnols ,  esloignez  de  nos  mœurs  et  conditions, 
se  sont  uniz  à  nostre  secours,  et  au  commencement 
se  sont  monstrez  si  religieux  que  ils  ont  voulu  pro- 
tester n'y  vouloir  entrer  que  pour  le  seul  zèle  de  la 
religion,  sans  prétendre,  disoient-ils,  autre  chose  en 
cest  Estât  que  la  salvation  d'iceluy.  Pleust  à  Dieu  que 
leur  intention  eust  esté  telle,  ou  qu'ils  ne  se  fussent 
poinct  faict  paroistre  poussez  d'autre  ambition!  Nous 
avons  donc  fait  la  guerre  cinq  ans  durant  avec  fort 
peu  de  progrez  à  nostre  advantage,  et  presque  tous- 
jours  sur  la  delFensive,  les  ennemis  s'estans  peu  à  peu 
rendus  maistres  de  la  campagne  et  des  petites  villes 
abandonnées  sans  secours  et  deffense  ,  qui  a  causé  que 
les  grandes  et  principales  des  provinces  sont  tombées 
en  de  très-grandes  nécessitez,  et  le  peuple,  lassé  et 
matté,  a  estimé  et  pensé  que  leur  mal  procedoit  de 
l'inter-regne,  et  que,  pour  ce  que  le  Roy  estoit  lors 
huguenot,  il  leur  convenoit  et  estoit  loisible  de  nom- 
mer et  eslire  un  roy  (jui  fust  premièrement  recognu 
très-bon  catholique,  digne  et  capable  de  sens  et  de 
conditions  pour  régner  sur  eux.  Et,  pour  parvenir  à 

reiïet,  les  estats  furent  convoquez  à  Paris  nu  mois  de 
may  dernier,  où  il  se  trouva  une  assez  notable  com- 
pagnie des  trois  ordres  ;  et  ce  fut  lors  que  les  Espagnols 
commencèrent  à  descouvrir  leur  ambition,  qui  firent 
bien  paroistre  n'estre  plus  dans  les  bornes  de  ces  pre- 
mières propositions  par  eux  auparavant  faictes  de  ne 
prétendre  rien  à  l'Estat,  faisant  toutes  les  plus  grandes 
pratiques  et  menées  qu'il  leur  estoit  possible  pour 
s'acquérir  des  amis,  tant  en  l'ordre  ecclésiastique  que 
de  la  noblesse  et  du  tiers  estât.  J'en  puis  parler  comme 
sçavant,  pour  ce  que  j'estois  présent  aux  assemble'es 
qui  se  faisoient  ;  comme  aussi  vous  y  aviez  des  députez 
de  ceste  ville,  que  je  puis  dire  n'avoir  esté  de  ceux, 
non  plus  que  moy,  qui  se  soient  laissez  corrompre. 
Toutesfois  la  graine  qui  vient  des  Indes  fut  semée  en 
quelques  terroirs,  qui  produisit  assez  de  partialitez 
parmy  les  chambres  des  estats;  mais  Dieu,  qui  a  tous- 
jours  singulièrement:  aymé  ce  royaume  et  monstre 
qu'il  ne  le  veut  perdre  du  tout ,  faisant  paroistre  aux 
plu5  grandes  extremitez  quelques  eflects  de  sa  divine 
l)onté  pour  le  relever,  accreut  tellement  le  courage 
des  plus  gens  de  bien  de  ceste  compagnie,  qu'ils  de- 
meurèrent beaucoup  plus  forts  que  ceux  qui  avoieut 
esté  corrouipus;  et  par  ce  moyen  toutes  les  proposi- 
tions qui  se  firent  à  l'avantage  des  Espagnols  demeu- 
rèrent vaines  et  sans  efTect. 

«  Je  ne  m'amuseray  point  à  vous  déduire  icy  les  ha- 
rangues qu'ils  firent  ausdits  estats  en  faveur  de  ma- 
dame l'Infante  et  de  l'archiduc  Ernest,  pour  les  faire 
recevoir  l'un  ou  l'autre  et  eslire  pour  régner  sur 
ceste  monarcliie ,  ny  la  harangue  proposée  par  un 
docteur  de  leur  nation  pour  persuader  de  rompre  la 
4^-  9 

loy  salique  :  cela  est  imprimé  dans  le  livre  qui  en  a 
esté  fait ,  à  quoy  je  me  remetlray,  et  me  contenteray 
de  vous  dire  que  toutes  ces  harangues  là  ne  purent  es- 
branler,  quelques  partisans  qu'ils  eussent  acquis  à  leur 
faveur,  la  vertu  des  bons  et  vrais  François,  qui  géné- 
reusement s'opposèrent  à  tout  cela ,  rejectans  telles 
inventions  estrangeres ,  protestans  de  vouloir  demou- 
rer  sous  les  loix  et  coustumes  de  France,  sans  per- 
mettre ny  consentir  qu'elles  fussent  corrompues  ny 
violées,  et  moins  se  soubsmettre  soubs  la  domination 
et  règne  d'un  prince  estranger. 

«  Se  voyans  messieurs  les  agents  et  ministres  d'Es- 
pagne frustrez  de  leur  dessein  par  la  vertu  des  bons 
François,  ils  s'adviserent  d'en  faire  une  autre  alterna- 
tive, soit  qu'elle  vinst  de  leur  mouvement,  ou  de  la 
volonté  propre  de  leur  maistre,  comme  ils  disent,  ou 
que  quelqu'un  leur  mist  en  la  teste  que  la  mémoire 
de  feu  M.  de  Guise  fust  encores  si  engrav^e  dans  le 
cœur  de  ceux  de  ce  party,  la  présence  de  M.  son 
fds  pleine  d'une  si  belle  espérance  et  digne  de  re- 
commandation pour  le  mariage  de  madame  l'Infante, 
que  cela  serolt  incontinent  receu  et  embrassé  d'une  telle 
ardeur  et  affection ,  que  promptement  ils  pensoient 
que  l'on  prononceroit  ceste  royauté  qu'ils  desiroient 
tant.  Aussi  de  fait  il  se  vid  sur  l'heure  une  très-grande 
mulation  en  toute  l'assemblée ,  car  un  seul  ne  se  remua 
pour  s'y  opposer,  comme  l'on  avoit  fait  aux  autres 
précédentes;  mais  au  contraire  ils  furent  remerciez, 
tant  de  la  part  de  M.  de  Mayenne  que  de  chacune 
chambre,  particulièrement  de  la  faveur  et  honneur 
qu'ils  avoient  faict  à  M.  de  Guise.  Mais  on  ne  demeura 
gueres  que  les  plus  avisez  et  clairs  voyans  ne  recog- 

neussent  bien  que  c'estoit  un  artifice  très-meschant  et 
périlleux  pour  ce  jeune  prince,  qu'ils  ne  craignoient 
point  de  perdre  ny  de  ruiner,  et  tous  ceux  qui  eussent 
consenty  de  déclarer  la  royauté,  [)Our  parvenir  à  leur 
but,  qui  estoit  de  nous  rendre  par  ce  moyen  irrécon- 
ciliables avec  le  Roy,  et  nous  veoir  entrer  en  une 
guerre  immortelle,  qui  est  le  seul  but  à  quoy  ils  ont 
tousjours  tendu,  comme  ils  font  encores.  Et  vous  as- 
seure  ({ne  ils  furent  merveilleusement  estonnez  de 
trouver  plus  de  prudence  et  de  sagesse  en  ceste  com- 
pagnie là  qu'ils  ne  pensoient,  jusques  à  se  plaindre 
des  amis  et  serviteurs  de  M.  de  Guyse,  qui  s'estoient 
monstrez  froids,  disoient-ils,  au  point  de  sa  grandeur 
et  l'eslevation  de  sa  fortune  à  une  si  grande  dignité, 
voire  à  le  taxer  luy  mesme  de  manquement  de  cou- 
rage. Mais  le  temps  et  les  affaires  qui  se  sont  passées 
depuis  ont  assez  fait  cognoistre  la  vérité  de  cet  arti- 
fice, pour  s'estre  escoulé  six  mois  depuis  sans  que,  par 
lettres,  ambassade  et  nulle  autre  démonstration,  le 
roy  Catholique  ait  donné  aucun  indice  qu'il  eust  ag- 
greable  ceste  proposition.  Mais  bien  plus  clairement 
s'est  manifestée  l'intention  des  Espagnols  par  la  lettre 
que  M.  le  légat  escrivoit  à  Rome  peu  après  la  trêve 
accordée  au  mois  d'aoust  dernier,  par  laquelle  il  dis- 
couroit  entièrement  de  ce  qui  s'estoit  passé  en  toutes 
ces  affaires,  et,  entre  autres particularitez,  il  disoitque 
les  Espagnols  avoient  esté  contraints,  se  voyans  de*- 
boutez  d'Ernest  et  de  ITnfante,  de  mettre  en  avant  le 
mariage  d'elle  et  de  M.  de  Guyse ,  non  pour  intention 
(ju'ils  eussent  d'entretenir  leurs  promesses,  mais  pen- 
sant par  ce  moyen  empescher  la  conversion  du  Roy, 
et  que,  quant  ledit  duc  Ernest  seroit  descendu  au  Pays 

9- 


l3a  [^^94]    CHUOiNOLOGIE  JXOVENAIKE 

Bas  avec  une  puissante  armée,  ils  feroient  accorder 
par  force  ce  qu'ils  n'avoient  peu  obtenir  de  bonne  vo- 
lonté. Et  pouvez  par  là  voir,  messieurs,  assez  claire- 
ment quel  est  le  but  et  dessein  des  Espagnols,  avec 
leur  intention  ;  et  prie  ceux  qui  ont  pensé  que  leur 
désir  fust  de  rechercher  nostre  bien  et  nostre  salut 
avec  le  repos  et  tran  juillité  de  ce  royaume,  de  se  dé- 
partir de  ces  opinions,  et  de  croire  qu'ils  n'en  procu- 
rent que  l'affolblissement,  le  desmembrement,  et  par 
conséquent  la  ruine. 

.  «  11  est  to:it  certain  qu'il  n'y  a  rien  au  monde  qu'ils 
craignent  tant  q  le  de  voir  ce  royaume  bien  reiiny,  et 
les  peuples  r'all  ez  soubs  un  roy.  Je  dis  un  roy  légi- 
time, et  qui  ne  soit  point  créé  d'eux,  comme  un  sa- 
trape à  l'ancienne  forme  des  Perses.  Et  comme  ils  ont 
veu  le  Boy  s'estre  faict  catholique,  et  que  ceste action 
a  touché  le  cœur  de  la  j  luspart  des  François»,  ils  ont 
pensé  qu'il  n'y  avoit  moyen  de  nous  retenir  sous  la 
qaisere  de  la  guerre,  et  par  conséquent  sous  leur  do- 
mination; car  il  est  tout  certain  que  nous  ne  la  sçau- 
rions  fa  re  sans  l'assistance  de  leurs  forces  et  de  leur 
argent.  Et  voyant  que  le  Roy  envoyoit  une  très  notable 
ambassade  à  Rome,  (?onq;osée  de  princes,  cardinaux ^ 
evesques  et  gentils-hommes,  pour  rendre  à  Sa  Sainc- 
teté  l'obeyssance  filiale  qu'ont  accoustumé  faire  les 
roys  de  France  à  leur  advenement  à  la  couronne,  ils 
ont  apporté  tous  les  empeschemens  qu'ils  ont  peu  à 
ce  qu'elle  ne  fust  receuë  à  Rome,  et  en  ont  esté  si 
avant,  que  l'ambassadeur  du  roy  Catholique  résident 
à  Borne  près  Sa  Saincteté  l'a  bien  osé  men  acer,  soubs 
le  nom  de  son  maistre ,  qu'il  romproit  l'alliance  et 
amitié  s'il  consentoit  à  recevoir  le  Boy  à  sa  conversion  ; 

et  de  plus,  luy  dit  qu'il  empescheroit  les  traites  de 
bleds  qui  viennent  de  Naplis  et  de  Sicile  à  Rome 
pour  la  nourriture  de  ce  grand  peuple.  Vous  voyez 
par  là,  messieurs,  de  quelle  pieté  et  religion  sont 
touchez  ces  nouveaux  chrestitns. 

«  Or  je  vous  diray  bien  encores  que  le  Pape  ré- 
cent ceste  indignité  là  avec  tant  de  legret  et  des- 
plaisir qu'il  s'en  mit  au  lict  et  en  pleui  a,  se  plaignant 
à  quelques  cardinaux  qui  estoient  autour  de  luy  de  se 
voir  forcé  en  ses  volontez  et  ne  pouvoir  distribuer 
ses  bénédictions  sans  le  gré  et  consentement  des  Espa- 
gnols; et  à  la  mesme  heure  il  manda  à  M.  de  Mayenne 
qu'il  ne  se  remist  point  du  tout  en  luy  des  atîaires  de 
la  France  pour  les  considérations  susdites,  mais  qu'il 
luy  donnast  moyen  et  ayde  par  ses  advis  d'y  apporter 
lés  remèdes  nécessaires.  Cela,  messieurs,  ne  nous  doit 
il  pas  assez  faire  juger  quelle  est  l'intention  de  Sa 
Saincteté,  et  que  ,  si  elle  n'estoit  point  prévenue"  ou  re- 
tenue de  crainte,  elle  ne  seroit  si  longue  à  se  résoudre 
au  bien  et  salut  de  cet  Estât? 

«  Je  vous  diray  maintenant  que  M.  de  Guisé  est 
pai  ty  de  Paris  assez  mal  satisfait,  pour  ce  qu'il  voulut 
sçavoir  des  ministres  d'Espagne,  devant  que  de  partir, 
ce  qu'il  devoit  espérer  de  cesle  proposition  que  l'on 
avoit  faite  de  l'Infante  et  de  luy,  d'autant  que  six  mois 
s'csloicnt  escoulez  depuis,  qui  estoit  temps  suffisant 
pour  devoir  avoir  sceu  l'intention  de  leur  maistre.  Ils 
luy  respondirent  que  ceste  longueur  provenoit  de 
M.  de  Mayenne,  (jui  avoit  mandé  au  roy  d'Espagne 
(ju'il  lesu[)plioit  de  ne  faire  aucune  response  sur  toutes 
les  affaires  de  la  France  (ju'il  n'eiist  envoyé  uuo  am- 
bassade vers  Sa  \la)eslé  pour  la  rendre  bien  paiticu- 

liereinent  instruicte  et  informée  des  affaires  de  deçà. 
Geste  vérité  ou  artifice,  tel  qu'il  soit,  prenez  le  comme 
il  vous  plaira  ,  ne  doit  pas  avoir  rendu  M.  de  Guise 
fort  contant,  ny  d'eux,  ny  de  M.  son  oncle.  Vous  voyez 
d'ailleurs  comme  cest  Estât  s'en  va  de  toutes  parts 
divisé,  soit  en  la  personne  des  princes  et  des  chefs, 
soit  en  la  communauté  des  provinces  et  des  villes.  Les 
uns  demandent  la  paix,  les  autres  veulent  la  trêve, 
aucuns  une  neutralité.  Messieurs  de  Mayenne  et  de 
Guise  sont  aux  termes  que  je  vous  dis.  M.  de  Mercœur 
faict  ses  affaires  à  part  et  séparément.  M.  de  jN'emours 
et  son  frère  ne  cherchent  que  le  moyen  de  se  venger, 
et  les  tiens  irréconciliables.  M.  de  Lorraine,  chef  de 
la  maison,  a  fait  la  trefve,  cassé  et  retranché  toutes 
ses  forces,    ou   peu  s'en  faut,  sous  l'espérance  de  la 
paix  qu'il  fait ,  si  desjà  elle  n'est  faite,  tant  avec  le  Roy 
que  ses  voisins  de  Strasbourg,  et  par  ce  moyen  remet 
son  Estât  en  neutralité,  comme  il  estoit  auparavant 
ces  gueires,  se  despartant  du  tout  de  la  ligue.  Nous 
sçavons  pour  certain  que  les  villes  de  Rouen,  Pon- 
thoise,    Peronne,  Montdidier   et  Roye   traictent  de 
leur  accord,  si  desjà  elles  ne  l'ont  fait,  et  m'a  on  as- 
seuré  que  x\bbeville  et  Amiens  ont  des  députez  à  la 
Court.  La  Provence  et  M.  de  Garces,  beau-frls  de  M. de 
Mayenne,  ont  recogneu  le  Roy,  et  la  cour  de  par- 
lement mesme  qui  est  à  Aix,  comme  pareillement  a 
fraischement  faict  Lyon,  ceste  grande  ville,  l'une  des 
clefs  et  entrée  de  la  France. 

«  Je  vous  remonstrerai  encores  que  le  foible  se- 
cours que  nous  ont  donné  les  Espagnols,  et  les  lon- 
gueurs qu'ils  ont  apportées  et  y  apportent  tous  les 
jours,  nous  font  assez  paroistre  (jue  leur  dessein  n'est 

pa^de  nous  oster  des  misères  où  nous  sommes,  mais 
j)lustost  nous  y  plonger  plus  avant  par  les  divisions 
qu'ils  causent  entre  nos  princes,  et  les  pratiques  qu'ils 
ont  dans  les  villes,  mettans  les  habitans  d'icelles  en 
mesfiance  les  vns  des  autres,  estimans  tousjours  que 
la  ruine  des  François  est  la  grandeur  des  Espagnols. 
Tant  d'exemples  et  de  tesmoignages  que  je  vous  ay 
icy  apportez  ,  me  font  promettre  qu'il  n'y  a  celuy  de 
vous  tjui  ne  juge  que  par  nécessité  il  faut  tomber 
soubs  ceste  domination  espagnole,  ou  recognoistre  le 
iXoy:  car,  de  demourer  d'avantage  soubs  l'interrègne, 
cela  ne  peut  plus  subsister  sans  la  ruine  de  l'Estat  :  de 
penser  vous  maintenir  en  neutralité,  ce  seroit  un  pé- 
rilleux conseil,  et  qui  vous  porteroit  à  une  ruine  évi- 
dente pour  servir  de  proye  à  l'un  ou  à  l'autre  party. 

(c  Quelqu'un  pourra  objecter  et  demandei  :  mais  que 
deviendra  la  religion  et  le  serment  que  nous  avons 
faict?  Quant  au  premier  poinct,  je  respondray  que 
Dieu  m'a  fait  naistre  catbolique,  receu  le  sainct  sa- 
crement de  baptesme  en  l'Eglise  catholiijue,  aposto- 
lique et  romaine,  eslevé  et  nourry  en  icelie,  et,  depuis 
le  commencement  de  ces  guerres  ciyiles,  j'ay  tousjours 
fait  la  guerre  contre  les  huguenots  :  et  si  le  Roy  fust 
demeuré  en  son  erreur,  jamais  je  n'eusse  recherché 
ny  désiré  aucune  réconciliation  avec  luyj  et  depuis 
que  je  l'ay  veu  catholique,  j'ay  voulu  soigneusement 
m'informer  et  enquérir  si  justement  je  me  pouvois 
remettre  avec  luy  et  entrer  à  son  service,  et  ay  ti  ouvé, 
par  le  conseil  do  très-doctes  et  suilisans  personnages, 
pleins  de  pieté  et  de  religion,  qu'il  n'y  avuil  nulU-  dif- 
ficulté ny  oilense  en  la  conscience.  Quant  au  point 
du  serment ,  cj^ue  le  scrupule  en  devoit  cslre  levé, 

d'autant  qu'il  ne  s'estoit  fait  contre  le  Roy  que  lors 
qu'il  estoit  huguenot,  et  que  nous  en  devons  estre  re- 
levez par  sa  conversion.  Le  second  serment  que  nous 
avons  faict  en  cette  ville  est  plus  favorable  en  ceste 
proposition  que  je  vous  fais  qu'il  n'y  est  contraire, 
d'autant  qu'il  est  dit  que  nous  ne  traicterons  point 
avec  l'estranger  ny  dedans  ny  dehors  le  royaume. 

«  Considérons  donc  maintenant  quelle  utilité'  et 
proffit  nous  pouvons  attendre  de  la  continuation  de  la 
guerre.  N'ayans  plus  de  subject  de  la  religion,  qui 
semble  estre  failly  depuis  la  catholisation  du  Pioy, 
soubs  quelles  conditions  donc  ferez  vous  la  guerre 
maintenant?  Si  M.  de  Guise  avoit  espousé  l'Infante, 
comme  les  Espagnols  l'avoient  proposé,  et  que  la 
royauté  eust  esté  acceptée  par  luy,  receué  par  les 
estats,  approuvée  de  la  cour  de  parlement,  cela  pour- 
voit servir  de  couleur  à  quelques-uns  de  passer  la  car- 
rière plus  gaillardement;  mais  Dieu,  qui  est  plus  pro- 
vident que  nous,  a  eu  soin  de  cest  Estât,  et  ne  l'a  pas 
voulu,  nous  faisant  cognoistre  que  le  but  des  Espa- 
gnols est  de  faiie  tomber  ceste  couronne  en  la  maison 
d'Austriche,  ou  la  démembrer,  ruiner  et  dissiper. 
Quelques-uns  disent  et  s'imaginent  qu'ils  nous  doivent 
amener  de  grandes  forces  et  faire  des  exploicts  mer- 
veilleux, surquoy  ils  fondent  l'espérance  de  voir  la 
ruine  du  Roy.  Il  faut  sçavoir  quelles  sont  ces  forces 
qu'ils  promettent  :  vous  trouverez  que  ce  sera  seule- 
ment douze  mil  hommes  de  pied  et  trois  mil  chevaux 
estrangers,  et  donnent  à  INI.  de  Mayenne,  outre  cela, 
cent  mil  escus  par  mois  pour  l'entretencment,  tant  de 
lui,  sa  maison,  qu'autres  princes  et  seigneurs  qui  se- 
Kont  à  appoincter,  et  pour  le  payement  d'autant  de 

gens  de  guerre  qu'il  fera  entrer  dans  le  corps  de  l'ar- 
nie'e.  Et  notiez  qu'ils  n'oflVent  ce  secours  là  que  pour 
ceste  année  seulement,  et,  pour  l'année  suivante,  ils 
n'entendent  en  fournir  que  la  nioictié  d'autant,  esti- 
mant, comme  ils  disent,  qu'avec  ces  foibles  et  débiles 
forces  ils  auront  réduit  en  deux  ans  tout  le  royaume 
soubs  leur  domination.  Jç  vous  jure  et  proteste  qu'ils 
ne  sçauroient  seulement  avoir  pris  la  moindre  des 
villes  de  celles  que  le  Roy  tient  sur  la  rivière  de  Seine. 
K  Je  veux  que  ces  gens  icy  nous  tiennent  entièrement 
leurs  promesses,  encores  que  l'on  en  puisse  entière- 
ment doubler  pour  le  manquement  qu'ils  ont  fait  à 
toutes  les  precedentos  :  que  devons  nous  désirer  quand 
noslre  armée  sera  aflVontée  devant  celle  du  Roy?  c'est 
de  donner  une  bataille,  la  gaigner,  et  par  ce  moyen 
exterminer  et  le  Roy  et  toute  la  noblesse  qui  l'accom- 
pagne, (]ui  ne  sera  pas,  comme  vous  pouvez  penser; 
sans  que  la  victoire  demeure  bien  sanglante,  et  para- 
venture  avec  la  perte  de  tous  les  princes  de  ce  party 
et  de  si  peu  de  noblesse  qui  les  assistent.  Qui  recueil- 
lera donc  le  fruict  de  ceste  victoire?  ce  seront  les  Espa- 
gnols sans  double,  qui  ne  vous  tiendront  plus  lors 
comme  amis  et  compagnons  d'armes,  mais  comme 
leurs  subjets  et  esclaves,  et  vous  voudront  imposer  le 
joug  de  la  servitude,  bridans  vos  villes  par  de  très- 
fortes  et  puissantes  citadelles,  comme  ils  ont  fait  par 
tous  les  royaumes  et  provinces  qu'ils  ont  conquis;  et, 
s'il  restoit  encore  par  fortune  quelque  semence  des 
princes  et  de  la  noblesse  (ju'ils  ont  tant  crainte  et  re- 
doutée, ils  s'en  deQeroient  par  toutes  les  voyes  ordi- 
naires et  extraordinaires  qu'ils  pourroient  s'imaginer, 
connue  ils  ont  sceu  bien  faire  de  ceu.\  du  loyauiue  de 

Naples,  dont  nous  avons  veu  les  uns  mandiens  et  mi- 
sérables à  nos  portes,  comme  ceux  de  la  maison  de 
Melfe ,  d'Atrys ,  de  Beseignan ,  de  Sainct  Severin  , 
prince  de  Salerne,  Brancace  et  autres.  Voylà  sans 
doubte,  messieurs,  ce  que  nous  devons  attendre  et  es- 
pérer de  la  domination  espagnolle,  si  nous  sommes  si 
fols  et  maladvisez  de  nous  y^sous-metlre. 

«  J'ay  cy-devant  représenté,  pour  satisfaire  à  ceux 
qui  disent  que  l'on  doit  attendre  ce  que  Sa  Saincteté 
prononcera ,  combien  sa  volonté  est  traversée  et  son 
jugement  empesché.  11  me  resouvient  encore  qu'estant 
à  Paris  lors  que  le  Roy  feit  sa  conversion  à  Sainct 
Denis  publiquement,  il  envoya  quérir  et  convia  par 
lettres  plusieurs  docteurs  de  la  Sorbonne  pour  s'y 
trouver,  lesquels,  en  nombre  de  six  ou  sept,  deman- 
dèrent permission  à  M.  de  Mayenne,  luy  faisant  voir 
les  lettres  qu'ils  avoient  receues,  qui  les  renvoya  à 
M.  le  légat,  qui  voulut  empesclier  premièrement  par 
parolle  et  remonstrances  d'y  aller,  y  adjoutant  les  dé- 
fenses, et  mesmes  jusques  à  les  menacer  des  censures 
ecclésiastiques  :  surquoy  M.  Benoist,  curé  de  Sainct 
Euslaclie ,  portant  la  parolle ,  tant  pour  luy  que  ses 
compag^nons,  répliqua  fort  bien  à  M.  le  légat  qu'il  ne 
luy  pouvoit  defi'endre  et  encores  moins  excommunier 
pour  se  trouver  à  une  cérémonie  si  désirée  de  tous  les 
gens  de  bien,  voire  ordonnée  et  commandée  par  les 
décrets  et  saincts  canons  à  ceux  de  sa  profession  de 
se  trouver  en  semblables  evenemens  poursçavoir  juger 
et  discerner,  par  les  signes,  indices  et  autres  remar- 
ques, si  la  conversion  seroit  feinte,  simulée  ou  digne 
d'estre  approuvée  d'eux  ;  et  dit  plus  à  M.  le  légat 
que  son  estât  et  office  l'obligeoit  luy-mesme  d'y  devoir 

estre  :  et,  nonobstant  toutes  ces  contestations,  ledit 
sieur  Benoist  et  ses  compagnons  ne  laissèrent  de  s'a- 
cheminer en  pleine  rue  et  devant  le  peuple  de  Paris, 
ne  celant  point  le  lieu  où  ils  alloient  ;  et,  après  que 
ladite  conversion  fut  faicte,  ils  s'offrirent  et  mandèrent 
à  M.  le  légat  qu'ils  estoient  prests  de  retourner  à  Paris 
pour  rendre  conte  de  ce  qu'ils  avoient  veu  et  recognu 
du  Roy  en  ceste  conversion,  offrans  de  plus  se  sous- 
mettre  ausdits  saincts  décrets  et  canons  pour  disputer 
contre  leurs  compagnons  de  la  mesme  Faculté';  qu'ils 
s'estoient  acquitez  de  leur  devoir  sans  que  l'on  les 
peust  blasmer  ny  calomnier  :  à  quoy  on  ne  les  a  voulu 
recevoir  ;  qui  me  faict  croire,  quant  à  moy,  que  c'est 
faute  d'assez  bons  moyens  pour  les  convaincre  ;  car,  si 
on  l'eust  peu  faire  ,  je  n'estime  pas  que  l'on  eust  laisse 
eschapper  ceste  occasion,  veu  que  l'on  cherche  tant 
d'autres  petits  subtils  moyens. 

«Je  concluray  donc  par  ceste  maxime,  qu'il  faut  né- 
cessairement tomber  sous  la  domination  espagnolle  ou 
sous  la  légitime  du  Roy.  En  la  première  je  n'y  recog- 
nois  autre  bien  ny  utilité  que  ce  que  je  vousay  repré- 
senté. En  la  légitime  nous  serons  receus  comme  enfans 
de  la  maison ,  et  non  avec  moins  d'alegresse  que  celle 
du  père  provide  à  l'endroit  de  ses  enfans.  Nous  asseu- 
rerons  et  conserverons  la  religion,  et  nous  nous  ac- 
quitterons de  nostre  devoir.  Nous  empescherons  une 
ruine  inévitable,  nous  asseurerons  nos  vies,  nos  biens, 
nos  femmes  et  enfans.  Chacun  rentrera  en  ses  biens , 
bénéfices,  oflices  et  dignitez ,  le  marchant  fera  son  com- 
merce en  toute  liberté,  le  peuple  §era  soulagé,  le  plat 
})ays  deschargé,  le  batelier  sera  libre  de  naviguer  sur 
la  rivière  de  Loyre  depuis  Ronane  jus(jues  à  la  mer 

sans  danger,  et  exempt  de  tant  de  daces  et  subsides; 
le  voicturier  par  terre  aura  toute  la  Beaulse  libre,  et 
pourra  aller  jusques  à  Limoges  et  Lyonj  et  croy  que 
par  vostre  exemple  vous  apporterez  une  paix  générale 
en  ce  royaume;  car,  aussi  tost  que  l'on  verra  vostre  dé- 
claration, croyez  qu'elle  sera  suivie  de  plusieurs  au- 
tres. Mais  je  ci  ains  que  si  vous  retardez  tant  soit  peu,  que 
quelqu'autre  ville  de  tant  qui  traittent  leur  réconci- 
liation ne  vous  prévienne  et  levé  ceste  couronne  de 
dessus  la  teste.  Je  ne  doute  point  encore  que  nostre 
Sainct  Père  recognoisse  comme  il  a  este'  abuse'  sur  les 
advis  que  l'on  luy  donne  de  deçà  que  le  peuple  ne  de- 
sire  point  la  paix ,  ne  face  au  premier  jour  recognoistre 
qu'il  la  veut  embrasser  et  y  apporter  les  remèdes  né- 
cessaires. 

«  Voylà,  messieurs,  l'advis  que  je  vous  donne,  sur 
lequel  je  vous  prie  de  prendre  une  resolution  :  toutes 
les  villes  de  Berry,  et  le  pays  mesme  qui  vous  est  si 
voisin,  utile  et  nécessaire,  s'adjoindra  à  vous  au  mesme 
consentement.  Je  vous  diray,  pour  ce  que  j'ay  appris 
que  quelques-uns  estoient  en  doute  qu'après  ce  traitté 
résolu  je  quittasse  ceste  ville  et  le  gouvernement,  je 
vous  asscureray  que  non,  et  que  je  désire  liie  per- 
pétuer avec  vous  comme  un  de  vos  bourgeois  mesme, 
si  vous  sçavez  prendre  et  bien  user  de  mon  conseil.  Si 
au  contraire  vous  le  rejettez,  il  ne  me  seroit  pas  seur 
ny  honorable  de  demeurer  parmy  vous,  et  vous  prirois 
me  permettre  que  je  me  retirasse.  » 

Ceste  harangue  finie,  M.  l'evesque  d'Orléans,  les 
maire  et  eschevins,  et  les  principaux  de  ceste  assem- 
ble'e,  qui  avoient  avec  ledit  sieur  de  La  Ghaslre  tra- 
vaille' à  dresser  leur  reconciliation  avec  le  Roy,  le  re- 

inercierent  fort  de  ramitié  qu'il  portoit  à  leur  ville, 
luy  rendirent  loiiange  de  ce  qu'il  les  avoit  conservez 
par  sa  bonne  conduitte  depuis  les  cinq  anne'es  der- 
nières des  troubles,  le  prièrent  de  ne  les  point  quitter, 
et  luy  protestèrent  de  vouloir  en  tout  et  par  tout  suy- 
vre  le  conseil  qu'il  leur  donnoit  de  jecoo^noistre  le 
Roy,  estans  tous  prests  de  jurer  l'obeyssance  qu'ils  luy 
dévoient  :  ce  que  toute  l'assemljlée  approuva  d'une 
mesme  voix. 

Les  articles  accordez  par  Sa  Majesté  pour  la  ré- 
duction de  leur  ville  estans  leus,  les  députez  qui  les 
avoient  obtenus  furent  priez  d'en  aller  poursuivre  la 
vérification  au  parlement  de  Tours,  en  attendant  la- 
quelle ils  résolurent  de  ne  plus  dilayer  à  se  déclarer 
ouvertement  pour  le  Roy.  Suyvant  ceste  resolution  , 
ledit  sieur  de  La  Chastre,  qui  avoit  esté  pourveu  de 
Testât  de  mareschal  de  France  par  le  duc  de  Mayenne, 
en  estant  par  ceste  réduction  pourveu  par  le  Roy,  re- 
print  le  collier  du  Sainct  Esprit  qu'il  n'avoit  point 
porté  depuis  l'an  1589,  et  avec  ceux  de  la  Maison  de 
Ville  alla-  assister  au  Te  Deutn  ([ui  se  chanta  dans  la 
grande  église  Saincte  Croix.  Ce  ne  fut  depuis  que 
canonnades,  feux  de  joye,  et  crys  de  vive  le  Roy  par 
toute  ceste  ville.  Le  dernier  jour  de  février  les  articles 
accordez,  tant  pour  ladite  ville  d'Orléans  (jue  de  celle 
de  Ronrges  et  autres  places  que  ledit  sieur  mareschal 
de  La  Chastre  ramenoit  au  service  du  Roy,  furent  ve- 
riffiez  audit  parlement  de  Tours. 

La  substance  des  articles  de  ceux  d'Orléans  estoit 
qu'il  ne  se  feroit  aucun  autre  exercice  que  de  la  religion 
catholique  romaine  en  tout  le  bailliage  et  ville  d'Or- 
léans, sinon  ez  lieux  et  ainsi  qu'il  estoit  porté  par  les 

edicts  de  l'an  iS^y  ;  que  les  ecclésiastiques  de  la  ville 
d'Orléans,  le  chapitre  de  Jergeau  ,  le  doyenne  de 
Meun,  et  rab])aye  Sainct  Mesmin,  seroient  deschargez 
de  ce  qu'ils  dévoient  de  décimes  depuis  les  présents 
troubles  jusquesen  octobre  prochain;  que  la  mémoire 
de  toutes  choses  faictes  à  l'occasion  de  ces  présents 
troubles  demeureroit  estcinte  et  assoupie;  que  lesdits 
liabitans  d'Orléans  demeureroient  quittes  et  deschar- 
gez des  arrérages  du  droict  des  cinq  lances  ,  et  encores 
pour  trois  ans  à  l'advenir;  seroient  aussi  exempts  de 
tous  emprunts  et  subventions  pour  le  mesme  terme 
de  trois  ans  consécutifs  ;  que  Sa  Majesté  remettoit  et 
quittoit  en  toute  l'eslection  d'Orléans  ce  qui  estoit 
deu  pour  les  tailles  jusques  à  la  fin  de  l'anne'e  passe'e; 
que  lesdits  habitans  d'Orléans  seroient  conservez  en 
tous  leurs  privilèges,  franchises  et  libertez  ;  que  lie 
Roy  à  l'avjenir  n'y  feroit  bastir  aucune  citadelle  ;  que 
tous  les  subsides  et  impôts  créez  au  dedans  de  la  géné- 
ralité d'Orléans  depuis  ces  présents  troubles  seroient 
abolis;  que  la  vente  et  distri])ution  du  sel  seroit  re- 
mise en  son  ancienne  forme  ;  que  tous  actes  de  jus- 
tice donnez  entre  personnes  de  mesme  party  sorti- 
roient  effect;  qu'il  ne  seroit  faict  aucune  recherche 
des  exécutions  de  mort  qui  auroient  esté  faictes  par 
authorité  de  justice,  ou  par  droict  de  guerre  ou  com- 
mandement dudit  sieur  de  La  Chastrc;  et  pour  le  re- 
gard des  jugements  donnez  contre  les  absents  tenans 
divers  partys,  soit  en  justice  civile  ou  criminelle, 
qu'ils  demeureroient  nuls  et  ^arfs  effect;  que  tous  offi- 
ciers de  justice,  finances  et  autres  estans  en  ladite  ville, 
pourveus  par  les  feux  roys,  seroient  maintenus  en 
leurs  charges  et  dignitez,  en  faisant  seulement  de  nou- 

veau  serment  entre  les  mains  dudit  sieur  de  La  Chas- 
tre  ;  et  que  pour  le  regard  des  offices  qui  avoient  vac- 
qué  par  mort  ou  par  résignation  de  ceux  qui  estoient 
dudit  party  de  l'union,  et  lesquels  se  trouveroient 
avoir  esté  pourveus  par  M.  de  Mayenne,  que  telles 
lettres  de  provision  n'auroient  lieu,  mais  qu'en  bail- 
lant le  nom  de  ceux  qui  avoient  obtenu  lesdites  pro- 
visions, il  leur  seroit  faict  expédier  lettres  de  provi- 
sion desdits  estats  sans  payer  finance;  que  le  siège 
presidial  et  tous  autres  offices  et  dignitez,  tant  de 
justice  que  de  finances,  qui  avoient  esté  transferez  de 
ladite  ville,  pendant  les  présents  troubles,  y  seroient 
remis  et  restablis  ;  qu'après  le  sieur  de  La  Chastre  Sa 
Majesté  ne  pourvoiroit  au  gouvernement  d'Orléans 
que  de  personne  catholique;  que  l'evesque  d'Orléans 
seroit  remis  en  la  possession  et  jouyssance  de  ses  bé- 
néfices, en  quelque  lieu  qu'ils  fussent  scituez  ;  que  les 
comptes  rendus  à  Paris  par  les  comptables  ne  seroient 
subjects  à  revision,  et  que  les  parties  qui  y  estoient 
rayées  et  tenues  en  souffrance  pour  gages  ou  rerites  se- 
roient restablies  purement  et  simplement;  que  toutes 
personnes,  tant  ecclésiastiques,  officiers,  qu'autres,  qui 
s'estoient  retirez  des  villes  du  party  du  Roy  en  ladite 
ville  d'Orléans,  pourroient  rentrer  aux  villes  où  ils 
estoient  demeurans,  et  y  jouyr  de  leurs  biens  et  héri- 
tages, bénéfices  et  dignitez,  en  déclarant  leur  inten- 
tion audit  sieur  de  La  Chastre  deux  jours  après  la 
déclaration  qu'il  auroit  faictc  pour  le  bien  du  service 
(\o  Sa  Majesté  ;  qu'au  Ijenefice  de  cest  edict  toutesfois 
ne  seroit  compris  ce  qui  avoit  esté  fait  par  forme  de 
vollerie,  comme  aussi  en  seroient  exceptés  ceux  qui 
se  trouveroient  coulpables  de  l'assassinat  du  feu  Roy 

OU  de  conspiration  sur  la  vie  du  Roy  à  présent  régnant. 

Voylà  la  substance  de  l'edict  faict  sur  la  réduction 
d'Orléans.  Quant  à  celuy  de  Bourges,  il  estoit  presque 
semblable,  excepte'  en  quelques  articles,  entr'autres 
sur  la  fin  du  treiziesnie,  là  où  Sa  Majesté  ordonne  en 
ces  termes  :  «  Considérant  qu'estant  à  présent  réduit  en 
nostre  obeyssance  ladicte  ville  de  Bourges  et  autres 
dudit  pays  de  Berry,  que  nous  a  apporte'e  ledit  sieur 
de  La  Chastre  se  remettant  à  nostre  service,  nous 
avons,  pour  le  soulagement  du  peuple,  advisé  d'oster 
toutes  les  garnisons  de  guerre  généralement  qui  sont 
en  toutes  les  villes,  chasteaux  et  forteresses  dudict 
pays  de  Berry,  d'une  part  et  d'autre,  d'y  excepter 
la  tour  de  Bourges,  où  il  y  aura  d'oresnavant  cent 
hommes,  et  le  chasteau  de  Meung  sur  Yevre  cin- 
quante, avec  l'appoinctement  des  capitaines  et  lieute- 
nants. Déclarons  en  outre  que  pour  l'advenir  il  n'y 
aura  autre  gouverneur  ny  lieutenant  gênerai  pour 
nous  audit  pays  de  Berry  que  ledict  sieur  de  La  Chas- 
tre et  le  baron  son  fils,  sur  survivance  l'un  de  l'autre, 
revoquans  tous  pouvoirs  et  commissions  qui  auroient 
cy-devant  este'  expedie'es  à  quelques  autres  personnes 
que  ce  soit,  et  ordonnons  en  ce  faisant  que  toutes  les 
villes,  places,  chasteaux  et  forteresses  qui  sont  au 
dedans  dudit  gouvernement  de  Berry  seront  remises 
soubs  l'authorité  desdits  sieurs  de  La  Chastre  père  et 
fils,  et  que  toutes  garnisons  estans  dans  lesdites  places 
en  seront  ostées ,  tant  d'une  part  que  d'autre,  dans 
huict  jours  après  la  publication  des  présentes,  fors  et 
excepté  celles  qui  sont  cy-dessus  mentionnées. 

Devant  que  de  parler  du  sacre  du  Roy  à  Chartres, 
voyons  ce  que  fit  le  duc  de  Nevers  à  Rome,  et  comme 

il  prit  congé  du  Pape.  Nous  avons  dit  l'an  passé  que 
Sa  Saincteté  l'avoit  remis  à  une  audience  particulière 
au  second  jour  de  ceste  année.  Ce  jour  venu,  qui  esloit 
un  dimanche,  le  duc  fut  introduit  pour  parler  au 
Pape,  auquel  il  dit  : 

Que  le  désir  qu'il  avoit  de  rapporter  à  son  lloy  la 
précise  response  de  la  volonté  de  Sa  Saincteté,  et  n'y 
faillir  aucunement,  l'avoit  fait  l'importuner  par  plu- 
sieurs fois  de  la  luy  faire  donner  par  escrit,  puis  que 
le  Roy  luy  avoit  escrit  deux  lettres  de  sa  main,  une 
desquelles  il  luy  avoit  présentée;  aussi  qu'il  ne  pou- 
voit  se  charger  d'aucune  response  verbale,  puis  que  Sa 
Saincteté  ne  luy  donnoit  lettre  de  créance.  Le  Pape 
lors  luy  dit  :  «  Je  ne  suis  résolu  de  vous  donner  au- 
cune response  par  escrit  par  ce  que  j'ay  sceu  cjue 
l'on  a  bruslé  à  Tours  les  bulles  et  autres  actes  que  les 
papes  mes  prédécesseurs   ont  envoyé  en  France  :  je 
ne  veux  pas  qu'il  en  advienne  de  mesmes  de  ce  que 
je  vous  baillerois  par  escrit.  Davantage,  je  trailte  or- 
dinairement d'affaires  importans  avec  l'ambassadeur 
dJ'^spagne  et  autres;  ils  ne  me  tlemandent  rien  par  es- 
crit. J'ay  esté  en  Pologne  et  autres  lieux  pour  négoces 
importans  pour  lesquels  on  ne  m'a  rien  donné  par  es- 
crit :  il  vous  doit  suffire  donc  de  ce  que  je  vous  dis  ver- 
ballement.  »  A  quoy  le  duc  luy  respondil  :  «  Je  sçay 
fort  bien  qu'en  affaires  qui  se  traittent  pour  simples 
recommandations  et  autres  semblables  négoces,  l'on 
ne  se  soucie  de  retirer  response  par  escrit;  mais,  puis 
(juc  vous  avez  receu  deux  lettres  cscrites  de  la  main  tlu 
Roy  mon  soigneur,   et  deux  mémoriaux  (juc  je  vous 
ay  baillez,  et  vous  ayant  parlé  bien  amplement  de  la 
<:onvcrsion  et  absolutiiMi   et  des   couunandcmens  de 
4'-'--  lu 

l'Eglise  que  Sa  Majesté  désire  avoir  de  Vostre  Sainc- 
teté  pour  faire  le  salut  de  son  ame,  et  par  là  tesmoi- 
gner  l'ardent  désir  qu'il  a  d'estre  reconcilié  avec  le 
Sainct  Siège,  il  me  semble  que  vous  me  devez  donner 
un  petit  mot  de  response  afin  d'esclaircir  mon  Roy  de 
vostre  volonté  et  de  ce  qu'il  a  à  faire  aussi,  pour  ne 
rendre  mon  voyage  inutile.  Quant  à  la  doute  que  Vos- 
tre Saincteté  a  qu'en  France  l'on  face  quelque  mespris 
de  ce  que  vous  me  baillerez  par  escrit,  comme  on  a 
faict  de  la  response  que  le  père  Alexandrin  Hebrahin 
avoit  donnée  de  vostre  part  à  M.  le  cardinal  de  Gondy, 
cela  ne  peut  estre,  par  ce  que  si  Vostre  Saincteté  es- 
time que  la  response  qu'il  vous  plaira  de  me  faire  est 
convenable  à  la  qualité  de   vicaire  de  Dieu,  et  par 
conséquent  juste  et  raisonnable,  vous  ne  devez  point 
craindre  de  me  la  bailler  par  escrit  pour  justifier  vos 
actions  à  l'endroit  de  tout  le  monde  ;  car,  estant  bonne 
et  saincte ,  elle  ne  sera  mesprisée  et  bruslée.  Si  aussi 
Vostre  Saincteté  estime  qu'elle  ne  soit  telle  qu'il  ap- 
partient à  la  qualité  de  juste  juge  et  père  miséricor- 
dieux, et  double  qu'elle  ne  soit  trouvée  mauvaise,  il 
me  semble  que  vous  la  devez  corriger  comme  il  ap- 
partient. 

«  Le  respect  et  honneur  que  le  Roy  mon  seigneur 
vous  a  porté  depuis  dix-huit  mois  en  çà,  a  esté  cause 
qu'il  a  empesché  que  les  parlemens  n'ayent  faict  quel- 
que grande  déclaration  sur  le  pouvoir  que  Vostre 
Saincteté  a  donné  à  M.  le  cardinal  de  Plaisance,  pour 
assister  à  une  eslection  de  roy  si  contraire  et  préju- 
diciable à  son  auctorité,  ayant  voulu  postposer  son 
particulier  interest  au  respect  qu'il  vous  porte,  et  par 
ce  il  delTendit  au  parlement  de  Tours  et  à  tous  les  au- 

très  de  faire  aucun  ari'est,  comme  est  leur  coustume, 
pour  soustenir  les  droits  de  la  couronne;  tellement 
qu'il  n'y  a  eu  que  celuy  de  Chaalons  qui  ait  fait  quel- 
que déclaration  auparavant  que  d'avoir  sceu  la  volonté' 
de  Sa  Majesté',  laquelle  luy  ayant  esté  envoye'e,  il  n'a 
passe'  outre  à  faire  la  grande  déclaration  qu'il  avoit  ar- 
resté  par  le  premier  arrest-  Enquoy  Vostre  Sainclete' 
doit  cognoistre  la  bonté  de  mon  Roy  et  l'affection  qu'il 
vous  a  portée,  laquelle  je  vous  diray  encores  qu'il  n'a 
voulu  perdre,  ores  que  vous  et  vostre  légat  à  Paris 
ayez  depuis  continué  à  luy  en  donner  de  grandes  oc- 
casions, comme  il  se  peut  voir,  outre  ledit  pouvoir,  par 
les  lettres  et  actes  qui  ont  esté  faicts  à  Paris  :  ce  qui  me 
semble,  Père  Sainct,  devoir  vous  induire  à  addoucir 
vostre  rigueur  en  son  endroict,  considérant  que  la 
bonne  volonté  que  Sa  Majesté  porte  à  vostre  personne 
provient  d'un  cœur  franc  et  généreux,  et  non  d'aucun 
sien  particulier  interest,  outre  que  Vostre  vSaincteté  fe- 
roit  un  œuvre  méritoire  que  de  recevoir  un  prince  de 
telle  importance,  qui  peut  attirer  par  son  exemple  et 
auctorité  les  milliers  d'ames  desvoyées.  »  A  ces  mots 
le  duc  se  remit  à  genoux  aux  pieds  du  Pape,  le  sup- 
pliant d'interiner  sa  requeste. 

Sa  Saincteté  persistant  en  sa  première  resolution,  et 
disant  ne  vouloir  croire  que  la  conversion  du  Koy  fust 
bonne,  ledit  sieur  duc  le  supplia  de  luy  déclarer  ce 
qu'il  pretendoit  et  desiroit  que  Sa  Majesté  fîstpour  la 
luy  tesmoigner  cstre  bonne,  et  la  rendre  contente  de 
ses  actions.  Surquoy  Sa  Saincteté  luy  dit  :  «  (^u'il 
face  le  contraire  de  ce  qu'il  a  faict  cy-devant.  »  A  quoy 
le  duc  rcspondil  :  «  il  a  cy-devant  faict  des  choses 
(ju'il  luy  est  impossible  de  faire  maintenant  le  con- 

traire;  il  n'est  pas  théologien  pour  sçavoir  quelles  œu- 
vres il  doit  faire  pour  se  préparer  à  meritei'  la  grâce 
de  Vostre  Sainctete'.  »  Le  Pape  répliqua  ;  «  Il  y  a  en 
France  des  théologiens  capajjles  pour  le  luy  dire.  » 
Lors  le  duc  supplia  Sa  Sainctete'  de  luy  dire  si  elle  se 
rapporteroit  à  ce  que  lesdits  théologiens  luy  diroiont. 
A  quoy  le  Pape  ne  luy  ayant  rien  respondu ,  le  duc, 
reprenant  la  parole,  luy  dict  :  «  Je  ne  sçay  donc  quel 
conseil  donner  à  mon  Roy  pour  bien  faire,  puis  qu'il 
ne  vous  plaist  de  me  déclarer  les  œuvres  préparatoires 
qu'il  doit  faire  pour  le  salut  de  son  ame,  et  cela  est 
le  jctter  en  desespoir;  ce  que  jamais  n'a  voulu  faire 
Jesus-Christ,  qui  est  allé  rechercher  les  pécheurs  pour 
les  enseigner  et  donner  occasion  de  se  convertir.  » 
Surquoy  le  Pape  dit  au  duc  :  «  Je  ne  suis  tenu  de  les 
luy  delarer.  a  Puis,  ayant  allégué  quelque  exemple  de 
la  Saincte  Escriture  à  ce  propos,  le  duc  luy  respondit  : 
«  Avec  vostre  permission,  je  vous  diray  qu'il  me  sem- 
ble que  les  sermons  des  prédicateurs  ne  tendent  qu'à 
instruire  le  peuple,  et  à  luy  proposer  les  œuvres  pré- 
paratoires pour  sauver  leurs  âmes  ;  ce  que  j'estime  que 
Vostre  Sainctete  doit  faire  à  l'endroict  de  mon  Roy, 
pour  n'estre  pas  moins  tenu  envers  luy,  sous  peine  de 
péché  mortel,  qu'est  le  père  d'assister  ses  enfans  de  con- 
seil pour  le  salut  de  leur  ame,  ainsi  qu'il  est  déclaré 
par  les  œuvres  de  miséricorde ,  qui  sont  plus  notoires 
à  Vostre  Sainctete  qu'à  moy.  »  Surquoy  le  Pape  dit  au 
duc  :  «  Navarre  sçait  bien  ce  qu'il  doit  faire  sans  que 
je  luy  die,  et  ne  suis  point  tenu  luy  déclarer  les  œuvres 
préparatoires;  j'ay  faict  consulter  cest  alfaire  par  des 
théologiens,  et  ne  veux  passer  plus  avant.  »  Le  duc 
voyant  que  le  Pape  estoit  ferme  en  sa  resolution ,  il  luy 

demanda  si  Sa  Saincteté  entendoit  que  le  Roy  son  mais- 
tre  allast  cy-après  à  la  messe,  comme  il  avoit  faict  cy 
devant,  et  y  receust  le  précieux  corps  de  nostre  Sau- 
veur, ou  bien  s'il  s'en  abstiendroit.  A  ceste  demande 
le  Pape  ne  fit  aucune  response.  Le  duc,  ayant  cognu 
qu'il  l'avoit  trouve'e   de  grande  importance,  afin  de 
donner  loisir  à  Sa  Saincteté  d'y  penser  ne  voulut  insis- 
ter d'avantage  sur  l'heure  d'en  sçavoir  sa  resolution. 
Et,  continuant  son  propos,  il  luy  remonstra  aussi  qu'il 
y  avoit  plusieurs  eveschez  et  abbayes  vaccantes,  grande 
partie  desquelles  estoient  dans  les  villes  et  pays  de  l'o- 
beyssance  du  Roy,  et  maintenant  tenues  par  des  œco- 
nomats,  sans  que  l'ordre  et  règle  ecclésiastique  y  fust 
gardé  comme  il  appartenoit,  et  que  le  desordre  estoit 
encore  plus  grand  aux  eveschez,  où  il  n'y  avoit  per- 
sonne pourveu  ,  par  ce  qu'il  ne  s'y  faisoit  de  cresme  ny 
de  prestres,  dont  la  })luspart  des  pairoisses  demeu- 
roient  sans  curez,  et  que  ceux  que  le  Roy  avoit  nom- 
mez à  Sa  Saincteté  s'estoient  disposez  d'envoyer  vers 
luy  après  son  retour  pour  obtenir  les  bulles,  lesquels 
maintenant  difiereroient  de  ce  faire,  le  voyans  retour- 
ner en  France  avec  une  despesche  si  contraire  à  leur 
attente,  qui  proprement  fermoit  la  porte  à  tous  les 
François  royaux  de  recourir  au  Sainct  Siège;  et  par- 
lant qu'il  plust  à  Sa  Saincteté  de  luy  dire  sur  cela  sa 
volonté  pour  la  rapporter  en  France,  à  cause  qu'il 
craignoit  qu'il  ne  fust  remis  en  avant  et  possible  em- 
brassé certain  règlement  qui  avoit  esté  cy  devant  dressé 
louchant  l'expédition  desdites  bulles,  pour  estrc  gardé 
par  fornxe de  provision,  et  jusquesàcequc  Grégoire  qua- 
torziesmc  cust  adoucy  sa  rigueur  et  scvcritéà  l'endroict 
du  Roy  et  de  tant  de  bons  catholiques  «pii  le  servoienl, 

et  qu'il  fust  délivré  du  très  pernicieux  conseil  espa- 
gnol qui  le  detenoit  enveloppé,  et  luy  faisoit  faire  ce 
qu'il  vouloit,  et  consequemment  fust  mieux  conseillé; 
lequel  règlement  pour  lors  avoit  esté  rejecté  par  l'ad- 
vis  de  plusieurs  personnages  d'honneur,  sur  l'espérance 
que  l'on  avoit  pris  que  Sa  Saincteté  embrasseroit  la 
paix  de  la  France,  laquelle  espérance  estant  perdue 
par  son  retour,  seroit  cause  de  faire  maintenant  effec- 
tuer ce  reiglement,  chose  qu'il  recognoissoit  fort  bien 
qui  apporteroit  beaucoup  de  desplaisir  à  Sa  Saincteté 
et  de  grands  desordres  en  l'Eglise,  lesquels,  en  son  par- 
ticulier, luy  faisoient  hérisser  les  cheveux  et  trembler 
le  cœur  à  y  penser  seulement,  pour  s'en  veoir  le  por- 
teur par  ordonnance  de  Sa  Saincteté,  et  toutesfois  sans 
sa  coulpe,  le  suppliant  de  luy  dire  comme  il  entendoit 
que  l'on  eust  à  se  gouverner  pour  le  regard  desdictes 
bulles.  A  quoy  le  Pape  luy  respondit  qu'il  ne  pou- 
voit  les  faire  depescher  à  la  nomination  de  Navarre, 
pour  ne  l'estimer  roy  ;  et  neantmoins  que  sur  tout  ce 
qu'il  luy  avoit  parlé  il  y  penseroit,  et  puis  luy  feroit 
scavoir  sa  volonté.  Avec  telle  responce  le  duc  se  licen- 
cia d'avec  le  Pape  ledit  soir  du  dimanche  deuxiesme 
de  janvier. 

Le  vendredy  ensuivant  le  cardinal  de  Toledo  vint 
trouver  le  duc  de  la  part  du  Pape,  et  luy  dit  que 
Sa  Saincteté  ne  se  tenoit  point  obligé  de  luy  bailler 
rien  par  escrit,  par  ce  qu'il  ne  pretendoit  pas  qu'il  luy 
eust  dit  aucune  chose  de  la  part  de  Navarre,  luy  ayant 
mandé,  auparavant  son  arrivée  à  lîome,  qu'il  estoit  ré- 
solu de  ne  le  recevoir  comme  ambassadeur,  et  partant 
qu'il  ne  vouloit  recevoir  de  la  part  de  Navarre  ce  qu'il 
avoit  traicté  avec  luy,  ains  de  la  sienne  seule,  comme 

par  forme  d'un  propos  familier  t'ait  entr'eux-dcux. 
Le  duc  trouva  ceste  rcsponse  fort  estrange,  et  en 
demeura  estonne',  et  supplia  ledit  cardinal  de  luy  dé- 
clarer bien  particulièrement  si  l'intention  de  Sa  Sainc- 
teté  estoit  telle  ,  lequel  luy  dit  par  plusieurs  fois  cpie 
telle  estoit  la  volonté'  du  Pape.  Lors  le  duc  luy  dit 
qu'il  trouvoit  ceste  resolution  si  estrange  et  contraire 
à  son  attente  et  à  l'occasion  de  sa  venue,  qu'il  en  de- 
mouroit  tout  confus  en  son  esprit ,  et  qu'il  luy  sendjloit 
que  ce  fussent  jeux  d'enfans,  n'ayant  jamais  ouy  dire 
que  l'on  deust  fermer  la  bouche  aux  desvoyez  de  la 
religion  desirans  de  se  convertir  en  la  recognoissance 
du  Sainct  Siège,  et  que  ceste  response  pour  tout  certain 
mettroit  au  desespoir  beaucoup  de  personnes  ;  pour 
luy,  qu'il  souhaittoitde  s'estre  rompu  une  jambe  avant 
son  partement  de  France,  afïin  de  n'estre  reduict  d'y 
porter  une  response  si  estrange,  considérant  le  scan- 
dale cy-devant  advenu  en  Allemagne  et  ailleurs  pour 
les  occasions  que  chacun  sçavoit  ,  et  qu'il  estoit  con- 
traint de  luy  dire  que  si  Sa  Saincteté  vouloit  imiter 
Jesus-Christ,  duquel  il  estoit  vicaire,  il  devroit  j)lus- 
tost  aller  rechercher  les  âmes  esgarées  pour  les  rame- 
ner eu  l'Eglise  de  Dieu ,  que  non  pas  de  chasser  au 
loing  celles  qui  s'y  presentoient.  A  quoy  le  cardinal 
luy  respondit  que  Jesus-Christ  n'estoittenu  d'aller  re- 
cherchei' les  desvoyez,  ains  au  contraire  qu'il  aToil 
voulu  que  l'on  s'addressast  à  ses  disciples  pour  les  in- 
troduire à  luy,  comme  les  gentils  lirent  à  sainct  André. 
A  ce  mot  le  duc  luy  dit  :  «  Monsieur,  vous  prenez 
sainct  Andié  pour  sainct  l'hilippes;  mais  ccst  exem- 
ple-là est  seul  en  l'Evangile.  Au  contraire  il  y  en  a 
plusieurs   autres    (jui  tesmoignent  comme  l'on  s'esl 

.iddressé  tout  droict  à  Jesus-Clirist,  voire  que  luy  mes- 
mes  est  allé  chercher  les  pécheurs  pour  les  acheminer 
à  la  vraye  cognoissance  de  Dieu  et  de  luy.  3Iais,  puis 
que  SaSainctetéa  pris  ceste  resolution,  et  qu'il  y  veut 
persister,  je  n'ay  que  faire  de  la  débattre  d'avantage  5 
mais  seulement  je  déplore  la  misère  qui  adviendra  à 
nostre  France  par  la  rage  des  soldats  qui  est  très- 
grande,  et  eucores  plus  parmy  ceux  de  la  ligue  que 
non  pas  parmy  les  royaux.  »  Le  cardinal,  en  souz- 
riant,  dit  au  duc  qu'il  ne  sçavoit  qu'y  faire.  Ce  que 
voyant  le  duc,  il  luy  dit  :  «  Rions  tous  hardiment;  car 
dans  peu  de  jours  nous  serons  les  premiers  à  gémir,  et 
puis  vous  serez  contraint  d'en  faire  de  mesme.  »  Le 
cardinal ,  s'excusant  de  tel  acte ,  luy  dit  qu'il  avoit  prou 
de  regret  des  maux  qui  advicndroient,  mais  qu'il  de- 
sireroit  les  pouvoir  empescher.  Le  duc  luy  ayant  de- 
mandé s'il  avoit  point  charge  de  Sa  Saincteté  de  luy 
déclarer  les  œuvres  préparatoires  qu'il  entendoit  que 
le  Roy  son  maislre  fist  pour  luy  donner  espérance  de 
le  recevoir  au  giron  de  l'Eglise  de  Dieu  ,  comme  aussi 
s'il  iroit  à  la  messe  ou  non,  et  quelle  estoit  son  inten- 
tion sur  les  expéditions  des  bulles,  ledit  sieur  cardinal 
luy  dit  qu'il  n'avoit  aucune  charge  de  Sa  Saincteté 
de  luy  en  dire  aucune  chose,  par  ce  qu'il  ne  vouloit 
aucunement  se  sousmettre  à  donner  conseil  à  Navarre, 
ains  le  laisser  faire  de  luy  mesme. 

Le  duc,  voyant  qu'il  ne  pouvoit  pour  lors  avoir  au- 
tre response,  supj)lia  ledit  cardinal  de  raporter  au 
Pape  ce  qu'il  luy  avoit  dit  :  ce  qu'il  promit  de  faire. 
Mais  le  duc  ayant  attendu  jusques  au  9  de  janvier  l;t 
responce  dudit sieur  cardinal,  et  n'en  ayant  receu  au- 
cune, il  cognutbien  (ju'il  n'en  auioit  point  d'autre,  et 

(jiie  l'on  ne  desiroitque  l'amuser,  selon  l'advis  ap[)orté 
(le  Paris  par  le  prélat  Montorio,  comme  nous  l'avons 
dit.  Il  envoya  le  sieur  de  Nivolon  vers  le  maistre  de 
la  chambre  du  Pape  pour  supplier  Sa  Saincteté  de 
trouver  bon  que  le  lundy  il  allast  prendre  congé  de 
luy  et  luy  baiser  les  pieds  avec  son  fils  et  les  gentils- 
hommes qui  s'en  retournoient  en  France. 

Le  lundy  matin,  le  maistre  de  la  chambre  du  Pape 
ayant  envoyé  dire  audit  sieur  duc  qu'il  allast  trouver 
Sa  Saincteté,  le  duc  y  fut,  accompagné  de  son  fils 
et  des  gentils-hommes  qui  estoient  venus  de  France 
avec  luy.  Introduit ,  il  dit  à  Sa  Saincteté  que  son  sé- 
jour à  Rome  ne  luy  pouvant  plus  donner  espérance  de 
rapporter  meilleure  expédition  que  celle  qu'il  avoit 
plu  à  Sa  Saincteté  de  luy  bailler,  qu'il  estoit  résolu  de 
s'en  retourner  en  France  rendre  le  devoir  qu'il  devoit 
à  son  Roy  et  à  sa  patrie ,  et  partant  qu'il  estoit  venu 
j)rendre  congé  de  luy  pour  luy  dire  qu'il  s'en  alloit 
fort  bien  content  de  la  gracieuse  façon  de  laquelle  il 
luy  avoit  pieu  de  traicter  avec  luy  pour  son  regard 
particulier,  mais  très-mal  content,  voire  avec  un  de- 
sespoir incroyable  de  la  rigoureuse  et  sevcre  resolu- 
tion qu'il  avoit  faict  sur  ce  qu'il  avoit  traicté  avec  luy 
louchant  la  conversion  de  son  Roy,  n'ayant  voulu  re- 
cevoir pour  asseurances,  ce  qu'il  avoit  offert  de  signer 
de  son  propre  sang,  que  son  Roy  elfectucroit  de  tout 
son  pouvoir  les  commandemens  qu'il  plairoit  à  Sa 
Saincteté  de  luy  donner  pour  pénitence  de  son  péché, 
ny  prendre  pour  la  caution  ,  qu'il  luy  avoit  offert ,  son 
fils  uni(|ue  en  ostage,  pour  le  tenii-  prisonuier  dans  le 
chasteau  Sainct  Ange  ;  qu'il  prevoyoit  i)ien  que  ccslc 
rigueur  apportcroit  de  sinistres  accidens  (;tà  la  I-Vance 

et  ailleurs,  et  qu'il  eustplustost  désiré  d'estre  mort  en 
la  grâce  de  Dieu ,  que  de  se  voir  réduit  h  un  efiect  si 
contraire  à  son  intention;  mais,  puis  que  son  mal-iieur 
l'y  avoit  achemine',  qu'il  n'y  pouvoit  faire  autre  chose, 
sinon  de  le  prendre  en  patience.  Sa  Sainctete'  luy  res- 
pondit  qu'il  voudroit  avoir  occasion  de  faire  mieux 
qu'il  ne  faisoit,  et  de  mettre  la  paix  en  France  avec 
l'honneur  de  Dieu ,  et  que,  s'il  ne  tenoit  qu'à  se  faire 
coupper  les  bras  et  les  jambes,  il  le  feroit  très-volon- 
tiers, mais  qu'il  ne  voyoit  rien  qui  le  deust  induire  à 
faire  ce  dont  ledit  duc  l'avoit  supplie',  et  quand  il  le 
verroit  qu'il  le  feroit.  Surquoy  le  duc  luy  dit  qu'il 
pensoit  luy  avoir  cy-devant  dit  assez  de  cho  ses  pour 
l'induire  à  accorder  la  très-liumlile  supplication  qu'il 
luy  avoit  faicte,  mais,  puisqu'il  n'avoit  voulu  y  avoir 
esgard,  qu'il  ne  l'en  importuneroit  davantage,  et  sup- 
plioit  seulement  Dieu  qu'il  luy  plust  de  l'inciter  à 
prendre  meilleure  resolution  qu'il  n'avoil  laict;  qu'en 
s'en  allant  il  ne  demeureroit  à  Home  ny  ambassadeur, 
ny  agent,  ny  secrétaire,  qui  pust  parler  un  mot  des 
affaires  de  la  France,  tellement  qu'il  voyoit  que  Sa 
Sainctete'  seroit  encores  plus  mal  informe'  qu'il  ne  l'a- 
voit  esté  par  le  passé,  mesmes  par  le  cardinal  de  Plai- 
sance, du  tout  ennemy  du  Roy  et  des  princes  et  sei- 
gneurs catholiques  qui  le  suy  voient  ;  ce  qui  seroit  le 
vray  moyen  de  maintenir  tous] ours  Sa  Sainctete  en 
une  haine  et  mauvaise  opinion  du  Roy  et  de  ses  obeys- 
sants  sujects ,  ainsi  qu'il  se  pouvoit  recognoistre  par 
l'intelligence  grande  et  secrette  entre  ledit  cardinal  et 
le  patriarche  d'A.lexandriequi  estoit  nonce  de  Sa  Sainc- 
tete en  Espagne,  lesquels  estoient  plustost  ministres  du 
roy  Catholique  que  de  luy,  chacun  d'eux  s'entendant 

])ien  pour  faire  les  affaires  de  ce  Boy,  ainsi  qu'il  se  pou- 
voit  cognoistre  par  la  copie  de  la  lettre  dudict  patriar- 
che addressante  audit  cardinal,  en  laquelle  on  voyoit 
la  diligence  que  ledict  patriarche  faisoit  pour  pour- 
chasser la  ruyne  de  la  France,  à  laquelle  il  employoit 
l'authorité  de  Sa  Saincteté,  en  disant  qu'il  ne  se  pou- 
voit  faire  plus  grande  poursuitte  envers  le  roy  d'Espa- 
gne pour  l'affaire  de  la  France  que  ce  que  Vostre 
Saincteté  faisoit  :  ce  que  neantmoins  le  Roy  son  sei- 
gneur n'avoit  voulu  croire. 

Sur  les  propos  qu'ils  eurent  touchant  ceste  lettre, 
le  duc  veriffia  à  Sa  Saincteté'  que  ledit  cardinal  de 
Plaisance  mesmes  avoit  escrit  à  Rome  plusieurs  choses 
qui  s'estoicnt  passées  en  France  au  contraire  de  la  vé- 
rité; plus,  il  le  fit  ressouvenir  des  lettres  que  ce  mesme 
cardinal  avoit  escrites  à  Sa  Saincteté,  l'advertissant 
qu'il   failloit  excommunier  messieurs  les  princes  du 
sang  et  tous  les  catholiques  qui  servoient  le  Roy  :  ce 
que  Sa  Saincteté  par  sa  prudence  n'avoit  voulu  faire, 
luy  ayant  mandé  au  mois  de  may  dernier  qu'il  ne  trou- 
voit  bon  ny  l'un  ny  l'autre;  plus,  que  ledit  cardinal  de 
Plaisance  avoit  déclaré  à  Paris,  au  mois  de  juillet  der- 
nier, (jue  l'intention  de  Sa  Saincteté  estoit  que  M.  de 
Guise  fust  esleu  roy,  et  en  avoit  présenté  un  certain 
escrit  qu'il  soustenoit  venir  de  la  part  de  Sadite  Sainc- 
teté, alfin  de  violenter  l'eslection  qu'eussent  voulu  faire 
les  députez  de  leur  assemblée  d'estats,  suppliant  le 
Pape  de  n'adjouster  plus  de  foy  à  tout  ce  que  ledit  car- 
dinal luy  escriroit  des  affaires  de  France. 

Sa  Saincteté  ayant  pris  la  copie  de  la  susdite  lettre 
que  le  patriarche  d'Alexandrie  escrivoit  audit  cardinal 
de  Plaisance,  il  dit  au  duc  ju'il  la  verroit  et  qu'il  n'ou- 

))lieroit  de  faire  tous  bons  offices  pour  remédier  aux 
alFaires  de  la  France ,  et  que,  s'il  y  envoyoit  quelqu'un, 
il  luy  donneroit  charge  de  parler  à  luy,  l'asseuranl 
qu'il  avoit  très-bonne  intention  de  bien  faireà  la  France  ; 
plus,  que  s'il  luy  escrivoit  il  l'auroit  agréable  etluife- 
roit  response. 

Ces  propos  achevez,  le  fils  du  duc  vint  baiser  les 
pieds  de  Sa  Saincteté  pour  se  licencier,  auquel  le  Pape 
donna  une  croix  d'or  avec  quelques  esmeraudes,  dans 
laquelle  estoient  quelques  reliques  de  la  vraye  croix, 
et  aussi  un  chappellet  qu'il  luy  mit  au  mesme  instant 
au  col  :  la  valeur  dudit  présent  estoit  d'environ  trois 
ou  t|uatre  cens  escus  ,  les  reliques  oste'es.  Après  que 
ledit  prince  fils  eut  baisé  les  pieds  de  Sa  Saincteté,  sur- 
vindrent  les  autres  gentils  hommes  françois  qui  en 
fuent  de  mesme,  et  après  eux  le  duc  les  baisa  pour 
rendre  le  dernier  devoir  de  son  voyage  ,  et  en  ce  fai- 
sant il  print  congé  de  Sa  Saincteté, 

Avant  que  le  duc  de  Nevers  partist  de  Rome,  le  Pape 
le  fit  visiter  par  messieurs  les  cardinaux  ses  nepveux , 
et  aucuns  mesmes  ont  tenu  que  ]M.  l'evesque  du  Mans 
fut  introduit  pour  parler  en  secret  à  Sa  Saincteté. 
Toutesfois  le  duc  s'en  alla,  fort  mal  satisfaict  du  Pape, 
le  quinziesme  de  janvier.  Il  rencontra  M.  le  cardinal 
de  Joyeuse  et  le  baron  de  Senescey  qui  s'en  alloient  à 
Home  de  la  part  du  duc  de  Mayenne  et  du  parly  do 
l'union.  A  leur  rencontre  les  cérémonies  de  la  cour  fu- 
rent oubliées  de  part  et  d'autre,  les  uns  passans  d'un 
costé  du  chemin  ,  les  autres  de  l'autre.  Le  duc  alla  à 
Florence ,  à  Venizc  et  à  Mantoue,  où  il  fut  receu  par 
tout  fort  magnifiquement,  et  de  là  il  retourna  en 
FVance.  Quant  au  cardinal  de  Joyeuse,  il  eut  audience 

le  24 de  janvier;  mais  ayant  demandé  secours  an  Pape, 
tant  d'hommes  que  d'argent ,  il  eut  pour  response 
(pi'il  ne  pouvoit  de  rien  résoudre  qu'il  n'eust  eu  l'ad- 
vis  du  roy  d'Espagne  sur  les  expediens  pour  maintenir 
la  religion  catholique  en  France;  pour  l'argent,  qu'il 
n'en  pouvoit  plus  bailler  à  cause  de  la  guerre  des 
Turcs  en  Hongrie.  C'est  assez  sur  ce  suljject;  retour- 
nons en  France  voir  ce  qui  se  passa  au  sacre  du 
Roy. 

8a  Majesté  se  désirant  conformer  aux  loiiables  cous- 
tumes  de  plusieurs  roys  ses  prédécesseurs,  et  suyvant 
icelles  estre  sacré  à  Rheims,  qui  est  la  ville  où  les  roys 
de  France  ont  de  coustume  d'estre  oingts  et  sacrez,  la- 
([uelle  estoitlors  possédée  par  ceux  de  l'union  (jui  per- 
sistoient  en  leur  opiniastreté  et  rébellion  ,  il  fut  in- 
formé qu'il  pouvoit  licitement,  et  non  sans  exemple  de 
ses  prédécesseurs,  se  faire  sacrer  ailleurs,  n'estant  pré- 
cisément astrainct  de  recevoir  la  saincte  onction  en 
l'église  de  Rheims,  ny  par  les  mains  de  l'archevesque 
du  lieu,  pour  les  raisons  à  plein  déduites  par  Yvo , 
evesque  de  Chartres,  au  sacre  du  roy  Louys  le  GrosCO, 
faict  à  Orléans  par  l'archevesque  de  Sens  et  ses  suffra- 
gans,  en  l'an  i  io8.  Il  choisit  sur  toutes  autres  églises 
celle  de  Chartres  pour  la  peculiere  dévotion  que  ses 
ancestres,  ducs  de  Vendomois,  comme  diocésains  et 
principaux  parroissiens,  y  avoient  tousjours  porté,  et 
de  tout  temps  eu  pcculier  archidiacre  pour  la  direction 
spirituelle  de  leur  pays,  avec  chappelle  propre,  ser- 
vice divin,  et  obits  annuellement  faicts  en  ladite  église 

(0  ^11  sacre  du  roy  Louj  s ic  Gros.  Louislc  Gros  fui  sarrcà  Orliaiis , 
jiarcc  (|u'il  y  avoit  alors  un  schisme  clans  l'église  de  Reims  au  sujet  tic 
iloux  prclcntlaus  à  rcl  arclii'vi'clu-. 

de  Chartres  à  leur  intention  au  lendemain  des  cinq 

festes  de  Nostre  Dame. 

Avant  l'arrivée  de  Sa  Majesté  à  Chartres  on  prépara 
en  toute  diligence  ce  qui  estoit  nécessaire  pour  une  si 
sacrée  cérémonie. 

Premièrement  le  chœur  fut  paré  et  tendu  dé  très- 
riche  tapisserie ,  et  mise  une  chaise  devant  le  grand 
autel  pour  l'evesque  qui  officieroit.  Vis  à  vis  de  ladite 
chaise,  environ  neuf  ou  dix  pieds  en  arrière,  fut  dressé 
un  haut  dais  eslevé  de  demy  pied,  et  deux  toises  et 
demie  en  quarré,  couvert  de  tapis  de  soyc,  et  posée 
dessus  une  autre  chaise  très-riche,  avec  un  dais  et  ciel 
de  très-excellente  broderie.  Entre  lesdites  chaises  es- 
toit  un  apuy  d'oratoire  couvert  d'un  drap  de  toille 
d'argent  damassée  à  feuillages  rouges,  et  deux  carreaux 
de  mesme,  dont  l'un,  et  le  plus  bas,  estoit  de  longueur 
d'environ  cinq  quartiers,  pour  servir  à  Sa  Majesté  et  à 
l'evesque  officiant  lors  qu'il  conviendroit  se  prosterner 
durant  le  chant  de  la  letanie.  Derrière  la  chaise  pré- 
parée pour  le  Txoy  fut  dressée  une  escabelle  couverte 
de  satin  bleu  semée  de  fleurs  de  lys  d'or  pour  faire  seoir 
celuy  qui  representeroit  M.  le  connestable.  Environ 
trois  pieds  plus  arrière  fut  posée  une  autre  escabelle  pa- 
rée comme  la  précédente  pour  M.  le  chancellier.  Plus 
arrière ,  environ  trois  pieds,  fut  mise  une  selle  couverte 
de  mesme  pour  messieurs  les  grand  -  maistre ,  grand- 
chambellan  et  premier  gentil-homme  de  la  chambre  qui 
dévoient  seoir  ensemble.  A  la  dextre  dudit  autel  fut 
préparée  une  grande  forme  couverte  de  tapis  pour  mes- 
sieurs les  pairs  ecclésiastiques,  et  une  autie  derrière 
eux  pour  les  prélats  n'estans  occupez  au  ministère  du 
sacre.  En  mesme  endroict  estoit  un  autre  banc,  tant  pour 

messieurs  du  conseil d'Estat,  dérobe  longue,  (jue  pour 
messieurs  les  présidents  et  conseillers  du  parlement  de 
Paris  transfère' pour  les  troubles  à  Tours,  et  qui  estoient 
mandez  par  le  Pvoy  pour  assister  à  ceste  cérémonie.  Le 
lieu  de  la  grande  chaise  pontificale  fut  reserve'  pour  mes- 
sieurs les  secrétaires  d'Estat.  Au  costé  senestre  dudit  au- 
tel fut  aussi  parée  une  longue  selle  pour  messieurs  les 
pairs  laiz.  Derrière  eux  en  fut  mise  une  autre  pour  mes- 
sieurs les  ambassadeurs;  outre  ce  un  pavillon  pour  ouyr 
le  Roy  en  confession  auriculaire.  Au  mesme  rang  l'on 
dressa  un  banc  pour  les  seigneurs  qui  seroient  députez 
à  recevoir  la  couronne  royale  et  descharger  le  Roy  de 
son  sceptre  et  main  de  justice,  tant  à  l'offrande  qu'à  la 
communion,  et  toutesfois  que  requis  seroit.Vers  le  jubé, 
derrière  ledit  banc,  furent  mis  autres  sièges  pour  mes- 
sieurs les  chevaliers  du  Sainct  Esprit  et  autres  sei- 
gneurs, tant  des  affaires  que  du  conseil.  Outre  ce  furent 
dressez  eschaffauts  à  l'entour  du  dedans  du  chœur  avec 
quatre  grands  escaliers  de  bois  pour  y  monter  par  de- 
hors. Le  plus  prochain  de  la  main  dextre  fut  réservé 
pour  les  princesses ,  dames  de  la  cour  et  damoiselles 
de  leur  suitte,  ensemble  pour  les  chevaliers  de  l'ordre , 
capitaines,  gentils -hommes  de  la  chambre  et  gentils- 
hommes servants ,  et  au  mesme  costé  pour  messieurs 
du  grand  conseil  et  des  finances ,  et  au  costé  senestre 
pour  les  notables  personnes  ausquelles  seroit  donnée 
entrée  par  les  capitaines  des  gardes  et  maistres  des  cé- 
rémonies. Les  galeries  du  chœur  et  de  la  nef  furent 
délaissées  à  ceux  qui  y  pourroient  trouver  place  par  la 
licence  de  ceux  qui  les  avoient  en  garde. 

Au  pulpilre  et  jubé  du  chœur,  au  dessous  du  cru- 
cifix ,  lut  dressé  le  throsne  royal  en  la  façon  ([ui  ensuit. 

Au  milieu  dudit  pulpitie  fut  faite  une  plateforme  de 
sept  à  huict  pieds  de  long  et  de  cinq  de  large ,  en  la- 
quelle on  monloit  audit  pulpitre  par  quatie  marches. 
Sur  ceste  plate-forme  fut  pose'e  la  chaise  du  Roy,  en 
telle  sorte  que  luy  estant  assis  pouvoit  estre  veu  depuis 
l'estomach  en  haut  par  ceux  qui  seroient  au  chœur,  et 
depuis  la  ceinture  par  ceux  qui  seroient  en  la  nef  de 
l'église.  Au  dessus  y  avoit  un  dais  de  veloux  violet  semé' 
de  fleurs  de  lys  d'or.  Au  devant  ladicte  chaise  fut  mis 
un  appuy  d'oratoire,  au  dessous  duquel  et  sur  le  plan 
dudit  pulpitre  fut  préparée  une  selle  pour  celuy  qui 
representeroit  le  connestable.  A  la  dextre,  sur  la  se- 
conde marche  de  ladicte  plate-forme,  fut  jiareillement 
dressé  un  siège  pour  M.  le  grand  chambellan.  A  la  se- 
nestre,  sur  la  première  et  plus  basse  marche  de  ladicte 
plate-forme,  en  fut  mis  un  autre  pour  M.  le  premier 
gentil-homme  de  la  chambre.  Au  devant  de  la  chaise 
préparée  pour  Sa  Majesté,  sur  ledict  plan,  fut  à  la 
dextre  préparé  le  siège  pour  M.  le  chancelier,  et  à  la 
senestre  pour  M.  le  grand-maistre.  Contre  l'appuy  du- 
dit pulpitre  regardant  la  nef  furent  mis  sièges  pour 
messieurs  les  pairs  ecclésiastiques  à  la  dextre  du  Tioy , 
et  à  la  senestre  pour  messieurs  les  pairs  laiz;  le  tout 
paré  de  riche  tapisserie.  Et  pour  monter  audit  throsne 
furent  posez  dedans  le  chœur  deux  grands  escaliers  de 
bois  à  dexlre  et  à  senestre,  avec  banieres  et  appuis 
ornez  de  lapis. 

Au  bout  d'iceluy  fut  dressé  un  autel  de  bois  à  la 
dextre  du  Roy  pour  y  ouyr  une  messe  basse  pendant 
que  la  grande  se  diroit,  où  il  devoit  estre  assisté  de 
M.  rarcheves(|ue  de  l^ourges  son  grand  aumosnicr,  et 
autres  oilicicis  a  ce  ordonnez. 

Le  17  de  février  le  Roy  arriva  à  Chartres  sans  faire 
entrée  solemnelle,  parce  qu'il  Favoit  faicte  jà  au  pré- 
cèdent. Le  lendemain  il  ouyt  la  messe  dévotement  en 
Tee^lise  de  Nostre  Dame ,  à  l'entrée  de  laquelle  M.  l'e- 
vesque  de  Chartres,  Xicolas  de  Thou  (0,  assisté  des 
chanoines  de  ladite  église,  luy  fit  au  nom  du  clergé  la 
révérence,  et  très-humblement  le  remercia  de  ce  qu'il 
luy  plaisoit  honorer  ladite  église  de  la  sole'mnité  de 
son  sacre,  avec  instantes  prières  à  Dieu  qu'il  comblast 
Sa  Majesté  de  ses  sainctes  bénédictions,  luy  offrant  en 
toute  humilité  le  service,  obeyssance  et  fidélité  qu'ils 
recognoissoient  tous  devoir  à  Sa  Majesté  du  très-exprès 
commandement  de  Dieu,  comme  à  leur  vray,  unique 
souverain,  et  naturel  prince  et  seigneur,  ensemble  la 
continuation   des  suffrages  de  l'Eglise  pour  sa  très- 
noble  prospérité  et  bon  succez  de  ses  loiiables  desseins, 
conseils  et  entreprises.' A  quoy  Sa  Majesté  respondit 
qu'il  acceptoit  leurs  offres,  et  feroit  paroistre  à  toutes 
occurrences  que  son  affection  et  bien-veuillance  na- 
turelle n'estoit  moindre  à  leur  endroict  que  celle  de 
ses  prédécesseurs, en  se  comportant  comme  requerroit 
leur  devoir  et  profession. 

Plusieurs  grands  prélats  et  ecclésiastiques  mandez 
pour  assister  h  ce  sacre  se  lendirent  en  ce  temps  là  à 

{^)  IVicolas  (le  Thou.  L'archevt-qiic  de  Bourjjes ,  Renaud  de  Beaulne, 
qui ,  cornme  on  Ta  vu ,  avoit  rendu  de  grands  services  à  Henri  iv,  eut 
la  prélenlion  de  le  sacrer  parce  qu'il  vcnoit  d'être  nommé  à  l'arche- 
vêclié  (1<;  Sens  et  qu'en  i  loS  Louis  le  Gros  avoit  été  sacré  par  ce  mé- 
tropolitain. De  Tlio'i  soutint  avec  force  ses  droits  comme  évéque  dio- 
césain, et  Renaud  de  Beaulne,  ne  voulant  pas  retarder  une  cérémonie 
qu'on  regardoit  comme  très-nécessaire  au  Roi,  fit  le  jsjcnéreux  sacrifice 
de  ceux  qu'il  croyoit  avoir. 

4"^-  il 

Chartres,  comme  aussi  firent  messieurs  les  princes  du 
sang,  plusieurs  ducs  et  pairs  de  France,  les  ofliciers 
de  la  couronne,  et  grand  nombre  de  noblesse  de  tous 
les  endroits  de  la  France. 

.  Le  Roy  ayant  mandé  à  Tours  à  ce  que  l'on  ame- 
nast  à  Charties  la  saincte  ampouUe  de  Sainct  jMarlin, 
conservée  dans  l'abbaye  de  Marmoustier  prez  Tours 
(  laquelle  précieuse  relique  a  esté  comme  miraculeu- 
sement préservée  de  la  furie  des  huguenots  en  l'an 
i562  ,  qui  bruslerent  en  ceste  ville  là  grande  quantité 
de  sainctes- reliques,  et  en  fondirent  l'or  et  l'argent  où 
ils  estoient  enchâssez),  au  mandement  du  Koy  les  re- 
ligieux de  Marmoustier  apportèrent  ceste  saincte  re- 
lique en  l'église  archiépiscopale  de  Sainct  Gatian ,  an 
devant  de  laquelle  les  chanoines  allèrent  procession- 
nellement  jusques  au  faubourg  Sainct  Syniphoiien. 
Le  lendemain,  qui  estoit  un  dimanche,  il  se  fit  .une 
procession  générale  où  ceste  saincte  ampoulle  fut 
portée  par  un  desdits  religieux  de  Marmoustier.  Fn 
ceste  procession  il  se  fit  beaucoup  de  cérémonies,  et 
messieurs  du  parlement  y  assistèrent  aussi  tous  en 
robes  rouges. 

M.  de  Souvray,  gouverneur  de  Touraine,  qui  avoit 
commandement  de  la  conduire,  avec  aucuns  religieux 
députez  jK)ur  poiter  ceste  saincte  relicjue,  s'achemi- 
nèrent dez  le  lendemain  vers  Chartres,  distant  de 
trente  et  une  lieue  de  Tours,  là  où  ils  arrivèrent  le  19 
février,  sur  les  deux  heures  api  es  midy.  Le  cleig€  de 
Chartres  fut  processionnellement  au  devant  de  ceste 
saincte  ampoulle  jusques  à  la  porte  des  Espars,  et  de 
là  fut  reveremment  conduitte  et  posée  au  royal  monas- 
tère de  Sainct  Pierre  en  Vallée,  en  grande  es)ouys- 

sance  du  peuple,  qui  ferma  ses  boutiques  el  tendit  les 
rues  sui  les  advenues  du  chemin. 

La  veille  du  dimanche ,  27  février,  jour  destine'  pour 
le  sacre,  le  Roy  alla  ouyr  une  prédication  sur  la  di- 
vine institution  du  sacre  et  onction  des  roys  de  France 
que  fit  messire  René'  Benoist,  cure'  de  Sainct  Eustache 
de  Paris,  et  nommé  par  Sa  Majesté'  à  l'evesché  de 
Troyes  pour  sa  vie  exemplaire  et  savoir  excellent,  et 
assista  aussi  à  la  messe  et  à  vespres. 

Sur  les  huict  heures  du  soir  il  y  retourna  pour  faire 
ses  dévotions  particulières  et  auriculairenient  se  con- 
fesser audit  sieur  Benoist,  duquel  ayant,  à  genoux  et 
en  toute  humilité,  receu  l'absolution  sacramentalle  en 
la  forme  de  l'Eglise ,  se  relira  en  l'hostel  episcopal 
jus(jues  au  lendemain  matin  qu'il  fut  sacré,  couronné, 
et  mis  en  la  réelle  possession  de  son  royaume,  ainsi 
qu'ensuit. 

Dès  six  heures  du  matin  le  Roy  à  ceste  fin  depescha 
M.  le  comte  de  Lausun ,  fils  aisné  de  INI.  le  comte  de 
Lausun  ,  de  la  maison  de  Caumont  ;  M.  le  cojnte  de 
Dinan,  second  fils  de  M.  de  Pienne,  duc  d'Halluin  ; 
M.  le  comte  de  Cheverny,  fils  aisné  de  messire  Phi- 
lippes  Huraut,  comte  de  Cheverny,  chancelier  de 
France;  M.  le  baron  de  Termes,  frère  puisné  de 
M.  de  Bellegarde,  grand  escuyer  de  F'rance;  lesquels 
quatre  seigneurs  et  barons  partirent  à  l'instant  du  logis 
du  Roy  avec  leurs  escuyers  et  gentils  hommes  portans 
chacun  devant  son  maistre  sa  bannière  peinte  et  tlos- 
seignée  de  ses  armes  et  couleurs. 

Pour  monter' le  religieux  de  Marmouslier,  frère 
Matthieu  Giron,  secretain  de  ladicte  abbaye  ,  qui  de- 
voit  aj)porter  la  sainctc  ampoullc,fu(  mené  une  ha- 

quenée  blanche  avec  un  poile  de  damas  blanc  à  fleur 
d'or,  soustenu  par  quatre  religieux  revestus  d'aubes, 
tant  en  allant  que  retournant. 

Avant  que  s'acheminer  le  Roy  ht  obliger,  devant 
notaires ,  lesdits  barons  de  conduire  et  reconduire  de 
bonne  foy  ladite  saincte  ampoulle  à  Sainct  Pierre, 
ledit  sacre  achevé.  Le  président  et  lieutenant  gênerai 
du  bailliage  et  siège  presidial  de  Chartres ,  avec  les 
eschevins  et  bourgeois  à  ce  députez ,  portans  chacun 
une  torche  de  cire  blanche  aux  armoiries  du  Roy  et 
de  ladite  ville,  assistèrent  aussi  à  la  conduite  de  ladite 
saincte  ampoulle ,  et  les  rues  furent  tendues  decente- 
ment  depuis  ladite  abbaye  jusques  à  la  principale  et 
royale  porte  de  l'église  Nostre  Dame,  oii,  tost  après 
le  parlement  desdits  barons,  arriva  M.  l'evesque  de 
Chartres ,  auquel  competoit  de  représenter  la  per- 
sonne de  l'archevesque  de  Rheims,  premier  des  pairs 
de  France,  et  faire  l'office  du  sacre  en  son  église,  as- 
sisté de  plusieurs  chanoines.  Après  qu'il  eut  faict  ses 
prières  au  devant  du  raaistre  autel,  il  luy  fut  baillé 
une  estole,  chape  de  drap  d'or,  sa  mitre  et  croce,  et 
aux  susdits  chanoines  chapes  et  tuniques  de  drap  d'oj-, 
selon  le  ministère  auquel  ils  estoient  députez. 

En  attendant  la  venue  de  messieurs  les  pairs  ,  ledit 
evesque  s'assid  en  la  chaise  à  luy  préparée  au  devant 
dudit  autel,  estans  lesdits  chanoines  autour  de  luy  en 
décence  et  ordre  convenable. 

Quelque  temps  après  y  vindjent ,  en  habits  pontifi- 
caux, messires  Philippe  du  bec,  Henry  Maignan,  Henry 
Descoubleau,  Claude  de  L'Aubespine,  et  Charles  INH- 
ron,  cvesques  de  Nantes,  Digne,  INlaillezais,  Orléans 
et  Angers,  subrogez  au  lieu  des  evesques  de  Laon  , 

Langres,  Beauvais,  Cliaalons  et  Noyon,  pairs  ecclé- 
siastiques, les  uns  desquels  estoient  absens,  ou  mal 
disposez,  ou  morts. 

Au  mesrae  instant  partirent  du  lo§is  du  Boy  mes- 
sieurs les  prince  de  Conty,  comte  de  vSoissons,  duc  de 
Montpensier,  et  le  sieur  de  Luxembourg,  duc  de 
Piney,  avec  messieurs  les  ducs  de  Raïs  et  de  Vanta- 
dour,  députez  par  Sa  Majesté  pour  respectivement 
tenir  les  lieux  des  ducs  de  Bourgongne,  Normandie, 
Acquitaine,et  comtes  deThoulose,  Flandres  et  Cham- 
paigne. 

Ils  estoient  tous  vestus  de  tuniques  de  toille  d'argent 
longues  jusques  à  my-jambe,  et  par  dessus  de  man- 
teaux et  epi toges  de  serge  drappée,  teincte  en  escar- 
latte  viollette,  avec  collets  ronds  et  renversez,  fourrez 
d'iiermines  mouchetez,  la  teste  nue  et  excellcmmei.t 
enrichie  ,  sçavoir  les  ducs  de  chapeaux  d'or,  et  les 
comtes  de  cercles  aussi  d'or. 

Les  manteaux  des  uns  et  des  autres  estoient  ouverts 
et  fendus  sur  l'espaule  droicte ,  et  esmouchez  sur  l'ou- 
verture de  boutons  et  agraphes  d'exquises  pierreries, 
avec  quelque  dilTerent  quant  à  l'enricliissement  de 
ceux  des  ducs  et  ceux  des  comtes. 

Après  avoir  faict  leurs  prières  et  s'estre  mutuelle- 
ment saluez,  ils  conférèrent  ensemble  avec  l'evesque 
de  Chartres  afin  de  déléguer  deux  d'entr'eux  (jui 
iroicnt  (jucrir  le  lloy  en  son  logis  et  l'ameneroient  en 
l'église  pour  y  estre  sacré.  Et  parce  que  l'ancienne  cous- 
tume  observée  es  sacres  des  roys  de  France  est  de  com- 
mettre à  ce  faire  les  evesqucs  de  Laon  et  de  Beauvais, 
et  que  l'un  esloit  absetit  et  l'autre  dccedé,  ils  députè- 
rent les  eves(iucs  de  Nantes  et  de  Maillezais  qui  les  rc 

presentoient  en  cet  acte;  et  à  l'instant  ils  partirent 
pour  y  aller,  vestusde  leurs  habits  pontificaux, porlans 
reliques  des  saincls  en  leur  col.  Les  clianoines  habi- 
tuez et  enfans  de  chœur  marchèrent  au  devant  d'eux 
processionnçllement  avec  deux  croix,  chandelliers , 
encensiers  et  benoistiers. 

Tous  entrèrent  en  la  première  chambre  en  laquelle 
estoit  un  lict  richement  paré,  et  sur  iceluy  le  Roy 
couché,  vestu  d'une  chemise  de  toille  de  Hollande  , 
fendue  devant  et  derrière  pour  recevoir  la  saincte  onc- 
tion, et  par  dessus  sa  camisolle  de  satin  cramoisi  fen- 
due aussi  devant  et  derrière  j^our  mesme  cause,  et 
pareillement  d'une  robbe  longue  en  façon  de  rol^bè 
de  nuict. 

Lesdits  evesques  ayans  apperceu  le  Koy,  celuy  de 
Nantes  dit  une  oraison  en  latin,  laquelle  finie,  lesdits 
evesques,  baisans  leurs  mains,  sousleverent  ledit  sei- 
gneur Roy  de  dessus  son  lict,  l'un  par  le  costé  dextre, 
et  l'autre  par  le  senestre,  avec  toute  exhibition  d'hon- 
neur comme  à  leur  prince  souverain  représentant  en 
terre  la  divine  Majesté  et  souveraine  puissance,  puis 
le  menèrent  en  chantant  processionnellement  jusques 
à  la  porte  royale  de  l'église. 

Premièrement  marchoit  le  sieur  de  Saincte  Suraine 
faisant  aller  les  archers  du  grand  prevost  de  l'hostel 
du  Roy,  puis  le  clergé  ayant  accompagné  lesdits  deux 
prélats,  les  Suysses  de  la  garde,  les  trompettes,  les 
heraults,  les  chevaliers  du  Sainct  Esprit,  les  huissiers 
de  la  chambre  du  Roy  avec  leurs  masses,  les  archers 
des  gardes,  les  Escossôis  près  de  la  personne  du  Roy. 
Au  devant  de  Sa  Majesté  marchoit  M.  le  maréchal  de 
Matignon  au  lieu  de  M.  le  connestable,  l'espée  nue 

au  poing,  et  revestu  de  tunique,  manteau,  et  cercle 
sur  la  teste  en  la  manière  des  paii"s  comtes  laiz.  Après 
alloit  seulmessire  Philippes  Hurault,  chancellier  de 
France ,  vestu  de  son  manteau  et  epitoge  d'escarlatte 
rouge,  rebrassé  et  fourré  d'hermines,  deux  limbes 
de  niesme  couvertes  de  passement  d'or  sur  chacune 
cspaule,  et  le  mortier  de  drap  d'or  en  la  teste;  puis 
M.  le  comte  de  Sainct  Pol,  tenant  le  lieu  de  grand 
raaistre,  et  ayant  le  baston  droict  en  la  main;  à  sa 
dextre  estoit  M.  le  duc  de  Longueville,  grand  cham- 
bellan de  France  ;  à  sa  senestre  M.  de  Bellegarde ,  grand 
escuyer,  tenant  son  lieu  de  premier  gentil-homme  de 
la  chambre.  Ces  trois  seigneurs  estoient  vestus  de  tu- 
nir|ues  et  manteaux  comme  les  pairs  laiz;  mais  M.  de 
Longueville  avoit  en  la  teste  un  chapeau  ducal  comme 
un  duc  pair,  et  les  autres  deux  des  cercles  comnle  les 
comtes  pairs,  et  deux  limbes  sur  leurs  manteaux. 

Si  tost  que  le  Roy  fut  arrivé  à  la  porte  royale  de  l'é- 
glise ,  le  clergé  s'arresta ,  et  l'evescjue  de  Maillezais  dict 
une  oraison;  puis  Sa  Majesté  entra  en  l'tglise,  où  les 
chanoines  marchans  au  devant  chantèrent  à  faux- 
bourdon  le  psalme  20,  commençant  :  Domine,  in  vir- 
tute  tua  lœtahitur  Rex. 

Le  Roy,  estant  approché  du  grand  autel,  fut  par  les- 
dits  evesques  de  Nantes  et  Maillezais  présenté  à  celuy 
de  Chartres  préparé  à  faire  l'ofTice  du  sacre,  lequel, 
en  l'accueillant,  dit  plusieurs  prières  :  le  Roy  de  sa 
pai  t  en  ht  aussi  pour  obtenir  de  Dieu  la  grâce  de  gou- 
verner ses  subjecls. 

Aj)rès  que  Sa'  Majesté  eut  fait  ses  prières  il  olh  it 
à  Dieu  sur  ledit  autel  une  chasse  d'argent  doré  pour 
y  m<ltr<^  leliqucs  de  saincts,  en  laquelle  depuis  furent 


l68  [1^94]    CHRONOLOGIE  KOVENAïaE 

posées,  par  le  chapitre  de  ladite  église,  aucunes  de 
celles  du  roy  sainct  Louys,  de  la  source  duquel  ledit 
sieur  Roy  est  descendu.  La  dite  oblation  faite,  il  fut 
conduit  par  les  evesques  de  Nantes  et  Maillezais  en  la 
chaise  qui  luy  estoit  préparée  vis  à  vis  de  celle  de 
l'evesque  de  Chartres  officiant. 

Au  costé  droict  de  ladite  chaise  estoit  le  sieur  de 
Chasteau-Vieux,  capitaine  de  la  garde  escossoise,  et 
lesdils  Escossois  près  la  personn  e  de  Sa  IMajestéj  à 
gauche,  le  sieur  de  Pralin,  capitaine  des  gardes  fran- 
çoises.  A  deux  pieds  au  devant  du  Roy,  du  coslé  droict,- 
estoit  le  sieur  de  Chavigny,  capitaine  de  l'une  des  com- 
pagnies de  cent  gentils-hommes  ;  au  gauche,  le  sieur 
de  Rambouillet,  capitaine  de  l'autre  compagnie.  Les- 
dits  gentils-hommes  estoient  confusément  près  leurs 
capitaines.  Derrière  le  Roy  estoit  sis  M.  le  mareschal 
de  Matignon j  M.  le  cliancellier  estoit  derrière  luy  : 
chacun  d'eux  assis  sur  une  escabelle  à  part;  et  plus 
bas,  en  arrière,  estoit  sur  une  selle  lesdits  sieurs  grand- 
maistre,  grand  chambellan  ,  et  premier  gentil-homme 
de  la  chambre. 

Tierce  dicte,  l'evesque  de  Chartres ,  advcrty  de  l'ar- 
rivée de  la  saincte  ampoulle,  alla  à  l'instant  pontifi- 
calement  au  devant,  assisté  des  evesques  de  Nantes  et 
Maillezais,  avec  les  chanoines  et  enfans  de  chœur  de 
l'église;  mais,  avant  que  les  religieux  de  Marmoustier 
la  délivrassent  audit  evesque,  ils  le  firent  estroitement 
obliger,  .en  main  dé  notaires,  de  la  leur  rendre  le  sacre 
parachevé  :  ce  qu'il  leur  accorda  en  parole  de  prélat. 

Al'inslantles  chanoines  habituez  et  enfans  de  chœur 
de  ladite  église  chantèrent  une  antiphone  ,  et  ledit 
sieur  evesque  de  Chartres  dit  une  oraison ,  laquelle 

finie,  il  entra  au  chœur  de  l'église  avec  ceux  qui  l'as- 
sistoient,  portant  à  descouvert  la  dicte  saincte  am- 
poulle,  qu'il  monstra  au  peuple,  et  posa  en  toute  ré- 
vérence sur  le  grand  autel.  A  la  venue  d'icelle  le  Roy 
se  sousleva  de  sa  chaise,  et  dévotement  la  venera  ainsi 
que  fit  toute  l'assistance.  Les  barons  qui  l'avoient  esté 
quérir  entrèrent  après  dans  ledit  chœur,  portans  en 
main  les  pannonceaux  de  leurs  armoiries,  et  s'assirent 
pour  ouyr  le  divin  service  es  chaises  des  chanoines  au 
coste'  gauche. 

Après  cela  ledit  sieur  evesque  de  Chartres,  assisté 
de  ceux  de  Nantes  et  Maillezais,  fit  la  requeste  sui- 
vante au  Roy. 

«  Nous  vous  demandons  que  vous  nous  octroyez  à. 
chacun  de  nous,  et  aux  églises  desquelles  nous  avons 
la  charge,  les  privilèges  canoniques  et  droictes  loix  et 
justice  ,  et  que  vous  nous  défendiez  comme  un  roy  en 
son  royaume  doit  à  tous  les  evesques  et  leurs  églises.  » 

A  quoy  le  Roy  respondit  :  «  Je  vous  promets  et 
octroyé  que  je  vous  conserveray  en  vos  privilèges 
canoniques,  comme  aussi  vos  églises,  et  que  je  vous 
donneray  de  l)onnes  loix,  et  feray  justice,  et  vous  def- 
lendray,  aydant  Dieu  par  sa  grâce,  selon  mon  pouvoir, 
ainsi  qu'un  roy  en  «on  royaume  doit  faire  par  droict 
et  raison  àl'endroict  des  evesques  et  de  leurs  églises.  » 

Après  cesteresponse  les  evesques  de  Nantes  et  Mail- 
lezais sousleverent  Sa  Majesté  de  sa  chaise,  et  estant 
debout  demandèrent  aux  assistans  s'ils  l'acceptoient 
pour  roy,  non  ([ue  ceste  acceptation  se  prenne  pour 
cslecLion,  ayant  le  royaume  de  France  esté  tousjours 
héréditaire  et  successif  au  plus  prochain  masle,  mais 
pour  déclaration  de  la  submission,  obeyssance  etlide- 


170  [^^94]    CHRONOLOGIE  NOVENAIRE 

lité  qu'ils  doivent  comme  à  leur  souverain  seigneur,  de 
l'expresse  ordonnance  de  Dieu. 

Ayant  esté,  par  l'unanime  consentement  de  tous  les 
ordres,  recogneu  pour  leur  prince  légitime,  l'evesque 
de  Chartres  luy  présenta  le  serment  du  royaume  (qui 
est  le  sainct  et  sacré  lien  des  loix  fondamentales  de 
l'Eslat),  lequel  il  presta  publiquement  en  ces  mcsmes 
mots,  avec  invocation  de  Taide  divin,  ses  mains  mises 
sur  l'Evangile  qu'il  baisa  reveremment  : 

«  Je  promets,  au  nom  de  Jésus  Christ,  ces  choses  aux 
chrestiens  à  moi  subjects.  Premièrement,  je  mettray 
peine  que  le  peuple  chrestien  vive  paisiblement  avec 
l'Eglise  de  Dieu.  Outre,  je  tascheray  faire  qu'en  toutes 
vocations  cessent  rapines  et  toutes  iniquitez.  Outre,  je 
commanderay  qu'en  tous  jugemens  l'équité  et  misé- 
ricorde ayent  lieu,  à  celle  fin  que  Dieu,  clément  et 
miséricordieux  ,  face  miséricorde  à  moy  et  à  vous. 
Outre,  je  tascheray,  à  mon  pouvoir,  en  bonne  foy,  de 
chasser  de  ma  jurisdiclion  et  terres  de  ma  subjection 
tous  hérétiques  dénoncez  par  l'Eglise,  promettant  par 
serment  de  garder  tout  ce  qu'a  esté  dict.  Ainsi  Dieu 
m'ayde  et  ces  saincts  Evangiles  de  Dieu.  » 

Comme  les  princes,  magistrats  et  personnes  publi- 
ques exerçans  leurs  charges  et  estats  usent*  de  certains 
liabits  differens  des  autres  pour  se  rendre  plus  augustes 
et  veneraliles  au  peuple,  ainsi  furent  mis  sur  l'autel 
ceux  desquels  le  Roy  se  devoit  parer  en  son  sacre, 
sçavoir  la  couronne  impériale  close  ,  la  moyenne  , 
le  sceptre  royal,  la  main  de  justice,  la  camisole,  les 
sandals,  les  espérons,  l'espée ,  la  tunique,  la  dalma- 
tique  ,  le  manteau  royal  et  plusieurs  autres,  refaicts  de 
nouvel  au  lieu  de  ceux  qui  avoient  esté  religieusement 

e;ardez,  dez  le  temps  du  roy  Glovis,  au  trésor  de  l'ab- 
haye  de  Sainct  Denis  en  France,  à  l'usage  du  sacre 
de  ses  très-clirestiens  ancestres,  et  depuis  les. presens 
troubles  honteusement  In'isez ,  fondus,  butinez,  dis- 
sipez, et  partagez  avec  tous  les  ornemens  et  marques 
de  la  dignité  royale  (dont  la  seule  mémoire  fait  hé- 
risser les  cheveux  de  ceux  qui  y  pensent). 

Les  cvesques  de  Nantes  et  Maillezais  ayant  coiiduit 
le  Roy  à  l'autel ,  le  sieur  de  Belle-garde,  premier 
gentil-homme  de  sa  chambre,  le  devestit  de  sa  petite 
robe  de  toille  d'argent  à  manches.  Et  estant  en  sa  ca- 
misole de  salin,  et  l'evesque  de  Chartres  ayant  faict 
les  bénédictions  et  prières  accoustumées,  M.  de  Lon- 
gueville  ,  grand  chambellan  de  France,  lui  chaussa  ses 
botines  ;  et  M.  le  prince  de  Conty,  tenant  le  lieu  du 
duc  de  Bourgongne,  doyen  des  pairs  laiz,  luy  mit  les 
espérons,  et  à  l'instant  les  luy  osta. 

Après  cela  ledit  sieur  evesque  de  Chartres  bénit 
lespe'e  royale  estant  au  fourreau.  La  bénédiction  faicte, 
il  la  ceignit  au  Roy,  et  incontinent  la  luy  deceignit,  et 
tira  du  fourreau  qu'il  laissa  sur  l'autel ,  et  baisa  en  di- 
sant plusieurs  prières  cependant  que  le  chœur  chan- 
toit  quelques  antiphones. 

Le  Boy  ayant  receu  l'espe'e  la  baisa  et  offrit  à  l'autel, 
sur  lequel  elle  fut  mise  en  tesmoignage  de  son  zèle  et 
affection  en  la  deffense  de  l'Fglise.  Après  qu'il  eut  of- 
fert son  espèe  à  l'autel,  l'evesque  de  Chartres  la  luy 
rendit  et  remit  en  sa  main  :  à  l'instant  Sa  Majesté  la 
reprit  reveremment  à  genoux,  et  bailla  à  porter  au 
devant  de  luy  à  M.  le  mareschal  de  Matignon,  (jui  te- 
noil  le  lieu  de  conneslable,  le(|uel  la  porta  allegiement 
en  tons  les  actes  du  sacre.   Ce  que   dessus  faict,  l'e- 

vesque  de  Chartres  retourna  vers  l'autel  pour  y  pré- 
parer la  sacre'e  onction  en  la  forme  ensuivant. 

Il  tira  de  ladicte  ampoulle,  par  une  esguille  d'or, 
un  peu  de  liqueur  de  la  giosseur  d'un  poix ,  et  la  mesla 
du  doigt  avec  le  sainct  chresme  préparé  à  ceste  fin, 
Durant  que  la  susdicte  mixtion  se  faisoit  on  clianlu 
plusieurs  antipliones,  versets  et  oraisons. 

Léadicte  onction  préparée,  les  attaches  des  vestcmens 
du  Roy  furent  defermez  devant  et  derrière  par  lesdits 
evesques  de  Chartres,  Nantes  et  Maillezais  ,  puis  Sa 
Majesté  se  prosterna  devant  l'appuy  de  son  oratoire, 
et  l'evesque  de  Chartres  quant  et  luy,  pour  requérir 
l'assistance  de  la  grâce  de  Dieu  pour  la  conservation 
de  la  France.  Cependant  les  evesques  de  Nantes  et 
Maillezais  commencèrent  à  chanter  la  letanie  que  l'on 
a  de  coustume  chanter  en  telle  cérémonie,  et  le  chœur 
leur  respondoit. 

La  letanie  finie,  l'evesque  de  Chartres  se  dressa  de- 
bout pour  dire  sur  le  Roy,  demeuré  encor  prosterné 
en  terre,  plusieurs  sufirages  et  oraisons,  losqucllos  di- 
tes, ledit  sieur  evesque  s'assid  comme  en  la  consécra- 
tion d'un  evesque,  et, avant  qu'oindre  le  Roy, fit  encor 
plusieurs  prières  sur  luy,  après  lesfjuellcs,  tenant  en 
main  l'assiette  sur  laquelle  estoit  ladicte  sacrée  onction, 
commença  du  poulce  droict  à  oindre  et  sacrer  le  Roy 
en  sept  parties,  sçavoir  :  premièrement,  au  sommet  de 
la  teste;  secondement,  sur  l'estomach  après  que  sa  ca- 
misole et  chemise  luy  furent  avalées  ;  tiercement,  entre 
les  deux  espaules;  quartement,  en  l'espaule  droictej  à 
la  cinquiesme  fois  en  l'espaule  senestrej  à  la  sixiesme 
au  ply  et  jainclure  du  l)ras  dexlrc;  en  la  septiesme  cellt 
du  bras  gauche. 

Les  roys  de  France  ont  ce  spécieux  privilège  d'estre 
oingts  non  seulement  du  sainct  luiille  en  l'espaule  et 
au  bras,  mais  de  la  céleste  liqueur  es  susdictes  parties, 
à  ce  que,  fortifiez  de  la  divine  assistance,  ils  exécutent 
sérieusement  ce  qui  est  de  leur  charge,  tant  Dieu  leur 
a  faict  de  démonstration  de  ses  grâces  et  faveurs,  soit 
en  ladicte  liqueur  transmise  du  ciel  pour  le  baptesme 
et  sacre  de  Clovis,  premier  roy  spirituellement  régé- 
néré en  la  France,  octroy  des  fleurs  de  lys  tant  cele- 
bie'es  en  la  Saincte  Escriture,  préséance  avant  tous 
monarques,  et  infinies  autres  prérogatives  et  grades  : 
outre  la  miraculeuse  guarison  des  escrouelles,  et  la 
conservation  de  l'Estat  par  si  longue  durée  et  suitte 
d'années,  qu'il  semble  les  avoir  voulu  eslever  en  gloire 
et  honneur  par  dessus  tous  leurs  semblables. 

Les  consécrations  et  oraisons  finies,  l'evesque  de 
Chartres  ferma,  avec  les  evesques  de  Nantes  et  Maille- 
zais,  les  fentes  de  la  chemise,  camisole  et  vestementdu 
Koy,  pour  la  révérence  desdictes  sacrées  onctions.  Puis 
M.  de  Longueville,  grand  chambellan  de  France, 
l)ailla  au  Roy  à  l'instant  les  trois  habillemens  accous- 
tumez  estre  mis  en  tel  acte  sur  sa  camisole,  sçavoir  : 
la  tunique,  représentant  le  sous-diacre,  la  dalmatique, 
représentant  le  diacre,  et  le  manteau  royal,  représen- 
tant la  chasuble  du  prestre  :  la  main  dextre  estoit  à  de- 
livre  vers  l'ouverture  dudit  manteau,  et  eslevé  sur  la 
main  senestre. 

Outre  l'onction  faicte  es  susdites  parties,  IcHoy  fut 
encor  oingt  dudit  huile  es  palmes  de  ses  deux  mains 
|)ar  ledict  evcsque  de  Chartres.  Ladite  onction  faicte, 
le  Hoy  ayant  les  mains  joinctes  devant  sa  poitrine,  l'e- 
ves([uo  de  Cliarties  luy  bailla  des  gauds  déliez,  à  ce 

qu'il  ne  touchast  rien  à  nucl  pour  lu  révérence  de  la 
sacrée  onction.  En  les  luy  baillant  il  les  bénit ,  et  ar- 
rousa  d'eau  benisle ,  disant  plusieurs  prières.  Puis  , 
l'anneau  royal  estant  aussi  beny  (  duquel  le  Roy  es- 
poiisoit  son  royaume)  par  ledict  evesque  ,  il  le  mit  au 
quatriesuie  doigt  de  la  main  dextre  de  Sa  Majesté,  et 
dit  aussi  les  prières  accoustumées  estre  dittes  en  telle 
cérémonie. 

Le  Roy  ayant  cest  anneau  ,  l'evesque  de  Chartres 
prit  sur  l'autel  le  sceptre  ,  et  luy  mit  en  la  main 
dextre  pour  marque  de  sa  souveraine  puissance.  En  le 
luy  baillant  il  dit  plusieurs  paroles  et  prières,  les- 
quelles finies,  il  luy  mit  en  la  main  senestre  la  verge 
de  justice,  ayant  dessus  une  main  d'ivoire.  En  la  luy 
baillant  il  dit  aussi  une  prière.  Ce  que  faict,  messire 
Hurault,  comte  de  Clieverny  et  chancellier  de  France, 
se  mit  contre  l'autel  le  visage  tourné  vers  le  Roy,  et  à 
haute  voix  appcUa  les  pairs  selon  leur  dignité  et  ordre  : 
les  laiz  les  premiers,  et  puis  les  ecclésiastiques,  ainsi 
que  s'ensuit  : 

«  Monsieur  le  prince  de  Conty,  qui  servez  pour  le 
duc  de  Bourgongne,  présentez  vous  à  cest  acte. 

«  Monsieur  le  comte  de  Soissons,  qui  servez  poui 
le  duc  de  Normandie,  présentez  vous. 

«  Monsieur  le  duc  de  Mont[;ensier,  qui  servez  pour 
le  duc  d'Acquitaine,  présentez  vous. 

«  Monsieur  le  duc  de  Luxemljourg,  duc  de  Piney , 
qui  servez  pour  le  comte  de  Thoulouze,  présentez  vous. 

«  Monsieur  le  duc  de  Raiz  ,  qui  servez  pour  le 
comte  de  Flandres,  présentez  vous. 

ce  Monsieur  le  duc»4e  Vantadour,  qui  servez  pour 
le  comte  de  Champagne,  présentez  vous. 

«  Monsieur  l'evesque  de  Nantes,  qui  servez  pour 
l'evesque  duc  de  Laon,  présentez  vous. 

«  Monsieur  l'evesque  de  Digne,  qui  servez  pour  l'e- 
vesque duc  de  Langres,  présentez  vous. 

«  Monsieur  l'evesque  de  Maillezais,  qui  servez  pour 
l'evesque  comte  de  Beauvais,  présentez  vous.^ 

K  Monsieur  l'evesque  d'Orléans,  qui  servez  au  lieu 
de  l'evesque  comte  de  Cliaalons,  présentez  vous. 

«  Monsieur  l'evesque  d'Angers,  qui  servez  au  lieu 
de  l'evesque  comte  de  Noyon,  }jresentez  vous.  » 

Ladicte  convocation  ainsi  faicte,  ledict  evesque  de 
Chartres  print  sur  l'autel  la  grande  couronne  close,  et 
la  sousleva  seul  à  deux  mains  sur  le  chef  du  Roy  sans 
le  toucher,  et  incontinent  tous  lesdicts  pairs  y  mirent 
les  mains  pour  la  soustenir,  et  lors  l'evesque  de  Char- 
tres, la  tenant  en  la  main  senestre,  la  bénit. 

Après  la  ben^^diction  ledit  evesque  seul  mit  et  assit 
la  couionne  sur  le  chef  du  Roy.  Les  pairs  y  mirent 
tous  les  mains.  Ledit  evesque  en  le  couronnant,  tenant 
tousjours  la  coronne  de  la  main  seneslre ,  dit  encor 
plusieurs  prières  bénissant  le  Roy,  les'pieîles  ache- 
vées, ledict  evesque  le  prit  par  la  manche  du  liras 
dextre,  et,  en  la  compagnie  de  tous  les  pairs,  mettans 
autant  qu'ils  pouvoient  les  mains  à  sa  coronne^  le 
conduit  depuis  le  grand  autel ,  par  le  chœur  de  l'église, 
jusques  audit  tiu-onc  prépare' au  jubé  dicelle. 

En  allant,  le  Roy  tenoit  tousjours  en  ses  mains  le 
sceptre  et  verge  de  justice  avec  un  grave  port  tr  ès-seant 
à  Sa  Majesté.  Au  devant  maichoit  M.  le  mareschal  de 
Matignon  ,  l'espée  royale  nue  en  la  main  :  M.  le  chan- 
celier le  suivoit;  après,  M.  le  giand-maistre,  à  la 
dextre  duquel  estoit  M.  le  grand  chambellan,  et  à  la 

senestre  M.  le  premier  gentilhomme  de  la  chambre. 
La  queue  du  manteau  royal  cstolt  poite'e  par. M.  de 
Sainct  Luc. 

Au  bas  de  l'escalier,  à  main  droicte,  estoit  M.  le 
comte  de  Maulevrier,  capitaine  des  Suisses  de  la  garde, 
et  les  hérauts  teste  nue  avec  leurs  cottes  d'armes,  de 
marche  en  marche  desdits  escaliers.  Sur  le  haut  de 
l'escalier  droict  estoit  le  sieur  de  Ehodes ,  à  l'autre  es- 
calier gauche  le  sieurde  Sureane  ,  avec  leurs  bastons. 

Estans  tous  arrivez  audict  throsne  et  hault  siège 
préparé  au  pulpitre,  le  Roy  tourna  le  dos  contre  la 
nef,  et  l'evesque  de  Chartres  le  tenant  toujours,  luy 
dit  :  Sta,  et  rétine  a  modo  statunij  quem  hue  iisque 
patema  successione  tenuisti,  hereditario  jure  tibi  de- 
legatum  per  authoritatetn  Dei  omnipotentis ,  et  per 
presentem  traditionem  nostram,  omnium  scilicet  epis- 
coporumj  cœterorumque  Dei  sèrvorum..  Et  quanlo 
clerum  propinquioreni  sacris  altaribus  prospicis,  tanto 
ei  potiorem,  in  locis  congruentibus  lionorem  impendere 
memineris ,  quatenus  mediator  Dei  et  hominum  te 
mediatorem  cœli  et  plebis  constituât  (0. 

Ledit  evesque  de  Chartres,  tenant  le  Roy  par  la 
main,  le  fit  seoir,  priant  Dieu  de  le  confirmer  en  son 
throsne,  rendre  invincible  et  inexpugnable  contre  ceux 


(0  Arrêtez-vous ,  et  conservez  désormais  ce  rang  que  jusqu'ici  vous  avez 
tenu  de  vos  aïeux,  et  qui- vous  est  délégué  en  vertu  de  votre  droit  hé- 
réditaire ,  par  Tautorité  de  Dieu  tout  puissant,  par  nous,  par  tous  les 
évêqucs  de  votre  royaiunc  ,cl  par  les  autres  serviteurs  de  Dieu.  En  consi- 
dérant le  clergé  si  près  des  saints  autels,  souvenez-vous  de  lui  rendre 
tous  les  honneurs  qui  lui  sont  dus,  puisque  le  médiateur  entre  Dieu  et 
les  hommes  vous  constitue  aujourd'hui  mcdialcur  entre  le  ciel  et  votre 
peuple. 

qui  injustement  s'efTorçoient  de  ravir  la  couronne  qui 
liiy  estoit  légitimement  escheuëj  puis  dit  une  oraison, 
laquelle  finie,  ledit  evesque  fit  au  Roy  très-humble 
révérence  nue  teste ,  et  le  baisa,  disant  à  haute  voix 
par  trois  diverses  fois  :  /^îVe  le  Roj  !  A  la  dernière  il 
adjousta  :  Vive  éternellement  le  Roj  ! 

Les  pairs,  tant  ecclésiastiques  que  laiz,  luy  firent 
mesme  révérence  l'un  après  l'autre,  et  le  baisèrent 
avec  pareille  acclamation,  puis  s'assirent  es  sièges  à 
eux  préparez,  les  ecclésiastiques  à  la  dextre  du  Roy, 
et  les  laiz  à  la  senestre. 

Le  peuple  qui  estoit  dans  la  nef  de  l'église ,  oyant 
Tesjouyssance  des  pairs,  commença  à  crier  à  haute 
voix  vive  le  Roy  avec  une  telle  allégresse,  qu'on  fut 
un  long  temps  sans  ouyr  qu'une  grande  acclamation 
de  peuple,  qui  fut  suivie  d'un  son  mélodieux  de  toutes 
sortes  d'instrumens  de  musique,  avec  clairons,  haut- 
bois, trompettes  et  tambours.  Les  hérauts  commencè- 
rent lors  à  jetter  nombre  de  plusieurs  pièces  d'or  et 
d'argent ,  tant  de  la  monnoye  courante  qu'autres  ex- 
pressément fabriquées  et  marque'es  à  l'effigie  du  Roy, 
avec  la  datte  du  jour  et  année  de  son  sacre  et  couron- 
nement. 

Pendant  que  l'on  chantoit  le  cantique  Te  Deuni 
l'evesque  de  Chartres,  revestu  de  décente  chasuble, 
se  présenta  à  l'autel ,  assiste  de  l'abbé  de  Saincte  Gene- 
viefve  de  Paris  et  du  doyen  de  l'église  de  Chartres  , 
cestui-cy  ordonné  pour  dire  l'epistre,  et  l'autre  Tc- 
vangile,  ensemble  de  six  chanoines  de  ladite  église 
pour  luy  ministrer  en  la  célébration  de  la  messe. 

A  la  lecture  de  l'évangile  le  Roy  se  sousleva  pour 
y  donner  dévote  et  attentive  audience.  A  ceste  fin  luy 
42.  ,o 

fut  ostée  la  couronne  royale  de  dessus  son  chef^  et 
mise  sur  un  carreau  à  l'accoudoir  du  pulpitre  par 
M.  le  prince  de  Conty,  représentant  le  duc  de  Bour- 
gongne. 

Après  ladite  lecture  ledit  abbé  de  Saincle  Gene- 
viefve  porta  le  texte  à  M.  l'archevesque  de  Bourges  , 
lequel,  avant  que  présenter  ledict  texte,  fit  trois  hum- 
bles révérences  à  Sa  Majestés,  sçavoir  :  l'une  au  pied 
de  l'eschaffaut  du  pulpitre ,  la  seconde  au  milieu  ,  et  la 
troisiesme  au  plus  haut  d'iceluy,  et  en  s'en  approchant 
prit  ledit  texte  des  mains  dudit  abbé,  et  le  présenta 
à  baiser  au  Boy;  ce  faict,  le  rendit  audit  abbé  pour  le 
porter  à  baiser  à  l'evesque  de  Chartres  ofîiciant,  et  re- 
tourna au  siège  à  luy  ordonné  au  jubé. 

Le  cantique  de  l'Offertoire  dict,  les  heraults  d'ar- 
mes et  huissiers  de  la  chambre  montèrent  au  haut  de 
l'eschaffaut  pour  aller  au  devant  du  Roy,  se  disposant 
de  venir  à  l'offrande ,  et,  luy  ayant  faict  les  révérences 
en  tel  cas  accoustumcz,  descendirent  incontinent. 

Premièrement  marchèrent  lesdits  heraults  et  huis- 
siers. 

Puis  le  sieur  de  Sourdis,  qui  portoit  le  vin  en  un  vazc 
d'or  cizelé,  le  sieur  de  Souvré  le  pain  d'argent  sur  un 
riche  oreiller,  le  sieur  d'Antragues  le  pain  d'or  sur  un 
mesme  oreiller,  le  sieur  Descars  la  bourse  sur  pareil 
oreiller,  laquelle  estoit  garnie  de  treize  pièces  d'or,  cha- 
cune ayant  d'un  costé  l'effigie  du  Boy  avec  ceste  ins- 
cription :  Hcnricus  quartus  „  Francorum  et  Navarrœ 
rex.  M.  D.  XCIV ;  et  en  l'autre  costé  un  Hercules, 
et  en  la  circonférence  la  devise  du  Roy  en  ces  termes  : 
Invia  -virtuti  nuLla  est  'via. 

Après  eux  M.  le  chanceJlier,  puis  M.  le  comte  de 

Sainct  Foi  comme  grand  maisUe,  et  M.  le  mareschal 
de  Matignon  repjesentant  M.  le  connestable. 

Le  Roy  les  suivit,  environné  des  pairs,  tenant  en  sa 
main  dextre  le  sceptre,  et  en  sa  senestre  la  main  de 
justice. 

Cependant  que  Sa  Majesté' alla  à  rollrande  les  sieurs 
grand  chambellan  et  premier  gentil -homme  de  la 
chambre  demeurèrent  au  jubé  comme  pour  garder  le- 
dit throsne  et  siège  royal. 

Le  Roy  estant  arrivé  à  l'autel,  les  heraux  et  huis- 
siers, ensemble  lesdits  sieurs  de  Matignon ,  chancel- 
lier,  et  comte  de  Sainct  Pol ,  se  retirèrent  des  deux 
<:ostez  et  firent  place  aux  sieurs  d'O  et  de  R.oquelaure, 
lesquels  prindrent  des  mains  du  Roy,  l'un  le  sceptre, 
et  l'autre  la  main  de  justice,  pour  l'en  descharger;  les- 
dits sieurs,  commis  à  porter  les  honneurs  et  presens,  les 
mirent  l'un  après  l'autre  en  la  main  du  Roy  qui  les 
offrit  à  l'autel  et  bailla  à  reves({ue  de  Chartres  officiant. 
L'offrande  faite,  le  Roy  reprit  son  sceptre  et  main  de 
justice,  et  s'en  retourna  en  son  throsne,  accompagné 
comme  dessus,  les  chantres  et  le  peuple  continuans 
une  grande  acclamation  de  vive  le  Roy. 

Ce  faict  la  messe  fut  poursuivie  selon  l'ordinaire  du 
jour,  et  fut  adjousté  à  la  secrette  quelques  oraisons,  et 
une  solemnelle  bénédiction  avant  que  de  dire  le  Pax 
Doininij  lec^uel  dit,  l'archevesque  de  Bourges  etgiand 
ausmosnier  de  France,  qui  avoit  donné  le  livre  de  l'E- 
vangile à  baiser  au  Roy,  vint  à  l'autel  recevoir  la  paix 
dévotement  de  l'evescjne  de  Chartres  en  le  baisant 
à  la  joué,  et  à  l'instant  il  remonta  au  jubé  et  la 
présenta  au  Roy  par  le  mesme  baiser  :  ce  (jiio  tous 
les  }iairs  flroDl  de  leur  part  chacun   en  son  ordre  en 

1 1. 

signe  de  mutuelle  union  ,  accord  et  charité'  chres- 
tienne. 

La  messe  finie,  les  pairs  ecclésiastiques  et  séculiers, 
avec  la  compagnie  estant  au  jubé,  amenèrent  le  Roy 
à  l'autel  pour  communier.  Avant  la  communion  il 
entra  en  un  pavillon  dressé  ceste  part  à  costé  gauche 
pour  se  reconcilier  avec  ledit  docteur  Benoist,  son  pve- 
mier  confesseur  ;  puis  se  présenta  au  devant  dudit  autel, 
où  M.  le  prince  de  Conty  luy  leva  sa  grande  couronne 
pour  la  révérence  de  la  saincte  communion.  Les  pairs 
laiz  osterent  aussi  de  leur  part  leur  parement  de  teste 
pour  mesme  occasion. 

Le  Roy,  ayant  à  genoux  dit  publiquement  son  coit- 
Jiteor,  receut  de  l'evesque  de  Chartres  l'absolution  en 
la  forme  de  l'Eglise,  et  par  ses  mains  communia  en 
très-grande  humilité  au  précieux  corps  et  sang  de  Je- 
sus-Christ,  sous  les  deux  espèces  de  pain  et  vin. 

Ladite  communion  faite,  l'evesque  de  Chartres  luy 
remit  sur  la  teste  sa  grande  couronne  royalle,  et 
depuis  en  son  lieu  luy  en  remit  une  plus  légère  et 
moyenne  qu'il  porta  en  retournant  à  l'hostel  episco- 
pal,  vestu  de  ses  habits  et  ornemens  royaux,  en  la 
mesme  compagnie,  ordre  et  cérémonies  qu'il  estoit 
venu  en  l'église  pour  y  estre  sacré, 

La  grande  couronne  y  fut  portée  devant  Sa  Majesté 
sur  un  riche  orcillier  par  M.  le  duc  de  Montbazon , 
le  sceptre  par  le  sieur  d'O,  la  main  de  justice  par  le 
sieur  de  Roquelaure ,  l'espée  royale  nue  par  le  mares- 
chal  de  Matignon  marchant  le  plus  près  du  Roy, 

Le  sacre  parachevé ,  fut  à  l'instant  ladite  saincte 
ampoulle  remenée  par  lesdicts  barons  en  ladite  ab- 
baye Sainct  Pierre,  et  rendue  aux  religieux  de  Mar- 

moustier  pour  la  reporter  en  leur  monastère;  depuis 
furent  les  panonceaux  desdits  barons  posez  au  chœur 
de  ladite  église  de  Chai  très,  en  perpétuelle  mémoire 
dudit  sacre. 

Le  Roy,  estant  de  retour,  entra  en  sa  chambre  pour 
changer  d'habits,  laver  ses  mains  et  bailler  sa  chemise 
et  gands  à  son  grand  aumosnier,  afin  de  les  faire  brusler 
pour  se  servir  des  cendres  au  premier  mecredy  de 
quaresme  à  l'usage  ordonné  par  l'Eglise.  Outre  ce  il 
commanda  que  les  habits  royaux  destinez  au  sacre  fus- 
sent baillez  en  garde  en  la  manière  accoustumée  aux 
religieux,  abbé  et  convent  de  Sainct  Denis  en  France. 

8a  Majesté,  estant  revestue  d'autres  très-somptueux 
habillemens,  s'assit  à  table  sur  un  haut  daiz  préparé  en 
la  salle  episcopale  ornée  d'excellentes  tapisseries,  sous 
un  grand  daiz  de  singulière  étoffe. 

La  table  où  il  disna  estoit  dé  neuf  pieds  de  longueur, 
un  pied  plus  haut  que  celles  des  pairs ,  lesquelles  fu- 
rent dressées  aux  deux  bouts  de  la  sienne,  estant  à  sa 
dextre,  et  au  bout  plus  prochain  de  luy,  l'evésque  de 
Chartres,  et  consécutivement  les  autres  pairs  ecclésias- 
tiques, en  habits  pontificaux  et  selon  leur  ordre. 

A.  la  gauche  y  avoit  une  autre  table  pour  les  pairs 
laiz  revestus  des  habits  portez  au  sacre. 

Au  dessous  desdites  tables  estoit  dressée  une  autre 
j)uur  messieurs  les  ambassadeurs  estans  lors  à  la  suitte 
(Ui  l\oy,  M.  le  chancellier,  officiers  de  la  couronne, 
«eux  (jui  avoient  porté  les  honneurs,  et  autres  sei- 
gneurs ayans  accoustumé  de  seoir  en  telle  asseifd)lée. 
Après  que  l'evesijue  de  Chartres  eut  bcny  la  table, 
selon  l'ancienne  et  louable  coustume  des  chrestiens , 
M.  le  comte  de  Sainct  Pol  servit  de  grand  maistre  , 

portant  le  baston  hault  ,  marchans  devant  luy  les 
maistres  d'hostel  les  basions  Ikis,  le  sieur  de  Rolian  de 
pannetier,  le  sieur  comte  de  Sancerre  d'eschançon,  le 
sieur  comte  de  Torigni  de  tranchant  ;  les  gentils- 
hommes de  la  chambre  portèrent  la  viande.  Chacun 
service  fut  accompagné  du  son  des  trompettes ,  clai- 
rons et  haults-bois.  Enti^e  les  services  la  musique 
chanta  très -mélodieusement.  Tant  que  le  disné  dura 
M.  le  mareschal  de  Matignon  fut  tous] ours  debout  au 
hault  de  la  table  du  Roy,  tenant  en  la  main,  sur  un  car- 
reau de  drap  d'or,  l'espée  royale  nue  et  droicte.  La 
grande  couronne  aussi  y  fut  mise  sur  un  riche  carreau, 
ensemble  le  sceptre  et  la  main  de  justice. 

La  nappe  levée,  ledit  evesque  de  Chartres  ayant  dit 
grâces,  le  Roy,  accompagné  desdits  pairs,  tant  ecclé- 
siastiques que  laïcs,  ambassadeurs  et  susdits  officiers 
de  la  couronne,  se  retira  en  sa  chambre,  le  mareschal 
de  Matignon  portant  devant  luy  l'espée  royale  nue  et 
droite.  La  grande  couronne  avec  le  sceptre  et  main  de 
justice  y  furent  pareillement  portez  par  les  sieurs  à  ce 
députez  ;  puis  le  Roy,  estant  retiré  en  sa  chambre ,  IcS' 
licentia  tous,  et  leur  permit  de  s'aller  rafraischir,  et  de- 
meura pour  le  reste  du  jour  en  son  hostel. 

Au  soir  le  Roy,  en  esjouyssance  de  ce  qui  s'estoit 
passé  à  ce  jour,  festoya  somptueusement  les  dames  cy- 
après  dénommées. 

A  sa  table  s'assid  Madame,  sa  sœur,  soubs  un  mesme 
daiz.  Entre  Sa  Majesté  et  elle  y  avoit  quelque  peu  de 
distance. 

A  la  main  droicte  seoit  madame  la  princesse  de 
Condé  avec  madame  la  duchesse  de  Nivernois. 

A  la  main  senestre,  au  dessous  de  Madame,  estoit 

madame  la  princesse  de  Conty  avec  mesdames  de  Ho- 
han  et  de  Rets. 

M.  le  comte  de  Soissons  y  fit  son  estât  de  grand- 
maistre,  et  devant  luy  marchoient  les  hérauts  et  maistres 
d'Iiostel.  La  serviette  pour  laver  les  mains  au  Roy  fut 
présentée  audit  sieur  comte  par  le  sieur  de  Gouais  du 
Tillet  comme  plus  ancien  des  maistres  d'hostel  servans, 
lequel  la  présenta  à  Madame,  sœur  du  Roy,  jà  assise  , 
qui  se  leva  de  son  siège  pour  la  donner  à  Sa  Majesté. 

M.  le  prince  de  Conty  servit  de  grand  panetier  et 
porta  le  premier  plat,  M.  de  Longueville  servit  de 
grand  eschançon,  M.  de  Rohan  de  tranchant. 

A  maditedame,  sœur  du  Roy,  servit  de  panetier 
M.  le  comte  de  Maulevrier,  M.  de  Mirepoix  d'eschan- 
çon,  M.  le  comte  du  Lude  de  trenchant. 

A  chacun  service  sonnèrent  les  trompettes,  clairons 
et  tambours  en  signe  d'allégresse  et  joye  publique.  Le 
souper  finy,  furent  grâces  dictes  en  musique,  après  les- 
quelles le  Roy  se  retira  en  sa  chambre,  suivy  de  Madame, 
sa  sœur,  des  princes,  princessçs,  et  autres  seigneurs  et 
dames  qui  avoient  assisté  au  souper. 

Quelque  temps  après  chacun  se  retira  en  son  logis. 

Le  Roy,  voulant,  suivant  les  statuts  de  l'ordre  du 
Sainct  Esprit,  recevoir  au  lendemain  de  son  sacre  le 
collier  dudit  ordre  par  les  mains  dudit  evesque  de 
Chartres  qui  l'avoit  sacré,  vint  pour  ce  faire  en  ce  jour 
à  trois  heures  de  relevée  en  l'église  de  Chartres  pour 
ouyr  les  vespres  du  Sainct  Esprit,  assisté  des  officiers, 
prélats,  commandeurs  et  chevaliers  dudit  ordre,  vestus 
de  leurs  grands  manteaux,  et  ayans  leurs  giands  col- 
liers au  col ,  et  y  furent  les  cérémonies  à  ce  requises 
par  lesdits  statuts  exactement  observées. 

Ledit  evesque  pontifia,  et  la  cliapelle  du  Roy  y 
chanta  au  letrain  les  psalmes  en  musique.  Au  chant 
du  cantique  Magnificat  ledict  evesque,  ayant  ])aisé 
et  encense'  le  maistre  autel ,  porta  l'encens  à  vSa  Ma- 
jesté en  son  siège  de  parade  à  la  première  chaise  du 
chœur  à  coste'  droict.  Après  l'oraison  du  Sainct  Esprit, 
et  la  bénédiction  solemnelle  impartie  à  l'assistance 
par  ledit  evesque,  le  Roy,  entre  vespres  et  complies, 
vint  vers  ledit  autel  pour  prester  le  serment  dudit 
ordre,  comme  chef  et  souverain  grand  maistre  d'iceluy. 
Ce  qu'ayant  faict  et  juré,  entre  les  mains  dudit  evesque, 
sur  le  texte  du  sainct  Evangile  que  tenoit  messire  Phi- 
lippes  Hurault,  comte  de  Cheverny,  chancellier  de 
France  et  dudict  ordre,  il  le  signa  ainsi  qu'ensuit  : 

(f  Nous  Henry,  roy  de  France  et  de  Navarre,  jurons 
et  voiions  solemnellement,  en  vos  mains,  à  Dieu  le 
créateur  de  vivre  et  mourir  en  la  saincte  foy  et  reli- 
gion catholique,  apostolique  et  romaine,  comme  à  un 
bon  roy  très-chrestien  appartient,  et  plustost  mourir 
que  d'y  faillir;  de  maintenir  à  jamais  l'ordre  du  benoist 
Sainct  Esprit,  sans  jamais  le  laisser  déchoir,  amoin- 
drir ny  diminuer  tant  qu'il  sera  en  nostre  pouvoir; 
observer  les  statuts  et  ordonnances  dudit  ordre  entiè- 
rement, selon  leur  forme  et  teneur,  et  les  faire  exacte- 
ment observer  par  tous  ceux  qui  sont  et  seront  cy 
après  receus  audit  ordre,  et  par  exprès  ne  contre- 
venir jamais,  ny  dispenser  ou  essayer  changer  ou  in- 
nover les  statuts  irrévocables  d'iceluy  :  ainsi  le  jurons, 
voiions  et  promettons  sur  la  saincte  vraye  croix  et  le 
sainct  Evangille  touchez.  « 

Ledit  serment  preste  comme  dessus,  le  sieur  de 
Rhodes  vestit  le  Roy  du  grand  manteau  dudrct  ordre , 

et  ledit  evesque  luy  bailla  ledit  collier  en  faisant  le 
signe  de  la  croix ,  au  nom  du  Père,  du  Fils  et  du  Sainct 
Esprit. 

Le  sieur  de  Beaulieu  Ruzé,  grand  thresorier  dudit 
ordre ,  mit  es  mains  dudit  evesque  une  croix  pour 
pendre  au  col  à  un  ruljen  de  soye  de  couleur  bleue 
céleste,  avec  un  cbappellet  d'un  dizain  pour  présenter 
au  Roy,  qui  les  receut  et  bailla  en  garde  au  sieur  de 
Roquelaure. 

Le  Roy  s'en  revint  après  en  sa  chaise,  oii  lesdicts 
prélats,  commandeurs,  chevaliers  et  officiers  dudit 
ordre  luy  allèrent  baiser  les  mains. 

Compiles  achevées.  Sa  Majesté  s'en  retourna  à 
l'hostel  episcopal  en  la  mesme  pompe  et  suitte  qu'il 
esloit  venu  à  l'église. 

Voylà  comme  le  Roy  receut  le  collier  de  l'ordre  du 
Sainct  Esprit,  et  comme  il  fut  sacré  et  couronné.  Ces 
cérémonies,  divulguées  par  toute  la  France,  et  sceues 
dans  les  villes  du  party  de  l'union,  augmentèrent  fort 
le  courage  à  ceux  que  l'on  y  appelloit  politiques  ou 
royaux  de  bazarder  leurs  vies  pour  se  délivrer  du 
joug  des  Espagnols ,  et  de  ceux  qui  demeuroient  encor 
opiniastres  et  rebelles  de  ne  vouloir  recognoistre  Sa 
Majesté  :  les  réductions  de  tant  de  grandes  villes  qui 
advindrent  ez  mois  de  mars,  avril,  may  et  juin,  en 
sont  de  veritaljles  pi'euves. 

Le  duc  de  Mayenne,  qui  estoit  dans  Paris,  voyant 
Orléans  rendu  au  Roy,  et  sçachant  que  Rouen  compo- 
soit  pour  faire  le  mesme  ,  et  qu'il  n'estoit  guores  aymé 
des  Seize,  quelque  semblant  qu'il  list  de  se  conformer 
à  la  volonté  du  roy  d'Espagne,  préjugeant  (jue  la  de- 
meure dans  ccste  ville  ne  luy  estoit  pas  troj)  seuie  ,  se 

résolut  de  se  retirer  à  Soissons.  Dans  une  sienne  lettre 
il  dit  que  beaucoup  dans  Paris  se  disposoient  encor 
de  souffrir  pour  quelque  temps,  les  uns  sous  espérance 
de  paix  (qui  estoient,  tant  les  politiques  que  ceux  qui, 
affectionnez  et  ayans  receu  des  courtoisies  dudit  duc , 
le  desiroient  voir  reconcilié  avec  le  Roy),  les  autres 
sur  l'attente  des  grandes  forces  qu'on  leur  promettoit 
(qui  estoient  les  Seize,  du  tout  partizans  de  l'Espagnol), 
mais  que  ces  deux  moyens  venant  à  manquer,  comme 
ils  avoient  faict,  il  n'y  avoit  plus  que  les  fers  et  les 
chaisnes  qui  les  eussent  peu  retenir  comme  forçats, 
rien  ne  les  pouvant  conserver  qu'une  grande  et  forte 
garnison ,  ou  bien  un  exil  volontaire  ou  forcé  de  la 
pluspart  des  habitans  qu'on  eust  faict  sortir  j  que,  s'il 
eust  usé  de  ceste  voye  à  l'endroict  de  plusieurs  Pari- 
siens qui  avoient  tant  bien  mérité  du  party  de  l'union, 
c'eust  esté  donner  une  frayeur  aux  autres  grandes 
villes  qui  estoient  en  la  main  des  peuples,  et  advis  de 
penser  à  leur  salut  pour  se  garentir  de  pareils  incon- 
veniens. 

Or  la  retraitte  de  M.  de  Mayenne  avec  sa  femme  et 
son  fds  aisné  à  Soissons  fut  jugée  estre  très-nécessaire 
parmy  ceux  de  l'union  pour  aller  joindre  le  comte 
Charles  de  Mansfeldt  qui  avoit  rassemblé  son  armée 
sur  les  frontières  de  Picardie  et  de  Tierasche,  afin 
qu'au  printemps  de  ceste  année,  leurs  forces  joinctes  et 
ramassées  ensemble,  ils  pussent  faire  un  corps  d'armée 
suffisant  pour  maintenir  les  villes  de  leur  party  en 
leur  subjection,  empescher  le  Uoy  d'y  rien  entre- 
])rendre,  et  faire  la  paix,  suyvant  les  occasions  qui  s'en 
presenteroient,  à  leur  advantagc.  Pour  l'exécution  de 
ce  dessein,  ledit  sieur  duc, ayant  osté  le  sieur  de  Belin 

du  gouvernement  de  Paris,  et  mis  le  comte  de  Brissac 
pour  gouverneur  par  l'advis  des  ministres  d'Espagne, 
il  luy  bailla  plusieurs  blancs  signez  pourluy  servir  de 
lettres  quand  besoin  seroit,  afin  de  faire  sortir  de  Paris 
les  habitans  qu'il  jugeroifc  estre  mal-affectionnez ,  et 
qui  voudroient  entreprendre  en  la  faveur  du  Roy.  Les 
politiques  dans  Paris,  se  voyans  un  tel  gouverneur, 
furent  presque  hors  d'espérance  de  pouvoir  faire  venir 
à  ellect  leur  si  long  dessein  de  remettre  ceste  ville  ca- 
pitale du  royaume  en  l'obeyssance  du  Roy. 

Nous  avons  dit  aux  livres  précédents  qu'aux  con- 
férences qu'ils  eurent  avec  les  Seize  ils  ne  parloient 
que  de  demeurer  en  l'union  de  la  ville  sous  l'obeys- 
sance de  M.  de  Mayenne,  de  la  cour  de  parlement,  du 
gouverneur  et  des  magistrats,  et  reprochoient  aux 
Seize  de  s'estre  joints  avec  l'Espagnol  :  or  ils  avoient 
practiqué  si  bien  ceste  maxime  d'empesclier  que  nul 
des  Seize  ne  parvinst  plus  aux  charges  de  la  Maison  de 
Ville,  que,  des  prevost  des  marchands  et  quatre  esche- 
vins,  il  n'y  eut  qu'un  eschevin  qui  ne  fust  de  leur 
consentement  pour  remettre  ceste  ville  en  l'obeyssance 
du  Roy,  bien  qu'il  ne  leur  estoit  pas  beaucoup  con- 
traire. Aussi  plusieurs  ont  tenu  que  le  duc  de  iMayenne 
favorisoit  les  brigues  qu'ils  faisoient  pour  estre  esleus, 
et  aggreoit  leur  eslection  en  leur  faisant  particulière- 
ment obliger  leur  foy  de  suivre  en  tout  sa  volonté';  ce 
qui  se  pouvoit,  disoient-ils,  aisément  juger  par  la 
lettre  qu'il  avoit  escrite  depuis  au  roy  d'Plspagne,  en 
ces  termes  :  «  L'IIuillier  fut  choisy  prevost  des  mar- 
chans  pour  estie  recogneu  très-artrctionne'  au  party. 
11  m'avoit  particulièrement  obligé  sa  foy;  il  a  esté  le 
•Ici  nier  <jui  a  consenty  à  l'tîntreprise,  etc.  Mais  quand 

on  euSt  laissé  celiiy  qui  le  precedoit  en  sa  dignité  (qui 
estoit  le  président  d'Orcey),  comme  tous  les  catholiques 
(c'est  à  dire  les  Seize)  le  demandoient,  le  choix  n'eust 
pas  esté  meilleur;  car  il  a  trempé  plus  avant,  et  con- 
tribué d'avantage  du  sien  pour  bastir  et  exécuter  l'en- 
treprise de  Paris,  que  non  pas  l'Huillier.  »  On  présuma 
que  ce  que  ledit  duc  de  Mayenne  aggreoit  ainsi  l'es- 
lection  des  politiques  aux  charges  de  la  ville  de  Paris, 
estoit  afEn  que  le  duc  de  Guise,  les  Espagnols,  les 
Seize,  ou  aucun  autre  du  party  de  l'union,  ne  s'en  ren- 
dissent maistres  au  préjudice  de  son  authorité  :  ce  qui 
eust  pu  advenir  si  les  Seize  eussent  eu  les  principales 
charges  et  le  gouvernement  de  l'Hostel  de  Ville  ;  car, 
estans  du  tout  enclins  et  affectionnez  de  s'assubjettir  à 
la  domination  de  l'Espagnol,  il  n'y  eust  point  eu  de 
doubte  qu'ils  n'eussent  débuté  ledict  duc  de  Mayenne 
de  son  authorité,  ainsi  qu'il  se  peut  aysement  cog- 
noistre  par  ce  qui  a  esté  dit  cy  dessus. 

Pour  les  politiques  (qui  estoient  des  meilleures  fa- 
milles de  Paris),  lesquels  gouvernoient  lors  l'Hostel 
de  la  ville,  ils  s'opposoient  bien  aux  entreprises  des 
Seize,  des  Espagnols  et  de  leurs  garnisons.  Ils  veil- 
loient  sur  eux,  affin  de  n'estre  assubjectis  sous  leur 
tyrannie,  et  ne  parloient  à  l'ouvert  que  de  maintenu- 
l'authorité  de  M.  de  Mayenne.  Mais  ledit  duc  se  dou- 
toit  bien  que  leur  intention, estoit  de  remettre  la  ville 
entre  les  mains  du  Roy  à  la  première  oc'casion  qui  se 
presenteroit  :  ce  fut  pourquoy  il  consentit  y  mettre 
garnison  d'Espagnols,  de  Neapolitains,  Vallons,  lans- 
quenets et  François,  entretenue  par  l'Espagnol,  afîin 
de  les  empescher  de  rien  entreprendre  à  son  préju- 
dice, et  de  maintenir  son  authorité  dans  ceste  ville 

SOUS  ces  deux  partys,  lesquels  estoient  comme  les  deujç 
bassins  des  balances  de  Paris,  qui  avoient  tousjours  eu 
pour  la  languette  du  milieu  un  gouverneur  à  la  dévo- 
tion dudit  sieur  duc  de  Mayenne;  mais  la  nécessite'  en 
laquelle  ses  affaires  furent  réduites  lors  le  contrai- 
gnit d'y  en  mettre  un  à  la  nomination  des  Espagnols, 
qui  fut  ledict  sieur  comte  de  Brissac;  toutesfois  ce  fut 
après  qu'il  luy  eut  oblige'  aussi  sa  foy  en  particulier. 
Les  politiques ,  qui  avoient  craint  la  démission  du  sieur 
de  Belin,  et  voyant  que  ledit  sieur  comte  en  estoit 
pourveu,  préjugeant  que,  s'il  balançoit  du  coste'  de 
l'Espagnol,  ce  seroit  du  tout  la  ruine  des  affaires  du 
Roy  dans  ceste  ville,  eurent  incontinent  recours  à  Sa 
Majesté,  qui ,  «stant  party  de  Cltartres  quatre  jours 
après  son  sacre,  s'achemina  à  Sainct  Denis,  et  de  ]à  à 
Senlis  où  il  fut  quelque  temps. 

On  a  escrit  que  M.  de  Sainct  Luc,  beau-frere  dudit 
sieur  comte  de  Rrissac,  estoit  lors  à  la  Cour,  et  avoient 
quelques  differens  ensemble  pour  quelques  partages. 
Par  le  commandement  du  Roy  il  eut  charge  de  faire 
naistre  une  occasion  pour  parler  audit  comte,  et  de  le 
sommer   de   son  devoir.  L'affaire  fut  si  dextrement 
menée,  que,  pour  terminer  leurs  differens,  ils  s'accor- 
dèrent d'en  passer  par  l'advis  de  quelques  gens  de  jus- 
tice ;  pour  le  lieu  où  leur  accord  se  feroit,  ils  en  con- 
vindrent  d'un  proche  de  Paris,  où  ils  se  trouvèrent. 
Cependant  que  les  advocats  taschoient  à  vuider  leurs 
différents,  le  sieur  de  Sainct  Luc  dit  en  particulier  au- 
dit comte  de  Rrissac  la  vraye  cause  de  leur  entrevcuë, 
et  fit  si  bien  qu'il  tira  de  luy  promesse  d'asseurance 
qu'il  rendroit  ù  Sa  Miijesté  tout  le  service  qu'il  luy 

devoit.  On  feignit  que  les  advocats  (0  ne  s'estoient 
peu  accorder,  et  que  les  deux  beaux-freres  s'estoient 
retirez  comme  malcontents  l'un  de  l'autre.  En  cour  on 
faisoit  courir  le  bruit  que  ledit  sieur  comte  de  Brissac 
estoitpartizan  du  tout  de  l'Espagnol,  et  le  Roy  mesmes 
en  public  ne  parloit  que  de  le  traicter  mal  pour  ceste 
occasion.  Du  depuis,  par  l'advis  du  Roy,  les  sieurs  pré- 
sident Le  Maistre  et  conseiller  Molle,  qui  exerçoit  lors 
la  charge  de  procureur  gênerai,  et  qui  est  à  présent 
président  en  la  cour,  les  conseillers  d'Amours  et  du 
Vair,  à  présent  premier  président  en  Provence,  et 
plusieurs  autres  conseillers  du  parlement,  avec  ledit 
sieur  L'Huillier,  prevost  des  marchans,  les  sieurs  de 
Beaurepaire,  Langlois  et  Neret,  esclievins,  et  autres  co- 
lonels et  capitaines,  traicterent  fort  particulièrement 
avec  ledit  sieur  comte  de  Brissac  de  la  manière  et 
des  moyens  de  réduire  ceste  ville  en  l'obeyssance  du 
Roy. 

Or,  affin  qu'il  pleust  à  Dieu  envoyer  une  favorable 
assistance  du  ciel,  et  donner  quelque  bon  soulagement 
à  ceste  ville,  le  jeudy  de  la  my-caresme,  17  de  mars, 
on  fit  une  procession  générale  et  descendit  on  la  châsse 
de  saincte  Geneviefve.  Après  ceste  procession  il  courut 
un  bruit  parmy  les  politiques  que  les  Seize  et  les  Es- 
pagnols avoient  résolu  de  courir  aux  armes  et  se  dé- 
livrer des  principaux  de  la  ville  qui  n'estoient  de  leur 
party,  et  piller  Paris  comme  lesdils  Espagnols  avoient 

C")  On  feignit  que  les  aih'ocats.  Rrisfac  cl  Saint- Luc  avoient  pris  pour 
iirbitre  René  Chopin,  bourj;cois  de  Paris  tt  zclc  ligueur.  Ils  se  vircnl 
plusieurs  fois  à  Tabbaye  Saiul-Anioine;  et,  presque  sous  les  yeux  (!<■ 
Chopin,  qui  ne  s'occupoit  que  de  leur  airaire,  ils  prirent  tontes  leurs 
meures. 

faict  Anvers.  Les  Seize,  au  contraire,  disoient  que 
c'estoit  les  politiques  qui  les  vouloient  exterminer. 
Les  uns  et  les  autres  estans  en  ceste  trance,  deux  jours 
après  ceste  procession ,  ledit  sieur  comte  de  Brissac, 
avec  les  susnommez,  résolut  de  l'ordre  que  l'on  devoit 
tenir  en  la  réduction  de  Paris.  11  fut  cognu  lors,  bien 
que  ledit  sieur  Langlois  en  ses  deportemens  n'eust  faict 
aucun  semblant  de  se  mesler  d'alFaires,  allant  tous  les 
jours  d'ordinaire  exercer  sa  cliarge  au  Palais,  qu'il 
avoit  d'un  long  temps  et  dextrement  practiqué  en  tous 
les  quartiers  de  Paris  nombre  de  personnes  de  toutes 
qualilez,  et  que  ceste  entreprise  reiissiroit  à  bonne  fin. 
Premièrement  ils  advertirent  le  Roy  que  la  veille  de 
l'exécution  ils  feroient  oster  les  terres  qui  bouchoient 
une  partie  de  la  Porte-Neufve,  et  feindroient  de  la 
vouloir  clorre  de  murailles  pour  n'estreplus  en  crainte 
d'une  surprise  de  ce  costé  là;  que  la  nuict  de  l'exécu- 
tion ledit  sieur  comte  de  Brissac  et  lesdits  eschevins 
Langlois  et  Neret  se  saisiroient  avec  leurs  amys  de 
ladite  Porte-iVeufve  et  de  celles  de  Sainct  Honoré, 
Sainct  Denis  et  Sainct  Martin,  et  y  mettroient  des  corps 
de  garde  à  leur  dévotion  ;  que  les  premiers  des  royaux 
qui  entreroient  par  la  Porte-Neufve,  s'estans  saisis  in- 
continent des  remparts,  donneroient  droict  à  la  porte 
Sainct  Honoré  pour  la  desbouclier  et  en  haster  l'ou- 
verture; comme  aussi  feroient  ceux  qui  entreroient 
par  celle  de  Sainct  Denis,  qui  se  saisiroient  des  deiix 
costez  des  remparts,  et  puis,  entrans  dans  la  ville  le 
long  de  ceste  grande  rue,  se  mettroient  comme  en  bar- 
rière entre  les  Espagnols,  qui  tenoient  deux  corps  de 
garde  à  la  Croix  Sainct  Kustnchc  el  p\c^  ladicte  porte 
Sainct  Denis,  el  les  Valons  (|ui  tenoient  le  leur  au 

Temple  ;  que  le  capitaine  Jean  Grossier  seroit  en 
mesme  temps  au  boulevert  des  Celestins  avec  nombre 
de  bourgeois  et  basteliers  qu'il  avoit  à  sa  dévotion 
pour  faciliter  l'entrée  aux  garnisons  de  Melun  et  Cor- 
beil  qui  descendroient  de  ce  costé  là  par  basteau,  et 
seroient  accueillies  par  le  sieur  de  La  Chevalerie, 
lieutenant  de  l'artillerie  demeurant  à  l'Arsenal,  pour 
les  employer  où  besoin  seroit;  et  qu'aux  autres  en- 
droicts  de  la  ville  l'on  tascberoit  à  se  saisir  des  lieux 
forts  le  plus  que  l'on  pourroit. 

Le  Eoy,  ayant  receu  l'advis  de  ceste  resolution   à 
Senlis,  arresta  que  l'exécution  s'en  feroit  le  niardy 
22  mars  à  la  pointe  du  jour;  dont  il  fit  advertir  le 
comte  de  Brissac,  et  manda  au  sieur  de  Vie,  gouver- 
neur de  Sainct  Denis,  son  intention,  pource  que  ce 
seigneur,  depuis  qu'il  fut  pourveu  de  ce  gouvernement, 
avoit  esté  celuy  qui  avoit  eu  cognoissance  de  toutes 
les  entreprises  des  politiques  dans  Paris,  et  qui  pru- 
demment les  avoit  tousjours  encouragez  à  se  délivrer 
des  Espagnols  ;  il  donna  aussi  le  rendez-vous  à  toutes 
les  garnisons  voisines  pour  se  trouver  en  certains  lieux 
aux  environs  de  Sainct  Denis,  où  il  arriva  aussi  luy 
mesme  le  lundy  au  soir.  Suyvant  son  mandement  il 
s'y  trouva  de  quatre  à  cinq  mille  hommes,  tant  de 
pied  que  de  cheval.  Ce  mesme  lundy  au  soir  le  comte 
de  Brissac  dit  au  capitaine  Jacques  Ferrarois,  qui 
avoit  quelques  compagnies  de  son  régiment  en  garni- 
son dans  Paris,  qu'il  avoit  eu  advis  qu'un  convoy  d'ar- 
gent que  l'on  menoit  au  l'oy  estoit  passé  vers  Palai- 
seau,  et  s'en  alloit  par  Ruel  à  Sainct  Denis;  qu'avant 
qu'il  eust  passé  le  bac  il  estoit  aysé  de  l'attiapei-,  le 
priant  de  prendre  tous  les  siens  et  d'y  aller  le  plus  fort 


DE  PA.IMA  CATET.     [l594j  193 

qu'il  poarroit  aiin  qu'an  tel  batio  ne  lay  esrfwpast. 
Ce  capitaine  aussi-tost  monta  à  cheval,  et  sortît  »ur  le 
soir  avec  tous  les  siens  par  la  porte  Sainct  Jac^oes,  qui 
fut  à  l'instant  refermée .  et  eut  tout  loisir  de  coorir 
toute  la  nuit  sans  empeschement.  Il  estoit  partizan  de 
l'Eipagnol,  et  n'eust  jamais  failly  de  se  vouloir  re- 
muer. Le  comte  inventa  ceste  nise  pour  se  délivrer 
d'un  tel  homme.  Il  estoit  aussi  entré  nombre  de  gens 
<ie  guerre  dans  Paris  le  dîmanfjie  et  le  landj,  &isans 
semblant  d'estre  de  Tunion,  et  les  avoit-on  Ic^ex  par 
les  quartiers  en  quelques  grandes  maisons  affidées, 
pour  s'en  servir  selon  les  occasions  nécessaires. 

Aussi  le  soir  du  mesme  lundy  on  fit  courir  un  bruit 
que  la  paix  estoit  accordée  entre  le  Roy  et  le  duc  de 
>Iaveune,  et  furent  envoyez  des  billets  signei  Luillier 
et  Langlois  aux  principaux  des  quartiers  qu'ils  sça- 
voient  estre  alfeclionnex  à  la  paix  ,  par  lesquels  on  les 
advertissoit  de  l'accord,  et  les  prioit-on  de  s'armer 
avec  tous  leurs  amis  pour  tenir  main-forte  à  l'intro- 
duction des  deputei  de  part  et  d'autre  qui  se  paresen- 
teroient  le  lendemain  au  matin  pour  taire  publier  la 
paix,  afin  de  résister  aux  Espagnols  et  à  tous  ceux  qui 
sV  voudroient  opposer. 

Ce  soir  mesme  aussi  le  duc  de  Feria  et  dom  Ehego 
d'Ibara  furent  advertis  avec  certitude  qu'il  v  avoit 
entreprise  sur  Paris  et  sur  eux  aussi,  et  qu'elle  se 
devoit  exécuter  sans  doute  environ  minuit  ;  car,  parmj 
tant  de  sortes  de  gens  que  l'on  advertissoil  comme  de 
main  en  main  ,  il  fut  impossible  de  tenir  cela  si  secret 
qu'il  n'y  en  eust  mesmes  d'aucuns  qui  dirent  à  leurs 
Yoisins.  qu'ils  cognoissoient  estre  de  ces  remueu»"s  des 
Seire ,  qu'ils  eussent  à  se  tenir  coys  en  leurs  maisons 
4J.  »3 

s'ils  entendoient  du  bruict  la  nuict,  et  que  la  paix 
estoit  faite  entre  le  Roy  et  M.  de  Mayenne.  Cela  mit 
tellement  en  allarme  lesdits  duc  de  Feria  et  d'Ibarra 
à  qui  on  reporta  ces  nouvelles,  qu'ils  firent  tenir  leurs 
gens  sur  leurs  gardes,  et  ayans  envoyé  prier  ledit 
comte  de  Brissac  de  luy  parler,  ils  luy  dirent  le  bruict 
qui  couroit  de  ceste  entreprise.  Il  leur  respondit  qu'il 
nepouvoit  croire  cela,  toutesfois  qu'il  y  failloit  pren- 
dre garde,  et  que  présentement  il  alloit  faire  la  ronde 
le  long  des  murailles.  Eux  luy  donnèrent  quelques 
capitaines  espagnols  pour  l'accompagner  :  mais,  comme 
ils  avoient  eu  advis  qu'il  estoit  mesme  de  l'entreprise, 
ils  donnèrent  charge  à  ceux  qui  l'accompagnoient 
qu'au  premier  bruit  qu'ils  entendroient  au  dehors  de 
le  tuer.  Après  qu'ils  eurent  faict  la  ronde  sans  en- 
tendre aucun  bruit,  ainsi  qu'ils  vouloient  se  retirer 
sur  les  deux  heures  après  minuict,  il  les  conduisit  jus- 
ques  au  logis  dudit  duc  de  Feria,  et  l'un  d'entr'eux  luy 
disant  encor  que  l'advis  estoit  certain  de  l'entreprise, 
le  comte,  prenant  congé  d'eux,  secouant  la  teste,  leur 
dit  en  espagnol  :  Son  palabras  de  uiugeres  (').  Avec 
ceste  responce  ils  se  retirèrent.  En  d'autres  endroits 
les  Seize  aussi  avoient  veillé  toute  la  nuict  en  quel- 
ques corps  de  garde  ,  et  s'estoient  retirez  entre  les  deux 
et  trois  heures  du  matin,  qui  fut  lors  que  les  politi- 
ques ou  royaux  dans  Paris,  qui  avoient,  comme  l'on 
dit,  la  puce  à  l'oreille,  commencèrent  chacun  à  se 
rendre  sans  bruit  aux  endroits  qui  leur  avoient  esté 
assignez.  Ledit  comte  de  Brissac  commanda  à  un  corps 
de  garde  prochain  du  logis  du  duc  de  Feria  que  si  on 
voyoit  sortir  les  Espagnols  qu'il  y  avoit  reconduits, 

{>)  Son  palabras  de  mugeres.  Ce  sont  des  propos  de  fcmm  es. 


DE   PALAIA   CAYET.     [iJC)^]  I()5 

que  l'on  lirast  sur  eux.  Cependant  luy  et  le  prevost 
des  marchans,  suyvis  de  plusieurs  gens  armez,  se  sai- 
sirent de  la  Porte-Neufve ,  et  ledit  sieur  Langlois  de 
celle  de  Sainct  Denis.  Quatre  heures  estoient  sonne'es 
que  le  Roy  ny  ses  troupes  ne  paroissoient  point.  Lan- 
glois, ayant  faict  abbaisser  la  bascule,  sortit  et  rentra 
sans  rien  veoir  ;  mais ,  estant  de  rechef  sorty,  le  sieur  de 
Vitry,  qui  avoit  charge  de  Sa  Majesté'  avec  plusieurs 
autres  seigneurs  d'entrer  par  ceste  porte,  s' estant  pré- 
senté, il  la  luy  livra,  et,  suyvant  l'ordre  arreste',  il  se 
saisit  des  ramparts.  En  mesme  temps  Sa  Majesté'  estoit 
près  les  Tuilleries;  et,  justement  sur  le  point  que  la 
cloche  des  Capuchins  sonna,  il  commanda  à  M.  d'O, 
qui  estoit  à  pied  à  la  teste  de  sa  compagnie  d'hommes 
d'armes,  de  s'advancer  à  la  Porte  Neufve  :  aussi-tost 
que  le  pont  levis  fut  abbatu ,  sans  avoir  patience  que  la 
barrière  fust  ouverte,  plusieurs  passèrent  par  dessous 
tous  armez,  et  incontinent  tournèrent  à  gauche  sur 
les  ramparts  droict  à  la  porte  Sainct  Honoré,  suyvant 
le  commandement  qu'ils  en  avoient.  Quelques  pièces 
de  canon  qui  estoient  sur  les  remparts,  furent  incon- 
tinent tournées  pour  tirer  le  long  des  grandes  rues, 
afin  d'en  saluer  ceux  qui  se  presenteroient  pour  remuer. 
Cependant  les  autres  troupes  royales  entrèrent,  et,  s'a- 
cheminans  le  long  de  l'eschole  Sainct  Germain,  vingt- 
cinq  ou  trente  lansquenets  qui  estoient  dans  un  corps 
do  garde,  ayant  faict  contenance  de  leur  vouloir  ré- 
sister, furent  incontinent  taillez  en  jîieces  ou  jette/  en 
l'eau,  puis  sans  s'amuser  d'avantage  ils  allèrent  se 
saisir  du  Palais  et  des  advenues  de  tous  les  ponts. 

Aussi-tost  que  le  Uoy  fut  entré,  le  comte  de  BrissAC 
luy  présenta  une  belle  escharpe  de  brodeiie  :  Sa  Ma- 

i3. 

jesté,  en  l'accolant,  l'honnora  du  tiltre  de  juareschal  de 
France,  et  luy  donna  son  escharpe  blanche  qu'il  por- 
toit;  puisleprevostdes  marchans,  L'Huillier,  luy  pré- 
senta aussi  les  clefs  des  portes  de  la  ville,  qu'il  receut 
avec  beaucoup  de  contentement.  On  avoit  fait  à  Sa 
Majesté  ceste  réduction  si  facile  qu'il  ne  s'estoit  point 
arniéj  mais,  sur  le  l)ruict  qui  advint  à  cause  desdits 
lansquenets,  il  commanda  que  l'on  luy  apportast  ses 
armes,  et  prit  sa  cuirasse  et  sa  salade.  Le  sieur  de 
Vitry  ayant  fait  retirer  quelques-uns  des  Espagnols 
qui  estoient  près  la  porte  Sainct  Denis  jusques  à  leurs 
corps  de  garde,  il  donna  le  long  de  la  grand'rue,  et 
alla  joindre  les  autres  troupes  royales  qui  s'estoient 
saisies  du  grand  Cliastelet.  l^our  le  petit  Chastelet,  le 
capitaine  Chuby,  suivy  de  plusieurs  bourgeois  advertis 
de  l'entreprise,  estoit  descendu  de  l'Université,  et  s'en 
estoit  saisi.  Les  Neapolitains,  les  Valons  et  tous  les 
autres  Espagnols  ne  bougèrent  de  leurs  logis.  Ils  firent 
bien  mine  quelque  espace  de  temps  de  vouloir  tenir 
fortj  mais,  après  que  le  Hoy  eut  luy-mesn)es  esté  à  la 
porte  Sainct  Honoré,  et  veu  que  l'on  travail loit  à  l'ou- 
vrir, et  que  le  peuple  crioit,  les  uns  la  paix ,  les  autres 
vive  le  Roy,  qu'il  eut  reconu  que  le  Louvre  estsit  as- 
seuré  pour  luy,  et  qu'il  eut  receu  advis  qu'en  toute  la 
Cité  il  n'y  avoit  eu  que  deux  mutins  qui  estoient  sortis 
les  armes  au  poing,  lesquels  on  avoit  tuez,  et  que  le 
Palais  estoit  saisi ,  et  les  principales  places  et  lieux  de 
la  ville,  il  envoya  demander  au  duc  de  Feria  qu'il 
eust  à  luy  envoyer  le  capitaine  Sainct  Quentin,  co- 
lonel desWalons,  qu'il  tenoit  prisonnier  (accusé  quel- 
ques jours  auparavant  de  se  vouloir  rendre  du  party 
de  Sa  Majesté).  Ledit  duc  l'ayant  envoyé  incontinent, 

on  luy  fit  dire  qu'on  luy  donneroit  sauf-conduit  et  à 
toutes  les  garnisons  estrangeres  pour  se  retirer  en 
Flandres,  pourveu  quils  ne  s'en  rendissent  point  in- 
dignes en  voulant  se  défendre;  ce  que  lesdits  duc  de 
Feria  et  dom  Diego  d'Ibarra ,  pour  éviter  le  péril  où 
ils  estoient,  acceptèrent  incontinent,  Sa  ^lajesté  leur 
permettant  de  sortir  le  jour  mesme  le  tambour  bat- 
tant, les  drapeaux  au  vent,  les  armes  sur  l'espaule  et 
la  mesclie  esteinte,  et  mesmes  d'emporter  tout  leur 
bagage. 

Le  Roy,  voyant  qu'il  n'y  avoit  plus  rien  à  craindre 
de  ce  costé-là ,  ayant  osté  sa  salade  de  la  teste,  com- 
manda à  un  de  ses  gentils-hommes  qu'il  allast  à  Nostre- 
Dame  dire  qu'il  y  vouloit  ouyr  la  messe,  et  rendre 
grâces  à  Dieu  de  ceste  heureuse  réduction.  S'estant, 
tenu  (juelque  temps  a  cheval,  entouré  d'une  multi- 
tude de  peujile,  aucuns  mesmes  approchant  de  luy 
jus(jues  à  l'estrier,  les  uns  crians  vive  le  Roy,  les  autres 
faisans  mille  acclamations  de  resjouyssance  et  d'allé- 
gresse meslez  parmy  le  son  des  trompettes  et  clairons, 
il  s'achemina,  accompagne'  de  plusieurs  grands  sei- 
gneurs, les  uns  achevai,  les  autres  à  pied,  vers  Nostre 
Dame ,  où  les  grosses  cloches  commencèrent  à  sonner, 
faisant  aller  à  pied  devant  luy  de  cin({  à  six  cents 
hommes  armez  de  toutes  pièces,  Irainans  leurs  picques 
en  signe  de  victoire  volontaire.  Estant  arrive  à  la  porte 
de  l'église  ,  il  mit  pied  à  terre  ,  et,  entré  dedans,  il  fut 
re(  eu  par  le  sieur  de  Dreux,  l'un  des  archidiacres  de 
ladite  église,  assisté  des  ecclesiasti([ues  qui  y  estoient 
restez;  car  l'evesque  de  Paris,  qui  estoit  iNF.  le  car- 
(hnal  de  (iondy,  messieurs  le  doyen  Seguier,  le  chan- 
tre, et  i)enucoup  des  principaux  chanoines,  estoient 

absens,  et  s'estoient  retirez  ez  villes  royales,  lesquels 
estans  venus  au  devant  de  Sa  Majesté',  ledit  archi- 
diacre se  prosterna  enterre,  et,  demourant  agenouillé, 
tenant  un  crucifix  en  sa  main,  dit  à  Sa  Majesté'  : 

«  Sire ,  vous  debvez  bien  louer  et  remercier  Dieu 
de  ce  que,  vous  ayant  faictnaistrede  la  plus  excellente 
race  des  roys  de  la  terre,  vous  ayant  conservé  vostre 
honneur,  il  vous  rend  en  fin  vostre  bien.  Vous  devez 
doncques  en  ces  actions  de  grâces  avoir  soin  de  vostre 
peuple  à  l'imitation  de  nostre  Seigneur  Jcsus-Christ, 
duquel  voyez  icy  l'image  et  pourtraict,  comme  il  a 
eu  du  sien,  afin  que,  par  le  soin  que  prendrez  de  luy 
en  le  défendant  et  soulageant,  l'obligiez  d'autant  plus 
à  prier  Dieu  pour  vostre  prospérité  et  santé,  et  que, 
vous  rendant  bon  roy,  vous  puissiez  avoir  un  bon 
peuple.  »  Ausquels  propos  Sa  Majesté respondit  :  «  Je 
rends  grâces  et  loue  Dieu  infiniment  des  biens  qu'il  me 
faict,  dont  je  me  ressens  estre  comme  indigne,  les  re~ 
GOgnoissant  en  si  grande  abondance  que  je  ne  sçay 
véritablement  comme  je  l'en  poiirray  assez  remercier, 
mais  principalement  depuis  ma  conversion  à  la  reli- 
gion catholique,  apostolique  et  romaine,  et  profession 
que  j'en  ay  dernièrement  faicte,  en  laquelle  je  pro- 
teste moyennant  son  aydede  vivre  et  de  mourir.  Quant 
à  la  défense  de  mon  peuple,  je  y  employray  tousjours 
jusques  à  la  dernière  goutte  de  mon  sang  et  dernier 
souspir  de  ma  vie.  Quant  à  son  soulagement,  je  y 
feray  tout  mon  pouvoir  et  en  toutes  sortes,  dont  j'ap- 
pelle Dieu  et  la  Vierge  sa  mère  à  tesmoins.  » 

Après  ces  paroles  dictes,  le  Roy  baisa  la  croix ,  et 
entra  dans  le  chœur  et  s'achemina  jusques  devant  le 
grand  autel ,  où,  s'estant  mis  de  genoux  sur  un  oreiller 

et  pulpitre  couvert  d'un  tapis  dresse'  exprès  pour  cest 
efTect  par  l'un  de  ses  aumosniers  ordinaires,  il  se  signa 
du  signe  de  la  croix  et  fit  ses  prières,  puis  il  fut  dict 
une  messe  qu'il  ouyt  pendant  qu'on  chantoit  le  Te 
Deum  avec  la  musique  de  voix  et  des  orgues.  On  a 
escrit  qu'aussi-tost  que  le  Roy  se  fut  mis  à  genoux,  il 
fut  veu  à  son  coste'  un  jeune  enfant,  comme  de  l'aage 
de  six  ans,  beau  en  perfection  et  proprement  habillé, 
qui  empeschoit  aucunement  ceux  qui  arrivoient  de 
moment  à  autre  pour  donner  advis  à  Sa  Majesté  de  ce 
qui  sefaisoiten  la  ville,  et,  pour  mieux  approcher,  ils 
le  vouloient  faire  sortir  ou  reculer;  mais  qu'un  des 
curieux  regardans  dit  assez  haut:  «  Laissez  cest  enfant, 
c'est  un  bon  ange  qui  conduit  et  assiste  nostre  Roy  :  » 
ce  qu'estant  entendu  par  Sa  Majesté,  il  print  de  sa 
main  le  bras  de  l'enfant,  et,  comme  les  seigneurs  et 
gentils-hommes  essayoicnt  de  le  faire  lever,  il  le  retint 
quelque  espace  de  temps,  et  l'empescha  de  sortir  jus- 
ques  à  ce  que  volontairement  il  se  retira  sans  qu'on 
s'apperceust  de  ce  qu'il  devint. 

Cependant  que  le  Roy  estoit  dans  Nostre-Dame, 
lesdits  sieurs  comte  de  Rrissac,  prevost  des  marchans, 
et  Langlois  eschevin,  accompagnez  de  quelque  gens  à 
cheval  armez ,  et  de  heraults  et  trompettes,  allèrent 
par  divers  quartiers  de  la  ville,  annonçans  de  rué"  en 
rué  à  haute  voix  au  peuple  grâce  et  pardon,  comman- 
doient  (jue  l'on  eust  à  prendre  des  escharpes  blanches, 
et  ne  faire  aucun  renmement:  ils  se  separoientsuyvant 
les  occasions,  les  uns  allans  par  une  rué,  les  autres  par 
l'autre,  puis  se  rejoignoient  aux  grandes  places.  Un 
nombre  de  petits  enfaiis  crians  vive  \c  Woy  suyvoient 
les  trompettes  et  heraults.  lis  semoient  par  tout,  pour 

faire  contenir  un  chacun  en  paix,  des  billets  qui 
avoient  esté  imprimez  le  jour  d'auparavant  à  Sainct 
Denis,  dont  la  teneur  estoit  telle  : 

«  De  par  le  Roy,  Sa  Majesté,  désirant  de  reiinir  tous 
ses  subjels,  et  les  faire  vivre  en  bonne  amitié  et  con- 
corde, notamment  les  bourgeois  et  habitans  de  sa 
bonne  ville  de  Paris,  veut  et  entend  que  toutes  choses 
passées  et  advenues  depuis  les  troubles  soient  oubliées ;> 
défend  à  tous  ses  procureurs  généraux,  leurs  substituts 
et  autres  officiers,  d'en  faire  aucune  recherche  alen- 
contre  de  quehjue  personne  que  ce  soit,  raesmes  de 
ceux  que  l'on  appelle  vulgairement  les  Seize  ,  selon 
que  plus  à  plain  est  déclaré  par  les  articles  accordez 
à  ladite  ville  ;  promettant  Sadite  Majesté,  en  foy  et  pa- 
role de  roy,  vivre  et  mourir  en  la  religion  catholique, 
apostolique  et  romaine,  et  de  conserver  tous  sesdits 
sujets  et  bourgeois  de  ladite  ville  en  leurs  biens,  pri- 
vilèges, estats,  dignitez,  offices  et  bénéfices.  Donné  à 
Senlis  le  vingtiesme  jour  de  mars,  l'an  de  grâce  1394, 
et  de  nostre  règne  le  cinquiesme.  Signé  Henry,  et  plus 
bas,  par  le  Roy,  Ruzé.  » 

Ces  billets  (jue  l'on  se  donnoit  de  main  en  main 
pour  lire,  le  bruit  ([ui  couroit  aux  quartiers  esloignez 
que  le  Roy  estoit  dans  Nostre-Dame  ,  le  son  des  cloches 
en  signe  de  resjouyssance,  changea  l'cstonnement  du 
peuple,  et  mesmes  d'aucuns  fadieux,  en  joye  et  asseu- 
rance,  tellement  qu'en  un  moment  il  se  rendit  une  si 
grande  affiuence  de  monde  dans  Nostre-Dame,  que 
l'église  ny  le  parvis,  ny  les  rués  qui  y  abordent, 
n'estoient  assez  grandes  pour  les  pouvoir  contenir.  On 

n'oyoit  par  tout  retentir  que  ceste  acclamation  de  vive 
le  l\oy,  comme  si  Sa  Majesté'  fust  venu  dans  ceste 
église  durant  une  paix  asseurée. 

Le  Roy  estoit  dans  Nostre-Dame  auparavant  que 
l'on  sceust  asseurement  en  l'Université'  qu'il  fust  dans 
Paris.  Quelques-uns  des  Seize  s'y  voulurent  mettre  eu 
armes;  entr'autres,  Hamilton,  curé  de  Sainct  Cosme, 
avec  une  pertuisane,  suivy  de  deux  ou  trois  qui 
s'estoient  armez,  voulut  s'aller  joindre  avec  Grucé; 
mais  le  conseiller  du  Vair  l'arresta  prez  l'iiostel  de 
Clugny,  luy  monstra  ledict  billet  du  pardon  gênerai 
imprimé,  et  luy  dit  qu'il  le  feroit  mettre  en  pièces  avec 
les  siens  s'il  passoit  outre  (car  il  y  avoit,  dcz  le  soir 
d'aupaiavant,  nombre  de  gens  armez  pour  le  Roy  dans 
ledit  liostel  de  Clugny  et  dans  les  Mathurins) ,  et  qu'il 
s'en  relournast  prier  Dieu  et  chanter  Te  Deuvi  en 
son  église  pour  l'heureuse  réduction  de  Paris  en 
l'obeyssance  de  son  Roy.  Ce  curé  s'en  retourna  poser 
ses  armes,  et  ne  le  vit  on  plus  du  depuis.  Quelques-uns 
vers  la  porte  Sainct  Jacques  s'armèrent  aussi,  en- 
tr'autres celuy  qui  avoit  faict  les  escriteaux  que  l'on 
attacha  au  col  après  la  mort  du  président  Brisson,  ainsi 
qu'il  a  esté  dit  cy-dessus,  et  alloient  de  porte  en  porte 
faire  commandement  de  prendre  les  armes;  mais, 
quoy  qu'il  y  eust  en  ce  quartier-là  plusieurs  de  ceux 
qui  recevoient  une  dale  et  un  minot  de  blé  par  se- 
maine des  Espagnols,  le  bruit  que  le  Hoy  estoit  à 
Nostre-Dame  et  le  son  des  cloches  les  estonna  telle- 
ment (ju'il  n'y  en  eut  que  ([ualre  ou  cinq  qui  parurent; 
et,  voulans  venir  depuis  les  Ja(  obins  trouver  leur  cai)i- 
taine  Crucé  prez  de  Sainct  Yves,  ce  faiseur  d'escri- 
teaux,  qui  avoit  une  jambe  de  bois,  c  heut  tout  à  plat 

au  droict  des  Jesuistes,  cassa  son  mousquet  et  rompit 
sa  jambe  de  l)ois,  et  fut-on  contraint  de  le  reporter  à 
sa  maison.  Depuis  on  ne  le  vit  plus,  ny  les  autres 
aussi,  qui  s'allèrent  pour  un  temps  cacher  chacun  chez 
soy.Un  serrurier,  au  carrefour Sainct  Yves,  sortit  avec 
son  mousquet  et  quelques  autres  aussi,  qui  se  prepa- 
roient  pour  faire  une  barricade;  mais  M.  le  ministre 
des  Mathurins  sortit  en  son  habit,  et  leur  deflendit 
premièrement  d'en  faire  pour  ce  que  ces  maisons-là 
appartenoient  aux  Mathurins,  puis  il  leur  dit  que  le 
premier  qui  remueroit  il  falloit  qu'il  s'asseurast  d'estre 
pendu.  La  vénérable  présence  de  ce  religieux  les  fit 
retirer,  et  ce  serrurier,  criant  .■  Nous  sommes 'vendus,  de 
despit  rompit  à  l'instant  devant  le  monde  son  mous- 
quet, et  le  mit  en  une  infinité  de  pièces.  Peu  après 
passa  le  long  de  ceste  rue  dix  ou  douze  trompettes 
sonnantes,  suyvies  d'une  grande  quantité'  d'enfans 
crians  sans  cesse  vive  le  Roy.  Demye  heure  après  passa 
un  herault  du  Roy,  vestu  d'une  casaque  de  velours 
violet  semé  de  fleurs  de  lys  d'or,  suivy  d'une  miliace 
d'hommes  et  de  petits  enfans  crians  vive  le  Roy,  lequel 
à  cliasque  carrefour  lisoit  le  billet  du  pardon  gênerai 
cy-dessus  :  la  lecture  faicte,  ce  n'estoit  par  tout  qu'une 
acclamation  de  vive  le  Roy.  Ceste  journée  estoit  toute 
resplendissante  de  la  faveur  de  Dieu;  car  ce  héraut, 
qui  estoit  un  homme  fort  gros, estant  à  cheval, arresté 
sur  le  pont  Sainct  Michel ,  lisant  ledit  billet,  fut  entre- 
pris par  un  quincaillcr  qui  le  vouloit  tuer  par  la 
fenestre  de  sa  chambre  avec  une  longue  harquebuze 
de  chasse;  il  coucha  en  joué  par  trois  fois,  et  par  trois 
fois  il  le  faillit,  et  print  un  rat,  comme  l'on  dit  d'ordi- 
naire. Dieu  seul,  selon  l'apparence  humaine,  sauva  ce 

lieiaut  de  paix  de  ce  péril;  que  s'il  fust  advenu,  cela 
estoit  suffisant  pour  faire  naistre  une  grande  con- 
fusion. 

Après  que  ces  hérauts  et  trompettes  eurent  passé , 
Crucé,  qui  avoit  envoyé  advertir  les  factieux  de  son 
quartier,  en  assembla  dix  ou  douze,  puis  monta  de- 
puis Sainct  Yves  vers  la  porte  Sainct  Jacques,  sa  per- 
tuisane  au  poing,  en  intention  de  s'aller  saisir  de  ladite 
porte;  mais,  estant  rencontré  auprès  de  Marmoustier 
par  ledit  sieur  comte  de  Brissac  qui  descendoit  de 
Sainct  Estiennedes  Grecs,  après  que  ledit  sieur  comte 
luy  eut  baillé  un  desdits  billets  et  dit  quelques  pa- 
roles, Crucé  et  les  siens  se  retirèrent  chacun  chez  soy, 
et  ne  les  vid-on  plus  du  depuis,  toute  l'Université  de- 
mourant  par  ce  moyen  pacifique. 

M.  de  Sainct  Luc,  ayant  rangé  en  bataille,  par  tous 
les  endroicts  nécessaires  de  la  ville,  les  forces  qui  es- 
tqient  entrées,  alla  trouver  de  la  part  de  Sa  Majesté 
les  cardinaux  de  Plaisance  et  de  Pelevé,  et  les  du- 
chesses de  Nemours  et  de  ^lontpensier,  les  asseurant 
qu'il  ne  leur  seroit  fait  aucune  disgrâce  ny  desplaisir, 
et  qu'ils  pouvoient  demeurer  asseurement  en  leurs 
maisons,  pour  la  conservation  desquelles  il  leur  bailla 
des  archers  des  gardes  du  Koy,  non  pour  besoin  qu'il 
en  fust,  mais  pour  leur  contentement;  car  Sa  Majesté, 
peu  auparavant  son  entrée,  avoit  pris  le  serment  des 
capitaines  de  chasque  compagnie  de  ne  faire  chose 
({uclconcjue,  sinon  à  ceux  qui  se  roidiroierit  à  quelque 
opiniastre  résistance  :  ce  (|iii  fut  très-bien  obseï  vé, 
ainsi  que  tous  ceux  (jui  ont  oscrit  de  ce  qui  se  passa  en 
ceste  journée  le  rapportent. 

Ledit  cardinal  de  Pelevé  estoit  au  lut  malade  (juel- 

ques  jours  auparavant  :  si  tost  que  l'on  luy  eut  dit 
(jue  le  Hoy  estoit  à  Paris,  soit  d'appréhension,  ou  de 
la  grandeur  de  son  mal,  il  se  tourna  à  la  mort,  et  à 
chasque  fois  il  s'escrioit  :  Qu'on  le  prenne!  quon  le 
prenne!  et  mourut  ainsi  dez  le  lendemain.  Ce  cardinal 
avoit  esté  en  son  jeune  aage  conseiller  aux  enquestes 
du  })arlement  de  Paris,  et  l'appelloit  on  M.  des  Cor- 
nets, du  nom  d'une  cure-prieuré  qu'il  possedoit  en  l'e- 
vesché  d'Avranches  j  il  fut  depuis  archevesque  de  Sens, 
dont  le  feu  sieur  cardinal  de  Lorraine  le  fit  pourveoir 
pource  qu'il  ne  pouvoit  tenir  rarchevesché  de  Sens  et 
celuy  de  Reims  tout  ensemble  :  il  l'accompagna  aussi 
au  concile  de  Trente  l'an  i563,  et  y  fît  beaucoup  de 
choses  contre  la  volonté  du  roy  Charles  ix;  dequoy  le 
président  du  Ferrier,  ambassadeur  pour  le  Roy  en  ce 
concile,  advertit  Sa  Majesté  et  son  conseil,  lequel  eut 
aggreable  la  protestation  d'opposition  que  fît  ledit  pré- 
sident du  Ferrier  en  ce  concile,  jusques  à  ce  que  l'on 
y  eust  reformé  les  articles  qui  concernoient  les  droicts, 
usages,  privilèges  et  authoritez  des  roys  de  France, 
et  ceux  de  l'Eglise  Gallicane.  Ce  cardinal  a  aussi  tous- 
jours  esté  de  l'opinion  des  courtizans  de  Rome,  tou- 
chant l'abrogation  et  cassation  d'aucuns  droicts,  pri- 
vilèges et  authoritez  qui  appartiennent  aux  empereurs 
et  aux  roys,  et  principalement  de  ceux  (jui  précisé- 
ment n'appartiennent  à  autre  prince  chrestien  qu'au 
loy  de  Fiance,  contre  laquelle  opinion  les  anciens  et 
modernes  docteurs  fîançois  ont  tousjours  combatu. 
Depuis  (ju'il  fut  promeu  au  cardinalat  il  soustint  d'a- 
vantage ceste  opinion.  Après  tant  de  desservices  faits 
à  la  couronne  de  France,  il  se  retira  à  ]\ome,  et  fut 
privé  du  revenu  de  ses  bénéfices  en  France.  Sur  la  fîn 

de  ses  jours,  au  lieu  de  se  recognoistre,  s'estant  fait 
pourveoir  de  l'archevesché  de  Reims,  et  par  consé- 
quent de  premier  pair  ecclésiastique,  il  vint  de  Home 
à  Pai'is  pour  estre  un  de  ces  eslizeurs  de  roy,  et  pour 
le  sacrer  et  l'oindre,  avec  espérance,  comme  plusieurs 
ont  escrit,  de  faire  changer  ces  paroles  que  l'arclie- 
vesque  de  Keims  dit  au  sacre  des  roys  :  Sta  et  rétine  a 
modo  statunij  quem  hue  usque  paterna  successione 
retinuisti ,  hereditario  jure  tibi  delegatunij  etc.  Ja- 
mais les  entrepreneurs  de  telles  nouveautez  ne  laissent 
une  bonne  mémoire  après  leur  mort.  Aussi  plusieurs 
escrivirent  de  luy  en  ce  temps  là  beaucoup  de  choses , 
et  comme  il  estoit  parvenu  à  un  si  haut  degré,  pource 
qu'il  n estoit  point  beaucoup  docte,  ny  d'une  grande 
et  illustre  maison. 

En  mesme  temps  que  le  Roy  entroit  par  la  Porle- 
Neufve,  le  sieur  de  Bourg,  gouverneur  pour  le  duc  de 
Mayenne  dans  la  Bastille,  en  ayant  eu  advis,  fit  sortir 
de  ses  soldats  qui  furent  ez  maisons  voisines  et  aux 
moulins  à  vent  des  ramparts  prochains,  et  priient 
toutes  les  farines  qui  y  estoient  et  quelque  quantité 
de  vins,  avec  intention  de  ne  quitter  ceste  place  à  bon 
marché 5  et  de  faict  il  commença  à  tirer  quelques  coups 
de  canon  du  long  de  la  rue  Sainct  Antoine,  dont  il 
blessa  plusieurs  personnes,  et  tint  en  ceste  sorte  jus- 
ques  au  samedy  ensuyvant  qu'il  fit  sa  composition, 
ainsi  que  nous  dirons  cy-après. 

Le  Roy,  estant  sorty  de  Nostre-Dame,  monta  à  che- 
val et  s'en  alla  au  Louvre  au  mesme  ordre  (ju'il  estoit 
venu.  Sur  son  chemin  les  rues,  les  maisons,  les  bou- 
tiques et  les  fenestres,  estoient  remplies  de  personnes 
de  tout  sexe,  de  tout  aagc  et  de  toutes  ([ualitez,  et 

n'oyoit-on  par  tout  que  le  niesuie  ciy  de  vive  le  l\oy . 
Pour  conclusion,  en  moins  de  deux  heures  après, 
toute  la  ville  fut  paisible,  excepté  la  Bastille,  et  cha- 
cun reprit  son  exercice  ordinaire,  les  boutiques  furent 
ouvertes  comme  si  changement  quelconque  n'y  fust 
advenu,  et  le  peuple  se  mesla  sans  crainte  et  avec 
toute  privauté  parmy  les  gens  de  guerre,  sans  rece- 
voir d'eux,  en  leurs  personnes,  biens  et  familles,  au- 
cune perte,  dommage  ny  desplaisir. 

Après  que  le  Roy  eut  disné  au  chasteau  du  Lou- 
vre il  monta  à  cheval,  ayant  quitte'  la  cuirasse,  et  vint 
à  la  porte  Sainct  Denis  pour  voir  sortir  les  garnisons, 
où  il  se  mit  à  une  fenestre  qui  est  au  dessus  de  la 
porte,  de  laquelle  il  yoyoit  de  front  dans  la  grande 
rue  Sainct  Denis.  Et  bien  tost  après  commencèrent  à 
passer  les  compagnies  des  Neapolitains,  au  milieu  des- 
quelles estoient  celles  des  Espagnols  qui  enfermoient 
le  duc  de  Feria,  dom  Diego  d'Ibarra  et  Jean  Baptiste 
Taxis,  montez  sur  douljles  genêts  d'Espagne,  avec  le  ba- 
gage, et  derrière  tout  cela  marchoient  les  compagnies 
des  lansquenets  et  Vallons,  et  sortirent  en  cest  ordre  de 
la  ville  à  la  veuë  de  Sa  Majesté,  qui  saliia  courtoise- 
ment tous  les  chefs  des  compagnies  selon  le  rang  qu'ils 
tenoient,  mesmes  le  duc  de  Feria,  Ibarra  et  'f;ixis, 
ausquels  le  Roy  dit  :  Recommandez  moy  à  vostre 
maistre,  mais  n'y  revenez  plus.  Ce  qui  donna  occa- 
sion de  soubs-rire  aux  seigneiiis  et  gentils-hommes, 
et  aux  archers  des  gardes  qui  y  estoient  presens,  ar- 
mez de  pied  en  cap,  tenans  la  pique  en  la  main.  Les 
soldats  marchoient  quatre  à  quatre,  et,  lorsqu'ils  es- 
toient au  devant  de  la  fenestre  où  estoit  Sa  Majesté, 
advertis  de  sa  présence,  ils  levoient  les  yeux  en  haut, 

le  regaidans,  tenans  leurs  chapeaux  en  la  main,  et 
puis,  les  testes  baissées,  profondément  ils  s'enclinoient, 
et,  faisans  de  très  humbles  révérences,  sortoient  de 
la  ville.  Et  lors  de  ceste  sortie  il  tomboit  une  telle 
pluye  que  l'on  disoit  qu'elle  estoit  envoyée  du  ciel  sur 
leurs  testes  pour  monstrer  son  courroux  contre  eux,  et 
pour  empescher  qu'aucun  d'eux,  quand  il  eust  voulu, 
n'eust  peu  malfaire  au  Roy^  (|ui  les  regardoit  passer. 
Ils  estoient  au  nombre  de  trois  mille. 

Le  sieur  de  Sainct  Luc  et  le  baron  de  Salagnac  les 
allèrent  conduire  jusques  au  Bourget,  et  de  là  ils  fu- 
rent escortez  jusques  à  Guise  vers  la  frontière  de  Pi- 
cardie et  des  Pays-Bas,  après  avoir  promis  volontai- 
rement, en  recognoissance  de  la  grâce  qui  leur  estoit 
faicte,  de  ne  porter  jamais  les  armes  en  France  contre 
le  service  de  Sa  Majesté,  qui  retint  ledict  capitaine 
Sainct  Quentin,  colonnel  des  Vallons,  et  son  frère, 
pour  s'en  servir,  avec  quehiuesVallons  et  Neapolitains 
qui,  ayans  quitté  depuis  ces  trouppes  là,  s'en  revin- 
drent  à  Paris,  dont  fut  faicte  une  compagnie. 

Le  docteur  Boucher  et  aucuns  prédicateurs,  avec 
quelques-uns  des  Seize,  ne  se  voulans  fier  en  la  clé- 
mence du  Roy,  sortirent  aussi  avec  eux  sans  en  estre 
empeschez,  et  se  retirèrent  en  Flandres,  où  aucuns 
ont  eu  depuis  d'extrêmes  nécessitez.  Après  ceste  sortie 
furent  faicts  sur  le  soir  par  toutes  les  rués  une  infinité 
de  feux  de  joye  au  tour  desquels  les  uns  chantoient  le 
Te  Deum  laudamus,,  les  autres  crioient  vive  le  Hoy,  et 
ce  pour  la  grande  aise  qu'ils  avoient  de  se  voir,  au  lieu 
d'esclaves,  avoir  recouvié  leur  liberté,  honneurs  et 
magistrats  Voylà  ce  qui  se  passa  de  plus  remanjuable 
en  cesle  mémorable  journée  de  la  réduction  de  Paris. 

Les  principaux  seigneuis  qui  y  accompagnèrent  Sa 
Majesté'  estoient  M.  le  comte  de  Sainct  Pol,  les  ma- 
reschaux  de  Raiz  et  de  Matignon,  les  sieurs  d'O,  de 
Sainct  Luc,  de  Bellegarde,  grand  escuyer,  de  Hu- 
mieres,  de  Sancy,  le  comte  de  Tliorigny,  le  marquis 
de  Cœuvre,  de  Vitry,  de  Vie,  de  Belin,  de  Salagnac, 
des  Acres,  de  Marsilly,  de  Haraucourt,  de  Boudeville , 
d'Edouville,  de  Mouchy,  de  Sainct  Angel,  du  RoUet, 
de  Bellangrevile,  de  Trigny,  de  Favas,  de  Cham- 
baret,  de  Marin  et  de  Manican,  avec  le  colonel  des 
Suisses  de  Heild,  et  plusieurs  autres  seigneurs  et  gen- 
tils-hommes. 

Le  lendemain  M.  d'O  (0,  gouverneur  de  l'isle  de 
France,  fut  remis  par  Sa  Majesté  en  son  gouverne- 
ment de  Paris,  dont  il  avoit  este'  dépossède'  depuis  les 
Barricades  en  i588.  Il  alla,  par  le  commandement  du 
Roy  en  l'Hostel  de  Ville,  assiste'  du  sieur  Myron,  pré- 
sident au  grand  conseil  et  intendant  de  la  justice  ez 
armées  du  Roy,  à  présent  lieutenant  civil  à  Paris,  re- 
cevoir le  serment  de  tous  les  oflîciers  de  la  ville. 

Trois  jours  après  le  siéur  de  Bourg  se  sentant  foi- 
ble  dans  la  Bastille,  et  voyant  que  le  Roy  estoit  pré- 
paré pour  la  battre  furieusement,  il  accepta  ceste 
composition  qu'il  sortiroit  le  lendemain,  luy  à  che- 
val, et  ses  soldats  avec  leurs  armes,  et  seroient  con- 
duits jusques  à  la  première  ville  tenant  le  party  de  la 

('^  M.  d'O  :  Fran<jois,  marquis  d'O.  Il  avoit  été  favori  de  Henri  mj, 
qui  Tavoit  fait  surintendaut  des  iinanccs,  et  lui  avoit  ensuite  donné  le 
gouvernement  de  l'aris.  Henri  iv  lui  conserva  ces  deux  places.  11  avoit 
beaucoup  abusé  de  la  preuiière,  et  s'éloit  rendu  odieux  par  tes  dépré- 
dations. H  mourut  peu  de  mois  après  la  réduction  de  Paris  ,  le  i\  oc- 
tobre i5ç)\. 

ligue,  en  toute  '«cureté  :  ce  ([iii  fut  exécuté  le  diman- 
che, 27  de  mars,  selon  cju'il  avoit  esté  })romis.  Et  le 
mesme  jour,  à  pareilles  conditions,  fut  rendu  le  clias- 
teau  du  bois  de  Vincennes  par  le  capitaine  Beaulicu. 

Le  lundy,  28  de  mars,  M.  le  chancellier,  accom- 
pagné de  plusieurs  officiers  de  la  couronne ,  pairs  de 
France,  conseillers  du  conseil  d'Estat  et  maistres  des 
requestes ,  alla  au  Palais  ,  et  y  fit  lire  l'edict  et  déclara- 
tion du  Roy  sur  la  réduction  de  sa  ville  de  Paris,  et  les 
lettres  de  restal^lissement  de  la  cour  de  parlement,  ce 
requerans  Atithoine  Loysel  et  Pierre  Pitliou  ,  anciens 
et  célèbres  advocats  de  la  cour,  qui  exercèrent  en  ceste 
séance  les  charges  d'advocat  et  procureur  généraux. 
Après  ce  restablissement  tous  les  conseillers  et  officiers 
de  la  cour  qui  estoient  lors  à  Paris  presterent  le  ser- 
ment de  fidélité  entre  les  mains  de  M.  le  chancelier;  ce 
qui  fut  aussi  faict  le  mesme  jour  es  autres  compagnies 
souveraines,  sçavoir  :  en  la  chambre  des  coniptes,  en  la 
cour  des  aydes  et  en  la  chambi-e  des  monnoyes.  Et  pa- 
reillement au  Chastellet  de  Paris,  le  sieur  d'Autry  Sc- 
guier,  lors  lieutenant  civil,  accompagné  des  conseil- 
lers qui  estoient  réfugiez  à  Sainct  Denis,  tenant  ce  jour 
le  siège,  y  fit  faire  lecture  de  la  déclaration  de  Sa 
Majesté,  et  receut  le  serment  des  autres  conseillers 
qui  estoient  demeurez  en  ceste  ville. 

Les  articles  de  cest  cdict  faict  sur  ceste  réduction 
contcnoient  en  substance  une  abolition  générale  de 
toutes  les  choses  advenues  dans  la  ville  de  Paris  à  l'oc- 
casion et  durant  les  présents  troubles;  que  dans  ladite 
ville  etfauxbourgs,  et  dix  lieues  à  la  rondo,  il  no  se  fc- 
roit  exercice  d'autio  religion  «jue  de  la  callu)lique-ro- 
jnaine;  que,  pour  le  tesmoignage  de  l'amour  et  alfec- 
42.  i4 

tion  que  Sa  Majesté  portoit  à  ceste  ville,  il  la  reinte- 
groit  en  tous  les  anciens  privilèges ,  franchises  et  im- 
munitez  qui  liiy  avoient  esté  accordez  par  les  feux 
roys;  que  nul  des  habitans  à  l'advenir  ne  seroit  re- 
cherché de  ce  qui  s'estoit  faict,geré  et  negotié,  tant  en 
public  qu'en  particulier,  durant  ces  presens  troubles  ; 
delfendant  de  s'entre-injurier  ou  reprocher  les  uns  aux 
autres  ce  qui  s'estoit  passé  durant  lesdits  troubles,  sur 
peine  de  punition  corporelle  ;  que  tous  actes  de  justice 
donnez  entre  personnes  de  mesnie  party,  et  qui  avoient 
volontairement  contesté,  sortiroient  effectj  que  tous 
jugemens  et  arrests  donnez  contre  le  comte  de  Brissac 
seroient  cassez,  et,  quant  aux  exécutions  de  mort  faites 
pour  raison  des  cas  dependans  desdits  troubles,  qu'elles 
ne  prejudicieroient  à  l'honneur  et  mémoire  des  def- 
functs,  sans  que  les  procureurs  de  Sa  Majesté  pussent 
prétendre  aucune  confiscation  de  leurs  biens  ;  que  tous 
les  habitans  (jui  feroient  la  submission  et  le  serment 
ordonné  rentreroient  en  tous  leurs  biens,  bénéfices  et 
offices,  nonobstant  tous  dons  qui  en  pourroient  avoir 
esté  faicts;  et  quant  aux  dons  faicts  des  debtes  deuës 
ausdits  habitans  par  promesses,  cedules  ou  autrement , 
ils  seroient  cassez  et  révoquez,  et  les  débiteurs  con- 
traints de  les  payer,  ainsi  qu'ils  eussent  peu  estre  aupa- 
ravant les  troul)les;  que  les  provisions  d'offices  faictes 
par  le  duc  de  Mayenne  demeureroient  nulles;  néant- 
moins  ceux  qui  auroient  obtenu  lesdiles  provisions  par 
mort  ou  résignation  de  ceux  du  mesme  party  (excepté 
les  estats  des  présidents  aux  cours  souveraines),  seroient 
conservez  èsdits  offices,  en  pienant  nouvelles  lettres  de 
provision  du  Roy,  qui  leur  seroient  expédiées  sans  payer 
finance;  que  ceux  qui  auroient  esté  pourveus  par  ledit 

duc  de  Mayenne  des  bénéfices  non  consistoriaux  es- 
tans  dans  ladite  ville  vaccjuez  par  mort,  y  seroient 
aussi  conservez  ,  prenant  de  nouveau  du  Roy  les  expé- 
ditions nécessaires  5  que  les  habitans  absens  de  ladite 
ville  jouyroient  du  mesme  bénéfice  que  les  autres  qui 
s'y  estoient  trouvez,  en  s'y  retirant  dans  un  moys  et 
faisant  les  submissions  requises;  que  les  habitans  qui 
sortiroient  de  Paris  sous  les  passeports  du  Roy  et  se  re- 
tireroienl  en  lieux  de  l'obeyssance  de  Sa  Majesté',  jouy- 
roient de  leujs  biens  ;  que  les  debteurs  des  rentes  cons- 
tituées ne  pourroient  estre  contraints  de  payer  plus  de 
l'année  courante  par  chacun  quartier,  e  que  règlement 
seroit  faict  pour  les  arrérages  deus  des  années  précé- 
dentes ;  que  les  comptes  rendus  à  Paris  durant  les  trou- 
bles par  les  comptables  devant  les  ofliciers  des  comptes 
qui  estoient  restez  à  Paris  ne  seroient  subjects  à  revi- 
sion, sinon  ez  cas  de  l'ordonnance;  qu'au  bénéfice  de 
cest  edict  toutesfbis  ne  seroit  comprins  ce  qui  avoit 
esté  fait  par  forme  de  vollerie  ;. comme  aussi  en  seroient 
exceptés  ceux  qui  se  trouveroient  coulpables  de  l'assas- 
sinat du  feu  Roy  on  de  conspiration  sur  la  vie  de  Sa 
Majesté  à  présent  régnant,  et  tous  crimes  et  délits  pu- 
nissables entre  gens  de  mesme  party. 

Le  lendemain  de  la  vérification  de  cest  edict,  qui  es- 
toit  le  mardy,  29  du  mesme  mois  de  mars,  octave  Je 
la  réduction,  pour  en  rendre  grâces  à  Dieu  fut  faicte 
une  procession  générale,  dicte  vulgairement  la  pro- 
cession du  Roy,  à  laquelle  Sa  Majesté  assista  accom- 
pagné des  officiers  de  la  couronne  et  de  sa  maison,  avec 
les  ollicicrs  du  parlement,  chambre  des  comptes,  cour 
des  aydes  et  de  ville,  nouvellement  restablis,  et  y  furent 
portées  la  vrayecroix,  la  croix  de  victoire,  la  couronne 

.4. 

tl'espines,  et  le  chef  du  loy  sainct  Loys,  avec  infiniz 
autres  précieux  reliquaires  qu'on  y  apporta  de  toutes 
les  églises  et  monastères  de  Paris  et  des  environs. 

Et  le  3 0  fut  vérifié  en  parlement  un  edict  contenant 
la  création  de  deux  estats  de  président,  l'un  de  la  cour 
pour  le  sieur  Le  Maistre,  qui  auparavant  n'estoit  pré- 
sident que  par  commission  du  duc  de  Mayenne,  l'autre 
en  la  chambre  des  comptes  pour  le  sieur  Luillier,  pre- 
vost  des  marchans,  et  un  estât  de  maistre  des  requestes 
pour  le  sieur  Langlois,  esclievin  ,  et  ce  ^  j'ecognois- 
sance  du  signalé  service  qu'ils  avoient  faict  au  royaume 
avec  le  sieur  comte  de  Brissac,  que  Sa  Majesté  dès-lors 
avoit  faict  mareschal  de  France.  Ainsi  le  Roy  recom- 
pensa ceux  qui  l'avoient  si  bien  servi  et  assisté  en  ceste 
si  grande  et  notable  entreprise. 

Le  mesme  jour  aussi  la  cour  fit  publier  l'arrest  cy 
dessous  en  ces  termes  : 

«  La  cour,  ayant, dès  le  douziesme  de  janvier  der- 
nier, interpellé  le  duc  de  Mayenne  de  recognoistre  le 
roy  que  Dieu  et  les  loix  ont  donné  à  ce  royaume ,  et 
procurer  la  paix,  sans  qu'il  y  ait  voulu  entendre,  em- 
pesché  par  les  artifices  des  Espagnols  et  leurs  adhe- 
rans,  et  Dieu  ayant  depuis,  par  sa  bonté  infinie,  délivré 
ceste  ville  de  Paris  des  mains  des  estrangers,  et  réduit 
en  l'obeyssance  de  son  roy  naturel  et  légitime,  après 
avoir  solemnellement  rendu  grâces  à  Dieu  de  cet  heu- 
reux succez,  voulant  employer  l'authorité  de  la  justice 
souveraine  du  royaume  pour,  en  conservant  la  religion 
catholique,  apostolique  et  romaine,  empescher  que, 
sous  le  faux  prétexte  d'icelle,  les  estrangers  ne  s'em- 
parent de  l'Estat ,  et  rappeller  tous  princes,  prélats, 

seigneurs,  gentils-hommes  et  autres  sub'jects  à  la  grâce 
et  clémence  du  Roy  et  à  une  générale  reconciliation , 
et  repeter  ce  que  la  licence  des  guerres  a  altéré  de  i  au- 
thoritédes  loix  et  fondement  de  l'Estat,  droicts  et  hon- 
neurs de  la  couronne,  la  matière  mise  en  délibération, 
toutes  les  chambres  assemblées  ,  a  déclaré  et  déclare 
tous  arrests,  décrets,  ordonnances  et  sermens  donnez, 
faits  etprestez  depuis  le  vingt-neufiesme  jour  du  mois 
de  décembre  mil  cinq  cens  quatre  vingts  et  huict, 
au  préjudice  de  l'authorité  de  nos  roys  et  loix  du 
royaume,  mis  et  extorquez  par  force  et  violence,  et 
comme  tels  les  a  révoquez,  cassez  et  annuliez,  et  or- 
donne qu'ils  demeureront  abolis  et  supprimez;  et  par 
spécial  a  déclaré  tout  ce  qui  a  esté  fait  contre  l'hon- 
neur du  feu  roy  Henry  troisiesme,  tant  en  son  vivant 
que  depuis  son  decedz,  nul,  et  fait  defi'enses  à  toutes 
personnes  de  parler  de  sa  mémoire  autrement  qu'avec 
tout  honneur  et  respect  ;  et  outre,  ordonne  qu'il  sera 
informé  du  détestable  ])arricide  commis  en  sa  per- 
sonne, et  procédé  extraordinairement  contre  ceux  qui 
s'en  trouveront  coulpables.  A  ladite  cour  révoqué 
et  révoque  le  pouvoir  cy-devant  donné  au  duc  de 
Mayenne  sous  la  qualité  de  lieutenant  gênerai  de  l'Es- 
tat et  couronne  de  France  ;  fait  deflences  à  toutes  per- 
sonnes ,  de  quelque  estât  et  condition  qu'ils  soient,  de 
le  recognoistre  en  ceste  qualité,  luy  prester  aucune- 
ment obéissance,  faveur,  confort  ou  ayde,  à  peine 
d'estre  punis  comme  criminels  de  leze-majcslé  au  pre- 
mier chef  Et,  sur  les  mesmes  peines,  enjoinct  audit 
duc  de  Mayenne  et  autres  princes  de  la  maison  de 
Lorraine  de  recognoistre  le  roy  Henry  quatriesme  de 
ce  nom ,  roy  de  France  et  de  Navarre ,  poui  leur  roy  et 

souverain  seigneur,  et  luy  rendre  l'obeyssance  et  ser- 
vice deu ,  et  à  tous  autres  princes  ,  prélats ,  seigneurs, 
gentils-liommes,  villes,  coinmunautez  et  particuliers, 
de  quitter  le  [)retendu  party  de  la  ligue  de  laquelle  le 
duc  de  Mayenne  s'est  faict  chef,  et  rendre  au  Roy  ser- 
vice, obeyssance  et  fidélité,  à  peine  d'estre,  lesdits 
princes,  seigneurs  et  genlils-hommes,  dégradez  de  no- 
blesse et  déclarez  roturiers,  eux  et  leur  postérité,  et 
confiscation  de  corps  et  de  biens,  razement  et  démo- 
lition des  villes  ,  chasteaux  et  places  qui  seront  refrac- 
taires  au  commandement  et  ordonnances  du  Roy.  A 
cassé,  révoqué,  casse  et  révoque  tout  ce  qui  a  esté 
fait,  arreslé  et  ordonné  par  les  precedens  députez  de 
l'assemblée  tenue  en  ceste  ville  de  Paris  sous  le  nom 
des  estats  généraux  de  ce  royaume,  comme  nul,  faict 
par  personnes  privées,  choisies  et  practiquées  pour  la 
plus-part  par  les  factieux  de  ce  royaume  et  partisans 
de  l'Espagnol,  et  n'ayans  aucun  pouvoir  légitime.  Fait 
deffences  ausdits  prétendus  députez  de  prendre  ceste 
qualité,  et  de  plus  s'assembler  en  ceste  ville  ou  ailleurs , 
à  peine  d'estre  punis  comme  perturbateurs  du  repos 
public  et  criminels  de  leze  majesté.  Et  enjoint  à  ceux 
de  ces  prétendus  députez  qui  sont  encores  de  présent 
en-  ceste  ville  de  Paris  de  se  retirer  chacun  en  leurs 
maisons  pour  y  vivre  sous  l'obeyssance  du  Roy,  et  y 
faire  le  serment  de  lidclité  pardcvant  les  juges  des 
lieux.  A  aussi  ordonné  et  ordonne  que  toutes  proces- 
sions et  solcmnitez  ordonnées  pendant  les  troubles  et 
à  l'occasion  d'iceux  cesseront;  et  au  lieu  d'icelles  sera 
à  perpétuité  solemnizé  le  vingt -deuxiesme  jour  de 
mars,  et  audit  jour  faire  procession  générale  à  la  ma- 
nière accoustumée,  où  assistera  ladite  cour  en  robbes 

rouges,  en  mémoire  et  pour  rendre  grâces  à  Dieu  de 
riieurense  délivrance  et  réduction  de  ladicte  ville  en 
l'obeyssance  du  Roy.  » 

Après  la  publication  de  cest  arrest,  le  second  jour 
d'avril ,  ainsi  que  le  Roy  estoit  dans  la  chappelle  de 
Bourbon,  le  recteur  et  aucuns  docteurs  et  supposts  de 
l'Université ,  de  leur  propre  mouvement  et  franche 
volonté,  allèrent  en  corps  se  prosterner  aux  pieds  du 
Roy,  le  supplia  nt  en  toute  humilité  d'estendre  sur 
eux  sa  bénignité,  comme  à  ses  obeyssans  serviteurs  et 
loyaux  subjccts.  Or,  plusieurs  ecclésiastiques,  théo- 
logiens ,  séculiers  et  religieux  de  ladite  Université , 
ayans  encor  du  scrupule  en  l'esprit  que  ce  n'estoit 
assez  que  le  Roy  eust  laict  profession  de  la  vraye  reli- 
gion, mais  qu'il  devoit  estre  admis  par  le  Pape  et  re- 
cogneu  pour  le  fils  aisné  de  l'Eglise,  ayans  veu  les  dévo- 
tions particulières  de  Sa  Majesté  en  la  semaine  saincte, 
et  qu'ayant  touclié  de  six  à  sept  cents  malades  des  es- 
croiielles  dont  plusieurs  receurentguarison,  ce  qui  fut 
cognu  d'un  chacun,  il  n'y  eut  plus  du  depuis  qu'un  mu- 
tuel consentement  de  recognoistre  Sa  Majesté;  ce  qu'ils 
jurèrent  tous  par  un  acte  public,  en  une  assemblée 
faicte  exprès  le  22  du  mois  d'avril  dans  la  salle  des  es- 
choles  des  théologiens  du  collège  royal  de  Navarre,  où 
se  trouveront,  de  la  part  du  Roy,  M.  l'archevesque  de 
Rourges,  designé  archevesque  de  Sens  et  grand  aumos- 
nier  de  France;  M.  d'O,  gouverneur  de  Paris  et  de  l'Isle 
de  France,  et  M.  Seguier,  lieutenant  civil  et  conseiva- 
teur  des  privilèges  de  l'Université:  en  la  présence  des- 
quels seigneurs,  maistrc  Jaques  d'Amboise,  recteur 
d(;  l'Uiiivcisilc,  les  doyens  des  Facuilez,  le  gr;ind-mais- 

tre  du  collège  de  Navarre,  l'ancien  du  collège  de  Sor- 
bonne,  le  syndic  de  la  Faculté,  et  plusieurs  autres 
docteurs  de  ladite  sacrée  Faculté  de  théologie ,  les 
prieurs ,  gardiens ,  lecteurs  des  Quatre  Mendians,  et 
chefs  de  plusieurs  autres  conununautez,  avec  les  curez 
des  parroisses  de  Paris,  les  docteurs  du  droit  canon  et 
de  la  Faculté  de  médecine,  les  procureurs  des  Quatre 
Nations,  avec  leurs  doyens  et  censeurs,  les  professeurs 
du  Roy,  les  principaux  des  collèges,  maistres  ez  arts, 
pédagogues,- et  grand  nombre  d'escoliers  et  religieux 
de  tous  ordres  et  convents,  jurèrent  et  signèrent  de 
garder  foy  et  loyauté  au  Roy,  avec  toute  révérence  et 
parfaite  obeyssance,  et  de  n'avoir  jamais  aucune  com- 
munication avec  ceux  qui  s'estoient  eslevez  en  armes 
contre  Sa  Majesté,  renoneans  à  toutes  ligues,  serments 
et  associations  qu'ils  pourroient  avoir  faits  auparavant, 
contraires  à  leur  présente  déclaration,  qui  fut  publiée 
en  ces  termes  :  «Comme  ainsi  soit  que  quelques  uns, 
mal  instruits  et  prévenus  de  sinistres  opinions,  se  se- 
roient  malicieusement  efibrcez  de  jetter  et  semer  plu- 
sieurs scrupules  es  esprits  des  hommes,  pretendans 
iceux  que,  jaçoit  que  le  Roy  nostre  sire  ait  endirassé 
fermement  et  de  bon  cœur  tous  les  poincls  que  nostre 
mère  saincte  Eglise  catholique,  apostolique  etiomaine 
croit  et  tient,  toutesfois  nostre  sainct  père  le  Pape  ne 
l'ayant  jusques  à  présent  admis  publiquement  et  recog- 
neu  fils  aisné  de  l'Eglise,  il  pouvoit  sembler  douteux 
à  telles  gens  s'il  fliul  cependant  luy  prester  obeyssance 
comme  à  son  prince  absolu,  seigneur  tiès-clement  et 
unique  héritier  du  royaume  :  surquoy,  après  avoir 
meurement  tenu  conseil,  et  rendu  hundjlcs  grâces  à 
Dieu  et  à  toute  la  cour  céleste  pour  une  si  manifeste 

conversion  du  Roy,  et  son  zèle  si  ardent  vers  nostre 
mère  saincte  Eglise,  dont  nous  sommes  vrais  tesraoins 
et  oculaires ,  et  pour  une  si  pacifique  réduction  de 
Geste  ville  capitale  de  la  France,  nous  sommes  tous 
de  chasque  Facultez  et  ordres,  unanimement  et  sans 
aucun  contredit,  tombez  en  cest  advis  et  décret  :  que 
ledit  seigneur  roy  Henry  est  légitime  et  vray  roy  très- 
chrestien,  seigneur  naturel  et  héritier  des  royaumes 
de  France  et  de  Navarre,  selon  les  loix  fondamentales 
d'iceux,  et  que,  par  tous  ses  subjects  naturels  et  habi- 
tans  du  pays ,  et  ceux  qui  demeurent  dans  les  bornes 
desdits  royaumes  et  dépendances,  luy  doit  estre  rendue 
entière  obéissance  d'une  franche  et  libérale  volonté,  et 
tout  ainsi  qu'il  est  commande'  de  Dieu,  nonoljstant  que 
certains  ennemis  factieux,  et  du  party  d'Espagne,  se 
soient  efforcez  jusques  à  ce  jour  qu'il  n'ait  esté  admis 
du  Sainct  Siège,  et  recogneu  fils  aisné  et  bien  mérité 
de  nostre  mère  saincte  Eglise  catholique;  en  quoy  il 
n'a  tenu  ny  ne  lient  audit  sieur  Hoy,  qui  s'en  est  mis 
en  tout  devoir,  comme  il  est  notoire  à  tout  le  monde, 
de  notoirieté  de  fait  permanent.  Et  puisque,  comme  dit 
sainct  Paul  (  ép.  xiii  aux  l{omains  ),  nulle  puissance 
ne  vient  d'ailleurs  que  de  Dieu,  il  s'ensuit  ([ue  tous 
ceux  (jui  résistent  à  la  puissance  de  Sa  Majesté  répu- 
gnent à  l'ordonnance  de  Dieu  et  s'acquièrent  damna- 
tion. Partant,  pour  plus  grand  tesmoignage  des  choses 
susdites,  et  (ju'à  nostre  exemple  chacun  puisse  esprou- 
ver  les  esprits  s'ils  viennent  de  Dieu,  nous  recteurs, 
doyens,  théologiens,  decretistes ,  médecins,  arliens, 
moines  séculiers,  réguliers,  conventuels,  et  généra- 
lement tous  escholiers,  oliiciers  et  autres  sustlits,  fran- 
chement et  par  inspiration  de  la  grâce  divine,  avons 

faict  et  juré  de  cœur  et  de  l)ouclie,  faisons  et  jurons 
serment  d'obeyssance  et  fidélité  au  roy  très-chrestien 
Henry  iv,  avec  toute  submission,  révérence  et  hom- 
mage, juscjues  à  ne  point  espargner  nostre  propre  sang 
à  la  conservation  de  ceste  couronne  et  Estât  de  France , 
et  tranquillité  de  ceste  llorissante  ville  de  Paris,  et  le 
recognoistre  nostre  seigneur  et  prince  temporel,  sou- 
verain, héritier  légitime  et  unique,  luy  avons  promis 
et  promettons  à  jamais  fidelles  services,  arrestans ,  entre 
nous,  que  nous  et  tous  bons  chrestiens  devons  em- 
ployer nos  assidues  oraisons  et  prières,  actions  de 
grâces  publiques  et  particulières,  pour  la  santé  et 
prospérité  du  Roy  nostredit  seigneur,  les  princes  de 
son  sang  royal,  son  bon  conseil ,  les  seigneuis  et  ma- 
gistrats constituez  sous  son  auctorité.  Par  ce  moyen , 
avons  renoncé  et  renonçons  à  toutes  ligues,  associa- 
tions et  prétendues  unions,  tant  dedans  que  dehors 
le  royaume,  et  avons  confirmé  et  confirmons  tout  ce 
que  dessus,  mettans  l'un  après  l'autre  la  main  sur  les 
sainctes  évangiles,  et  adjoustant  chacun  de  nous  sa 
signature  manuelle  et  les  seaux  de  ladite  Université. 
Que  s'il  se  trouve  quelques  uns  contraires  et  refrac- 
taires,  nous  les  retranchons  de  nostre  corps  comme 
abortifs,  les  avons  privez  et  privons  de  nos  privilèges, 
et  les  détestons  couune  rebelles,  criminels  de  leze- 
majesté,  ennemis  publics  et  perturbateurs.  Donnons 
conseil  et  advis,  en  tant  qu'à  nous  est,  à  tous  vrais 
François  et  sincères  catholiques  de  faire  le  semblable 
comme  nous.  » 

Aussi-tost  (|ue  le  Roy  fut  entré  dans  Paris  il  manda 
aux  présidents,  conseillers  et  ofTiciers  du  parlement 
tiansfeié  à  Tours  et  à  Chaalons  de  letourner  à  Paiis 


DE  P.VI.AIA  CAYET.     [l5y4]  ^ly 

se  seoir  et  exercer  la  justice  en  leur  ancien  throsne  et 
tribunal.  Ce  ne  fut,  à  la  réception  de  ceste  nouvelle, 
que  feux  de  joye  que  l'on  fit  en  ces  deux  villes.  Tous 
les  officiers  du  parlement,  suivant  le  couimandenient 
de  Sa  Majesté,  s'acheminèrent  incontinent  vers  Paris, 
et  y  arrivèrent  la  sepmaine  de  Pasques.  M.  d'O,  plu- 
sieurs seigneurs,  et  grand  nombre  de  bourgeois  des 
meilleures  familles  parisiennes,  fuient  à  cheval  au  de- 
vant d'eux  les  recevoir  jusques  auprès  Le  Bourg  La 
Royne  ;  puis  entrèrent  tous  par  la  porte  Sainct  Jacques, 
accompagnans  M.  de  Harlay,  premier  président ,  et 
messieurs  les  présidents  Seguier,  Potier  i)lanc-Mesnil, 
de  rhou  et  Forgel ,  avec  grand  nombre  de  conseillers 
dudit  parlement,  M.  Nicolai,  premier  président  de  la 
chambre  des  comptes,  et  messieurs  les  présidents  Tam- 
jjonneau,  deCharmeaux,  et  Danez  Marly,  présidents 
en  ladite  chambre,  et  plusieurs  maistres  des  comptes, 
auditeurs  et  officiers,  M.  de  Sève,  premier  président 
de  la  chambre  des  aydes,  et  plusieurs  autres  présidents 
et  conseillers  de  ladite  cour  et  des  monnoies.  Lors  la 
ville  de  Paris  recommença  à  reprendre  son  bon-heur, 
et,  au  lieu  des  ruynes  de  tant  de  maisons  et  de  beaux  et 
superbes  édifices  ([ue  l'on  y  avoit  abbatus  les  cinq  der- 
nières années ,  ce  n'a  esté  depuis  que  redressements 
des  bastiments  qui  estoient  à  demy  ruynez,  construc- 
tion de  nouveaux;  tellement  que  ceste  ville  est  main- 
tenant plus  belle  en  bastiments  (ju'elle  ne  fut  jamais. 
Et  mesmes  au  lieu  ({ue  les  garnisons  d'Espagnols,  (jui 
y  estoient  logez  dans  les  maisons  des  royaux  absens , 
par  leur  infection  avoient  gasté  d'escroiielles  une  infi- 
nité de  j)eisonnes  qui  avoient  gaigné  co  mal  d'eux  par 
leur  litHjueiilation,  plusieurs  en  ayant  depuis  esté  tou- 

chez  et  guéris  par  le  Roy,  et  les  royaux  estans  rentrez 
dans  leurs  maisons,  ce  mal  contagieux,  auquel  les  Es- 
pagnols sont  subjects,  cessa  aussi  peu  après. 

Le  duc  de  Feria,  estant  arrivé  aux  frontières  d'Ar- 
tois, y  laissa  les  gens  de  guerre  qui  estoient  sortys  de 
Paris  avec  luy,  et  s'en  alla  à  Bruxelles  baiser  les  mains 
à  l'archiduc  Ernest  d'Austriche ,  frère  de  l'Empereur, 
qui  y  estoit  arrivé  sur  la  fin  de  janvier  de  ceste  année, 
et  y  avoit  fait  son  entrée  accompagné  de  l'eslecteur 
Ernest  de  Bavière,  archeves  que  de  Cologne,  du  marquis 
de  Baden,  du  duc  d'Arschot,  prince  de  Chimay  ,  des 
comtes  de  Mansfeldt,  Sores  et  Fuentes,  et  plusieurs 
seigneurs,  tant  allemans,  flamans ,  italiens,  qu'espa- 
gnols. Ceste  entrée  se  fit  fort  magnifique,  avec  autant 
de  despence  comme  si  c'eust  esté  le  propre  prince  du 
pays,  pour  les  belles  histoires  qui  y  furent  rejuesen- 
tées,  arcs  triumphaux,  pyramides,  tableaux,  peintuies, 
et  autres  grandes  sumptuositez.  Jl  y  eut  festin  gênerai 
trois  jours  durant,  au  bout  desquels  cest  archiduc  fit 
assembler  les  estais  des  provinces  obeyssantes  au  roy 
d'Espagne ,  pour  leur  monslrer  sa  commission  et  le 
pouvoir  qu'il  avoit  dudit  Roy  au  gouvernement  desdits 
jjays  comme  son  lieutenant,  gouverneur  et  capitaine 
gênerai  d'iceux.  Les  lettres  en  ayans  esté  leues  publi- 
quement, le  comte  de  Mansfeldt,  auquel,  par  le  très- 
pas  du  duc  de  Parme,  le  gouvernement  avoit  esté  com- 
mis par  provision  ,  se  levant  de  sa  place,  luy  remit  sa 
charge  entre  les  mains.  Ce  faict,  luy  et  tous  les  autres 
seigneurs  et  estats  là  presens  luy  jurèrent  toute  fidélité 
et  obeyssance  au  nom  dudit  Roy. 

Plusieurs  historiens  s'accordent  que  cest  archiduc 
fut  pourveu  par  le  roy  d'Espagne  du  gouvernement 

des  Pays-Bas  pour  ce  que  ce  Roy  avoit.  promis  aux 
seigneurs  flamans  de  ne  leur  donner  plus  d'Espagnols 
ny  Italiens  pour  gouverneurs,  et  qu'ils  n'en  auroient 
à  l'advenir  plus  d'autres  que  des  seigneurs  dudit  pays, 
ou  bien  un  prince  de  son  sang,  ce  qui  fut  cause  qu'il 
le  nomma,  afiîn  de  ne  donner  une  si  grande  dignité  à 
un  des  seigneurs  dudit  pays  ;  mais  aussi  qu'il  luy  donna 
pour  ses  principaux  conseillers  le  comte  de  Fuenles  , 
don  Claude  de  Sainct  Clément  et  Stephano  d'Jbarra , 
tous  trois  espagnols,  avec  charge  de  croire  ce  qu'ils 
luy  diroient  en  ce  qui  concerneroit  le  gouvernement 
desdites  provinces,  et  comme  on  subjugueroit  celles 
qui  estoient  unies  et  confédérées.  Il  devoit  amener  de 
ci  grandes  forces  avec  luy,  et  le  roy  d'Espagne  luy  de- 
voit fournir  tantde  gens,  d'argent  et  de  munitions,  que 
le  commun  bruit  estoit  qu'il  ne  subjugueroit  point  seu- 
lement le  prince  Maurice  et  les  Holandois,  mais  qu'il 
fcroit  accorder  par  force  à  ceux  du  party  de  l'union 
en  France  de  luy  donner  la  couronne  des  François  en 
espousant  l'infante  d'Espagne  (  ce  que  les  Espagnols 
n'avoient  peu  obtenir  d'eux  de  bonne  volonté,  ainsi 
qu'il  a  esté  dit  cy  dessus  ).  Mais  ces  deux  grands  des- 
seins s'en  allèrent  en  fumée,  tant  par  faute  de  grandes 
forces ,  que  pour  le  peu  de  bon-heur  dont  ce  prince 
fut  accompagné  pendant  treize  ou  quatorze  mois  qu'il 
demeura  es  Pays-Bas,  où  il  mourut  le  21  février  1595  ; 
car,  au  lieu  de  subjuguer  le  prince  Maurice  et  les  Ho- 
landois, ce  prince  fit  lever  le  siège  de  Covoerden , 
print  Groningue  à  la  barbe  de  cest  archiduc,  et  se 
rendit  maistre  de  plusieurs  places,  ainsi  qu'il  sera  dit 
cy  après.  Pour  la  France,  il  trouva  Testât  des  allaires 
si  changées  au  prix  de  ce  que  l'on  luy  avoit  dit,  qu'ayant 

sceu ,  par  ledit  duc  de  Feria,  que  toutes  les  grandes 
villes  de  France  reclierchoient  toutes  le  moyen  de  se 
remettre  aux  bonnes  grâces  de  leur  Roy,  il  se  résolut 
de  n'employer  ses  forces  qu'à  s'emparer  de  plus  de 
villes  qu'il  pounoil  sur  la  frontière.  Bref,  les  Espa- 
gnols conmiencerent  à  cognoistre  que  la  couronne  de 
France  estoit  un  trop  gros  morceau  pour  l'avaller  par 
espérance  tout  d'un  coup,  et,  imitans  les  procédures 
du  duc  de  Savoye,  ne  voulurent  plus  d'oresnavant 
prendre  de  places  que  celles  qui  estoient  prez  des  fron- 
tières de  leurs  pays,  et  en  leur  bien-seance.  Ce  fut  pour- 
quoy  le  comte  Charles  de  Mansfcldt,  sur  le  commen- 
cement du  mois  d'avril,  revint  redresser  son  arme'e  du 
costédeLandrecy,  et  attaqua  La  Cappelle  enTierasche, 
ainsi  que  nous  dirons. 

Tandis  que  beaucoup  de  seigneurs  et  grandes  villes 
de  France  avoient  leurs  députez  à  Paris  en  la  cour  du 
Roy  pour  faire  leur  accord,  il  advint  un  grand  re- 
muement vers  le  pays  de  Limosin,  Perigord,  Agenais, 
Quercy  et  pays  circonvoisins,  par  un  souslevement 
gênerai  qui  s'y  fit  d'un  grand  nombre  de  peuple,  pre- 
nans  pour  prétexte  qu'ils  estoient  tiop  chargez  de 
tailles  et  pillez  par  la  noblesse,  principalement  de 
quelques  gentilshommes  du  party  de  l'union  qui  se 
retiroient  en  leurs  chasteaux,  faisans  de  grandes  pille- 
ries  sur  le  pauvre  paysan.  Du  commencement  on  ap- 
pella  ce  peuple  mutiné  les  Tard-avisez^  parce  que  l'on 
disoit  qu'ils  s'advisoient  trop  tard  de  .rendre  les  armes, 
veu  que  chacun  n'aspiroit  plus  qu'à  la  paix;  et  ce  peu- 
ple appelloit  la  noblesse.  Croquons  y  disans  (ju'ils  ne 
demandoient  ([u'à  crocpier  le  peuple;  mais  la  nol)lesse 

tourna  ce  sobriquet  de  croquant  sur  ce  peuple  mu- 
tiné, à  qui  le  nom  de  Croquants  demeura. 

Il  s'est  rapporté  en  diverses  façons  comme  ces  peu- 
ples se  sousleverent.  Premièrement  une  multitude  de 
peuple  s'esleva  vers  le  Limosin,  et  faisoient  un  grand 
desordre:  entr  autres  ils  arrachoient  les  vignes,  coup- 
poient  les  bois,  brusloient  les  maisons  et  granges  de 
ceux  qui  ne  se  vouloient  renger  avec  eux  ;  mais,  ayans 
quelque  temps  rodé  ce  pays  là,  le  sieur  de  Chambaret, 
qui  en  estoit  gouverneur  pour  le  Roy,  assembla  la  no- 
blesse, leur  courut  sus,  et  les  desfit.  Le  bruict  de  ce 
souslevement  estant  venu  en  Angoulmois,  plusieurs 
communes  s'esleverent  aussi;  mais  le  sieur  du  Masset, 
lieutenant  pour  le  Roy  en  ce  pays  là  en  l'absence  de 
M.  d'Espernon,  assisté  des  gentilshommes  du  pays, 
les  escarta  tous,  et  les  fit  retirer  chacun  chez  soy.  En 
Perigord  ce  fut  où  le  souslevement  fut  plus  grand, 
car  ils  s'uniient  avec  d'autres  communautez  de  Gas- 
congne  et  de  Quercy,  qui  se  rassemblèrent  plusieurs 
fois,  bien  que  le  sieur  vicomte  de  Bourdeille,  gouver- 
neur pour  le  Boy  au  Perigord,  en  chargea  et  desfît  à 
(hverses  fois  quelques  troupes.  On  tient  pour  vray  que 
ce  fut  un  tabellion  ou  notaire  d'une  petite  bourgade, 
nommé  La  Chagne,  qui,  estant  un  jour  de  loisir,  s'a- 
musa à  faire  plusieurs  billets  en  forme  de  mandement, 
contenant  que  les  habitans  du  pays  de  Perigord  eus- 
sent à  se  trouver  avec  armes  à  la  furest  d'Absac,  qui 
est  au  deçà  la  rivière  de  Dourdoigne,  distant  une  lieuë 
ou  environ  de  la  ville  de  Limcuil,  prez  d'un  lieu  ap- 
pelle Sainct  Dreou,  au  jourSainct  George  23  d'avril, 
et  de  le  faire  sçavoir  de  parroissc  en  parroisse,  et 
proche  en  proche  ;  mesmes  que  ccdit  notaire  envoya 

plusieurs  de  ces  billets  en  diverses  parroisses  et  bour- 
gades, tellement  que  cela  courut  jusques  aux  villes  et 
jurisdictions  dudit  pays  qui  sont  au  delà  ladicte  rivière 
de  Dordoigne.  Tous  les  habitans  de  ce  pays  là,  al- 
larmez  des  ravages  qui  se  faisoient  au  Limosin,  déli- 
bérèrent, pour  éviter  ces  maux,  d'envoyer  seulement 
des  députez  pour  voir  ce  qui  se  passeroit  en  ceste  con- 
vocation d'assendjle'e  en  ladite  f'orest  d'Absac;  et  s' es- 
tans  bien  rencontrez,  le  vingtdeuxiesme  d'avril,  au 
nombre  de  six  vingts  députez  desdites  communautez 
de  delà  la  Dordoigne,  à  la  Linde,  qui  en  est  au  deçà, 
ils  partirent  tous  ensemble,  ayant  résolu  d'approuver 
et  conformer  leurs  advis  à  tout  ce  que  diroit  et  propo- 
seroit  le  sieur  de  Porquery,  advocat  de  la  cour  de  par- 
lement de  Bordeaux,  l'un  des  députez  de  la  ville  de 
Montpasié,  distant  de  Biron  d'une  petite  lieue.  Estans 
arrivez  à  ladite  forest  d'Absac,  au  lieu  assigné,  ils  y 
trouvèrent  sept  ou  huict  mil  hommes  armez,  qui  d'es- 
pées  et  d'arquebuses,  qui  d'hallebardes  et  pertuisanes, 
et  qui  de  bastons  ferrez,  les  uns  à  pied,  les  autres  à 
cheval,  selon  le  moyen  et  commoditez  rju'ils  avoicnt 
eu  de  s'armer  et  monter  ,  entre  tous  lesquels  y  en  pou- 
voit  avoir  de  deux  à  trois  mille  qui  avoient  porte'  les 
armes  durant  ces  derniers  troubles.  Ils  vindrenttousau 
devant  d'eux  avec  grand  bruict,cj  ians  :  Qui'vwe?  Por- 
query et  ceux  qui  estoientavec  luy  respondirent:  Tive 
/eiior/ puis  s'approchèrent,  leur  disant  qu'ils  venoient 
à  l'assemblée  suivant  les  mandements  qu'ils  on  avoient 
receus.  Après  avoir  crié  tous  ensemble  plusieurs  fois 
vive  le  Boy,  un  qui  s'estoit  trouvé  des  premiers  en 
ceste  assemblée,  nommé  Papus  dit  Paulliac,  qui  estoit 
procureur  d'ollice,  c'est-à-dire  fiscal,  de  la  ville  de 

Dans ,  dont  il  avoit  esté  pourveu  par  Madame,  sœur 
du  Roy,  commença  de  haranguer.  Son  discours  fut 
principalement  des  plaintes  contre  ceux  qui  levoient 
les  tailles  et  manioient  les  deniers  du  Roy,  contre  quel- 
ques uns  de  la  noblesse,  principalement  contre  ceux 
qui  tenoient  encores  le  party  de  la  ligue.  Sa  conclu- 
sion fut  qu'il  failloit  faire  un  syndic  des  habitans  du 
plat  pays,  tenir  les  champs  pour  le  service  du  Roy, 
contraindre  ses  ennemis  de  se  remettre  sous  l'obéis- 
sance de  Sa  Majesté,  et  de  razer  plusieurs  maisons  de 
gentils-hommes  qui  ne  faisoient  autre  chose  que  courir 
sur  le  bœuf  et  la  vache  de  leurs  voisins. 

Comme  il  achevoit  ce  discours ,  le  feu  sieur  de  Sainct 
Elvere,  accompagné  de  huict  cavaliers  armez  de  toutes 
pièces,  fut  descouvert  par  quelques  uns  de  Cf^ste  assem- 
blée (car  il  estoit  monté  à  cheval  pour  voir  ce  que  de- 
viendroil  cest  amas  de  peuple),  lesquels  tout  aussi  tost 
se desbanderent  enfouie,  crians  tous  :  Aux  Croquans! 
aux  Croquans!  et  tirèrent  sur  luy  cent  ou  six  vingts 
harquebusades,  dont  il  fut  contraint  de  se  retirer.  A 
l'instant  ledit  Paulliac  commanda  à  un  de  la  troupe 
qu'il   recognoissoit,  et  audit  Porquery,  d'aller  après 
ledit  sieur  de  Sainct  Elvere  luy  dire,  de  par  la  compa- 
gnie, qu'il  eust  à  enjoindre  à  ses  subjects  de  se  rendre 
en  leur  assemblée  pour  y   résoudre  avec  eux  ce  qui 
seroit  bon  de  faire.  Porquery,  pensant  que  ce  Paulliac 
eust  esté  esleu  par  ce  peuple  pour  commander,  alla 
porter  ceste  parole  audit  sieur  de  Sainct  Elvere,  qui 
d'abordét;   luy  dit   qu'au  contraire  il  le  defendroit  à 
ses  subjets.  Porquery  lui  lopliqua  :  «  L'on  vous  mande 
que,  si  vous  ne  le  faictes,  toute  la  troupe  se  viendra 
ruer  sur  vostre  terre.  »  Lors  ledit  sieur  de  Sainct  Elvere 
42.  i5 

luy  ayant  repaity  que  l'on  s'en  donnast  bien  garde, 
et  qu'il  y  avoit  un  airest  de  la  cour  de  parlement  de 
Bordeaux  contre  tels  remueurs  ,  Porquery,  luy  faisant 
un  signal d'amy  et  serviteur,  trouva  moyen,  en  luy  par- 
lant sans  que  celuy  qui  estoit  avec  luy  s'apperceust, 
de  luy  dire  que  c'estoit  un  torrent  qu'il  failloit  laisser 
passer;  qu'il  pou  voit  y  envoyer  quelques-uns  qui  de 
parole  pourroient  rompre  la  violence  de  ce  peuple;  à 
quoy  il  s'employeroit  aussi  du  tout.  Sainct  Elvere 
ayant  promis  d'y  envoyer,  Porquery  retourna  à  l'as- 
semble'e,  où,  les  ayant  asseurez  de  la  bonne  volonté 
dudit  sieur  de  Sainct  Elvere,  ils  se  mirent  à  disner, 
car  ils  avoient  porté  des  vivres  de  leurs  maisons. 

Après  qu'ils  eurent  disne',  Paulliac,  qui  estoit  un 
petit  homme  vestu  fortmechaniquement,  n'ayant  qu'un 
meschant  manteau,  et  monté  sans  bottes  sur  une  ju- 
ment, fit  assembler  tout  le  peuple  en  rond  en  homme 
de  commandement,  pour  délibérer  sur  la  proposition 
qu'il  avoit  laite  le  matin  :  la  plus  grand  paît  suivi- 
rent son  opinion  sans  contredit,  jusquesà  ce  que  ledit 
Porquery,  qui  estoit  diamétralement  à  l'oppositedeluy, 
et  fort  loing,  estant  venu  son  rang  de  parler,  dit  qu'il 
supplioit  l'assemblée  de  trouver  bon  s'il  demandoit  si 
elle  estoit  faicte  par  auctorité  du  Roy,  ou  par  ses  com- 
missions, ou  des  seigneurs  qui  eussent  charge  et  com- 
mandement en  ce  pays. 

A  ceste  demande,  Paulliac  ny  aucun  autre  de  l'as- 
semblée n'ayant  rien  respondu,  Porquery,  continuant 
déparier,  leur  dit  :  «  Messieurs,  voicy  un  vray  moyen 
pour  nous  faire  encaurir  la  peine  de  criminels  de  leze 
majesté,  d'avoir  faict  ceste  assemblée  sans  sa  permis- 
sion. Je  suis  d'advis,  avant  que  l'on  passe  outre,  que 

l'on  députe  quelques  uns  vers  le  Roy  pourluy  remons- 
trer  nos  plaintes,  et  sçavoir  de  luy  sa  volonté'.  »  Geste 
proposition  fut  incontinent  soustenuë  estre  bonne  par 
tous  ceux  qui  estoient  venus  de  delà  la  Dordoigne  avec 
ledit  Porquery  ;  et  à  l'instant  procédèrent  à  eslire  deux 
députez.  Un  nommé  Peret  Nue,  qui  estoit  venu  sur 
ce  point  de  la  part  des  habitans  de  Sainct  Elvere,  et 
un  nommé  Mecenas,  qui  estoit  de  Limeuil  (absent  de 
ladite  assemblée),  furent  esleus.  Ce  fait,  ledit  Paul- 
liac,  faisant  du  commandeur,  se  desbanda  et  traversa 
droict  audit  Porquery,  et,  l'empoignant  par  son  man- 
teau, le  présenta  au  milieu  du  rond,  et  dit  tout  haut  : 
«  Je  n'en  sçache  point  de  plus  capable  d'aller  vers  le 
Roy  que  cestuicy  qui  en  a  faict  la  proposition;»  ce 
qu'il  dit  de  telle  affection  que  chacun  suivit  son  opi- 
nion, et  députèrent  encor  Porquery  pour  accompa- 
gner les  deux  autres. 

Avant  que  de  se  séparer  ils  resolure  nt  que  les  prin- 
cipaux des  jurisdictions  et  parroisses  se  Irouveroient 
le  mardy  ensuivant  à  Limeuil  avec  mémoires  parti- 
culiers de  ce  qui  devoit  estre  remonstré  à  Sa  Majesté, 
où  ne  s'estant  trouvé  qu'un  seul  des  susdits  esleus  dé- 
putez, l'un  estant  absent  du  pays  pour  ses  affaires, 
et  Porquery  n'y  estant  point  retourné,  ils  arresterent 
neantmoins  que  ce  dernier  feroit  le  voyage  avec  le  dé- 
puté présent. 

Depuis  il  se  fit  une  autre  assemblée  en  un  lieu  cs- 
carté  appelle  La  Becede,  au  de  là  de  la  Dordoigne,  prez 
de  Cauq)aignac  du  Ruffenc,  où  il  se  trouva  autant  et 
plus  de  gens  et  de  la  mesme  qualité  que  ceux  de  la 
première  qui  se  fit  h  la  forest  d'Absac.  Lesdites  assem- 
blées se  firent  toutesfois  sans  foule,  oppression,  ny 

dommage  de  personne,  un  cliacun  portant  ses  vivres 
et  se  retirant  le  mesme  jour.  En  ceste  dernière  as- 
semble'e  ne  fut  arreste'  ny  proposé  autre  chose,  sinon 
que  les  derniers  esleus  députez  pour  aller  vers  le  Roy 
s'achemineroient  au  plustost,  et  que  cependant  cha- 
cun se  contiendroit  chez  soy  attendant  leur  retour. 

Sur  ceste  asseurance,  ledit  Porquery  et  son  conde- 
puté  s'acheminèrent  en  la  ville  de  Paris,  et  y  arrivè- 
rent le  dimanche  devant  la  Pentecouste,  où  ils  présen- 
tèrent au  conseil  du  Roy  une  requeste  attachée  à  leur 
procuration,  remonstrant  à  Sa  Majesté  que  lesdites 
assemblées  avec  armes  n'avoient  jamais  tendu  que  au 
bien  de  son  service,  manutention  de  l'Estat  et  repos 
public,  se  pleignant  au  surplus  de  la  foulle  et  oppres- 
sion qu'ils  auroient  receu  et  recevoient  tous  les  jours 
à  cause  de  la  guerre,  des  grandes  tailles  qu'ils  esloient 
contraints  de  payer  et  à  Sa  Majesté  et  au  party  de  la 
ligue,  avec  plusieurs  plaintes  contre  les  receveurs 
et  autres  ayant  la  charge  et  maniement  des  deniers 
royaux,  contre  la  noblesse  qui,  pour  subvenir  à  une 
plus  grande  despense  que  ne  vaut  leur  revenu,  esloient 
contraincts  de  vexer  leurs  subjects,  et  contre  ceux 
principalement  qui  tenoient  encore  le  party  de  la  li- 
gue, et  commettoient  toutes  sortes  de  maux,  dete- 
nans  prisonniers  grand  nombre  de  personnes  dans 
leurs  chasteaux,  les  tourmentans  de  toutes  sortes  de 
géhennes  et  cruautez  pour  en  tirer  plustost  rançon, 
mesmes  qu'il  apparoissoit,  par  plainte  particulière, 
que  quelques  uns  avoient  percé  les  pieds  avec  un  fer 
chaut  à  ceux  qu'ils  tenoient  prisonniers.  La  fin  de 
ladite  requeste  estoit  un  pardon  pour  avoir  fait  des 
assemblées  avec  armes  sans  permission,  la  suppression 


UE  PALMA  CAïET.  [l594]  2:49 

d'un  nombre  d'officiers  superflus,  et  principalement 
de  ceux  qui  manioient  les  deniers  du  Roy,  le  rabais 
de  tailles,  permission  d'eslire  un  syndic  d'entre  les 
habitans  dudit  plat-pays,  et  de  tenir  les  champs  pour 
courir  sus  et  contraindre  les  ennemis  de  Sa  Majesté'  à 
se  soubsmettre  à  son  obeyssance.  Laquelle  requeste, 
en  ce  qui  regardoit  le  pardon  d'avoir  faict  assemble'e 
avec  armes  sans  permission,  fut  interinée,  avec  com- 
mandement de  poser  les  armes  dans  la  Sainct  Jean: 
et,  sur  la  suppression  requise  desdits  officiers,  il  fut 
respondu  que  Sadite  Majesté  y  pourvoiroit.  La  créa- 
tion dudit  syndic  fut  déniée,  la  surceance  des  tailles 
de  ladite  année  ordonnée  ;  et,  sur  le  surplus  des  plaintes, 
le  sieur  de  LaBoissize,  maistre  des  requestes,  fut  dé- 
puté pour  les  entendre. 

Pendant  que  este  poursuittese  faisoit  au  conseil  du 
Koy,  le  peuple  et  la  noblesse,  pour  les  injures  receuës 
les  uns  des  autres,  ne  se  pouvans  contenir  en  paix,  le 
peuple  s'assembla  derechef,  et  la  maison  et  chasteau 
de  Sainct  Marsal  en  Perigort,  près  du  pays  de  Quercy, 
à  une  lieuë  de  la  ville  de  Gourdon,  fut  environnée,  et 
fit  on  eflfort  de  la  prendre  sous  prétexte  que  le  seigneur 
d'icelle  avoit  battu  ou  fait  desplaisir  à  quelques  pay- 
sans. Ce  seigneur  eust  couru  hazard,  n'eust  esté  que 
quelques  gens  qui  avoient  des  commoditez  et  de  l'es-- 
prit  se  meslerent  parmy  ce  peuple  et  arresterent  sa 
fureur.  Toutesfois,  nonobstant  l'asseurance  donnée  à 
leurs  députez  de  se  tenir  en  paix,  ils  firent  deux  chefs 
(ju'ils  appellerent  colonels,  sous  lesquels  fut  faict  une 
assemblée  de  trente-cincj  à  quarante  mil  hommes,  à 
une  lieué  prez  de  la  ville  de  Bergerac  ,  à  un  lieu  ap- 
pelle La  Boule. 

Porquery  et  son  condeputé  de  retour,  ils  firent  faire 
lecture  et  publication,  lant  de  ladite  requeste  présentée 
à  Sa  ^lajesté,  que  respcnce  dudit  conseil,  en  la  ville 
de  Limeuil,  en  présence  des  principaux  habitans  et 
de  plusieurs  députez  des  villes,  jurisdictions  et  par- 
roisses  dudit  Perigord,  assemblez  en  ladite  ville  à  ces 
fins,  où  il  fut  arresté  que,  suivant  le  commandement 
et  volonté  de  Sa  Majesté,  chacun  se  contiendroit  chez 
soy  sans  se  plus  assembler  d'avantage.  Neantmoins, 
quelque  temps  après,  ces  communes  faisans  encor 
semblant  de  se  vouloir  soubs-lever  derechef  pour  les 
violences  qu'ils  recevoient  d'aucuns  de  la  noblesse, 
ledit  sieur  viconte  de  Bourdeille  fut  trouver  M.  le  ma- 
reschal  de  Bouillon  qui  s'estoit  rendu  audit  Limeuil , 
pour,  avec  son  advis,  paciffier  telle  sorte  de  troubles; 
et  fut  arresté  là  avec  luy  qu'il  seroit  faict  assemblée 
des  communautez  dudit  pays  en  la  ville  de  Montignac 
le  Comte,  laquelle  se  fit  trois  sepmaines  après,  où 
ledit  sieur  mareschal  de  Bouillon  et  ledit  vicomte  de 
Bourdeille  se  trouvèrent  avec  grande  quantité  de  no- 
blesse, et  où  assistèrent  aussi  plusieurs  députez  des 
communautez  des  villes  de  Perigueuxet  Sarlat,  et  Ber- 
gerac et  quelques  autres;  en  laquelle  assemblée  ledit 
sieur  mareschal  de  Bouillon  commanda  au  sieur  de 
Champagnac,  qui  pour  lors  suyvoit  ledit  sieur  vi- 
comte de  Bourdeille,  et  qui  de  présent  est  maistre  des 
requestes  ordinaire  de  la  royne  Marguerite,  de  re- 
présenter à  l'assistance  les  raisons  de  leur  convoca- 
tion. Après  que  lesdites  communautez  eurent  dit  leurs 
plaintes,  il  fut  résolu  que  supplications  très -hum- 
bles seroient  derechef  faites  au  Roy  de  pourvoir  aux 
plaintes  du  peuple,  comme  depuis  Sa  Majesté  fit  en 

leur  remettant  les  arrérages  des  tailles  et  subsides  qui 
leur  avoient  esté  imposez  auparavant,  et  furent  par  là 
ces  révoltes  appaisées. 

Aussi  en  ce  mesme  temps  le  mareschal  de  Matignon 
estant  retourné  de  la  Cour  à  Bourdeaux,  ayant  eu  ad- 
vis  qu'il  y  avoit  quelques  seigneurs  qui  entretenoient 
sous-main  ces  révoltes  populaires  en  Quercy  et  Age- 
nais,  esperans  s'en  servir  avec  occasion,  il  fît  inconti- 
nent gaigner  les  gens  de  guerre  qui  estoient  parmj 
eux,  en  fit  des  compagnies  qu'il  distribua  par  régi- 
ments, lesquels  furent  conduits,  vers  le  Languedoc, 
contre  ceux  de  la  ligue;  ce  qui  fut  le  dernier  remède, 
et  qui  du  tout  mit  ces  pays-là  en  paix. 

Cependant  que  ces  peuples  là  se  remuoient,  le  con- 
seil du  Roy  travailloit  à  accorder  les  articles  de  plu- 
sieurs seigneurs  et  grandes  villes  de  France.  Le  sieur 
de  Villais  ('),  gouverneur  de  Rouen,  avoit  envoyé 
Tal^bé  Desportes  vers  le  Roy  auparavant  la  réduction 
de  Paris.  Il  fit  demander  beaucaup  de  choses  qui  luy 
furent  accordées  :  il  avoit  esté  pourveu  de  Testât  d'ad- 
miral  de  France  par  le  duc  de  Mayenne,  et  de  lieu- 
tenant gênerai  en  Normandie;  le  Roy  luy  accorda 
qu'il  seroit  derechef  pourveu  de  Testât  d'admiral  par 
luy,  et  de  lieutenant  gênerai  ez  bailliages  de  Caën  et 
Rouen.  Il  y  eut  quelque  difficulté  pour  exécuter  cest 
accord,  car  M.  Tadmiral  de  Biron,  quoy  que  le  Roy 
luy  eust  dit  qu'il  vouloit  qu'il  fust  mareschal,  neant- 

(')  I.e  sieur  de  yUlars  :  André  de  Brancas  de  Yillars.  Eosny  fut 
charfjé  de  négocier  avec  lui.  Les  détails  trés-curieux  de  celle  négocia- 
tion se  trouvent  dans  les  OEconoinies  roj  aies ,  lomc  n ,  cliap.  iG,  ij 
n  if).  Il  fut  tuf'  Tannée  suivante  près  de  Oourlcns,  en  servant  Henri  rv 
«ou  Ira  les  Ilspaynoli. 

moins  il  fut  quelque  temps   qu'il  refusa  de  remettre 
cet  estât  entre  les  mains  du  Roy  pour  en  disposer.  Ma- 
dame, sœur  du  Roy,  par  le  commandement  de  Sa 
Majesté,  luy  en  parla,  et  le  fit  condescendre  à  le  céder. 
Sur  l'heure  elle  m'envoya  le  dire  au  Roy,  qui  en  fut 
bien  aise  pour  ce  qu'il  ne  vouloit  point  mescontenter 
ledit  sieur  de  Biron.  Pour  la  peine  que  prit  l'abbé  des 
Portes  à  faire  cest  accord  et  réduction  de  Rouen,  il  fut 
encor  nommé  par  Sa  Majesté  à  une  bonne  abbaye,  et 
eut  plusieurs  autres  biensfaicts  du  Roy .  Le  26  dudit  mois 
d'avril,  l'edict  faict  sur  ladite  réduction  de  Rouen, 
Le  Havre  de  Grâce,  Harfleur,  Montivilier,  Ponteau- 
demer  et  Verneuil  au  Perche,  fut  vérifié  au  parlement 
de  Rouen.  Il  contenoit  en  substance  qu'il  n'y  auroit 
aucun  exercice  de  religion  autre  que  de  la  catholique, 
apostolique-romaine,    en  toutes  les  villes  que  ledict 
sieur  de  Villars  ramenoit  en  l'obeyssance  de  Sa  Ma- 
jesté; qu'il  n'y  auroit  aucuns  juges  ny  officiers  de  jus- 
tice qui  fussent  de  la  religion   prétendue  reformée, 
jusques  à  ce  qu'il  en  eiist  esté  autrement  ordonné  par 
Sa  Majesté;  que  les  ecclésiastiques  ne  seroient  point 
molestez  en  la  célébration  du  service  divin,  ny  en  la 
jouyssance  et  perception  de  leurs  bénéfices  et  revenus, 
et  qu'ils  seroient  quittes  et  deschargez  de  ce  qu'ils 
eussent  peu  devoir  pour  raison  des  décimes  jusques  au 
dernier  jour  de  décembre  iSg'i  ;  que  la  mémoire  de 
toutes  choses   passées   d'une  part   et   d'autre   durant 
les  présents  troubles  demeureroit  esteinle,  supprimée 
et  abolie  ;  que  tout  ce  qui  auroit  esté  vérifié  et  or- 
donné par  ceux  de  la  c  )ur  de  parlement,  chambre  des 
comptes  et  autres  jurisdictions  desdites  villes,  demeu- 
reroit validé,  réservé  les  aliénations  en  fonds  du  do- 

inaine;  que  toutes  personnes  qui  avoient  demeuré  en 
l'obéissance  du  Uoy,  ou  qui  en  avoient  esté  distraictes, 
leurs  enfans  ou  héritiers,  seroient  conservez  en  la 
jouissance  et  perception  de  tous  leurs  biens,  en  quel- 
ques lieux  qu'ils  fussent  scituez  et  assis,  et  pour  les  vi- 
vans,  en  leurs  bénéfices,  estats  et  offices,  sans  pouvoir 
estre  troublez  en  la  possession  d'iceux  en  aucune 
sorte  et  manière  ;  que  tous  les  papiers,  cedules,  obli- 
gations et  promesses  pris  durant  les  présents  troubles 
seroient  rendus  d'une  part  et  d'autre  à  ceux  à  qui  ils 
appartenoient  ;  que  toutes  levées  de  deniers  faictes  suy- 
vant  les  commissions  ou  ordonnances  particulières  du 
duc  de  Mayenne,  dudit  sieur  de  Villars,  du  conseil  de 
l'union,  ou  des  corps  des  villes,  vérifiées  ou  à  vérifier, 
seroient  validées  et  autliorisées;  que  les  commissaires 
et  contrôleurs  des  guerres  commis  en  ladite  province 
par  les  chefs  du  party  de  l'union  à  faire  les  monstres 
des  compagnies  des  gens  de  guerre  seroient  deschar- 
gez de  tout  ce  qui  regardoit  la  certification  desdites 
compagnies  avoir  esté  complettes,  et  du  payement 
qui  en  auroit  esté  faict  selon  les  rooUes  par  eux  si- 
gnez, bien  qu'il  y  eust  eu  du  manquement;  que  plaine 
et  entière  mainlevée  seroit  donnée  de  toutes  saisies  et 
arrests  faicts  en  vertu  des  donations  faictes,  à  cause 
des  présents  troubles,  par  Sa  Majesté  ou  par  com- 
mandement d'autre,  quel  ([u'il  fust,  sur  les  biens  meu- 
bles et  immeubles  de  ceux  qui  estoient  de  contiaire 
party;  ([ue  s'il  y  avoit  aucuns  habitans  desdites  villes 
((ue  ramenoit  ledit  sieur  de  Villars  en  l'obeyssance 
de  Sa  Majesté  lesquels  n'y  voudroicnt  demeurer  et 
rendre  le  service  qu'ils  dévoient  à  leur  Koy,  cju'ils  s'en 
pourroient  départir  en  prenant  passeport  pour  se  re- 

tirer  où  bon  leur  scmbleroit,  leur  permettant  de  pou- 
voir disposer   de  leurs  charges,    offices  et  bénéfices 
dans  deux  mois;  que  tous  jugements,  arrests  et  procé- 
dures donnez  depuis  le  commencement  des  présents 
troubles  contre  personnes  de  divers  partis,  ensemble 
l'exécution  d'iceux  es  causes  civiles,  et  contic  les  ab- 
sens  en  causes  criminelles,  demeureroient  cassez  et 
adnullez;  que  tous  actes  de  justice  donnez  entre  per- 
sonnes  de  mesme  party    et   qui  avoient  volontaire- 
ment contesté  sortiroient   ellect  :  (juant    à    ceux   qui 
avoient  este'  pourveus  d'offices  vac([uans  par  mort  ou 
résignation  par  le  duc  de  Mayenne,  que  le  roolle  ar- 
resté  par  Sa  Majesté  seroit  suivy  et  efTectué  pour  le 
regard  des  pourveus  par  mort;  mais  quant  aux  pour- 
veus par  résignation,  qu'ils  prendroient  de  nouveau 
provision  du  Roy,  et  que  celles  dudict  duc  de  IMayenne 
demeureroient  nulles;  que  toutes  cours,  coips,  col- 
lèges, chapitres  et  communautcz  des  villes,  places  et 
vicomtez  qui  se  remetloient  en  l'obeyssance  du  Roy 
par  ledit  traicté,  seroient  maintenus  en  la  possession 
et  jouyssance  de  tous  leurs  privilèges,  franchises  et  li- 
bertez,  nonobstant  tous  arrests  et  déclarations  faits  au 
contraire;  que  tousimposts  créez  à  l'occasion  des  pré- 
sents Iroubles  au  dedans  la  généralité  de  Rouen,  tant 
d'un  party  que  d'autre,  seroient  abolis;  que  le  bail- 
liage d'Alançon  et  le  comté  du  Perche  seroient  réunis 
comme   ils  estoient  auparavant  en  la  généralité   de 
Rouen,  et  que  les  generalitcz  de  Rouen  et  de  Caën  de- 
meureroient distinctes  et  séparées  comme  elles  estoient 
auparavant  les  troubles;  que  toutes  lettres  accordées 
pour  descharge  de  debtcs  particulières  mobiles  des  uns 
aux  autres  seroient  révoquées,  si  ce  n'estoient  comp- 

tables  qui  en  eussent  faict  recepte  en  le"urs  comptes 
actuellement  et  sans  fraude,  ou  que  les  donataires  les 
eussent  touchez;  que  les  susdites  villes,  ainsi  ramenées 
en  l'obeyssance  du  Roy  par  ledit  sieur  de  Villars,  se- 
roient  afîranchies  et  descliargées  pour  trois  ans  à  venir 
de  tous  emprunts  et  subventions,  réservé  seulement 
les  droicts  domaniaux  et  anciens;  qu'ils  seroient  aussi 
conservez  en  tous  leurs  octroys ,  privilèges,  foires  et 
immunitez,  et  que  particulièrement  ceux  de  Rouen 
ne  seroient  point  recherchez  de  la  démolition  du  chas- 
teau  de  kdite  ville. 

Après  la  publication  et  vérification  de  cest  edict 
toute  la  Normandie  fut  paisible,  excepté  Ronfleur, 
ainsi  que  plusieuis  ont  escrit,  où  commandoit  le  che- 
valier de  Grillon,  et  quelques  autres  petits  chasteaux. 
M.  de  Montpensier,  gouverneur  pour  le  Roy  en  ceste 
province,  y  donna  tel  ordre  que  ledit  Grillon  fut  con- 
trainct  peu  de  temps  après  de  composer,  quitter  ceste 
place  et  la  remettre  entre  ses  mains.  Depuis,  lesprevosts 
des  mareschaux,  favorisez  de  nombre  de  cavalerie,  fi- 
rent tant  de  courses  qu'ils  desnicherent  et  nettoy;^rent 
une  infinité  de  petites  retraictes  à  voleurs  qui  estoient 
en  divers  endroicts  dans  ceste  grande  province. 

Les  officiers  du  parlement  de  Rouen,  transféré  à  Caè'n 
par  le  commandement  du  Roy,  y  retournèrent  tenir 
leur  ancien  siège;  mais  on  remarqua  que  ledit  sieur  de 
Villars,  au  lieu  de  les  honnorcr  comme  il  devoit,  tint 
à  plusieurs  d'eux  en  particulier  des  paroles  très-rudes  : 
ce  fut  par  un  mauvais  conseil  qu'on  luy  donna,  et  ce 
afin  qu'il  les  intimidast,  et  qu'il  demeurast  toujours  en 
sa  volonté  de  commander  en  toutes  choses  dans  Rouen 
qu'il  tenoit  en  subjection  par  le  fort  Saincte  Catherine 

et  autres  forts.  Mais  celuy  qui  renverse  d'ordinaire  les 
desseins  humains  qui  ne  sont  conformes  à  la  reigle  du 
devoir,  renversa  cestuy-là,  ainsi  qu'il  se  verra  cy- 
après. 

Au  mesme  mois  d'avril  quelques  habitans  de  Troyes 
en  Champagne,  sur  les  nouvelles  de  la  réduction  de 
Paris,  résolurent  aussi  de  se  délivrer  du  prince  de 
Ginville  leur  gouverneur,  et  se  soubsmettre  à  l'obeys- 
sauce  royale.  Le  Roy  en  avoit  faict  semondre  quel- 
ques-uns qui  luy  estoient  affectionnez ,  leur  donnant 
advis  que  le  mareschal  de  Biron,  qui  conduisoit  lors 
son  armée,  costoiant  les  marches  de  Bourgongne  et 
Champagne,  les  favoriseroit  s'ils  avoient  bonne  vo- 
lonté. Ceste  affaire  fut  menée  si  discrètement,  que  le 
mareschal  de  Biron  avec  quelques  forces  s'approcha 
de  ceste  ville,  et  envoya  un  héraut  de  la  part  du  Roy 
leur  porter  une  lettre  :  arrivé  à  la  porte,  les  gardes  me- 
nèrent ce  héraut  droict  à  la  Maison  de  Ville ,  là  où  ceux 
qui  avoient  practiqué  ceste  affaire,  avec  tous  ceux  qu'ils 
sçavoient  estre  affectionnez  à  la  paix ,  se  trouvèrent  : 
le  héraut  introduit  et  les  lettres  leues  ,  ils  se  mirent  à 
crier  :  yive  le  Roy!  'vive  la  paix!  le  peuple  suivit  ce 
mesme  cri.  Le  mareschal  de  Biron  et  quelques-uns  des 
siens  entrez,  on  alla  dire  au  prince  de  Ginville  qu'il 
failloit  qu'il  en  sortist  à  l'heure  mesme;  ce  qu'il  fut 
contraint  de  faire,  nonobstant  les  grosses  paroles  qu'il 
usa  contre  aucuns  des  habitans,  qui,  se  maintenans  en 
leur  devoir,  ne  luy  respondirent  rien.  Sorty ,  le  menu 
peuple  se  monstra  aussi  alfectionné  à  faire  des  feux  de 
joye  pour  leur  réduction  ,  et  à  crier  vive  le  Roy,  qu'il 
s'estoit  monstre  violent  et  furieux  sur  le  corps  du  feu 
sieur  de  Sautour  et  sur  plusieurs  de  leurs  citoyens  qui 


DE  l'ALMA  CAYET.     [  1  594]  287 

en  ce  temps-là  favorisoient  le  parly  du  Roy.  Aussi  Sa 
Majesté',  en  l'edict  qu'il  leur  octroya  depuis  sur  leur 
réduction,  dit  qu'en  considérant  le  tesmoignage  de  la 
bonne  allection  qu'ils  avoient  monstre'  en  leur  réduc- 
tion ,  et  référant  aussi  tout  ce  que  la  malice  du  temps 
leur  avoit  durant  ces  guerres  permis  de  faire  au  préju- 
dice de  son  authorité,^  il  ne  vouloit  pas  seulement  les 
recevoir  sous  sa  protection,  mais  les  gratifier  en  beau- 
coup de  choses.  Aussi  donna-il  aux  ecclésiastiques,  par 
ledit  edict ,  tout  ce  qu'ils  pouvoient  devoir  des  décimes 
depuis  le  commencement  des  présents  troubles  jusques 
en  février  dernier  passé;  voulut  que  la  mémoire  fust 
ensevelie  de  tout  ce  qui  s'estoit  faict  et  passé   dans 
Troyes  à  l'occasion  desdits  troubles j  leur  deffendit  de 
s'entre -injurier   ou  provoquer  de  paroles  les  uns  les 
autres,  sur  peine  de  punition  corporelle;  les  remit  et 
réintégra  en  tous  leurs  anciens  droicts,  franchises,  li- 
bertez  et  immunitez,  tant  ceux  qui  estoient  dans  ladite 
ville,  que  ceux  qui  s'en  estoient  absentez  pour  son  ser- 
vice; restablit  les  justiciers  qui  pendant  lesdits  troubles 
en  avoient  esté  transferez  ;  leur  promit  qu'il  ne  feroit 
point  bastir  de  citadelle  dans  leur  ville,  et  les  quitta 
et  exempta  de  toutes  levées  et  impositions  pendant  le 
temps  de  trois  années.  Cet  edit  fut  vérifié  le  29  d'avril. 
En  mesme  temps  ceux  de  Sens  envoyèrent  leurs  dé- 
putez à  Paris  au  conseil  du  Roy.  LesieurdeBellan,  qui 
commandoit  dedans  pour  l'union,  fut  pourveu  de  nou- 
veau par  Sa  Majesté  du  gouvernement  de  ceste  ville. 
Les  ecclésiastiques  obtindrent  la  descharge  des  décimes 
qu'ils  pouvoient  devoir  jusques  au  dernier  de  décembre 
passé.  Les  officiers  de  justice  furent  restablis  en  ladite 
ville.  Les  tailles  deues  du  passé  furent  remises  au  peu- 

pie,  excepté  celles  du  taillon  et  l'entretenement  des 
prevosts  des  marescliaux.  La  mémoire  de  tout  ce  qui 
s'estoit  passé  durant  les  présents  troubles  fut  abolie , 
et  obtindrent  encor  quelques  dons  et  octroys.  Voylà  le 
moyen  que  le  Roy  tint  pour  ramener  ses  subjets  des- 
voyez, en  leur  donnant  la  pluspart  de  tout  ce  qu'ils 
luy  demandoient ,  et  rescompensant  ceux  qui  s'entre- 
mesloient  de  travailler  à  ces  réductions.  L'edict  de 
ceste  réduction  fut  vérifié  à  Paris  le  29  avril. 

Les  députez  du  sieur  de  Monlluc,  senesclial  d'Age- 
nais,  qui  commandoit  pour  l'union  en  ce  pays-là,  et 
ceux  des  villes  d'Agen,  de  Villeneufve  et  INIarniande  , 
arrivez  à  Paris,  obtindrent  aussi  du  Roy  tout  ce  qu'ils 
désirèrent.  L'edict  sur  leur  réduction  fut  arresté  au 
mois  de  may,  et  verifFié  au  parlement  de  Bourdeaux 
au  mois  de  juin. 

Quelques  villes  mesmes  en  la  province  de  Picardie, 
où  le  duc  de  Mayenne  et  le  duc  d'Aumale  estoient,  par 
le  moyen  de  leurs  gouverneurs  quittèrent  leur  party, 
et  tous  eurent  telle  composition  du  Roy  qu'ils  dési- 
rèrent, entr'autres  Peronne.  Ceux  d'Amiens  et  de  13eau_ 
vais  en  eussent  bien  désiré  faire  de  mesme  ;  mais  la  pré- 
sence de  ces  ducs  les  en  empesclia  pour  un  temps.  Le 
Roy  cependant  commanda  au  mareschal  de  Biron  de 
faire  acheminer  son  armée  vers  la  Picardie,  afin  de  l'em- 
ployer durant  l'esté,  et  empescher  au  comte  Charles 
de  Mansfeldt,  qui  avoit  amassé  son  armée  de  neuf  mille 
hommes  de  pied,  mille  chevaux  et  douze  canons,  de 
rien  entreprendre  sur  les  villes  frontières  de  ce  costé  là. 
Mais  l'armée  du  Roy  n'y  peut  estre  si  tost,  que  ledit 
comte,  suyvant  le  commandement  de  l'archiduc  Er- 
nest, ne  se  feust  rendu  maistre  de  La  Cappelle  en  ([ua- 

torze  jours.  Geste  place  est  en  Tierasche,  assez  forte 
d'assiette  et  bien  flanquée,  ayant  quatre  grands  boule- 
vards et  des  cassematles,  les  fossez  pleins  d'eaue  hault 
de  trois  piques,  contrescarpes,  faulses  brayes  et  rave- 
lins.  Les  Espagnols  s'estans  emparez  incontinent  des 
faulses  brayes,  ils  attaquèrent  et  prirent  un  ravelin, 
puis,  ayans  faict  escouler  leseauè's,  Mansfelt  dressa  sa 
batterie  de  sept  pièces  contre  le  fort,  et  trois  autres 
contre  une  cassematte  :  tellement  que  les  François 
assiégez  estans  descouverts  par  le  dedans  au  long  des 
courtines,  et  n'osans  se  monstrcr,  ils  se  rendirent  à 
composition  le  9  may,  n'ayant  Mansfelt  perdu  à  pren- 
dre ceste  place  (estimée  forte)  que  deux  cents  hommes 
et  cent  de  blessez.  L'armée  françoise  arriva  pensant  y 
donner  secours  ;  mais,  voyant  que  c'en  estoit  fait  en  si 
peu  de  temps,  et  trouvant  Mansfelt  logé  à  l'avantage 
et  retranché,  le  Roy  manda  audit  sieur  mareschal  de 
Biron  d'aller  investir  Laon,  ce  qu'il  fit,  et  alla  passer 
près  de  Guise,  donnant  le  degast  sur  les  frontières 
pour  affoiblir  tousjours  ses  ennemis. 

Aussi  tost  que  le  duc  de  Mayenne  eut  advis  que 
l'armée  du  Roy  tournoit  vers  Laon,  luy,  qui  y  avoit 
son  fils  dedans,  le  président  Janin,  et  plusieurs  de  ses 
serviteurs  et  amis  qui  s'y  estoient  trouvez  enferinez, 
s'en  alla  trouver  le  comte  de  Mansfelt  k  La  Cappelle. 
De  ce  qu'il  fit  en  ce  voyage  pour  avoir  du  secours  pour 
Laon,  il  se  cognoistra  mieux  par  ce  qu'il  en  a  escrit  au 
roy  d'Espagne  que  ce  que  j'en  pourrois  dire  du  mien. 
Voicy  les  ternies  de  sa  lettre. 

«    Aussitost   qu'eus    advis   qu'on    vouloit   assiéger 
Laon,  je  m'en  allay  en  l'armée  de  Vostre  Majesté  qui 

avoit  pris  La  Cappelle  peu  tie  jours  auparavant  j  priay 
M.  le  comte  Charles  de  Mansléldt  m'accorder  quelque 
nombre  de  gens  pour  jetter  dedans ,  y  ayant  desjà  laisse' 
ce  que  j'avois  peu  de  François  :  il  me  donna  deux  cents 
Neapolitains  qui  y  furent  aussi-tost  envoyez,  et  ne  se 
voulut  defTaire  d'un  plus  grand  nombre,  par  ce  que 
l'ennemy  marchoit  droit  à  l'armée,  et  monstroit  avoir 
intention  de  la  combattre;  aussi  qu'il  ne  luy  sembloit 
pas,  ny  aux  capitaines  qui  furent  appeliez  à  ce  conseil, 
qu'il  deust  et  peust  faire  ceste  entreprise  ayant  une 
arme'e  ennemie  si  proche  de  luy  :  il  le  fit  toutesfois.  Je 
sçavois  que  la  ville  n'estoit  forte,  qu'elle  estoit  peu 
munie  de  pouldres,  qu'il  y  avoit  fort  peu  de  gens  de 
guerre ,  et  neantmoins  qu'elle  estoit  grande.  Ce  dernier 
estoit  difficille  à  cause  de  l'assiette  de  la  place  et  des 
advenues  d'icelle  :  la  première  encores  plus ,  d'autant 
que  l'armée  de  l'ennemy  en  ce  siège  estoit  de  cinq  mille 
cinq  cents  Suisses,  six  mille  hommes  de  pied  françois 
et  trois  mille  cinq  cents  bons  chevaux,  et  la  nostre, 
après  avoir  assemblé  tout  ce  qu'on  peut,  de  sept  mille 
hommes  de  pied  et  fort  peu  de  cavalerie.  Avec  ceste 
trouppe  on  approcha  l'ennemy  ,  on  essaya  jetter  des 
forces  dans  la  ville,  et  en  fin  la  nécessité  des  vivres 
(  par  ce  que  deux  convois  furent  desfaicts  )  nous  con- 
traignit de  faire  retraiclc  et  de  laisser  les  assiégez  au 
desespoir,  qui  endurèrent  depuis  trois  assaults  en  un 
jour,  et  furent  contraints,  après  avoir  attendu  nostre 
secours  un  mois  entier,  de  se  rendre,  pressez  par  les 
habitans,  desquels  la  garnison  foible  ne  se  pouvoit 
aisément  rendi  e  maistre  ,  et  par  la  faute  de  pouldre. 
Qui  eust  voulu  sauver  la  ville  par  autre  moyen,  on  le 
pouvoit  à  l'entrée  du  siège,  et  avant  la  venue'  de  nostfc 

armée  pour  le  faire  lever;  car  l'eiinemy,  considérant 
l'assiette  d'icelle  et  le  delFaut  des  balles,  pouldres  et 
artillerie  (dont  il  se  pourveut  après  avec  quelque  loi- 
sir), et  ayant  aussi  ap[)reliension  de  nostre  armée  qui 
estoit  proche  de  luy,  eust  très-volontiers  consenty  et 
accordé  une  conférence  pour  adviser  aux  moyens  de 
faire  la  paix,  et  là  dessus  retirer  son  armée.  Il  en  fit 
parler  au  sieur  président  Janin  qui  estoit  dedans,  et  à 
d'autres  de  mes  serviteurs  qui  s'estoient  trouvez  en- 
fermez en  ladite  ville.  J'en  eus  aussi  -  tost  advis  :  mais 
c'estoit  crime  que  de  proposer  cest  expédient  à  vos 
ministres.  Sire;  cela  leur  accroissoit  le  soupçon  qu'ils 
monstroient  avoir  desjà  de  moy,  car  je  craignois  aussi, 
en  le  faisant,  de  reculer  ou  empescher  du  tout  le  se- 
cours :  ainsi  je  laissay  ce  premier  moyen  qui  estoit 
certain,  sans  péril  et  sans  dommage,  pour  m'attacher 
à  l'autre  qui  fut  inutille.  jj 

On  peut  juger  par  ceste  lettre  le  peu  de  forces  qu'a- 
voit  lors  le  duc  de  Mayenne,  et  de  Testât  auquel  il 
estoit  réduit  :  aussi  les  historiens  espagnols  disent  qu'il 
avoit  esté  abandonné  des  autres  princes  et  seigneurs 
de  son  party,  mais  que  le  comte  de  Manstèlt  prié  par 
luy,  et  ayant  eu  commandement  de  l'archiduc  d'aller 
avec  son  armée  secourir  Laon,  qu'il  s'y  estoit  ache- 
miné avec  sept  mille  hommes,  sous  la  promesse  que 
ledit  archiduc  luy  avoit  fait  de  luy  en  envoyer  encor 
autre  sept  mil  incontinent  après  ;  ce  qu'il  ne  fit 
pas. 

iMansfeldt,  ayant  fait  courir  un  bruit  (juc  son  armée 
estoit  composée  de  vingt  mil  hommes  pour  espou- 
vanter  l'armée  françoise  qui  estoit  devant  Laon  où  le 

Roy  csloit  arrivé,  s'en  approcha  à  la  faveur  des  villes 
de  Guise  et  La  Fere. 

Aussi-tost  (jue  le  l\oy  fut  adverty  que  l'armée  espa- 
gnoUe  cstoit,  hors  les  bois  Sainct  Lambert,  en  champ 
de  bataille  sur  une  colline,  avec  huit  pièces  de  canon  , 
en  un  lieu  fort  advantageux  pour  leur  infanterie,  il  fit 
tourner  la  teste  à  son  advantgarde  de  ce  costë  là ,  et 
mener  sept  pièces  de  canon  sur  une  autre  petite  mon- 
tagnette  •  là  il  fut  bien  canonné  et  escarmouche  de  part 
et  d'autre  ;  mais  il  fut  impossible  d'attirer  l'Espagnol  à 
un  combat  gênerai.  Les  deux  armées  ayans  demeuré 
quelques  jours  à  la  veué  l'une  de  l'autre,  les  Espagnols, 
ne  taschans  qu'à  jetter  dans  Laon  des  forces,  des  vivi es 
et  des  munitions,  se  résolurent  d'y  faire  entrer  deux 
convois;  mais  le  Roy  en  estant  adverty,  ils  furent  tous 
deux  entièrement  desfaits.  Le  premier  estoit  de  sept 
cents  hommes  de  pied,  lesquels,  estans  descouverts, 
furent  taillez  en  pièces  le  17  juin,  excepté  quarante 
qu'Espagnols  qu'Italiens  qui  entrèrent  dans  Laon. 
Le  second  fut  desfaict  le  lendemain;  car,  sur  l'advis 
que  le  Roy  avoit  eu  qu'il  se  preparoit  dans  La  Fere, 
il  donna  charge  au  mareschal  de  Biron  de  prendre 
huict  cents  Suisses ,  autant  d'infanterie  françoise ,  avec 
les  chevaux  légers  de  Sa  Majesté,  et  qu'il  allast  les  at- 
tendre dans  la  forest  par  où  ils  dévoient  passer  sur  le 
chemin  de  La  Fere  à  Laon.  Ledit  sieur  mareschal  les 
ayant  attendus  une  nuit  et  un  jour  tout  entier  jusques 
surlescint]  heures  au  soir,  les  Espagnols,  ayans  eu  cer- 
tain advis  aussi  que  les  François  les  attendoient,  ne 
laissèrent  toutesfoisde  tenter  leur  entreprise,  et  en  bon 
ordre  s'acheminèrent  la  teste  baissée  le  grand  chemin 
de  la  forest,  en  intention  de  passer  sur  le  ventre  à  qui 

l^ur  voudroit  débattre  le  passage.  Premièrement  mar- 
choient  treize  cents  hommes  de  pied  en  très-bonne 
conche,  puis  deux  cents  quatre-vingts  charettes,  après 
lesquelles  suyvoient  trois  cents  chevaux  qui  faisoient 
l'arriere-garde.  Comme  ce  convoy  fut  à  demy  entré 
dans  la  forest,  les  Espagnols,  ayans  descouvert  assez 
avant  dedans  le  bois  quelques  mesches  d'harquebuses 
de  l'embuscade  des  François  qui  estoient  couchez  sur 
le  ventre,  commencèrent  à  leur  mode  à  crier  Amatel 
amate!  puis ,  tirant  quantité  de  mousquetades  à  travers 
le  bois,  dont  ils  coupèrent  plusieurs  branches  d'arbres, 
continuèrent  leur  chemin  fort  furieusement;  mais,  ren- 
contrant en  teste  ledit  sieur  mareschal  avec  nombre  de 
noblesse  françoise  et  une  partie  des  chevaux  légers, 
l'infanterie  françoise  leur  donnant  en  flanc,  ils  furent 
arrestez  court,  et  là  y  fut  bien  combatu.  L'infanterie 
espagnole  soustintce  premier  effort  si  bravement,  'que 
ledit  sieur  mareschal,  voyant  que  le  combat  avoit  duré 
près  d'une  heure  sans  aucun  advantage,  mit  pied  à 
terre  avec  toute  la  noblesse,  et  en  mesme  temps  que  le 
sieur  de  Givry,  qui  commandoit  au  reste  de  la  cava- 
lerie françoise ,  se  leva  de  son  ambuscade  et  chargea 
la  cavalerie  espagnole  qui  restoit  à  entrer  dans  ladite 
forest;  aussi  ledit  sieur  mareschal  et  les  siens  don- 
nèrent si  courageusement  au  travers  d'eux  en  crians 
Tue!  tue!  comme  firent  aussi  les  Suisses  et  les  Fran- 
çois, cjue  toute  ceste  infanterie  espagnole  fut  incon- 
tinent emportée  et  entièrement  desfaicte.  Quant  à  la 
cavalerie,  la  plus  part  ayans  esté  tuez  ou  noyez,  ceux 
(jui  se  sauvèrent  furent  poursuivis  juscjnes  dans  la  porte 
de  l.a  Ferc  par  ledit  sieur  de  Givry.  Geste  desfaicte  fut 
grande,  el  y  eut  de  sept  à  huict  cents  hommes  morts 

sur  la  place  ;  le  reste  se  perdit  par  la  forest ,  et  n'y  eut 
que  deux  capitaines  prisonniers  :  le  plus  grand  butin 
qu'eurent  les  François  fut  les  douze  cents  chevaux  des 
cliarettes  qui  furent  prises  avec  les  vivres  et  munitions. 

Geste  desfaicte  sceuë  par  le  comte  de  ]Mansfeldt,  dez 
la  nuict  mesmes  il  se  résolut  de  quitter  son  camp  re- 
tranché, et  en  deslogea  avant  la  minuict  pour  se  re- 
tirer à  la  faveur  de  La  Fere.  Le  Roy,  adverty  de  son 
deslogement  un  peu  tard,  prit  mille  chevaux  de  son 
arme'e  avec  cinq  mil  hommes  de  pied;  mais  le  comte 
et  ses  Espagnols  cheminèrent  si  diligemment  et  en 
bonne  ordonnance,  qu'ils  se  retirèrent  à  sauvete'  vers 
La  Fere,  et  de  là  en  Artois,  là  oià  ceste  armée  fut  du 
tout  ruynée  pour  les  maladies  qui  s'engendrèrent 
parmy  les  soldats,  dont  la  plus-part  moururent;  tel- 
lement que  Mansfelt  demeura  un  temps  au  territoire 
de  Douay  avec  bien  peu  de  gens;  et  par  pitié  les  bour- 
geois d'Arras  en  ayant  receu  plusieurs  en  leur  ville 
qui  s'y  venoientfaire  penser,  tous  les  hospitaux  mesmes 
en  estant  plains,  le  menu  peuple  fut  infecté  de  ceste 
maladie,  et  en  mourut  plusieuis. 

Le  Roy,  sans  poursuivre  plus  outre  son  cnnemy, 
revint  au  camp  devant  Laon,  là  où  il  fit  continuer  le 
siège.  M.  deGivry,  estant  aux  tranchées,  fut  tué  d'une 
mousquetade  tirée  de  la  ville.  Ce  fut  un  grand  dom- 
mage, car  c'estoit  un  brave  seigneur,  et  qui  estoit  en 
ces  derniers  troubles  venu  à  son  honneur  de  plusieurs 
beaux  exploicts  militaires. 

Or  Sa  Majesté  ayant  receu  des  munitions  de  plu- 
sieurs endroits,  entr'aulres  celles  que  M.  de  Ralagny 
luy  envoya  de  Cambray  avec  cinq  cents  chevaux  et 
trois  mille  hommes  de  pied,  l'on  commença  à  battre 

si  rudement  Laon,  qu'après  qu'ils  eurent  enduré  trois 
assaults,  les  assiégez  se  voyans  sans  espérance  d'estre 
secourus,  ils  accordèrent  la  capitulation  suy vante  : 

«  Le  vingt-deuxiesme  jour  de  juillet  mil  cinq  cents 
quatre-vingts  quatorze,  Charles  Emanuel,  fils  du  duc 
de  Mayenne,  assisté  du  sieur  Du  Bourg,  gouverneur  de 
la  ville  de  Laon,  des  maistres  de  camp,  gentils-hommes, 
capitaines  estans  en  icelle,  ofiiciers  et  principaux  ha- 
bitans  de  ladite  ville ,  tant  pour  eux  que  pour  les  ec- 
clésiastiques, gentils-hommes,  capitaines,  soldats  qui 
sont  à  présent  dans  ladite  ville  de  Laon,  françois  et 
estrangers,  que  pour  tous  les  manans,  habitans  et  ré- 
fugiez en  icelle,  ont  promis  de  remettre  ladite  ville 
entre  les  mains  de  Sa  Majesté,  ou  de  celuy  qu'il  luy 
plaira,  avec  l'artillerie  et  munitions  de  vivres  et  de 
guerre  estans  es  magazins  publics  qui  sont  en  icelle , 
dans  le  deuxième  jour  du  mois  d'aoust  prochain,  si, 
dans  le  premier  jour  dudit  mois  d'aoust,  iceluy  com- 
prins,  ils  ne  sont  secourus  par  le  duc  de  Mayenne  ou 
autres  avec  une  armée  qui  face  lever  le  siège  à  Sadite 
Majesté,  ou  qu'il  mette  à  un  mesme  jour  ou  nuict  de 
vingt-quatre  heures  mil  hommes  de  guerre  dans  ladite 
ville  pour  le  secours  d'icelle.  Auquel  cas  eux  dessus- 
dicts  promettent  qu'ils  ne  leur  assisteront,  ne  favori- 
seront leur  entrée  en  quelque  sorte  que  ce  soit,  que 
de  leur  ouvrir  la  porte  ou  les  portes  par  lesquelles  ils 
devront  entrer,  et  ne  les  leur  ouvriront  et  ne  les  rece- 
vront pcjiiit  s'ils  sont  moins  de  cinq  cents  à  chacune 
fois.  Et  s'ils  y  estoient  entrez  sous  couleur  tjue  ledict 
nomine  y  fust,  et(jue  toutcsfois  iln'yfusl  pas,  les  sus- 
dits promettent  de  les  mettre  dehors,  et  Sa  Majesté 

leur  donnera  seureté  et  passeport  pour  retourner  dont 
ils  sont  venus. 

«  Et  durant  ledit  temps  ne  se  fera  aucun  acte  d'hos- 
tilité d'une  part  et  d'autre,  ny  aucune  poudre  dans 
ladite  ville. 

«  Que  tous  les  liabitans,  soit  ecclésiastiques,  gentils- 
hommes, réfugiez  et  autres,  de  quelque  lieu,  qualité 
et  condition  qu'ils  soient,  y  pourront  demeurer  si  bon 
leur  semble  avec  leurs  familles,  et  seront  chacun 
d'eux  conservez  en  leurs  charges  ,  honneurs,  dignitez 
et  biens  meubles  et  immeubles,  sans  que,  pour  raison 
des  choses  passées  pour  le  fait  de  la  guerre,  aucune 
poursuilte  se  puisse  faire  à  l'encontre  d'eux,  en  faisant 
par  eux  ce  que  bons  subjets  doivent  à  leur  roy  légi- 
time et  naturel.  Et  moyennant  ce  tous  arrests,  saisies 
et  jugemens  donnez  contre  lesdits  habitans  ou  aucuns 
d'eux  demeureront  nuls. 

«  Et  si  aucuns  d'eux  vouloient  sortir  de  ladite  ville 
pour  se  retirer  ailleurs,  le  pourront  faire  et  emmener 
avec  eux  leurs  biens  meubles  et  autres  commoditez , 
sans  qu'ils  puissent  estre  retenus  ny  empeschez  de  ce 
faire,  pour  quelque  cause  que  ce  soit,  en  quelque  lieu 
qu'ils  veulent  aller  :  et  pour  le  regard  de  leurs  hérita- 
ges et  biens  immeubles,  n'en  pourront  jouyr  s'ils  ne  ré- 
sident en  lieu  qui  soit  sous  l'obeyssance  du  Roy. 

«  Seront  tous  les  ecclésiastiques  de  ladite  ville  des- 
chargez des  décimes  qu'ils  doivent  jusques  à  ce  jour- 
d'huy  ;  et,  pour  le  regard  des  debtcs  créées  pour  leur 
party,  elles  seront  esgallées  sur  tous  les  bénéfices  con- 
sistoriaux  et  prieurez,  tant  en  ladite  ville  que  du  dio- 
cèse de  Laon,  de  leur  raesme  party  seulement,  dont  ils 

ijailleiont  un  estât,  pour  avoir  commission  de  Sa  Ma- 
jesté pour  lesdits  esgallemens. 

«  Tous  deniers  pris  et  levez  extraordinairement  ou 
dans  les  receptes  pour  estre  employez  par  les  ordon- 
nances du  duc  de  Mayenne,  ceux  de  son  conseil,  gou- 
verneurs et  magistrats  de  ladite  ville,  depuis  lespresens 
troubles,  et  soit  avant  et  durant  le  siège,  seront  al- 
louez, les  comptables,  et  ceux  qui  les  ont  receus  des- 
chargez, et  les  assignations  restans  à  acquitter  payées 
des  deniers  qui  se  trouveront  entre  leurs  mains. 

(c  Si  quelques  maisons  ont  esté  démolies  pour  la 
deflence  et  fortification  de  ladite  ville,  ou  deniers  et 
denrées  prises  appartenans  aux  serviteurs  de  Sa  Ma- 
jesté, les  intéressez  n'en  pourront  faire  poursuitte  à 
rencontre  des  magistrats  ny  autres  que  par  leur  com- 
mandement, s'ils  sont  employez  et  les  ont  receus. 

ce  S'il  a  esté  pourveu  par  le  duc  de  Mayenne  à  quel- 
que office  vaccant  par  mort  ou  résignation  de  mesme 
party,  les  pourveus  en  jouyront  en  prenant  lettres  de 
Sa  Majesté. 

«  Les  frais  faits  par  les  habitans  durant  le  présent 
siège,  seront  esgallez  sur  eux  tous  en  la  forme  accous- 
lumée,  par  commission  de  Sa  Majesté. 

«  Semblablement  sera  baillé  passe-port  audit  Charles 
Jùnanuél,  avec  escorte  pour  le  conduire  en  toute  seu- 
reté  jusques  à  Soissons  ou  La  Fere,  à  son  choix,  en- 
semble ceux  du  conseil ,  officiers  et  domesti(jues  dudit 
duc  de  Mayenne  qui  sont  en  ladite  ville,  sans  qu'au- 
cuns d'eux,  pour  quelque  sujet  et  occasion  <jue  ce  soit, 
puissent  estre  retenus  et  empeschez  de  se  retirer  en  tel 
lieu  (pie  l)on  leur  semblera,  eux, leurs  serviteurs, che- 
vaux, armes  et  bagages. 

«  Auront  pareille  seureté,  conduite  et  escorte  jus- 
ques  à  l'un  desdits  lieux  les  gentils-iiommes ,  maisties 
de  camp,  capitaines,  soldats  et  tous  autres  gens  de 
guerre,  soit  fiançois  ou  estrangers,  estans  en  ladite 
ville, etsortirontavecleurs serviteurs,  chevaux,  armes, 
équipages  et  bagages,  enseignes  desployées,  tabourins 
battans,  mesches  allumées,  comme  aussi  toushabitans 
qui  se  voudront  retirer  avec  eux,  ou  en  après  dans  un 
mois,  sans  que  l'on  les  puisse  arrester  ny  saisir  leurs 
meubles,  pour  quelque  cause  que  ce  soit,  en  voulant 
sortir  de  ladite  ville. 

«  Et  pour  l'exécution  de  ce  que  dessus  bailleront 
pour  ostages  à  Sadite  Majesté  le  sieur  evesque  de  Laon , 
le  maistre  de  camp  de  Fresne ,  Bellef'ons  et  Lago  ;  et  pour 
les  habitans,  Claude  Le  Gras  et  Nicolas  Branche. 

«  Pourra  Sadite  Majesté  envoyer  si  bon  luy  semble 
deux  capitaines  ou  autres  pour  voir  dans  ladite  ville  s'il 
ne  se  fera  rien  contre  et  au  j^rejudice  de  ce  qui  est 
promis  cy-dessus. 

«  Donnera  Sa  Majesté  passe-port  et  un  trompette  à 
une  ou  deux  personnes  pour  aller  jusques  vers  le  duc 
de  Mayenne  l'advertir  de  la  capitulation,  et  retour- 
ner en  ladite  ville.  Signé  Henry.  Et  plus  bas  ,  Ruzé.  » 

Geste  capitulation  futfaicte  le  32  juillet,  et,  le  mesme 
jour  qu'elle  fut  accordée,  le  prince  Maurice  aussi,  as, 
siégeant  Groeninghe  en  Frise,  capitula  avec  les  Groe- 
ningeois,  qu'il  contraignit  en  moins  de  deux  mois 
(juitter  le  party  du  roy  d'Espagne  et  de  prendre  celuy 
des  estats  généraux  de  Hollande.  Avant  que  de  dire 
comme  Laon, ne  pouvant estre secouru ,  fut  remis, suy" 
vant  la  capitulation,  entre  les  mains  du  Roy,  et  comme 

plusieurs  autres  grandes  villes  se  rendirent  aussi  à  luy 
ou  furent  forcées  de  quitter  le  party  de  l'union,  et  de 
plusieurs  choses  qui  advindrenten  France  en  ce  temps- 
là,  voyons  comme  les  Espagnols  furent  aussi  peu  heu- 
reux en  leurs  desseins  dans  les  Pays-Bas  que  le  susdit 
comte  de  Mansfeldt  le  fut  au  secours  qu'il  pensoit  don- 
ner à  Laon. 

Nous  avons  dit  l'an  passé  que  le  colonel  Verdugo 
et  le  comte  Herman  de  Berghe  avoient  estroitement 
bloqué,  au  nom  du  roy  d'Espagne,  le  fort  de  Govoer- 
den  sur  la  fin  du  mois  de  septembre.  Le  prince  Mau- 
rice, ne  voulant  perdre  ceste  place,  mais  la  desgager 
avant  que  de  rien  entreprendre  en  ceste  année,  se  mit 
en  campagne  avec  une  gaillarde  armée  pour  attaquer 
les  forts  qu'avoient  faicts  les  Espagnols  aux  environs 
de  ce  fort,  ou  pour  leur  livrer  bataille  si  l'occasion 
s'en  presentoit;  mais  Verdugo  et  ledit  comte,  sentans 
approcher  le  prince,  abandonnèrent  leurs  forts  qu'ils 
avoient  tenus  près  de  sept  mois,  et  se  retirèrent,  lais- 
sans  Covoè'rden  en  liberté  ,  qui  incontinent  fut  rafiais- 
chy  d'hommes  et  de  vivres. 

Ce  siège  levé,  aussi-tost  le  prince  fit  marcher  toute 
son  armée ,  qui  estoit  de  cent  vingt-cinq  compagnies 
d'infanterie  et  de  vingt  et  six  cornettes  de  cavallerie, 
avec  son  artillerie  et  tout  l'attirail,  conduit,  tant  par 
terre  que  par  les  rivières  qui  sont  dedans  ce  pays  là, 
et  alla  se  camper  le  ->.  i  de  may  devant  la  ville  de  Groë- 
ninglic,  es  environs  de  laquelle,  après  avoir  bien  re- 
tranché tout  son  camp  en  grande  diligence,  il  (it  dres- 
ser six  grands  forts  sur  toutesles  advenues,  bien  munis 
d'hommes  et  d'artillerie. 

Ceux  de  Groeninghe  s'estoient   préparez  pour  se 

deflendre  et  soustenir  un  long  siège  ,  en  sorte  qu'il 
ne  leur  manquoit  ny  vivres  ny  munitions  de  guerre  : 
vray  est  qu'ils  n'avoyent  point  de  garnison  dedans 
la  ville,  mais  elle  n'estoit  que  devant  leur  porte  (du 
costé  de  la  tour  de  Drenlelaer  par  où  on  va  au  Dam  et 
à  Delfziel)  au  fort  de  Scliuytendyep,  qui  est  un  faux- 
bourg  de  la  ville  servant  d'un  petit  havre,  pource 
qu'il  vient  d'Emden  par  dedans  le  pays,  et  pouvoyent 
recevoir  ladite  garnison  dedans  leur  ville  toutes  et 
quantes  fois  qu'il  leur  plaisoit. 

Le  prince ,  ayant  gagné  le  fort  d' Auverderziel  et  fait 
tailler  en  pièces  tout  ce  qui  se  trouva  dedans,  fit  ses 
approches  de  plus  prèsj  et  ayant  fait  sommer  la  ville 
de  se  remettre  sous  l'union  des  Estais,  ils  respondi- 
rent  qu'il  devoit  attendre  encore  un  an  à  faire  une 
telle  demande  ;  que  lors  ils  y  pourroient  aviser,  mais 
non  plustost.  Sur  ceste  response,  trente  six  pièces  de 
canon  commencèrent  à  jouer  en  toute  furie,  tant  contre 
la  tour  du  Drenlelaer ,  qui  ne  dura  gueres  sans  estre 
mise  bas,  que  contre  les  autres  endroits  au  devant  des- 
quels le  prince  avoitfait  dresser lesdits  six  grands  forts: 
tellement  qu'en  peu  de  jours  il  fut  compte'  dix  hiiict 
mille  coups  de  canon.  Les  assiégez  se  trouvèrent  lors 
espouvantez;  car,pensans  avoir  la  nuict  quelque  repos, 
les  assiegeans  les  incommodoient  encor  avec  des  balles 
à  feu  et  autres  matières  artificielles  qui  se  tiroientavec 
des  mortiers  en  l'air,  puis  tomboient  dans  la  ville  sur 
les  maisons,  dans  les  places  et  dans  les  rues;  si  bien 
(|ue  ceste  ville  n'estoit  remplie  que  de  bruslemcnts  et 
d'espouvantement. 

Les  Groëningeois,  se  trouvans  si  rudement  traitez, 
ne  laissèrent  pas  de  faire  quelques  sorties  :  ils  en  firent 

une  en  une  nuict,  et  se  ruèrent  sur  le  quartier  des 
Anglois,  dont  ils  en  tuèrent  bon  nombre,  gaigne- 
rent  deux  de  leurs  enseignes,  puis  se  retirèrent  avec 
la  perte  du  fils  d'un  de  leurs  bourg-maistres.  Pour  eni- 
pescher  ces  sorties  le  prince  fit  retrancher  les  adve- 
nues des  portes,  et  commença  à  faire  miner,  principa- 
lement sous  la  porte  de  Heerport;  ce  qu'il  fit  advancer 
si  diligemment,  que  la  mine  se  trouva  en  peu  de  temps 
estre  plus  de  vingt  pas  sous  le  ravelin. 

Cependant  que  ces  choses  se  passoient,  ceux  d'An- 
vers firent  une  magnifique  entrée  à  l'archiduc  Ernest 
le  i4  juin.  11  sollicitoit  fort  le  comte  de  Fuentes,  qui 
avoit  la  charge  de  conduire  le  secours  requis  à  Groë- 
ninghe,  de  s'advancer  ;  mais,  comme  disent  les  histo- 
riens italiens  ,  uno  picciolo  exercito  à  cio  non  si  giu- 
dicaua  sujfficiente ,  é  l'asseinbrarlo  grande  non  si  po- 
tevaper  moite  difficolta  (0,  principalement  pour  faute 
d'argent,  sans  lequel  les  vieilles  bandes  ne  voulurent 
aucunement  se  bouger;  tellement  que  tous  les  jours, 
faute  de  paye,  l'on  n'oyoit  que  nouvelles  mutineries  , 
pour  lesquelles,  et  de  peur  des  entreprises  que  l'on 
eust  peu  faire  du  costé  de  la  France ,  le  conseil  espa- 
gnol en  Flandres  fit  mettre  la  plus-part  des  troupes 
en  garnison  ez  places  frontières. 

Les  Groëningeois,  ne  voyans  aucune  apparence  de 
secours,  et  que  le  prince  les  alloit  pressant  avec  sa 
continuelle  batterie  qui  avoit  ruine'  tous  leurs  boule- 
vars  et  rempars,  commencèrent  à  désespérer  et  à  parler 
entr'euxd'appoinctement,  principalement  ceux  qui  te- 
noient  secreltementle  party  des  Estais,  car  il  y  en  avoit 

(')  On  ne  croyoit  pas  quiinc  petite  armée  pût  faire  ce  mouvcracnl  ; 
et  plusieurs  obstacles  erapêchoienl  d'en  réunir  une  grande. 

beaucoup  d'habitans  qui  eussent  plus  volontiers  suivy 
ce  party  là  que  non  pas  celuy  des  Espagnols  :  ceux-là 
envoyèrent  quelques  députez  vers  le  prince  pour  en- 
tendre à  quelque  accord  j  mais  ceux  du  party  du  roy 
d'Espagne,  entre  lesquels  estoient  les  plus  notables  de 
la  ville,  les  prélats  et  autres  ecclésiastiques,  plus  forts 
en  nombre  et  en  authorité,  pour  éviter  tous  ces  mur- 
mures et  contenir  les  autres  bourgeois,  firent,  non 
sans  tumulte,  entrer  le  capitaine  Lankama,  lieutenant 
du  colonel  Yerdugo,  en  la  ville,  avec  les  compagnies 
qu'il  avoit  au  fauxbourg  de  Schuytendyep  ,  et  se  pro- 
mirent les  uns  aux  autres  de  s'entr'ayder  et  tenir  bon 
jusques  à  ce  qu'ils  auroient  eu  du  secours  de  l'arcbi- 
duc.  Ce  qu'estant  entendu  par  les  députez  qui  s'es- 
toient  acheminez  vers  le  prince,  ils  s'en  retournèrent 
sans  rien  accorder,  et  fut  tiré  en  peu  de  jours  plus  de 
quatre  mille  coups  de  canon  par  les  assiégez  contre 
les  assiegeans. 

Le  i5  de  juillet,  la  raine  du  ravelin  de  l'Osterporte 
estant  preste  à  sauter,  la  batterie  du  prince  recom- 
mença à  donner  fort  furieusement  contre  ce  ravelin, 
pour  abattre  tout  ce  que  les  assiégez  avoient  rem])aré. 
Il  y  avoit  dessus  huict  pièces  d'artillerie,  lesquelles 
rendues  inutiles,  avec  quelque  apparence  de  bresche, 
le  prince  fit  mettre  ses  gens  en  ordre  de  bataille  par 
esquadrcMs ,  comme  pour  aller  assaillir  ce  ravelin  : 
ce  que  voyant  les  assiégez  ,  ils  renforcèrent  la  place 
d'hommes  qui  se  ])r('senterent  pour  delTendre  la  bres- 
che. Cependant  le  fou  fut  mis  à  la  mine,  qui  sauta,  et 
grand  nombre  des  assiégez  volèrent  en  l'air,  dont  plu- 
sieurs furent  ou  jeltez  dans  les  fossez,  ou  furent  noyez. 
La  mine  ayant  fait  telle  ouverture,  le  prince  fit  donner 

l'assaut,  lequel  fut  soustenu;  mais  l'elIVoyfut  si  grand 
que  les  assiégez,  quittan.s  la  place,  se  sauvèrent  par 
rOsterporte,  couverte  de  ce  ravelin ,  dedans  la  ville. 
C'e  pied  gaigné,  les  assaillans  se  retranchèrent  contre 
la  ville,  après  avoir  trouvé  quatre  pièces  d'artillerie 
de  bronse  et  deux  de  fer  enfouyes  en  la  terrasse  que 
la  uiine  avoit  fait  eslever  et  les  avoit  couvertes. 

Les  assiégez,  ayans  perdu  ce  ravelin  et  quelques  cent 
quarante  houinies  dedans ,  commencèrent  à  perdre 
courage ,  avec  ce  qu'ils  n'esperoient  plus  de  secours. 
Le  lendemain  ils  furent  d'advis,  d'un  commun  con- 
sentement, tant  les  bourgeois  que  les  soldats,  d'envoyer 
un  de  leurs  bourgmaistres  avec  un  tambour  vers  le 
prince  pour  luy  ollrir  la  ville,  à  condition  toutesfois 
qu'il  la  feroit  le  jour  ensuivant  sommer  encor  une  fois 
à  son  de  trompette  de  se  rendre.  Estant  venu  au  camp, 
le  prince,  ayant  ouy  sa  demande,  après  avoir  eu  les 
opinions  de  son  conseil  de  guerre,  luy  respondit  qu'il 
l'avoit  assez  sommée,  et  qu'il  né  la  sommeroit  plus, 
la  tenant  desjà  sous  son  pouvoir;  mais  que  si  les  Groë- 
ningeois  tiouvoient  bon  d'envoyer  quel([ues  députez 
pour  traitter  des  conditions  de  l'accord,  (jue  faire  ils  le 
pourroient,  ou,  s'ils  ayuioient  mieux  esprouver  leurs 
forces  à  luy  résister  plus  longuement  et  attendre  les 
extremitez  d'un  assaut  gênerai,  qu'ils  senliroient  avec 
un  tard  repentir  ce  qui  leur  en  adviendroit. 

Les  assiégez,  intimidez  de  ceste  response,  envoye- 
1  ent  au  camp  du  prince,  le  neuflesme  du  mois  de 
juillet,  |)lusieurs  de  leurs  députez.  Les  conditions 
de  l'accord  furent  ([uel(|ue  temps  debatues;  en  fin  les 
assiégez,  voyans  (jue  c'estoit  un  faire  le  faut,  s'accor- 
dèrent de  rendre  la  ville,  et  de  la  mettre  en  la  puis- 

sancedu  prince  sous  plusieurs  conditions,  entr'autres: 
Que  ceux  du  magistrat  et  les  liabitans  de  Groëninji,he 
promettoient  se  remettre  en  l'union  générale  des  Pro- 
vinces Unies  et  d'adhérer  aux  estais  généraux  desdites 
provinces,  comme  estans  un  des  membres,  et  feroient 
leur  devoir  de  repoulser  et  chasser  hors  des  Pays-Bas 
les  Espagnols;  que  Guillaume  Loys,  comte  de  Nassau, 
seroit  gouverneur  de  Groeninghe  et  du  pays  groënin- 
gois  ;  qu'il  n'y  seroit  fait  autre  exercice  que  de  la  religion 
prétendue  reforme'e;  qu'ils  auroient  dans  la  ville  pour 
garnison  cinq  ou  six  compagnies  de  gens  de  pied;  que 
le  régime  de  la  ville  demeureroit  au  magistrat,  réservé 
que  ledit  magistrat  et  les  jurez  de  la  commune  seroient 
pour  ceste  fois  establis  par  ledit  prince  Maurice  et  ledit 
sieur  comte  Guillaume ,  avec  l'advis  du  conseil  d'Estat; 
et  de  là  en  avant  l'eslection  de  ceux  de  la  loy  se  feroit 
selon  l'ancienne  coustume,  moyennant  qu'au  lieu  de 
la  repartition  des  fèves ,  ledit  sieur  comte ,  comme 
gouverneur,  pourroit  choisir  cinq  cents  hommes  entre 
les  vingt-quatre  jurez,  lesquels  procederoient  à  l'eslec- 
tion de  ceux  de  la  loy,  selon  l'ancienne  institution.  Plus, 
que  toutes  provisions,  soit  d'argent,  de  munitions  de 
guerre,  vivres,  artillerie  et  autres,  envoyez  en  la  ville  de 
Groninghe,  ou  appartenans  au  roy  d'Espagne,  ou  qui 
autrement  durant  ceste  guerre  y  avoient  este'  amenez, 
seroient  délivrez  à  la  généralité  ou  à  leurs  commissaires. 
L'accord  des  gens  de  guerre  qui  fut  fait  avec  le 
capitaine  Lankama,  lieutenant  du  colonel  \  erdugo, 
les  capitaines  et  olliciers,  tant  pour  eux  que  pour  leurs 
soldats  ayans  tenu  garnison  en  la  ville  de  Groninghe 
et  à  Schuyten-Dyep,  fut  que  tous  les  gens  de  guerre 
sortiroient  avec  leurs  armes,   en  rendant  à  la  sortie 


DE  PAL.MA   CAVET.     [  I  5()4]  '^^^> 

leurs  drapeaux  audit  sieui  prince  Maurice  :  ce  fait, 
qu'ils  seroient  conduits  seurement  au  camp  du  colonel 
V^erdugo  la  part  oii  il  seroit,  et  de  là  outre  le  Hhin, 
sans  pouvoir  servir  de  trois  mois  au  deçà  ;  (jue  le 
prince  presteroit  quatre-vinjjls  chariots  pour  la  con- 
duitte  des  blessez  et  autres  jusques  à  Otmarsouj  que 
les  blessez  qui  ne  pourroient  sortir  demeureroient  en- 
cor  dans  la  ville  jusques  à  ce  qu'ils  fussent  raisonnable- 
ment guéris;  que  tous  prisonniers  du  party  du  prince 
estans  dans  ville,  en  payant  leur  despence,  sortiroient 
sans  payer  rançon;  que  tous  les  biens  du  sieur  gouver- 
neur Verdugo  estans  dedans  la  ville  sortiroient  libre- 
ment et  franchement,  et  seroient  menez  au  lieu  où 
ceux  qui  en  avoient  la  charge  trouveroient  convenir, 
ou  bien  pourroient  demeurer  en  seureté  dedans  la  ville 
tant  que  ledit  sieur  gouverneur  en  eust  disposé;  que 
tous  chevaux  et  bagages  des  officiers  du  roy  d'Espagne 
qui  estoient  absens  passeroient  librement  et  seroient 
conduits  avec  les  autres  gens  de  guerre  ;  que  tous  ceux 
{jui  estoient  dans  Groninghe,  de  quelque  nation  ou 
condition  qu'ils  fussent,  officiers,  ecclésiastiques,  et  les 
deux  pères  jésuites ,  qu'autres  (jui  voudroient  sortir 
avec  les  gens  de  guerre,  leurs  femmes,  enfans,  fa- 
milles, bestiaux  et  biens,  jouyroient  du  mesme  con- 
voy  et  seureté  que  dessus  ;  et  si  aucuns  des  habitans,  soit 
homme  ou  femme,  pour  la  multitude  de  leurs  affaires, 
ne  pouvoient  sortir  avec  lesdits  gens  de  guerre,  il  leur 
seroit  accordé  le  terme  de  six  mois  du  jour  de  l'ac- 
cord ,  durant  lequel  ils  pourroient  séjourner,  faire 
leurs  négoces,  puis  se  retirer  avec  leurs  biens  et  fa- 
milles, soit  par  eau  ou  par  terre,  la  j)art  ([u'il  leur 
sembleroit  bon;  que    ledit  lieutenant,  colonel,  capi- 

taines,  officiers  et  soldats,  cest  accord  estant  signe, 
sortiroient  quant  et  quant  et  sans  plus  long  delay  de 
la  ville  de  Groè'ninghe  et  de  Scliuytendyep.  Fait  au 
camp  à  Groëninghe  le  22  de  juillet  i594-  Yoylà  com- 
ment ceste  puissante  ville  fut  forcée  et  réduite  en 
moins  de  deux  mois  de  temps. 

Après  que  les  remparts  de  la  ville  de  Groè'ninghe 
furent  reparez,  toutes  les  tranchées  du  camp  applanies, 
et  que  la  loy  et  le  magistrat  fut  renouvelle,  le  prince 
Maurice,  ramenant  son  armée,  entra  victorieux  en  la 
ville  d'Amsterdam,  oii  il  fut  magnifiquement  receu  du 
magistrat  avec  toute  démonstration  d'honneur,  de  ca- 
resse et  d'allégresse.  Le  mesme  luy  fut  fait  es  autres 
villes  par  où  il  passa  en  retournant  à  La  Haye. 

Le  reste  de  ceste  année  il  ne  se  passa  rien  de  re- 
marque aux  Pays-Bas,  sinon  le  procez  et  l'exécution  à 
mort  de  quelques  uns  qui  avoient  entrepris  d'assassiner 
le  prince  Maurice,  de  quoy  nous  parlerons  cy-dessous. 
Depuis,  une  partie  des  troupes  de  cavalerie  duditprince 
traversa  les  Pays  Bas,  et,  sous  la  conduitte  du  comte 
Phillippes  de  Nassau,  alla  faire  la  guerre  au  Luxem- 
bourg. Betournons  en  France  voir  ce  qui  s'y  fit  après 
la  capitulation  de  Laon. 

Ceste  capitulation  signée,  les  hahitans  de  Chasteau- 
thierry  et  le  baron  du  Pesché,  leur  gouverneur,  (|ui 
avoient  des  députez  au  camp  devant  Laon  pour  traicter 
de  leur  réduction,  obtindrent  du  Boy  un  edict  qui 
contenoit  (|ue  la  mémoire  de  fout  ce  qui  s'estoit  fait 
en  ladite  ville  de  C.hasteaulhierry  et  en  tout  ce  gou- 
vernement-là durant  les  présents  trouljles,  qui  pouvoit 
toucher  ou  touchoit  ledit  sieur  du  Pesché,  ses  gens  , 
les  hahitans  d'icelle  ville  et  autres  qui  y  auroient  de- 

meure,  seroit  du  tout  abolie;  que  les  ecclésiastiques 
rentreroient  en  la  possession  el  jouissance  de  leurs 
bénéfices,  leur  faisant  don  de  ce  qu'ils  dévoient  de  de- 
cimes  depuis  l'an  1589  jusques  à  la  fin  du  payement 
escheant  en  février  passé  ;  que  ledit  sieur  baron  du 
Pesché  seroit  continué  en  Testât  de  gouverneur  ,  capi- 
taine et  bailly  de  Chasteautliierry,  sous  le  gouverneur 
et  lieutenant  gênerai  pour  Sa  Majesté  es  provinces  de 
Champagne  et  Brie;  que  toutes  les  jurisdictions  qui 
auroient  esté  distraites  et  transférées  de  ladite  ville  y 
seroient  rcstablies  -,  que  lesdits  habitans  de  Chasteau- 
thierry  seroient  remis  et  establis  en  la  jouyssance  de 
tous  leurs  anciens  privilèges,  concessions  et  octroys, 
maintenus  et  conservez  en  tous  leurs  offices  et  béné- 
fices ,  ensemble  en  tous  leurs  biens  meubles  et  im- 
meubles, nonobstant  les  dons  qui  en  auroient  esté  faicts 
durant  ces  derniers  troubles.  Et,  ayant  esgard  à  l'ex- 
trême nécessité  du  peuple  et  à  la  ruyne  que  le  plat 
pays  avoit  souffert  durant  ces  troubles.  Sa  Majesté 
leur  fit  encor  don  et  remise  des  arrérages  des  tailles 
((u'ils  dévoient  depuis  le  commencement  de  Van  1589 
jusques  au  mois  de  juin  de  ceste  présente  année. 

Par  cest  edict,  ceux  de  Chasteautliierry,  qui  crai- 
gnoient  d'estre  assiégez  après  que  Laon  seroit  rendu,  se 
remirent  en  l'obeyssance  du  Roy,  et  esviterent  par  ce 
moyen  le  péril  qui  alloit  tomber  sur  leurs  testes. 

Au  mesme  mois  de  juillet  ceux  de  Poictieis,  ayant 
envoyé  leurs  députez  vers  le  Roy,  obtindrent  un  edict 
sur  leur  réduction ,  lequel  fut  vérifié  au  mesme  mois 
par  le  parlement  de  Paris.  Depuis  que  ceste  ville  se  fut 
déclarée  du  party  de  l'union  en  l'an  1589,  comme  nous 
avons  dit,  il  y  avoit  eu  plusieurs  gouverneurs  :  M.  le 
42.  17 

duc  d'Elbœuf  l'estoit  lois  cie  ceste  reciuction  ;  mais 
comme  ceste  ville  est  fort  grande,  et  que  les  haljitans 
y  avoient  tousjours  esté  les  maistres  des  garnisons , 
ayans  toute  leur  créance  en  leur  evesque,  au  cordelier 
Protasius  et  en  quelques  autres,  à  qui  le  Roy  donna 
quelques  rescompenses  particulières  ,  ils  eurent  une 
abolition  de  tout  ce  qui  s'estoit  passe'  en  leur  ville  du- 
rant ces  derniers  troubles,  et  le  siège  presidial,  trans- 
fère'à  Nyort,  y  fut  restably  :  tellement  qu'en  tout  le 
Poictou  il  n'y  eut  plus  que  le  cliasteau  de  Mirebeau 
qui  tinst  pour  le  party  de  l'union. 

Le  deuxiesme  jour  d'aoust,  suyvant  la  susdite  capi- 
tulation, le  fils  de  M.  de  Mayenne  et  le  sieur  Du  Bourg 
sortirent  avec  les  gens  de  guerre  de  dedans  Laon ,  où 
le  Roy  mit  pour  gouverneur  le  sieur  de  Marivault  avec 
une  forte  garnison.  Aussi-tost  que  plusieurs  grandes 
villes  de  Picardie  virent  que  le  duc  de  Mayenne  ne 
pouvoit  empescher  que  Laon  ne  lombast  par  force 
sous  la  puissance  du  Roy,  elles  regardèrent  toutes  à 
leur  seuretéj  et,  bien  (jue  le  duc  allast  de  ville  en  ville 
pour  les  asseurer,  tout  ce  qu'il  leur  disoit  et  faisoit 
toutesfois  ne  put  les  persuader  de  s'opiniaslrer  d'avan- 
tage. Yoicy  ce  qu'en  a  escrit  ledit  duc  de  Mayenne  au 
roy  d'Espagne. 

«  Pour  ce  que  le  duc  de  Fena  m'accuse  de  n'avoir 
bien  faict  mon  devoir  pour  secourir  Laon,  sans  ex- 
primer neantmoins  (juelles  ont  esté  les  fautes ,  aussi 
que  la  perte  de  ceste  ville  advenue  a  beaucoup  aydé  à 
celle  d'Amiens ,  dont  on  veut  faire  à  croire  que  j'en 
suis  cause,  à  quoy  je  diray.  Sire,  que  ça  esté  un  mes- 
contentement  gênerai  que  tous  les  habitans  de  ladite 

ville  cFAiiiiens  priiidrent  d'un  serment  qu'on  leur  avoit 
pressé  de  faire  peu  de  jours  auparavant,  qui  les  mit  en 
soupçon  et  crainte  d'un  changement  qui  ne  leur  estoit 
agréable.  Vos  ministres  sçavent  que  c'est.  Je  fus  quel- 
que temps  après  en  ceste  ville,  et  fis  ce  que  je  peus 
pour  mettre  hors  les  mal  affectionnez,  et  pour  m'en 
asseurer;  mais  le  mal  estoit  desjà  trop  grand  ,  et  fus 
contraint  de  sortir  pour  n'y  pouvoir  plus  demeurer 
sans  le  péril  de  ma  vie,  et  sans  la  précipiter  assez  au 
mesme  instant:  ce  qu'ils  ont  faict  depuis,  et  qu'on  pen-^ 
soit  tousjours  destourner  en  gaignant  le  temps.  J'avois 
bien  dit  aux  ministres  de  Vostre  Majesté'  que  s'ils  vou- 
loient  employer  de  l'argent  à  l'endroit  de  quelques- 
uns,  tant  en  ladite  ville  d'Amiens  que  de  Beauvais 
quelques  jours  avant  que  les  pratiques  des  ennemis  y 
fussent  si  advance'es,  qu'on  les  conserveroit.  J'en  avois 
autant  remonstre'  pour  Peronne,  <|ui  temporisa  à  se 
déclarer  contre  nous  jusques  à  ce  qu'ils  virent  Laon 
hors  d'espoir  d'estre  secouru.  Mais  mes  prières  ne  ser- 
virent  de  rien,  pour  ce  (juc  vos  ministres  ne  pouvoient 
satisfaire  lors,  pour  une  maxime  que  le  sieur  Diego 
tient  et  a  dit  plusieurs  fois,  qu'il  ne  failloit  rien  donner 
sinon  à  ceux  qui  voudroient  mettre  les  places  entre 
b.'urs  mains.  Et  toutesfuis  trente  mil  escus  bien  em- 
ployez et  en  saison  eussent  suffi  pour  relenii-  et  con- 
server ces  trois  villes  au  party,  que  deux  millions  d'or 
ne  sçauroient  conquester  avec  la  force.  » 

Ceux  d'Amiens  ayans  contraint  le  duc  de  Mayenne 
et  le  duc  d'Aumale  de  sortir  de  leur  ville,  ils  erjvoyerent 
à  Laon  prier  le  IU)y  de  venir  faire  son  entre'e  en  leur 
ville.  Aussi  tosl  Sa  Majesté  s'y  achemina,  et  arriva  h 

Corbie  le   i3  d'aoust.  Le  lendemain  il  vint  disner  à 
Sainct  Fussien,  à  une  lieue  d'Amiens,  où  les  roys  ont 
accoustunié  faire  leur  séjour  quand  ils  y  veulent  faire 
leur  joyeuse  entre'e.  Aussi-tost  que  le  Roy  eut  disné, 
il  s'achemina  vers  la  ville,  accompagné  de  plusieurs 
princes  et  de  grand  nombre  de  noblesse.  Pour  le  rece- 
voir à  la  campagne  ,  premièrement  sortit  quinze  cents 
bourgeois  bien  armez  et  en  bonne  conclie,  avec  soixante 
cavaliers ,  à  la  teste  desquels  il  y  en  avoit  un  qui  por- 
toit  une  cornette  blanche  ;  puis  suivoient  les  sergens  à 
cheval ,  ayans  quatre  bandcrolles  semez  de  fleurs  de 
lis.  Après,  marchoientle  majeur,  prevost  et  eschevins, 
à  la  teste  desquels  estoit  un  homme  à  cheval  ayant 
devant  luy  un  petit  coftVe  dans  lequel  estoient  les  clefs 
de  la  ville  enfiliez  de  taffetas  blanc  :  cest  homme  estoit 
revestu  d'un  accoustrement  semé  de  fleurs  de  lis  ;  et 
marchoient  sur  les  aisles,  tant  du  costé  droit  que  du 
gauche,  les  archers  de  la  ville,  puis  suivoient  les  offi- 
ciers de  la  justice,  tous  à  cheval  et  en  fort  bon  ordre. 
Ayans  joincts  Sa  Majesté,  ils  se  mirent  à  pied,  puis 
à  genouil  pour  faire  leur  harangue;  laquelle  finie  ,  ils 
présentèrent  les  clefs  au  Roy,  qui  les  récent  et  les  bailla 
à  un  exempt  de  ses  gardes  escossoises.  A  l'instant  ils  se 
mirent  tous  à  crier  plusieurs  fois,  Vive  le  Roy  !  vive  le 
Koy  !  Les  gens  de  pied  qui  s'estoient  rangez'à  quartier, 
assez  esloignez  de  Sa  Majesté,  commencèrent  à  tirer 
lors,  et  firent  une  brave  escopeterie.  Cela  faict  ils  s'en 
retournèrent  tous  en  mesme  ordre  à  la  ville.  Sa  Ma- 
jesté estant  proche  d'entrer,  il  fut  tiré  quelques  cin- 
(|uante  coups  de  canon  et  plusieurs  bouëstes;  puis  les 
joueurs  d'inslrumens,  qui  estoient  sur  un  ravelin  proche 
la  porte,  commencèrent  à  jouer  de  leurs  hauts  bois. 

Le  Roy  estant  entre  la  barrière  et  le  pont  levis ,  il 
s'arresta  près  d'un  portail  ou  arche  d'alliance  bien  en- 
richy,  faictde  bois,  sur  lequel  estoient  trois  jeunes  filles 
d'Amiens  habillées  en  nynij)hes,  tenans  chacune  en 
leurs  mains  un  panier  plein  de  fleurs  qu'elles  jetterent 
sur  luy  après  que  l'une  d'entre  elles  eut  jirononcé 
({uelques  vers  en  sa  louange. 

Puis  Sa  Majesté  entra  dans  la  ville,  qui  estoit  tendue 
par  chacune  maison  de  tapisseries  jusques  à  son  logis, 
et  luy  fut  présenté  un  daiz  sous  lequel  il  se  mit  estant 
à  cheval,  puis  s'achemina  vers  la  grande  église,  le 
peuple  criant  de  toutes  parts  vive  le  Roy.  En  chemi- 
nant il  s'arrcsta  en  quatre  endroicts  où  y  avoit  quatre 
arches  d'aliances  ou  portails  de  bois  bien  peints  et  en- 
richis de  plusieurs  liistoires  et  devises  ;  dans  ces  portails 
il  y  avoit  de  jeunes  filles  habillées  en  nimphes,  qui 
toutes  luy  dirent  plusieurs  vers  en  sa  louange.  Prez  la 
grande  église,  au  recoin  d'une  maison,  estoit  un  ta- 
bleau auquel  estoit  dépeint  un  arc  en  ciel  et  plusieurs 
animaux  dessous ,  et  au  dessus  dudit  arc  estoit  ceste 
devise  :  Si  ccelo  et  collo,  et  callo  ;  et  au  dessous  ces 
quatre  vers  : 

Si  clans  le  ciel  on  voit!  un  bel  arc  d'alliance 
(bourbe  pour  dignement  recevoir  un  grand  Roy, 
l'ourquoy,  ô  terre,  6  mer,  voyant  sa  ferme  foy, 
Ne  luy  rendez -vous  pas  lidellc  obeyssance? 

Sous  le  portail  de  l'eglisc  estoient  ces  vers  : 

Le  Iciiipli'  icvcic,  de  Siiliiue  riionmiu, 
Décoré  de  lis  d'or  jusipi'aux  lampes  ardentes, 
l'roplielisoil  en  soy  «pie  les  fleurs  lriumi<li;inl<  .^ 
lin  Trance  mainlieudroient  l'Eglise  en  sa  splendeur 

Ainsi  pouvons  nous  veoir  par  la  suitte  des  ans 
Le  bien-îieureux  effect  de  ceste  prophétie; 
Car  la  France  a  produit  en  chacune  partie 
Des  nourrissons  qui  sont  en  la  foy  florissans. 

Le  Roy,  qui  tient  le  lis,  de  son  chef  rornement, 
Nous  donne  un  sainct  espoir  que  dessous  sa  puissance 
Trop  plus  qu'aux  siècles  vieils  régnera  dans  la  France 
La  foy  qui  nous  conduit  sur  l'astre  firmament. 

Ce  n'estoient  sur  le  portail  de  l'église  qu'armoiries 
de  France,  peintures  et  devises  toutes  rapporte'es  en 
l'honneur  du  Roy,  qui,  estant  receu  par  le  cierge'  d'i- 
celle  avec  une  acclamation  du  peuple  criant  vive  le 
Roy,  entra  dans  ladite  église,  où  le  Te  Deum  chanté  , 
et  grâces  rendues  à  Dieu  de  ceste  réduction,  Sa  Ma- 
jesté fut  conduitte  en  son  logis,  le  portail  duquel  estoit 
aussi  remply  de  peintures  et  de  dictons. 

Du  depuis  le  Roy  leur  accorda  plusieurs  articles 
dans  un  edict  de  leur  réduction ,  lequel  fut  vérifié  au 
parlement  à  Paris  au  mois  d'octobre  de  ceste  année. 
Il  est  expressément  porté  par  cest  edict  que  lesdits  ha- 
bitans  d'Amiens,  postposant  la  perte  eminente  de  leurs 
vies  et  moyens  au  bien  et  advancemciit  du  service  de 
Sa  Majesté,  s'estoient  de  leur  j^roprc  mouvement  , 
sans  aucune  promesse,  respect  ou  profit,  soubs-mis  à 
son  obeyssance  :  ce  que  désirant  recognoistre  Sa  Ma- 
jesté ,  il  ordonnoit  ([ue  dans  l'cstendué  du  bailliage 
d'Amiens  il  ne  se  feroit  aucun  autre  exercice  que  de 
la  religion  catholique-romaine  j  promettoit  d'y  main- 
tenir tous  les  ecclésiastiques  en  tous  leurs  bénéfices  et 
privilèges  concédez  parles  feus  roys,  et  les  deschargeoit 
des  arrérages  des  décimes  depuis  l'an  1689  jusques  au 
jour  de  leur  réduction;  ([ue  la  noblesse  qui  s'estoit  re- 
tirée durant  ces  troubles  dans  ceste  ville  seroit  con- 

servée  en  leurs  anciens  privilèges;  que  les  habitans 
d'Amiens  seroient  remis  en  leurs  droicls,  privilèges  et 
franchises,  et  que  le  gouvernement  et  garde  de  ladite 
ville  demeureroit  entre  les  mains  du  majeur,  prevost 
et  eschevins,  ainsi  qu'il  estoit  accoustumé  ;  plus,  qu'à 
Tadvenir  il  ne  seroit  faict  aucun  fort  ny  citadelle  dans 
ladite  ville  d'Amiens;  qu'ils  seroient  exempts  du  dioict 
de  gabelle  à  l'instar  de  ceux  d'Abbeville ,  et  seroient 
deschargez  de  tous  imposts  et  subsides  imposez  depuis 
ces  présents  troubles;  que  la  mémoire  de  tout  ce  qui 
s'estoit  passé  dans  Amiens  à  l'occasion  desdits  troubles 
seroit  esteinte  et  abolie  ;  que  le  bureau  de  la  lecepte 
générale  y  seroit  remis  et  toutes  les  autres  offices  de 
judicature  ;  que  ceux  qui  avoient  esté  pourveus  d'of- 
fices par  le  duc  de  Mayenne ,  soit  par  mort  ou  par  ré- 
signation de  ceux  ([ui  suyvoient  son  party ,  avec  dis- 
pence des  quarante  jours,  ou  autrement,  sans  payer  fi- 
nance, seroient  conservez  èsdits  offices,  eu  prenant 
lettres  de  provision  de  Sa  Majesté,  sans  pour  ce  payer 
finance. 

Les  habitans  de  la  ville  de  Dourlens,  qui  avoit  esté 
la  première  place  de  seureté  donnée  au  duc  d'Aumalle 
par  !e  i\oy  au  commencement  de  la  ligue,  ainsi  que 
nous  avons  dit  cy-dessus,  voyans  (jue  ledit  duc  ne  vou- 
loit  recognoistre  le  Hoy,  envoyèrent,  par  le  consen- 
tement de  leur  gouverneur,  vers  Sa  Majesté  à  Amiens, 
qui  voulut  qu'ils  fussent  compris  dans  l'edict  de  ladite 
re(hiclion  ,  et  leur  remit  aux  uns  et  aux  autres  tout  ce 
qu'ils  dévoient  des  arrérages  de  toutes  tailles  et  de  la 
nu)itié  de  celles  qu'ils  pourroient  devoir  durant  les 
trois  autres  années  suy vantes.  Ce.,t  edict  ne  fut  vérifié 
(ju'au  mois  d'octobre  ensuyvant. 

Ceux  de  Beauvais  avoient  eu  un  maire  que  l'on  ap- 
pelloit  Gaudin,  lequel  avoit  esté  continué  en  ceste 
charge  depuis  le  commencement  des  troubles  :  il  estoit 
fort  partizan  de  l'Espagnol;  estant  conseillé  par  deux 
])redicateuis  nommez  les  I^ucains ,  qui  enlretenoient 
ce  peuple,  il  taschoit  de  le  faire  jendre  maistre  de  ceste 
ville  ;  mesmes  ce  Gaudin  avoit  délibéré ,  ayant  fait  venir 
loger  des  Espagnols  dans  un  des  faux-bourgs,  de  leur 
faire  délivrer  une  forteresse  qui  y  est,  laquelle  n'a  esté 
jamais  gardée  qtie  par  les  habitans;  mais  son  dessein 
descouvert,  il  devint  en  telle  haine  d'eux,  qu'il  fut 
desmis  de  sa  qualité  de  maire.  Depuis,  les  Beauvaisins  , 
ayans  sceu  que  le  Roy  estoit  dans  Amiens,  que  son 
armée  après  la  prise  de  Laon  demeureroit  sus  pied 
dans  la  Picardie,  avec  resolution  d'attaquer  les  places 
qui  voudroient  encores  demeurer  opiniastres  au  party 
de  la  ligue,  firent  assemblée  de  ville,  où  se  trouvèrent 
aussi  plusieurs  ecclésiastiques  et  le  sieur  de  Sesseval, 
lequel  avoit  sa  compagnie  de  gens-d'armes  en  gar- 
nison dans  cette  ville,  où  il  commandoit  comme  gou- 
verneur et  capitaine  de  toute  la  garnison.  Pour  éviter 
le  fléau  de  la  guerre  qui  alloit  tomber  sur  leurs  lestes, 
jugeans  bien  qu'ils  estoient  hors  d'espérance  d'avoir 
secours  du  duc  de  Mayenne  si  le  Roy  les  assiegeoit, 
ils  dressèrent  (juelques  articles  de  leur  demande  par 
forme  de  recpieste,  et  envoyèrent  des  députez  les  pré- 
senter au  Roy,  qui  estoit  à  Amiens.  Ces  articles  estans 
veus  au  conseil,  on  mit  au  dessous  de  chacune  la  vo- 
lonté de  Sa  Majesté,  et  furent  arrestées  le  22  d'aoust. 
Lesdits  députez  retournez  à  Beauvais  ayans  rapporté 
ce  qui  leur  avoit  esté  accordé,  tout  aussi  tosl  ceste  ville 
changea  de  face;  l'on  n'y  voy oit  plus  qu'escharpesb'an- 

ches,  l'on  n'oyoit  que  cris  de  vive  le  iAoy.  Gandin  et 
les  Lucains  en  furent  incontinent  chassez;  le  doyen  et 
plusieurs  autres  ecclésiastiques  et  Ijourgeois,  absens  à 
cause  des  troubles,  retournèrent  en  leurs  maisons;  et, 
afin  que  ce  que  le  Roy  leur  avoit  accordé  fust  plus 
seurement  observé,  ils  envoyèrent  leuis  députez  à 
Compiegne,  où  le  Roy  s'estoit  rendu  affin  de  faire  ad- 
vancer  le  siège  de  ISoyon  qu'il  avoit  résolu,  pour  ob- 
tenir de  Sa  Majesté  des  lettres  de  jussion  à  ses  cours 
souveraines  pour  vérifier  ledit  accord  ;  ce  qu'ils  ob- 
tindrent,  et  depuis  le  firent  vérifier  par  tout  où  ils  ju- 
gèrent qu'il  estoit  nécessaire.  On  a  rapporté  que  ledit 
sieur  de  Sesseval,  conseillé  par  de  ses  l'amiliers  à  de- 
mander au  Roy  rescompense,  comme  plusieurs  autres 
qui  commandoient  aux  villes  du  party  de  l'union 
avoient  faict,  leur  dit  :  «Je  ne  veux  point  que  l'on  me 
reproche  à  l'advenir  d'avoir  esté  de  ceux  qui  ont  vendu 
au  Roy  son  propre  héritage.  « 

Durant  fjue  le  Roy  tenoit  le  siège  devant  Laon  il 
se  passa  à  Paris  plusieurs  choses  pour  restablir  peu  à 
peu  la  paix  en  France;  entr'autres  il  y  en  eut  quatre 
dignes  de  remarque,  sçavoir  :  le  procez  qui  fut  fait  à 
ceux  des  Seize  qui  s'estoient  trouvez  à  la  mort  du  prési- 
dent Brisson;  le  règlement  sur  le  payement  des  rentes 
constituées  à  prix  d'argent;  l'arrest  de  la  cour  contre 
toutes  les  provisions  de  bénéfices  décernées  par  les 
cardinaux  Cajctan  et  de  Plaisance,  durant  qu'ils  se 
disoient  légats  en  France,  et  le  procez  entre  le  rec- 
teur de  l'Université  et  les  curez  de  Paris  contre  les 
jcsuisles.  Voyons  ce  qui  se  passa  en  ces  quatre  actions. 

Peu  après  la  réduction  de  Paris,  suivant  le  dixiesme 
aiticle  de  l'edict  portant  (jue  tous  les  habitans  (jui  sor- 

tiroient  de  Paris  sous  les  passeports  du  Roy,  et  se  reti 
reroient  en  autres  lieux  de  l'obeyssance  de  Sa  Majesté, 
jouyroient  de  leurs  biens  en  se  comportant  modeste- 
ment, sans  faire  chose  contraire  à  la  fidélité  qu'ils  dé- 
voient au  Pioy,  il  fut  advisé,  pour  la  seureté  de  la 
ville  de  Paris,  de  donner  des  billets  à  beaucoup  de  ceux 
de  la  faction  des  Seize,  avec  injonction  de  se  retirer 
pour  un  temps  en  d'autres  villes  de  l'obeyssance  du 
Roy.  Aucuns  d'entr'eux  ,  qui  ne  se  sentoient  avoir 
commis  des  actes  de  volerie  et  sans  adveu,  s'y  retirè- 
rent, ou  en  des  maisons  des  champs  (ju'ilsavoient,  là  où 
ils  furent  quelques  mois,  et  puis  après  revindrent  de- 
meurer en  paix  dans  leurs  maisons;  mais  ceux  qui  se 
sentoient  coulpa])les  se  retirèrent  à  Soissons  et  de  là 
en  Flandres.  Or,  dez  l'an  1693,  le  baron  de  Rulfey, 
gendre  du  feu  président  Rrisson ,  avoit  fait  arrester  à 
Melun  le  geôlier  des  prisons  du  petit  Chastelet  de 
Paris,  nommé  Benjamin  Dantan  ,  et  luy  avoit  faict 
faire  son  procès,  et  vérifié  contre  luy  qu'il  avoit  fourny 
de  cordes  pour  foire  mourir  ledit  sieur  président. 
Nonobstant  les  récusations  que  fit  ledict  Dantan,  et 
l'attestation  (ju'il  eut  de  l'exécuteur  de  Paris  et  autres 
de  ses  complices,  alîermans  qu'il  ne  s'esloit  de  rien 
meslé,  toutesfois,  atteint  et  convaincu  ,  il  fut  pendu  et 
bruslé  à  INTelun  le  16  février  de  ceste  présente  année. 

Peu  après  que  la  cour  de  parlement  fut  reslablie 
dans  Paris,  les  vefves  et  en  fans  des  sieurs  président 
Brisson  et  conseillers  Larcher  et  Tardif  y  présentè- 
rent une  requeste,  demandans  justice  contre  ceux  (jui 
se  trouveroient  coulpables  de  la  mort  de  leurs  marys 
et  de  leur  pères.  Plusieurs  furent  emprisonnez  ,  entre 
lesquels  il  y  en  eut  trois  condamnez  à  mort  ;  sçavoir  : 

JeanRozeau,  cjui  estoit  celuy  qui  les  avoit  pendus, 
convaincu  d'avoir  failly  en  sa  charge  d'exécuteur  des 
causes  criminelles  dans  Paris  (  que  le  vulgaire  appelle 
bourreau),  et  un  homme  d'église  nommé  Aubin  Blon- 
del,  avec  Hugues  Danel ,  sergent  à  verge,  qui  avoient 
aydé  et  participé  à  la  capture  desdits  sieurs.  Par  arrest 
du  27  aoust ,  après  qu'ils  eurent  faict  amende  honno- 
rable  sur  la  pierre  .de  marbre  qui  est  au  bas  du  grand 
perron,  ayans  les  testes  nues,  en  chemise,  à  genoux, 
la  torche  au  poing  et  la  corde  au  col ,  ils  furent  pendus 
à  la  place  de  Grève.  Il  y  eut  aussi  avec  eux  un  autre 
sergent  qui  lit  la  mesme  amende  honnorable  ;  mais  il 
ne  fit  qu'assister  à  leur  mort.  Depuis,  sçavoir  le  vingt- 
neufiesme  novembre,  huict  autres,  pour  avoir  assisté 
à  ladite  capture  ,  furent  ];annis  pour  certain  temps  de 
la  vicomte  de  Paris  ;  trois  desquels  firent  amende  hon- 
norable en  la  grand  cham])re  et  sur  ladite  table  de 
marbre.  (11  y  en  eut  deux  de  ces  trois  là  qui  furent 
envoyez  aux  galères.  )  Du  depuis,  le  procès  estant  faict 
par  défaut  à  ceux  qui  s'cstoient  retirez  en  Flandres,  et 
trouvez  coulpables  desdits  assassinats,  il  y  en  eut  plu- 
sieurs que  l'on  exécuta  en  efligie,  sçavoir  :  Le  Clerc, 
dit  Bussi ,  dont  nous  avons  parlé  cy  dessus,  et  qui  avoit 
commandé  dans  la  Bastille  ;  Nicolas  Le  Normant, 
Morin  dict  Cromé,  Crucé,  Mongeot,  Parset,  Le  Pelle- 
tier, Amilton,  Cochery,  Bazin,  Choullier,  Soly , 
Tuault,  Le  Roy,  Du  Sur,  dit  Jambe  de  bois,  et  Du  Bois, 
lieutenant  d'Oudincau,  furent  condamnez  d'avoir  les 
bras,  cuysses,  tant  haut  que  bas,  et  les  reims  rompus  sur 
un  eschaffîiut  dressé  en  la  place  de  Grève,  leurs  corps 
mis  sur  des  roues  plantées  proche  ledit  eschalVaut, 
])our  y  demeurer  le  visage  tourné  vers  le  ciel  ,  tatu 

qu'il  plairoit  à  Dieu  les  y  laisser  vivre,  et  Du  Rideau 
Rainssant,  Godon,  Poteau,  de  Luppé,  Loyau,  Tho- 
massin  ,  Logereau  ,  Régis  et  Rourrin  ,  d'estre  pen- 
dus et  estranglez  à  potences  croisées  ,  plantées  à  cest 
efFect  en  la  Grève,  si  pris  et  appréhendez  pouvoient 
estre. 

Cest  arrest  ne  fut  exécuté  que  le  1 1  de  mars  iSgS. 
Les  efligies  des  condamnez  furent  mises  en  des  tableaux 
attachez  à  des  potences  dans  la  place  de  Grève.  Peu  de 
temps  après  il  y  en  eut  deux  de  pris,  sçavoir  :  celuy 
qui  s'appelloit  Le  Roy,  qui  prouva  que  bien  que  les 
Seize  eussent  pris  le  président  Rrisson  devant  sa  maison 
au  bout  du  pont  Sainct  Michel,  qu'il  n'estoit  pas  pour- 
tant de  la  conspiration,  et  fut  absous;  mais  ledit 
Du  Sur,  dit  Jambe  de  bois,  dont  il  a  esté  parlé  cy -des- 
sus, estant  pris,  convaincu  d'avoir  escrit  les escriteaux 
que  l'on  avoit  attachez  au  col  dudit  président  et  con- 
seillers, fut  pendu  et  bruslé  en  ladite  place  de  Grève. 
Geste  justice  rendit  les  plus  remuans  si  obeyssans,  que 
depuis  les  factieux  entre  le  peuple  n'eurent  plus  en- 
vie de  se  remuer  qu'une  seule  fois,  sçavoir,  après 
qu'Amiens  fut  surpris  des  Espagnols,  ainsi  que  nous 
dirons.  Voylàla  fin  de  la  faction  des  Seize  dans  Paris, 
et  comme  les  factieux  furent  chastiez. 

L'on  ne  travailloitpas  seulement  à  oster  les  divisions 
et  factions  entre  les  François,  mais  aussi  à  restablir  un 
l)on  ordre  parmy  eux.  Un  chacun  avoit  souffert  une 
j)erto  et  diminution  extrême  en  ses  biens  :  la  plus 
grand  part  se  trouvoient  obligez  par  contracts  au 
payement  de  plusieurs  rentes  constituées  sur  eux  et  sur 
leurs  biens.  Il  y  avoit  une  infinité  de  procez  à  cestcî 
occasion.  Le  Roy,  estant  requis  d'y  pourveoir,  fil  une 

déclaration  sur  cela,  laquelle  il  fit  vérifier  au  parle- 
ment de  Paris,  ordonnant  par  icelle  : 

Que  le  payement  de  la  rente  constituée  au  denier 
douze,  qui  est  de  huict  et  un  tiers  pour  cent ,  sera  ré- 
duit et  modéré,  depuis  le  premier  jour  de  janvier  1589 
jusqucs  au  dernier  jour  de  décembre  1 5 98  ,  à  la  raison 
decinqescus  trente  trois  sols  quatre  deniers  pour  cent, 
qui  sont  les  deux  tiers  de  ce  qui  est  porté  par  lesdicts 
contracts  5  et  estant  la  rente  constituée  à  moins  que  de 
liuict  et  un  tiers  pour  cent,  ne  sera  neantmoins  mo- 
dérée à  moindre  somme  que  de  deux  tiers.  Et  quant 
aux  lieux  oi!i  la  rente  au  denier  dix  est  tolérée,  sera 
aussi  ladite  rente  modérée  pour  le  courant  des  arré- 
rages auxdits  deux  tiers  seulement,  qui  sont  six  escus 
deux  tiers  pour  cent,  et  ce  pour  les  lesdites  cinq  années 
seulement.  Et  pour  le  regard  des  arrérages  qui  se  trou- 
veront deus  pour  les  années  précédentes  celle  de  i589, 
attendu  (|uc  le  terme  du  payement  estoit  escheu  au- 
paravant lesdits  troubles,  ils  seront  payez  à  ceux  aus- 
queis  ils  seront  d  eus  suyvant  les  contracts,  sans  aucune 
perte  ou  diminution,  et  ce  durant  les  années  i595  et 
1596  esgalement,  et  par  les  quartiers  d'icelles,  comme 
aussi  tous  les  arrérages  desdites  cinq  années  seront 
payez  avec  le  courant  èsdites  deux  années  suy vantes, 
]  59:")  et  1 596,  et  par  les  quartiers  desdites  années,  à  con- 
dition expresse  (jue  ceux  qui  manqueront  de  payement 
pour  le  regard  desdits  arrérages  modérez  aux  termes  cy- 
dessus  déclarez  seront descheus,  à  faute  de  payement, 
de   toute  grâce  et  descharge.  Kt  quant  au  payement 
du  courant  delà  pi esente année,  quel'article  Itiuchant 
les  rentes  contenu  en  l'edict  fait  sur  la  réduction  de 
de  Paris  scroit  observé,  déclarant  nul  et  de  nul  ellect 

tout  ce  qui  auroit  esté  faict  au  conlraiie.  Plus,  que  le 
mesme  règlement  de  modération  ausdits  deux  tiers  se- 
roit  observé  sur  le  payement  des  arrérages  deus  à  cause 
des  esclianges  avec  garentie ,  comme  aussi  des  arré- 
rages des  rentes  foncières  et  doiiaires  deus  aux  veufvcs, 
et  non  les  pensions  viagères  constituées  jjour  les  ali- 
ments des  filles  religieuses;  à  condition  que  ce  qui  aura 
esté  payé  par  les  débiteurs  sur  lesdites  cinq  années, 
pour  raison  desdits  arrérages  de  rentes,  sont  réduits 
et  modérez.  Et  où  il  se  trouveroit  qu'aucuns  desdits 
débiteurs  eussent  plus  payé  que  lesdits  deux  tiers,  es- 
toient  réduits  et  modérez  lesdits  arrérages  de  rente 
desdites  cinq  années.  Que  ce  qui  se  trouvera  avoir  esté 
trop  payé,  soit  précompté,  déduit  et  rabatu  sur  le 
courant  de  la  présente  année  et  la  suyante;  n'enten- 
dant toutesfois  comprendre  au  présent  règlement  et 
réduction  des  arrérages  desdites  rentes,  les  rentes  par 
Sa  Majesté  deuës  à  ses  subjets,  tant  sur  les  villes  de 
Paris  et  Rouen,  que  sur  les  receptes  générales  et  par- 
ticulières, au  payement  desquels  arrérages  deus  et 
eschus  jusques  au  jour  de  la  réduction,  Sa  Majesté 
pourvoiroit  des  premiers  moyens  qu'il  plairoit  à  Dieu 
luy  donner.  Voylà  la  substance  de  l'edict  (jui  fut  faict 
pour  les  arrérages  des  rentes,  lequel  fut  vérifié  à  la 
cour  ledit  jour  1 1  d'aoust. 

Ce  mesme  jour  aussi ,  sur  le  diff'crent  qui  estoit  pour 
la  provision  de  la  cliapj)clle  deSainct  Mattbieu,  en  l'é- 
glise de  Meaux,  que  trois  difierentes  personnes  plai- 
doient  à  qui  l'auroit,  l'inthimé  soustenant,  tant  contre 
l'appellant,  accusé  do  porter  les  armes  encor  pour  le 
party  de  la  ligue  avec  le  duc  de  Mayenne,  que  contre 
un  intervenant  qui  se  disoit  estre  pourveu  par  l'ordi- 

naiie,  qu'il  n'avoit  iiileicst  en  la  nullité  des  provisions 
de  ses  parties  adverses,  mais  que  tout  ainsi  que  les  pro- 
visions baiîle'cs  par  le  duc  de  Mayenne  avoient  esté  va- 
lidées, que  la  provision  du  bénéfice  qu'il  avoit  eue  du 
cardinal  Cajetan,  légat  en  France,  et  dont  il  avoit  jouy 
il  y  avoit  ({uatre  ans,luy  devoit demeurer,  M.  Servin, 
pour  le  procureur  gênerai,  dit  qu'il  avoit  appris,  par 
les  pièces  de  l'intliimé,  qu'il  se  pretendoit  pourveu  de 
la  chapelle  content! euse  par  le  cardinal  Cajetan,  soy 
disant  légat  du  pape  Sixte  v,  mais  que  le  devoir  de  sa 
charge  l'cxcitoit  de  remonslrer  à  la  cour  que  ceste  pro- 
vision et  toutes  autres  faictes  par  ce  cardinal,  soit  par 
prévention  ou  autrement,  bref,  tous  autres  actes  par 
luy  faicts  en  vertu  de  sa  prétendue  légation ,  dévoient 
estre  déclarez  nuls  et  cassez  par  défaut  de  puissance, 
ayant  abusé  de  la  bonté  du  Koy,  qui ,  par  ses  lettres  pa- 
tentes de  l'an  1590  ,  vérifiées  en  la  cour  séant  à  Tours, 
luy  avoit  dénoncé  qu'il  eust  à  luy  donner  advis  des 
causes  de  sa  venue,  pour,  au  cas  qu'il  ne  fist  aucune 
entreprise  contre  l'authorité  et  dignité  royale.  Estât, 
honneur,  droicts  et  libertez  de  l'Eglise  Gallicane  et  du 
royaume,  estre  bien  receu ,  comme  les  légats  qui  es- 
toient  venus  auparavant  en  France.  Et  par  ce  que  ledit 
cardinal  Cajetan  n'avoit  recogneu,  ainsi  (ju'il  avoit 
deu,  les  faveurs  à  luy  faictes  par  le  Roy,  ains  estoit 
entré  en  France  avec  force,  sans  aucur.e  permission 
de  Sa  Majesté,  ayant  remply  du  sang  des  chrestiens 
et  les  villes  et  les  champs  de  la  France,  au  lieu  d'une 
sincère  paix  qu'il  devoit  y  apporter,  et  sans  avoir  faict 
le  serment accoustumé  faire  par  les  légats,  sçavoij-  est, 
de  tie  faire  aucune  fonction  ny  user  dos  facultez  de 
légat  à  luy  octioyées  par  le  Pape,  sinon  en  tant  que  le 

Roy  l'auroit  pour  aggreablc,  et  de  garder  tous  les  sta- 
tuts etcoustumes  du  royaume,  et  ne  desroger  aucune- 
ment à  l'authorite'  et  jurisdiction  joyale,  droicts  et 
Ii])ertez  de  l'Eglise  (iallicane  et  universitez  de  France; 
qu'il  failloit  niaintenant  faire  son  devoir,  après  avoir 
patienté  fort  longuement  pour  voir  quel  remède  seroit 
apporté  à  tant  de  maux  de  la  part  des  successeurs  du 
pape  Sixte  v  ;  et  puis  que  le  Txoy,  pour  empescher  le 
schisme,  avoit  fait  des  submissions  d'obédience  filiale, 
beaucoup  plus  que  ne  firent  oncques  ses  prédéces- 
seurs, comme  son  intention  estoit,  et  des  vrays  catho- 
liques ses  subjets, 'd'honorer  le  Saint  Siège  et  le  Pape 
séant  en  jceluy,  quand  il  seroit  père  et  non  partial; 
qu'attendant  que  ce  devoir  seroit  rendu ,  que  c'estoit 
aux  François  à  monstrer  leurs  âmes  couracreuses ,  à 
se  déclarer  ouvertement ,  parler  franchement  comme 
leurs  pères,  et  faire  paroistre  la  vigueur  d'une  magna- 
nime liberté  pour  defFendre,  non  les  privilèges,  mais 
le  droict  commun  de  l'Eglise  universelle,  auquel  sont 
conformes  les  îoix  et  coustumes  de  l'Eglise  Gallicane  ; 
bref,  maintenir  fermement  toutes  les  Ioix  ,  tant  du 
royaume,  sur  lesquelles  le  Pape  ne  devoit  rien  usur- 
per plus  avant  qu'il  avoit  esté  faict  par  les  bons  papes, 
lesquels  n'avoient  point  entrepris  d'estendre  leur  au- 
thorité,  appellée  par  les  anciens  pères  du  nom  de  pri- 
vilège, qui  est  son  vray  tiltre,  comme  le  cardinal  Ca- 
jetan  et  le  cardinal  de  Plaisance  avoient  voulu  faire 
depuisles  derniers  troubles.  Et  partant,  requeroit  toutes 
provisions  et  actes  faits,  tant  devant  que  depuis  la  mort 
dudict  pape  Sixte  v,  par  iceux  cardinaux Cajetan  et  de 
Plaisance,  estie  déclarez  nuls  et  de  nul  efTect  et  valeur 
entre  toutes  personnes  et  de  quelque  condition  et  faction 

que  ce  t'ust,  ne  pouvans  non  plus  valoir  que  les  signa- 
tures expédiées  en  cour  de  Rome  depuis  l'arrest  de 
deffenses  d'y  aller,  soletnnellement  prononce'  au  parle- 
ment séant  à  Tours  ;  ce  qu'il  esperoit  que  la  cour  or- 
do  nneroit,  sans  avoir  esgard  à  ce  que  l'advocut  de 
l'inthinië  avoit  dit  présentement  que  les  provisions  des- 
dits cardinaux  dévoient  pour  le  moins  valoir  entre 
ceuxqui  estoient  de  leur  faction,  comme  les  provisions 
d'offices  baille'es  par  le  duc  de  Mayenne  entre  ceux  qui 
l'ont  suivy,  et  les  procédures  faites  avec  ceux  qui  es- 
toient à  Paris  et  autres  villes  à  présent  reduictes  en 
l'obeyssance  du  Pioy  lors  qu'elles  estoient  occupées 
par  la  ligue  ,  parce  que  ceste  maxime  ne  se  pouvoit 
proposer  par  un  François  ,  d'autant  que  ce  qui  avoit 
esté  accordé  par  les  articles  des  réductions  de  Paris  et 
autres  villes ,  que  les  prétendues  provisions  l)aillées 
par  le  duc  de  Mayenne  seroient  rapportées  pour  estre 
biffées  et  lacérées,  et  neantmoins  que  le  P»oy  bailleroit 
lettres  à  ceux  qui  estoient  pourveus  d'offices  resignez 
ou  vaccans  par  la  mort  de  ceux  qui  suyvoient  le  duc 
de  Mayenne,  en  prestant  par  eux  serment  de  fidélité, 
ne  devoit  estre  tiré  à  conséquence,  ayant  esté  accordé 
par  le  Koy  pj-o  hono  pacis  entre  ses  subjects,  comme 
en  quelques  constitutions  des  empereurs  romains  il  se 
voyoit  que  les  conventions  et  actes  faicts  sous  Licinius 
et  autres  usurpateurs  de  l'Estat,  et  les  procédures  vo- 
lontaires devant  juges  interdits,  avoient  esté  validées 
par  l'authorité  des  princes  légitimes  après  le  recou- 
vrement de  l'Kmpire  -,  ce  qu'il  remonstroit  en  cest  en- 
droit sans  approbation  de  la  qualité  de  riisiupaleiir 
qui  n'avoit  peu  donner  les  charges  et  ollices,  quoy  (jue 
quelques-uns  avoient  voulu  dire,  pai-  erreur,  i^csta  ah 

eo  qui  prœtura  functus  erat  licet  prœtor  non  Juisset 
confirmata  esse  (0,  ce  qui  ne  pouvoit  avoir  lieu  en  cest 
Estât,  et  moins  encores  les  actes  de  ces  deux  prétendus 
légats  ;  requérant,  veu  ce  qu'il  avoit  dict,  mesmes  eu 
esgard  à  la  qualité  des  actes  et  procédures  de  ces  cardi- 
naux Cajetan  et  de  Plaisance,  comme  ennemis  estran- 
gers  et  pensionnaires  de  l'Espagnol,  (ju'il  pleust  à  la 
cour  d'y  pourvoir  pour  l'honneur  de  l'Eglise  Gallicane, 
pour  la  dignité  du  Roy  et  du  royaume,  et  pour  l'au- 
thorilé  de  la  justice  souveraine,  et  à  ceste  fin  donner 
un  arrest  qui  servist  de  loy,  par  lequel  la  racine  fust 
couppée  à  tous  différents  semblables  à  celuy  cjui  se 
presentoit,  et  à  ce  que  telles  causes  ne  se  plaidassent 
plus. 

«  La  cour,  avant  que  faire  droict  sur  la  cause  d'ap- 
pel, ordonne  qu'à  la  requeste  du  procureur  gênerai 
du  Roy  et  diligence  de  l'intliimé,  (jui  luy  administrera 
tesmoins,  sera  informé  du  faict  par  luy  mis  en  avant, 
que  l'appellant  porte  les  armes  contre  le  service  du 
Roy;  et  faisant  droict  sur  les  conclusions  dudit  procu- 
reur gênerai,  a  déclaré  et  déclare,  tant  les  provisions 
du  bénéfice  contentieux ,  que  toutes  décernées  par  les 
cardinaux  Cajetan  et  de  Plaisance,  soy  disans  légats, 
nulles  et  de  nul  effect  et  valeur;  fait  inhibitions  et  def- 
fenses  aux  parties  et  tous  autres  de  s'en  ayder.  Fait 
en  parlement  le  1 1  aoust  i594-  » 

Quant  au  procez  de  l'Université  et  des  curez  de 
Paris  contre  les  jesuistes,  il  fut  renouvelle  aussi  après 

(')  Que  ce  qui  avoit  été  fait  par  celui  qui  remplissoit  les  fouctiou 
de  préteur,  quoiqu'il  n'en  eût  pas  légiiimement  le  litre,  fût  confirme. 

la  réduction  de  Paris.  Le  recteur  de  l'Université  pré- 
senta ceste  requeste  à  Ja  cour. 

«  Supplient  huail)lement  les  recteurs,  doyens  desFa- 
cultez,  procureurs  des  Nations,  supposts  et  escoUiers 
de  l'Université  de  Paris,  disans  que  dès  long  temps  ils 
se  sont  plaints  à  la  cour  du  grand  desordre  advenu  en 
ladite  Université  par  certaine  nouvelle  secte  qui  a  pris 
son  origine,  tant  en  Espagne  qu'es  environs,  prenant 
la  qualité  ambicieuse  de  la  société  du  nom  de  Jésus, 
laquelle,  de  tout  temps,  et  nommément  depuis  ces 
derniers  troubles,  s'est  totalement  rendue  partiale  et 
factrice  de   la   faction  espagnole ,  à  la  désolation  de 
l'Estat,  tant  en  ceste  ville  de  Paris  que  par  tout  le 
royaume  de  France  et  dehors,  chose  dès  son  advance- 
ment  preveué  par  lesdits  supplians,  et  signamm<3rit  par 
le  décret  de  la  Faculté  de  théologie  qui  fut  lors  inter- 
posé, portant  que  ceste  nouvelle  secte  estoit  introduite 
pour  enfraindre  tout  ordre,  tant  politique  que  hiérar- 
chique de  l'Eglise,  et  nommément  de  ladicte  Université, 
refusant  d'obeyr  au  recteur,  et  encor  aux  archevesques, 
evesques  ,  curez  et  autres  supérieurs  de  l'Eglise.  Or 
est-il  qu'il  y  a  trente  ans  passez  que  les  supposts  de 
ladite  prétendue  société  de  Jésus,  n'ayans  encor  es- 
pandu   leur  venin  par  toutes  les  autres  villes  de  la 
France,  ains  seulement  dans  ceste  ville,  présentèrent 
leur  re({uesle  aux  fins  d'estre  incorporez  en  ladite  Uni- 
versité; laquelle  cause,  ayant  esté  plaidce,  fut  appointée 
au  conseil,  et  ordonné  que  les  choses  demeui  eroient 
en  estât,  qui  estoit  à  dire  que  les  jesuistes  ne  pourroient 
rien  entreprendre   au  préjudice  dudit  arrest;  à  quoy 
toutesfois  ils  n'ont  satisfait,  ains,  qui  plus  est,  meslant 

18. 

avec  leurs  pernicieux  desseins  les  afi'aires  d'Estat,  n'o  nt 
servy  que  de  ministres  et  esjîions  en  France  pour  avan- 
tager les  affaires  de  l'Mspagnol,  comme  il  est  notoire 
à  un  chacun;  laquelle  instance  appointée  au  conseil 
n'a  point  esté  poursinvie,  ny  mesmes  les  plaidoyers 
levez  de  part  et  d'autre,  estant  par  ce  moyen  perie.  Ce 
considéré,  nosdits  sieurs,  il  vous  plaise  ordonner  que 
caste  secte  sera  exterminée  non  seulement  de  ladite 
Université,  mais  aussi  de  tout  le  royaume  de  France, 
requérant  à  cest  effect  l'adjonction  de  M.  le;  procureur 
gênerai  du  Roy,  et  vous  ferez  bien.  » 

Les  jesui^tes  ayans  usé  de  quelques  dilayemens  pour 
respondre  à  la  cour,  en  fin,  par  arrest  du  7  juillet,  il 
fut  ordonné  (|ue  le  défaut  seroit  le  lundy  ensuyvant, 
en  l'audience  publique,  jugé  sur  le  champ.  Auparavant 
l'audience  ouverte,  maistre  Claude  Duret,  leur  advo- 
cat,  introduit  dans  la  grand  chambre,  demanda  que 
la  cause  fust  plaidée  à  huis  clos,  pour  ce  qu'il  seroit 
contraint  de  dire  beaucoup  de  choses  fascheuses  contre 
plusieurs  qui  s'estoient  déclarez  serviteurs  du  Roy  :  ce 
qui  luy  fut  accordé.  Maistre  Antoine  Arnault(')  parla 
pour  l'Université,  et  maistre  Loys  Dolé  pour  les  curez 
de  Paris.  Du  depuis  ,  pour  ce  «pic  plusieurs  princes  et 
seigneurs,  entr'autres  M.  le  cardinal  de  Bourbon  et 
M.  le  duc  de  Nevers,  présentèrent  reijuestes  à  Li  cour, 
et  se  joignirent  au  procez  en  faveur  des  jesuistes,  la  fin 
de  ce  différent  tirant  en  longueur,  lesdits  sieurs  Arnault 
et  Dolé  firent  imprimer  leurs  plaidoyez ,  et  les  jesuistes 

(»)  Maistre  Antoine  Arnaull.  Il  fut  le  père  du  célèbre  Ainaiild 
de  Port-Royal.  Son  plaidoyer ,  qui  est  une  violente  déclamation  contre 
les  jésuites,  a  été  plusieurs  fois  imprimé. 

leurs  défenses  sous  le  nom  de  Pierre  Barni,  prestre, 
procureur  des  prestres,  regens  et  escoliers  du  collège 
de  Clermont  fondé  en  l'Université  de  Paris. 

Les  principales  accusations  contr'eux  furent  que 
Charles  le  Quint  et  Pliilippes  son  fils,  se  voyans  rem- 
plis de  l'or  des  Indes,  non  encores  espuisées,  n'a  voient 
point  embrassé  de  moindres  espérances  que  de  se 
rendre  monarques  et  empereurs  de  l'Occident,  et 
eslever  en  pareille  grandeur  la  maison  d'Austriche  en 
Europe  qu'estoit  celle  des  Ottomans  en  Asie. 

Que  ces  deux  grands  hommes  d'Estat,  n'ayans  point 
ignoré  combien  les  scrupules  de  conscience  avoient 
de  force  sur  les  esprits,  et  coinI)ien  ils  penetroient 
profondement  et  sans  cesse  dans  la  poitrine  des  hommes, 
avoient  gaigné  la  plus  grande  partie  de  la  cour  de 
Rome  par  le  moyen  de  leurs  pensions  et  des  opu- 
lents bénéfices  de  Milan,  Xaples,  Sicile,  outre  ceux 
d'Espagne,  de  valeur  immense;  mais,  d'autant  que  ce 
qui  estoit  en  ceste  grande  ville  estoit  pesant  et  séden- 
taire, on  avoit  eu  besoin  d'hommes  légers  etremuans, 
disposez  en  tous  lieux  pour  exécuter  ce  qui  seroit  du 
bien  et  de  l'advancement  des  affaires  d'Espagne;  que 
ces  hommes  là  estoient  les  jesuistes,  (jui  s'estoient  res- 
pandus  de  tous  costez  en  nombre  espouventablc,  estans 
de  neuf  à  dix  mil,  et  ayans  desjà  estably  deux  cents 
vingt  et  huict  colonies  espagnoles,  possedans  plus  de 
deux  millions  d'or  de  revenu,  estans  seigneurs  de 
comtez  et  grandes  baronnies  en  Espagne  et  en  Italie, 
et  desjà  parvenus  au  cardinalat,  prests  d'estre  faits 
papes;  et,  s'ils  duroyent  encor  trente  ans  en  tous  les 
endroits  où  ils  estoient  maintenant,  fjiie  ce  seroit  sans 
doute  la  plus  liche  et  puissante  compagnie  de  la  chres- 

tienté,  et  soukioyeroit  des  armées  comme  desjà  ils  j 
contiibuoient. 

Que  leur  principal  vœu  estoit  d'obeyr,  ^er  ow/îia  et 
in  omnibus,  à  leur  gênerai  et  supérieur,  qui  estoit 
tousjours  espagnol  et  choisi  par  le  roy  d'Espagne. 

Que  leur  institution  n'avoit  autre  but  que  l'avance- 
ment des  affaiies  d'Espagne;  aussi  qu'ils  n'estoient  à 
rien  plus  estroitenient  obligez  qu'à  prier  Dieu  nuict 
et  jour  pour  la  prospérité  des  armes  et  pour  les  vic- 
toires et  triomphes  du  roy  d'Espagne  :  tellement  que 
plusieurs  personnes  d'honneur  asseuroient  les  avoir 
ouy  prier  dans  Paris  pro  rege  nostro  Philippo ,  et 
qu'il  n'y  avoit  jésuite  au  monde  qui  ne  fist  une  fois  le 
jour  la  mesme  prière  j  mais,  selon  que  les  affaires  d'Es- 
pagne se  portoient  au  lieu  où  ils  se  trouvoient,  ils 
faisoient  leurs  vœux  pour  luy  en  public  ou  en  secret; 
que,  au  contraire,  il  estoit  notoire  à  un  chacun  qu'ils 
ne  prioient  Dieu  en  façon  quelconque  pour  le  Roy, 
auquel  aussi  ils  n'avoient  serment  de  fidélité,  duquel 
d'ailleurs  ils  n'estoient  capables ,  comme  n'estant  leur 
corps  approuvé  en  France,  et  estans  vassaux  liges,  et 
en  tout  et  par  tout  obligez  ,  tant  à  leur  gênerai  qu'au 
pape. 

Qu'on  n'avoit  po  nt  ouy  parler  de  secte  qui  eust  de 
si  estranges  vœux  qu'avoient  les  jesuistes,  pource  que, 
toutes  les  fois  que  les  papes  s'estoient  injustement  en- 
gagez avec  les  ennemis  de  la  France,  ils  avoient  de 
tout  temps  trouvé  de  grands  et  saincts  personnages 
qui  avoient  résisté  vertueusement  à  telles  entreprises; 
mais  qu'à  ceste  dernière  fois,  ime  partie  de  gens 
d'Eglise  s'estoient  trouvez  avoir  succé  ceste  doctrine 
des   jesuistes,   (jue  quiconque  avoit  esté  esleu  pape, 

encores  que  de  tout  temps  il  fust  recognu  pour  pen- 
sionnaire et  partizan  d'Espagne,  et  enneiny  jure'  de  la 
France,  il  pouvoit  neantaioins  mettre  tout  le  royaume 
en  proye,  et  deslier  les  subjects  de  l'obeyssance  qu'ils 
dévoient  à  leur  prince;  qu'en  janvier  1589,  lors  qu'on 
proposa  en  la  Sorbonne  si  on  pourroit  deslier  les 
subjets  de  l'obeyssance  du  Roy,  Faber,  syndic,  Le  Ca- 
mus, Chabot,  Faber,  curé  de  SainctPaul,  Chavagnac, 
et  les  plus  anciens,  y  résistèrent  vertueusement,  mais 
que  le  grand  nombre  des  escoliers  des  jesuistes.  Bou- 
cher, Pichenat,  Varadier,  Semelle,  Cueilly,  Décret, 
Aubourg,  et  infinis  autres,  l'emportèrent  à  la  pluralité 
de  voix,  contre  toutes  les  maximes  de  France  et  libertez 
de  l'Eglise  Gallicane ,  que  les  jesuistes  appelloient  aljus 
et  corrupteles. 

QueBelarmin,  jesuiste,  soustenoit  que  les  papes  ont 
puissance  de  destituer  les  roys  et  princes  de  la  terre, 
alléguant  pour  raison  des  attentats  et  entreprises  tyran- 
niques. 

Que  l'an  i52i  les  François,  voulans  faire  rendre  la 
Navarre  à  celuy  qui  l'avoit  j^erdue  à  leur  occasion, 
assiégèrent  Pampelune,  et  le  battirent  si  furieusement 
qu'ils  l'emportèrent;  mais  qu'Ignace  Lavola,  comman- 
dant à  l'une  des  compagnies  de  la  garnison  castil- 
lanne ,  opiniastra  le  plus  la  defence  et  y  eut  les  jambes 
rompues;  que  cela  l'ayant  tiré  de  son  mcstier  de  la 
guerre,  il  voiia  une  haine  irréconciliable  contre  les 
François,  non  moindre  que  celle  d'Annibal  contre  les 
Homains. 

Que  les  jesuistes  n'estoicnt  pas  venus  en  France  à 
enseignes  (lesployées,pource qu'ils  y  eussent  esléaussi- 
tost  estoullez  (jue   nais,  mais  (ju'ils  s'estoient   venus 

loger  en  l'Université  de  Paris  en  petites  chambrettes, 
oii,  ayant  long  temps  lenarde  et  espié,  ils  avoient  eu 
des  addresses  de  Rome  et  des  kttres  de  recomman- 
dation très-estroites  à  ceux  qui  estoieiit  grands  et  favo- 
risez en  France,  et  qui  vouloient  avoir  crédit  et  hon- 
neur dans  Rome  ,  telles  sortes  de  gens  ayant  tousjours 
esté  fort  à  craindre  pour  les  alFaires  de  la  France,  et 
que  par  ce  moyen  s'estans  peu  à  peu  insinuez,  et  ayans 
en  (in  eu  pour  presidens  et  juges  les  cardinaux  de 
Tournon  et  de  Lorraine,  ils  leur  firent  signera  eux 
deux,  sans  ouyr  l'Univeisité,  un  advis  à  Poissy,  que 
leur  collège ,  reprouvé  plusieurs  fois  auparavant , 
seroit  receu  et  leur  religion  chassée,  et  qu'ils  quit- 
leroient  leur  nom  de  jesuistes. 

Qu'ils  n'avoient  voulu  que  ceste  entrée,  s'asseurans 
que  petit  à  petit ,  et  sensini  sme  sensu ,  ils  feroient  un 
grand  nombre  d'ames  jesuistes  par  leurs  confessions, 
leurs  sermons  et  instructions  de  la  jeunesse  ;  qu'à  la  fin , 
non  seulement  ils  auroient  tout  ce  qu'ils  desireroient, 
mais  ruineroient  leurs  adversaires  el  commanderoient 
superbement  à  l'Estat  :  ce  qu'ils  avoient  exécuté  au 
veu  d'un  chacun  depuis  le  jour  des  Barricades  jus- 
qucs  à  l'heureuse  réduction  de  la  ville  de  Paris  en 
l'obeyssance  de  Sa  Majesté. 

Que  les  assemblées  les  plus  secrettes  des  cardinaux 
Cajetan  et  de  Plaisance,  qui  se  disoient  legafs  en  France, 
des  ambassadeurs  et  agents  d'Espagne,  Mendosse,  Da- 
guillon,  Diego  d'ibarra,  Taxis,  Feria  et  autres,  avoient 
esté  tenues  dans  leur  collège  rue  Sainct  Jacques,  et 
dans  leur  église  rué  Sainct  Anthoine,  et  que  les  Seize 
y  avoient  aussi  basty  leurs  conjurations. 

Que  les  jesuistes  avoient   fait  la  response  contre 

l'Apologie  catlioliquè,  et  avoient  employé  toutes  leurs 
estudcs  pour  dire  contre  la  personne  et  les  droicts  du 
Woy  tout  ce  qui  se  pouvoit  excogiter  de  faux  et  de 
calomnieux  au  monde. 

Qu'en  l'an  i585  ils  n'avoient  voulu  baillei'  a])solu- 
tion  aux  gentils-hommes  qui  s'alloient  confesser  à  eux, 
s'ils  ne  promettoient  de  se  liguer  contre  le  feu  roy 
Henry  m. 

Qu'ils  avoient  fait  perdre  Perigueux,  Agen,  Tliou- 
louze,  Verdun,  et  généralement  toutes  les  villes  où  ils 
avoient  pris  pied,  excepté  Bordeaux  où  ils  avoient  esté 
prévenus,  et  Nevers  où  la  présence  de  M.  de  Nevers 
et  la  foihlesse  des  murailles  avoient  fait  perdre  le  cou- 
rage à  ceux  qu'ils  avoient  envenimez. 

Que  par  leurs  sermons  ils  avoient  esté  cause  de  la 
révolte  de  Rennes,  qui  ne  dura  que  huict  jours,  et  qui 
importoit  de  toute  la  perte  de  la  Bretagne,  ainsi 
qu'eux  mesmes  l'avoient  faict  imprimer. 

Qu'en  l'an  1590  la  resolution  fut  prise  en  leur 
m\ison  de  faire  plustost  mourir  de  famine  les  neuf 
dixiesmes  parties  des  habitans  de  Paris  que  de  rendre 
la  ville  au  P»oy. 

Qu'ils  avoient  preste  du  vin ,  des  bleds  et  des  avoines 
sur  le  gaige  des  bagues  de  la  couronne  ,  dont  ils  avoient 
esté  trouvez  saisis  par  le  lieutenant  du  prevost  de 
l'hostel,  Lugoly,  le  lendemain  que  le  Roy  fut  entré 
dans  Paris. 

Que  Couiolel,  Bernard  et  Odo  Picbenat  avoient 
présidé  au  conseil  des  Seize;  mesmes  que  ce  l^icbenat, 
ayant  conceu  un  crevecœur  de  voir  aller  les  affaires 
autrement  (|ii'il  ne  s'estoit  proniis,  en  estoit  devenu 
enragé. 

Que  le  roy  Philippes,  ayant  fait  entrer,  par  les  per- 
suasions des  jesuistes,  sa  garnison  espagnole  dans 
Paris,  voulant  avoir  un  tiltre  coloré  de  ce  qu'il  tenoit 
desjà  par  force,  y  avoit  envoyé  le  père  Matthieu,  je- 
suiste,  portant  un  nom  semblable  au  surnom  de  l'autre 
INIatthieu  jesuiste,  principal  instrument  de  la  ligue  en 
l'année  i585,  et  que  ce  Matthieu,  en  peu  de  jours  qu'il 
demeura  dans  Paris  logé  dans  le  collège  des  Jesuistes, 
y  fit  escrire  et  signer  la  lettre  par  laquelle  ceux  qui  se 
disoient  les  gens  tenans  le  conseil  des  seize  quartiers 
de  la  ville  de  Paris  donnoient  non  seulement  la  ville 
de  Paris,  mais  tout  le  royaume  au  roy  d'Espagne. 

Que  le  commun  proverl^e  des  jesuistes  estoit  :  Un 
dieu,  un  pape  et  un  roy  de  la  chrestienté ,  le  grand 
roy  Catholique  et  universel,  toutes  leurs  pensées,  tous 
leurs  desseins,  toutes  leurs  actions,  tous  leurs  ser- 
mons, toutes  leurs  confessions,  n'ayant  autre  visée  que 
d'assujettir  toute  l'Europe  à  la  domination  espagnole. 
Et  d'autant  qu'ils  avoient  veu  qu'il  n'y  avoit  point  de 
plus  forte  digue  que  l'Empire  françois  qui  empeschoit 
ceste  grande  inondation,  ils  ne  travailloient  à  rien 
autre  chose  qu'à  le  dissiper,  desmeiid)rer  et  perdre  par 
toutes  sortes  de  séditions,  divisions  et  guerres  civiles 
qu'ils  y  allumoient  continuellement,  s'efTorçans  sur 
tout  d'esteindre  la  maison  royale,  qu'ils  voy oient  ré- 
duite à  peu  âe  princes  :  et  de  fait,  que  pour  rendre 
exécrable  et  abominable  à  tous  les  François  la  race  de 
M.  le  prince  de  Condé,  Loys  de  Bourbon,  en  laquelle 
consistoit  la  plus  grande  partie  de  messieurs  les  princes 
du  sang,  qu'ils  avoient  public  qu'il  s'estoit  fait  cou- 
ronner roy  de  France,  ce  qui  estoit  escrit  dans  la  vie 
d' Ignace,  page  162  (chose  notoirement  faulse),    ad- 

jouslans  que  ledit  sieur  prince  avoit  fait  battre  de  la 
monnoye  d'or  en  la([uelle  estoit  ceste  inscription  : 
Ludovicus  xiii,  Dei  gratia,  Francorum  rex  priinus 
christianus .  Quœ  inscriptio  (0  arrogantissinia  est , 
disoient-ils,et  in  omnes  christianissimos Franciœ  reges 
injuriosa. 

Qu'ils  ne  s'estoient  pas  contentez  seulement  de  ca- 
lomnier les  princes  de  la  maison  royale  qui  estoient 
morts,  mais  qu'ils  avoient  voulu  massacrer  les  vivans; 
que  la  dernière  resolution  d'assassiner  le  Roy  avoit 
esté  prise,  au  mois  d'aoust  iSgS,  dans  le  collège  des 
Jesuistes  à  Paris;  que  la  déposition  de  Barrière,  exé- 
cuté à  Melun,  estoit  sur  cela  toute  notoire,  et  que 
Varade,  principal  des  jesuistes,  choysi  tel  par  eux 
comme  le  plus  homme  de  bien  et  le  meilleur  jesuiste, 
avoit  exhorté  et  encouragé  ce  meurtrier,  l'asseurant 
qu'il  ne  pouvoit  faire  œuvre  au  monde  plus  méritoire 
que  de  tuer  le  Roy,  encores  qu'il  fust  catholique,  et 
qu'il  iroit  droit  en  paradis;  et  que,  pour  le  confirmer 
d'avantage  en  ceste  malheureuse  resolution,  il  le  fit 
confesser  par  un  autre  jesuiste,  ducjuel  on  n'avoit  peu 
sçavoir  le  nom  et  qui  estoit  par  advanture  encores  dans 
Paris,  espiantde  semblables  occasions;  queledict  Bar- 
rière avoit  communié  chez  eux,  et  avoient  emploie  le 
plus  sainct,  le  plus  précieux  et  le  plus^sacré  mistere  de 

(')  Quœ  inscriptio,  etc.  Celte  inscription  arrogante  est  une  injure 
poui  tous  les  rois  de  France. 

Quelques  auteurs  contemporains  prétendent  ({ue  celte  nionnoie  fut 
en  efill  frappée.  Le  Blanc,  dans  son  Traité  des  Monnaies,  assure  qu'il 
en  a  vu  une  pièce  entre  les  mains  d'un  Anglais.  On  a  répandu  qu'il 
étoit  possible  que  Catherine  deMédicis  eût  fait  fabriquer  celte  monnoie 
Dour  rendre  Condé  odieux. 

la  religion  chrestiennc  pour  faire  massacrer  le  pre- 
mier roy  de  la  chrestiente'. 

Que  Comolet,  preschant  à  Noël  dernier  dans  l'église 
SainctBarthelemy,  avoitpriiispour  thème  le  troisiesme 
chapitre  des  Juges,  où  il  est  parlé  d'un  Aod  qui  tua  le 
roy  Moal)  et  se  sauva;  et  qu'après  avoir  fait  mille  dis- 
cou  i  s  sur  la  mort  du  feu  Roy,  et  exalté  et  mis  entre  les 
aiigos  Jacques  élément,  il  avoit  commencé  à  faire  une 
grande  acclamation  :  a/Z  nous  faut  un  Aod^  il  nous  faut 
uji  y/oc?^ fust-il  moine,  fust-il  soldat,  fust-il  goujat,  fust- 
il  berger,  n'importe  de  rien  ;  mais  il  nous  faut  un  Aod, 
il  ne  faut  plus  que  ce  coup  pour  mettre  nos  affaires  au 
poinct  que  nous  pouvons  désirer.  » 

Que  c'estoit  la  pure  doctrine  des  jesuistes  de  crier 
qu'il  faut  tuer  les  roys;  mesmes  qu'Allin,  principal 
du  collège  du  séminaire  à  Reims,  en  avoit  fait  un 
livre  exprès,  et  qu'Annibal  Codreto,  jesuiste,  avoit 
donné  conseil  à  Guillaume  Pari  de  tuer  la  royne  d'An- 
gleLerre. 

Que  la  religion  chrestienne  avoit  toutes  les  marques 
d'extrême  justice  et  utilité,  mais  nulle  si  apparente 
que  l'exacte  recommandation  de  l'obeyssance  des  ma- 
gistrats et  manutention  des  polices;  au  contraire,  que 
ces  gens-là,  qui  se  disoient  de  la  société  de  Jésus, 
n'avoietit  autre  but  que  renverser  toutes  les  puissances 
légitimes  pour  establir  la  tyrannie  d'Espagne  en  tous 
endroits,  et  qu'à  cela  ils  formoient  les  es|)rits  de  la 
jeunesse  qu'on  leur  donnoit  pour  instruire  aux 
lettres,  en  la  religion  et  en  la  pieté,  les  enseignant  à 
désirer  la  mort  de  leurs  roys. 

Qu'il  n'y  avoit  (|ue  trop  de  plaintes  publiques 
conlr'eux  pour  avoir  mesmes  se])aré  les  enfàns  d'avec 

leurs  pères,  et  souvent  oste'  tout  l'appu'y  et  soustien 
d'une  maison;  qu'il  y  en  avoit  une  exemple  déplo- 
rable en  ce  qu'ils  avoient  soustraict,  dez  l'aage  do 
(juatorze  ans,  le  fils  aisne'  du  sieur  Ayiault,  lieutenant 
criminel  d'Angers,  chargé  de  huict  petits  enfans  en  sa 
vieillesse,  et  le  tenoient  caché  ou  en  Italie  ou  en  Es- 
pagne, sans  que  jamais  son  père  en  eust  peu  sçavoii- 
aucunes  nouvelles,  quelques  monitions  ecclésiastiques 
qu'il  eust  fait  jetter  contr'eux,  desquelles  ils  se  moc- 
quoient,  se  contentans  d'une  absolution  envo3jée  j  ar 
leur  gênerai  espagnol  ;  et  ce  qui  causeroit  encores  la 
ruine  de  la  maison  d'Ayrault,  estoit  que,  venant  à 
mourir,  le  jesuiste  son  fils  demanderoit  droict  d'aisnesse 
en  son  bien,  car  jamais  les  jesuistes  ne  faisoient  veu 
de  pauvreté  que  jusques  à  ce  qu'ils  n'eussent  plus 
d'espérance  de  succéder,  et,  devant  que  faire  ceste  pro- 
fession, ils  donnoient  leur  bien  au  collège  :  tellement 
que  rien  n'en  sortoit,  tout  y  entroit,  et  ab  intestat ,  et 
parles  testaments  qu'ils  captoiënt  chacun  jour,  met- 
tans  d'un  costé  l'effroy  de  l'enfer  aux  esprits  proches 
de  la  mort,  et  de  l'autre  leur  proposans  le  paradis 
ouvert  à  ceux  qui  donnoient  à  leur  société  de  Jésus; 
comme  avoit  fait  Maldonat  au  président  de  Montbrun 
Sainct  André,  tirant  de  luy  tous  ses  meubles  et  ac- 
quesls  par  une  confession  pleine  d'avarice  et  d'impos- 
ture, de  latjuelle  M.  de  Pybrac  avoit  appelle  comme 
d'abus  en  pleine  audience;  que  le  testament  qu'ils 
avoient  fait  faire  au  presideiU  Gondran  (0  de  Dijon, 
par  le([uel  il  avoit  donné  demy   escu  à  sa  sœur  qui 

(0  ^u  président  Gondran.  Le  legs  du  prùsidcnl  Godian,  el  non 
Gondran,  fui  destiné  à  la  dotation  d'un  (■oUéi^c  à  Dijon.  Celte  dotation 
a  subsisté  jusqu'à  la  révoluliou. 

estoit  son  unique  héritière,  et  sept  mil  livres  de  rente 
aux  jesuistes,  en  estoit  aussi  un  véritable  tesmoignage, 
avec  celuy  du  sieur  de  Baulon ,  conseiller  au  parle- 
ment de  Bourdeaux  ;  et  tout  recentement  qu'ils  avoient 
eu  aussi  pour  le  droict  d'aisnesse  en  la  maison  du  pré- 
sident de  Large -Baston  la  terre  de  Faioles  qu'ils 
avoient  vendue  douze  mil  escus,  et  envoyé  l'argent  en 
Espagne  pour  estre  mis  en  leur  thresor,  pource  qu'ils 
negardoient  en  France  que  l'immeuble  qui  leur  estoit 
légué  sans  le  pouvoir  aliéner. 

Que  par  l'histoire  de  Portugal  il  estoit  notoire  que 
le  roy  Philippes  avoit  jette  l'œil  sur  ce  royaume  voisin 
il  y  avoit  fort  long  temps,  mais  que,  sans  faire  mourir 
le  Roy  et  la  plus-grande  partie  de  la  noblesse,  il  ne  le 
pouvoit  dompter  :  ce  qui  fut  l'occasion  qu'il  employa 
les  jesuistes  (0  qui  estoient  à  l'entour  du  roy  Sebastien, 
et  qui  se  font  appeller  apostres  en  ce  pays-là,  lesquels, 
par  mille  sortes  d'artifices,  luy  ayans  osté  ses  anciens 
serviteurs,  mesmes  Pierre  d'Alcassonne,  son  secrétaire 
d'Estat,  luy  persuadèrent  de  passer  en  Afrique  contre 
des  ennemis  infinies  fois  plus  forts  que  luy  :  ce  qu'il 
entreprit;  mais  que  ce  Boy  y  perdit  la  vie  avec  quasi 
toute  la  noblesse  de  Portugal,  et  que,  pendant  le  règne 
du  roy  Henry,  qui  avoit  esté  cardinal,  et  lequel  dura 
peu,  les  jesuistes  firent  si  bien  leurs  practiques,  qu'in- 
continent après  sa  mort  ledict  rov  Anthoine,  recogneu 
par  tous  les  Estais,  fut  chassé  de  la  terre  ferme,  luy 
ayans  en  un  mesme  jour  fait  révolter  tous  les  ports  de 
mer,  de  sorte  qu'il  fut  contrai  net  de  faire,  desguisé  et 
à  pied,  plus  de  quatre  cens  lieues  pour  ne  tomber  ez 

(')  Il  em/iloya  les  jesuistes.  Aucune  tradition  historique  ne  ^ient  à 
l'appui  de  cette  allégation. 

mains  de  l'Espagnol,  et  pour  se  sauver  en  pays  qui  luy 
estoit  estranger.  Plus ,  que  les  isles  de  Tercere  tenans 
encores  pour  ledit  roy  Antoine,  ce  qui  rompoit  tout  le 
trallic  des  Indes,  les  François  s'y  estans  jeltez,  con- 
duits  par  le  sieur  commandeur  de  Chattes,  tous  les 
habitans  des  isles,  tous  les  religieux,  cordeliers  et 
autres,  s'y  estans  monstrez  très-alFectionnez  à  leurdit 
roy,  et  ennemis  jurez  des  Castillans,  les  jesuistes  tout 
au  contraire  avoient  fait  révolter  le  reste  du  royaume, 
fulniinans  contre  les  François  et  exaltans  le  roy  Phi- 
lippe; mais  qu'au  lieu  de  les  chasser  hors  des  isles 
pour  tant  de  crimes  contre  leur  roy  ,  on  se  contenta 
de  les  murer  dans  leur  cloistre,  ainsi  qu'il  estoit  escrit 
dans  l'histoire  imprimée  à  Gènes  par  le  comman- 
dement du  roy  d'Espagne,  histoire  qui  estoit  du  tout 
à  son  advantage,  et  en  l'honneur  des  jesuistes,  comme 
ayans  esté  les  principaux  moyens  de  l'union  de  Por- 
tugal à  Castille;  mais  quand  ils  eurent  veu  qu'il  estoit 
temps,  une  nuict  ils  demurerent  leurs  portes,  et  mirent 
au  devant  le  Sainct  Sacrement  de  l'autel,  se  servans 
de  ces  sacrez  mystères  pour  exciter  des  séditions,  puis 
commencèrent  à  si  bien  pratiquer  le  peuple,  qu'ils  le 
rendirent  froid  à  se  joindre  aux  François,  conduits  par 
le  mareschal  de  Strossy,  qui  fut  rompu;  dont  ceste  his- 
toire porloit  ([ue  vingt -huict  seigneurs  et  cinquante 
deux  gentils-hommes  françois  furent  bourrelez  par  un 
arrest espagnol, et  ce  en  un  mesme  jour,  sur  un  mesnie 
eschaffaut,  à  Ville-Franche  ,  et  infinis  soldats  pendus. 
Plus,  que,  pendant  ceste  guerre,  cin(j  cents  cordeliers 
ou  autres  religieux  (jui  avoient  presché  ou  parlé  j^our 
ledit  roy  A.nthoine  furent  aussi  exécutez  à  mort. 

Que  le  père  Bernard  et  Comolet  avoient  appelle  le 

Roy,  Oloferne,  Moab,  Neroti  ,  soustenant  que  le 
royaume  de  France  estoit  électif,  et  que  c'estoit  au 
peuple  d'establir  les  roys,  et  alléguant  ce  passage  du 
vieil  Testament  :  Eliges  Jratreni  tuum  m  rci^ciii;  que 
ces  mots  àe  fratrem  tuum  se  dévoient  entendre  ,  non 
pas  de  niesuie  lignage  ou  de  niesnie  nation,  mais  de 
mesme  religion,  connue  ce  grand  roy  Cathôlicjue,  ce 
grand  roy  des  Espagnes  ;  et  que  Comolet  avoit  esté  si 
impudent  que  d'oser  dire,  par  un  vray  blasphème,  que 
sous  ces  mots  :  Eripe  me.  Domine,  de  luto  ut  non  iujigary 
que  David,  par  un  esprit  proplieticjue,  avoit  entendu 
parler  contre  la  maison  de  Jîourbon. 

Que  pendant  ces  guerres  ils  avoient  voulu  establir 
un  collège  de  jesuistes  à  Poitiers ,  disans  qu'un  seigneur 
riche  et  fort  devolieux  vouloit  donner  huit  cens  escus 
de  rente  pour  la  fondation  ;  et  après  qu'on  les  avoit  eu 
fort  long  temps  pressez  de  dire  qui  estoit  ce  seigneui-, 
n'en  pouvans  nommer  aucun  autre,  ils  avoient  esté 
contraincts  à  toute  Ibice  d'advouër  que  c'estoit  le  roy 
d'Espagne. 

Qu'ils  avoient  un  livre  de  vie  dans  lequel  ils  met- 
toicnt  tout  ce  qu'ils  apprenoient  par  leurs  confes- 
sions du  secret  des  maisons,  s'enquerans  des  enfans  et 
serviteurs ,  non  pas  tant  de  leur  conscience  comme 
des  propos  de  leurs  pères  et  maistics,  afin  de  sçavoir 
de  ({uelle  humeur  ils  cstoieru. 

Que  Comolet,  faisant  sermon  en  la  Bastille  devant 
Messieurs  qui  y  estoient  prisonniers  au  commencement 
de  1589,  leur  dit  que  celuy  qui  avoit  esté  leur  roy 
ne  l'estoit  plus,  projeltant  dcslois  l'assassinat  qu'ils 
avoient  fait  depuis  exécuter.  Que  lors  qu'on  sccut 
l'élection  du  pape  Clément  viii,  Comolet  estant  des- 

cendu  de  sa  chaire  y  remonta,  et  commença  à  crier  : 
c<  Escoule,  politique,  tu  sçauras  des  nouvelles,  nous 
avons  un  pape  :  lie'  (juel  ?  bon  catholique;  quoy  plus? 
bon  espagnol.  Va  te  pendre,  politique.  »  Et  mesmes  que 
tout  nouvellement  à  Lyon,  depuis  la  réduction,  un  je- 
suiste  qui  avoit  commencé  à  dire  la  messe,  voyant  un 
gentil-homme  qui  avoit  une  escharpe  blanche,  s'en- 
fuit hors  de  l'église  pleine  de  peuple,  pensant  exciter 
une  sédition  :  ce  qu'ils  avoient  encores  tenté  depuis, 
et  perdroient  en  fm  ceste  importante  ville  s'ils  n'en 
estoient  promptement  chassez. 

Que   depuis  Tan    1364  les   jesuistes   avoient  con- 
trevenu   directement    aux   conditions    de    l'advis   de 
Poissi,  qui  est  la  seule  approbation  qu'ils  avoient  en 
France  :  premièrement,  en  ce  qu'ils  avoient  retenu  le 
nom  de  jesuistes  qui  leur  estoit  expressément  défendu, 
comme  ayant  esté  ce  nom  glorieux  réservé  particu- 
lièrement au  seul  Sauveur  du  monde,  sans  que  jamais 
entre  les  chre^tiens  aucun  se  soit  trouvé  si  orgueilleux 
que  de  se  l'attribuer,  ou  en  particulier,  ou  en  commun  ; 
en  second  lieu,  que,  nonobstant  l'advis  de  Poissi,  par 
le  juelleur  collège  estoit  receu  et  leur  religion  rejettée, 
ils  avoient  esté  si  hardis  que  de  la  planter  en  trophée 
au  milieu  de  la  rue  Sainct  Anthoine,  où  ils  estoient 
encores  aujourd'huy  si  impudens  que  d'avoir  en  leurs 
chappes  les  armes  de  France  pleines,  avec  un  chapeau 
de  cardinal  au  dessus ,  pour  dire  qu'en  despit  du  Roy, 
auquel   ils  n'avoient  aucun   serment  de  fidélité,    et 
qu'ils  avoient  voulu   et  vouloient   chacun   jour  faire 
massacrer,    ils   recDgnoissoient   un    Charles  dixiesrae 
avoir  esté  roy  de  France,  sous  lequel  ils  esperoient 
faire  de  la  France  ce  ([u'ils  avoient   fait  du  Portugal 
47.  19 

SOUS  un  autre  cardinal;  et  en  tioisiesnie  lieu,  c|ue 
ledit  advis  de  Poissi  portoit  expressément  qu'ils  ne 
pourroient  obtenir  aucunes  bulles  contraires  aux  res- 
trinctions  porte'es  par  cest  acte,  et  que  là  où  ils  en  ob- 
tiendroient,  les  présentes  demeureroient  nulles  et  de  nul 
effect  et  valeur;  ce  qui  avoit  este  vérifié  à  cestemesme 
condition  :  or,  au  contraire,  ils  avoient  obtenu  bulles 
tellement  contraires  à  cest  advis  de  Poissi ,  que  mesmes 
par  icelles  tous  ceux  qui  avoient  apporté  des  limi- 
tations et  restririclions  à  leurs  privilèges  et  institutions 
estoient  excommuniez  d'excommunication  majeure, 
voire  mesme  tous  ceux  qui  entreprendroient  d'en 
disputer,  quand  ce  ne  seroit  que  pour  en  rechercher 
la  vérité. 

Plus,  que  les  biens  et  les  faveurs  immenses  que  le 
roy  d'Espagne  faisoit  aux  jesuistes,  donnoient  assez  à 
cognoistre  qu'il  les  tenoit  tous  pour  ses  bons  subjets  et 
instruments  de  sa  domination  :  tesmoin  ce  grand  vais- 
seau jesuiste,  qui  portoit  leur  or  et  leurs  marchandises 
des  Indes,  ne  payoit  point  de  quint  audit  Hoy  ;  ce  qui 
leur  valoit  plus  de  deux  cents  mil  escus  tous  les  trois 
ans.  Pour  leur  part  de  la  conqueste  de  Portugal,    il 
leur  avoit  aussi  donné  le  présent  que  les  roys  des  Indes 
Orientales  faisoient  de  trois  en  trois  ans  au  roy  de  Por- 
tugal, qui  vaut  en  or,  en  perles  et  en  espicerie  plus 
de  quatre  cents  mil  escus.  Qu'au  premier  bruit  de  la 
conversion  du  Roy  ils  avoient  envoyé  de  Paris  à  l^ome 
du  Puy,  leur  provincial,  pour  persuader  au  Pape  que 
sa  conversion  estoit  feinte. 

Bref,  qu'il  ne  falloit  point  douter  si  l'on  devoit 
chasser  les  jesuistes  de  France,  puis  que,  dezl'an  i554, 
par  décret  de  la  Sorbonne,  ils  avoient  esté  préjugez 

très-dommageables  et  très-pernicieux  pour  Testât  du 
royaume  et  pour  la  religion;  et,  tolérez,  qu'ils  jettc- 
loient  infinies  querelles,  divisions  et  dissensions  parmy 
les  François;  et  qu'en  un  mot  ils  n'estoient  ny  régu- 
liers ny  séculiers,   ains  vrays  espions  d'Espagne  qui 
ne  pouvoient  estre  en  façon  quelconque  compris  en 
la  déclaration  du  Roy,  qui  portoit  ceste  exception  en 
propres  termes,   «  fors  et  excepté  de  l'attentat  et  fe- 
lonnie  commis  en  la  personne  du  feu  Roy,  nostie  très- 
lionoré  sieur  et  frère  ,  que  Dieu  absolve,  et  entreprise 
contre  nostre  personne;»  ce  qui  ne  se  pouvoit  mieux 
rapporter  à  autres  quelconques  qu'aux  jesuistes ,  qui 
avoient  envoyé  de  Lyon  et  après  de  Paris  l'assassin 
Barrière  pour  tuer  le  Roy;  joint  que  le  mesme  edict 
du   quatriesme  avril   1694  ne  pardonnoit  qu'à  ceux 
qui  renonceroient  à  toutes  ligues  et  associations,  tant 
dedans  que  dehors  le  royaume  :  or  le  principal  vœu 
des  jésuites  estoit  d'obeyr  en  toutes  choses  à  leur  gê- 
nerai espagnol  et  au  pape,  et  ne  pouvoient,  en  façon 
quelconque ,   renoncer  à  ceste    association  ,   la  plus 
estroilte  qui  fust  au  monde,  s'ils  ne  renonçoient  à  leur 
société.  Bref ,  qu'ils   ne  pouvoient  estre    jesuistes  et 
compris  en  l'edict  du  Roy,  qui  portoit  ailleurs  que  dans 
un  mois  telles  renonciations  et  le  serment  de  fidélité 
flevoient  estre  faits   :   ce  qu'encores  aujourd'hny   les 
jesuistes  n'avoient  point  exécuté,  et  ne  pouvoient  faire 
apparoir  d'aucun  acte  qu'ils  s'en  fussent  mis  en  devoir, 
comme  aussi  n'en   estoient-ils  point  capables,  d'au- 
tant qu'on  ne  pouvoit  estre  vassal  lige  de  deux  sei- 
gneurs. 

Voylà  la  substance   des  accusations  que    fit  ledirt 
sieur   Arnauld   contre   les   jesuistes ,   concluant    sou 

>9- 

plaidoyé  a  ce  qu'il  pleust  à  la  cour,  en  entérinant  la 
requeste  de  l'Université',  ordonner  que  tous  les  jesuistes 
de  France  vuideroient  et  sortiroient  le  royaume,  terres 
et  pays  de  ro])eyssance  de  Sa  Majesté,  dans  quinze 
jours  après  la  signification  qui  seroit  faicte  en  cliacun 
de  leurs  collèges  ou  maisons,  en  parlant  a  l'un  d'eux 
pour  tous  les  autresj  alias ^  et  à  faute  de  ce  faire,  et 
où  aucun  d'eux  seroit  trouvé  en  France  après  ledit 
temps,  que,  sur  le  champ  et  sans  forme  ne  figure  de 
procez,  il  seroit  condamné  comme  criminel  de  leze- 
majesté  au  premier  chef,  et  ayant  entreprise  sur  la  vie 
du  Roy. 

La  plus-part  des  curez  de  Paris ,  sur  la  requesle 
présentée  à  la  cour  par  l'Université,  intervindrcnt  en 
ce  différent,  ainsi  qu'ils  avoient  faict  autrefois,  se 
plaignans  que  les  jesuistes  entreprenoient  sur  leurs 
parroisses  sans  leur  permission,  et  troubloient  la  hié- 
rarchie ecclésiastique  par  l'intrusion  de  leur  ordre,  qui 
n'avoit  esté  receu  ny  approuvé  de  l'Eglise  Gallicane. 
Ils  chargèrent  de  leur  cause  maistre  Loys  Dolé,  qui 
.  remonstra  à  la  cour  que  tout  ainsi  que  les  jesuistes 
avoient  rompu  l'ordre  de  l'Université  depuis  qu'ils  sy 
estoient  glissez ,  aussi  qu'ils  avoient  perverty  la  hié- 
rarchie ecclésiastique,  s'estoient  portez  en  curez  uni- 
versels, et  avoient  aboly  le  respect  que  les  parroissiens 
dévoient  à  leurs  pasteurs  ordinaires  ;  que  ce  n'estoit  pas 
le  dernier  but  des  jésuites  de  ruiner  l'Université,  mais 
que  l'institution  des  en  fans,  à  quoy  ils  s'estoient  adonnez, 
n'avoit  esté  qu'un  moyen  de  s'insinuer  dans  les  villes; 
que  parles  escholes  ils  gaignoient  facilement  le  reste  j 
et  n'y  avoit  lieu  où  ils  ne  se  fussent  fourrez  impu- 
demment. Lors  qu'ils  vindrent  à  Paris  ils  n'avoient 

que  la  permission  d'enseigner,  el  Versoris,  leuradvocat, 
plaidant  pour  eux  mesnies,  avoit  dit  qu'ils  n'avoient 
rien  entrepris  sur  les  curez,  lesquels  ne  se  plaignoient 
pour  le  passé,  seulement  vouloient  prohiber  qu'ils 
entreprissent  rien  à  l'advenirj  à  quoy  il  avoit  esté 
pourveu  par  l'assemblée  de  Poissy,  ce  qui  fut  lors  con- 
senty  et  accordé  par  eux  ;  mais  que  depuis  qu'ils  avoient 
eu  deux  maisons  dans  Paris,  ayant  mesmes  durant  les 
troubles  jette  l'œil  sur  le  bastimenl  du  parc  des  Tour- 
nelles  pour  s'y  bastir  une  troisiesme  colonie,  ils 
avoient  tellement  entrepris  sur  la  charge  des  pasteurs 
ordinaires  sans  y  estre  appeliez ,  qu'ils  en  avoient  des- 
bauché  les  parroissiens,  lesquels  ne  pensoient  pas 
estre  bien  confessez  s'ils  n'alloient  aux  jesuistes. 

Que  sortir  de  sa  parroisse  pour  aller  ailleurs  rece- 
voir les  sacremens,  c'estoit  laisser  le  temple  de  Jeiu- 
salem  pour  aller  sacrilier  aux  montagnes  de  Samarie, 
qui  estoit  ce  pourquoy  les  conciles  avoient  estroittement 
delFendu  aux  curez  de  ne  recevoir  en  leur  église  autre 
que  leurs  parroissiens,  principalement  le  concile  de 
]\anles,  où  il  estoit  dit  que  nullus  presbyte,:-  aut  dia- 
conus  alterius  plebaniun ,   nisi  in  itinere  fuerit ,   'vel 
placitum  ibi  habuerit,  ad  missam  recipere  audeat  (  '  )  ; 
et  vouloit  le  mesme  concile  que  les  dimanches  le  curé 
s'informast,  devant  (jue   commencer  la  messe,  s'il  y 
avoit  (juel'iu'un  d'autre  parroisse  en  son  église,  à  fin 
de  le  mettre  hors.  Quant  h  la  pénitence,  elle  ne  proli- 
toit  point  si  elle  u'estoit  ordonnée  par  celuy  qui  avoit 
charge  des  âmes,  et  la  remission  des  péchez  s'obtenoit 

I')  (^)u^aiicun  jxi'lrc  ou  diacre  u'osc  adiiiclUc  ;i  la  iir-ssc  une  j>ei  • 
spnnc  élran^cre  à  la  j)aruL>so,à  rnoius  qu'elle  uu  soil  eu  voyage,  uu 
n'ail  un  i>roci;3  sur  les  lieux. 

principalement  par  la  violence  d'une  prière  commune 
que  toute  l'Eglise  poussoit  vers  le  ciel,  et  le  forçoit  de 
s'ouvrira  nos  requestes. 

Qu'il  n'estoit  point  nécessaire  de  représenter  à  la 
cour  les  exemples  du  mal  qui  estoit  advenu  des  con- 
fessions des  jesuistes;  qu'il  n'y  avoit  bonne  maison  en 
France  qui  n'en  eust  un  familier  et  domestic  ;  qu'il  se 
contentoit  d'en  reciter  un  qui  estoit  public,  advenu 
depuis  peu  de  temps  au  pais  des  Suisses  alliez  de  la 
couronne  de  France.  Les  jesuistes  de  Fiibourg  vou- 
lurent persuader  aux  petits  cantons  protestans  de  rom- 
pre leur  ligue,  qui  est  le  seul  palladium  des  Suisses; 
mais,  trouvans  les  esprits  des  hommes  trop  fermes,  ils 
s'addiiesserent  aux  femmes,  comme  fit  le  serpent  qui 
tenta  nos  pères,  et  leur  conseillèrent  de  ne  point  rendre 
à  leurs  maris  le  devoir  de  mariage  jusques  à  ce  tju'ils 
eussent  promis  de  rompre  l'alliance  :  ce  qu'elles  exé- 
cutèrent, en  sorte  que  les  maris  apprindientla  conspi- 
ration ,  et  chastierent  les  séducteurs  comme  leur  té- 
mérité le  meritoit.  Qu'on  pouvoit  juger  de  là  que 
leurs  confessions  n'estoient  que  pièges  pour  surpren- 
dre le  peuple,  et  qu'il  n'y  avoit  point  en  eux  de  zèle 
de  charité. 

Que  de  peur  (jue  les  penitens  ne  se  séparassent  de 
l'unité  de  l'Eglise,  et  cherchassent  des  confesseurs  à 
dévotion,  on  avoit  fait  une  défense  expresse  en  ces 
mots  :  Plaçait  ut  deinccps  nulli  sacerdotnm  liceat 
quevilibet  commissum  alteri  sacerdoti  ad  pœnitentiani 
suscipere,  sine  ejus  consensu  cui  prius  se  commisit; 
cuin  aliter  illiun  non  possit  absolvere  vel  ligare  ('). 

(')  Il  est  défendu  à  tout  prèlie  d'admcllrc  au  Iribunal  de  la  péni- 
teiice  quelqu'un  qui  auroil  été  sous  la  direclion  d'un  autre  ecclésias- 

Que  si  cela  estoit  ordonné  pour  la  pénitence,  il  l'estoit 
encores  plus  pour  Taduiinistration  de  l'eucharistie;  et 
que  sainct  Denys  areopagite ,  au  traicle'  qu'il  en  avoit 
fait,  en  tiroit  une  raison  du  nom  de  ce  sacrement, 
disant  qu'il  s'appelloit  aùvaEi; ,  communion,  parce 
qu'il  le  failloit  recevoir  en  l'assemblée  de  l'Eglise;  à 
cause  dequoy  les  portes  des  temples  estoient  fermées 
anciennement  loi's  que  le  peuple  communioit,  à  fin 
que  nul  ne  peust  entrer  ny  sortir;  et  neantmoins  que 
les  jesuistes  recevoient  indifféremment  tous  ceux  qui 
s'addressoient  à  eux,  et  comme  vrays  plagiaires  les  y 
attiroient  par  leurs  allechemens,  et  administroient  les 
sacremens  es  parroisses  de  ceux  qui  ne  le  vouloient 
point. 

Que  si  les  jesuistes  estoient  prestres  séculiers,  qu'ils 
ne  dévoient  se  retirer  en  des  convents;  si  religieux, 
qu'ils  ne  dévoient  avoir  honte  de  le  confesser.  Que 
l'institution  de  cest  ordre  avoit  un  beau  frontispice, 
pource  qu'ils  s'obligeoient  aux  vœux  ordinaires  des 
religieux,  faisoient  profession  d'humilité  et  de  men- 
dicité; mais  qu'on  diroit  d'eux  ce  que  Diogenes  disoit 
des  Lacedemoniens  mal  vestus,  aller  fastus  ;  qu'ils  se 
couvroient  de  plus  hautes  conceptions  sous  ceste  feinte 
simplicité;  que  sous  des  haires  ils  cachoient  le  pour- 
pre ,  sous  des  cendres  un  feu  d'ambition,  et  qu'on 
leur  adoptoit  ce  traict  du  comique  :  Vous  portez  la 
veué  en  terre,  parce  que  vous  y  cherchez  les  biens  et 
les  honneurs. 

Car,  dejiuis  l'an  i54o  qu'ils  a  voient  esté  confirmez 
et  limitez  au  nombie  de  soixante  qu'ils  ne  j)ourioient 

liquc,  sans  le  conseniemcut  de  ce  dernier.  A  défaut  <le  ce  cousenlc- 
mcnl,  il  ne  pourroil  ni  le  confe-scr,  ni  l'alisoudrc. 

surpasser,  ils  avoient  fait  bastir  plus  de  quatre  cents 
résidences,  s'estoient  multipliez  jusques  à  sept  ou 
huict  mil  en  si  })eu  de  provinces  où  ils  estoient  tolérez; 
estoient  devenus  inquisiteurs  de  la  foy,  evesques  et 
cardinaux;  à  quoy  les  auties  moines  n'estoient  par- 
venus deux  cents  ans  après  leur  première  institution, 
qiioy  qu'elle  eust  commencé  par  quelque  sainct  per- 
sonnage. 

Que  les  curez  de  Paris  supplioient  très-humhlement 
la  cour  d'y  donner  ordre;  et  sçachans  bien  que  leur 
profession  les  disj  enso  t  tie  requeiir  la  vengeance,  ils 
ne  vouloient  point  imiter  la  cruauté'  des  jesuistes ,  mais 
comme  anciennement  les  pontifes  de  Rome  estoient 
obligez  de  donner  advis  au  sénat  des  prodiges  qui  se 
rencontroient,  à  fin  de  les  expier,  ainsi  eux,  qui  avoient 
charge  des  choses  sacrées  comme  avoient  ces  pon- 
tifes, advertissoient  la  cour  qu'il  y  avoit  un  grand  pro- 
dige dans  Paris  et  en  plusieurs  autres  lieux  de  France  : 
c'estoit  que  des  hommes  qui  se  disoieiit  religieux  en- 
seignoient  à  leurs  escoliers  qu'il  estoit  permis  de  tuer 
les  roys  et  les  princes,  et  que  c'estoit  la  plus  mons- 
trueuse do;liine  qui  fut  jamais.  Concluant  à  ce  qu'où 
il  ne  plairoit  à  la  cour  ordonner  que  les  jesuistes  de 
France  vuideroient  et  sortiroient  le  royaume,  que  dé- 
fenses leur  fussent  faites  d'administrer  les  sacremens, 
et  entreprendre  en  quelque  sorte  ({ue  ce  fust  sur  leur 
charge  et  pouvoir. 

A  toutes  ces  objections  et  accusations  les  jesuistes 
firent  imprimer  leurs  deffences  qu'ils  divisèrent  en 
deux  principales  parties  ;  la  première  contenant  les 
raisons  des  fins  de  non  recevoir,  la  seconde  les  res- 
ponscs  aux  accusations. 

Quant  aux  raisons,  ils  fondèrent  la  première  sur  la 
prétendue  qualité  de  leurs  adverses  parties,  soustenans 
qu'ils  n'estoient  point  parties  capables,  n'ayans  aucun 
pouvoir  valable  pour  prendre  les  conclusions  portées 
par  leur  requeste,  aussi  qu'il  ne  leur  appartenoit  pas, 
mais  à  M.  le  procureui-  gênerai;  et  quand  ils  l'au- 
roient  eu,  qu'il  seroit  révoqué  par  le  moyen  du  de- 
sadveu  depuis  inteivenu  de  messieurs  de  Sorbonne, 
principale  Faculté  de  ladite  Université,  laquelle,  par 
décret  du  9  de  juillet  i594,  en  plaine  assemblée,  avoit 
desadvoué  ladite  poursuitte  et  conclusions  prinses 
contr'eux  ,  déclarant  (ju'elle  ne  pretendoit  autre  chose 
qu'un  règlement.  Se  quideni  censere prœdiclos  patres 
socictatis  Jesu,  redigendos  et  recensendos  esse  in  or- 
dinein  et  discipliitani  Universitatis,  j'egno  autem  gal- 
Uco  esse  nullo  modo  expellendos  (').  Que  la  Faculté 
des  arls  en  avoit  fait  un  semblable,  signé  de  trois  des 
quatre  procureurs  des  Nations.  Que  le  doyen  de  la  Fa- 
culté du  décret  avoit  dit  qu'il  ne  vouloit  estre  ny  pour 
l'une  ny  l'autre  j)artie.  Que  ccluy  de  médecine  avoit 
protesté  qu'il  n'avoit  jamais  entendu  qu'on  fist  autre 
poursuitte  que  pour  ledit  règlement  :  de  sorte  que  le 
recteur  demeuroit  seul  en  cause,  qui  seul  ne  pouvoit 
rien.  Que  de  quarante  ou  cin(juante  curez  il  ne  s'en 
Irouveroit  que  trois  ou  quatre  au  plus  qui  eussent 
donné  chargé  à  maistre  L.  Dolé  de  plaider  contr'eux, 
lesquels  toutesfois  ne  pouvoient  rien  sans  les  autres , 
ny  sans  M.  le  cardinal  de  Gondy,  leur  eves([ue,  chef 
des  curez. 

La  seconde,  qur'  leur  compagnie  estoit  receuc   et 

(»)  Qu'elle  pcnsoil  que  les  jcsuilcs  devoicnl  être  soumis  à  la  discipliuc 
Je  rUnivcriilc,  mais  cju'ils  ne  devoicnl  pas  èlre  chassés  du  royaume 

approuvée  pail'Eylise  universelle  au  concile  de  Trente, 
par  les  bulles  des  papes  Paul  ui,  Jules  m,  Pie  iv 
et  V,  Grégoire  xui  et  xiv,  par  l'Eglise  et  cierge'  de 
France  en  l'assemblée  generalle  de  Poissy,  par  les 
lettres  patentes  des  roys  très-chrestiens  Hem  y  11, 
François  11,  Charles  ix  et  Henry  m,  par  les  cours  sou- 
veraines de  France,  qui  avoient  receu  leurs  collèges, 
specialleiuent  celle  de  Paris,  qui  avoit  vérifié  l'acte  de 
réception  faicte  en  ladite  assemblée  de  Poissy  et  la 
plus-part  desdites  lettres  patentes ,  et  leur  avoient 
adjugé  les  fondations  de  leurs  collèges,  quand  quel- 
(ju'un  les  avoit  voulu  débattre,  avec  les  legs  testamen- 
taires qui  leur  avoient  esté  faicts  et  aumosnez-,  par  la 
chambre  des  comptes,  qui  avoit  veriffié  l'admortis- 
sement  de  leurs  collèges;  par  la  ville  de  Paris  ,  par  les 
universitez  de  France,  oii  ils  avoient  des  collèges,  et 
finalement  par  la  Sorbonne,  suyvant  le  susdit  décret 
du  9  juillet,  qui  estoit  suffisant  pour  abroger  l'ancien 
de  l'an  i56^. 

La  troisiesme,  qu'ils  s'estoient  olîerts  et  s'ofTroient  de 
faire  toutes  les  submissions  requises  au  roy  très-chres- 
tien  Henry  iv  à  présent  régnant ,  et  le  recognoistre  pour 
leur  roy  et  prince  naturel  et  légitime ,  et  desiroient 
estre  ses  loyaux  et  fidelles  subjects.  f^t  partant,  puis 
qu'il  avoit  pieu  à  Sa  Majesté,  par  sa  singulière  clé- 
mence, recevoir  et  prendre  en  sa  grâce  etbien-veillance 
tous  ceux  qui  luy  auroient  esté  contraires  par  le  passé, 
et  en  faire  déclaration  pai-  son  edict  d'abolition  ,  qu'ils 
pretendoient  aussi  ne  devoir  ny  pouvoir  estre  ex- 
clus de  telle  faveur  et  libéralité  générale  de  Sadite 
Majesté,  attendu  qu'il  ne  se  trouvoit  en  eux  rien  de 
particulier  qui  pust  empescher  plus  qu'en  beaucoup 

d'autres  (jue  Sadite  Majesté  (enoit  aujourd'huy  pour 
SCS  bons  subjects. 

La  qiiatriesme,  qu'on  feroit  un  tort  notable  à  plu- 
sieurs grands  princes,  prélats,  seigneurs,  villes  et 
comniunautez,  qui  avoient  fondé  ou  receu  des  col- 
lèges do  leur  compagnie,  lesquels  seroient  frustrez  de 
leurs  sainctes  intentions,  et  seroit  malaysé,  et  peut 
estre  impossible  de  les  recompenser  d'ailleurs  ;  et  de 
faict,  que  lesdils  fondateurs  qui  estoient  dans  le  ressort 
du  parlement  de  Paris  avoient  envoyé  des  procura- 
tions pour  s'opposer,  joindre  et  se  rendre  parties  avec 
eux  en  ceste  cause. 

La  cinqulesme,  que  la  jeunesse  y  feroit  une  perte 
notable. 

La  sixiesme,  ({ue  l'on  feroit  aussi  un  grand  préjudice 
à  la  religion  catholique,  laquelle  ceux  de  leur  compa- 
gnie avoient  aydé  à  conserver  par  tout  où  ils  avoient 
esté,  et  spécialement  en  Languedoc  et  Guyenne. 

La  septiesme,  qu'ils  ne  dévoient  point  estre  de  pire 
condition  que  les  autres  communautez  qui  pourroient 
estre  recherchées  à  tant  juste  occasion  qu'eux,  et 
toutesfois  qu'on  ne  parloit  de  les  exterminer  comme 
eux.  Qu'ils  n'avoient  jamais  prins  de  l'argent  de  l'es- 
tranger,  ne  l'avoient  voulu  advancer,  ne  s'estoient  liez 
et  obligez  par  serment  pour  aucune  confédération 
contre  l'Estat,  voire  mesmes  n'avoient  preste  le  ser- 
ment de  l'union,  ne  s'estoient  enrooUez  sous  capitaines 
et  porté  armes  ordinairement ,  assisté  aux  monstres 
des  ecclésiastiques  et  religieux,  n'avoient  signé  ny 
escrit  aucune  lettre  envoyée  au  Roy  estranger  pour  se 
rendre  h  son  obeyssancc,  ne  s'estoient  trouvez  à  au- 
cuns conseils  et  faits  sanguinaires,    n'avoient  pris  et 

fait  prendre  le  bien  d'autruy,  n'avoient  composé  ny 
mis  en  lumière  livres  contre  les  roys  de  France;  au 
moyen  de  quoy  ils  soustenoient  qu'on  se  devoit  perler 
en  leur  endroict  comme  à  l'endroict  des  autres  com- 
munaulez.  Que  s'il  s'en  trouvoit  parmy  eux  de  com- 
pris aux  cas  reservez  par  l'edict  du  Roy,  que  ceux-là 
seuls  fussent  j)unis,  sans  estendre  la  peine  aux  autres 
particuliers  innocens,  et  beaucoup  moins  à  tout  le 
coips. 

La  huictiesme ,  qu'il  ne  falloit  craindre  qu'à  Tad- 
venir  qu'ils  voulussent  où  pussent  se  mesler  des  affaires 
d'Estat  et  rien  troubler,  attendu  (|ue  cela  estoit  contre 
leur  profession;  et  de  faict,  qu'en  leur  dernière  con- 
grégation générale  tenue  à  Rome  au  mois  de  novem- 
bre 1593,  pour  en  oster  tout  soupçon  et  tesmoigner  à 
la  postérité  combien  cela  estoit  véritable,  ils  en  avoient 
fait  un  décret  qui  commençoit  :  Ut  ah  omni,  etc. 

La  neùfiesme,  que  l'on  feroit  tort  à  plusieurs  qui 
avoient  en  leur  compagnie  des  enfans,  fiercs,  nep- 
veux,  cousins  et  autres  parens,  qui  seroient  à  jamais 
privez  de  la  consolation  qu'ils  recevoient  de  la  pré- 
sence de  leurs  personnes. 

La  dixiesme,  cju'ils  meritoient  autre  recognoissance 
et  tiaictement  de  la  ville  de  Paris  que  d'estre  cbassez, 
eu  esgard  à  plusieurs  bons  services  (ju'elle  avoit  receu 
d'eux,  et  notamment  es  années  i58o  et  i58i,  durant 
la  peste;  aussi  ils  pensoient  avoir  obligé  ladicle  ville 
en  ce  que  din  ;uit  les  troubks  ils  n'avoient  jamais  cessé 
d'enseigner  leur  jeunesse,  n'y  ayant  pour  lors  autre 
collège  en  l'Université  que  le  leur  auquel  il  y  eust 
exercice  entier,  bien  qu'il  leur  convinst  pour  ce  faire 
grands  frais  et  endu:  cr  beaucoup  d'incommoditez. 

La  dernière,  que  pour  faire  cesser  toute  occasion  de 
plainte  et  interest,  qu'ils  offroient  à  leurs  parties  ad- 
verses, comme  ils  ont  tousjours  offert,  de  se  soubs- 
mettre  es  loix  et  statuts  de  l'Université,  garder  l'ordre 
et  discipline  d'icelle,  obeyr  au  recteur,  lequel  ils  sup- 
plicient bien  instamment  les  y  recevoir  et  incorporer. 
Quant  aux  objections  et  accusations  faictes  par  mais- 
tre  A.  Arnauld,  qu'elles  se  pouvoient  toutes  réduire  à 
quatre  cliefs  :  i.  qu'il  les  accusoit  d'estre  affectez  par- 
ticulièrement au  Pape  ;  2.  d'estre  espagnols  ;  3.  sédi- 
tieux; et  4-  tueurs  et  massacreurs  des  roys  et  princes. 
Au  premier  chef,  qu'ils  respondoient  que,  s'ils  es- 
toient  jugez  et  censez  affectez  et  addonnez  au  Pape 
pour  le  recognoistre  pasteur  universel  et  œcuménique, 
successeur  de  sainct  Pierre,  chef  de  l'Eglise,  auquel 
nostre  Seigneur  avoit  donné  les  clefs  du  ciel,  lequel  il 
avoit  fait  pasteur  de  ses  brebis,  voire  mesme  des  pas- 
teurs, avec  lequel,  comme  dit  sainct  Hierosme,  qui 
non   colli^it  spargit,    ils   confessoient   qu'ils  estoient 
tels  avec  tous  les  chresliens  et  catholiques  ;  mais  s'ils 
estoient  accusez  de  recognoistre  le  Pape  temporelle- 
ment  comme    leur   prince   et   seigneur,    et   se  tenir 
comme  ses  vasseaux  et  hommes  liges,  par  conséquent 
luy  adhérer  et  luy  servir  contre  les  autres  princes  et 
potentats  chrestiens,  qu'ils  nioient  qu'en  ceste  façon 
ils  fussent  aucunement  subjects  au  Pa])e;  car  comme 
ils  tenoient  et  soustenoient  pour  article  de  foy  la  pri- 
mauté et  souveraine  puissance  et  authorilé  spirituelle 
du  Pape  en  l'Eglise,  laquelle  comprend  tous  les  chres- 
tiens, Neque  enim  ovis  est  Christi ,  qui  non  avis  est 
Pétri,  aussi  ne  tenoient-ils  pour  véritable  l'opinion 
de  (juelques   canonistes ,   peu   en   nombre,    <[ui   luy 

avoient  attribue  une  piiissance  leinporelle  sur  tous  les 
royaumes  et  principautez,  estant  ladite  opinion  re- 
jettée  du  reste  des  canonistes  et  de  tous  les  théologiens 
universellement,  dont  Arnault  avoit  reproche  à  tort  à 
Roljert   Bellarmin   d'avoir  soustenu   ladite   opinion , 
monstrant  en  cela  ou  ne  l'avoir  Jeu  ou  ne  l'avoir  en- 
tendu; car  de  fait,  au  chapitre  ix  du  livre  v  qu'il  ci- 
toit  en  la  marge,  auquel  Bellarmin  traittoit  que  le  Pape 
pouvoit  estre  seigneur  temporel  et  spirituel,  il  estoit 
manifeste  à  qui  le  voudroit  lire  qu'il  parloit  des  pays 
de  l'Estat  du  Pape,  comme  de  la  Romagne,  la  Mar- 
che d'Ancone,  la  comté  de  Boulongne  et  autres  sem- 
blables ,  et  non  des  autres  Estats  des  princes  de  la 
chrestienté,  où  le  Pape  n'avoit  que  veoir  temporelle- 
ment.  Et  quant  à  ce  qu'Arnauld  avoit  dit  aussi  qu'ils 
avoient  en  leurs  livres  qu'il  lalloit  obeyr  au  Pape  in 
omnibus^  et  per  omnia _,  que  cela  ne  se  trouvoit  véri- 
table ,   mais  seulement   qu'en  la  bulle  alléguée  ces 
parolles  se  rapportoient  à  leurs  supérieurs  et  non  au 
Pape,  l^t  pour  le  regard  du  quatriesme  vœu  qui  leur 
estoit  objecté,  lequel  ils  faisoient   d'obeyssance  au 
Pape,  il  failloit  noter  que  toutes  les  religions  avoient 
en  commun  les  trois  vœus  de  pauvreté,  chasteté  et 
obeyssance,  qui  leur  cstoient  intrinsèques  et  essen- 
tiels,  mais  aussi  presque   toutes   avoient  pour   leur 
particulier  un  quatriesme  vœu;  que  de  mesme  les  je- 
suistes  avoient  un  quatriesme  vœu  d'obeyssance  par- 
ticulière au  Pape;  mais  circa  missiones  tcmlumj  ([ui 
estoit  fondé  sur  ce  qu'eux,  estans  appeliez  de  Dieu  en 
ces  temps  derniers  du  monde  pour  ayder  l'Eglise,  la 
défendre  contre  ses  ennemis,  qui  sont  les  infidèles  et 
hérétiques,  ayder  leur  pi ochain  et  freie  chrestien  à  se 

sauver,  enseigner  et  instruire  le  siuiple  peuple  et  les 
petits  enfans  de  la  cognoissance  nécessaire  à  un  chres- 
tien,  dévoient  nécessairement  estre  envoyez  par  l'E- 
glise, veu  qu'il  n'estoit  loisible  à  aucun  de  s'ingérer  à 
telles  fUnctions  et  ministères  sans  lettre  de  mission  et 
pouvoir;  mais  que  ne  pouvant  estre  plus  proprement 
envoyez  que  de  celuy  qui  estoit  assis  en  la  chaire 
sainct  Pierre  et  gouvernoit  toute  l'Eglise,  suivant  les 
paroles  de  leur  quatriesme  vœu,  tire'es  de  leurs  cons- 
titutions ,  In  super  proniiLto  specialein  obedentiain 
sumino  pontijici  circa  inissiones ,  il  estoit  advenu  que 
les  papes  les  avoient  envoyé  et  envoyoient  journelle- 
ment aux  Indes,  tant  du  levant  que  du  ponant,  et 
parmy  les  hérétiques,  oii  ils  laissoient  à  dire  à  ceux 
qui  en  avoient  la  cognoissance  le  profit  qu'ils  y  avoient 
faict,  tant  à  la  conversion  des  payens  et  idolâtres  qu'à 
la  conversion  des,  hérétiques  et  schismatifjues  ;  qu'ils 
n'avoient  point  d'autre  vœu  envers  le  Pape,  et  pre- 
tendoient  encore  ce  vœu  n'estre  si  gênerai  comme 
celuy  que  faisoient  les  prestres  à  leurs  evesques  quand 
ils  estoient  consacrez,  lesquels,  estant  inteirogez  par 
lesdits  evesques  :  Proniittis  mihi  et  successoribus  mets 
reverentiam  et  obedientiam?  respondoient  :  Promitto  : 
dont  on  ne  pouvoit  touteslois  calomnier  les  prestres 
comme  subjects  et  vassaux  des  evesques,  et  non  du 
Koy. 

Qu'ils  respondoient  au  second  chef,  d'estre  espa- 
gnols, qu'ils  ne  pouvoient  pas  ensemble  estre  vassaux 
et  créatures  du  Pape  et  du  roy  d'Espagne,  attendu  que 
les  papes  ne  s'accordoient  tousjours  avec  les  roys  d'I's- 
pagne,  et  pouvoient  entrer  en  guerre  avec  eux,  comme 
autresfois  il  estoit  advenu;  qu'ils  n'estoient  espagnols. 

et  n'avoient  aucun   Espagnol   entr'eux   en  toute   la 
France,  ains  estoient  françois  naturels,  et  avoient  le 
teinct  françois,  et  non  la  couleur  basane'e  et  bruslée 
d'Espagne;  adjonstoieiit  que  aucuns  d'entr'eux  estoient 
parens  et  alliez  de  messieurs  du  parlement,  (jui  ne  les 
vouloient  ny  pouvoient  mescognoistre  pour  tels;  qu'ils 
aymoienl  leur  j  ays  comme  tout  homme  l'aymoit  na- 
turellement, et  sçavoient  bien  comme  estoient  diffé- 
rentes les  humeurs  et  meurs  des  François  et  des  Es- 
pagnols, et  que  Thumilité  et  gaillardise  Françoise  ne 
se  pouvoit  pas  aisément  accorder  avec  la  gravité  et 
sévérité  espagnole;  car,  pour  le  gênerai  de  leur  com- 
pagnie, l.'ditroy  d'Espagne  ne  leur  avoit  fondé  aucun 
collège  ny  usé  de  grande  libéralité;  et  pour  le  parti- 
culier ce  ceux  qui  estoient  en  France,  ils  protestoient, 
comme  devant  Dieu,  que  jamais  ils  n'avoient receu  au- 
cun argent  dudit  roy   d'Espagne ,  voire  durant   ces 
troubles,  bien  (ju'ils  eussent  eu  de  grandes  nécessitez, 
et  que  quelque,>^fois  on  leur  en  presentast,  ne  voulant 
engag  M  et  manciper  leur  liberté  et  se  rendre  partisans 
et  esclaves  dudit  Roy.  Plus,  qu'ils  s'estonnoient  grande- 
ment de  ce  qu'Arnaud  les  avoit  taxez  presque  par  tout 
son  ])laido)é  d'eslre   instrumens  du   roy   d'Espagne, 
ministres  de  ses  intentions  et  prétentions,  ses  espions, 
ses  creataies,  ses  serviteurs,  n'avoir  autre  visée  et 
blanc,  autre  dessein,  autre  souhait  en  ce  monde  que 
de  l'aggrandir,  l'eslablir  par  tout,  l'enseigncurier  de 
la  monarchie  de  tout  l'univers;  car  c'estoit  chose  qui 
avo.t  e  lé  îousjours  fort  esloignée  d'eux;  et  de  fait, 
lors  que  plusieuis  villes,  et  particulièrement  celle  de 
Paris,  avoient  escrit  au  roy  d'Espagne  pour  luy  livrer 
le  royaume  et  avoir  sa  fille,  que  nul  de  leur  corn- 

pagnie  ne  luy  en  avoit  jamais  escrit  ny  souscrit;  et, 
comme  l'anne'e  passe'e  on  demandoit  le  l'oyaume,  pre- 
mièrement pour  rinfante,  secondement  pour  l'archi- 
duc Ernest,  laquelle  demande  estoit  receuë,  applau- 
die et  appuyée  de  plusieurs  François,  qu'il  ne  se 
trouvera  oncques  qu'ils  en  eussent  esté  consors  et 
consentans,  mais  au  contraire,  en  particulier  et  en 
public,  qu'ils  avoient  souvent  dict  qu'il  falloit  mainT 
tenir  la  religion  et  monarchie,  et  ensemble  demeurer 
catholi([ues  et  François;  dequoy  ils  avoient  de  bons 
tesraoins. 

Qu'Ignace  de  Loyola,  premier  autheur  et  fondateur 
des  jesuistes,  estoit  navarrois  et  non  pas  espagnol; 
mais  quand  bien  il  l'auroit  esté,  qu'ils  ne  dévoient  pas 
pourtant  estre  tenus  pour  espagnols,  attendu  que 
sainct  Dominique  estoit  espagnol,  sainct  François 
d'Assise  et  sainct  François  de  Paule  italiens,  et  pour- 
tant les  jacobins,  cordeliers  et  minimes  n'estoient  te- 
nus pour  espagnols  et  italiens,  et  Estienne  de  Citeaux 
et  sainct  Bernard,  principaux  autheurs  de  l'ordre  de 
Citeaux,  dit  des  l^ernardins,  estoient  François,  et  no- 
nobstant les  bernardins  hors  de  France  n'estoient  ju- 
gez François. 

Que  leur  ordre  et  société  n'esloit  point  née  en  Es- 
pagne, ains  avoit  pris  son  commencement  et  jette  sa 
première  racine  dans  l'Université  de  Paris»,  par  le 
moyen  de  dix  maistres  es  arts  de  ladite  Université. 

Que  leur  premier  gênerai  avoit  esté  navarrois,  le 
second  et  troisiesme  espagnols ,  le  quatriesme  lié- 
geois, le(picl  pays  n'estoit  subject  au  roy  d'Espagne, 
mais  à  reves(|ue  de  Liège  <(ui  en  estoit  souverain:  le 
cin([uiesme,  nommé  (llaude  Aquaviva,  estoit  encores 

en  vie  et  italien,  de  la  maison  des  ducs  d'Atrye  qui 
avoit  tousjours  esté  suspecte  aux  Espagnols  pour  avoir 
tenu  le  party  de  la  France;  davantage,  qu'à  l'eslection 
de  leur  gênerai  ils  ne  s'y  gouvernoient  par  le  roy 
d'Espagne,  mais  ils  nommoient  et  clioisissoient  celuy 
qu'ils  jugeoient  en  leur  conscience  le  plus  propre  pour 
telle  charge,  de  quelque  nation  qu'il  fust;  dequoy  ils 
avoient  statut  particulier. 

Que  ce  qu'avoit  dit  Arnauld  de  la  navire  qu'il  ap- 
pelloit  le  Jésuite  estoit  une  vraye  fahle,  à  laquelle  il 
avoit  oublié  d'adjouster  que  celle  navire  dicte  le  Je- 
suiste  estoit  la  mesme  navire  des  Argonautes  conservée 
jusques  huy  miraculeusement,  qui  apportoit  ausdits 
deffendeurs  celle  toison  d'or  des  Indes. 

Que  ceux  de  leur  ordre  prioient  pour  tous  les 
princes  chrestiens,  suyvant  l'ordonnance  de  sainct 
Paul,  mais  qu'ils  prioient  tousjours  plus  particulière- 
ment et  affectueusement  pour  les  princes  et  roys  des- 
quels ils  estoient  subjects,  et  aux  pays  desquels  ils  se 
trouvoient,  comme  les  François  et  tous  les  autres  en 
France  pour  les  roys  de  France.  Et  quant  aux  paroles 
de  Ribadenera  qu' Arnauld  avoit  alléguées,  elles  s'en- 
tendoient  seulement  de  ceux  qui  estoient  espagnols 
et  en  Espagne,  et  que  les  François  en  diroient  tous- 
jours  et  escriroient  autant  pour  les  roys  de  P>ance, 
comme,  avoit  de  fait  escrit  Emond  Auger  en  sa  Meta- 
neologie  et  en  son  Catéchisme,  exhortant  à  prier  pour 
les  roys  de  France ,  et  mesmes  en  ayant  dressé  un  for- 
mulaire d'oraisons  pour  eux. 

Qu'il  ne  se  trou  voit  en  aucune  messe  oraison  cou- 
chée en  ces  termes  :  Orcmns  pro  rege  nostro  Philippo  : 
et  quant  au  poinct  principal,  ils  estoient  contents  de 

perdre  leur  procez  si  on  pouvoit  prouver  qu'ils  eus- 
sent jamais  nomme'  le  roy  Philip^^e  ;  seulement  pour- 
roit-on  trouver  que  quelques  prestres  estrangers  pas- 
sants auroient  peut  estre  en  la  messe  prié  pour  leur 
ioy,  encores  au  desceu  desdits  defiendeurs,  lesquels 
avoient  tousjours  nommé  le  roy  de  France,  et  non 
autre. 

Que  ceux  de  leur  ordre  ne  s'estoient  meslez  aucu- 
nement des  affaires  de  Portugal  entre  le  roy  d'Espagne 
et  dom  Antonio,  et  qu'il  ne  falloit  adjouster  foy  à  l'his- 
toire imprimée  à  Gènes,  qui  pouvoit  avoir  esté  plus- 
tost  imprimée  à  Genève,  estant  chose  supposée  d'avoir 
escrit  que  les  jesuistes  furent  murez  dans  leur  cloistre 
à  La  Tercere,  veu  qu'ils  n'y  eurent  jamais  ny  cloistre 
ny  maison,  ny  habitation  aucune;  et  n'estoit  vray  de 
dire  qu'ils  avoient  excité  les  Espagnols  à  faire  mourir 
tant  de  seigneuis  françois,  appartenant  plustost  aux 
ecclésiastiques,  tels  qu'ils  estoient,  d'intercéder  pour 
les  criminels  et  les  tirer  des  mains  du  bourreau. 

Qu'ils  avoient  environ  cinquante  ou  soixante  col- 
lèges en  toute  l'Espagne  et  Portugal,  et  quelques  trente 
en  toutes  les  deux  Indes,  mais  qu'ils  ne  sçavoient  que 
c'estoit  que  colonie,  voire  n'en  prati(pioient  3e  nom 
parmy  eux. 

(^ue  le  père  Matthieu  ,  qui  portoit  les  lettres  escrilcs 
au  roy  d'I^spagne  interceptées  par  M.  de  Chazeron 
l'an  nu)!,  estoit  espagnol,  de  l'un  des  ordres  des  Qua- 
tre Mendiens,  et  non  pas  jesuiste,  dequoy  se  trouve- 
roient  encore  aujourd'huy,  sans  hyperbole,  cinq  cents 
tesmoins  dans  Paris,  et  qu'Arnauld  avoit  esté  mal  in- 
formé de  dire  (|u'il  estoit  jesuiste. 

Que  ceux  de  leur  ordre  n'avoicut  jamais  en  pour 

leur  devise  un  dieu,  un  pape  et  un  roy  de  la  chres- 
tierite',  le  grand  roy  Catholique  et  universel,  et  qu'ils 
n'ont  ny  armoirie  ny  devise,  et  que  jà  pieçà  ils  avoient 
laissé  ces  petites  vanitez  du  monde. 

Que  l'autlieur  de  la  vie  de  sainct  Ignace  ne  dit  pas 
que  feu  M.  le  prince  de  Conde'  eust  fait  battre  mon- 
noye,  mais  que  quelques-uns  avoient  escrit  que  ceux 
de  la  prétendue  religion  avoient  fait  battre  monnoye 
en  laquelle  ils  l'avoient  appelle  premier  roy  chres- 
tien,  dont  on  voyoit  assez  avec  quelle  conscience  et 
fidélité  Arnauld  procedoit  en  ses  accusations. 

Que  les  jesuistes  en  France  n'espagnolizoient  la  jeu- 
nesse, mais  taschoient  bien  de  ne  la  pas  rendre  ny 
huguenolte  ny  espagnolle,  pour  ce  que  ny  l'un  ny 
l'autre  ne  valloit  rien  pour  la  jeunesse  de  France. 

Qu'Arnauld  avoit  adjousté  à  son  imprimé  que  c'es- 
toit  le  roy  d'Espagne  qui  vouloit  donner  huit  cents 
cscus  de  renie  pour  bastir  un  collège  à  Poictiers,  ce 
qui  n'estoit  pas,  mais  que  la  vérité  estoit  que  Comolet 
avoit  dit  à  un  des  députez  de  Poictiers  qu'un  honneste 
seigneur  luy  avoit  escrit  qu'il  avoit  vingtquatre  mil 
livres  pour  mettre  en  rente  pour  ledit  collège,  et  qu'en 
fin  il  le  luy  avoit  nommé,  qui  estoit  un  abbé,  frère  d'un 
eves([ue,  et  des  meilleures  maisons  d'Auvergne. 

Au  troisiesme  chef,  d'estre  séditieux,  ils  respon- 
doient  (|ue  ceste  accusation  estoit  pleine  de  sévérité, 
mais  non  de  vérité,  et  qu'il  y  avoit  plus  de  quarante 
ans  qu'ils  estoient  en  Italie,  où  ils  n'avoient  jamais 
esté  accusez  de  sédition;  en  Allemagne,  Pologne  et 
Flandres,  jamais  aucun  roy  ny  prince  ne  s'estoit  pleint 
d'eux  comme  de  peiUirbaleurs  du  repos  public;  en  F's- 
pagne  et  en  Poi  tugal,  on  ne  les  avoit  jamais  tenus  pour 

Iclsj  en  France,  ils  avoient  vescu  sous  ies  roys  très- 
cliresliens  Henry  ii,  François  ii,  Charles  ix,  qui  les 
avoient  toasjours  chéris  comme  paisibles  et  obeyssans 
aux  roys  et  aux  loix.  Et  quant  à  ce  qu'Arnauld  disoit 
que  Claude  .Matthieu,  de  l'ordre  desdits  jesuistes,avoit 
este'  l'authcur  et  inventeur  de  la  ligue,  ils  respondoient 
que  Claude  Matthieu,  lequel  avoit  passé  tout  son  aage 
par  leurs  collèges  et  avec  des  enfans,  et  vescu  en  es- 
colier,  n'avoit  peu  avoir  le  jugement,  la  solerce,  l'in- 
dustrie et  l'authorité  requise  pour  faire  nouer  une 
ligue  si  grande  et  forte  j  que  si  ledict  Matthieu  avoit 
tiavaillé  à  la  fortifier,  comme  aussi  ont  fait  J)eaucoup 
d'autres  de  toutes  sortes  d'estats,  il  n'en  avoit  este  l'au- 
theur,  joint  que  ce  n'estoit  qu'un  seul  particulier,  et 
(ju'au  mesme  temps  lesdits  dellendeurs  avoient  un  au- 
tre des  leurs  auprès  du  feu  roy  Henry  m,  aymé  de 
luy,  qui  estoit  le  père  Emond  Auger,  lequel  soustenoit 
le  party  du  Roy  contre  la  ligue  mesmes  en  ses  prédi- 
cations, et  n'avoient  lesdits  deffendeurs  autre  quel- 
conque qui  prescliast  au  contraire,  et  pas  un  d'eux  ne 
sçavoit  rien  au  commencement  de  ce  que  faisoit  ledict- 
-Matthieu  ;  et  quand  bien  ils  l'eussent  sceu  ils  ne  l'eus- 
sent peu  empescher,  attendu  qu'il  estoit  leur  supérieur^. 
au  moyen  de  quoy  ils  n'en  estoient  à  reprendre,  suivant 
la  rcigle  du  droict  :  Culpa  caret  qui  scit  sed  prohibere 
non  potest. 

Que  jiar  toute  la  France  ils  n'avoient  esté  des  pre- 
niiois  et  piinci[)aux  fauteurs  de  la  ligue;  et  (ju'après 
(jue  ledit  Claude  Matlhieu  eut  esté  retenu  en  Italie,  où 
il  mourut  à  Anconc;  l'an  i588,  et  que  le  feu  P\oy  eut 
esté  asseuré  du  reste  des  jesuistes  qui  estoient  en  France, 
il  ne  se  trouveroit  pas  (ju'ils  eussent  rien  remué  pour 

le  commencement  ;  car  au  jour  des  Barricades  on  ne 
les  avoit  point  veu  sortir  pour  tout  de  leurs  maisons, 
mais  eurent  recours  aux  prières  et  oraisons,  se  souve- 
nans  du  dire  de  sainct  Ambroise  :  Anna  sacerdotuni 
siint preces  et  lachrymœ.  Et  quant  aux  ti  oubles  de  jan- 
vier après  les  cstats  de  Blois,  ils  ne  furent  les  premiers 
qui  s'esmeurent  à  Paris,  mais  furent  emportez  par  le 
torrent  du  soulèvement  et  trouble  gênerai ,  et  ce  pour 
le  seul  zèle  de  la  religion ,  et  non  pour  autre  respect 
et  passion  humaine,  mais  qu'à  Bourdeaux  ils  se  tin- 
drent  coy  ;  et  quanta  leur  expulsion  dudit  Bordeaux 
qui  leur  estoit  objectée,  que  la  vérité  estoit  qu'ils  se 
retirèrent  en  leur  maison  de  la  ville  de  Sainct  Ma- 
chaire,  distante  de  Bordeaux  d'environ  sept  lieues,  où 
ils  demeurèrent,  et  enseignèrent  et  estudierent  en  seu- 
reté,  et  ce  durant  les  troubles,  de  quoy  faisoient  foy 
les  lettres  patentes  du  Boy  qui  en  furent  lors  expédiées  ; 
qu'à  Lyon  le  père  Emond  Auger  fut  commandé  par 
ceux  de  Lyon  de  se  tenir  en  leur  maison  pour  l'opinion 
qu'ils  avoient  qu'il  soustenoit  le  Roy,  et  par  après  en- 
voyé en  Italie,  où  il  mourut  à  Come;  pareillement,  qu'à 
Tolose  M.  Duranti,  premier  président,  et  M.  d'Afis, 
advocat  du  Boy,  esfans  massacrez  par  la  fureur  du 
peuple,  il  ne  s'en  fallut  de  rien  qu'au  mesme  instant 
ladite  populace  ne  se  ruastsur  la  maison  et  personnes 
des  jesuistes ,  n'eussent  esté  que  se  trouvèrent  quelques- 
uns  de  leurs  amis  qui  les  destournerent  de  ce  sanglant 
conseil,  car  ils  les  avoyent  pour  suspects  à  cause  de 
l'amitié  que  leur  portoit  ledit  sieur  président,  et  qu'il 
ne  se  trouveroit  véritable  ce  qu'avoit  dit  Arnault,  que 
toutes  les  villes  èsquelles  lesdits  défendeurs  avoient  des 
maisons  et  collèges  se  révoltèrent  contre  le  feu  Boy, 

attendu  qu'ils  avoient  des  collèges  à  Tournon  ,  Nevers 
et  Mauriac,  lesquelles  villes  ne  s'estoient  revolte'es. 

Que  Comolet  et  Bernard  n'avoient  jamais  esté  du 
conseil  des  Seize  et  n'y  estoient  entrez  ;  mais,  quant  à 
l'igenat ,  que  la  vérité'  de  ce  faict  estoit  telle  ,  laquelle 
loutesfois  n'estoit  sceuë  ou  creuc  de  plusieurs  :  Le  sieur 
duc  de  Mayenne,  appeicevani  d'un  costé  la  véhémence 
des  Seize,  et  de  l'autre  leur  peu  d'expérience  au  ma- 
niement des  afïkires,  et  toutesfois  qu'il  ne  pouvoit  en- 
core rompre  leur  assemblée  pour  la  domination  du 
peuple,  s'advisa  d'un  moyen  et  remède  qu'il  jugea  pro- 
pre, qui  estoit  de  mesler  parmy  eux  quelques  person- 
nes de  jugement  et  de  raison  ,  et  qui  eussent  quel([ue 
créance  en  leur  endroit  et  ne  leur  lussent  aucune- 
ment suspects  :  or  estima-il  entr'autres  que  ledit  Pige- 
nat  pourroit  estre  propre  pour  reprimer  et  addoucir 
leurs  vehemens  desseins  et  conseils,  laquelle  charge  et 
commission  ledit  Pigenat,  après  beaucoup  de  refus  de 
sa  part  et  instance  contraire  de  la  part  dudit  sieur  de 
Mayenne,  accepta  finalement  et  commença  à  s'asseoir 
parmy  les  susdits  Seize  comme  leur  modérateur  ;  mo- 
dérateur l'appelle-on ,  attendu  qu'il  ne  faisoit  autre 
chose  parmy  eux  qu'addoucir  et  modérer  leurs  ai- 
greurs :  mais  le  mal-heur  estoit  que  cela  se  tenant  secre- 
pour  le  bien  public,  on  attribuoit  audit  Pigenat  tou- 
ce  cjui  se  faisoit  par  lesdits  Seize,  iceluy  par  conse- 
(juent  endurant  les  calomnies  de  dehors,  et  dedans  ledit 
conseil  des  Seize  souventesfois  beaucoup  de  reproches 
et  injures  pour  ne  vouloir  condescendre  à  leurs  vo- 
lontez.  Au  moyen  de  quoy,  las  et  ennuyé  de  ladite 
(barge,  par  le  conseil  d'aucun:^  de  son  ordre  qui  estoient 
à  Paris,  le»(|uels  n'appi  ouvoicnt  auctincuient  (|u'il  se 

meslast  parmy  lesdits  Seize  ,  il  se  retira  de  Paris  soubs 
ombre  de  quelques  affaires;  mais,  arrivé  à  Soissons,  il 
fut  retenu  par  le  sieur  de  INlayenne,  et,  avec  impor- 
tunité  de  prières,  r'envoyé  à  Paris,  où  il  ne  continua 
gueres  d'assister  lesdits  Seize  qu'à  l'occasion  des  grands 
travaux  de  corps  et  d'esprit  il  ne  tombast  en  une 
gi'osse  et  longue  maladie,  non  pas  de  despit  qu'il  eust 
de  voir  le  Roy  entré  dedans  Paris,  comme  a  dit  Ar- 
nauld,  mais  ])lus  de  deux  ans  auparavant;  et  fait  bien 
à  noter,  qu'il  ne  s'absenta  pas  si  tost  du  conseil  des 
Seize,  que  lesdits  Seize  feirent  et  perpétrèrent  l'acte  tra- 
gique en  la  personne  de  messieurs  Brisson,  Larcher  et 
Tardif,  lequel,  sans  faute,  ils  n'eussent  jamais  commis 
ledit  Pigenat  estant  avec  eux,  comme  maintesfois  il  les 
avoit  destournez  de  tels  et  semblaljles  desseins  ;  et  c'est 
chose  asseurée  que  le  sieur  président  Brisson  le  prioit 
souvent  de  ne  se  descourager  et  n'abandonner  les  Seize, 
mais  continuer  de  rompre  leurs  coups  et  addoucir 
leurs  violences. 

Que  Comolet  avoit  pu  souvent  excéder  en  chaire , 
mais  que  c'estoit  un  particulier,  et  toutesfois  qu'il 
n'avoit  jamais  interprété  ces  premières  parolles,  Eripe 
me,  etc.,  comme  on  luy  objectoit,  et  que  tout  Paris 
sçavoit  bien  c|ui  en  estoit  le  paraphraste;  que  sur  ces 
mots  de  frères,  non  de  nation,  mais  de  religion,  il 
avoit  bien  dit  qu'il  falloit  avoir  esgard  à  l'un  et  à  l'autre, 
et  principalement  à  la  religion  ;  qu'il  n'avoit  jamais 
aussi  loiié  le  fait  de  Jacques  Clément  ny  desiié  un 
autre  semblable,  moins  avoit  il  dit  qu'on  avoit  un  pape 
espagnol,  ne  le  reputant  pour  tel;  que  c'estoit  aussi  à 
toit  qu'on  avoit  objecté  audit  Comolet  d'avoir  en  la 
Bastille   debacqué  contre  le  feu  Boy  ;   car  ceux  de 

messieurs  du  parlement  nui  y  estoient  sçavoient  bien 
avec  quelle  modestie  et  prudence  il  s'y  estoit  gouverné. 

Qu'Arnauld  avoit  dit  en  plaidant  qu'un  de  la  com- 
jiagnie  desdits  deffendeurs  avoit  fait  imprimer  à  Reims 
im  livre  contre  la  loy  sali(|ue;mais,  pour  ce  qu'il  avoit 
veu  qu'il  s'estoit  trop  avancé  de  parler,  il  ne  l'avuit 
mis  en  son  imprimé  :  aussi  jamais  cela  n'avoit  esté  , 
pour  ce  que  lesdits  deffendeurs,  comme  françois , 
avaient  tousjours  défendu,  receu  et  loué  la  loy  sa- 
lique. 

Qu'ils  n'avoient  point  fait  la  response  à  l'Apologie  de 
Du  Belloy  sous  le  nom  de  Franciscus  Romulus,  mais 
qu'ils  sçavoient  seulement  que  l'autlicur  dudit  livre 
estoit  italien,  lequel  l'avoit  fait  par  le  commandement 
secret  du  pape  Sixte  cinquiesme. 

Que  leur  provincial  n'estoit  allé  à  Rome,  accom- 
pagné de  deux  autres,  que  pour  se  trouvera  leur  as- 
semJjlée  et  congrégation  générale  qui  se  tenoit  en  cer- 
tain temps,  et  qui  leur  avoit  esté  indicte  et  signifiée 
dix  mois  auparavant  la  conversion  du  Roy,  de  quoy  ils 
avoient  de  bons  et  suflisans  tesmoins  de  par  deçà  qui 
pour  lors  estoient  à  Rome ,  et  que  tant  s'en  falloit  qu'ils 
y  allassent  pour  se  mesler  des  affaires  du  public,  qu'au 
contraire,  comme  quelques  uns  y  représentèrent  qu'on 
calomnioit  en  beaucoup  de  lieux  ceux  de  leur  ordre 
(jui  se  mesloient  aflaires  d'Estat ,  pour  en  oster  à  l'ad- 
venir  toute  occasion ,  qu'ils  en  firent  lors  un  décret 
poitant  deffences. 

Que  la  ville  de  Perigueux  s'estoit  soubstraicte  de 
l'obeyssance  du  l»oy  avant  que  les  jesuistes  y  fussent  et 
eussent  collège. 

Que  ccluy  (jui  fut  le  principal  conducteur  an  recou- 


3  14  L'^yi]    CHKOISOLOGIE  WOVEiVAlRE 

vrement  et  réduction  de  la  ville  de  Kenes  en  l'obeys- 
sance  du  Roy  avoit  les  jesuistes  logez  en  sa  maison,  et 
les  traicta  tousjours  doucement,  et  tesmoignera  Inen, 
quant  besoin  sera,  qu'ils  ne  furent  point  cause  que 
caste  ville  fut  perdue  l'espace  de  Imict  jours. 

Que  Verdun  fut  pris  le  jour  de  Pasques  i585  ,  du- 
rant le  sermon  ,  par  un  capitaine  de  la  garnison  et  par 
les  troupes  de  feu  M.  de  Guise,  sans  ijue  les  jesuistts 
en  sceussent  rien  et  se  remuassent  aucunement,  et  que 
jamais  personne  ne  les  en  avoit  accusez ,  ny  mesme  le 
gouverneur,  M.  de  Loudieu,  qui  en  fut  mis  hors. 

Qu'Agen  se  révolta  l'an  1589,  presque  deux  ans 
devant  que  les  jesuistes  y  eussent  entrée,  qui  n'y  es- 
toient  que  depuis  l'an  iSgi. 

Que  quant  Thoulouse  se  perdit  ils  cuiderenL  estre 
perdus,  comme  dessus  estoil  dit. 

Que  s'ils  eussent  cuidé  faire  perdre  Nevers,  que 
M.  et  madame  de  Nevers,  leurs  fondateurs,  ne  les  y  eus- 
sent endurez,  et  de  nouveau  M.  de  Nevers  n'eust  pas 
présente'  requestc  par  deux  fois  à  la  cour,  et  ne  se  fust 
joint  au  procès  et  fait  pour  partie  pour  son  collège  de 
Nevers  et  celuy  qu'il  pretendoit  ériger  à  Retel. 

Qu'il  ne  s'estoit  tenu  aucunes  assemblées  ny  con- 
seils secrets  en  leurs  maisons  par  les  cardinaux  Cajetan 
et  de  Plaisance,  ny  par  les  ambassadeurs  et  ministres 
d'Espagne ,  lesquels  n'estoient  venus  chez  eux  que  pour 
assister  à  quelques  disputes  ou  actions  publiques,  et 
pour  ouyr  messe  et  faire  leurs  dévotions  ;  qu'il  ne  se 
prouveroit  point  que  les  Seize  eussent  tenu  conseil 
chez  eux,  et  qu'il  y  avoit  tel  des  Seize  qui  n'avoit  ja- 
mais este'  en  leur  maison. 

Qu'il  ne  se  trouveroit  point  que  la  resolution  fut 

piise  chez  eux  de  faire  pluslost  mourir  de  faim  les 
habitans  de  Paris  que  de  rendre  la  ville  au  Roy,  ains 
qu'au  contraire,  lors  que  sur  la  fin  du  siège  on  de- 
mandoit  pain  ou  paix,  M.  le  cardinal  Cajetan,  voulant 
faire  traicter  avec  le  Roy,  demanda  l'advis  de  plusieurs 
théologiens,  qui  presque  tous  respondirent  que  cela  ne 
se  pouvoit,  là  où  deux  des  principaux  jesuistes,  Bel- 
larmin  etTyrius,  firent  responce  et  signèrent  que  cela 
estoit  loisible,  dont  M.  le  cardinal  de  Gondy  com- 
mença à  traitter,  et  que  de  tout  cecy  faisoit  foy  l'im- 
primé qui  en  fut  fait,  que  plusieurs  avoient  encores. 

Quant  aux  bagues  de  la  couronne,  la  vérité  estoit 
que  M.  le  duc  de  Nemours  durant  le  siège  ayant  affaire 
d'argent,  et  en  empruntant  de  diverses  personnes, 
avoit  donné  à  ceux  de  qui  il  empruntoit,  pour  gage, 
un  ruby,  deux  saphirs  et  huit  esmeraudes,  lesquelles, 
pour  plus  d'asseurance,  il  commanda  aux  jesuistes  de 
garder  comme  séquestrez,  ne  les  pouvant,  selon  qu'il 
luy  sembloit,  mieux  asseurer  ;  et  de  fait,  si  tost  que  le 
Roy  fut  entré  dans  Paris,  et  que  maistre  Pierre  Lugoly 
les  leur  eut  demandé  par  l'ordonnance  du  conseil ,  ils 
les  avoient  mis  entre  ses  mains  sans  autre  difficulté, 
sinon  qu'ils  en  avoient  demandé  descharge,  laquelle 
ils  attendoient  encores ,  comme  il  avoit  promis  leur 
bailler  et  le  conseil  l'avoit  ordonné. 

Qu'il  ne  se  trouveroit  véritable  qu'ils  eussent  desnié 
l'absolution  à  ceux  qui  suivoient  le  feu  Roy  Henry  m 
dez  l'an  i585,  bien  qu'on  l'eust  déposé  devant  ledit  feu 
Roy  en  son  cabinet  ;  car  ils  avoient  maintesfois  apper- 
ceu  que  c'esloienl  descharitezque  leur  presloierit  ceux 
qui  les  vouloient  mettre  en  la  mauvaise  grâce  dudit 
Roy,  comme  aujourd'huy  on  ne  ccssoit  de  tous  costez 

faire  de  mauvais  rapports  d'eux  et  semer  de  faux  bruits. 

Que  c'esloit  un  faux  hruil  de  dire  que  fraischement 
un  presti'e  de  l'ordie  des  jesuisles  à  Lyon  auroit  laissé 
la  messe  commence'e  pour  avoir  veu  un  gentil-homme 
portant  l'escliarpe  blanche,  veu  que,  dès  le  premier 
jour  de  la  réduction  de  ladite  ville,  leur  église  avoit 
este  lousjours  pleine  d'escharpes  blanches,  estant  or- 
dinairement fort  fréquentée  ;  mais  qu'on  avoit  semé  ce 
bruit  et  quelques  autres  sur  le  point  qu'on  parloit  de 
les  chasser. 

Qu'ils  avoient  offert  à  la  cour  de  faire  les  submis- 
sions nécessaires  à  Sa  Majesté,  et  ce  par  requeste  pré- 
sentée ;  de  quoy  la  cour  leur  avoit  donné  acte. 

Qu'ils  n'avoient  jamais  appelle  les  libertez  de  l'E- 
glise Gallicane  abus  et  corrupteles,  et  que  jamais  telles 
paroles  n'estoient  yssuës  de  leurs  bouches. 

Que  le  peuple,  lequel  ordinairement  donnoit  le 
nom  aux  religions  comme  il  vouloit  sans  qu'on  l'en 
peust  empeschcr,  les  avoit  appeliez  jesuistes  ;  qu'ainsi 
ceux  de  Sainct  Dominique  avoient  esté  appeliez  jaco- 
bins par  le  peuple,  ceux  de  Sainct  François  cordeliers 
et  capucins  par  le  peuple  ,  les  minimes  bons  hommes , 
et  à  Thoulouse  rochets,  ceux  de  la  Trinité  mathurins, 
et  ceux  de  leur  ordre  en  quelques  lieux  d'Italie  thea- 
tins,  et  à  Bologne  la  Grasse  prestresde  Saincte  Lucie 
par  le  jjeuj)le. 

Que  pour  obeyr  à  messieurs  de  la  cour  ils  n'avoient 
plus  prins  le  nom  de  jesuistes  dans  Paris,  n'ayans  de- 
puis esté  appeliez  que  les  prestres,  regens  et  escoliers 
du  collège  de  Clermont,  mais  que  hors  de  Paris  on  ne 
devoit  trouver  estrange  s'ils  s'appelloient  compagnie 
ou  société  de  Jésus,  et  qu'il  ne  seoid  bien  aux  parlicu- 

liers  de  conti  eroUcr  l'Eglise,  laquelle  leur  avoit  donne' 
ce  nom  au  concile  de  Trente  et  en  plusieurs  bulles  des 
papes;  et  cstoit  à  croire  (jue  les  papes  et  doctes  per- 
sonnages qui  estoient  audit  concile,  avoient  eu  assez 
de  jugement  et  sufîisance  pour  veoir  si  en  ce  nom  il  y 
avoit  de  l'irréligion,  irrévérence  ou  arrogance. 

Que  si  on  les  condamnoit  pour  s'estre  appeliez  de 
la  compagnie  de  Jésus,  on  condamnoit  par  mesme 
moyen  les  chevaliers  du  Sainct  Esprit,  les  religieux 
de  la  Trinité',  les  enfans  de  la  Trinité,  les  enfans  du 
Sainct  Esprit,  les  filles  Dieu  et  autres.  Mais  quant  au 
nom  de  compagnon  de  Jésus,  qu'ils  n'en  avoient  jamais 
usé  ;  car  autre  chose  estoit  estre  de  la  compagnie  de 
Jésus,  et  autre  estre  compagnon  de  Jésus  ;  comme  les 
gentils-hommes  qui  estoient  de  la  compagnie  du  Roy 
n'estoient  pourtant  compagnons  du  Roy,  et  seroit  un 
blasphème  d'ainsi  parler  ,  comme  aussi  estoit  une  ca- 
lomnie de  dire  que  jamais  lesdits  delTendeurs  se  fussent 
donnez  tel  nom. 

Quand  au  quatriesme  et  dernier  chef,  d'estie  tueurs 
et  massacreurs  des  roys  et  princes,  (jue,  si  cela  estoit 
vray,  il  ne  se  pourroit  trouver  supplice  duquel  ils  ne 
fussent  dignes  ;  mais  qu'ils  n'estoient  et  n'avoient  jamais 
esté  tels  ;  que  ces  paroles  de  tyrannos  aggredientiir 
ne  se  trouveroient  jamais  en  aucun  de  leurs  livres,  et 
moins  en  leurs  règles  qu'Arnault  avoit  cite'  en  la 
marge  de  son  imprime',  page  3o8,  là  où  il  n'y  avoit 
en  leursdites  règles  plus  de  trente  pages,  de  (jueli|uo 
impression  qu'ils  fussent. 

Que  leurs  généraux  ne  leur  commandoieut  rien  (pii 
fust  contre  Dieu  ,  comuie  estoit  indubitablement  tuer 
les  princes  et  roys,  ausqucls  la  Sainctc  Escriture  com- 

mandoit  porter  honneur  et  oljcyssance;  et  estoit  chose 
du  tout  hors  de  raison  et  probabilité  que  les  jesuistes, 
s'estans  retirez  de  la  conversation  commune  du  monde 
pour  vivre  en  leur  compagnie  plus  sainctement,  vou- 
lussent se  ranger  à  une  profession  en  laquelle  on  feroit 
estât  de  meurtrir  les  princes  et  rojs,  ce  qui  ne  se  pour- 
roit  faire  sans  offencer  Dieu  grandement,  et  se  mettre 
tous  les  jours  en  danger  d'estre  tirez  à  quatre  chevaux; 
aussi  que  leur  premier  fondateur  Ignace,  enl'epistrede 
l'obeyssance  qu'il  leur  avoit  laissé,  entr'autres  choses, 
citoit  ces  paroles  de  sainct  Bernard  :  Swe  DeuSj,  sive 
homo  vicarius  Dei  mandatimi  quodcunque  tradiderit^ 
pari  profecto  obsequendum  est,  cura  pari  reverentia 
deferendum,  ubi  tamen  Deo  contraria  non  prœcipit 
homo  ('). 

Que  ceux  de  leur  ordre  avoient  desconseillé  le  roy 
Sebastien  de  Portugal  de  faire  le  voyage  d'Afrique 
contre  les  Maures,  où  il  mourut;  mais  que  quant  ils 
luy  auroient  conseillé,  qu'ils  n'en  seroient  pourtant  à 
reprendre  (car  leur  intention  eust  esté,  non  pas  sa 
mort,  mais  l'accroissement  de  son  royaume  et  de  celuy 
de  Jésus  Christ  parmy  les  infidejes),  si  par  mesme 
moyen  on  ne  vouloit  aussi  rendre  coulpables  de  la 
moit  de  sainct  Loys  ceux  (]ui  luy  conseillèrent  le 
voyage  d'outre  mer,  auquel  il  mourut,  et  reprendre 
sainct  Bernard  et  tant  d'autres  saincts  personnages  qui 
avoient  exhorté  les  princes  chrestiens  à  recouvrer  la 
Terre  Saincte  et  mener  la  guerre  aux  infidèles. 

Que  c'estoit  une  pure  calomnie  Iraischement  et  n'a- 

(0  On  doit  obéir  avec  le  même  respect  aux  ordres  de  Dieu  ou  de 
son  vicaire  dans  ce  monde,  à  moins  toutefois  que  ces  ordres,  donnés 
l^ar  un  homme ,  ne  soient  contraires  aux  lois  diviuos. 

gueres  inventée  par  ceux  de  la  prelenduè  religion  dii 
Flandres,  de  dire  qu'un  jesuiste  avoit  voulu  de  nou- 
veau tuerie  prince  Maurice,  etque,  pourceste  occasion 
ayant  esté  exécuté,  il  avoit  déposé  qu'en  Fiance  un 
autre  vouloit  faire  le  mesme  en  la  personne  du  Roy  ; 
mais  que  ce  faux  bruit  semé  en  France  n'estoit  que 
pour  ayder  à  les  en  faire  chasser  5  aussi  qu'Arnauld 
l'avoit  autrement  desguisé  en  soit'  imprimé  qu'il  ne 
l'avoit  dit  en  plaidant. 

Que  Guillaume  Critton,  jesuiste,  avoit,  par  une 
lettre,  dissuadé  à  Parri  l'entreprise  qu'il  avoit  faite  de 
tuer  la  royne  d'Angleterre;  aussi  quand  en  l'an  i594> 
allant  en  Escosse,  il  fut  pris  par  les  Anglois  et  mené 
en  la  tour  de  Londres,  Valsingham,  secrétaire  de  la 
royne  d'Angleterre ,  luy  monstra  sa  lettre  qu'il  avoit 
escrite  sur  ce  subject  à  Parri,  et  le  fit  en  fin  relascher. 
Quant  à  Annibal  Codreto,  qu'il  n'avoit  jamais  donné 
un  te!  conseil  à  Parri ,  non  plus  qu'il  n'avoit  jamais 
appelle  les  jesuistes  compagnons  de  Jésus. 

Qu'on  ne  les  avoit  jamais  soupçonnez  de  la  mort  du 
feu  Hoy,  comme  sçâvoient  assez  ceux  de  la  cour  qui 
estoient  pour  lors  à  Paris;  et  que  c'estoit  chose  aussi 
notoirement  faulse  de  dire  qu'ils  avoient  confessé  ledit 
Jacques  Clément,  veu  qu'on  sçavoit  bien  que  les  jaco- 
bins ne  se  confessoient  hors  de  leur  ordre  ;  que  ceste 
accusation  avoit  esté  plaidée  par  Arnaud,  mais  qu'il 
l'avoit  laissée  en  son  imprimé  ;  comme  aussi  ce  qu'il 
avoit  dit  en  plaidant  de  l'empoisonnement  de  feu  M.  le 
duc  d'Anjou  et  de  la  mort  du  prince  d'Orange,  dont 
il  accusoit  les  jesuistes  ;  ce  qu'il  avoit  aussi  passé  ^us 
silence  en  ce  qu'il  avoit  fait  imj)riiner. 

Finalement,  ([ue  cpiand  il  scroit  viay  que  Varadc, 

de  l'ordre  des  jesuistes,  auroit  conseillé  à  Barrière  de 
tuer  le  Roy,  l'asseurant  qu'il  gaigneroit  paradis  s'il  le 
faisoit,  il  n'estoit  pas  raisonnable  ([ue  les  autres  je- 
suistes, innocens  de  ce  crime  personnel,  en  portassent 
la  peine,  et  que,  pour  la  faute  d'un  ,  qu'ils  n'auroient 
peu  prévoir  ou  empesclier,  toute  la  communauté  en 
vinst  à  souffrir;  et  toutesfois,  qu'ils  sçavoient  que  Va- 
rade  avoittousjourS^protesté  qu'il  n'avoit  jamais  donné 
tel  conseil  à  Barrière;  mais  (|u'en  luy  parlant  il  l'a- 
voit  jugé,  à  son  visage,  regard,  geste  et  parole,  esgaré 
de  son  sens;  et  que,  comme  Barrière  luy  declaroit  son 
intention,  il  luy  respondit  qu'il  ne  luy  en  pouvoit  don- 
ner advis,  estant  prestre,  et  que,  s'il  luy  conseilloit,  il 
encouroit  la  censure  d'irrégularité,  et  par  conséquent 
ne  pourroit  dire  messe,  laquelle  toutesfois  il  vouloit 
dire  incontinent;  et  comme  ledit  Barrière  luy  eut  de- 
mandé de  se  confesser,  il  luy  dit,  pour  se  deil'aire  de 
luy,  ([u'on  ne  confessoit  point  au  collège,  mais  qu'il 
s'en  allast  à  la  cliappelle  Saint  Loys,  rué  Sainct  An- 
toine. Que  Varadc  avoit  protesté  ce  que  dessus  eslre 
vray,  sçacliant  les  bruits  qui  couroient  de  la  conspira- 
tion dndit  Barrière.  Plus, que, pour  la  preuve  de  l'in- 
nocence dudit  Varade,  il  demeura  quelques  jours  après 
que  le  Hoy  fut  entré  dans  Paris  ,  sans  se  cacher  aucu- 
nement, jusques  à  tant  qu'il  fust  adverty  que,  pour  le 
soupçon  qu'on  avoit  de  luy,  il  seroit  en  peine,  joint 
que  le  Roy  avoit  dit  qu'il  luy  ])aidonnoil,  et  qu'il  se 
retirast  liors  de  Fiance,  ce  qu'il  avoit  fait. 

Voylà  les  deffences  principales  que  firent  publier 
les^suistes  contre  les  objections  et  reproches  que  leur 
avoit  faictes  maistre  A.  Arnaut,  pour  l'Université. 

Quant  à  ce  qu'avoit  dit  maistre  Loys  Dole,  advocat 

pour  les  curez  de  Paris,  ils  luy  respondirent  qu'il  es- 
toit  certain  que  le  Pape  estoit  chef  de  la  hiérarchie 
de  l'Eglise,  duquel  dependoit  toute  la  jurisdiction  qui 
estoit  en  l'Eglise;  que  ceux  de  leur  ordre  avoient  eu 
puissance  du  Pape  d'administrer  les  sacrements  de  pé- 
nitence et  de  l'autel ,  lesquels  toutesfois  ils  n'adminis- 
troient  jamais  qu'avec  congé  et  permission  de  mes- 
sieurs les  evesques  en  leurs  diocèses ,  et  des  curez 
en  leurs  églises  parrochiales,  et  à  Pasques  n'adminis- 
troient  point  le  Sainct  Sacrement  de  l'autel,  selon  la 
defTence  de  l'Eglise;  dont  les  curez,  pour  la  plus-part, 
estoient  jjicn  ayscs  d'estre  aydez  en  cest  endroit,  en  si 
grande  multitude  de  chrestiens  et  si  petit  nombre  de 
prestres,  n'estant  raisonnable  que,  lesdits  curez  ne  pou- 
vans  y  satisfaire,  tant  d'ames  peiissent  à  jamais;  que 
ceste  querelle  n'estoit  pas  nouvelle ,  mais  ancienne 
entre  les  ordres  des  Mandians  et  les  curez ,  comme  il  se 
pouvoit  voir  par  quelques  constitutions  des  papes  in- 
sérées aux  Clémentines  et  Extravagantes  communes; 
que  les  curez  en  cela  n'objectoient  rien  de  nouveau 
contre  lesdits  deffendeurs  qui  n'cust  autresfois  esté 
souvent  et  en  divers  lieux  et  temps  objecté  aux  Man- 
dians et  autres  religieux  ;  que  tous  ceux  de  leur  ordre 
s'estoient  tousjoiirs  monstrez  ol)eyssans  à  messieurs  les 
evesques,  qu'ils  les  avoient  tousjours  respectez  et  hon- 
norez  comme  les  successeurs  des  apostres,  et  tanquam 
columnas  Ecclcsiœ ,  les  servoient,  s'cmployans  pour 
eux  en  ce  qu'ils  pouvoient,  les  aydans  à  porter  le  fais 
de  leur  charge,  sans  que  pour  cela  ils  incommodassent 
et  chargeassent  au  temporel,  ne  j)renans  rien  pour 
leurs  ministeies  et  travaux  ;  (ju'ils  prenoient  d'eux  les 
ordics  ;  (ju'ils  ne  eonfcssoient  sans  leur  approl)alion  et 

4*2 .  2  1 


3a2  [iSq-I]   chronologie  novenaire 

permission,  suyvantl'ordonnance  du  concile  de  Trente; 
qu'ils  gardoient  les  ordonnances  ordinaires  et  extraor- 
dinaires qu'ils  avoient  en  leur  diocèse,  et  se  trouvoient 
lousjours  des  premiers  en  la  pratique;  au  reste,  qu'ils 
n'enterroient  en  leurs  églises,  n'avoient  point  d'obits 
et  fondations  en  leurs  églises,  n'avoient  point  de  tronc 
en  leurs  églises,  ne  faisoient  point  de  queste,  et  par- 
tant interessoienl  moins  les  curez  que  les  autres  reli- 
gieux :  c'estoitpourquoy  les  evesques  avoient  tousjours 
fait  cas  de  leur  ordre,  et  plusieurs  d'iceux  leur  avoient 
fondé  des  collèges,  comme  messieurs  les  cardinaux  de 
Bourbon  et  Tournon,  messieurs  les  evesques  de  Clair- 
mont  et  Verdun,  les  collèges  de  Paris,  Rouen,  Tour- 
non,  Billon,  Mauriac  et  Verdun,  et  avoient  beaucoup 
contribué  et  fourny  pour  les  autres,  comme  à  Bourges, 
Rhodez,  Auch,  Agen,  Le  Puy,  Tholose;  que,  s'ils  n'es- 
toient  visitez  par  lesdits  sieurs  evesques,  cela  leur  estoit 
commun  avec  beaucoup  d'autres  religions  ,  et  d'abon- 
dant n'y  avoit  presque  chapitre  en  France  qui  fust 
visité  par  eux. 

Qu'ils  avoient  souvent  et  instamment  requis  d'estre 
adjoincts  et  incorporez  en  l'Université  de  Paris,  mais 
on  les  avoit  toujours  rejettez  et  refusez,  et  qu'on  n'a- 
voit  allégué  aucune  cause  de  tel  refus,  sinon  qu'ils  es- 
toient  raoynes,  suyvant  ce  (ju'avoit  allégué  autresfois 
maistre  Estienne  Pasquier  (0,  et  comme  il  avoit  en- 
cores  de  nouveau  fait  imprimer  en  citant  sainct  Hie- 
rosme ,  qui  dit  :  Alia  est  causa  clericij,  alia  mona- 
chi,  etc.  ;  mais  que  l'on  avoit  ignoré,  ou  fait  semblant 

(•)  DIaistrc  Esliinnc  Pasquier.  Ce  plaidoyer,  qui  est  une  dialrilie 
a>issi  violente  que  celle  d'Amauld ,  se  trouve  dans  les  Recherclies  de  lu 
France  de  Pasquier,  livre  m,  pag.  887.  Amsterdam,  1733. 


DE  PALMA  CArrr.   [i594]  3a3 

d'igDorer  qu'il  y  avoit  deux  sortes  de  clercs,  les  uns 
séculiers,  les  autres  réguliers,  et  que  ceux  de  l'ordre 
des  jesuistes  n'estoient  point  moynes,  mais  clercs  ré- 
guliers, comme  les  appelloit  le  concile  de  Trente. 

Qu'il  faisoit  aussi  à  noter  que  les  clercs,  qui  jadis 
vivoient  avec  les  evesques,  vivoient  en  commun  et 
sous  certaine  règle ,  d'oii  les  Grecs  les  appelloient 
xxvcv'.x.où; ,  les  Latins  regulares  j  et  qu'aujourd'huy  le 
nom  grec  leurestoit  demeuré  de  chanoines,  bien  qu'ils 
eussent  esté  sécularisez  pour  la  plus-part  j  que  tels  es- 
toient  ceux  qui  vivoient  avec  sainct  Cyprien,  sainct 
Ambroise,  sainct  Augustin  et  autres  saincts  evesques, 
lesquels  enseignoient  le  peuple,  tenoient  escholes  et 
classes,  et  faisoient  profession  des  sciences,  mesmes 
profanes  ;  et  que  ce  seroit  chose  trop  longue  de  citer 
les  canons  et  tesmoignages  des  conciles  et  Pères  en  cest 
endroit;  mais  qu'on  trouvoit  Ijien  d'avantage  que  les 
moines  de  sainct  Basile,  sainct  Grégoire  et  l'abbé 
Triteme;  voire  mesme  que  l'Université  de  Paris  avoit 
esté  fondée  par  deux  moines  qui  commencèrent  d'y  en- 
seigner, et  que  les  religieux  Mandiens  y  avoient  faict 
profession.  Plus,  qu'ils  pensoient  avoir  fait  quelque 
profit  depuis  qu'ils  estoient  entrez  en  France,  et  parti- 
culièrement en  l'Université  de  Paris,  veu  qu'ils  avoient 
confirmé  la  religion,  changé  les  mœurs,  et  fait  fleurir 
l'estude  des  lettres. 

Ou'en  premier  lieu  ils  avoient  fait  un  catéchisme 
contre  celuy  de  Genève,  lequel  ils  avoient  fait  ap- 
prendre à  la  jeunesse  et  simple  peuple;  qu'ils  avoient 
commencé  à  enseigner  la  théologie,  et  principalement 
traitté  les  questions  controverses  de  nostre  temps,  ckjnt 
ne  se  trouvoit  guieres  aujourd'huy  homme  de  (jualii(; 

et  de  doctrine  en  Testât  ecclésiastique  qui  n'eust  esté 
disciple  de  feu  Jean  Maldonat,  ou  ne  se  fust  servy  et 
serve  de  ses  leçons  j  qu'ils  avoient  composé  et  mis  en 
lumière  beaucoup  de  livres  contre  les  hérétiques  de 
nostre  siècle.  Quanta  la  pieté,  qu'ils  avoient  tousjours 
eu  soing  de  corriger  les  mœurs  du  peuple,  l'excitant 
par  tous  moyens  à  la  vertu  et  crainte  de  Dieu  et  ob- 
servation de  ses  saincts  commandemens,  s'estudiant  de 
graver  es  cœurs  de  la  tendre  jeunesse  la  crainte  de 
Dieu  et  l'amour  de  la  vertu,  sçaclians  bien  que  de  là 
dependoit  le  restablissement  des  republiques  desbau- 
chées.  Quant  aux  lettres,  ils  avoient  lait  fleurir  l'estude 
de  théologie,  et  remis  sus  celle  partie  qui  s'appelle 
scholastique  ;  qu'ils  avoient  aussi  révoqué  en  usage 
l'autre  partie  d'icelle,  qui  consistoiten  dispute  morale 
appellée  vulgairement  des  cas  de  conscience,  l'exer- 
cice de  laquelle  estoit  fort  abatardy  depuis  ce  grand 
théologien  Jean  Gerson.  Que  depuis  quelques  années 
une  bonne  partie  des  bacheliers  séculiers  de  théologie, 
et  des  meilleurs,  avoient  fait  leurs  estudes  en  leurs 
maisons.  Qu'ils  avoient  fait  fleuiir  l'estude  de  la  phi- 
losophie, qui  depuis  beaucoup  d'années,  et  particuliè- 
rement depuis  Joannes  major,  y  avoit  environ  quatre- 
vingts  et  dix  ans,  estoit  fortdescheu,  si  qu'on  lisoit 
Aristote  comme  une  epistre  de  Ciceron  ,  avec  quelque 
glosse  interlineaire   et  annotation  marginale.  Qu'ils 
avoient  aussi  enseigné  la  langue  grecque  par  toutes  les 
classes,  laquelle  auparavant  ne  s'enseignoit  qu'au  col- 
lège de  Cambray,  avec  peu  de  proufit  de  ceux  qui  n'y 
estoient  beaucoup   avancez  auparavant,  dont  à  leur 
exemple  on  avoit  commencé  à  faire  le  mesme  aux  au- 
tres collèges.  Au  surplus,  qu'ils  avoient  tousjours  tenu 

bon  ordre  en  leur  collège,  y  gardant  l'ancienne  ri- 
gueur et  observance  de  l'Université,  oiî  ils  n'y  avoient 
point  refuse'  les  pauvres,  et  n'avoient  point  flatté  les 
riches ,  crainte  de  les  perdre  et  leurs  presens. 

Car,  quant  à  l'ambition  et  à  l'avarice  que  l'on  leur 
improperoit,  ils  respondoient,  pour  l'ambition,  que, 
se  mettant  de  leur  ordre,  ils  quittoient  et  mesprisoient 
tous  honneurs  mondains  ausquels  ils  faisoientvœu  par- 
ticulier de  n'aspirer  jamais.  Quant  à  l'avarice,  que 
c'estoit  à  tort  qu'on  les  en  accusoit,  car  la  pluspart 
d'eux  avoient  quitté  les  ])iens  qu'ils  avoient,  qui  n'es- 
toient  pas  petits,  pour  suivre  nostre  Seigneur  pauvre 
en  pauvreté;  dont  ils  seroient  grandement  à  blasmer 
et  reprendre  s'ils  cherchoient  avec  grande  peine  et  in- 
famie en  religion  ce  qui  leur  estoit  tout  acquis.  Au 
moyen  dequoy  ils  se  contcntoient  de  n'avoir  plus  que 
les  apostres,  qui  avoient  dit  parla  bouche  de  sainct 
Paul  :  Habentes  alimenta  et  quibus  tegamur  his  cori' 
tenti  siwius.  Et  n'estoit  véritable  ce  que  l'on  avoit  dit , 
qu'ils  pouvoient  presque  nourrir  une  armée  de  leur 
revenu,  car  ils  ne  pourroient  nourrir  la  quatriesme 
partie  des  goujats.  Beaucoup  moins  estoit  vray  qu'ils 
avoient  deux  cents  mil  livres  de  revenu  en  France, 
car  ils  n'en  avoient  pas  soixante  mil  en  vingt-quatre 
ou  vingt-cinq  maisons  oia  ils  nourrissoient  de  cinq  à 
six  cents  personnes.  Et  quant  aux  comtez  et  ducliez 
qu'on  disoit  qu'ils  possedoient,  ils  ne  sçavoient  que  c'es- 
toit, et  cela  ne  se  trouveroit  estre  vray  en  aucun  pays. 
Qu'ils  n'attiroient  la  jeunesse  à  eux ,  mais  jugeoient  au 
contraire  ({ue  l'induction  et  subornation  des  liommcs 
estoit  un  empeschement  pour  estre  rcceu  parmy  eux; 
qu'ils  ne  recevoient  que  rarement  aucun  sans  congé 

de  leurs  parens  quand  ils  estoient  jeunes  etsoubs  l'aage 
de  vingt-cinq  ans,  et  ne  captaient  leurs  hereditez. 
Quant  au  fait  d'Airaut  allègue'  par  Arnauld,  que  ja- 
mais ils  ne  le  voulurent  recevoir  en  France ,  bien  qu'il 
eust  pour  le  moins  dixhuict  ans;  mais  qu'ils  n'avoient 
peu  empescher  souvent  qu'à  leur  desceu  les  jeunes 
gens  ne  s'en  allassent  hors  de  France  pour  effectuer  ce 
qu'ils  n'y  pouvoient  obtenir,  comme  avoit  faict  ledit 
Airaut,  lequel,  sans  leur  en  rien  descouvrir,  s'en  estoit 
allé  en  Allemagne  où  il  avoit  esté  receu,  dont  mal  à 
propos  on  leur  objectoit  le  monitoire  qui  en  avoit  esté 
sur  ce  publié.  Quant  au  fils  de  feu  M.  de  Large-Baston, 
qu'il  avoit  laissé  la  seigneurie  de  Fay  oUes  à  une  sienne 
sœur  puisnée ,  avec  charge  d'en  donner  une  somme  à 
sa  sœur  aisnée  et  en  payer  quelques  créanciers,  s'en 
reservant  seulement  environ  quinze  cents  escus. 

Finalement,  qu'ils  n'estoient  suborneurs  de  testa- 
ments, et  n'avoient  eu  depuis  qu'ils  estoient  à  Paris 
que  deux  legs  testamentaires  des  presidens  Sainct  An- 
dré et  Hennequin  qui  ne  s'estoient  peu  laisser  sur- 
prendre, eux  estans  personnes  si  graves  et  discrets. 
Que  c' estoit  aussi  faire  tort  à  la  cour  de  dire  que  feu 
Jean  Maldonat  eust  séduit  le  président  de  Monbrun, 
veu  qu'elle  avoit  par  son  arrest  assez  déclaré  l'inno- 
cence dudict  Maldonat.  Qu'ils  diroient  aussi  que,  ([uand 
ils  commencèrent  à  visiter  les  pestiferez  l'an  i58o, 
par  charité,  pour  oster  toute  l'opinion  et  soupçon 
qu'on  pourroit  avoir  d'eux,  qu'ils  avoient  renoncé  pu- 
bliquement devant  la  cour  à  tous  les  legs,  bienfaits  et 
aumosnes  qui  leur  pourroient  estre  faicts  pour  lors, 
protestans  n'en  vouloir  mesmes  rien  prendre  quand  on 
les  y  voudroit  contraindre  ;  ce  qu'ils  avoient  gardé  es- 

troitement,  et  le  contraire  ne  se  pouvoir  dire.  Et  quant 
à  ce  qui  leur  avoit  esté  objecté  du  président  Godran  de 
Dijon,  et  du  sieur  de  Baulon,  conseiller  de  Bourdeaux, 
il  cstoit  notoire  que  jamais  ledit  sieur  de  Godran  n'a- 
voit  parlé  à  aucun  desdits  défendeurs,  et  avoit  tenu  la 
chose  fort  secrette  ;  et  comme  le  testament  fut  ouvert 
en  la  cour  de  parlement  dudit  Dijon ,  on  avoit  trouvé 
qu'il  laissoit  son  bien  pour  l'érection  d'un  collège  de 
jesuistes  à  Dijon,  et,  au  cas  qu'ils  ne  le  voulussent  ac- 
cepter, pour  la  fondation  d'un  hospital  en  la  ville  d'Au- 
thun.  Pour  le  regard  du  sieur  de  Baulon,  qu'il  avoit 
fait  sa  délibération  et  resolution  tout  seul,  sans  leur  en 
rien  communiquer;  qu'ils  acceptèrent  son  offre,  mais 
qu'estant  mort  soudainement,  ils  n'avoient  jamais  peu 
jouyr  de  la  fondation  qu'il  avoit  faicte,  par  l'empesclie- 
ment  de  son  frère,  le  sieur  de  Candé,  qui  avoit  esté  tou- 
tesfois  condamné  en  beaucoup  de  cours  de  parlement 
de  France,  et  particulièrement  en  celle  de  Paris.  Qu'ils 
supplioient  bien  humblement  lu  cour  de  penser  et  pe- 
ser meuiement  le  tout  comme  devant  Dieu,  juge  des 
vivans  et  des  morts,  et  que  s'ils  s'estoient  en  quelque 
chose  fourvoyez  de  leur  chemin  ils  s'y  remettroient. 
Optimus  est  penitenti  portusmutatio  consilii.  Mais  si 
seulement  quelques  particuliers  avoient  failly,  Jion 
sit  paucorum  culpa  ruina  omnium,  poterunt  adhuc 
J'ortasse  reipublicœ  prodesse ,  qui  ante  profuerunt.  Et 
partant,  rpi'ils  concluoient  à  ce  cju'ils  fussent  renvoyez 
absous  des  demandes  et  conclusions  de  leurs  adverses 
parties,  et  les  débouter  de  l'entérinement  de  leur  le- 
queste,  et  les  condamner  envers  eux  à  réparation 
d'honneur,  tant  ledit  recteur  et  curez  (juc  les  advo- 
(  iils  ({ui  avoient  plaidé  pour  eux  en  leurs  propres  et 

privez  noms,  pour  n'avoir  prouvé  et  vérifié  les  faits 
injurieux  par  eux  mis  en  avant. 

Voylà  ce  que  les  jesuistes  de  Paris  firent  publier 
pour  leurs  defFences,  protestans  qu'ils  ne  defTendoient 
que  pour  eux  tant  seulement,  et  n'avoient  aucune 
charge  des  autres  jesuistes  de  la  France,  lesquels  n'a- 
voient aussi  esté  assignez ,  et  parlant,  qu'ils  ne  pou- 
voient  estre  comprins  en  l'arrest  qui  interviendroit  au 
présent  procez.  Tellement  que,  comme  on  dit  en 
commun  proverbe,  fut  encores  derechef  pendu  au 
croc  le  procez  entre  l'Université  et  les  curez  de  Paris 
contre  les  jesuistes  jusques  sur  la  fin  de  ceste  année, 
ainsi  que  nous  dirons  cy  après. 

Le  28  juillet  M.  le  cardinal  de  Bourbon,  prince 
très-docte,  lequel  depuis  peu  s'estoit  fort  alFectionné 
àsoustenir  les  jesuistes,  mourut  d'une  difliculté  d'urine 
en  son  abbaye  de  Sainct  Germain  des  Prez.  Il  estoit 
fils  de  M.  Loys  de  Bourbon,  prince  de  Condé,  et  de 
madame  Eleonor  de  Roye.  Il  nasquit  gémeau  dans 
Gandelu  l'an  i56i  avec  une  petite  princesse,  laquelle 
mourut  peu  après  estre  née,  à  cause  de  l'appréhension 
que  la  princesse  leur  mère  eut,  avant  (ju'accoucher, 
de  quelques  cavaliers  sortis  de  Chasteauthierry,  qui  la 
pensèrent  surprendre  ainsi  qu'elle  s'acheminoit  pour 
aller  trouver  le  prince  son  mary  à  Orléans. 

Le  Roy  continuant  le  siège  devant  Noyon,  Desclu- 
seaux,  qui  y  commandoit,  voulant  s'y  opiniastrer,  fut 
conseillé  de  prendre  une  capitulation  portant  aboli- 
tion de  tout  ce  qu'il  avoit  fait  par  le  passé  ;  il  creut 
conseil,  et  promit  de  rendie  ceste  ville  après  que  les 
articles  de  son  accord  auroient  esté  vérifiez  en  parle- 
ment :  ce  qu'estant  fait,  il  en  sortit,  et  la  remit,  au 

commencement  d'octobre,  entre  les  maihs  de  Sa  INIa- 
jesté,  tellement  qu'en  toute  la  Picardie  il  ne  resta  plus 
que  trois  places,  sçavoir  :  Soissons,  qui  estoit  à  la  dé- 
votion de  M.  de  Mayenne,  lequel  y  avoit  mis  dedans 
Ponsenas,  La  Fere,  à  la  dévotion  des  Espagnols,  et 
Han,  à  la  dévotion  du  duc  d'Aumale;  dans  toutes  les- 
quelles places  il  y  avoit  Lonne  et  forte  garnison  de 
diverses  nations. 

Après  ceste  réduction  le  Roy  voyant  que  Ihyver 
s'advançoit,  qu'il  ne  luy  restoit  aucun  ennemy  pour 
combattre  à  la  campagne,  que  les  ducs  de  Mayenne  et 
d'Aumale  estoient  allez  en  Flandres  avec  les  gens  de 
guerre  qu'ils  avoient  encor  avec  eux,  oii  ledit  duc  de 
Mayenne  fut  contraint  de  mettre  la  main  à  la  plunae 
pour  se  deffendre  contre  ce  que  le  duc  de  Feria  et  les 
Seize  avoient  dit  et  escrit  contre  luy,  ainsi  que  nous 
dirons  cy-dessous,  et  que  le  duc  de  Lorraine  le  re- 
cherchoit  de  paix,  et  celuy  de  Guise  d'un  accord,  il 
alla,  sur  la  fin  d'octobre,  en  son  chasteau  de  Sainct 
Germain  en  Laye,  là  où  le  baron  de  Bassompierre  de 
la  part  du  duc  de  Lorraine  ayant  traictë  avec  le  con- 
seil de  Sa  Majesté,  les  articles  de  paix  cy-dessous 
furent  arrestez  et  signez  le  i6  de  novemijre,  en  ces 
termes  : 

«  Qu'il  y  aura  bonne,  perdurable  et  asseurée  paix 
entre  Sa  Majesté  et  ledit  sieur  duc,  leurs  Estais,  pays 
et  subjects,  qui  sera  d'oresnavant  observée  et  entre- 
tenue d'une  part  et  d'autre,  tout  ainsi  et  en  la  mesme 
forme  et  manière  qu'auparavant  ladite  guerre. 

«  Qu'il  sera  fait  justice  à  messieurs  les  cnfans  dudit 
sieur  duc  de  Lorraine  pour  le  regard  des  biens  de  la 

succession  de  la  feue  Koyne  leur  grand  mère,  sans  pré- 
judice des  droicts  que  ledit  sieur  duc  prétend,  tant  de 
son  chef  que  desdits  sieurs  ses  enfans,  sur  les  duchez 
de  Bretagne  et  Anjou,  comtez  de  Provence,  de  Bloys 
et  de  Coucy. 

«  Que  la  ville  de  Marsal  demeurera  en  propre  au- 
dit sieur  duc  et  ses  successeurs  ducs  de  Lorraine,  re- 
compensant l'evesque  au  profit  de  l'evesclié. 

<:  Que  Toul  et  Verdun  demeureront  en  gouverne- 
ment à  l'un  des  fils  dudit  sieur  duc,  et,  advenant  le  de- 
cez  dudict  fils,  à  son  freie  qui  le  survivra  ;  et  sera  fait 
le  semblable  des  villes  et  cliasteaux  de  Coifiy,  Montes- 
claire  et  Monligny,  et  seront  les  garnisons  desdites 
places,  en  nombre  raisonnaljle,  paye'es  par  Sa  Majesté 
suivant  les  estats  qui  en  seront  dressez. 

«  Que  chacun  des  capitaines  desdites  places  venant 
à  mourir,  il  en  sera  nommé  deux  autres  par  ledit  fils 
gouverneur,  dont  le  Roy  choisira  l'un  pour  en  estre 
pourveu  par  Sa  Majesté. 

«  Que  tous  officiers  qui  ont  accoustumé  de  prendre 
provision  du  Roy  estans  à  présent  pourveus  par  mort 
ou  résignation  dedans  lesdites  villes  et  places,  demeu- 
reront en  l'exercice  et  jouyssance  de  leurs  charges  et 
offices,  en  prenant  de  Sa  Majesté  nouvelle  provi- 
sion. 

«  Que  Jamets  sera  rendu  par  ledit  sieur  duc,  auquel 
en  contreschange  Dun  et  Astenay  seront  remis  et  ren- 
dus, lesdites  places  vuides  d'artilleries,  pouldres,  har- 
quebuses,  boulets,  vivres  et  autres  munitions  de  guerre, 
à  la  charge  que  les  droicts  de  féodalité  que  ledit  sieur 
duc  maintient  avoir  sur  ladite  place  de  Jamets  seront 
jugez  par  personnes  qui  seront  députées  d'une  part  et 

d'autre,  au  jugement  desquels  les  parties  seront  tenues 
d'acquiescer. 

«Etneantmoins,  où  ledit  jugement  ne  pourroit  estre 
fait  dedans  le  temps  de  la  trefve  qu'il  a  esté  trouvé 
bon  continuer  jusques  à  la  fin  de  la  présente  année , 
avant  que  venir  à  la  publication  et  exécution  du  pré- 
sent traicté  et  accord,  ladite  ville  de  Jamets  sera  mise 
entre  les  mains  de  Sa  Majesté  attendant  ledit  jugement. 

«  Que  Ville-franche  sera  rendue  et  restituée  à  Sa 
Majesté. 

«  Que,  pour  le  faict  du  chasteau ,  terre  et  seigneurie 
de  Pauges,  et  ce  qui  reste  à  vuider  en  exécution  du 
traicté  de  Nommeny ,  seront  prompteraent  députez 
et  envoyez  personnages  notables  de  la  part  de  Sa  Ma- 
jesté, qui  auront  pouvoii  de  traicter  amiablenient , 
vuider  et  décider  avec  les  députez  dudit  sieur  duc  ce 
qui  est  en  dilFerent  touchant  ladite  seigneurie  de  Pauges 
et  exécution  dudict  traicté  de  Nommeny. 

«  Que  Sa  Majesté,  comme  garend  du  dot  de  feue 
madame  la  duchesse  de  Lorraine,  fera  bien  payer  et 
continuer  les  rentes  constituées  pour  iceluy  dot,  et 
mesmes  par  préférence  à  tous  autres. 

«  Sa  Majesté  promet  en  outre  audit  sieur  duc  luy 
faire  payer  la  somme  de  neuf  cens  mil  escus,  tant  à 
cause  de  ce  qui  luy  est  deub  de  son  chef  que  de  feue 
madame  la  duchesse  de  Lorraine  sa  belle-sœur  et  ses 
enfans  des  pensions  à  eux  accordées  respectivement 
par  les  feux  roys  ses  prédécesseurs ,  que  pour  ayder 
audit  sieur  duc  à  supporter  les  frais  et  despences  qu'il 
luy  a  convenu  faire  pendant  la  guerre;  et  d'autant  que 
les  all'aires  de  Sa  Majesté  ne  luy  permettent  de  payer 
présentement  icelle  somme  comptant,  Sa  Majesté  pro-» 

met  luy  faire  vente  et  engagement,  à  faculté  de  rachapt 
perpétuel,  de  son  domaine  pour  et  jusquesà  la  sonmie 
de  cinq  cens  mil  escus,  à  raison  du  denier  quarante, 
et  luy  payer  le  surplus  en  bonnes  et  vallal)les  assigna- 
tions sur  les  plus  clairs  deniers,  tant  ordinaires  qu'ex- 
traordinaires de  son  espargne;  dont  elle  luy  fera  de- 
pescher  tous  contracts  d'acquisitions  et  lettres  néces- 
saires à  la  première  instance  qu'il  luy  en  fera  faire. 

«  Que  M.  le  cardinal  de  Lorraine  et  tous  autres  be- 
nefîciers  subjects  dudit  sieur  duc  jouyront ,  depuis  la 
trcfve  accordée  entre  Sa  Majesté  et  ledit  sieur  duc, 
des  revenus  des  bénéfices  qu'ils  possedoient  en  France 
et  terres  de  l'obeyssance  de  Sa  Majesté  avant  la  pré- 
sente guerre  ;  comme  aussi  réciproquement  les  ecclé- 
siastiques François  jouyront  des  bénéfices  qu'ils  avoient 
ez  duchez  de  Lorraine  et  Barrois  avant  ladite  guerre. 

«  Que  madame  la  duchesse  de  Brunsvicli  sera  re- 
mise actuellement  en  la  possession  et  jouyssance  du 
comté  de  Clermont,  seigneurie  de  Greil,  et  de  tout  ce 
qui  en  dépend,  excepté  les  forteresses. 

«  Et  pour  les  fruicts  qui  sont  à  présent  en  nature 
audit  comté  de  Clermont  et  terres  dépendantes  d'ice- 
luy,  Sa  Majesté  veut  et  entend  que  ladite  dame  en 
jouysse  et  soit  payée  de  ce  qui  en  peut  estre  deu  par  les 
fermiers  dudit  comté  et  terres  en  dépendantes,  aucpiel 
effect  Sa  Majesté  accorde  à  ladite  dame,  comme  jà  elle 
a  fait  cydevant,  toutes  lettres  de  main-levée. 

«  Et  pource  que  ladite  dame  duchesse  devoit  jouyr 
de  trente  mil  livies  de  rente,  et  que  ledit  comté  de 
Clermont  n'a  esté  evallué  en  la  chambre  des  comptes 
que  à  dix-neuf  mil  tant  de  livres,  et  le  surplus,  mon- 
tant à  dix  mil  cinq  cens  tant  de  livres  ou  environ,  luy 

tut  assigné  sur  la  recepte  generalle  d'Orleâns,  dont,  par 
cliscontinuation  de  payement,  les  arrérages  montent  à 
soixante  mil  escus,  Sa  Majesté,  luy  pourvoyant  sur 
cela,  ordonnera  aux  trésoriers  généraux,  de  Franco  à 
Orléans  de  verifSer  ce  qui  est  deu  à  ladite  dame  de 
l'assignation  à  elle  donnée  sur  ladite  recepte,  et  d'où 
procède  le  deffaut,  pour,  ce  fait,  luy  estre  pourveu 
d'assignation  par  Sa  Majesté. 

«  Que  tous  gentils-hommes  et  autres  François  sub- 
jetsde  Sa  Majesté,  ou  des  teries  de  son  obeyssance,  qui 
ont  fait  service  audit  sieur  duc  pendant  la  présente 
guerre  par  port  d'armes,  negotiations  ou  autrement, 
seront  comprins  audit  présent  traictéde  paix  ,  et  selon 
le  bénéfice  d'iceluy  jouyront  de  leurs  biens  et  béné- 
fices ,  comme  réciproquement  feront  tous  gentils- 
hommes et  autres  subjects  dudit  sieur  duc  qui  ont  fait 
service  à  Sadite  Majesté  durant  ladite  guerre  ;  et  toutes 
praticques,  menées,  levées  de  gens  et  de  deniers  ,  et 
autres  semblables  faicts  ,  remis  et  abolis  par  tous  les 
traictez  qui  ont  esté  accordez  aux  subjects  de  Sa  Ma- 
jecté  quand  ils  se  sont  remis  en  son  obeyssance,  seront 
aussi  abolis  pour  lesdits  gentils-hommes  et  autres 
subjets  de  Sadite  Majesté  et  dudit  sieur  duc  de  Lor- 
raine ,  (jui  ont  servy  l'un  ou  l'autre  durant  lesdils 
trouljles  :  et  partant  toutes  procédures,  jugemens, 
sentences  et  arrests  donnez  contre  eux  pour  les  causes 
susdites,  seront  et  demeureront  cassez  et  du  tout  an- 
nuliez par  le  piesent  traicté:  dequoy  seront  expédiées, 
départ  et  d'autre,  toutes  lettres  générales  et  particu- 
lières pour  ce  nécessaires. 

('  Que  ledit  sieur  duc  gardera  le  chasteau  de  T. a  Fau\- 
che,  appartenant  à  madame  la  duclicsse  de  Joyeuse, 

en  l'obeyssance  de  Sa  Majesté  jusques  à  ce  qu'il  en 
ait  esté  autrement  convenu  entre  Sadite  Majesté  et 
ladite  dame  de  Joyeuse. 

«  Que  l'exécution  de  la  justice  de  Bar  et  Barrois  demeu- 
rera eu  Testât  qu'elle  estoit  pendant  la  présente  guerre, 
jusques  à  la  publication  du  présent  traicté  de  paix. 

«  Que,  moyennant  ce  présent  traicté  de  paix  entre 
Sa  Majesté  et  ledit  sieur  duc,  il  ne  se  fera  d'oresna- 
vant  de  la  part  de  Sa  Majesté  aucun  acte  d'hostillité  ez 
tei'res  et  pays  de  l'obeyssance  dudit  sieur  duc;  comme 
aussi  de  sa  part  il  ne  s'en  fera  au  royaume  de  France 
et  terres  de  l'obéissance  et  protection  d'iceluy,  et  re- 
tournera et  demeurera ,  en  ce  faisant,  ledit  sieur  duc 
en  son  ancienne  neutralité. 

«  Auquel  traicté  de  paix  seront  comprins,  de  la  part 
de  Sa  Majesté,  messieurs  les  eslecteurs  et  princes  du 
Sainct  Empire,  et  spécialement  M.  l'eslecteur  palatin, 
le  duc  des  Deux  Ponts  et  autres  princes  des  maisons 
palatines  et  de  Bavière,  M.  l'eslecteur  et  la  maison  de 
Brandebourg,  le  marquis  d'Anspach,  l'administra- 
teur et  chapitre  de  Strasbourg,  et  autres  leurs  alliez 
et  confederez,  le  duc  de  Virtemberg,  le  marquis  de 
DouVlac  et  prince  d'Anhalt,  et  pareillement  le  sieur 
de  Sedan,  et  la  ville,  magistrat  et  bourgeois  de  Stras- 
bourg. 

«  Qu'il  sera  pourveu,  par  les  députez  que  Sa  Majesté 
envoyeraen  Lorraine  ,  aux  contraventions  faites  et  ad- 
venues aux  traictez  de  trefve  entre  Sadite  Majesté  et 
ledit  sieur  duc,  et  toutes  choses  seront  par  eux  resla- 
])lies  selon  le  contenu  des  articles  d'icelle  trefve. 

«  Et  d'autant  que  le  sieur  de  Bassompierre  s'est  en- 
tremis de  grande  affection  au  fait  du  présent  traicté, 

et  a  vuué  tout  service  à  Sa  Majesté,  tel  qu'il  l'a  rendu 
aux  roys  ses  prédécesseurs,  Sadite  Majesté  a  promis 
de  le  faire  payer  des  deniers  qui  luy  seront  deubs  et 
ont  esté  par  luy  advancez  pour  le  service  du  feu 
roy  Henry  son  prédécesseur,  montant  à  la  somme  de 
cinquante  quatre  mil  six  cents  escus  ou  environ,  et 
d'avantage,  le  faire  rembourser  de  la  somme  de  treize 
mil  quatre  cents  soixante  et  quinze  escus  receue  et 
levée  es  années  dernières  par  les  receveurs  généraux  de 
Normandie  establis  à  Caën,  ainsi  qu'il  est  apparu  par 
leurs  quittances  du  revenu  des  terres  et  seigneuries  de 
Sainct  Sauveur  le  Vicomte  et  Sainct  Sauveur  Lande- 
lin ,  et  baronnie  de  Nehou,  pour  le  payement  des- 
quelles sommes  et  de  celle  de  trente  six  mil  cinquante 
huit  escus  qu'il  doit  mettre  comptant  es  mains  du  tré- 
sorier de  l'espargne  ,  Sa  Majesté  promet  luy  engager 
et  vendre,  à  faculté  de  racliapt  perpétuel,  la  terre  et 
seigneurie  de  Vaucuuleur  en  Champagne,  ensemble 
tous  et  chacuns  les  droits  de  présentations  de  bénéfices 
et  provisions  d'ofiices,  avec  toutes  ses  autres  apparte- 
nances et  deppendances,  sans  aucune  réservation  que 
de  la  couppe  des  l)ois  de  haute  fustaye,  ressort  et  sou- 
veraineté d'icelle  terre,  et  ce  pour  la  somme  de  qua- 
rante mil  deux  cens  escus;  outre  laquelle  neantmoins 
il  sera  tenu  lembourser  en  deniers  comptans  le  sieur 
de  Malpierre  et  autres  acquéreurs  des  portions  en  do- 
maine dudit  Vaucouleur,  tant  de  leur  principal  ([ue 
frais,  mises  et  loyaux  cousts  ;  et  pour  le  surpkis  dudit 
deu  et  desdits  treize  mil  quatre  cens  soixante-((uinze 
escus,  et  trente-six  mil  cent  cinquante  huict  escus, 
revenans  à  la  somme  de  soixante  (|uatrc  mil  escus, 
Icsdites  terres  cl  seigneuries  de  Sainc.t  Sauveur  le  Vi- 

comte  et  Sainct  Sauveur  Landelain,  et  baronnie  de 
Nehou,  luy  seront  et  demeureront  surengagées,  sans 
qu'il  puisse  estre  cy  après  dépossédé  d'icelles  terres  et 
seigneuries,  qu'il  ne  soit  preallablement  remboursé 
desdites  sommes  de  quarante  mil  deux  cents  escus,  des- 
dits soixante  quatre  mil  escus,  comme  de  ce  qu'il  a  pre- 
mièrement payé  pour  lespremières  ventes  de  Sainct  Sau- 
veur, et  remboursement  des  acquéreurs  de  ladite  terre 
de  Vaucouleur,  et  de  ses  frais  et  loyaux  coustsj  permet- 
tant en  outre  audit  sieur  de  Bassompierre  de  retirer 
lesdites  terres  de  Sainct  Sauveur  le  Vicomte  et  Sainct 
Sauveur  Landelain  et  la  baronnie  deNehou,  nouvelle- 
ment revendues,  en  rembourceant  aussi  lesdits  acqué- 
reurs de  leur  principal  et  loyaux  cousts  ;  lequel 
remboursement  tiendra  pareillement  lieu  de  surenga- 
gement desdites  terres  audit  sieur  de  Bassompierre  j  de 
quoy  Sa  Majesté  luy  fera  expédier  tels  contracts ,  lettres 
patentes  et  quittances  de  ses  officiers  comptables  que 
besoin  sera,  pour  servir  audit  sieur  de  Bassompierre  au 
remboursement  desdites  sommes  et  remboursement 
susdit,  quand  Sa  Majesté  ou  ses  successeurs  voudront 
rachepter  lesdites  terres  et  seigneuries. 

«  Faict  à  Sainct  Germain  en  La)'e,  le  i6  de  novem- 
bre  1594.  Signé  Henry.  Et  plus  bas,  de  Neufville.  » 

Quand  à  l'edict  fait  sur  la  reunion  du  duc  de  Guyse  , 
de  messieurs  ses  frères  et  de  la  ville  de  Rlieims  et  au- 
tres villes  que  ramena  ledit  duc  en  l'obeyssance  du 
Boy,  il  fut  accordé  aussi  au  mois  de  novembre.  Par 
cest  edict  le  Roy  ordonna  qu'il  ne  se  feroit  aucun 
exercice  que  de  la  religion  catholique,  apostolique- 
romaine   oz  villes  et  faux-bourgs  de  Reims,  Rocroy 

Sainct  Disier,  Guyse,  Joinville,  Fismes  Ct  Montcornet 
en   Ardenne  ;  que  les  ecclésiastiques  du  diocèse  de 
Reims,  après  avoir  satisfait  au  serment  de  fidélité, 
auroient  pleine  main-levée  des  l)enefices  qui  leur  ap- 
partenoient,  en  quelque  lieu  qu'ils  fussent  situez,  avec 
injonction  à  ceux  qui  s'en  estoient  emparez  depuis  les 
troubles  de  leur  en  laisser  la  libre  possession;  et  que 
les  articles  particuliers  accordez  aussi  par  le   Roy  à 
messire  Claude  de  Guise,  abbé  de  Clugny,  seroient  vé- 
rifiez et  gardez.  Que  la  mémoire  de  tout  ce  qui  s'estoit 
passé  depuis  l'an  i585,  et  tout  ce  qui  avoit  esté  géré 
et  negotié,  tant  par  les  defuncts  duc  et  cardinal  de 
Guise,  ledit  duc  de  Guise,  le  duc  de  Mayenne,   le 
prince  de  Ginville,  le  feu  sieur  de  Sainct  Paul,  et 
autres  qui  avoient  charge  ez  susdites  villes  que  ledit 
duc  de  Guise  ramenoit  en  l'obeyssance  du  Roy,  seroit 
esteinte  et  al)olie;  avec  delFences  à  toutes  personnes 
de    faire  aucuns   libelles  diffamatoires    ou   prescher 
contre  la  mémoire  desdits  feu  duc  et  cardinal  de  Guise, 
ny  de  se  provoquer  par  injures  et  reproclies,  ains  vivre 
ensendjlement  en  paix.  Que  lesdits  ecclésiastiques  qui 
feroient  le  serment  de  fidélité  seroient  quittes  des  dé- 
cimes qu'ils  pouvoient  devoir  depuis  l'an   iSSc)  jus- 
ques  au  terme  d'octobre  dernier  ;  et  que,  pour  grati- 
fier ceux  qui  avoient  esté  pourveuz  des  bénéfices  con- 
sistoriaux  estans  èsdites  villes,  par  mort  ou  résignation, 
et  (jui  avoient  obtenu  leurs  provisions  du  Pape,  de  son 
prétendu  légat,  du  duc  de  Mayenne,  du  cardinal  de 
Pellevé,  de  l'evesque  d'Avranches  ou  autres,  au  pré- 
judice de  l'authorité  de  Sa  Majesté,  en  raj)poitant  les- 
ditcs  provisions  (  lescjuelles  comme  nulles  et  abusives 
seroient  rompues  et  lacérées),  il  leur  eu  seroit  délivré 

d'autres,  et  toutes  expéditions  nécessaires.  Que  les  ha- 
bitans  desdites  villes  seroient  deschargez  de  ce  qu'ils 
dévoient  des  tailles  et  taillon  depuis  l'an  lÔSg,  excepté 
de  la  solde  du  prevost  des  mareschaux  ;  que  tous  ceux 
que  rameneroit  ledit  duc  de  Guise  au  service  du  Roy, 
auroient  mainlevée  des  saisies  qui  pourroient  avoir  esté 
faictes  de  leurs  terres  pour  ne  s'estre  trouvez  à  la  con- 
vocation du  ban  et  arriereban  ;  que  les  liabitans  des- 
dites villes  seroient  maintenus  en  tous  leurs  privilèges 
et  libertez;  et  que  tous  offices  de  judicature  et  de 
finances  qui  pourroient  avoir  esté  transférés  hors  les- 
dites  villes  y  seroient  restablis  et  exercez  ainsi  qu'ils 
estoient  auparavant  les  troubles.  Que  tous  subsides 
qui  avoient  esté  créez  pour  la  nécessité  des  troubles 
au  dedans  desdites  villes  seroient  supprimez.  Que  les 
prisonniers  tenus  à  l'occasion  desdits  troubles  et  autres 
faicts  de  guerre  seroient  mis  en  liberté  en  payant  la 
rançon  qu'ils  auroient  accordée  ;  mais,  s'ils  n'en  avoient 
convenu,  que  leur  rançon  seroit  modérée  suyvant  le 
traité  de  la  trêve  générale.  Sans  comprendre  audit 
edict  ce  qui  s'estoit  faict ,  au  préjudice  des  trefves  et 
sans  adveu,  par  forme  devollerie. 

Cest  edict  fut  vérifié  au  parlement  le  29  novembre, 
avec  ceste  clause  :  Suyvant  et  aux  charges  contenues 
au  registre  de  ce  jour. 

Voylà  comment  le  duc  de  Guise  se  remit  en  l'o- 
beyssance  du  Roy  avec  la  ville  de  Rheims,  ce  qu'il  ne 
put  pas  faire  qu'avec  peine  ;  car  ledit  sieur  de  Sainct 
Pol  ayant,  comme  nous  avons  dit,  obtenu  du  duc  de 
Mayenne,  dez  le  8  janvier  1589,  commission  pour 
commander  en  Champagne  et  Brie,  s'estoit  saisy  de 
plusieurs  villes  et  places  fortes  aux  frontières,  et  en- 

tr'autres  de  Reims,  où  il  avoit  projette  d'y  faire  des 
forts  pour  contraindre  les  habitans  d'endurer  sa  vo- 
lonté. Or  le  feu  duc  de  Guise,  qui  estoit  gouverneur 
de  la  Champagne,  l'avoit  advancé  de  peu  aux  grades 
militaires,  cognoissant  sa  hardiesse  :  et,  après  sa  mort, 
le  duc  de  Mayenne  luy  ayant  donné  charge  en  Cham- 
pagne, avec  ceste  clause  dans  sa  commission  :  «  Nous, 
en  l'absence  de  M.  le  prince  de  Ginville  nostre  nep- 
veu,  gouverneur  èsdites  provinces,  à  cause  de  la  dé- 
tention de  sa  personne,  vous  avons  commis  et  com- 
mettons pour  avoir  l'œil  et  veiller  soigneusement  à  la 
conservation  des  places  dudit  gouvernement,  »  il  s'y 
rendit  maistre  de  beaucoup  de  forteresses  :  plus ,  ledit 
duc  luy  donna  aussi  depuis ,  comme  lieutenant  de 
l'Estat,  lettres  de  mareschal  de  France;  tellement  que 
de  simple  soldat  et  capitaine  il  estoit  devenu  mares- 
chal de  France  et  lieutenant  gênerai  d'une  province. 
Il  n'eust  peu,  pour  le  petit  estoc  de  sa  maison,  quel- 
que accord  qu'il  eust  faict  avec  le  Roy,  conserver  ces 
deux  tiltres  :  ce  fut  pourquoy  il  jetta  tous  ses  desseins 
de  se  rendre  espagnol,  pour  se  maintenir  en  la  qualité 
(ju'il  s'estoit  acquis  durant  les  guerres  civiles  de  France. 
On  tient  qu'il  estoit  devenu  si  hautain,  que  s'estan/ 
rendu  maistre  d'une  partie  des  places  fortes  du  duché 
de  Ivethelois,  qu'il  manda  au  duc  de  Psevers  :  «  Si  vous 
desirez  que  les  vostres  jouyssent  en  paix  du  Rethelois, 
vous  avez  un  fils  et  une  fille  à  marier,  j'en  ay  autant;  en 
les  mariant  ensemble  nous  pourrons  nous  accorder.  » 
Le  duc  de  Nevers  eut  tant  ceste  parole  à  cœur,  qu'il 
luy    dressa  plusieurs   embuscades  pour  l'altrapper  ; 
mais  le  tout  fut  en  vain  ,  car  il  estoit  devenu  si  puissant 
en  ceste  province,  (jue  mesmes  M.  de  Guise,  sous  le- 

quel  il  devoit  obeyr,  et  auquel  il  devoit  rapporter 
l'heur  de  son  advancement  ,  fut  contraint  de  luy 
faire  perdre  la  vie  pour  sa  liautainete'.  L'occasion  fut 
telle  :  M.  de  Mayenne  estant  au  commencement  du 
mois  de  may  de  ccste  année  à  Rheims,  le  lieutenant 
Rousselet  et  aucuns  habitans  firent  plainte  audit  duc 
de  Guise,  comme  estant  leur  gouverneur,  de  ce  que 
ledit  sieur  de  Sainct  Paul  leur  avoit  faict  faire  comme 
une  citadelle  à  la  Porte-Mars,  et  y  avoit  mis  dedans 
depuis  peu  de  jours,  sous  quatre  capitaines,  deux  cents 
estrarigers  en  garnison;  ce  qu'ils  prejugeoient  estre  un 
commencement  de  l'exécution  de  ses  desseins  pour  les 
assubjettir  sous  la  domination  de  l'Espagnol.  Le  duc, 
qui  premeditoit  dèslors  de  se  remettre  en  l'obeyssance 
du  Roy,  leur  promit  de  faire  tant  avec  Sainct  Pol 
qu'il  feroit  sortir  les  garnisons  de  Porte-Mars;  mais 
depuis,  luy  en  ayant  parlé  plusieurs  fois,  et  mesmes 
en  jouant  ensemble  à  la  paume,  le  jour  d'auparavant 
qu'il  le  tuast,  Sainct  Pol  luy  respondit  assez  haute- 
ment :  «  Mon  maistre,  ne  me  parlez  point  de  cela, 
car  il  ne  s'en  fera  rien.  »  Le  lendemain  matin,  le  duc 
ayant  ouy  messe  dans  l'abbaye  Sainct  Pierre,  et  luy 
ayant  esté  rapporté  que  Sainct  Pol  avoit  dit  le  soir 
d'auparavant  quelques  paroles  hautaines ,  aussi  tost 
que  ledit  Sainct  Pol  l'y  fut  venu  trouver,  ils  s'en 
allèrent  au  cloistre  avec  M.  de  Mayenne,  lequel  s'es- 
tant  arresté  à  parler  à  quelques-uns,  le  duc,  appuyé 
de  son  bras  gauche  sur  l'espaule  droicte  de  Sainct  Pol, 
luy  dict  :  «3/a  taille  (0,]e  te  prie,  donne  ce  contente- 

(')  Le  duc  de  Guise  appclloit  le  sieur  de  Sainct  Pol  Ma  taille ,  par 
familial  ilé,  pour  ce  quils  csloient  d'une  mesnie  hauteur  et  corpo- 
rtnce.     (  Note  de  V^uteitr.  ) 


DE  PALMA  CAYET.  [l594]  34  I 

ment  pu  peuple,  fais  sortir  ces  garnisons,  et  tu  me 
feras  plaisir.  »  Sainct  Pol  luy  respondit,  en  mettant  la 
main  sur  la  garde  de  son  espée  comme  pour  la  tirer  : 
«  Gela  ne  se  peut  faire,  et  ne  se  fera  point.  »  Lors  le 
duc,  luy  ayant  veu  porter  la  main  à  la  garde  de  son 
espëe,  tira  la  sienne,  et,  d'un  seul  coup  qu'il  luy 
donna  dans  la  mammelle  gauche,  il  le  fit  tomber  mort 
à  ses  pieds.  Le  baron  de  La  Tour  et  un  Suisse  qui  ap- 
partenoit  à  Sainct  Pol  mirent  aussi  -  tost  l' espée  au 
poing  contre  le  duc;  mais  quelques  gentils-hommes 
qui  estoient  là,  s'estans  advancez,  les  empescherent,  et 
contraignirent  La  Tour  de  se  retirer  et  passer  par 
dessus  les  murailles  de  la  ville  pour  sauver  sa  vie. 
Geste  mort  ainsi  advenue  ne  se  fit  pas  sans  estonne- 
ment,  et  les  gens  des  deux  ducs  se  rendirent  inconti- 
nent près  d'eux.  Le  bruit  courut  que  Sainct  Pol  avoit 
commande'  a.  toutes  ses  troupes  de  gens  de  guerre  de 
s'acheminer  à  Reims,  et  qu'il  les  y  devoit  faire  entrer 
sur  l'aprèsdisnée,  tant  pour  tenir  du  tout  la  bride  au 
col  à  ceux  de  Reims,  et  par  ce  moyen  y  faire  bastir  les 
citadelles  qu'il  avoit  projettées,  que  pour  empescher 
le  duc  de  Guise  et  tout  autre  d'y  rien  entreprendre 
contre  sa  volonté'.  Du  depuis  sa  mort  le  duc  ne  bou- 
gea de  Reims  jusques  à  la  susdite  réduction.  Ht  quant 
aux  places  fortes  que  tenoit  Sainct  Pol,  sçavoir,  Vitry, 
Mezieres  et  autres,  ceuxquiy  commandoient,  après  sa 
mort,  firent  leur  composition  chacun  à  part  avec  le 
Roy;  tellement  que  toute  la  Gliani pagne  futremise  en  l'o- 
bcyssance  de  Sa  Majestédcpuis  que  ledit  edit  delareii- 
nion  (lu  duc  de  Guise  et  de  la  villede  Reims  fut  publie'. 
Pendant  (juc  cesl  edict  se  minutoil  à  Sainct  Germain 
en  Laye,  le  Roy  désirant  renche  grâces  à  Dieu,  dans 

l'église  Nostre-Dame  de  Paris,  pour  les  heureux  ex- 
ploicts  militaires  dont  il  estoil  venu  à  bout,  durant  cest 
esté,  en  la  prise  et  réduction  de  tant  de  villes,  il  s'ache- 
mina vers  Paris  du  coste  de  l'Université.  Le  sieur  de 
Beaurepaire  Langlois,  qui  avoit  esté  esleu  prevost  des 
marchans  à  la  my-aoust,  avec  les  quatre  eschevins 
vestus  de  leurs  robes  de  livrées  ,  accompagnez  d'un 
grand  nombre  de  bourgeois  et  des  archers  et  arbales- 
triers  de  la  ville ,  tous  à  cheval,  allèrent  au  devant  de 
Sa  Majesté  jusques  au  bout  du  fauxbourg  Sainct  Jac- 
ques, lequel,  accompagné  de  messieurs  les  princes  de 
son  sang  et  de  plusieurs  princes,  seigneurs  et  gentils- 
hommes, en  très-grand  nombre,  entra  dans  Paris  et 
alla  à  l'église  Nostre  Dame.  Le  Te  Deuvi  y  estant 
chanté,  il  s'achemina  au  Louvre,  à  la  lueur  d'une 
infinité  de  flambeaux,  les  rués  et  les  fenestres  des 
maisons  estans  pleines  de  peuple  qui  faisoit  retentir 
l'air  de  ce  cry  de  resjouyssance  de  vive  le  Roy  ! 

Nous  avons  dit  aux  livres  precedens  que  le  Roy 
avoit  envoyé  le  mareschal  d'Aumont  en  Bretagne  pour 
s'opposer  aux  entreprises  du  duc  de  Mercœur  et  de 
don  Jean  d'Aguila,  chef  des  Espagnols,  qui  s'estoient 
fortifiez  dans  le  port  de  Blavet.  La  Royne  doiiairiere, 
Loyse  de  Lorraine,  qui  estoit  sœur  du  duc  de  Mer- 
cœur,  essayoit  par  tous  moyens  de  ramener  son  frère 
au  service  du  Roy  et  faire  sa  paix  :  mais  les  prospe- 
ritez  qu'il  avoit  eues  sur  les  royaux  aux  années  précé- 
dentes furent  cause  (jue  les  desseins  de  ceste  bonne 
Royne  furent  sans  effect  pour  lors.  Durant  l'esté  de 
ceste  année  ledit  sieur  mareschal  d'Aumont,  ayant 
receu  nouveau  renfort  d'Anglois  sous  la  conduite  du 
capitaine  Forsbiher,  résolut,  avec  le  gênerai  Norrys, 

d'aller  assiéger  Quimpercorentin  :  ce  qu'il  fit,  et  s'en 
rendit  maistre,  comme  aussi  de  la  ville  de  Morlais  j 
puis  il  mena  son  arme'e  pour  desnicher  les  Espagnols 
d'un  fort  qu'ils  avoient  fait  auprès  du  port  de  Brest, 
avec  lequel  ils  tenoient  ce  port  en  subjection  et  en  em- 
peschoient  l'entre'e.  Le  mareschal  fit  donner  l'assaut 
si  furieusement  à  ce  nouveau  fort,  que  quatre  cents  Es- 
pagnols qui  le  gardoient  furent  taillez  en  pièces  :  ce 
qui  ne  se  fit  sans  perte  de  beaucoup  des  assaillans, 
et  entr'autres  dudit  capitaine  Forsbiher. 

Ceux  de  Sainct  Malo  en  ce  mesme  temps  envoyè- 
rent aussi  des  députez  vers  le  Roy,  lesquels  le  sup- 
plièrent d'abolir  la  mémoire  de  tout  ce  qu'ils  avoient 
fait  durant  ces  derniers  troubles,  et  les  recevoir  en 
grâce.  Geste  ville,  très  forte,  tient  le  troisiesme  lieu  de 
la  Bretaigne  ,  où  y  a  un  très -bon  port  de  mer  :  les 
habitans  sont  fort  addonnez  à  la  navigation,  et  ont 
grand  nombre  de  vaisseaux  traffiquans  en  tous  les  en- 
droits du  monde;  mais,  s'estans  sous-levez  contre  l'au- 
thurité  royale  et  mis  du  party  de  l'union  après  avoir 
tué  M.  de  Fonteincs  leur  gouverneur,  surpris  le  chas- 
teau,  tué  tout  ce  qu'ils  trouvèrent  s'opposer  à  leur 
entreprise,  ils  ne  voulurent  toutesfois  recevoir  aucun 
gouverneur  de  la  part  du  duc  de  Mercœur.  Ils  se  di- 
soient bien  estre  de  son  party,  et  assemblèrent  quel- 
ques gens  de  guerre  avec  lesquels  ils  firent  razer  plu- 
sieurs cbasteaux  et  maisons  nobles  des  royaux  ;  mais 
de  vouloir  recevoir  aucun  qui  leur  commandast,  ils 
n'en  voulurent  point  ouïr  parler  :  tellement  que,  se  re- 
trouvans  comme  neutres  et  libres,  leurs  députez  ayans 
remonstre  au  Roy  que  nonobstant  tout  ce  (ju'ils  avoient 
faict,  qu'ils  n'avoieiit  voidu  tolérer  les  Espagnols  eu 

Bretagne  et  s'y  estoient  courageusement  opposez,  et 
qu'ayant  descouvert  le  but  des  desseins  des  chefs  de 
l'union  estre  très  dangereux ,  qu'ils  le  supplicient  de 
mettre  sous  le  pied  tout  ce  qu'ils  avoient  faict  à  son 
préjudice.  , 

Par  edictdonnéàParis  au  mois  d'octobre,  le  Pvoy  leur 
accorda  qu'il  ne  se  feroit  aucun  exercice  de  la  religion 
que  de  la  catholique-romaine  dans  Sainct-Malo  ny  trois 
lieues  à  la  ronde:  qu'il  n'y  auroit  garnison  pour  la  seu- 
reté  de  ladite  ville  que  la  bonne  volonté  des  habitans  , 
lesquels  seroientexeuqilsde  toutes  tailles  durant  six  ans 
prochains  et  consécutifs  ;   que  la  mémoire  seroit  es- 
teinte  ,  et  qu'il  ne  se  feroit  jamais  aucune  recherche  de 
la  prinse  qu'ils  avoient  faicte  du  chasteau  de  Sainct- 
Malo,  ny  de  la  mort  du  sieur  de  Fonteines  et  autres 
estans  avec  luy  audit  chasteau  ,  prise  ,  pillage  et  Ijiitin 
gênerai  des  biens  y  estans,  ny  des  démolitions  et  déman- 
tèlements des  chasteaux  de  Ghasteauneuf  et  du  Plessis 
Bertrand ,  sans  qu'ils  en  pussent  à  Padvenir  estre  re- 
cherchez ne  inquiétez  sous  quelque  prétexte  que  ce 
fust;  que  tous  leurs  privilèges  leur  seroient  confu-moz; 
que  le  négoce  leur  estoit  permis  en  tous  pays  ,  Estats, 
republiques  et  royaumes  quelconques ,  suyvant   et 
conformément  les  traictez  faicts  par  Sa  Majesté,  ou 
par  les  roys  ses  prédécesseurs,  avec  les  autres  princes 
estrangers,  Estats,  republiques  et  communautez,  et 
que  le  Roy  leur  en  rescriroit  à  cest  effect  \  qu'il  seroit 
créé  un  prieur  et  deux  consuls,  à  l'instar  de  ceux  de 
Eouën,  pour  juger  en  première  instance  les  procez 
concernant  le  trallic  ;  (ju'il  leur  seroit  permis  de  faire 
fondre  les  pièces  d'artillerie  dont  ils  auroicnt  besoin 
pour  leur  negotiation  ,  et  que   le  grand- maistre  de 

l'artilleiie  leur  en  feroit  délivrer  les  pouvoirs  sur  ce 
nécessaires  5  quepour  les  fatigues  et  incomnicditez  qu'ils 
avoient  receues  à  la  garde  du  chasteau  et  lourde  Soli- 
dor,  qu'aucun  artizan  ou  gens  de  mestier  estrangers 
ne  se  pourroient  lia])ituër  dans  Sainct  IVIalo  sans  le 
consentement  du  corps  el  communauté  de  la  ville. 

Ainsi  les  Malouins,  ayans  obtenu  cest  edict  du  Roy, 
qui  fut  vérifié  au  parlement  de  Bretagne  le  5  de  dé- 
cembre, reprirent  le  party  du  Roy,  et  quittèrent  celuy 
du  duc  de  ^lercœur,  qui  commença  dèslors  à  s'aflbi- 
blir.  Cependant  qu'ils  obtenoient  leur  reiinion  voyons 
ce  que  faisoient  les  ducs  de  Mayenne  et  d'Aumalle,  et 
ceux  qui  s'estoient  retirez,  comme  nous  avons  dit,  en 
Flandres. 

Le  fruict  que  recueillirent  ceux  de  la  faction  des 
Seize  et  tous  les  François  partizans  de  l'Espagnol  fut 
un  exil  en  Flandres  ou  sur  les  terres  de  l'obeyssance 
de  l'Espagne.  Ils  n'eurent  tous  plus  grand  allégement 
que  de  se  plaindre  les  uns  des  autres  de  leur  infor- 
tune. Ils  avoient  esté  assis  sur  la  poupe  et  avoient 
voulu  manier  le  timon  des  affaires  de  France,  et  main- 
tenant ils  ne  pouvoicnt  avoir  lieu  seulement  en  la 
(juille.  Ils  en  vouloient  fort  au  duc  de  3Iayenne,  et 
disoient  mille  choses  contre  luy,  le  faisans  l'autlieur  de 
leur  infortune.  Le  duc  de  Feria  en  escrivit  une  lettre 
au  roy  d'Espagne,  qui  portoit  en  substance  que  le  duc 
de  Mayenne  n'avoit  rien  faict  cpii  vaille,  ([u'il  avoit 
essayé  de  perdre  la  religion  sous  prétexte  de  la  défen- 
dre, (ju'il  avoit  eu  tousjours  secrette  intelligence  avec 
le  roy  de  Navarre,  qu'il  avoit  traicté  mal  les  bons  ca- 
llioli(|ues(les  Seize),  jusquesà  souiller  ses  mains  dans 
leur  sang,  et  faict  tout  le  bien  ([u'il  avoit  peu  aux  po- 

litiques;  qu'il  avoit  espargné  le  roy  de  Navarre  quant 
il  l'avoit  peu  ruiner,  qu'il  avoit  laissé  perdre  Dreux 
afin  d'intimider  les  estais  prétendus  (assemblez  à  Paris  ) 
à  consentir  la  trefve ,  qu'il  avoit  faict  livrer  les  prin- 
cipalles  places  du  party  de  la  ligue  audict  roy  de  Na- 
varre, qu'il  avoit  fait  séparer  dudict  party  les  sieurs 
de  La  Chastre  et  de  Villars ,  preveu  et  consenty  la 
perte  de  Meaux,  Paris,  Laon,  Amiens  et  Beauvais  ; 
que  la  seurete'  et  retraicte  dudict  duc  de  Mayenne  se- 
roit  en  son  gouvernement  de  Bourgongne,  où  il  se  de- 
voit  en  bref  retirer  après  qu'il  auroit  assemblé  force 
argent,  et  y  faire  publier  la  paix  qu'il  avoit  faicte  il  y 
avoit  long  temps  ;  que  ledit  duc  n'avoit  jamais  pensé 
qu'à  son  profit  particulier,  et  qu'il  estoit  tenu  d'un 
chacun  pour  meschant,  hay  et  mesprisé  ;  qu'il  ne  pou- 
voit  plus  rien ,  que  personne  ne  luy  vouloit  plus  obeyr, 
et  qu'il  s'en  failloit  desfaire ,  l'arrester  prisonnier,  et 
luy  faire  rendre  Soissons.  Voylà  la  substance  de  ce  que 
le  duc  de  Feria  rescrivit  au  roy  d'Espagne  contre  le 
duc  de  Mayenne. 

Or  il  advint  que  le  courrier  qui  portoit  ceste  lettre 
fut  pris  par  les  François.  On  trouva  bon  d'en  faire  tenir 
la  copie,  puis  l'original  audict  duc  do  Mayenne,  le- 
quel ,  pour  se  justifier  de  ces  objections  envers  le  roy 
d'Espagne,  y  fit  une  ample  response  qu'il  luy  envoya, 
la  substance  de  laquelle  estoit  : 

Qu'encores  qu'il  fust  bien  certain  qu'il  recevoit  tou- 
tes sortes  de  mauvais  offices  du  duc  de  Feria,  et  quasi 
sceu  qu'il  desirolt,  par  ses  actions  et  conseil,  de  le  for- 
cer à  prendre  des  resolutions  du  tout  contraires  à  son 
intention  et  préjudiciables  au  party  de  la  ligue  et  au 
bien  et  service  de  Sa  Majesté  Catholique,  pour  faire 

trouver  véritable  les  faux  rapports  qu'il  avoit  faits  de 
luy,  et  couvrir  les  fautes  de  sa  mauvaise  et  ignorante 
conduitte,  que  toutesfois  il  neust  jamais  creu  que  le 
désir  de  se  venger  de  celuy  qui  ne  pensa  oncques  à 
l'ofTencer  luy  eust  tellement  osté  l'usage  de  la  raison , 
qu'il  eust  osé  feindre  et  publier  contre  luy  des  calom- 
nies et  crimes  si  peu  vray  semblables,  que  le  récit 
seul  les  faisoit  cognoistre  pour  impudens  et  menson- 
gers; car  en  l'un  il  se  raonstroit  ignorant,  vice  qui 
nestoit  point  excusable  en  personne  de  sa  qualité, 
honnoré  d'une  grande  charge  par  un  grand  roy,  en 
l'autre  ,  meschant,  en  ce  qu'il  essayoit,  contre  ce  qu'il 
sçavoit,  de  diffamer  la  réputation  d'un  prince  fort 
homme  de  bien,  crime  d'une  ame  basse  et  abjecte, 
qui,  ne  pouvant  imiter  la  vertu  d'autruy^  cherchoit 
son  contentement  à  la  blasmer.  , 

Que  c'estoit  bien  l'ofiice  de  celuy  qui  estoit  employé 
au  maniement  des  grandes  affaires  de  donner  advis  à 
son  maistre,  non  seulement  de  ce  qu'il  tenoit  pour  vé- 
ritable, mais  aussi  des  bruits  et  rapports  dont  il  n'es- 
toit  encores  bien  certain,  affin  de  mieux  informer  son 
jugement,  et  le  conduire  par  conjecture  à  la  cogtiois- 
sance  de  la  vérité  et  des  remèdes  pour  entreprendre 
ce  qu'il  voudroit,  ou  se  garantir  de  ce  qu'il  craindroit; 
mais  que  l'homme  de  bien  et  sage  assaisonnoit  tous- 
jours  ses  relations  et  advis  de  telle  prudence,  (jue  la 
verissimilitude  faisoit  cognoistre  qu'il  y  apportoit  du 
choix  et  du  jugement,  et  y  procedoit  aussi  avec  si 
grande  integiité,  qu'il  se  monslroit  juste  partout,  et 
exempt  de  mauvaise  passion  contre  qui  que  ce  fust , 
au  lieu  que  ledit  duc  de  Feria  parloit  sans  discrétion 
contre  luy  comme  ennemy  ouvert,  et  monstroit  qu'il 

ne  trouvoit  rien  bon  ny  véritable  que  ce  qui  devoit 
servir  à  le  faire  tenir  pour  un  mescbant. 

Qu'il  auroitbien  mal  employé  le  temps,  sa  peine  et 
ses  périls,  s'il  avoit  acquis  ceste  infamie  en  ne  cber- 
cliant  que  l'honneur,  et  que  le  duc  de  Feria  (homme 
de  peu),  qui  n'en  avoit  point  acquis,  et  auquel  on  en 
avoit  peu  laissé,  ne  le  luy  sçauroit  oster,  pource  que  le 
désir  de  suivre  la  vertu  estoit  descendu  en  luy  par  la 
succession  de  tant  de  princes ,  avoit  esté  eslevé  depuis 
par  une  si  soigneuse  institution  ,  par  habitude  de  ])ien 
faire,  et  par  tant  d'actions,  qu'il  devroit  plustost  mes- 
priser  que  craindre  sa  mesdisance.  NeanUuoins,  qu'il 
luy  feroit  de  l'honneur  qu'il  n'avoit  point  mérité,  qui 
seroit  de  le  faire  mentir  avec  les  armes  de  sa  personne 
à  la  sienne,  ce  qu'il  supplioit  très-humblement  Sa  Ma- 
jesté Catholique  luy  accorder,  et  vouloir  excuser  sa 
juste  douleur  s'il  sortoit  liors  de  luy  mesme  et  du  res- 
pect qu'il  luy  devoit,  en  parlant  contre  un  imposteur 
qui  avoit  voulu  si  meschamment  deschirer  sa  réputa- 
tion, laquelle  il  desiroit  conserver  pure,  entière  et  in- 
nocente, comme  elle  l'estoit  en  effect. 

Que  ledit  duc  de  Feria  avoit  un  grand  advantagc  à 
mesdire  de  luy,  d'autant  que  la  cause  de  tous  les  maux 
qui  arrivoient  à  un  party  peu  heureux,  comme  avoit 
esté  le  leur,  estoit  tousjours  attribuée  au  chef:  c'cstoit 
celuy  sur  lequel  chacun  rejettoit  les  fautes  qu'il  avoit 
faictes;  il  estoit  mesmes  appelle  à  garand  des  accidens 
qui  tomboient  du  ciel ,  sur  lesquels  la  prudence  des 
hommes  ne  pou  voit  rien  :  et  toutesfois  il  n'y  avoit  per- 
sonne, jusques  aux  plus  lâches  et  meschans,  qui  ne  se 
voulussent  attribuer  l'Iionneur  et  la  gloire  de  ce  qui 
estoit  bien  fait.  C'estoit  pourquoy  leur  condition  estoit 

tousjours  misérable,  et  leur  réputation  en  doubte, 
quand  les  événements  n'avoient  esté  aussi  heureux  que 
la  conduite  en  avoit  esté  bonne  et  sage. 

Que  ses  actions  avoient  esté  cognéues  de  tant  de 
gens,  et  que  le  temps  avoit  si  bien  fait  venir  à  la  lu- 
mière ce  qui  estoit  obscur  et  caché,  que  la  calomnie 
n'y  pouvoit  plus  trouver  de  quoy  reprendre,  au  moins 
en  ce  qui  estoit  d'avoir  apporté  au  public  et  à  la  def- 
fense  d'une  bonne  et  juste  cause  les  vœux,  les  conseils 
et  les  actions  d'un  homme  de  bien.  Et  si  la  conduitte 
n'en  estoit  point  jugée  par  les  événements,  qu'il  osoit 
bien  dire  (que  cela  servoit  à  sa  justification)  qu'il 
n'y  avoit  eu  faute  commise  en  la  conduitte  des  affaires 
plus  importantes  qui  n'eust  sa  raison  ;  ne  voulant  pas 
neantmoins  tant  s'asseurer  de  sa  prudence  qu'il  faisoit 
de  sa  candeur  et  de  son  intégrité,  pource  que  celuy 
qui  faisoit  ce  qu'il  devoit  en  l'un  estoit  tousjours  loiia- 
ble  et  excusable  quand  il  faisoit  ce  qu'il  pouvoit  en 
l'autre. 

Qu'il  luy  suffiroit,  à  ce  que  ledit  duc  de  Feria  di- 
soit  en  gênerai  contre  luy,  de  respondre  qu'il  avoit 
prins  les  armes  avec  courage  et  resolution  de  mourir 
pour  venger  la  mort  de  messieurs  ses  frères ,  pour  la 
nécessité  de  sa  conservation  aussi ,  et  celle  d'un  nom- 
bre infiny  de  catholiques,  que  le  mérite  de  la  maison 
de  Lorraine,  en  deffendant  la  cause  du  gênerai,  leur 
avoit  rendus  amis  ;  que  la  religion  avoit  esté  son 
principal  but  et  objcct;  qu'il  n'avoit  rien  tant  honnoré 
(jue  les  bons  et  vrays  cath(jli(^ues ,  et  avoit  reprins  et 
chastié  la  violence  de  quelques-uns  qui  avoient  com- 
mis un  acte  qui  ne  se  pouvoit  souffrir  ny  dissimuler 
sans  faire  tenir  le  séjour  des  villes  du  parly  de  l'u- 

nion  pour  lieux  de  brigandages  et  non  de  retraictes  à 
ceux  qui  vouloient  vivre  sous  les  loix  ;  que  c'estoit 
un  acte  de  justice  que  le  père  avoit  deu  exercer  contre 
son  propre  enfant,  pour  ce  que  le  magistrat  devoit 
avoir  les  yeux  fermez  quand  le  crime  n'offençoit  seu- 
lement un  particulier,  mais  qui  pouvoit  tourner  en 
exemple  contre  le  public  s'il  n'estoit  retenu  par  la 
peine. 

Qu'il  y  avoit  des  actions  èsquelles  il  failloit  tous- 
jours  estre  sage  et  juste,  et  jamais  pitoyable;  et  que 
celle  que  le  duc  de  Feria  vouloit  reprendre  ,  sans  l'ex- 
primer (qui  estoit  de  la  punition  d'aucuns  qui  avoient 
fait  mourir  le  président  Brisson  et  deux  conseillers  du 
parlement  de  Paris),  estoit  de  cette  nature,  et  meritoit 
d'autant  plus  la  sévérité  des  loix,  que  ce  n'estoit  pas 
un  mouvement  soudain  et  sur  une  action  présente  qui 
l'eust  peu  transporter,  comme  il  advient  quelquesfois 
aux  gens  de  bien ,  mais  un  dessein  secret  et  prémédité 
pour  faire  un  mal  qui  fust  advenu  sans  remède  si  ce 
premiei'  coup  eust  esté  souffert. 

Qu'il  n'avoit  laissé  de  cognoistre  que  le  chastiement 
diminueroit  peut  estre  (juelque  cliose  de  la  première 
ardeur  d'aucuns  catboliques ,  ausquels  on  avoit  per- 
suadé qu'un  assassinat  ainsi  commis  d'authorité  privée 
estoit  un  acte  licite,  voire  nécessaire  pour  la  seureté 
de  la  ville,  et  de  craindre  que  l'authorité  de  ceux  qui 
avoient  peu  d'affection  au  party  de  l'union,  dont  la 
mauvaise  fortune  faisoit  tous  les  jours  croistre  le  nom- 
bre, n'en  devinst  aussi  plus  grande  :  ce  qui  fut  cause 
qu'il  avoit  laict  tout  ce  qu'il  avoit  peu  pour  descou- 
vrir si  ce  président  et  ces  conseillers  avoient  failly,  et 
si  quelque  grand  soupçon  avoit  peu  porter  les  entre- 

preneurs  à  caste  violence,  afin  que  le  crime  des  inorls 
pust  faire  oublier  la  faute  commise  en  la  forme  du 
chastiement;  mais  qu'il  n'avoit  trouvé  rien,  sinon 
qu'ils  estoient  personnes  timides  qui  craignoient  le 
péril  et  mauvais  succez  des  affaires  ;  or  qu'eslre  tel 
n'estoit  pas  crime  ,  mesmes  en  gens  de  leur  profession  ; 
outre  que  ce  président  estoit  recognu  d'un  chacun 
pour  le  plus  rare  et  capable  homme  en  sa  charge  qui 
fust  dans  le  royaume,  et  peut  estre  un  des  premiers 
de  la  chrestienté;  ce  qui  avoit  rendu  le  corps  du  par- 
lement, les  autres  magistrats,  la  noblesse,  et  toutes 
sortes  de  personnes  qui  avoient  l'ame  pure  et  inno- 
cente, quoy  que  très-alFectionnez  au  party,  aigres  et 
violents  à  le  requérir  de  faire  faire  la  punition  de  ce 
forfait;  et  n'estoit  le  moyen  de  la  refuser,  remettre  ou 
dissimuler,  quand  quelques  considérations  de  pru- 
dence, non  de  justice  ,  l'eussent  invité  à  prendre  con- 
seil ;  mais  qu'il  ne  fit  faire  leur  punition  qu'avec  re- 
gret, et  qu'il  s'arresta  sur  peu  de  gens. 

Que  bien  que  le  duc  de  Feria  n'approuvast  ses  rai- 
sons, ny  don  Diego  d'ibarra,  disans  (ju'il  devoit  souf- 
frir tout  de  ceux  qui  l'avoient  eslevé  en  ceste  dignité 
de  chef  de  party,  il  leur  respondoit  qu'il  avoit  esté 
esleu  chef  du  party  parle  consentement  ])resque  uni- 
versel des  catholiques  de  la  France,  et  que  le  nombre 
estoit  infiny  de  ceux  qui  pouvoient  pietendre  droict 
en  ceste  obligation.  «  Mais,  disoit-il,  qui  leur  a  appris 
que  celuy  qui  est  devenu  chef  et  magistrat  par  l'eslec- 
tion   d'autruy,  soit  obligé  de  tollerer  les  crimes   de 
ceux  qui  offençoient  tant  le  public([ ,  et  (jiie  1«^  mérite 
de   leurs  suffrages   devoit  tousjours    servir    d'impu- 
nité? Un  peut  donner  sans  blasme  quelque  grâce  et 

faveur  à  l'amitié,  pourveu  que  ce  ne  soit  au  préju- 
dice de  l'honneur  et  de  la  seureté  publique.  Si  ceste 
obligation  passoit  plus  avant,  il  faudroit  prendre  les 
magistrats  au  sort ,  afin  que ,  n'estans  tenus  qu'à  la  for- 
tune ,  leur  choix  et  jugement  à  distribuer  le  loyer  et 
la  peine  fust  plus  libre  et  réglée  par  la  juste  mesure 
des  loix.  Il  n'y  a  point  de  vertu,  point  de  conduitte 
qui  vaille,  si  la  justice  en  est  mise  hors.  Et  plustà  Dieu 
que  le  désir  de  la  faire,  et  d'observer  avec  sincérité 
l'ordre  par  tout,  eust  tousjours  esté  aussi  bien  suivy  et 
exécuté  qu'il  estoit  en  la  destination  de  mon  esprit,  et 
que  je  jugeois  nécessaire;  nos  afiaires  seroient  aujour- 
d'huy  en  meilleur  estât.  Mais  je  veux  en  cela  accuser 
ma  trop  grande  facilité,  et  mettre  en  avant  neantnioins 
pour  excuse  et  descharge  certains  respects  à  l'endroit 
de  ceux  qui  pouvoient  servir  au  bien  du  party,  et  des 
grands  empeschements  et  difficultez  à  les  contraindre 
de  faire  ce  qui  estoit  de  leur  devoir ,  pour  ce  que  la 
grande  prospérité  à  l'entrée  leur  donna  la  licence 
d'oser  tout.  Et  comme  on  vouloit  essayer  de  les  re- 
mettre, soit  en  l'obeyssance  des  loix  et  de  leurs  supé- 
rieurs, l'adversité  vint,  qui  rendit  l'autliorité  des  chefs 
moindre ,  et  leur  osta  le  pouvoir  de  chastier  ce  qui 
estoit  mal  faict.  » 

Quant  à  ceste  objection,  qu'il  avoit  espargné  le  roy 
de  Navarre  quand  il  l'avoit  peu  ruy  ner,  il  disoit  :  «  Ceste 
accusation  devroit  estre  limitée  d'actions  et  particu- 
lières circonstances  pour  en  mieux  juger.  Je  n'ay  ja- 
mais eu  forces  en  main  plus  grandes  que  celles  du  roy 
de  Navarre  dont  j'eusse  pouvoir  de  disposer  que  de- 
vant Dieppe.  Or  j'ay  rendu  compte  à  Vostre  Majesté, 
au  voyage  que  M.  le  président  Janin  fit  vers  elle  en 


DE  PALMA  CAYET.  [i594]  353 

Espagne,  de  tout  ce  qui  s'y  passa,  et  fait  voir  qu'on 
ne  pouvoit  faire  davantage,  par  les  raisons  de  la  guerre, 
que  ce  qui  s'y  fit.  Qui  croira  aussi  que  j'eusse  esté  si 
stupide  de  vouloir  retarder  ou  empescher  la  ruyne  du 
roy  de  Navarre,  dont  je  devois  plus  que  nul  autre  re- 
cueillir le  profiit,  et  luy  laisser  acquérir  des  trophées 
qui  ne  me  dévoient  servir  qu'à  deshonneur?  Pour  la 
perte  de  la  bataille  d'Ivry,  dont  aucuns  me  chargent, 
Vostre  Majesté  a  sceu  aussi  les  raisons  qui  me  forcèrent 
de  tenter  ce  péril,  et  chacun  cognoist  que  les  ennemis 
ne  me  desrobent  cest  honneur  que  rien  ne  fut  oublié 
en  l'ordre,  en  la  conduitte  et  au  soing  ^t  prévoyance 
que  doit  avoir  un  chef  le  jour  d'une  bataille  :  Dieu 
n'en  voulut  pas  pourtant  rendre  le  succez  heureux. 
Nous  n'avons  eu  du  depuis  forces  suffisantes  pour  nous 
présenter  en  gros  devant  nos  ennemis  avec  advantage 
esgal  qu'une  seulle  fois,  qui  fut  à  la  levée  du  siège 
de  Paris.  Quelque  occasion  s'ofîVit  bien  quand  l'ar- 
mée vint  pour  faire  lever  le  siège  de  Rouen,  mais  elle 
passa  en  un  moment.  Or  ces  deux  armées  estoient  con- 
duites par  M.  le  duc  de  Parme,  prince  sage  et  grand 
capitaine  :  j'y  donnay  mon  advis,  et  luy  faisoit  sa  re- 
solution aussi  :  ny  la  gloire  ny  le  blasme  ne  m'en  peut 
estre  attribué;  et  si  l'on  en  veut  parler  aux  capitaines 
qui  estoient  de  la  part  de  Vostre  Majesté,  et  voy oient 
tout  ce  qui  se  passoit,  ils  diront,  je  m'en  asseure,  que 
je  faisois  à  toutes  occasions  devoir  de  capitaine  et  de 
soldat ,  et  que  je  n'ay  jamais  manqué  de  représenter  et 
faire  avec  affection  ,  courage  et  jugement,  tout  ce  (pic 
je  pouvois  apporter  du  bien  ou  faire  éviter  le  mal. 
Voylà  doncques  comme  j'ay  espargné  des  ennemis  qui 
ne  se  sont  peu  accroistre  qu'à  ma  ruvne.  >» 

4"2.  23 

Quand  à  ce  qu'on  luy  olijectoit  d'avoir  laisse  perdre 
Dreux  affin  d'intimider  les  estais  assemblez  à  Paris  à 
consentir  la  trefve,  ce  (jui  a  voit  este'  la  ruyne  de  leur 
party,  et  que  les  peuples,  ayans  gouste'  l'aise  et  la 
douceur  du  repos,  n'avoient  pas  voulu  retourner  à  la 
guerre,  il  dit  :  «  Le  duc  de  Feria  oze  il  si  efTronlement 
escrire  à  Vostre  Majesté'  le  contraire  de  ce  qu'il  sçait, 
et  me  contraindre  à  dire  que  je  le  pressay  tous  les 
jours,  luy  et  les  autres  ministres  de  Vostre  Majesté, 
de  faire  retourner  l'armée,  qui  tost  après  la  prise  de 
Noyon  s'estoit  retirée  sur  la  frontière,  et  dissipée  pour 
la  plus-part?.  Je  leur  remonstray  qu'en  ayant  une 
portion  d'icelle  avec  ce  que  nous  mettrions  ensemble 
des  forces  françoises,  elle  suffiroit  pour  faire  lever  ce 
siège,  d'autant  que  l'armée  de  l'ennemy  estoit  fort 
foible  :  s'ils  ne  l'ont  pas  voulu,  la  coulpe  en  esta  eux; 
s'ils  ne  l'ont  peu  pour  la  mutinerie  qui  arriva  parmy 
les  troupes,  comme  il  est  vray,  souffrons  et  excusons 
ensemble  ce  mal,  sans  rejetter  la  coulpe  sur  celuy  qui 
en  est  innocent.  J'accorde  qu'il  n'eust  pas  esté  expé- 
dient de  faire  trefve  ([ui  eust  eu  des  forces  pour  pren- 
dre l'advantage  sur  l'ennemy,  au  moins  esgales  ou  ap- 
prochant les  siennes  pour  l'empescher  de  rien  faire  à 
nostre  dommage;  mais  n'en  ayant  point,  qu'elle  es- 
toit  nécessaire,  et  que  ce  n'est  pas  la  trefve  qui  nous  a 
ruiné,  car  tant  qu'elle  a  duré  personne  n'est  sorty  du 
party  :  mais  c'est  que  la  fin  d'icelle  nous  a  trouvé  sans 
forces.  Elle  fut  au  commencement  de  trois  mois ,  puis 
de  deux,  qui  sont  cinq  mois  en  tout,  et  les  forces  dé- 
voient estre  prestes  dans  deux  mois.  Cest  espoir  nous 
ayant  failly,  chacun  pensa  à  son  salut  en  particulier 
et  commença  à  gouster  les  raisons  de  la  paix  et  de 


DE  l'ALMA  CA.YET.     [iSq.J]  355 

son  inlerest.  Aucuns  y  adjouslent  aussi  que  la  confé- 
rence faicte  avec  les  députez  du  roy  de  Navarre  pour 
adviser  aux  moyens  de  venir  à  la  paix  y  ayda  beau- 
coup. Pleust  à  Dieu  qu'elle  eust  esté  puhlicque,  comme 
je  disois  qu'il  la  failloit  faire ,  car  il  est  certain  qu'elle 
nous  eust  servy  pour  justifier  la  continuation  de  la 
guerre,  et  faire  cognoistre  à  tous  les  catholiques  que 
la  conversion  dudit  roy  de  Navarre  estoit  plus  à  crain- 
dre que  son  he."esie  ouverte,  par  ce  qu'ayant  promis 
et  obligé  la  foy  aux  hérétiques  de  ne  rien  faire  à  leur 
préjudice,  il  n'eust  jamais  consenty  et  accordé  les  as- 
seurances  qu'on  luy  pouvoit  justement  demander  pour 
la  religion  et  pour  les  catholiques;  ou,  s'il  l'eust  faict, 
quelle  plus  glorieuse  issue  pouvions  nous  attendre  de 
ceste  guerre  et  de  nos  travaux  et  périls?  et  vous,  Sire, 
de  quels  plus  grands  trophées  courronner  la  fin  de  vos 
jours,  et  asseurer  le  repos  de  vostre  successeur?  car 
nous  mettions  lors,  entre  nos  principales  seuretez,  la 
paix  avec  Vostre  Majesté  à  son  contentement.  Il  nous 
estoit  non  seulement  loisible  de  le  faire,  nous  y  estions 
non  seulement  tenus  et  obligez,  mais  il  estoit  néces- 
saire du  tout,  pour  nostre  seureté  et  conservation,  d'y 
procéder  ainsi,  et  le  refus  rendoit  nos  armes  justes,  et 
donnoit  le  moyen  de  conserver  le  corps  du  party  en- 
tier; au  lieu  ([ue  ceste  conférence,  n'ayant  esté  ap- 
prouvée, sinon  pour  estre  avec  peu  de  gens,  a  servy 
aux  ennemis  pour  nous  mettre  en  soupçon  et  séparer 
les  uns  des  autres,  sans  que  nous  ayons  tiré  aucun 
fruict.  Mais  la  cause  de  ce  mal  n'a  pas  encores  esté  en 
la  conférence  :  en  soy  c'estoit  un  remède  bon  pi)ui-  un 
temps,  à  sçavoir  pour  donner  loisir  à  nos  forces  de 
venir,  comme  aussi  la  trefve,  et  pour  letenir  ce  pen- 

tiant,  par  cest  espoir,  les  catholiques  qui  desiroient  la 
paix,  dont  le  nombre  estoit  desjà  grand,  à  attendre  la 
resolution  generalle  qui  se  prendroit.  Je  jugeay  aussi 
que  si  les  forces  ne  venoient  dans  la  fin  de  la  trefve, 
que  la  nécessite'  nous  portoit  à  la  paix,  et  que  s'il  ad- 
venoit  de  la  faire  par  raison  et  avec  authorité  de  nos- 
tre  Sainct  Père  et  vostre  consentement.  Sire,  que  la 
conférence  auroit  servy  à  préparer  le  chemin.  J'ose 
dire  à  Vostre  Majesté'  que  Dieu  osta  le  jugement  à 
tous,  ne  nous  ayant  permis  de  tirer  fruict  de  ceste  con- 
duite, et  considérer  mûrement,  si  ne  pouvions  faire 
l'un  par  la  force,  que  nous  devions  vouloir  l'autre  par 
raison.  C'est  pourquoy  tous  les  bons  remèdes  sont  de- 
venus poisons,  et  n'en  cherchons  point  d'autres  causes. 
Puis  que  nous  ne  pouvions  estre  forts,  il  falloit  faire 
la  paix  ou  attendre  ce  que  nous  avons  veu  et  la  ruyne 
((ue  souffrons  maintenant.  Aussi  tiens-je  pour  certain, 
Sire,  que  les  plus  sages  de  vos  ministres,  ceux  qui 
ont  plus  de  cognoissance  et  de  jugement  aux  aiFairës, 
vous  l'avoient  ainsi  représente',  et  de  prendre  ceste 
occasion  en  son  temps  pour  sortir  honorablement  de 
la  grande  despence  que  vous  avez  employe'e  pour  sau- 
ver la  religion  en  ce  royaume.  Mais  les  moins  entendus 
ont  eu  plus  d'authorité  que  les  autres  j  et  le  conseil 
qui  eust  esté  honnorable  et  assuré,  prins  en  sa  saison, 
est  aujourd'huy  périlleux  ;  car  la  paix  avec  l'ennemy 
comme  il  la  veult  donner  est  souffrir  l'establissement 
de  l'heresie,  et  conserver  nos  vies  par  le  mespris  qu'on 
fera  de  nous,  au  moins  de  prolonger  jusques  à  ce  que 
le  temps  de  la  dissimulation  soit  passé,  et  nous  re- 
mettre aux  remèdes  qui  doivent  venir  du  ciel,  et  non 
plus  aux  alTections  et  courages  des  hommes  abbatus 

par  trop  grande  lasclieté  et  la  suitte  continuelle  de 
trop  de  malheurs.  Je  sçay  hien  que  quelqu'un  dira 
contre  moi,  si  j'ay  veu  tous  ces  inconveniens  comme 
j'ay  faict,  que  la  coulpe  en  est  d'autant  plus  grande  de 
n'avoir  faict  ainsi  que  je  devoy  pour  les  éviter.  Je  n'ay 
autre  raison  pour  me  defTendre,  sinon  que  je  ne  pou- 
vois  faire  la  guerre,  et  retenir  ceux  qui  se  perdoient 
sans  vos  forces  et  moyens.  Sire,  et  que  j'ay  tant  différé 
aux  commandemens  de  nostre  Sainct  Père  et  aux 
vostres,  que  n'ay  rien  voulu  faire  que  ce  (jue  l'un  et 
l'autre  auroit  agréable.  Or  il  a  fallu  du  loisir  pour 
donner  et  recevoir  les  advis  et  attendre  la  resolution  ; 
et  ce  pendant  nous  avons  consommé  le  temps  en  dé- 
libérations inutilles  sans  faire  guerre  ny  paix,  ce  qui 
a  donné  le  moyen  au  mal  de  nous  accabler.  >» 

Sur  ce  que  le  duc  de  Feria  objectoit  aussi  au  duc 
de  Mayenne  qu'il  avoit  faict  livrer  les  principales 
villes  du  party  de  la  ligue  à  l'ennemy,  qu'il  avoit  faict 
séparer  dudit  party  les  steurs  de  La  Ghastre  et  de  Vil- 
lars,  preveu  et  consenty  la  perle  de  Meaux,  Paris, 
Laon,  Amiens  et  Beauvais,  il  dict  : 

«  La  preuve  qui  se  faict  par  conjecture  contre  quel, 
qu'un  n'a  point  de  plus  violente  présomption  pour  la 
confirmer,  sinon  do  monstrer  (|ue  l'accusé  en  devoit 
tirer  du  profit,  de  l'honneur,  ou  quelque  autre  conten- 
tement, comme  celuy'que  la  vengeance  donne  à  cehiy 
(jui  est  offencé,  ny  de  plus  contraire  pour  la  destruire, 
sinon  qu'il  luy  fust  donmiageable  de  faire  ce  dont  on 
l'accuse.  Or  la  perte  de  ces  places  m'affoiblissoit ,  et 
diminuoit  d'autant  mon  authorité ,  et  s'il  f;illoit  faire 
la  guerre  j'en  devois  plustost  eslre  ruyné,  et  s'il  failloit 
faire  la  paix  elle  en  devoit  cstre  moins  seure  et  honno- 

rable  poui  inoy.  Ay-je  reccu  les  i  ecompences  données 
pour  la  reddition  de  ces  places?  Ceux  qui  se  sont 
tournez  contre  nous  n'ont-ils  pas  pu])lié  tous,  pour 
leur  justification,  que  je  voulois  estre  espagnol,  et  finir 
mes  jours  dans  les  ruines  de  cest  Estât?  N'ay-je  pas 
blasmé  par  lettres  publiques  ce  qu'ils  avoient  fait? 
Comme  eust  on  peu  nommer  ceste  impudence  de  con- 
damner publiquement  ce  que  j'aurois  commandé,  et 
eux  se  fussent-ils  teus  sans  y  respondre  et  rejetter  sur 
moy  le  blasme.  de  leur  faute?  Voulez-vous  sçavoir  au 
vray,  Sire,  qui  les  a  perdus?  nostre  faiblesse,  la  mau- 
vaise conduitte  d'aucuns  de  vos  ministres,  et  pour 
avoir  veu  beaucoup  de  choses  qui  leur  ont  despieu  et 
les  ont  mis  au  desespoir  de  nos  affaires,  et,  outre  ce, 
les  honneurs  et  biens-faits  que  le  roy  de  Navarre  leur 
a  faict  pour  acheter  leur  luyne  et  la  nostre;  et  quel- 
ques-uns, pour  ce  qu'ils  ont  creu  (|ue  la  religion  seroit 
mieux  conservée  par  la  paix  et  l'union  de  tous  les  ca- 
tholiques, que  par  une  guerre  lente,  foible  et  sans 
vigueur  comme  la  nostre.  Je  ne  veux  non  plus  toutes- 
fois  excuser  les  uns  que  les  autres,  car  ce  n'estoit  pas 
là  le  moyen  de  faire  la  paix,  qui  n'eust  peu  estre 
bonne  et  honnorable  pour  l'union  de  tous  les  catho- 
liques en  traittant  séparément,  et  pour  leur  interest 
délaissant  la  religion  et  leur  compagnon  en  péril, 
comme  ils  voyent  maintenant;  et  je  m'asseure  de  la 
pluspart  d'eux  que  c'est  avec  regret  et  repentir.  J'ay 
eu  plusieurs  advis,  à  la  vérité,  que  le  sieur  de  \  itry 
devoit  quitter  le  party  ;  mais  il  publioit  tousjours,  et 
le  dit  à  tous  ceux  qu'cnvoyois  vers  luy  pour  l'en  des- 
tourner, que, s'il  le  faisoit,  il  remettroit  en  mes  mains 
la  ville  de  Meaux  que  je  luy  avois  donné  en  garde. 

Ces  laisons  monstroient  que  son  intention  estoit  telle. 
C'estoit  le  premier  chani,^ement  que  celuy-là.  Une  vio- 
lence pour  le  premier  en  eust  peut  estre  précipité 
d'autres  desjà  préparez  à  ce  mesme  conseil.  Il  estoit 
en  soupçon  de  moy  lors  que  j'y  pouvois  remédier; 
aussi  il  m'eust  esté  très-diflicille  d'y  pouvoir  desdire. 
Encores,  pour  m'en  penser  convaincre,  on  dit  que  je 
luy  ay  depuis  laissé  enlever  les  bagues  qu'il  avoit  à 
Paris.  C'est  un  mensonge  impudent  et  chose  dont  je 
n'ay  jamais  ouy  parler.  Au  contraire,  j'ay  fait  revoc- 
quer  les  assignations  que  luy  avois  auparavant  baillées, 
dont  il  estoit  prest  à  toucher  l'argent.  Pour  Paris,  c'est 
le  coup  principal  de  nostre  cheute;  mais  qui  a  plus 
aydé  à  la  donner  que  le  duc  de  Feria,  le  seigneur 
dom  Diego,  et  les  plus  affectionnez  catholiques  de  la 
ville?  Je  me  laissay  aller  à  l'instance  qu'ils  me  firent, 
et  à  leurs  prières,  d'y  mettre  le  comte  de  Brissac  pour 
gouverneur,  qui  avoit  si  souvent  détesté  le  party  con- 
traire, et  monstre  d'avoir  en  horreur  la  paix  plus  que 
nul  autre.  Avoir  failly  comme  eux  par  erreur  n'est 
pas  un  crime  particulier  qui  ne  doive  estre  attribué 
qu'à  moy  seul,  à  la  descharge  mesme  du  duc  de  Feria, 
homme  ignorant  du  tout,  et  qui  veult  neansmoins 
qu'on  croye  qu'il  ne  sçauroit  faillir.  Aucuns  ont 
voulu  adjouster  que  le  comte  de  Brissac  avoit  séduit 
et  attiré  à  luy  les  principaux  habitans  en  vertu  de  mes 
lettres.  Il  me  demanda,  sortant  de  la  ville  de  Paris,  des 
blancs  avec  des  souscriptions  pour  servir  de  lettres  où 
seroit  besoin  ,  et  particulièrement  pour  chasser  quel- 
ques habitans  mal  affectionnez,  ce  qu'il  desiroit  ne 
vouloir  entreprendre  sans  commandement  exprès  de 
moy  :  je  luy  en  laissay,  dcs(|uels   il   s'est  aydé  pour 

exécuter  son  entreprise.  C'est  chose  que  j'ay  faict  à 
l'endroit  de  plusieurs  autres,  et  qui  a  esté  assez  ordi- 
naire aux  roys  et  à  ceux  qui  ont  eu  les  principales 
charges  sous  eux.  La  première  fiance  que  l'on  prent 
de  quelqu'un  fait  commettre  toutes  les  fautes  qui  ar- 
riventaprès,  lesquelles  sont  comme  une  suilte  et  consé- 
quence nécessaire.  Il  en  est  advenu  autant  de  tous  les 
advis  qui  me  furent  donnez  des  entreprises  de  l'en- 
nemy  sur  ceste  ville  ;  car  je  les  luy  adressay  et  au 
prevost  des  marchands  pour  s'en  garantir,  et  ils  les 
estoufoient  pour  les  empescher  qu'ils  ne  vinssent  h  la 
cognoissance  des  gens  de  l)ien.  Plusieurs  qui  estoient 
dans  ladite  ville  lors  qu'elle  s'est  perdue  m'ont  assuré 
que  le  duc  de  Feria  et  dom  Diego  furent  advertis  un 
jour  devant  de  l'entreprise,  puis  encores,  avec  certi- 
tude, cinq  ou  six  heures  avant  l'exécution  j  et  si  on  se 
fust  hazardé  de  la  prévenir  avec  courage,  plustost  que 
d'estre  retenus,  comme  ils  furent,  avec  prudence ^ 
l'effect  en  eust  esté  empesché;  et  qui  en  voudroit  juger 
par  l'événement ,  et  l'estonnement  qui  se  vit  à  l'exé- 
cution, il  les  en  pourroit  aussi  Jjien  blasmer  que  ce 
grand  homme  d'Estat  faict  toutes  mes  actions,  qu'il 
examine  avec  ceste  règle.  Mais  j'ay  le  jugement  plus 
sain,  grâces  à  Dieu,  que  de  vouloir  les  suivre;  car 
celuy  qui  s'est  conduit  avec  raison  est  tousjours  excu- 
sable, encor  que  le  succez  ne  soit  bon.  Pour  Amiens 
et  Beauvais,  les  changemens  advenus  en  plusieurs  en- 
droits avoient  bien  reffroidy  la  première  affection  des 
meilleurs  catholiques  long  temps  avant  qu'ils  se  soient 
perdus  ;  mais  le  soin  que  l'on  prenoit  à  les  entretenir 
de  diverses  espérances,  tantost  des  grandes  forces,  et 
tantost  d'une  conférence  generalle  pour   traitter  la 


DE  PALMA  CAYET.     [iSQ^].  36  I 

paix ,  les  conservoit  au  party.  Le  siège  de  la  ville  de 
Laon  aussi,  sur  l'espérance  de  son  secours  ou  de  la 
prise,  arresta  leurs  esprits  quelque  temps;  et  n'y  a 
doute  que  si  Dieu  nous  eust  faict  la  grâce  de  con- 
traindre l'ennemy  à  lever  le  siège  ,  qu'elles  demeu- 
roient  avec  nous  :  mais  aussi-tost  qu'elles  virent  ceste 
ville,  si  proche  de  la  frontière,  qui  endura  un  long 
siège,  et  donna  loisir  de  venir  à  son  secours,  perdue 
par  nostre  foiblesse,  le  desespoir  chassa  leur  première 
affection,  et  n'y  eut  plus  personne  ou  fort  peu  de 
gens  contraires  à  faire  souffrir  ce  changement  que  l'en- 
nemy y  poursuivoit. 

«  De  dire,  comme  faict  le  duc  de  Feria ,  qu'ay  con- 
seillé au  mayeul  d'Amiens  de  se  rendre,  escrit  à 
Gaudin  d'en  faire  autant  de  Beauvais,  avec  quel  front 
ose-il  mander  à  Vostre  Majesté  un  si  grand  et  peu  vray 
semblable  mensonge?  S'il  est  ainsi,  je  serois  indigne  de 
regarder  la  lumière,  et  ne  pourrois  imaginer  bestise 
si  grande  que  la  mienne;  car  j'aurois  procuré  moy- 
mesme  ma  ruyne  pour  asseurer  la  prospérité  de  l'en- 
nemy, lequel  fil  tout  ce  qu'il  put  dans  la  ville  d'Amiens 
pour  exécuter  une  entreprise  sur  ma  personne  pen- 
dant que  j'y  estois,  plus  désireux  encor  de  m'avoir  vif 
que  mort,  afin  d'en  user  à  sa  discrétion  ,  et  me  la  faire 
perdre  comme  il  luy  eust  pieu.  Je  croy  (jue  ce  mal- 
heur eust  esté  nécessaire  pour  persuader  à  cet  impos- 
teur que  ma  conduitte  est  innocente,  et  que  je  ne  suis 
point  traistre,  et  que  je  n'ay  point  d'intelligence  avec 
luy.  Dieu  me  conservera  pour  servir  à  sa  cause  s'il  luy 
plaist,  ou  me  la  fera  ])erdre  si  honnora])lement  que 
j'en  seray  plaint  et  regretté  de  mes  amis,  et  loiié  des 
ennemis.  Je  ne  sçay  comme  il  n'adj ouste  encor  qu'ay 

fait  peiclie  par  mesmc  tialiison  la  ville  de  Mascon , 
Auxerre  et  Avalon,  trois  des  meilleures  et  plus  im- 
portantes places  de  mon  gouvernement  de  Bour- 
gongne;  ou,  s'il  croit  que  ne  l'ay  pas  faict,  et  que  ce 
mal  soit  venu  de  la  praticque  et  de  l'intelligence  des 
ennemis,  pourquoy  n'est-il  contraint  de  confesser  que 
je  ne  suis  pas  bien  avec  eux  ? 

«  Quand  à  ce  qu'il  dit,  que  ma  seureté  et  retraicte 
doit  estre  en  ce  gouvernement,  et  que  je  m'y  veux 
retirer  après  avoir  assemblé  force  argent,  et  lors  pu- 
blier la  paix  qu'ay  faicte  il  y  a  long  temps,  s'il  est 
ainsi,  mon  soing  devoit  estre  d'en  conserver  les  places, 
et  n'eusse  pas  permis  de  gré  à  gré  que  l'ennemy  s'en 
fust  saisi,  et  luy  n'eust  pas  voulu  offencer,  en  les  pre- 
nant, celuy  duquel  il  recevoit  tous  les  jours  tant  de 
bons  offices.  S'il  dit  encores  qu'il  me  les  rendra  après 
que  la  paix  sera  publiée  ,  serois-je  bien  si  sot  de  tenir 
autant  asseurée  l'espérance  de  ceste  reddition  (jue  de 
la  tenir  desjà  en  effect?  Je  me  pouvoy  bien  souvenir 
qu'on  promit  autresfois  par  traicté  solemnel  de  rendre 
Angoulesme  à  Monsieur,  frère  du  Roy,  qu'on  fit 
mesme  promesse  pour  Peronne  à  M.  le  prince  de 
Condé,  et  puis  qu'on  fit  naistre  des  difficultez  à  l'exé- 
cution qui  rendirent  telles  promesses  inutilles. 

a  Toutes  ces  calomnies  finissent  par  un  blasme  gê- 
nerai, que  n'ay  jamais  pensé  qu'à  mon  profit  particu- 
lier, que  suis  tenu  d'un  cbacun  j)our  meschant,  hay  et 
mesprisé,  <|ue  je  ne  peux  plus  rien,  et  que  peisonne 
ne  me  voudra  plus  obeyr;  donne  conseil  de  se  defiaire 
de  moy,  de  m'arrester  prisonnier,  me  faire  rendre 
Soissons;  allègue  là  dessus  l'exemple  de  l'empereur 
Charles  le  Quint  contre  le  duc  de  Valentinois.  11  est 

bien  de  besoin  que  V  ostre  Miijesté,  (jiie  Dieu  a  rendue 
aussi  admirable  en  prudence  qu'en  authorité  et  gian- 
deur,  se  serve  de  son  bon  esprit  et  jugement  pour  re- 
jetter  le  mauvais  conseil  de  cest  imposteur,  comme  il 
est  advenu  desjà,  pour  ma  conservation  et  le  bien  de 
ce  party,  qu'il  ait  rencontré  M.  l'arcbiduc  Ernest,  fort 
vertueux  et  observateur  de  sa  foy,  et  quelques  mi- 
nistres et  conseillers  plus  gens  de  bien  que  luy,  qui  en 
ayent  ainsi  fait.  Qui  eust  voulu  inventer  ingénieuse- 
ment et  faire  injustement  et  meschantement  tout  ce 
qui  pouvoit  servir  à  la  ruine  du  party,  ce  furieux  en 
avoit  trouvé  le  moyen;  car  tout  le  dedans  du  royaume 
sçavoit  assez  mon  opiniastreté  (si  la  resolution  de  ne 
me  point  séparer  des  conseils  et  intentions  de  Vostre 
Majesté,  et  de  la  foy  qu'avois  donnée  à  ses  ministres,  se 
doit  ainsi  nommer),  sçavoit  encores  que  je  n'estois 
bay,  blasnié  et  abandonné  des  catboliques,  amys  et 
ennemis,  que  pour  ceste  seule  cause.  Ainsi  ceste  ingra- 
titude, qui  eust  offensé  tous  les  gens  de  bien  ,  leur  eust 
fait  avoir  pitié  de  ma  mauvaise  fortune,  et  les  reliques 
de  nostre  naufrage  se  fussent  jointes  au  corps  entier  de 
l'Estat  pour  en  poursuivre  la  vengeance.  Il  est  homme 
sans  jugement  de  croire  que  mes  enfans,  mes  amys  et 
mes  serviteurs,  se  fussent  tant  oubliez  que  de  rendre 
des  places  pour  me  mettre  en  liberté,  ny  que  je  me 
fusse  trouvé  si  lasche  et  failly  de  courage,  que  de  leur 
donner  conseil  de  s'en  despoiiiller.  Il  a  aussi  peu  de 
soin  de  l'honneur  de  ce  grand  Empereur,  quand  il 
veut  qu'on  croyc  qu'il  ne  garda  pas  sa  foy  promise  au 
duc  de  Valentinois  (que  les  princes  ne  doivent  jamais 
enfraindre  (juand  ils  l'ont  donnée,  quehjue  utilité  qui 
s'olfre  pour  eux),  (^'est  trop  de  rage  contre  moy  cjuand 

il  me  compare  au  plus  meschant  qui  fut  jamais  au 
monde.  Je  veux  maintenant  m'addresser  à  luy,  Sire^ 
puis  qu'il  me   descrie  pour  tel,  et  ayant  toutes  les 
mauvaises  conditions  qu'il  adjouste  à  la  quitte,  et  comme 
en  foulle ,  pour  en  faire  aussi  juger  à  chacun.  Il  doit 
sçavoir  que  c'est  un  prétexte  certain  en  la  recognois- 
sance  des  mœurs  des  hommes,  que  celuy  qui  a  tous- 
jours  esté  homme  de  bien  ne  devient  pas  aysement  et 
tout  d'un  coup  meschant,  ny  au  contraire  le  meschant 
tout  d'un  coup  homme  de  bien.   L'ame  teinte  en  la 
vertu  ou  au  vice,  et  ayant  desjà  prins  l'habitude  de 
l'un  et  de  l'autre,  ne  se  change  qu'avec  grande  force 
et  du  temps.  Or  mes  actions  ont  esté  veuës  en  public 
il  y  a  long  temps;  j'ay  eu  de  grandes  et  honnorables 
charges  qui  m'ont  fait  recognoistre  tel  que  j'esLois  au 
dedans,  et  dèslors  ceste  réputation  m'est  demeurée, 
comme  justement  acquise  parmy  les  amis  et  ennemis, 
qu'estois  d'une  foy  inviolable,  et  que  suivois  plustost, 
en  la  conduitte  des  allaires,  le  chemin  de  l'ancienne 
preud'hommie  et  simplicité,  que  la  nouvelle  et  sub- 
tille finesse  des  derniers  venus,  qu'ay  tousjours  fuye 
pour  ce  qu'elle  me  semble  plustost  approcher  du  vice 
que  de  la  vertu.  Voyons  ce  que  j'ay   fait  depuis,  et  si 
mes  dernières  actions  ont  desmenty  les  premières.  Que 
le  duc  de  Feria  face  cognoistre  qu'ay e  manqué  à  une 
seule  de  mes  promesses;  qu'il  se  souvienne  et  repré- 
sente sans  desguisement  les  conditions  sur  lesquelles 
elles  ont  esté  faictes;  et  il  sera  tenu  de  confesser  que 
je  me  peux  plaindre  avec  raison  ,  et  que  personne  ne 
me  peut  justement  accuser.  La  nécessité  de  ma  charge 
m'a  souvent  forcé  à  faire  des  promesses  aux  particuliers 
d'argent  ou  de  commoditcz  que  desirois  leur  donner, 

et  toutesfois  ne  l'ay  peu.  Mais  l'impossibilité  sert  d'ex- 
cuse à  qui  que   ce  soit,  comme  estant  celle   qui  fait 
finir  l'obligation  et  le  devoir.  Ce  qui  peut  rendre  les 
hommes  constituez  aux  grandes  charges  meschants,  et 
corrompre  leur  bon  naturel,  est  l'avarice  ou  l'ambi- 
tion, les  deux  plus  dangereuses  pestes  de  nos  âmes.  Si 
j'eusse  esté  avaritieux  j'aurois  de  l'argent  ;  et  chacun 
sçait  ma  misère,  qu'ay  despendu  en  ces  guerres,  depuis 
le  commencement  de  la  ligue ,  cinq  cents  mil  escus 
qu'avois  en  argent  comptant,  qu'ay  engagé  mon  bien, 
celuy  de  ma  femme  et  de  mes  enfans ,   et  puis  mon 
crédit  et  celuy  de  mes  amis  et  serviteurs  de  plus  d'un 
million  d'or  que  je  dois  de  reste  ,  de  sorte  qu'ils  atten- 
dent tous  leur  ruyne  entière  de  la  mienne.  Kt  neant- 
moings  ce  meschant  dit  qu'ay  faict  bourse  pour  me 
retirer  en  Bourgongne.  Se  moque  il  ainsi  de  ma  pau- 
vreté, qui  doit  plustost  servir,  envers  les  gens  de  bien, 
de  tesmoignage  à  mon  innocence,  que  d'accusation  et 
de  blasme  contre  moy  ?  Tant  d'occasions  se  sont  passées 
depuis  un  an  pour  arrester  le  cours  de  nostre  adver- 
sité avec  de  l'argent,  que  j'eusse  prins  sur  les  autels, 
et  dans  l'amas  et  reserve,  c*e  que  j'eusse  pensé  devoir 
servir  à  la  nécessité  et  seureté  de  mes  derniers  jours, 
plustost  que  d'y  faillir,  si  j'eusse  sceu  où  en  trouver  ; 
car  c'est  le  deffaut  et  manquement  de  moyens  qui  a 
achevé  de  nous  perdre.  Je  n'eusse  tant  de  fois  mandié, 
indignement  et  avec  supplication  trop  abjecte  pour  un 
homme  de  ma  condition ,  les  moyens  et  commoditez 
pour  subvenir  aux  urgents  et  pressez  afl'aires  qui  pe- 
rissoient  pour  peu,  si  j'eusse  peu  trouver  chez  moy  ce 
([u'il  me  falloit  emprunter  d'autruy.  Je  dis  bien  d'avan- 
tage. Sire,  que  (juand  mon   esprit  se  fust  donné  à 

l'avarice,  que  je  n'avois  moyen,  sinon  par  violences  et 
larcins,  actions  trop  esloignées  de  mon  naturel,  d'as- 
sembler argent;  car,  des  deniers  et  revenus  du  royaume, 
tout  s'est  consommé  dans  les  provinces,  et  ne  se  trou- 
vera point  qu'il  en  soit  venu  un  seul  à  moy  pour 
m'ayder  à  supporter  les  charges  de  l'Estat  dont  j'estois 
obligé  d'avoir  soing  :  quelque  devoir  qu'aye  faict, 
quelques  remonstrances  envers  les  gouverneurs,  ofG- 
ciers,  magistrats,  ny  l'authorité  ny  les  prières  n'ont 
de  rien  servy;  encores  n'y  en  a  il  un  seul  qui  n'aye  de- 
mandé secours  de  gens  et  d'argent,  et  la  plus-part  en 
ont  eu  besoin.  S'il  y  a  eu  de  l'avarice  et  du  mauvais 
mesnage  en  aucuns,  je  l'ay  mieux  veu  que  ne  l'ay  pas 
pu  corriger.  On  trouva  quelque  argent  au  commen- 
cement à  Paris  ez  maisons  des  ennemis,  mais  il  fut  h 
l'instant  employé,  partie  à  lever  des  gens  de  guerre, 
partie  à  la  solde  et  payement  de  deux  monstres  que 
fit  l'armée  conduitte  par  moy  à  la  rivieie  de  Loire. 
Quant  à  l'argent  qui  est  sorty  de  la  bourse  de  Vostre 
Majesté,  qui  a  soustenu  la  despence  prescjue  entière 
de  ceste  guerre,  les  ministres  ont  veu  les  comptes,  et 
s'est  justifié  qu'il  a  esté  employé,  selon  qu'il  est  venu, 
par  les  gens  de  guerre,  que  rien  n'en  est  demeuré 
entre  mes  mains;  au  contraire,  que  nous  avons  tous- 
jours  esté  en  nécessité,  et  que  nos  armées,  faute  de 
solde,  sont  demeurées  inutiles,  et  en  fin  se  sont  per- 
dues et  dissipées.  D'avantage  ,  il  y  a  lantost  quatre  ans 
que  n'ay  receu  aucune  chose,  sinon  dix  mil  escus  par 
mois  qu'il  luy  a  pieu  m'accorder  pour  mon  cntrete- 
nement,  lesquels  ne  me  reviennent  au  plus  qu'à  sept 
mil  escus,  et  ne  sufliroit  à  beaucoup  près  h  la  despence 
de  ma  maison,  aux  frais  des  voyages,  entretenement 

de  garnisons,  et  autres  extraordinaires  despences  aus- 
(|iielles  suis  suject,  veuille  ou  non,  n'y  ayant  rien  (jui 
m'ait  tant  fait  luespriser  el  abandonner,  sinon  que  n'y 
ay  [)u  fournir.  Gest  expédient  avoit  aussi  esté  trouvé 
par  aucuns  de  mes  ennemis  pour  me  faire  perdre  la 
créance  et  l'autliorité,  qu'ils  n'ont  pas  pourtant  acquis 
à  leur  maistre,  mais  luy  ont  faict  perdre  du  tout  en  me 
l'ostant.  Considérez,  Sire,  qu'ay  peu  faire  si  mal  as- 
sisté, et  m'excusez,  s'il  vous  plaist,  si  j'ay  laissé  perdre 
souvent  les  affaires  pour  n'y  pouvoir  subvenir.  Comme 
je  n'ay  point  pensé  d'assembler  argent  pour  mon  par- 
ticulier, j'ay  eu  aussi  peu  de  soing  de  faire  quelque 
establissement  pour  moy  ;  et  ne  me  peut  on  dire  que 
l'ambition  m'ait  saisi  l'esprit  et  faict  penser  à  quelque 
grandeur  qui  fust  préjudiciable  à  mon  party  et  à 
l'Estat.  Je  ne  me  suis  point  cantonné  en  quelque  en- 
droit du  royaume.  Je  n'ay  point  basty  des  citadelles 
pour  me  rendre  maistre  de  portion  d'iceluy  :  ce  sont 
toutesfois  actions  de  tous  ceux  qui  courent  en  ceste 
lice.  Mon  principal  soing  a  esté  de  soustenir  les  af- 
faires et  me  tenir  en  lieu  où  je  pourrois  rompre  et 
empescher  les  desseings  des  ennemis,  avec  peine  et 
péril,  sans  espoir  d'en  tirer  autre  fruit  et  utilité  qwe 
celle  en  laquelle  chacun  pouvoit  prendre  part  comme 
moy  ;  car  tous  ces  labeurs  ne  dévoient  servir  qu'à  celuy 
qui  seroit  maistre  de  l'Estatj  et  j'estois  assez  asseuré 
que  ne  le  pouvois  prétendre ,  ny  par  les  loix ,  ny  par 
le  consentenient  de  ceux  qui  me  pouvoient  eslever  à 
ceste  grandeur,  de  l'intention  desquels  j'estois  advcrty, 
non  avec  conjecture,  mais  avec  certitude  pour  n'eu 
point  douter.  Ceste  conduite  ne  nie  feia  pas  peut  estre 
estimer  si  sage,  mais  plus  homme  de  bien  ,  en  ce  qu'ay 

donné  trop  peu  à  moy  et  trop  au  public,  estant  mon 
travail  demeuré  inutile,  plustost  par  les  fautes  d'au- 
truy  que  par  les  miennes.  Cela  doit  toutesfois  suffire 
pour  respondre  à  ce  calomniateur,  (jui  veut  faire  ac- 
croire que  je  n'ay  pensé  qu'à  mon  proflit  particulier. 
Si  je  suis  mesprisé  aujourd'liuy,  la  nécessité  et  nostre 
mauvaise  fortune  en  sont  cause  ,  et  vos  ministres  y 
ont  fort  aydé,  Sire,  ayans  aucuns  d'eux  estimé  que  ce 
conseil  leur  devoit  estre  utille  ;  mais  ils  se  sont  trompez 
et  m'ont  ruyné.  Je  ne  laisse  pourtant  d'estre  recognu 
parmy  mon  party  ce  que  je  suis  ;  et  encores  osé  je 
dire  qu'il  n'y  a  un  seul  de  mes  parens  qui  face  refus 
de  me  recognoistre  pour  chef,  quoy  que  die  cest  en- 
nemy.  Je  les  honnore  tous,  et  n'y  en  a  point  à  qui  je 
ne  vueille  bien  déférer;  aussi  suis-je  asseuré  qu'ils  me 
rendront  tous  le  mesme  respect.  Je  leur  cedderay  à 
tous  si  le  voulez,  Sire,  si  quelqu'un  d'eux  le  désire,  ou 
s'il  est  plus  utille  pour  le  public,  mais  non  pas  à  la 
passion  du  duc  de  Feria,  ennemy  trop  foible  pour 
abbayer  contre  ma  vertu.  Faictes-en  le  jugement.  Sire, 
prenez  leur  advis  devant  s'il  vous  plaist,  et,  sans  au- 
cune considération  de  mon  interest,  commandez  vostre 
iïjtention,  et  visez  à  l'utilité  du  party,  à  présent  réduit 
en  si  misérable  estât  qu'il  faut  faire  le  choix  du  meil- 
leur remède,  non  avec  faveur,  mais  avec  raison.  Quel- 
que place  qu'on  me  laisse  pour  seivir  au  bien  et  ad- 
vancement  de  ma  religion,  je  me  contenteray,  la  ren- 
dray  honnorable  et  y  feray  tout  ce  qu'on  doit  attendre 
d'un  homme  de  bien.  Chacun  jette  les  yeux  sur  vous. 
Sire  ;  nous  ne  pouvons  plus  périr  qu'on  ne  vous  blasme 
(quoy  qu'à  tort).  Pour  moy,  je  supplie  très-humble- 
ment Vostre  Majesté  de  croire  qu'en  me  plaignant  et 

accusant  aucuns  de  vos  ministres,  je  ne  laisse  de  sentir 
ce  que  je  dois  de  l'intégrité',  grande  prudence  et  bonté 
de  Vostre  Majesté';  bien  certain  que  toutes  ses  actions 
n'ont  jamais  tendu  à  autre  but  qu'à  conserver  la  reli- 
gion et  les  catholiques  en  ce  royaume,  sans  espoir 
d'en  tirer  autre  proHit  que  l'afToiblissement  d'un  en- 
nemy  qui  ne  se  peut  accroistre  et  establir  qu'au  péril 
de  la  religion  et  à  son  dommage.  Et  y  adjoustant  la 
gloire  et  louange  qu'une  entreprise  si  vertueuse  luy 
doit  justement  acquérir,  je  fîniiay  encor  ma  lettre  par 
ceste  très-humble  supplication  que  luy  ay  fait  au  com- 
mencement de  celle-cy,  de  trouver  bon  que  je  justifie 
ma  vie  et  mes  actions  passées,  et  face  mentir  le  duc  de 
Feria  de  tout  ce  qu'il  a  dit  contre  mon  honneur,  par 
le  combat  de  sa  personne  à  la  mienne,  qu'accepte  dès 
maintenant  en  tel  lieu  et  avec  telles  armes  qu'il  plaira 
à  Vostre  Majesté  ordonner  ;  et  cependant  qu'elle  me 
délivre  de  ce  soupçon,  s'il  luy  plaist,  de  ne  voir  plus 
les  affaires  en  la  conduitte  et  au  pouvoir  des  personnes 
que  je  sçay  désirer  ma  ruine,  et  qui  ne  font  tous  les 
jours  que  recercher  des  particuliers  que  la  mauvaise 
foitune  de  ce  party  a  banny  de  leurs  maisons  et  jette 
entre  leurs  bras,  pour  crier  contre  moy,  m'accuser  de 
tous  les  maux  qui  sont  advenus,  et  en  dire  le  pis  qu'ils 
peuvent,  pour  avoir  la  grâce  de  vos  ministres,  qui  leur 
donnent  par  ce  moyen  quelque  peu  d'argent  pour 
vivre  et  soulager  leur  misère,  dont  ils  seroient  privez 
s'ils  ne  faisoient  voir  (ju'ils  me  sont  aussi  ennemis 
qu'eux;  mal  (juii  je  soulfre  et  dissimule  tant  qu'il  m'est 
possible  :  mais  il  me  sera  en  fin  insupoi  table ,  pour 
estre  sensible  comme  je  dois  en  ce  qui  est  de  mon  hon- 
neur, et  estre  tant  assruré  de    mon    innocence,   (juo 

personne  ne  me  la  doit  calomnier.  Mettez  y  la  main  , 
Sire,  vous  estes  le  maistre,  vous  estes  sage,  désireux 
que  nos  affaires  aillent  bien,  et  c'est  le  seul  moyen  de 
l'espérer.  Je  fay  entendre  à  Vostre  Majesté  par  autre 
voye  quelque  remède  plus  particulier  dont  les  affaires 
ont  besoin;  je  la  supplie  très-humblement  de  le  bien 
considérer  et  d'en  user  promptement,  ou  la  saison  de 
se  rendre  utille  se  passera ,  et  ne  nous  restera  plus  que 
le  desespoir,  la  ruine  et  le  repentir.  » 

Voylà  ce  que  le  duc  de  Mayenne  respondit  aux  ac- 
cusations du  duc  de  Feria.  Il  ne  pouvoit  estre  sans 
soupçon  que,  sous  la  froide  contenance  de  l'archiduc 
Ernest  et  du  conseil  espagnol  à  Bruxelles,  il  n'y  eust 
quelque  chose  de  cache' contre  luy.  D'autre  costé  il  eut 
advis  du  président  Janin,  qui  estoit  à  Soissons,  et  du 
président  des  Barres,  de  Dijon,  que  sa  présence  estoit 
requise  en  Bourgongne,  et  qu'il  se  hastast  d'y  aller, 
autrement  qu'il  estoit  en  danger  d'y  perdre  tout  ce 
qu'il  y  avoit  encor  de  reste  qui  tenoit  pour  luy.  Sur 
la  proposition  qu'il  fit  à  l'archiduc  de  la  nécessite' de 
sa  présence  en  Bourgongne,  et  qu'il  failloit  qu'il  y  al- 
last,  tant  pour  conserver  ceste  province  en  leur  party, 
que  pour  ramasser  quelques  troupes,  et  avec  icelles 
favoriser  l'entre'e  du  connestable  de  Castille ,  qui  se 
preparoit  au  Milanois  pour  venir  en  France  avec  un 
nouveau  secours,  et  y  faire  la  guerre  au  printemps  de 
l'année  suivante,  il  sceut  si  bien  faire,  qu'ayant  laissé 
le  ducd'Aumale  et  le  sieur  de  Rosne  (qu'il  avoit  fait 
mareschal  de  France)  en  Flandres,  lesquels prindrent 
depuis  l'escharpe  rouge  et  se  déclarèrent  espagnols, 
il  partit  de  Bruxelles  avec  quelques  gens  de  cheval,  la 
compagnie  de  gens  d'armes  du  sieur  de  Villaroudan 

et  le  régiment  de  Tremblecourt ,  avec  lesquels  il  se 
rendit  à  Dijon  au  commencement  du  mois  de  novem- 
bre. Auparavant  qu'il  y  arrivast,  sur  l'advis  qu'il  re- 
ceut  que  Jacques  Verne,  maire  de  Dijon  (  et  qui  de- 
puis six  ans  avoit  este'  continue'  maire  pour  s'estre  fort 
affectionne  au  party  de  l'union),  estoit  l'autheur  d'une 
entreprise  pour  rendre  ceste  ville  en  l'obeyssance  du 
|\oy ,  et  que  descouvert  il  avoit  esté  arresté  prison- 
nier avec  quelques  autres,  il  envoya  incontinent  un 
nommé  Pelissier  commander  que  l'on  les  fist  mourir  : 
ce  que  ses  partisans  firent  exécuter  deux  jours  aupa- 
ravant qu'il  entrast  dans  Dijon  ;  et  ledit  maire  avec  le 
capitaine  Gau  eurent  les  testes  trenchées  sur  l'eschaf- 
faut  de  Morimont.  On  remarqua  fju'à  l'instant  mesmes 
que  ledit  duc  entra  dans  les  portes  de  Dijon,  l'air,  qui 
estoit  clair  et  serain,  se  troubla  par  une  tempeste  et 
orage  de  pluye,  accompagnée  d'esclairs,  tonnerres  et 
brandons  de  feu  qui  tombèrent  du  ciel  en  plusieurs 
et  divers  endroits,  tellement  que  luy  ne  les  siens,  qui 
avoient  veslu  leurs  beaux  babits  pour  solemniser  leur 
entrée,  ne  purent  gaigner  leurs  logis  qu'ils  ne  fussent 
tous  transpercez  de  la  pluye  et  de  la  gresle  ;  ce  (ju'oii 
prit  pour  présage  des  calamitez  qu'endura  depuis  la 
Bourgongne.  Après  que  le  duc  eut  séjourné  trois  ou 
quatre  jours  à  Dijon  il  fut  à  Beaune,  où  il  fit  abbatlre 
les  faux-bourgs,  ce  qui  porta  perte  aux  habitans  de 
plus  de  cin([uante  mil  escus.  11  mit  tout  l'ordie  (ju'il 
put  par  toutes  les  places  qui  tenoient  encor  pour  luy 
en  la  Bourgongne,  afin  d'y  maintenir  son  autliorité, 
les  faisant  revisiter  par  ses  ingénieurs  Camille  et  Carie. 
On  a  escrit  (|ue  son  intention  estoit  de  se  conser- 
ver son  gouvernement  de  Bourgongne  et  se  letirer  à 

Seurre,  s'il  en  pouvoit  traicter  avec  le  duc  de  Ne- 
mours, y  faire  ses  jardins,  et  envoyer  son  fils  aisne'  vers 
le  Roy  pour  n'en  bouger.  Il  ne  se  parloit  à  Dijon  que 
de  faire  tournois  et  courre  la  Jjague  pour  se  resjouyr 
du  mariage  de  sa  belle  fille  avec  le  vicomte  de  Ta- 
vannes  ;  mesmes  l'an  suyvant  il  envoya  madame  de 
Mayenne  à  Fontainebleau,  où  le  Roy  estoit  lors,  pour 
demander  la  paix  ;  mais,  sur  le  refus  que  l'on  lit  de 
luy  laisser  le  gouvernement  de  la  Rourgongne,  et  au- 
tres demandes  qu'il  faisoit,  il  ne  s'y  put  point  faire 
aucun  accord.  Depuis,  le  Roy  fit  acheminer  le  mares- 
clial  de  Riron  en  ceste  province,  de  laquelle  il  luy 
donna  le  gouvernement,  avec  une  partie  de  son  armée, 
pourfavoriser  les  villes  qui  desireroient  retourner  sous 
l'obeyssance  royale  :  de  ce  qui  s'y  passa  nous  le  dirons 
l'an  suyvant. 

Le  Roy,  qui  ne  songeoit  qu'à  porter  la  guerre  dans 
les  pays  de  l'obeyssance  d'Espagne,  ne  demeura  gueres 
à  Paris  à  repos.  Sur  la  fin  de  novembre  il  alla  visiter 
les  frontières  de  Picardie;  il  entra  dedans  Cambray, 
où  il  fut  receu  fort  honora])lement  dans  la  ville  et 
dans  la  citadelle  par  le  mareschal  de  Ralagny  (0,  qui , 
comme  nous  avons  ditcy-dessus,  en  faisant  son  accord 
avec  le  Roy,  estoit  demeuré  prince  souverain  de  Cam- 
bray et  Camlnesis ,  à  la  charge  d'estre  maintenu  sous 
la  protection  de  Sa  Majesté,  en  le  recognoissant  d'un 
droict  de  baise-main  pour  le  devoir  de  la  protection. 
Ceste  place  estoit  le  reste  des  travaux  de  feu  M.  le  duc 
d'Anjou  ,  qui  y  avoit  mis  jîour  gouverneur  ledit  sieur. 

(•)  Le  mareschal  de  Balagnj.  Voyez  sur  Balaj^ny,  fils  naturel  de 
Jean  dcMonlluc,  évoque  de  Valence,  la  note  delà  page  a3  des  Mé- 
moires de  Choisnin  ,  tome  xxxviii  de  ccUe  série. 

de  Balagny,  lequel  par  le  moyen  des  troubles  s'en  es- 
toit  ainsi  rendu  prince.  Après  que  le  Roy  y  eut  esté 
peu  de  jours,  il  recognut  incontinent  ([ue  cestc  prin- 
cipauté' ne  dureroit  gueres,  et  que  les  Ganibresiens 
n'en  estoient  fort  contens.  Il  fit  proposer  audit  sieur 
de  Balagny  qu'il  prist  reconq^ense  en  France  pour 
Cambray,  qu'il  luy  mit  ceste  place  en  sa  ])uissance, 
qu'il  le  creust  en  cela ,  et  qu'il  feroit  bien  ;  mais  ma- 
dame de  Balagny,  sœur  de  ce  sieur  de  Bussy  d'Am- 
boise  qui  avoit  esté  si  favorit  de  feu  M.  le  duc  d'Anjou, 
dame  de  grand  courage,  destourna  son  mary  d'enten- 
dre à  ceste  proposition ,  pource  qu'elle  estimoit  ce 
commandement  souverain  beaucoup.  Plusieurs  ont 
creu  qu'ils  eussent  mieux  faict  d'accepter  l'oiTre  du 
Hoy,  et  qu'il  leur  estoit  trop  difficile  de  demeurer  pai- 
sibles possesseurs  d'une  si  belle  ville  entre  deux  si 
puissans  roys,  n'ayans  point  le  peuple  beaucoup  affec- 
tionné, et  piincipalement  sur  ce  qui  en  est  advenu 
depuis.  Cependant  les  garnisons  de  Cambray  firent 
une  infinité  de  courses  et  de  butins  en  Ai  lois  et  en 
Hainault,  tellement  que  l'arcbiduc  fut  contraint  d'en- 
voyer le  prince  de  Cliimay  pour  empesclier  leurs 
courses,  lequel  vint  byverner  aux  environs  d'IIavrec 
avec  les  Espagnols  et  Valons  (jui  s'estoient  mutinez  au 
Pont  sur  Sambre ,  que  l'on  avoit  appaisez  par  argent  : 
ils  demeurerentsilong  temps  en  ce  pays-là,  que  tous  les 
environs  furent  ruynez,  tant  d'un  coslé  que  d'autre. 

11  se  fit  durant  ce  mois  plusieurs  enhcpiises  et 
couises  par  les  fiançois  sur  les  places  et  pays  de  l'Es- 
pagnol,  et  l'Espagnol  en  fit  aussi  plusieurs  sur  celuy 
des  François,  entr'autres  sur  la  ville  de  Monstrœil  sur 
mer,  où   l'entreprise  estant  double,  les  Espagnols  y. 

perdirent  ce  qu'ils  avoient  donne'  d'argent  au  gouver- 
neur de  ceste  ville  là,  et  plusieurs  des  entreprenans  y 
laissèrent  la  vie.  D'autre  costé  les  François  entrepri- 
rent sur  Sainct  Omer  qu'ils  pensoient  surprendre  avec 
un  pétard;  mais  descouverts  ils  ne  se  retirèrent  pas 
aussi  sans  perte. 

En  ce  mesme  temps  le  Roy  conseillé  que,  pour  ap- 
paiser  la  guerre  civile,  il  failloit  (ju'il  entieprist  l'es- 
trangere,  il  commanda  aussi  au  mareschal  de  Bouillon 
d'entrer  dans  le  Luxembourg  avec  des  troupes  de  ca- 
valerie et  d'infanterie,  là  où  ,  suyvant  la  promesse  que 
les  Holandois  avoient  faicte  à  Sa  Majesté,  il  devoit 
estre  secouru  de  deux  régiments  d'infanterie  et  cinq 
cornettes  de  cavalerie  sous  la  conduite  du  comte  Phi- 
lippes  de  Nassau  et  du  chevalier  Veer;  mais  ces  troupes 
hollandoises  s'estans  acheminées  du  pays  de  Gueldre 
pour  venir  au  Luxembourg,  et  sçachans  que  le  comte 
Charles  de  Mansfeldt,  ayant  receu  quatre  mil  Suisses, 
avoit  envie  de  les  combattre  en  leur  passage  ,  ils  se  sé- 
parèrent, et  le  colonel  Veer  s'en  retourna  en  Gueldre, 
ne  laissant  que  deux  coi  nettes  audit  comte  Philij)pes, 
lequel,  prenant  son  chemin  par  le  pays  de  Trêves,  vint 
costoyer  Mets,  et,  nonol)stant  qu'il  fiist  fort  poursuivy 
dudit  comte  de  Mansfelt,  il  joignit  le  mareschal  de 
Bouillon  qui  s'estoit  saisy  de  quelcjues  petites  places 
ail  Luxembourg  sur  la  rivière  de  Cher,  sçavoir,  Yvois, 
La  Feilé  et  Chamency,  d'où  depuis  ils  firent  plusieurs 
degasts  sur  le  pays  de  l'Espagnol. 

Le  comte  de  Mansfelt,  ayant  donné  ordre  aux  pas- 
sages et  places  principsiles  du  pays,  se  délibéra  d'en- 
lever le  quartier  des  Holandois,  ce  ((u'il  fit,  et  en  fut 
tué  soixante  sur  la  place  et  deux  capitaines  de  cava  - 

ierie  ;  ce  qui  advint  pour  ce  que  le  mareschal  de 
Boiiillon  ne  les  pouvoit  secourir  à  cause  des  eaux.  Deux 
jours  après ,  le  mareschal  ayant  envie  d'en  tirer  la  rai- 
son ,  ayant  sceu  qu'onze  cornettes  de  cavalerie  estoient 
logées  près  d'un  lieu  nommé  Virton,  il  résolut  de  les 
desfaire,  ce  qu'il  fit  si  heureusement  qu'en  les  sur- 
prenant sur  le  point  qu'ils  deslogeoient,  il  les  mit  tous 
à  vauderoute,  et  en  demeura  deux  cents  sur  la  place. 
Depuis,  ledit  sieur  mareschal  eut  plusieurs  entreprises 
sur  diverses  places,  entr'autres  sur  Thionville;  mais 
cela  fut  sans  effect,  et  toutes  ces  courses  ne  firent  que 
ruyner  le  plat  pays  :  la  rigueur  de  l'iiy ver  le  fit  revenir 
en  France;  et  le  comte  Philippes  de  Nassau,  ne  voulant 
retourner  en  Holande  par  où  il  estoit  venu,  sçachant 
bien  qu'il  auroit  sur  les  bras  ledit  comte  de  Mansfeldt, 
print  son  chemin  le  long  des  frontières  de  Picardie, 
s'embarqua  à  Diepe,  et  depuis  arriva  en  seureté  en 
Zelande. 

Le  17  décembre  le  i^oy,  estant  à  Amiens,  envoya 
aux  estais  d'Arthois  et  de  Hainaut  des  lettres,  la  sub- 
stance desquelles  estoit  : 

Que  l'oflice  d'un  Ijoii  prince  estoit  d'espargner  le 
sang  chrestien  et  empescher  l'oppression  des  inno- 
cents; (ju'estant  né  de  la  plus  illustre  famille  qui  fust 
au  monde,  il  vouloit  suivre  en  vertu  et  en  pieté  les 
vestiges  de  ses  prédécesseurs  roys  ;  qu'ils  n'ignoroient 
pas  (|u'il  ne  fust  par  une  légitime  succession  roy  de 
France;  qu'il  estoit  obligé  défaire  punir  ceux  (|ui  se 
trouveroient  coulpables  de  l'assassinat  de  son  prédé- 
cesseur le  feu  roy  Hemy  m  de  bonne  mémoire,  et  def- 
fendre  son  patrimoine  contre  l'anihilion  et  la  rébellion 
de  ceux  qui  le  vouloienl  envahir;  et  combien  (juc  pbr 

sieurs  de  ses  subjects  se  fussent  réunis  sous  son  obeys- 
sance ,  que  le  roy  d'Espagne  toutesfois  ne  cessoit  de  luy 
susciter  nouveaux  ennemis,  ce  qui  estoit  contre  les  an- 
ciennes alliances  faictes  entre  leurs  prédécesseurs,  et 
ne  pensoit  qu'à  envahir  et  mettre  sous  sa  puissance  les 
villes  de  l'obeyssance  de  la  couronne  de  France,  en 
prenant  sous  sa  protection  les  François  qui  luy  estoient 
rebelles  ;  ce  que  ne  pouvant  plus  longuement  sup- 
porter, il  estoit  résolu,  en  defi'endant  ses  subjects,  de 
repoulser  par  les  armes  les  injures  receuës  par  les  Es- 
pagnols; mais  quepour  l'amour  et  bien-veuillance  qu'a- 
voient  porté  ses  prédécesseurs  aux  provinces  d'Artois 
et  dellenault,  qui  dévoient  sans  doute  suporter  tout 
le  fardeau  de  ceste  guerre,  qu'il  les  avoit  voulu  admo~ 
nester  à  ce  que  si,  dans  la  fin  du  mois  de  janvier  ])ro- 
cliain,  ils  n'obtenoient  du  roy  d'Espagne  un  mande- 
ment pour  faire  retirer  son  armée  et  les  gens  de  guerre 
qu'il  tenoit  en  leurs  provinces,  et  s'ils  ne  s'abstenoient 
de  faire  la  guerre  à  ses  subjects  et  aux  Cambresiens 
qui  estoient  sous  sa  protection,  qu'il  denonceroit  la 
guerre  audit  roy  d'Espagne  et  à  tous  ses  subjects;  pro- 
testant devant  Dieu  et  ses  anges  que  le  mal  qui  en 
adviendroit  ne  luy  en  devoit  estre  imputé,  puis  que, 
comme  tout  bon  prince  chrestien  devoit  faire,  il  avoit 
recherché  la  paix  et  la  concorde  avec  tous  ses  voisins. 
Ceste  lettre  portée  par  un  tromjielte,  les  estats  d'Ar- 
tlîois  et  de  Henaut  n'y  firent  aucune  response,  mais 
l'envoyèrent  incontinent  à  l'archiduc,  lequel  assem- 
bla une  forme  d'estats  à  Bruxelles  au  commencement 
de  l'année  suyvanle  pour  ouyr  les  doléances  desdits 
pays,  ets'emploia  du  tout  pour  faire  contenter  les  mu- 
tinez, tant  Italiens  que  Walons,  dont  il  fut  fort  traversé 

en  ceste  année,  aucuns  des(|uels,  sçavoir  les  Italiens, 
après  qu'ils  furent  chassez  de  Sichein ,  avoient  com- 
mencé de  vouloir  traicter  avec  les  Holandois,  lesquels 
leur  avoient  permis  de  se  retirer  en  la  Langhe-Strate, 
au-dessous  de  Breda  ;  ce  qu'ils  firent.  Ceste  altération 
vint  bien  à  propos  ausdits  Holandois,  car  cependant  ils 
ne  furent  molestez  ny  de  ces  Italiens  mutinez,  ny  des 
Espagnols  qui  estoient  demeurez  obeyssans  à  l'archi- 
duc, pour  ce  qu'ils  se  faisoient  la  guerre  les  uns  aux 
autres.  Du  depuis  l'archiduc  ayant  accordé  avec  eux, 
il  les  fit  loger  à  Tillemont  en  Brabant,  espérant  les 
faire  employer  l'an  suyvant. 

Le  27  de  décembre,  sur  les  six  à  sept  heures  du  soir, 
comme  le  Roy  retournoit  de  Picardie  à  Paris,  estant 
encore  tout  boUé  dedans  une  chambre  du  Louvre, 
ayant  autour  de  luy  ses  cousins  le  prince  de  Conty,  le 
comte  de  Soissons,  le  comte  Sainct  Paul,  et  trente  ou 
quarante  des  principaux  seigneurs  et  gentils -hommes 
de  sa  Cour,  se  présentèrent  à  luy  les  sieurs  de  llaigny 
et  de  Montigny,  lesquels  ne  luy  avoient  encores  faict 
la  révérence.  Ainsi  (ju'illes  recevoit  et  se  baissoit  pour 
les  carresser,  un  jeune  garçon,  nommé  Jean  Chas- 
tel,  de  petite  taille,  aagé  de  dix  huit  à  dix  neuf  ans, 
nourry  et  eslevé  au  collège  des  Jesuistes,  fds  de  Pierre 
Chastel,  drapier,  demeurant  devant  la  principale  porte 
du  Palais  de  Paris,  lequel  s'estoit  glissé  avec  la  troupe 
dedans  la  (  haudjre,  s'avança  sans  estre  (|uasi  apperceu 
de  personne,  ettascha  frapper  le  Roy  dedans  le  col  avec 
un  Cousteau  (ju'il  tcnoit.  Parce  <[ue  le  Roy  s'estoit  fort 
encline  pour  relever  ces  seigneurs  qui  luy  baisoientles 
genoux,  le  couji  poita  dedans  lafice  sur  la  lèvre  haute 
du  costé  droit  ,  et  luy  entama  et  coiq)a  une  dent.  A 

l'instant  ce  misérable  fut  pris  jet,  après  avoir  voulu 
desadvouor  lefaict,  incontinent  après  le  confessa  sans 
force.  Le  Roy  commanda  au  capitaine  des  gardes,  qui 
l'avoit  attrapé  apiès  avoir  jette  son  cousteau  par  terre, 
qu'on  le  laissast  aller,  disant  qu'il  luy  pardonnoit; 
puis,  entendant  ([ue  c'estoit  un  disciple  des  jésuites, 
dict;  «  Falloit-il  donc  que  les  jesuistes  fussent  convain- 
cus par  ma  bouche?')  Ce  parricide,  mené  es  prisons  du 
fort  L'Evesque,  fut  interrogé  qui  il  esloit,  pourquoy  il 
estoit  en  prison ,  s'il  n'avoit  pas  attenté  un  parricide 
sur  la  personne  du  Roy,  comment  il  l'avoit  frappé,  et 
si  le  cousteau  estoit  empoisonné.  Le  serment  de  luy 
pris,  confessa  y  avoir  long  temps  qu'il  auroit  pensé  en 
soy-mesme  à  faire  ce  coup,  et,  y  ayant  failly,  le  fe- 
roit  encores  s'il  pouvoit,  ayant  creu  que  cela  seroit 
utile  à  la  religion  ;  qu'il  y  avoit  liuict  jours  qu'il  auroit 
recommencé  à  délibérer  son  entreprise ,  et  environ  sur 
les  unze  heures  du  matin  qu'il  avoit  pris  la  resolution 
de  faire  ce  qu'il  avoit  faict,  s'estant  saisi  du  cousteau 
qu'il  auroit  pris  sur  le  dressoir  de  la  maison  de  son 
père,  lequel  il  auroit  porté  en  son  estude,  et  de  là  seroit 
venu  disner  avec  son  père  et  autres  personnes.  Exa- 
miné sur  sa  qualité,  et  oi^i  il  avoit  faict  ses  estudes, 
dit  que  c'estoit  aux  Jesuistes  principalement,  où  il 
avoit  esté  pendant  trois  ans,  et  à  la  dernière  fois  sous 
père  Jean  Gueret,  jesuiste;  qu'il  auroit  veu  ledit  père 
Gueret  vendredy  ou  samedy  précèdent  le  coup,  ayant 
esté  mené  vers  luy  j)ar  Pierre  Chastel  son  père  pour 
un  cas  de  conscience,  qui  estoit  qu'il  desesperoit  de 
la  miséricorde  de  Dieu  pour  les  grands  péchez  par  luy 
commis;  qu'il  avoit  eu  volonté  de  commettre  plusieurs 
péchez  énormes  contre  nature,  dont  il  se  seroit  con- 

fesse  par  plusieurs  fois;  cjue,  pour  expier  ces  péchez, 
il  croyoit  qu'il  falloit  qu'il  fist  quelque  acte  signalé; 
(jue  souventesfois  il  auroit  eu  volonté  de  tuer  le  Roy, 
et  auroit  parié  à  son  père  de  l'imagination  et  volonté 
(pi'il  auroit  eu  de  ce  faire  :  sur  quoy  sondit  père  luy 
auroit  dit  que  ce  seroit  mal  faict. 

Pendant  ce  premier  interrogatoire  qui  luy  fut  faict, 
le  bruit  courant  par  la  ville  que  le  Roy  n'estoit  que 
blessé,  et  que  le  Cousteau  n'estoit  empoisonné,  grâces 
en  furent  incontinent  rendues  à  Dieu,  et  le  Te  Deiim 
laudamus  chanté  en  l'eirlise  Nostre  Dame. 

Ce  ne  fut  pas  sans  que  le  peuple  de  Paris  ne  se  niist 
en  alarme  :  chacun  se  rendit  en  son  corps  de  garde.  Sur 
le  commandement  que  l'on  eut  en  l'Université  de  se 
saisir  à  l'heure  mesmes  des  jesuistes  qui  estoient  dans 
leur  collège,  le  conseiller  Brisar,  l'un  des  capitaines 
de  ce  quartier  là,  eut  de  la  peine  à  retenir  du  peuple  ([ui 
estoit  esmeu  contr'eux  sur  ce  que  l'on  disoit  qu'ils 
avoient  voulu  faire  tuer  le  Roy.  Après  que  le  collège 
eut  esté  entouré  de  touscostez,  afin  que  nul  ne  pustes- 
chapper,il  entra  dedans,  et,  ayant  faict  assembler  tous 
les  pères  et  principaux  jesuistes,  il  les  fit  conduire  en  sa 
maison,  et  laissa  quelques  bourgeois  en  garde  dans  ce 
collège.  Le  père  Gueret,  précepteur  de  ce  Chastel,  et 
Jean  Guignard,  prestre  et  régent  audit  collège  (au- 
quel fut  trouvé  plusieurs  choses  qu'il  avoit  escrites, 
tant  contre  le  feu  Roy  que  contre  Sa  Majesté  à  présent 
régnant),  furent  depuis  menez  à  la  Conciergerie,  et  les 
autres  à  leur  maison  deSaint  Anthoine,où  on  avoit  mis 
aussi  plusieurs  bourgeois  pour  les  garder. 

Le  lendemain  (Jliastel  estant  mené  en  la  Conciergerie 
du  Palais,  il  fut  interrogé  par  les  principaux  officiers 

de  la  cour.  11  répéta  ce  qu'il  avoit  dit  par  ses  res- 
ponses  au  premier  interrogatoire  pardevant  le  prevost 
de  rilostel.  Interroge  quel  estoit  l'acte  signale'  qu'il 
disoit  avoir  pensé  devoir  faire  pour  expier  les  grands 
crimes  dont  il  sentoit  sa  conscience  chargée,  dit  qu'il 
se  seroit  efforcé  de  tuer  le  Roy,  mais  n'auroit  faict  que 
le  blesser  à  la  lèvre,  le  Cousteau  ayant  rencontré  la 
dent;  qu'il  l'avoit  pensé  frapper  à  la  gorge,  craignant, 
})0urce  qu'il  estoit  bien  vestu,  que  le  cousteau  rebou- 
chast;  plus,  qu'ayant  opinion  d'estre  oublié  de  Dieu, 
et  estant  asseuré  d'estre  damné  comme  l'ante-christ , 
il  vouloitde  de  ux  maux  éviter  le  pire,  et,  estant  damné, 
aimoit  mieux  que  ce  fusl  ut  quatuor  que  ut  octo.  In- 
terrogé si,  se  mettant  en  ce  desespoir,  il  pensoit  estre 
damné,  ou  sauver  son  ame  par  cemeschant  acte,  il  dit 
qu'il  croioit  que  cestacte,  estant  faict  par  luy,  scrvi- 
roit  à  la  diminution  de  ses  peines,  estant  certain  cju'il 
seroit  plus  puny  s'il  mouioit  sans  avoir  attenté  de  tuer 
le  Roy,  et  qu'il  le  seroit  moins  s'il  faisoit  effort  de  luy 
oster  la  vie;  tellement  qu'il  eslimoit  que  la  moindre 
peine  estoit  une  espèce  de  salvation  en  compaiaison 
de  la  plus  grieive.  Enquisoù  il  avoit  aj)pris  ceste  théo- 
logie nouvelle,  dit  que  c'estoit  par  la  philosophie,  in- 
terrogé s'il  avoit  estudié  en  la  philosophie  au  collège  des 
Jesuistes,  dit  (|ue  ouy,  et  ce  sous  le  pore  Gueret,  avec 
lequel  il  avoit  esté  deux  ans  (;t  demy.  Enquis  s'il  n'a- 
voit  pas  esté  en  la  chambre  des  méditations ,  où  les  je-, 
suistes  introduisoient  les  plus  grands  pescheurs  ,  qui 
voyoient  en  icelle  ciiambre  les  pourtraicts  de  plusieurs 
diables  de  diverses  figures  espouventables,  sous  cou- 
leur de  les  réduire  à  une  meilleure  vie,  pour  esbranler 
leurs  esprits,  et  les  pousser  par  telles  admonitions  à 

faire  ([uelque  grand  cas,  dit  qu'il  avoit  esté  souvent  en 
ceste  chambre  des  méditations.  Enquis  par  qui  il  avoit 
esté  persuadé  à  tuer  le  Uoy ,  dit  avoir  entendu  en 
plusieurs  lieux  qu'il  failloit  tenir  pour  maxime  véri- 
table qu'il  estoit  loisible  de  tuè'r  le  Uoy,  et  que  ceux 
qui  le  disoient  l'appelloient  tyran.  Enquis  si  les  pio- 
pos  de  tuer  le  Roy  n'estoit  pas  ordinaires  aux  jesuistes, 
dit  leur  avoir  ouy  dire  qu'il  estoit  loisible  de  tuer  le 
Roy,  et  qu'il  estoit  hors  de  IT^glise,  et  ne  luy  failloit 
obeyr,  ny  le  tenir  pour  roy,  jus({ues  à  ce  qu'il  fust  ap- 
prouvé par  le  Pape.  Derechef  interrogé  en  la  grand 
chambre,  messieurs  les  présidents  et  conseillers  d'i- 
celle  et  de  la  Tournelle  assemblez,  il  fit  les  mes- 
mes  responses,  et  signamment  proposa  et  soustint  la 
maxime  ,  qu'il  estoit  loisible  de  tuer  les  l'oys ^  niesme- 
ment  le  Uoy  régnant  _,  lequel  n'estoit  en  V Eglise  ^  ainsi 
qu'il  disait,  par  ce  qu'il  n'estoit  approuvé  par  le 
Pape. 

I>e  procès  des  jesuistes  (qui  dvoit  esté,  comme  nous 
avons  dit  cy  dessus,  encor  une  fois  pendu  au  croc, 
bien  (|u'on  se  fust  effoicé  de  les  accuser  qu'ils  estoient 
corrupteurs  de  la  jeunesse,  perturbateurs  du  repos 
public,  et  de  s'estre  efforcez  de  faire  assassiner  le  Roy 
par  Pierre  Barrière)  fut  à  ce  coup  jugé  sur  les  res- 
ponses de  ce  Chastel  qui  avoit  cstudié  en  leur  col- 
lège, et,  par  le  raesmearrest  que  Chastel  fut  condamné 
à  estre  tiré  à  quatre  chevaux,  les  jesuistes  furent  aussi 
condamnez  à  sortir  hors  de  la  France.  Voicy  la  teneur 
de  l'arrest. 

(c  La  cour  a  déclaré  et  déclare  ledit  Jean  Chastel 
attaint  et  convaincu  du  crime  de  leze  majesté  divine 

et  humaine  au  premier  clief ,  par  le  très-meschant  et 
très -détestable  parricide  attenté  sur  la  personne  du 
Roy;  pour  réparation  duquel  crime  a  condamné  et 
condamne  ledit  Jean  Chastel  à  faire  amende  honno- 
rable  devant  la  principale  porte  de  l'église  de  Paris, 
nud  en  chemise,  tenant  une  torche  de  cire  ardente  du 
poix  de  deux  livres  ,  et  illec,  à  genoux,  dire  et  déclarer 
que  malheureusement  et  proditoirement  il  a  attenté 
ledit  très-inhumain  et  très-abominable  parricide,  et 
blessé  le  Roy  d'un  cousteau  en  la  face;  et  que,  par 
faulses  et  damnables  instructions,  il  a  dit  audit  procez 
estre  permis  de  tuer  les  roys,  et  que  le  roy  Henry 
quatriesme  à  présent  régnant  n'est  en  l'Eglise  jusques 
à  ce  qu'il  ait  l'approbation  du  Pape;  dont  il  se  repent 
et  demande  pardon  à  Dieu,  au  Roy  et  à  justice  :  ce 
faict ,  estre  mené  et  conduit  en  un  tumbereau  en  la 
place  de  Grève;  illec  tenaillé  aux  bras  et  cuisses,  et  sa 
main  dextrc  ,  tenant  en  icelle  le  cousteau  duquel  il  s'est 
efforcé  commettre  ledit  parricide,  couppée,  et  après, 
son  corps  tiré  et  démembré  avec  quatre  chevaux ,  et 
ses  membres  et  corps  jcttez  au  feu  et  consumez  en 
cendres,  et  les  cendres  jettées  au  vent.  A  déclaré  et 
déclare  tous  et  chacuns  ses  biens  acquis  et  confisquez 
au  Roy.  Avant  laquelle  exécution  sera  ledit  Jean 
Chastel  appliqué  à  la  question  ordinaire  et  extraor- 
dinaire pour  sçavoir  la  vérité  de  ses  complices  et 
d'aucuns  cas  resultans  dudict  procez.  A  faict  et  faict 
inhibitions  et  deffences  à  toutes  personnes,  de  quelque 
qualité  et  condition  qu'elles  soient,  sur  peine  de  crime 
de  leze  majesté,  de  dire  ne  proférer  en  aucun  lieu 
public  ne  autre  lesdicts  propos  lesquels  ladite  cour 
a  déclaré  et  déclare  scandaleux,  séditieux,  contraires 

à  la  parole  de  Dieu,  et  condamnez  comme  hereti(jues 
par  les  saincts  décrets.  Ordonne  (|ue  les  prestres  etes- 
clioliers  du  collège  de  Clermont,  et  tous  autres  soy 
disans  de  ladite  société',  comme  corrupteurs  de  la  jeu- 
nesse, perturbateurs  du  repos  public,  ennemis  du 
R  oy  et  de  l'Estat,  vuideront,  dedans  trois  jours  après 
la  signification  du  présent  arrest,  hors  de  Paris  et  au- 
tres villes  et  lieux  où  sont  leurs  collèges,  et,  quinzaine 
après,  liorsdu  royaume,  sur  peine,  où  ils  seront  trouvez 
ledit  temps  passé,  d'estre  punis  comme  criminels  et 
coulpables  dudict  crime  de  leze-majesté.  Seront  les 
biens,  tant  meubles  qu'immeubles, à  eux  appartenants, 
employez  en  œuvres  pitoyables,  et  distribution  d'iceux 
faite  ainsi  que  par  la  cour  sera  ordonné.  Outre,  faict 
delTences  à  tous  subjects  du  Roy  d'envoyer  des  escho- 
liers  aux  collèges  de  ladite  société  qui  sont  hors  du 
royaume  pour  y  estre  instruits,  sur  la  mesme  peine 
de  crime  de  leze-majesté.  a 

Suivant  cest  arrest  Jean  Chastel  fut  exécuté  aux 
(lambeaux  le  jcudy  29  dudit  mois.  Quelques  jours 
après,  tous  les  jesuistes  qui  estoient  encor  dans  leur 
collège,  rue  Sainct  Jacques,  furent  amenez  en  leur 
maison  rue  Sainct  Anthoine,  et  là  assemblez,  sous 
seure  conduitte  ils  prirent  le  chemin  de  la  Cham- 
pagne, et  se  retirèrent  veB  Verdun  et  en  la  Lor- 
raine. 

Quant  à  Guignard,  il  ne  put  nier  cju'il  n'eust  escrit 
les  neuf  propositions  suivantes,  sçavoir  : 

I.  Que,  en  l'an  1572,  au  jour  Sainct  Rarihelemy,  si 
on  eust  saigné  la   veine  basilique,  nous  ne  fussions 

tombez  de  fièvre  en  chaud  mal,  comme  nous  expéri- 
mentions; Sed  quicquid  délirant  regeSj  pour  avoir 
pardonné  au  sang,  ils  ont  mis  la  France  à  feu  et  à 
sang,  et  in  caput  reciderunt  inala. 

II.  Que  le  Néron  cruel  a  esté  tué  par  un  Clément, 
et  le  moine  simulé  despesché  par  la  main  d'un  vray 
moine. 

III.  Appellerons  nous  un  Pseron  Sardanaple  de 
France,  un  renard  de  Bearn,  un  lyon  de  Portugal, 
une  louve  d'Angleterre,  un  grifon  de  Suéde,  et  un 
pourceau  de  Saxe. 

IV.  Pensez  qu'il  faisoit  beau  veoir  trois  roys,  si 
roys  se  doivent  nommer,  le  feu  tyran ,  le  Bearnois  et 
ce  prétendu  monarque  de  Portugal  dom  Anthonio. 

y.  Que  le  plus  bel  anagramme  qu'on  trouva  jamais 
sur  le  nom  du  tyran  deffunct,  estoit  celuy  par  lequel 
on  disoit  :  O  le  vilain  Herodes  ! 

\  I.  Que  l'acte  héroïque  faict  par  Jacques  Clément, 
comme  don  du  Sainct  Esprit,  aj)pellé  de  ce  nom  par 
nos  théologiens,  a  esté  justement  loiié  par  le  feu 
prieur  des  jaco])ins,  Bourgoing,  confesseur  et  martyr 
par  plusieurs  raisons,  tant  à  I^aiis,  ([ue  j'ay  ouy  de 
mes  propres  aureilles  lors  (ju'il  enseignoit  sa  Judith, 
que  devant  ce  beau  parlement  de  Tours  :  ce  que  ledit 
Bourgoing,  ([ui  plus  est,  a  signé  de  son  propre  sang,  et 
sacré  de  sa  propre  moit;  ^ne  falloit  croire  ce  que  les 
ennemis  rapportoient ,  qne  par  ses  derniers  propos  il 
avoit  imjM'ouvé  cest  acte  comme  détestable. 

VII.  Que  la  couronne  de  France  pouvoit  et  devoit 
estre  transférée  en  une  autre  fiimille  que  celle  de 
Bourbon. 

VIII.  Que  le  Bearnois,  ores  que  convcity  à  la  foy 

catholique,  seioit  traicté  plus  doucement  qu'il  ne  me- 
ritoit  si  on  luy  donnoit  la  couronne  monachale  en 
quelque  couvent  bien  reformé,  pour  illec  faire  péni- 
tence de  tant  de  maux  qu'il  a  fait  à  la  France,  et  re- 
mercier Dieu  de  ce  qu'il  luy  avoit  fait  la  grâce  de  se 
recognoistre  avant  la  mort. 

IX.  Que  si  on  ne  le  peut  déposer  sans  guerre,  qu'on 
guerroyé;  si  on  ne  peut  faire  la  guerre,  la  cause, 
mort ,  qu'on  le  face  mourir. 

La  courayant  veu  ces  escripts,  Guignard,  autlieur, 
interrogé  sur  iceux  à  luy  représentez,  recogneut  les 
avoir  composez  et  escrits  de  sa  main,  et  pource  il  fut 
condamné  (0  par  la  cour  de  faire  amende  honnorable, 
nud  en  chemise,  la  corde  au  col ,  devant  la  principale 
porte  de  l'église  de  Paris,  et  illec,  estant  à  genoux, 
tenant  en  ses  mains  une  torche  de  cire  ardente  du  poix 
de  deux  livres,  dire  et  déclarer  que  meschamment  et 
mal-heureusement,  et  contre  vérité,  il  avoit  escrit  le 
feu  Koy  avoir  esté  justement  tué  par  Jacques  Clément, 
et  que,  si  le  Roy  à  présent  régnant  ne  mouroit  à  la 
guerre,  il  le  falloit  faire  mourir,  dont  il  se  repentoit, 
et  demandoit  pardon  à  Dieu,  au  Roy  et  à  justice;  ce 
faict,  estre  mené  et  conduit  en  la  place  de  Grève, 
pendu  et  estranglé  à  une  potence  qui  y  seroit  pour 
ces^  eflfect  plantée,  et  après  le  corps  mort  réduit  et 

(')  Il  fut  condamné.  Guigflard  ne  fut  condamné  que  pour  avoir  écrit, 
avant  l'amuistie ,  ce  qui  étoit  d^is  la  bouche  de  p^e.^que  tous  les  li- 
gueurs. Il  ne  fut  point  prouvé  qu'il  eût  poussé  Jean  Cliàtel  au  régi- 
cide. Suivant  les  contemporains  les  plus  dignes  de  foi,  on  ne  le  cliàlia 
si  sévèrement  que  parce  qu'on  crut  devoir  calmer,  en  sacrifiant  un 
jésuite,  la  fennenlalion  que  le»  ennemis  de  cette  société  avoient  ex- 
citée. 

4'*-  2  5 

consumé  en  cendres  en  un  feu  qui  seroit  faict  au  \ned 
de  ladite  potence. 

Cest  an  est  fut  exécuté  le  7  janvier,  et  fut  ledit  Gui- 
gnard  pendu  et  bruslé  en  la  place  de  Grève.  Comme 
on  l'eut  auparavant  mené  devant  l'église  Nostre- 
Dame  pour  y  faire  amende  honorable  ,  estant  nud  en 
chemise  et  tenant  desjà  la  torche,  il  demanda  au 
sieur  Rapin,  lieutenant  de  robbe  courte,  ce  qu'où 
vouloit  qu'il  fist  :  il  luy  dit  qu'il  failloit  qu'il  deman- 
dast  pardon  à  Dieu  et  au  Roy  suyvant  ce  que  luy 
diroit  le  greffier.  «  Je  demanderay  bien  pardon  à  Dieu , 
luy  dit-il;  mais  au  Roy,  pourquoy?  je  ne  l'ay  point 
olTencé. — Vous  l'avez  offencé,  luy  dit  Rapin,  en  ce  que 
vous  avez  escrit  contre  luy.  »  Guignard  luy  répliqua  : 
Ce  que  j'en  ay  escrit  a  esté  auparavant  que  Paris  fust 
remis  en  son  obeyssance. — Vous  le  dites,  luy  dit  Rapin  ; 
ce  qui  n'est  point;  et  quand  ainsi  seroit,  vous  estes  des- 
cheu  du  pardon  et  abolition  générale  que  le  Roy  a  oc- 
troyé à  ses  subjects  de  Paris  depuis  leur  réduction, 
puis  que  vous  n'avez  point  ignoré  qu'il  a  esté  très- 
estroictement  enjoint  de  I)rusler  telles  escritures,  sur 
peine  delà  vie  :  les  ayans  gardées  contre  ses  edicts, 
vous  l'avez  donc  offensé,  et  le  public.  »  Après  avoir 
contesté  l'un  contre  l'autre  plus  d'un  quart  d'heure, 
quelques  raisons  et  menaces  que  dist  et  fist  ledit  sieur 
Bapin,  Guignard  ne  voulut  point  faire  amende  hon- 
norable,  et  sans  la  faire  il  fut  mené  au  supplice. 

Ce  mesme  jour  aussi  le  suadit  père  Gueret  et  Pierre 
Chastel ,  père  du  parricide ,  eurent  arrest  en  ces 
termes  : 

La  cour  a  banny  et  bannit  lesdits  Gueret  et  Pierre 

Chasteldu  royaume  de  Fiance,  àsçavoip,  ledit  Gueiet 
à  perpétuité',  et  ledit  Chastcl  pour  le  temps  et  espace 
de  neuf  ans,  et  à  perpétuité  de  la  ville  et  faux-bourgs 
de  Paris;  à  eux  enjoinct  garder  leur  l)an,  à  peine  d'estre 
pendus  et  estranglez  sans  autre  forme  ne  figure  de 
procès.  A  déclaré  et  déclare  tous  et  chacuns  les  biens 
dudit  Gueret  acquis  et  confisquez  au  Pxoy  ;  et  a  con- 
damné et  condamne  ledit  Pierre  Cliastel  en  deux  mil 
-escus  d'amende  envers  le  Roy,  applicable  à  l'acquict 
et  pour  la  fourniture  du  pain  des  prisonniers  de  la 
Conciergerie ,  à  tenir  prison  jusques  à  plain  payement 
de  ladite  somme,  et  ne  courra  le  temps  du  bannisse- 
ment sinon  du  jour  qu'il  aura  icelle  payée.  Ordonne 
ladite  cour  que  la  maison  en  laquelle  estoit  demeu- 
rant ledit  Pierre    Chastel  sera   abbatuë ,   démolie  et 
razée,  et  la  place  appliquée  au  public,  sans  que  à 
l'advenir  on  y  puisse  bastir;  en  laquelle  place,  pour 
mémoire  perpétuelle  du  très-meschant  et  très-detes- 
tabie  parricide  attenté  sur  la  personne  du   P\oy,  sera 
mis  et  érigé  un  pillier  eminent  de  pierre  de  taille, 
avec  un  tableau  auquel  seront  inscriptes  les  causes 
de  ladite  démolition  et  érection  dudit  pillier,  lefjuel 
sera  faict  des  deniers  provenans  des  démolitions  de 
ladite  maison. 

Cest  arrest  fui  aussi  exécuté,  ctceste  maison  futdes- 
molie,  en  la  place  de  laquelle  fut  dressé  un  pilUer, 
aux  quatre  faces  duquel  furent  gravez,  sur  tables  de 
marbre  noir,  en  lettres  d'or,  sçavoir,  en  l'une  l'arrest 
de  Jean  Chastel  et  des  jesuistes,  et  es  trois  autres  faces 
des  vers  et  plusieurs  autres  insciiptions.  Ce  pillier  a 
esté  depuis  abbatu,  et  au  beu  on  y  a  fait  venir  une 

25. 

fontaine,  ainsi  que  nous  dirons  en  la  continuation  de 
nostre  Histoire  de  la  Paix. 

Les  jesuistes  qui  estoient  à  Bourges,  Lyon,  Nevers 
et  Buiilon,  sous  le  ressort  du  parlement  de  Paris, 
furent  mis  hors  desdites  villes,  et  se  retirèrent,  les  uns 
en  Avignon,  les  autres  ez  autres  villes  de  la  Guyenne 
qui  tenoient  encordu  party  de  l'union.  Ceux  de  Roiien 
et  de  Bordeaux  furent  aussi  contraints  d'en  sortir.  Ils 
firent  imprimer  en  Flandres,  tant  à  Douay  qu'en 
d'autres  villes,  un  advertissement  aux  catholiques 
sur  Varrest  qui  avoit  esté  donne  contr'eux,  et  courut 
cest  advertissement,  tant  en  latin  qu'en  françois,  en 
divers  royaumes  de  la  chrestienté.  Les  principales 
plaintes  qu'ils  faisoient  contre  ledit  arrest  estoient 
,  qu'au  tiltre  dudit  arrest  il  y  avoit  Jean  Chastel ,  es- 
cholier  estudiant  au  collège  des  Jesuistes ,  et  que  dans 
l'arrest  il  estoit  qualifie',  escholier  ayant  fait  ses  es- 
tudes  au  collège  de  Clermont  ^  mais  que  l'on  devoit  le 
qualifier,  avoir  esté  du  passé  escholier  des  Jesuistes. 
Plus,  que  le  lecteur  noteroit  qu'il  avoit  esté  commandé 
audict  Chastel  de  dire  que,  parfaulses  et  damnahles 
instructions ,  il  a  dit  audit  procez  estre  permis  de  luer 
les  rojs ,  etc.  Juhetur,  disoient-ils,  quideni  hœc  di- 
cere ,  sed  non  additur,  quod  dixit  antea,  aut  con- 
fessus  est  ;  qu'il  estoit  aussi  à  croire  que  Jean  Chastel 
avoit  voulu  dire  et  soustenir  ce  que  les  docteurs  ap- 
prouvez enseignoient  touchant  ce  subject,  à  sçavoir  : 
quil  estoit  licite  de  tuer,  non  pas  toutes  sortes  de  roys, 
mais  ceux  tant  seulement  qui  estoient  invaseurs  et 
tyrans ,  lesquels  il  estoit  bien  licite  de  massacrer^  non 
seulement  par  autliorité  de  la  république ,  mais  encor 
par  chacun  privé.  Quant  à  ce  que  ledit  Jean  Chastel 

auroit  dit  que  le  roj  Henry  ly  n  estait  en  l'Eglise 
jusqu'à  ce  qu'il  eust  l'approbation  du  Pape,  qu'il 
n'en  pouvoit  pas  estre  reprins,  attendu  que  le  pape 
Sixte  V,  par  le  pouvoir  donné  à  sainct  Pierre  sur  tous 
les  royaumes  du  monde,  avoit  inhabilite  Henry  de 
Bourbon  (ainsi  appelloient-ils  ledit  sieur  Koy)  à  toute 
succession  de  royaume,  et  l'avoit  déclaré  relaps.  Plus, 
que  la  cour  avoit  usurpé  V authorité  de  l'Eglise _,  vou- 
lant juger  ce  qui  estoit  hérésie  et  contre  les  saincts  ca- 
nons _,  et  que  tant  s'en  failloit  que  les  propos  cy  dessus 
dits  par  Chastel  (en  tant  qu'ils  touchoient  la  personne 
d'Henry  de  Bourbon)  fussent  contre  les  saincts  canons, 
qu'au  contraire  ils  esloieiit  conformes  à  la  bulle  de 
Sixte  V.  Finalement,  que  les  juges  lais  condamnants 
les  personnes  ecclésiastiques ,  et  spécialement  les  reli- 
gieux immédiatement  subjets  au  Pape,  estoient  excom- 
muniez. Voylà  les  principales  plaintes  des  jesuistes 
estrangers  contre  le  susdit  arrest,  lesquelles  ne  demeu- 
rèrent pas  aussi  sans  responce,  que  (juebjues  parti- 
culiers firent  publier  en  ces  termes  : 

Que  les  autlieurs  de  cest  Advertissenient  dévoient 
estre  estrangers ,  ignorans  du  tout  comme  on  se  gou- 
vernoit  en  France,  pour  ce  que  ce  n'estoit  pas  le  tiltre 
d'un  arrest  ce  (pie  les  iuq)rimeurs  mettoient  en  la 
première  page  de  leurs  imprimez,  et  (ju'aux  arresls 
de  toutes  les  cours  souveraines  de  France  il  n'y  avoit 
jamais  eu  d'autre  tiltie  sinon  :  Extraict  des  registres 
de  parlement.  Que  l'on  n'avoit  point  deu  qualifier 
ledit  Jean  Chastel  «  avoir  esté  du  passé  escholier  aux 
Jesuistes,  »  et  que  ces  mots  d' escholier  ayant  fait  le 
cours  de  ses  esiudes  au  collège  de  Clcrmont ,  couchez 
dans  ledit  arrest,  estoient  mieux  cl  plus  veril.iMcment 

dits,  bien  qu'en  substance  ce  n'estoit  qu'une  mesme 
chose,  d'avoir  esté  du  passé  escholier_,  et  ayant  Jait 
le  cours  de  ses  estudes  au  collège  de  Clermont  ;  ce  qui 
estoit  viay. 

Alléguer  nue  l'on  luj  a  commandé  de  dire  quil 
estoit  permis  de  tuer  les  rojs,  et  que  l'on  ne  dit  point 
qu'il  Vavoit  dit  auparavajitj  ou  qu'il  Vavoit  confessé ^ 
quelle  mocquerie!  Lisez  bien  l'arrest,  vous  trouverez 
qu'il  y  a  :  Il  a  dit  au procez ;  et  dans  les  procédures; 
Derechef  interrogé  en  la  grand  chambre,  messieurs 
les  présidents  et  conseillers  d'icelle  et  de  la  Tournelle 
assemblez ,  il  fit  les  mesmes  responses ,  et  signamment 
proposa  et  soustint  la  maxime  qu'il  estoit  loisible  de 
tuer  les  roys  _,  mesmement  le  Roj  régnant ,  lequel 
n'estoit  en  l'Eglise ,  par  ce  qu'il  n'estoit  approuvé  par 
le  Pape.  Voudriez  vous  plus  de  tesmoins? 

A  quel  propos  de  dire  qu'il  estoit  à  croire  que  Jean 
Chastel  n'avoit  voulu  soustenir  sinon  qu'il  estoit 
licite  de  tuer,  non  pas  toutes  sortes  de  roys,  mais 
ceux  qui  estoient  tant  seulement  invaseurs  et  tyrans , 
puis  qu'il  s'estoit  efibrce'  luy  uiesuies  d'assassiner  le 
roy  Très-Chrestien,  non  invaseur  ny  tyran,  mais  né 
de  la  plus  illustre  famille  qui  soit  aujourd'huy  en 
tout  le  inonde,  et  qui  estoit  venu  à  la  couronne  de 
France  par  une  légitime  succession  suivant  l'ordre 
du  royaume? 

De  dire  que  Chastel  ne  pouvoit  estre  reprins  d'avoir 
dit  que  le  roy  Henry  iv  n'estoit  en  l'Eglise  jusques 
h  ce  qu'il  eust  l'approbation  du  Pape ,  attendu  que  le 
pape  Sixte  V ,  par  le  pouvoir  donné  à  sainct  Pierre 
sur  tous  les  royaumes  du  monde,  l'avoit  déclaré  re- 
laps,   et   inhabilité  à  toute  succession  de  royaume. 

nommément  de  celuj  de  France,  pourquoy  dire  cela? 
veu  qu'au  contraire,  dans  les  delFences  que  les  jesuistes 
avoient  mesmes  baillées  à  la  cour,  ils  s'estoient  dell'en- 
dus  de  ce  qu'ils  ne  tenoient  pour  'véritable  l'opinion 
de  quelques  canonistes,  peu  en  nombre,  qui  avoient 
attribué  aux  papes  une  puissance  temporelle  sur  tous 
les  royaumes  et  principautez ,  estant  ladite  opinion 
rejettée  du  reste  des  canonistes  et  de  tous  les  théolo- 
giens universellement  ;  aussi  qu'en  France,  Tanquerel 
et  aucuns  théologiens,  qui  avoient  voulu  souslenir 
jadis  ccste  proposition  en  la  disputant  comme  pro- 
blématique etdisputable,  et  non  tenue  pour  véritable, 
quod  papa  Christi  vicarius ,  monarcha  spiritualem  et 
secularem  liabens  potestatem ,  principes  suis  prœceptis 
rebelles j  regno  et  dignitatibus  privare  potest  (■),  s'en 
estoient  desdits ,  et  avoient  obey  aux  arrests  de  la  cour, 
et  avoient  confessé  que  ceste  proposition  avoit  esté 
condamnée  après  le  decez  du  pape  Boniface  viii,  qui 
en  avoit  faict  une  c»*.nstitution  ^  aussi  tout  le  clergé  de 
France  ayant  recognu  le  Roy,  lesdits  jesuistes  (comme 
il  estoit  escrit  dans  leurs  deffences)  avoient  offert  a  Sa 
Majesté  de  luy  faire  les  submissions  nécessaires ,  et 
ce  par  requeste  présentée ,  de  quoj  la  cour  leur  avoit 
donné  acte. 

J3e  dire  que  la  cour  avoit  usurpé  l'authorité  de 
l'Eglise,  voulant  juger  ce  qui  estoit  hérésie  et  contre 
les  saincts  canons  ^  et  que  tant  s' en  failloit  que  les  pro- 
pos dits  par  Chastel,  en  tant  qu'ils  touchoient  la  per- 
sonne d'Henry  de  Bourbon ,  fussent  contre  les  saincts 

•^  Que  le  Pape,  vicaire  de  Ji'sius-Christ,  ayanl  la  puissance  spiri- 
tuelle el  temporelle,  peut  priver  de  leurs  couronnes  Ica  princes  rebelles 
à  aes  ordres. 

canons ,  qu'au  contraire  ils  estaient  conformes  à  la 
bulle  de  Sixte  cinquiesme ,  apprens,  estranger,  qui  que 
tu  sois,  les  droicts,  usages,  privilèges  et  authoritez 
des  roys  de  France ,  et  ceux  de  l'Eglise  Gallicane;  ap- 
prens que  la  cour  n'a  rien  usurpé  sur  l'authorité  de 
1  Eglise  par  son  arrest,  qui  porte  expressément  que  les 
propos  de  Jean  Ghastel  sont  condamnez  comme  hé- 
rétiques par  les  saincts  décrets ,  et  non  pas  qu'elle  les 
ait  cotidaninez;  car,  quant  à  ce  que  la  cour  les  a  de- 
claiez  séditieux  et  conti-aires  à  la  parole  de  Dieu,  ap- 
prens que  la  grand  chambre  du  parlement  est  le  lict 
et  siège  de  justice  du  royaume _,  et  que  c'est  oh  se 
jugent  par  appel  tous  les  attentats  qui  se  font  contre 
les  saincts  décrets  et  canons  receus  en  ce  royaume , 
droicts  j  franchises ,  libériez  et  privilèges  de  l'Eglise 
Gallicane ,  concordats,  cdits  et  ordonnances  du  Roj, 
arrests  de  son  parlement  j  bref  contre  ce  qui  est  non 
seulement  de  droict  commun ^  divin  ou  naturel,  mais 
aussi  des  prérogatives  de  ce  royaume  et  de  l'Eglise 
d'iceluj;  apprens  que  la  Jjulle  fie  SixLe  v  n'a  point 
esté  receuè  en  France,  et  que  le  Pape  ne  peut  exposer 
en  proje  ou  donner  le  royaume  de  France  et  ce  qui 
en  dépend,  nj  en  priver  le  Roy,  ou  en  disposer  en 
quelque  façon  que  ce  soit  ;  et  quelques  monitions , 
excommunications  ou  interdictions  qu'il  puisse  faire , 
les  subjects  ne  doivent  laisser  de  rendre  au  Roy 
l'obeyssance  deue  pour  le  temporel ,  et  n'en  peuvent 
estre  dispensez  iiy  absous  par  le  Pape  :  apprens  ,  sur 
ce  mot  de  receu  en  France ,  qu'encores  que  le  Pape 
soit  recognu  pour  suzerain  es  choses  spirituelles , 
toutesfois  en  France  la.  puissance  absolue  et  infinie 
n'a  point  de  lieu,  mais  est  retenue  et  bornée  par  les 

canons  et  relies  des  anciens  conciles  de  l'Eslise  receus 

o  o 

en  ce  royaume,  et  in  lioc  maxime  consistit  libertas 
Ecclesiap  Gallicanae"  :  apprens  que  l'Eglise  Gallicane 
n'a  pas  receu  indifféremment  tous  canons  et  epistrcs 
decretales ,  se  tenant  principalement  a  ce  qui  est  con- 
tenu en  l'ancienne  collection  appelle  Corpus  Cano- 
nura  ,  rnesmes  pour  les  epistres  decretales  jusques  au 
pape  Grégoire  II  :  apj)rens  que  les  clauses  insérées 
en  la  bulle  de  Cœna  Doniini,  et  notamment  celle  du 
pape  Jules  il ,  et  depuis ,  n'ont  lieu  en  France  pour 
ce  qui  concerne  les  lihertez  et  privilèges  de  l'Eglise 
Gallicane  et  droicts  du  Roy  ou  du  rojaume. 

Bref,  voy  lesdites  libériez  gallicanes,  et  tu  tiouveras 
que  bien  que  tu  dises  que  les  juges  lais  condamnans 
les  personnes  ecclésiastiques ,  et  spécialement  les  reli- 
gieux immédiatement  subjets  au  Pape ,  sont  excom- 
muniez _,  que,  encores  que  les  religieux  mendians  ou 
autres  j  pour  ce  qui  concerne  leur  discipline ,  ne  puis- 
sent s'addresser  aux  juges  séculiers  sans  enfreindre 
l'obédience  ,  qui  est  le  nerf  principal  de  leur  profes- 
sion ,  toutefois  en  cas  de  sédition  ou  tumulte  et  grand 
scandale j  ils  j  peuvent  avoir  recours  par  réquisition 
de  V impartition  de  l'aide  du  bras  séculier ,  et  pareil- 
lement à  la  cour  de  parlement ,  quand  il  y  a  abus 
clair  et  évident  par  contraventions  aux  ordonnances 
royaux ,  arrests  et  jugcmens  de  ladite  cour,  ou  statuts 
de  leur  reformation  authorisez  par  le  Roy  et  par  la- 
dite cour,  ou  aux  saincts  canons ,  conciliaires  et  dé- 
crets,  desquels  le  Roy  est  conservateur  en  son  royaume. 

Voylà  ce  qui  fut  rcspondu  à  l'Advertisseuient  des 
jesuisles  imprime' à  Doiiay.  Plus,  on  (it  courii-  par  la 
France   un    iinpriino   du  décret  de  la   sci^^ncurie   de 

Venise  contre  eux,  portant  qu'ils  ne  liroient  plus , 
sinon  entre-eux  mesm.es  et  aux  leurs,  et  non  aux 
autres  y  sans  contrevenir  en  aucune  sorte  aux  statuts 
et  privilèges  de  l'Université  de  Padouë.  On  fit  im- 
primer aussi  l'oraison  qu'avoit  fait  le  sieur  Cœsar  Cre- 
monin  contre  eux  au  nom  de  ladite  Université. 

Tout  le  recours  desdits  jesuistes  fut  à  Sa  Sainctete', 
qui,  lors  que  le  sieur  du  Perron,  à  présent  cardinal,  fut 
à  Rome  pour  traicter  de  la  bénédiction  du  Roy,  fit  de 
grandes  instances  à  ce  qu'ils  fussent  resta])lis  en  Francej 
mais,  voyant  la  difficulté  et  l'impossibilité  d'obtenir 
pour  lors  cest  article,  il  en  différa  l'instance  à  un  autre 
fois,  laquelle  se  poursuivit  comme  nous  avons  dit  en 
nostre  Histoire  de  la  Paix,  et  alors  lesdits  jesuistes 
furent  restablis  en  beaucoup  d'endroits  de  la  France, 
dix  ans  après  qu'ils  en  avoient  esté  chassez.  Plusieurs 
villes  mesmes  où  il  n'y  en  avoit  point  eu  leur  ont 
depuis  faict  hastir  et  fonder  des  collèges. 

Sur  la  fin  de  ceste  année  les  seigneurs  Vincent  Gra- 
devico,  Jean  Delfino  et  Pierre  Duodo,  ambassadeurs 
envoyez  par  les  seigneurs  de  la  republicjue  de  Venize, 
arrivèrent  à  Paris  pour  se  conjouyr  avec  Sa  INIajesté 
de  tant  d'heureuses  prosperitez  dont  Dieu  l'avoit  beny 
depuis  son  heureuse  conversion.  Ils  furent  long  temps 
par  les  chemins,  et  bien  qu'ils  eussent  passeport  du 
duc  de  Savoye  pour  les  courses  qui  se  faisoient  par 
divers  seigneurs  de  plusieurs  partys,  eux,  qui  avoient 
de  l'argenterie  et  des  besongnes  précieuses  pour  pa- 
roistre  en  une  telle  andjassade,  requirent  le  sieur  co- 
lonel Alfonse  de  leur  donner  escorte,  ce  qu'il  fît,  et 
leur  envoya  deux  cents  chevaux  et  cinq  cents  hommes 
de   pied,    avec  lesquels   ils    arrivèrent  à  Lyon.   Du 

depuis  le  Roy  donna  ordre  qu'ils  fussent  conduits 
avec  seureté  jusques  à  Paris.  Avant  que  d'y  entrer 
force  noblesse  alla  au  devant  d'eux.  M.  de  Mont- 
pensier,  accompagné  de  plusieurs  chevaliers  de  l'Ordre 
et  grands  seigneurs,  les  receut  à  la  porte  Sainct  Jacques, 
et  les  conduit  jusques  à  l'hostel  qui  leur  estoit  pré- 
paré. Ils  furent  fort  magiiiiifjuement  receus  par  le 
Roy,  et  en  public  et  en  particulier.  Après  plusieurs 
banquets  qui  leur  furent  faicts  par  plusieurs  princes 
et  autres  grands ,  ils  prirent  congé  de  Sa  Majesté  au 
commencement  de  l'année  suy  vante.  Le  seigneur  Pierre 
Duodo  demeura  ambassadeur  résident  prez  du  Roy, 
les  deux  autres  s'en  retournèrent  à  Venize  avec  Jean 
Mocenico  ,  qui  avoit  esté  depuis  les  troubles  ambassa- 
deur en  France,  et  qui  s'estoit  acquitté  de  ceste  charge 
avec  beaucoup  d'honneur,  au  contentement  du  Roy  et 
des  Vénitiens. 

Nous  avons  dit  l'an  passé  que  le  duc  de  Savoye 
avoit  pris  le  chasteau  d'Eschilles  et  avoit  basty  un 
fort  nommé  Sainct  Renoist  pour  empescher  le  pas- 
sage des  monts  au  sieur  d'Esdiguieres,  afin  qu'il  ne 
pust  secourir  ce  que  ledit  sieur  y  avoit  conquis  dez 
l'an  1692.  Après  que  le  duc  eut  tout  reconquis, 
excepté  Rriqueras,  au  commencement  de  septembre 
de  ceste  année,  il  résolut,  à  la  faveur  de  plusieurs 
troupes  d'Espagne  conduites  par  Alfonsc  d'idiaques, 
qui  passoient  par  la  Savoye  pour  s'acheminer  en 
France  avec  l'armée  du  connestable  de  Castille,  d'exé- 
cuter son  dessein  surBricjueras,  et  principalement  sur 
ce  <[u'il  eut  advis  que  les  seigneurs  du  party  du  Roy 
qui  commandoient  en  Dauphiné  et  en  Provence 
n'estoient  pas  bien  d'accord.  Ayant  assiégé  Briqueras 

avec  buict  mille  hommes  de  pied  et  quinze  cents 
chevaux,  se  pouvant  ayder  encor  à  une  nécessite' de 
quatre  mil  lansquenets  du  colonel  Lodron  qui  se  re- 
fraischissoient  sur  les  frontières  du  Milanois,  il  fit  in- 
vestir tellement  Bri(|ueras  et  dresser  ses  batteries,  que, 
les  cinq  derniers  jours  de  septembre,  il  fit  faire  une  si 
grande  bresche  qu'elle  se  trouva  raisonnable  pour  y 
donner  l'assault.  Le  premier  jour  d'octobre  le  cardinal 
de  Plaisance ,  passant  en  Piedmont  au  retour  de  sa 
prétendue  légation  de  France  ,  alla  trouver  le  duc  à 
ce  siège  pour  traicter  avec  luy  de  quelques  afi'aires, 
et  voyant  que  les  soldats  alloient  à  l'assault,  ce  car- 
dinal ayant  tousjours  este' ennemy  des  François,  voulut 
faire  encor  une  exhortation  aux  assaillans,  et  leur 
donna  sa  bénédiction,  ce  qui  plut  merveilleusement 
au  duc  afiin  d'accourager  les  siens.  En  mesme  temps 
que  l'on  donna  l'assault,  il  fit  planter  l'escalade  par  un 
autre  coste'  afin  de  divertir  les  forces  des  assiégez  :  ce 
qui  luy  succéda  heureusement;  et  comme  dom  Phi- 
lippes,  son  frère  bastard,  avec  les  Italiens,  Savoyards 
et  Espagnols,  eut  gaigné  la  biesche,  et  faisoit  letirer 
les  assiégez  vers  la  citadelle,  Sancio  Salenaz,  qui  con- 
duisoit  l'escalade,  entra  avec  les  cuiraces  du  duc 
qu'il  avoit  fait  mettre  à  pied,  car  il  en  estoit  commis- 
saire gênerai,  et  cinq  cents  Piemontois  ,  qui  forcèrent 
du  tout  les  François  de  se  retirer  tlaiis  la  citadelle  ;  ce 
qui  ne  se  fit  pas  sans  qu'il  n'y  eust  un  grand  noml)re 
de  morts  de  part  et  d'autre,  mais  beaucoup  plus  des 
assaillans,  entr'autres  les  capitaines  Manrique  et  Cor- 
doua,  espagnols.  Plusieurs  Italiens,  avant  (ju'ils  se 
fussent  retranchez  devant  la  citadelle  ,  y  perdirent 
aussi  la  vie.  Les  pluyes  (ju'il  fit  en  ce  temj)s-là  em- 

pescherent  pour  un  temps  les  desseins  du  duc,  qui 
desiroit  faire  des  mines  et  gaigner  pied  à  pied  ceste 
place. 

Le  sieur  Desdiguieres,  estant  adverty  de  la  prise  de 
Briqueras,  et  que  le  siège  estoit  devant  la  citadelle, 
laquelle  avoit  besoin  de  secours,  assenilila  tout  ce 
qu'il  put  de  troupes,  dont  il  fit  un  corps  d'arme'e  de 
cinq  mille  hommes  de  pied  et  mille  chevaux,  passa 
les  monts,  et  arriva  le  dix-neufiesme  d'octobre  à  Bo- 
biana,  un  mille  loing  de  Briqueras.  Il  pensoit  que  le 
duc  leveroit  son  siège  pour  le  venir  combattre,  ce 
qu'il  ne  fit  pas,  car  il  s' estoit  tellement  retranché  qu'il 
ne  laissa  de  continuer  sa  batterie  et  faire  travailler 
sans  cesse  à  la  sappe.  Ayant  tente'  trois  jours  durant 
plusieurs  moyens  pour  secourir  les  assiégez,  les  Sa- 
voyards ,  qui  estoient  lors  forts  en  cavalerie,  luy  ayant 
tousjours  empesché  de  passer  la  rivière  de  Peiles,  il  se 
résolut  d'aller  assaillir  le  fort  Sainct  Benoist  afin  de 
faire  divertir  le  duc  de  ce  siège  ;  et  pour  cest  efiect, 
le  22  de  ce  mois,  il  partit  deux  heures  avant  jour,  et 
alla  passer  la  rivière  à  Luserne,  et,  par  la  vallée  d'An- 
grongne,  entra  dans  celle  de  la  Perouse,  et  s'alla 
camper  devant  Sainct  Benoist  qu'il  fit  investir  et 
battre  presque  en  mesme  temps  j  tellement  que  la  gar- 
nison qui  estoit  dedans  fut  co-ntraincte  de  luy  rendre 
la  place  et  d'en  sortir  la  vie  sauve  seulement,  et  le 
gouverneur  avec  ses  armes.  Mais  les  assiégez  dans  la 
citadelle  de  Briqueras  n'eurent  plustost  sceu  que  leur 
secours  s'estoit  esloigné,  que  le  23  ils  entrèrent  en 
propos  de  parlementer.  Le  duc ,  qui  ne  demandoit  autre 
chose,  leur  accorda  de  sortir  avec  leurs  armes  et  ba- 
gages, ce  qu'ils  firent  dez  le  lendemain,  et  sortirent 

cinq  cents  cinquanle  lioninies  de  pied,  deux  cents 
cinquante  blessez  et  malades,  avec  seulement  quinze 
chevaux,  poui  ce  qu'ils  en  avoient  bien  tué  deux  cents 
durant  le  siège.  Ainsi  les  François  furent  contraints 
de  sortir  du  Piedmont.  Le  duc,  ])ien  ayse  de  cesle  red- 
dition, fit  cheminer  son  armée  droict  au  fort  Sainct 
Benoist,  qui  luy  fut  incontinent  rendu,  le  sieur  Desdi- 
guieres  ayant  repassé  en  Dauphiné.  Autant  que  les 
Savoyaids  furent  faschez  de  la  prise  de  ces  places 
l'an  1592,  ils  firent  autant  de  feux  de  joye  et  de  res- 
jouyssance  pour  la  reprise  qu'ils  en  firent  ceste  année. 
En  ceste  année  aussi  les  Holandois  descouvrirent  le 
passage  et  l'entrée  de  la  mer  de  Tartarie,  et  qu'il  y 
avoit  moyen  par  cest  endroit  de  naviguer  jusques  au 
promontoire  Tabin,  et  de  là  vers  le  royaume  de  la 
Chine,  les  isles  de  Japon  et  des  Moluques.  Ceste  des- 
couverte se  fit  par  l'advis  de  Baltazar  Moucheron , 
françois  de  la  province  de  Normandie,  lequel  réfugié 
à  La  Veerre  en  Zelande  pour  sa  religion,  solicita  le 
prince  Maurice  et  les  Estats  d'exécuter  ceste  entreprise. 
Sur  son  advis,  trois  navires  partirent  le  5  juin  de  l'isle 
de  Texel  audit  an  i594,  et,  voguans  au  long  de  la 
coste  de  Noortwege,  arrivèrent  le  22  du  mois  à  l'isle 
de  Kisdin,  qui  est  de  là  le  cap  du  Nord  :  poursuyvans 
leur  route,  le  6  de  juillet,  traversèrent  en  l'espace  de 
vingt-quatre  heures  les  glaces,  et,  venans  à  la  hauteur 
de  soixante-neuf  un  douziesme  dcgrez,  se  trouvèrent  à 
l'endroit  de  l'isle  de  Toxar  qui  est  ez  confins  de  INlos- 
covie ,  en  deçà  la  rivière  de  Cblcovia,  en  laquelle  ils 
séjournèrent  environ  deux  jours.  Tartans  de  là  pour 
chercher  la  terre  de  Nova  Zembla,  ils  passèrent  outre, 
laissans  à  main  droite  les  rivières  de  Petsana  et  de 

Pechora,  où  ils  tiouvcrent  deux  iiaviios  russes  en 
forme  des  balteaux  qu'on  appelle  au  Pays-Bas  pley  tes, 
les  mariniers  desquelles  leur  donnèrent  à  cognoistre 
qu'ils  passeroyent  aisément  jusques  à  la  mer  de  Tar- 
tarie  si  les  navires  estoient  fortes  assez  pour  résister 
aux  glaces  et  à  la  multitude  des  baleines  qui  se  trou- 
vent en  ceste  mer;  sur  lequel  advis  poursuyvant  leur 
voyage,  ils  arriveient  le  22  dudit  m  )is  de  juillet  en 
ceste  terre  de  Nova  Zembia,  où,  ayans  mis  pied  en 
terre,  ils  trouvèrent  un  homme  sameltc,  lequel,  ef- 
froyé  de  leur  veuë,  se  mit  tellement  à  courir  qu'en 
moins  de  demy  quart  d'heure  ils  en  perdirent  la  veuë; 
et  comme  après  avoir  cherché  deçà  delà  s'il  n'y  avoit 
point  de  moyen  de  prendre  langue,  et  n'y  trouvans 
personne,  partirent  delà  le  24,  et  mirent  le  cap  au 
zud,  costoyant  Nova  Sembla  à  main  gauche ,  et  navi- 
guèrent tant  qu'ils  se  trouvèrent  comme  en  un  golphe, 
où  voyans  n'y  avoir  moyen  dépasser,  rebroussans che- 
min, mirent  le  cap  au  nord,  costoyant  tousjours  la 
terre,  jusques  à  ce  que,  le  25  dudit  mois  de  juillet,  ils 
trouvèrent  l'emboucheure  du  destroit  à  la  hauteur  de 
soixante- neuf  et  demy  degrez,  qu'à  l'honneur  du 
prince  Maurice  ils  nommèrent  le  destroit  de  Nassau. 
Ayans  posé  l'encre,  ils  envoyèrent  deux  de  leurs  cha- 
loupes recognoistre  l'issue  du  destroit ,  qu'ils  trouvèrent 
de  la  longueur  de  six  lieues  et  de  la  largeur  uioins 
d'une  lieue,  et  au  milieu  d'iceluy  une  petite  isle,  et 
encore  à  l'issue  du  destroit  une  autre  petite  isle.  Après 
avoir  descouvert  la  plaine  issue  du  destroit ,  à  c  luse  de 
l'abondance  des  glaces,  ils  furent  contraints  y  sé- 
journer jusques  au  premier  d'aoust;  que  lors,  ayant 
vent  propre,  franchissans  le  destroit,  et  costoyant  le 

continent  à  main  droite,  ils  trouvèrent  une  autre  petite 
isle,  qu'ils  nommèrent  l'isle  des  Estats,  où  ils  séjour- 
nèrent, à  cause  de  la  contrariété  du  vent,  jusques  au 
neufiesme  jour  duditmois.  Lors,  ayans  le  vent  bon,  se 
mirent  encore  derechef  à  la  voile,  et,  ayans  navigué 
quelques  cinq  ou  six  lieues,  trouvèrent  comme  un 
banc  de  glace  de  la  largeur  de  demy  quart  de  lieuë, 
lequel  neantmoins  ils  traversèrent,  et,  ayans  depuis 
trouvé  la  mer  large  et  lijjre,  poursuivirent  leur  voyage 
jusques  environ  cinquante  lieues  outre  le  destroit; 
puis,  ayans  descouvert  la  coste  de  Tartarie,  par  une 
contrariété  de  temps,  furent  contraints  de  retourner;  et 
en  retournant,  tousjours  suyvans  la  mesme  coste  de 
Tartarie,  trouvèrent,  à  environ  vingt  lieues  du  des- 
troit, l'emboucheure d'une  grande  rivière,  laquelle  ils 
crurent  pour  tout  seur  estre  celle  d'Oby,  qu'ils  lais- 
sèrent en  passant  à  main  gauche.  Et  comme  leur  com- 
mission ne  s'estendoit  pas  plus  avant  que  de  descou- 
vrir ce  passage,  lequel  ils  estimoient  avoir  assez  am- 
plement descouvert,  repassans  le  destroit  et  reprenans 
la  route  qu'ils  estoient  venus,  retournèrent  en  Hollande 
et  Zelande,  et  y  arrivèrent  à  bon  port  au  mois  de 
septembre  ensuyvant. 

Durant  ce  voyage  ils  trouvèrent,  au  milieu  du  des- 
troit, en  une  pointe  par  eux  appellée  Afgods-Hoeek , 
c'est  à  dire  pointe  des  Idoles ,  environ  trois  à  quatre 
cents  statues  de  bois  faites  en  forme  d'hommes  et  de 
femmes,  les  uns  portans  glaives,  autres  arcs  et  flesches, 
autres  sans  armes,  aucuns  avec  deux  visages,  l'un  sur 
les  espaules,  l'autre  au  nombril,  aucuns  de  figure  de 
femme  avec  quatre  mammelles,  à  jambes  courtes  et 
petites ,  et  la  teste  grosse. 

Du  costé  de  zud  de  ce  destroit,  dedans  je  coutinent, 
(environ  l'islc  qu'ils  appellerent  d'Odenbarnavelt,  ils 
trouvèrent  pareillement  des  hommes,  qui  s'appellent 
Sameites,  en  nombre  de  trente  ou  quarante,  accoustrez 
de  peaux  de  cerfs  et  d'autres  peaux  sauvages,  avec 
lesquels  un  d'entr'eux  parla  en  langue  russe,  lesquels, 
esbahis  de  leur  venue,  firent  du  commencement  sem- 
blant de  vouloir  tirer  après  eux;  mais,  comme  un  Ho- 
landois  s'approcha  d'eux  et  jetta  sapicquebas  en  signe 
d'amitié,  leur  monstrant  du  pain  et  du  fromage,  ils  se 
rasseurerent  et  le  laissèrent  approcher;  et,  après  plu- 
sieurs signes  et  propos  à  demy  entendus,  ils  man- 
gèrent du  pain  et  du  fromage ,  après  toutesfois  que  le 
Holandois  en  eut  mangé  premier,  dont  après  on  ne 
les  pouvoit  assez  soûler.  Les  Holandois  conjecturèrent 
par  là  qu'ils  se  nourrissoient  de  poisson  sec  au  lieu  de 
pain;  et,  pour  mieux  cognoistre  leur  condition,  on 
leur  monstra  un  real  d'Espagne,  lequel  ils  sentirent  et 
mordiient  ;  mais,  le  trouvans  sans  odeur  et  non  man- 
geable, ils  le  rendirent  comme  inutile.  Ces  Sameites 
voulurent  mener  les  Holandois  en  leur  village  chez 
leur  supérieur  :  mais,  comme  ils  ne  s'osèrent  fier  en  eux, 
ils  les  laissèrent  et  retournèrent  en  leurs  navires.  Ils 
se  servent  de  petits  traineaux  tirez  par  des  rangers  (') , 
([ui  sont  animaux  assez  semblables  à  un  cerf,  avec 
lesquels  ils  voyagent  par  montagnes  et  vallées  d'une 
incroyable  vistesse. 

En  ceste  année  aussi  les  Vénitiens  furent  en  grand 
doute  de  rompre  la  paix  avec  le  Turc ,  pource  que  le 
bascha  Cicala  ,  ayant  mis  en  mer  cent  soixante  vais- 
seaux, avoit  envoyé  demander  port  à  Raguse,  ce  qui 

vO  Des  rangers  :  des  riiines. 

occasionna  les  Hagusiens  d'envoyer  incontinent  vers 
les  Vénitiens  les  prier  de  ne  souffrir  point  qu'ils  fus- 
sent forcez  d'endurer  (|ue  l'aimée  turquesque  s'empa- 
rast  de  leur  port,  ny  (ju'ils  entrassent  dans  le  golfe.  A 
ceste  plainte  les  Vénitiens,  ayant  meurcment  advisé, 
envoyèrent  vers  le  Giand  Jure  luy  renionstrer  que  si 
son  arnie'e  prenoit  port  à  Raguse,  que  cela  ne  se  pou- 
voit  faire  sans  enfraindre  la  paix  qu'ils  avoient  avec 
luy,  et  qu'ils  ne  le  pourroient  enduier  :  mais  cepen- 
dant ils  ne  laissèrent,  pour  le  péril  (ju'ils  préjugèrent 
estre  voisin,  de  créer  un  capitaine  gênerai  et  un  pro- 
veditor  d'armée,  faisans  estât  d'assembler  cent  cin- 
quante galères  et  nombre  de  galeasses  pour  s'opposer 
à  Cicala,  s'il  vouloit  entreprendre  de  venir  prendre 
port  à  Raguse. 

Le  grand  turc  Amurath,  ayant  considéré  que,  s'il 
mescontentoit  les  Vénitiens,  ce  luy  seroit  de  nouveaux 
ennemis  et  un  vray  moyen  d'accroistre  les  forces  de 
l'Empereur  chrestien  ,  contre  qui  il  avoit  dressé  toutes 
ses  armes,  changea  d'advis,  et  commanda  à  Cicala  de 
prendre  la  route  de  la  Sicile  pour  mettre  en  exécu- 
tion une  intelligence  (ju'il  y  avoit  sur  Saragoza,  et  en- 
dommager le  plus  (ju'il  pourroit  les  rivières  de  ce 
royaume  là  et  de  la  Calabre.  Pour  l'intelligence 
qu'avoient  les  Turcs  sur  Saragoza,  elle  fut  sans  effect, 
car,  auparavant  que  Cicala  fust  party  de  Constauti- 
nople,  une  galère  turquesque  ayant  paru  proche  de 
ceste  ville  là,  les  habitans  coururent  tous  aux  armes, 
et,  sur  ce  qu'ils  trouvèrent  l'artillerie  cnclouée,  ils 
commencèrent  à  se  douter  de  trahison,  et  se  saisirent 
de  leur  gouverneur  qui  estoit  espagnol,  lequel  ils  en- 
voyèrent à  Palerme  :  ils  firent  depuis  si  bonne  garde , 

que  les  Turcs,  perclans  ropinioa  de  la.  surprendre, 
j citèrent  dèslors  l'œil  sur  Heî^^io,  desirans,  à  l'exemple 
de  Barberousse  et  de  Dragut,  qui  autresfois  ruinèrent 
presque  ceste  ville  là,  d'endommager  tout  ce  pays-là. 
Les  habitans  de  Reggio,  advertis,  ne  sçavoient  s'ils  dé- 
voient fuir  ou  tenir  bon  dans  leur  ville,  sous  l'espé- 
rance que  l'on  leur  donnoit  que  le  prince  d'Oria  venoit 
avec  une  armée  pour  s'opposer  aux  entreprises  des 
Turcs. 

Cependant  qu'ils  consultoient  ce  qu'ils  dévoient 
faire,  le  corsaire  Mamuth  Rais,  avec  cinq  galères, 
entra  le  8  juin  dans  la  bouche  du  fare,  à  six  mille  de 
Reggio,  et  fit  mettre  pied  à  terre  à  plusieurs  des  siens 
en  un  lieu  appelle  la  Catona,  d'oii  ils  coururent  le  plat 
pays,  après  avoir  pris  quelques  barques  qui  estoient 
dans  le  fare,  bruslerent  les  bleds  qui  estoient  à  la 
canq^agne,  prirent  grand  nombre  de  personnes  qu'ils 
rendirent  esclaves,  et  firent  beaucoup  d'autres  maux  ; 
puis,  ayans  embarqué  leur  butin,  ils  se  retirèrent. 

Un  mois  après,  Amurath  Rais,  avec  sept  galères, 
pensant  aussi  mettre  pied  à  terre  en  ces  quartiers  là, 
en  fut  empesclié  par  le  grand  nombre  de  gens  armez 
qui  estoient  arrivez  pour  delfendre  les  costes  de  la  ma- 
rine. Les  vicerois  de  Naples  et  de  Sicile,  qui  avoient 
asseinblé  nombre  de  gens  de  guerre,  tant  à  pied  qu'à 
cheval,  prejugeans  que  les  Turcs  ne  pourroient  pas 
faire  de  grandes  entrejirises  ceste  année,  puis  que  l'on 
estoit  sur  la  (in  d'aoust,  liccntierent  leurs  troupes 
pour  retrancher  l'excessive  despence  et  l'incommo- 
dité qu'en  lecevoit  le  peuple;  mais  peu  après  celuy  de 
Naples  ayant  eu  advis  que  Cicala  avec  cent  vaisseaux 
ycnoit  droicl  vers   l'Ilalie,  envoya  laiic  commando- 

ment  aux  lieux  foibles  le  long  de  la  marine  de  se 
sauver,  et  spécialement  à  Reggio  :  cela  s'exécuta  avec 
l'cspouvantement  et  la  confusion  accoustumée  d'ad- 
venir  en  cas  semblables. 

Le  second  jour  de  septembre  Cicala  avec  son  armée 
arriva  à  la  dernière  pointe  d'Italie,  appellée  en  italien 
Cap  dall'arme^  et  prit  fonds  à  quatre  mille  de  Reggio, 
en  un  lieu  appelle  la  Fosse  Sainct  Jean,  d'où  par  terre 
et  par  mer  il  envoya  gens  pour  recognoistre  les  adve- 
nues du  pays.  On  luy  rapporta  que  tous  les  villages 
estoient  abandonnez,  et  que  les  habitans  s'estoient  re- 
tirez bien  avant  dans  le  pays  avec  ce  qu'ils  avoient  de 
plus  précieux.  Cicala,  qui  estoit  chrestien  renégat, 
sçavoit  qu'il  se  tenoit  en  ce  temps-là  une  foire  à  Reggio 
où  il  se  faisoit  un  très-grand  traffic  de  soyes,  et  espe- 
roit  d'y  faire  un  grand  butin;  ce  fut  pourquoy  il  ne  se 
contenta  de  cest  advis,  et,  voulant  luy  mesmes  recog- 
noistre  la  vérité,  il  laissa  deux  galères  pour  la  garde 
du  fare ,  et  par  mer  et  par  terre  il  fit  advancer  son 
armée  jusques  à  Reggio,  où  il  entra  dedans,  les  siens 
J)utinans  ce  que  les  habitans  n'avoient  peu  prompte- 
ment  emporter.  Les  Turcs,  se  voyans  privez  du  grand 
butin  qu'ils  esperoient,  commencèrent  à   mettre  le 
feu  en  plusieurs  maisons,  lequel  s'embraza  tellement 
d'un  vent  de  Borée  que  ce  fut  une  chose  fort  pitoyable 
et  lamentable,  pour  estre  la  sixiesme  fois  que  ceste 
ville  a  esté  ainsi  ruinée.   Les  Turcs   incontinent  se 
jetterent  à  la  campagne,  mettans  tout  à  feu  et  à  sang, 
et  coururent  jusques  aux  montagnes  les  plus  voisines 
où  plusieurs  s'estoient  retirez,  lesquels,  sçachans  les 
advenues  du  pays,  et  esmus  de  ce  piteux  spectacle  de 
voir  en  feu  leur  patrie,  bien  qu'en  petit  nombre,  alta- 

querent  si  bravement  six  mille  Turcs  ■  qui  estoient 
allez  pour  ruiner  les  villages  voisins,  que  l'on  jugea 
depuis  q,ue,  si  le  viceroy  de  Naples  eust  donné  ordre 
d'envoyer  des  gens  de  guerre  devers  ces  costes  mari- 
times là,  on  eust  erapesché  aux  Turcs  de  faire  le  mal 
qu'ils  firent,  car  ils  en  tuèrent  beaucoup  sans  perte 
d'aucuns  d'eux;  ce  qu'ayans  recognu  procéder  de  la 
bonté  de  Dieu,  ils  s'encouragèrent  tellement  qu'il  n'y 
eut  pas  mesmes  jusques  aux  pères  capucins,  qui 
avoient  leur  convent  en  une  colline  près  de  Reggio, 
qui  usèrent  des  armes  aussi  bien  que  des  prières,  et  à 
l'intercession  de  Nostre  Dame  qu'ils  réclamèrent ,  au 
nom  de  la(juelle  leur  église  estoit  dédiée,  Dieu  leur 
fit  la  grâce  qu'ils  contraignirent  les  Turcs,  qui  avoient 
entrepris  de  forcer  leur  convent,  de  se  retirer.  Cicala, 
après  avoir  ruyné  ceste  ville,  fit  lever  l'ancre  à  tous 
ses  vaisseaux ,  et  alla  donner  fonds  en  la  plage  de  Gal- 
lico  et  Petrenere,  où  il  fit  encor  descendre  plusieurs 
Turcs  pour  faire  le  desgast  par  tout,  et  prendre  le 
plus  de  butin  et  d'esclaves  qu'ils  pourroient  ;  mais, 
voyant  que  rien  ne  luy  reiississoit  à  souhait,  il  com- 
mença premièrement  à  faire  embarquer  le  canon  qu'ils 
avoient  trouvé,  brusler  un  des  navires  qu'il  avoit  pris 
dans  le  fare,  puis  il  fit  mettre  le  feu  et  ruiner  du  tout 
(juatorze  villages  et  quelques  petites  villes  muiées, 
entr'autres  Bianco,  Sainct  Nicolas,  Ardorè,  la  Motte 
Bovcline  et  Mont-paon.  Le  degast  qu'il  fit  en  ce  pays 
là  fut  estimé  à  plusieurs  centaines  de  mille  d'escus. 
Mais  sur  tout  le  dommage  fut  grand  aux  églises  qu'ils 
j)rusl('ient,  et  leur  inhumanité  et  cruauté  s'esteiulit 
mesmes  jusques  sur  les  os  des  corps  morts  eslans  dans 
les  sepulchres,  qu'ils  amassèrent  etbruslcrent.  S'esta  ns 

retirez  dans  leurs  vaisseaux,  ils  allèrent  mettre  leur 
butin  à  sauveté;  et  tous  les  potentats  d'Italie,  qui 
s'estoient  armez  de  peur  de  plus  grande  entreprise , 
licentierent  les  gens  de  guerre  qu'ils  avoient  levez. 

Au  mois  de  mais  de  ceste  année  fut  aussi  delibere'e 
et  conclue  à  Rome  la  canonization  de  sainct  lacjnthe, 
polonois.  Dès  l'an  i5i8  elle  avoit  esté  proposée  au 
temps  de  Léon  dixiesme,  à  l'instance  de  Sigismond  , 
roy  de  Pologne,  qui  estoit  de  la  race  des  Jagelions.  On 
représenta  que  ledit  lacyntlie,  natif  de  Camies,  ville  de 
Pologne,  estant  dès  le  temps  de  sainct  Dominique  et 
son  compagnon  il  y  avoit  trois  cents  ans,  avoit  fait  de 
grands  progrez  et  advancemens  en  Pologne  au  bien  de 
la  chrestienté;  ce  qui  occasionna  ledit  pape  Léon  d'or- 
donner quelques  prélats  polonois  d'examiner  curieu- 
sement cest  affaire.  Leur  relation  estant  faicle  du 
temps  de  Clément  vu,  ce  pape  accorda  aux  Polonois 
qu'ils  luy  pourroient  ériger  image  sur  l'autel,  et  que 
l'on  en  feroit  mémoire  ez  offices  divins  en  attendant 
qu'on  pust  mieux  delil)erer  de  le  canonizer  toui:  à  fait. 
Du  depuis  on  le  proposa  encor  durant  le  pontificat 
de  Paul  m  et  de  Paul  iv,  mais  tousjours  il  fut  différé. 
Du  temps  de  Sixte  v  le  roy  Estienne  Battory  en  re- 
nouvella  l'instance,  mais  il  ne  l'obtint  pas.  Finale- 
ment le  pape  Clément  viii  ayant  fait  revoir  l'examen 
en  consistoire  secret,  il  fut  rapporté  par  le  doyen  des 
cardinaux,  Alphonse  Gesualde,  que  les  quaiitez  re- 
quises, vérifiées  bien  et  deuëment  en  la  peisonne  du 
bien-heureux  lacynthe,  meriLoient  qu'il  plust  à  Sa 
Saincteté  de  le  vouloir  canonizer  et  meltre  au  cata- 
logue dessaincts.  Depuis,  le  Pape  estant  en  consistoiie 
jîublic,    où   furent   ajipcllez   les   patriarches,    arche- 

Vesques,  evesques,  et  tous  les  prélats  qui  estoient  lors 
dans  Rome,  Cyno  Caïupana ,  advocat  consistorial,  fit 
une  harangue  sur  les  loiianges  du  ])ien-heureux  la- 
cynthe,  recitant  ses  mérites,  bonne  vie  et  doctrine, 
ensemble  les  miracles  bien  avérez  qu'il  avoil  faits, 
requérant  enfin  Sa  Saincteté  qu'il  luy  plust  le  cano- 
nizer  et  mettre  au  cathalogue  des  saincts,  entherinant 
la  requeste  du  roy  de  Pologne,  qui  ne  recerchoit 
sinon  l'advancement  de  la  saincte  foy  chrestienne. 

Le  Pape,  se  resjouyssant  d'une  grande  allégresse, 
rendit  grâces  à  Dieu  de  ce  ([u'un  tel  bon  œuvre  adve- 
noit  en  son  temps,  et  promit  d'entendre  volontiers  à  la 
prière  du  roy  de  Pologne;  mais  il  remit  encore  l'af- 
faire à  un  autre  temps  et  à  un  autre  consistoire,  où 
derechef  il  exhorta  tous  les  prélats  presens  de  se 
mettre  en  bon  estât  pour  demander  à  Dieu  la  grâce 
de  son  Sainct  Esprit,  pour  bénir  et  sanctifier  toutes 
leurs  actions  présentes  (juant  à  ce.  Or,  s'estans  tous 
disposez  dignement,  et,  après  avoir  meurem.ent  le  tout 
considère',  s'estans  trouvez  unanimes,  ils  déclarèrent 
ledit  bienheureux  lacynthe  digne  d'estre  canonizé. 
Pour  en  faire  la  canonization  il  fut  pris  jour  au 
7  d'avril  ensuivant,  qui  fut  en  ceste  anne'e  l'octave  de 
Pasques.  Ce  jour  venu,  le  Pape  et  tous  les  prélats,  vestus 
pontificallement,  après  avoir  fait  quelques  oraisons 
dans  la  chappelle,  s'en  allèrent  pioccssionalement  à 
Sainct  Pierre,  ayant  chacun  une  torche  blanche  allu- 
mée en  main,  suyvis  d'un  nombre  infiny  de  peuple, 
et  estoient  portez  des  guidons  d'armoisin  aus(|uelles 
sainct  lacynthe  esloil  dépeint  prosterné,  priant  la 
saincte  Vierge. 

Le  Pape,  estant  monté  sur  l'eschatlaut,  alla  à  l'autel  ; 

puis,  s'estant  assis  en  son  throsne  qui  y  est  posé  à 
dextre,  tous  les  cardinaux  et  prélats  luy  vindient 
baiser  les  pieds  et  rendre  l'obeyssance;  puis  par  trois 
fois  s'estant  présenté  l'ambassadeur  du  roy  de  Po- 
logne, suppliant  Sa  Saincteté  de  canonizer  le  bien- 
heureux lacyntlie,  alors  furent  par  trois  fois  chantées 
les  letanies  par  les  prélats  pour  demander  l'assistance 
du  Sainct  Esprit  en  un  tel  affaire  et  de  telle  impor- 
tance ;  puis  Sa  Saincteté,  se  voyant  réduit  au  point 
qu'il  failloit,  selon  la  coustume  ancienne  de  ses  prédé- 
cesseurs, dit  et  déclara  Jacinthe  de  Pologne  sainct,  et 
digne  d'estre  escrit  au  catalogue  des  saincts ,  et  en  la 
letanie  au  rang  des  confesseurs  non  pontifes,  et  que  la 
feste  en  seroit  célébrée  universellement  par  toute  l'E- 
glise catholique,  apostolique  et  romaine,  le  seiziesme 
jour  d'aoust.  Tout  ce  que  dessus  se  fit  avec  les  cerimo- 
nies  requises,  et  comme  il  est  porté  amplement  au 
livre  cerimonial,  et  ce  pour  l'exaltation  de  la  saincte 
foy  catholique,  pour  l'augmentation  de  la  religion 
chrestienne  en  l'authorité  d'icelle,  au  nom  de  Dieu 
tout-puissant,  le  Pers,  le  Fils  et  le  Sainct  Esprit.  Et 
pour  en  accroistre  la  dévotion,  Sa  Saincteté  octroya 
pleniere  indulgence  tous  les  ans  à  quiconque  audit 
jour  visiteroit  la  sépulture  dudit  sainct  îacjnthe, 
estant  vray  confez  et  repentant.  Après  il  fut  chanté  un 
hymne  pour  en  rendre  grâces  à  Dieu  et  pour  im- 
plorer l'ayde  de  sa  divine  Majesté  avec  l'intercession 
d'iceluy  sainct  lacynthe,  lequel  aussi  fut  nommé  par 
le  Pape  en  la  collecte  qu'il  en  chanta,  célébrant  solcm- 
nellement  la  saincte  messe  à  l'honneur  cle  sainct 
lacynthe  :  comme  aussi,  Ja  messe  estant  finie,  il  en 
donna  sa  bénédiction  au  peuple  assistant,  avec  pleniere 

indulgence  à  tous  et  de  tous  leurs  pecliez,  au  nom 
du  Père,  du  Fils  et  du  Sainct  Esprit.  Ainsi  fut  cano- 
nize'  sainct  lacynthe. 

Voyons  ce  qui  se  passa  en  la  guerre  de  Hongrie  en 
ceste  année.  Le  1 1  janvier  entra  dans  Vienne  en  Aus- 
triche,  comme  en  un  trophée  victorieux,  les  plus 
belles  despouilles  que  les  Impériaux  eussent  gaignez 
sur  les  Turcs  aux  batailles  que  nous  avons  descrites 
l'an  passé,  entre  lesquelles  estoient  trois  beaux  che- 
vaux superbement  enharnachez ,  trente  pièces  d'ar- 
tillerie de  bronze,  vingt-deux  enseignes,  deux  masses 
que  les  baschas  portent  d'ordinaire  pour  signe  de  leur 
dignité,  et  grand  nombre  de  beaux  cimeterres,  escus, 
arcs,  et  autres  instruments  de  guerre.  Les  canoTis 
furent  mis  dans  l'arsenac  de  Vienne,  deux  des  susdits 
trois  chevaux  furent  depuis  présentez  à  l'Empereur, 
et  l'autre  à  l'archiduc  Mathias,  lequel,  ayant  la  charge 
et  le  gouvernement  gênerai  de  la  Hongrie  au  lieu  de 
son  frère  l'archiduc  Ernest  qui  estoit  allé  aux  Pays- 
Bas,  comme  nous  avons  dit,  et  ayant  entendu  le  peu 
d'union  qu'il  y  avoit  entre  les  capitaines  et  principaux 
seigneurs  qui  estoient  en  l'armée  impériale,  partit  de 
Vienne  sur  la  fin  de  février  pour  y  mettre  l'ordre 
requis  et  recommencer  la  guerre  aux  Turcs.  Aussi 
tost  qu'il  fut  arrivé  à  Javarin  il  asseml)la  en  peu  de 
temps  une  armée  de  trente  mille  hommes,  laquelle 
désirant  employer  avant  que  les  forces  turquesques, 
qui  s'assembloient  sous  la  conduite  de  Sinan  bascha, 
fussent  en  campagne,  et  lesquelles  sans  doute  luy  os- 
teroient,  à  cause  de  leur  multitude,  le  moyen  de  rien 
entroprcndre,  il  tint  conseil,  et  y  fit  appellor  les  jirin- 
cipaux  capitaines  de  l'armée  impériale,'  où  il  fut  pro- 

posé  de  forcer  quelque  place  d'importance  pour 
servir  comtiie  d'un  siège  de  guerre,  et  comme  d'une 
foiteressc  pour  deflendrc  les  pays  d'alentour,  puis  que 
les  villes  que  l'on  avoit  accjuises  l'année  passée  n'es- 
toient  pas  bastantes  pour  pouvoir  tenir  longuement 
contre  la  grande  puissance  des  Turcs.  A  ceste  propo- 
sition chacun  dit  son  advis.  Les  uns  proposèrent  d'as- 
siéger Bude,  la  ville  capitale  d'Hongrie,  et  qu'il  estoit 
aysé  de  l'emporter.  Aucuns  disoient  que  l'on  devoit 
tenter  Albe-Royale,  d'autres  Gran  (ap\)e\lé  Strigonium 
en  latin,  quasi Istri  Graiiium),  et  que  ces  deux  places' 
icy  n'estans  pas  fort  loing  de  Javarin,  (|u'en  les  ac- 
(juestant  ce  seroit  le  moyen  d'unir  et  asseurer  les 
pays  que  tenoit  l'Empereur  en  Hongrie.  11  y  en  eut 
<jui  proposèrent  que,  pour  la  réputation  de  leurs 
armes,  l'on  devoit  premièrement  recouvrer  Vesprin  et 
Pâlotte  que  les  Turcs  avoient  conquesté  sur  les  chres- 
tiens  l'année  passée  :  d'autres  soustinrent  qu'il  ne  s'y 
falloit  amuser.  Après  plusieurs  raisons  alléguées,  le 
plus  d'opinions  fut  d'attaquer  Gran  à  cause  du  pas- 
sage du  Danube,  et  que ,  ceste  place  acquise,  il  seroit 
plus  aysé  de gaigner  les  autres  villes,  et  principalement 
Bude  et  Peste,  villes  aussi  assises  sur  le  Danube,  vis  à 
vis  l'une  de  l'autre;  mais  qu'il  seroit  bon,  avant  que 
d'y  mettre  le  siège,  aller  attaquer  Novigrade,  place 
assez  forte  au  delà  du  Danube,  et  distante  d'une  jouinée 
de  Gran ,  laquelle  prise  serviroit ,  tant  pour  couvrir 
contre  les  entreprises  des  Turcs  les  places  qui  avoient 
esté  gaignées  sur  eux  du  costé  de  Filech,  que  pour  re- 
traite à  un  besoin  durant  le  siège  de  Gran.  Ceste  pro- 
position sembla  très-bonne  à  tous,  et  fut  résolue 
d'estre  exécutée  sur  un  advis  receu  qu'il  n'y  avoit  pas 

beaucoup  de  garnison  dedans  ceste  ville-là,  pour  le 
peu  de  soupçon  que  les  Turcs  avoient  que  l'on  la  deust 
assiéger. 

L'archiduc,  suyvant  ceste  resolution,  fit  passer  le 
Danube  à  toute  son  année,  et  avec  douze  pièces  de 
grosse  artillerie  s'achemina  droict  à  Novigrade,  là  où 
une  partie  de  son  armée  arriva  le  7  de  mai  s  sur  le  soir, 
après  une  infinité  de  peines  pour  les  mauvais  chemins 
et  à  cause  de  la  grande  quantité  de  neges  dont  la 
terre  estoit  en  ce  temps  là  encor  toute  couverte.  Les 
Impériaux  firent  si  grande  diligence  à  faire  leurs  ap- 
proches, que  dez  le  lendemain  matin  la  batterie  com- 
mença à  jouer  fort  rudement.  Il  se  trouva  lors  dans 
Novigrade  deux  beis  (qui  est  autant  à  dire  comme 
colonels)  avec  cinq  cents  Turcs,  lesquels,  ayans  fait 
perquisition  des  vivres,  en  trouvèrent  pour  deux 
mois.  Ceste  place  est  hors  de  toute  mine,  pource  qu'elle 
est  entourée  d'un  fossé  profond  de  deux  piques  de 
haut,  cave  sur  la  roche  vive.  Mais  aussi-tost  que  l'ar- 
chiduc fut  arrivé  avec  le  reste  de  l'armée,  les  assiégez, 
se  voyans  si  promptement  et  furieusement  canonnez, 
commencèrent  à  parlementer,  bien  qu'ils  eussent  sous- 
tenu  un  assault  où  plusieurs  chrestiens  furent  tuez. 
Du  commencement  l'archiduc  ne  les  vouloit  recevoir 
que  pour  esclaves;  mais  les  beis  ayans  respondu  qu'ils 
aymoient  mieux  mourir  valeureusement  que  de  vivre 
en  servitude  toute  leur  vie,  le  baron  de  Palfy,  lieu- 
tenant gênerai  de  l'archiduc,  eut  charge  de  faire  leur 
accord,  qui  fut  (jue  lesdits  soldats  turcs  sortiioient 
un  basion  blanc  au  poing,  (jue  les  beis  auroient  seu- 
lement le  cimeterre  au  costé,  et  f|ue  l'on  leur  don- 
nerait cinq   chariots  pour   emmener  leurs   malades. 

Suyvant  ceste  composition  les  Turcs  sortirent  de  No- 
vigrade,  et  le  baron  de  Palfy,  en  recevant  les  clefs, 
mena,  par  courtoisie,  les  deux  beis  et  une  vingtaine 
des  principaux  Turcs  souper  avec  luy  ;  il  leur  fit  si 
bonne  chère,  qu'il  lira  et  descouvrit  en  parlant  avec 
eux  plusieurs  desseins  des  Turcs,  en  quel  estât  estoient 
leurs  affaires,  et  que  toute  leur  armée  ne  pouvoit  estre 
assemblée  qu'au  mois  de  juillet.  Depuis  ces  Turcs 
estans  conduits  en  seurelé,  aussi-tost  que  le  bei  de  No- 
vigrade  fut  ariivé  vers  Sinan  il  le  fit  mourir,  comme 
aussi  celuy  deFilecli,  pour  avoir  rendu,  disoit  ce  bas- 
cha,  ces  places  aux  chrestiens  par  une  trop  grande 
couardise,  ayans  moyen  de  tenir  d'avantage  et  donner 
loisir  de  les  secourir.  Quatre  heures  après  la  reddition 
de  Novigrade ,  il  tumba  une  si  grosse  pluye  trois 
jours  durant,  que  les  Impériaux  furent  contraints  de 
se  retirer  vers  Javarin  pour  s'apprester  au  siège  de 
Gran, 

Il  ne  se  laissoit  pas  aux  autres  endroits  de  la  Hon- 
grie de  se  faire  plusieurs  courses,  tant  par  les  Turcs 
que  par  les  chrestiens,  faisans  les  uns  sur  les  autres  de 
grands  butins,  surprenans  chasteaux,  et  faisans  de 
grandes  désolations  ;  et  l'archiduc  Maximiliaii ,  qui 
estoit  aussi  gouverneur  gênerai  en  la  Carinthie  et  en 
la  Croatie,  n'y  laissoit  d'endommager  le  plus  qu'il  pou- 
voit les  Turcs. 

Après  que  l'archiduc  Malhias  eut  esté  quelque 
temps  à  Javarin,  voyant  que  le  camp  impérial  estoit 
cncor  renforcé  de  nombre  de  gens  de  guerre,  et  ([u'il 
estoit  maistre  de  la  campagne,  il  résolut  de  diviser 
l'armée  et  en  mesme  temps  assiéger  deux  places.  Avec 
une  partie  il  se  prépara  pour  assiéger  Gran,  et  l'au- 

tre  partie,  qui  estoit  de  dix  mille  hommes,  tant  de 
cheval  que  de  pied,  il  en  bailla  la  conduite  à  Tieffem- 
bach,  gouverneur  de  Cassovie  et  deFilech,  qu'il  fit 
gênerai  des  arme'es  en  la  haute  Hongrie,  avec  laquelle 
il  alla  mettre  le  siège  devant  Hatwan ,  qui  est  une  ville 
sur  la  rivière  de  Zagywa,  laquelle  se  va  rendre  dans 
la  Tibische,  et  n'est  qu'à  douze  lieues  françoises  de 
Pesta.  Ayant  fait  ses  approches  le  seiziesme  d'avril ,  et 
commencé  dez  le  lendemain  sa  batterie  de  sept  pièces 
de  canon ,  sans  qu'il  y  eust  beaucoup  d'apparence  de 
pouvoir  faire  bresche  et  la  gaignerpar  la  force,  il  se 
résolut  de  l'avoir  par  un  long  siège  et  par  la  disette  des 
vivres  qu'auroient  les  assiégez  ;  mais ,  sur  la  fin  de  ce 
mois,  ayant  eu  advis  que  le  beglierbei  de  la  Grèce,  le 
bascha  de  Bude  et  les  beis  de  Zarvac,  de  Gyula  et  de 
Tangrade,  avoient  assemblé  treize  mil  Turcs  et  vc- 
noient  luy  faire  lever  ce  siège,  il  alla  au  devant  d'eux  , 
et  n'eut  pas  cheminé  deux  lieuè's  qu'il  rencontra  les 
Turcs  un  peu  au  delà  d'une  rivière  nommée  Salduai. 
C'estoit  le  premier  jour  de  may  sur  les  huict  heures 
du  matin.  D'abordade  il  y  eut  un  grand  combat  entre 
l'advant  garde  des  Turcs,  que  conduisoitle  bascha  de 
3ude,  et  celle  des  chrestiens  ;  mais  l'artillerie,  dont 
avoient  charge  les  A.llemans,  fut  logée  en  lieu  si  advan- 
tageux  qu'elle  contraignit  les  Turcs,  pour  les  grandes 
rues  qu'elle  faisoità  travers  la  cavallerie,  de  venir  à  la 
chaige  assez  confusément.  Tielfembach,  ayant  rengé 
incontinent  les  chrestiens,  fit  attaquer  le  combat  gê- 
nerai sur  les  neuf  heures,  lequel  après  avoir  duré 
quatre  heures,  nonobstant  (|ue  les  Turcs  l'ojîiniastras- 
sent  plus  qu'ils  n'avoient  jamais  fait  en  aucun  autre 
qui  se  fust  passé  en  Hongrie,  prirent  la  fuitle,  après 

avoir  laissé  sur  la  place  deux  raille  cinq  cents  morts, 
entre  lesquels  estoit  le  bei  de  Gyula.  Le  beglierbei  de 
Grèce  fut  accusé  d'esti  e  cause  de  cette  desfaicte  pour 
s'estre  mis  à  fuyr  des  premiers.  Le  basclia  de  Bude  se 
sauva  estant  blessé  en  trois  endroits.  Les  chrestiens 
gaignerent  treize  pièces  de  campagne,  quatre  canons 
et  vingt-quatre  enseignes,  avec  j)lusieurs  instruments 
et  habits  militaires  fort  riches  :  mais  ils  y  perdirent 
plus  de  six  cents  chevaux  qui  leur  furent  tuez,  et  bien 
six  cents  de  blessez.  Après  celte  victoire,  les  Turcs  qui 
estoient  dans  Jasprin l'abandonnèrent,  etTiefiembach, 
y  ayant  mis  dedans  une  garnison  de  chrestiens,  re- 
tourna au  siège  de  Haitwam.  L'archiduc  luy  envoya 
peu  après  un  renfort  de  deux  cents  hommes  de  pied, 
pource  qu'il  avoit  perdu  en  diverses  factions  beau- 
coup de  bons  soldats:  mais  il  advint  que,  pour  la  lon- 
gueur elles  fatigues  de  ce  siège,  la  cavalerie  hongroise 
se  desbanda  de  son  armée,  et,  ne  pouvant  eslre  secouru 
d'autres  nouvelles  forces  bastantes  pour  tenir  le  siège 
devant  une  place  si  forte,  bien  qu'il  eust  dcsfaict  oncor 
une  fois  le  secours  (jue  le  bascha  de  Bude  vouloit  faire 
entrer  dedans,  et  pris  les  vivres  et  munitions,  après 
avoir  faict  donner  un  assault,  où  il  perdit  de  deux  à 
trois  cents  braves  soldais,  il  leva  son  siège  de  devant 
Hattwam,  et  distribua  ses  troupes  pour  les  refraischir 
aux  garnisons  voisines. 

Queltjues  jours  auparavant ,  sçavoir  le  cinquiesme 
jour  de  may  ,  l'aichiduc  Matthias  avoit  fait  investir 
Gran.  Ceste  ville  est  sciluée  sur  la  live  droicte  du  Da- 
nube, du  mesme  costc  que  sont  sciluées  les  villes  de 
Javarin  et  de  Bude;  elle  est  distante  de  Javarin,qui  e.^l 
au  dessus  du  Danube,  de  douze  bonnes  lieues  fran- 

çoises,  et  de  Bade,  cjui  est  au  dessous,  de  dixlmict  : 
à  présent  elle  est  divisée  en  trois  villes,  (jue  l'on  ap- 
pelle la  vieille  ville,  la  ville  neufve  et  la  ville  de  Teau. 
Entre  la  vieille  et  la  neufve,  il  y  a  distance  d'un  traict 
d'arbaleste,  y  ayant  un  mont  presque  au  milieu  que 
l'on  appelle  Sainct  Thomas.  La  vieille  ville  se  nomme 
aussi  Rhatz,  du  nom  du  peuple  qui  habite  en  ce  pays- 
là,  que  l'on  appelle  Rhasciens;  elle  est  f'oible  et  est 
scituée  sur  le  bord  d'un  bras  du  Danube,  du  coste'  de 
Javarin.  La  ville  neufve  est  au  pendant  d'une  hante 
montagne,  du  coste'  de  Rude;  et  la  ville  de  l'eau  est 
depuis  ceste  montagne  jusques  au  bord  du  Danube. 
Les  Turcs  avoient  merveilleusement  fortifié  le  chas- 
teau  ([ui  est  sur  la  montagne  de  la  ville  neufve,  estimé 
imprenable.  Ils  avoient  faict  aussi  quel({ues  réparations 
au  fort  Sainct  Thomas;  et  au  delà  du  Danube,  à  l'en.- 
boucheure  de  la  rivière  de  Gran,  qui  descend  des 
monts  Garpatiens,  et  vient  tomber  dans  le  Danube  vis- 
à-vis  de  Gran,  ils  avoient  aussi  fait  un  fort  qu  ils  ap- 
pelloient  Cocheren  ,  et  l'avoientbien  fourny  d'hommes, 
de  vivres,  d'artilleries  et  munitions,  pour  deÛendre  un 
pont  de  barques  fju'ils  avoient  faict  pour  estre  se- 
courus par  le  Danube  quand  il  leur  en  seioit  besoin. 
L'archiduc  Matthias  estant  arrivé  avec  l'armée  im- 
périale devant  Gran ,  il  se  logea  avec  une  partie  de 
l'armée  aux  environs  de  la  vieille  ville,  et  le  duc  de 
Lunebourg  avec  l'autre  partie  se  campa  autour  de  la 
ville  neufve.  Le  8  may  l'aichiduc,  ayant  faict  ses  ap- 
proches, dressé  di'ux  batteries  et  faict  bresches,  fit 
aller  à  l'assaut,  dont  les  hnperiaux  furent  ropoulscz 
avec  perte  de  trente  ou  quarante.  Mais  nombre  de  ces 
gens  du  pays  appeliez  Kascicns,  qui  s'esloient  eslevez 

en  faveur  des  Impériaux  etestoient  dans  l'armée  impé- 
riale, trois  jours  après  cestassault,  trouvèrent  moyen, 
par  une  intelligence,  de  faire  entier  les  Impériaux  de- 
dans ladite  vieille  ville,  où  tous  les  Turcs  qui  s'y  trou- 
vèrent furent  mis  au  fil  l'espe'e,  bien  qu'à  la  grande 
résistance  qu'ils  firent  la  moitié  de  ceste  vieille  ville 
fust  bruslée.  Quatre  jours  après ,  les  Impériaux  atta- 
quèrent aussi  le  fort  Sainct  Thomas  si  vivement  qu'ils 
s'en  rendirent  maistres,  et  tuèrent  tout  ce  qui  se  ren- 
contra de  Turcs  à  la  défense.  Depuis  ils  tournèrent 
toutes  leurs  forces  contre  la  ville  neufve  et  contre  la 
ville  de  l'eau;  mais  ils  y  trouvèrent  tout  autre  résis- 
tance, tant  pour  leur  situation  que  pour  estre  munis 
de  tout  ce  qui  y  estoit  besoin  pour  la  defTense.  Le  si 
de  ce  mois  les  Impériaux,  voulans  de  nuict  avec  des 
eschelles  entrer  dans  la  ville  de  l'eau ,  trouvèrent 
que  les  Turcs  avoient  fait  un  large  fossé  au  delà  du 
mur,  là  où  les  Impériaux  s'opiniastrans  de  le  gaigner, 
ils  en  furent  repoulsez  par  trois  fois,  avec  perte  de 
huict  cents  cbrestiens.  Depuis,  les  Turcs  assiégez  com- 
mencèrent à  reprendre  courage  à  se  bien  deffcndrc, 
sur  l'espérance  qu'ils  eurent  d'estre  secourus  })ar  Sinan 
bascba  ,  duquel  ils  avoient  eu  advis  qu'il  estoit  arrivé  à 
Belgrade  sur  les  confins  de  la  Hongrie  avec  une  puis- 
sante armée,  et  que  d'un  autre  costé  le  Grand  Turc 
avoit  faict  appeller  grand  nombre  de  Tartares  pour 
entrer  en  la  Hongrie.  Le  bascha  de  Bude  faisoit  tout 
ce  qu'il  pouvoit  pour  secourir  les  assiégez-,  il  avoij; 
envoyé  plusieurs  vaisseaux  chargez  d'hommes  et  de 
munitions  ,  aucuns  desquels  furent  attaquez  par  les 
Rasciens,  qui  les  gaignerent  et  amenèrent  au  camj) 
impérial  une  partie  de  l'artillerie,  munitions  et  vivres 

qu'ils  avoient  butinez.  Mais  il  y  eut  un  vaisseau  chargé 
de  cinq  cents  Turcs,  tous  presque  janissaires,  qui  vint 
à  sauveté  au  fort  de  Cocheren,  et  de  là  par  le  pont  de 
barques  passèrent  le  Danube  et  entrèrent  au  secours  des 
assiégez.  Peu  après  qu'ils  furent  entrez,  le  huictiesme 
juin,  les  Turcs  firent  une  sortie,  et  estoient  bien  mille, 
tant  à  pied  qu'à  cheval,  les({uels  assailliient  le  quar- 
tier du  sieur  de  Schomberg,  gaignerent  les  tranche'es 
et  mirent  tout  ce  qu'ils  rencontrèrent,  en  desordre; 
mais  aussi  tost  les  Impériaux  y  accoururent  de  toutes 
parts,  firent  quitter  1rs  trenchées  aux  Turcs,  et  les 
contraignirent  de  rentrer  dans  la  ville  :  cela  ne  se  passa 
point  sans  qu'il  n'y  en  eust  beaucoup  de  part  cf,  d'au- 
tre qui  y  laissèrent  la  vie.  Mais  ce  siège  tirant  en  lon- 
gueur, y  estant  jà  mort  plus  de  trois  mille  chrestiens 
aux  factions  passées,  et  entre  ceux-là  plusieurs  per- 
sonnes de  cornniandemenl ,  la  chei  lé  des  vivres.,  la 
moi  t  de  vingt-trois  canonniers ,  et  dix  pièces  de  canon 
qui  avoient  esté  rendues  du  tout  inutiles,  avec  autres 
dommages  importansadvenus  au  camp  impérial,  firent 
juger  à  plusieurs  que  l'on  entretenoit  ce  siège,  plustost 
par  réputation  que  pour  aucun  heureux  succcz  que 
l'on  en  eust  pu  espérer.  Les  Turcs,  qui  ne  dormoient 
point  cependant,  passèrent  en  la  petite  isle  proche  la 
vieille  ville,  où  dès  lé  conmiencement  l'archiduc  avoit 
mis  un  corps  de  garde  avec  huict  canons,  d'où  ils  chas- 
sèrent les  Impériaux,  en  tuèrent  une  partie,  et  encloue- 
rent  les  canons,  puisse  retirèrent.  Du  depuis  les  Impé- 
riaux firent  un  fort  en  ceste  isle  là  où  ils  mirent  de- 
rechef bonne  guarde. 

Les  principaux  seigneurs  du  conseil  de  l'archiduc  , 
sur  la  proposition  que  l'on  fit  de  lever  ce  siège  (  ce 
4^.  27 


4li)         [l594]  CHR0KOI.0G1E  AOVEAAIRE 

qui  leur  eust  fallu  nécessairement  faire  dez  que  Si- 
nan  avec  son  armée  si  puissante  eust  esté  approché 
d'eux),  furent  d'advis  que  l'on  fist  quelque  grand  effort 
avant  que  le  quitter.  Suyvant  cest  advis,  le  douziesme 
juin,  après  une  rude  batterie,  les  Impériaux  se  pré- 
parèrent à  l'assault  qu'ils  donnèrent  fort  valeui  euse- 
ment  ;  mais,  ayans  combatu  trois  heures  durant ,  ils 
en  furent  repoulsez  par  les  Turcs  avec  perte  de  trois 
cents  hommes,  entr'autres  du  colonel  des  gens  de  Mag^- 
debourg  et  du  capitaine  Gotberghe.  Proche  de  l'arr 
chiduc,  qui  estoit  en  un  lieu  eminent  d'où  il  pouvoit 
voir  l'assaut  et  recognoistre  ce  ([ui  s'y  passoit ,  un  de 
ses  estafiers  fut  tué ,  et  les  mousquetades  passèrent  si 
près  de  ses  aureilles  qu'il  fut  contraint  de  se  retirer, 
non  sans  danger  de  sa  personne.  Les  assiégez  y  perdi- 
rent aussi  beaucoup  des  leurs,  et  entr'autres  un  des 
trois  beisqui  estoient  dedans  pour  la  deffense. 

Il  s'esleva  la  nuict  ensuivant  une  telle  tempeste 
avec  un  si  grand  vent ,  que  beaucoup  de  tentes  et  pa- 
villons de  l'armée  impériale  furent  tous  renversez,  en- 
tr'autres celuy  de  l'archiduc.  Toutesfois  les  Impériaux 
ne  laissèrent  encor  pour  quelques  jours  de  continuer 
la  batterie  et  jetter  des  feux  d'artifice;  mais,  pour  tous 
ces  efforts  là,  il  n'y  avoit  aucune  apparence  qu'ils  se 
pussent  rendre  maistres  de  la  ville  neufve.  Au  con- 
traire les  Turcs,  qui  faisoient  continuellement  des  sor- 
ties, allèrent  surprendre  le  fort  qu'avoit  faict  Palfy 
sur  le  bord  du  Danube,  pour  empescher  le  secourç 
qui  eust  pu  venir  de  Bude.  Palfy  avec  ses  Hongrois  fut 
depuis  assez  empesché  d'en  chasser  les  Turcs  ;  toutes- 
fois  il  le  reprit  valeureusement. 

L'archiduc,  le  comte  d'Ardech,  Palfi,L'Unguenadi, 

président  du  conseil  de  guerre,  et  Brauni ,  gouverneur 
de  Komore,  considerans  Testât  de  l'arme'e  et  des. af- 
faires, puisque  Sinan  estoit  arrive'  à  Bude,  ils  furent 
d'advis  de  mener  l'armée  en  lieu  seur  et  se  retirer  de 
ce  siège.  Au  contraire,  les  princes  allemans  furent  de 
contraire  opinion,  et  principalement  François,  duc  de 
Saxe  ,  Auguste,  duc  de  Brunsvic,  le  comte  Sebastien 
Sclich,   Vigand   Malzand,    Ernest   d'Alstan,    Henric 
Plughe,  Rusvorm,  Curviger,  Oberausen,  Botcirche  et 
Noltuvit.  Entr'autres,   ledit  Vigand  Malzand  fit   une 
grande  remonstrance  pour  la  continuation  de  ce  siège, 
laquelle  mesmes  a  este'  depuis  imprimée,  disant  :  «  On 
nous  veut  donc  faire  accroire  que  la  seule  renommée 
de  la  venue  de  Sinan  doit  secourir  les  assiégez,  affin 
que,  par  l'artifice  de  nos  ennemis,  qui  ont  faict  courir 
ce  bruit  et  formé  tant  de  chimères  d'une  monstrueuse 
armée,   ils  nous  enlèvent  des  mains  l'honneur  d'avoir 
reconciuestésousl'obeyssance  de  l'Empereur  une  place 
de  telle  conséquence?  Pourquoy  ne  poursuivons  nous 
point  l'entreprise  de  Gran  jusquesà  ce  que  nous  ayons 
au  vray  cognu  la  puissance  de  nostre  ennemy,  puis 
([ue  nous  avons  receu  advis   de  Constantinople  que 
Sinan  n'en  estparty  qu'avec  quelques  cameliers,  chose 
plustost  digne  de  risée  que  d'espouvantement,  et  qu'il 
n'est  arrivé  ces  jours  passez  à  Bude  qu'avec  mille  che- 
vaux? Tant  de  princes  et  tant  de  seigneurs  allemans 
pourroient-ils  souffrir  (jue  les  travaux  et  les  peines 
qu'ils  ont  enduré  en  ceste  expédition  soient  sans  aucun 
fruit,  et  que  la  mort  de  tant  de  leurs  soldats  demeure 
sans  estre  vengée?  Faut-il  que  quelques  princes  ita- 
liens, intimidez  en  ce  siège,  facent  clianger  de  proposi- 
tion au  Persan  qui  a  jà  commencé  à  reprendre  les  armes 

contre  les  Turcs,  qu'ils  espouvantent  le  Polonois,  le 
Transsilvain  et  le  Moscovite,  qui  ont  desjà  les  armes 
en  main  pour  travailler  de  tous  costez  les  forces  de 
nostre  ennemy  commun?  ?s'ostre  vray  désir  est  que  le 
siège  de  Gran  se  continue  jusques  à  ce  que  nous  soyons 
asseurez  avec  certitude  des  forces  et  des  desseins  de 
nostre  ennemy.  De  sortir  hors  de  ce  siège  autrement 
nous  ne  le  pouvons  conseiller  ny  faire,  et  si  on  fait  le 
contraire  de  ceste  nostre  proposition,  nous  en  serons 
excusez  envers  Dieu  ,  la  Majesté  Impériale  et  tous  les 
princes  chrestiens.  » 

Ungenadi ,  au  nom  de  l'archiduc,  respondit  aux 
Allemans  que  l'on  avoit  receu  advis  certain  du  grand 
nombre  des  Turcs  qu'avoit  Sinan  en  son  armée,  et  que 
les  Impériaux  leur  estant  pour  lors  trop  inférieurs  en 
forces ,  qu'il  estoit  très-expedient ,  pour  le  bien  des 
affaires  de  l'Empire,  de  conserver  ceste  armée  sur  pied , 
sans  rien  bazarder,  affin  qu'elle  peust  balancer  l'ar- 
mée des  Turcs,  tant  pour  le  soulagement  de  la  cam- 
pagne, que  pour  secourir  les  places  qu'ils  pourroient 
assiéger;  que  la  ruyne  de  ceste  armée  estoit  la  ruyne 
de  la  Hongrie,  et,  estant  conservée  en  son  entier, 
qu'elle  conservoit  aussi  les  Estais  de  l'Empire;  que  les 
gens  de  guerre  estoient  desjà  assez  fatiguez  et  affligez 
de  beaucoup  d'incommoditez,  sans  endurei-  ceux  que 
leur  pourroit  apporter  la  venue  d'un  si  puissant 
ennemy. 

Pour  toutes  ces  raisons  les  princes  protestans  alle- 
mans ne  laissèrent  de  publier  leur  protestation ,  et 
l'archiduc,  nonobstant  aussi  leur  dire,  ne  laissa  de 
faire  repasser  le  Danube  à  toute  son  armée.  Deux  jours 
après  il  fit  retirer  ceux  qui  estoient   restez   dans  la 

vieille  ville  de  Gran  et  dans  le  foi  t,  avec  toute  l'artil- 
lerie et  les  bagages.  Voylà  <[uelle  fui  la  fin  du  siège  de 
Gran  en  ceste  anne'e.  Avant  que  de  dire  les  exploicts 
de  l'archiduc  Maximilian  et  ceux  de  Sinan  basclia  , 
voyons  ce  qui  se  passa  à  Hatisbone  en  la  diette  que 
l'Empereur  y  tint  en  ceste  année. 

L'Empereur  avoit  ordonné  une  diette  à  Ratisbone 
dès  le  mois  de  février,  laquelle  fut  prolongée  de  mois 
en  mois  jusques  en  may.  Ceste  ville  de  Hatisbone  est 
en  Sueve,  très  ancienne,  sise  sur  le  Danube,  laquelle 
ne  recognoist  que  l'Empereur,  auquel  de  tout  l'avoir 
de  chasque  habitans  elle  paye  annuellement  le  cen- 
tiesme;  au  demeurant,  libre,  avec  justice  souveraine 
et  subalterne  :  elle  est  en  bon  air,  entourée  de  belles 
campagnes  une  bonne  lieue  à  la  ronde.  11  y  abien  deux 
cents  églises  catholiques  ;  neantmoins  les  luthériens 
preschent  à  leur  mode  trois  fois  la  sepmainedans  l'une 
d'icelles  qui  est  au  milieu  de  la  ville,  et  ont  encore 
,  une  autre  petite  chappelle  au  milieu  de  l'église  cathé- 
drale, qui  leur  a  esté  vendue  jadis  par  un  prieur.  11  y  a 
un  beau  pont  sur  le  Danube^  flanqué  de  tours  foi  tes 
qui  sont  gardées  soigneusement ,  d'autant  que  tout  le 
territoire  est  cnceint  du  duché  de  Bavière;  et  ce  pont 
a  quatorze  belles  et  grandes  arches.  Les  portes  se  gar- 
dent par  les  bourgeois,  et  y  a  cent  bonnes  pièces  d'ai- 
tillcrie  sur  les  murailles.  Ceste  ville  est  gouvernée  par 
un  conseil  de  vingt  hommes  qui  sont  esleus  tous  les  ans 
(hi  nombre  de  soixante ,  nombre  composé  des  plus  ap- 
parens  de  toush's  corps;  et  d'iceux  vingt  aussi  s'en  e.slit 
un  qui  commande  à  tous  en  tiltre  de  bourguemaiili  e 
(nom  de  magistrat  qui  est  usité  par  les  villes  impériales). 
La  maison  publi<|ue  de  Hatisbone  a  de  lente  tous  les 

ans  trente  mille  florins  qu'elle  reçoit  des  farines-  des 
moulins,  des  louages  de  maisons,  des  daces  et  imposts 
sur  le  sel,  vin,  bière  et  autres  marchandises,  lesquelles 
rentes  et  deniers  d'imposts  se  despendent  puis  après 
pour  les  affaires  de  la  ville. 

Ratisbonc  estant  donc  choisie  exprès  pour  tenir  la 
diette,  tant  à  cause  de  la  commodité  des  princes  alle- 
mans  qui  ne  s'esloignent  beaucoup  de  leurs  provinces 
pour  y  aller,  que  pour  l'abondance  dequoy  elle  est 
1  emplie,  et  aussi  qu'estant  habitée,  partie  de  catholi- 
ques et  partie  de  protestans,  chacun  desdits  princes  y 
peut  estre  receu  amiablement,  le  premier  qui  y  arriva 
fut  le  sieur  Madrucce,  cardinal  légat,  et  avec  luy  les 
sieurs  comte  Jerosme  de  Porcian,  nonce  en  la  haute 
Allemagne,  et  de  Bavière,  Octavien  Mirti,  evesque  de 
Tricherie,  nonce  de  la  basse  Allemagne   résident  à 
Cologne,  lesquels  accompagnoient  ledit  sieur  légat; 
puis  le  nonce  ordinaire  du  Pape,  César,  evesquedeCre- 
mone,  avec  le  sieur  de  Sainct  Clément,  ambassadeur 
ordinaire  du  roy  d'Espagne  près  l'Empereur,  Jean 
Baptiste  Conchine  pour  le  grand  duc  de  Toscane, 
Thomas  Contaren  pour  la  republique  de  Venise,  le 
marquis  Pierre  Francisque  Malaspine  pour  le  duc  de 
Parme,  JEnée  de  Gonzague  pour  le  duc  de  Mantouë, 
l'ambassadeur  de  Malte,  le  grand  commandeur  d'Aus- 
triche,  Marc-Anthoine  Richi  pour  et  au  nom  du  duc 
de  Ferrare,   et  Lelie  Coste  pour  la  republique  de 
Gennes.   Peu  après  arrivèrent  aussi  le  duc  de  Che- 
bourg,  Jean  Casimir  de  Saxe,  Maximiliân  duc  de  Ba- 
vière, l'evesque  de  Posne  ,  le  marquis  de  Havre,  am- 
bassadeur du  roy  d'Espagne  comme  duc  de  Bourgon- 
gne,  etavec  luy  Simon  Grimoalde,  secrétaire  du  conseil 

secret  duditroy  Catholique;  Volfgang,  ai;chevesquede 
May ence,  l'evesque  d'Erbstat ,  George  Guillaume ,  lant- 
grave  de  Luchsteiiil)erg,  Vofgang  Guillaume,  palatin 
de  Neubourg,  Jean,  archevesque  de  Trêves,  en  fin 
l'empereur  Rodolphe ,  et  après  luy  Ernest ,  archeves- 
que de  Cologne,  et  peu  après  le  duc  Federic  Guil- 
laume, administrateur  de  Saxe,  les  procureurs  de 
l'eslecteur  palatin  du  Rhin  encore  e-n  bas  âge,  ceux 
du  lantgrave  de  Hessen,  Benedict  Altelft,  ambassadeur 
de  Dannemarc,  Jean  Cutasse^  chancellier  de  Hongrie, 
et  les  procureurs  des  villes  libres,  lesquelles  sont 
soixante,  oultre  plusieurs  autres  princes  de  l'Empire, 
abbez  et  seigneurs  de  grande  qualité.  Le  duc  de  Vittem- 
berg  y  envoya  ses  procureurs  ;  mais  l'Empereur  ne 
s'en  contenta  pas  pour  quelque  occasion,  tellement  qu'il 
y  alla  depuis  en  personne  le  huictiesme  de  juillet,  avec 
six  cents  chevaux  bien  en  conche,  entre  lesquels  il  y 
avoit  huict  comtes  et  quatre  barons.  Aucuns  ont  voulu 
dire  que  l'Empereur  vouloit  trailter  en  ceste  diette 
dudit  fief  de  Vittemberg,  lequel  on  disoit  astre  de  la 
maison  d'Austriche,  et  ne  devoir  tenir  d'oresnavant 
de  l'Empire  seul,  mais  il  n'en  fut  point  parle'. 

L'entre'e  de  l'Empereur  fut  le  dix  huictiesme  de  may . 
Tous  les  princes,  sÇachant  qu'il  s'approchoit,  allèrent 
au  devant  de  luy  une  bonne  lieue  d'Allemagne.  Il  es- 
toit  en  son  carrosse  avec  le  comte  Albert  de  Fustem- 
berg,  son  grand  escuyer,  accompagné  d'une  belle  suilte 
de  courtisans  et  force  cavalerie.  A  la  rencontre  tous 
les  princes  susdits  ayans  mis  pied  à  terre,  rEm|)eieur 
les  receut  humainement,  et  voulut  descendre  de  son 
carrosse;  mais  il  luy  lutfiaitlareverenceau  nom  de  tous 
j)ar  l'archevesquede  Mayence,  comme  précédant  tous 

les  autres  en  dignité  j  puis  l'JMnpeieur  monta  sur  un 
cheval  moreau  richement  garny  de  velours  noir  et 
d'or,  avec  tous  lesdits  sieurs  princes,  et,  s'acheminant 
vers  Ratisbone,  il  y  entra  par  la  porte  qui  est  devers 
le  pont  (pour  aller  au  palais  de  l'evesque  designé  pour 
son  logis),  à  l'entrée  duquel,  le  long  de  la  rué,  il  y 
avoit  mille  bourgeois  aruiez  de  corselets  et  mille  har- 
quebuziers.  Les  vingt  seigneurs  gouverneurs  l'atten- 
doient  sur  le  dernier  pont-levis  du  costé  de  la  ville  ,  à 
cause  que  de  l'autre  cost4/:ela  est  des  terres  de  Bavière. 
L'ordre  de  son  entrée  fut  tel  : 

Premièrement  entrèrent  deux    cents   quatre-vingt 
cinq  chevaux  du  duc  de  Bavière  avec  six  trompettes 
et  dix  pages,  puis  cent  chevaux  du  palatin  de  Neubourg 
et  six  trompettes;  en  après  deux  cents  cinquante  che- 
vaux, avec  leurs  trompettes,  de  l'archevesque  de  Sallz- 
bourg,  suivis  de  cent  cinquante  de  l'evesque  d'Erbstat, 
et  de  cent  autres  de  l'eslecteur  archevesque  de  Trêves, 
et  de  deux  cents  de  l'eslecteur  archevesque  de  Mayence. 
Peu  après  suivoient  les  six  aydes  de  la  chamhre  impé- 
riale à  pied,  sans  armes,  et  un  cairosse avec  un  dogue 
roux  qui  a  de  coustume  de  garder  la  chambi  e  impériale. 
Après  suivoit  le  mareschal  de  la  court  qu'ils  appellent 
trauzen ,   accompagné  de  plusieurs  gentils -hommes 
portant  l'espée  impériale,  laquelle  il  bailla  au  raiz-ma- 
reschal  estant  venu  à  la  porte;  puis  suivoient  vingt- 
quatre  trompettes  de  l'Empereur,  avec  certains trum- 
pons,  quatre-vingt  dix  gentils -homme's  et  quatorze 
pages,  deux  à  deux,  sur  des  chevaux  superbes,  portant 
livrée  en  cazaque  de  veloux  noir  et  passement  jaune  , 
chausses  et  giuppons  de  raz  jaune  ;  puis  les  gentils- 
hommes de  la  suitte  qui  vont  tousjours  avec  l'Empe- 

reur  quand  il  maiclie  en  campagne.  En  intervalle 
estoit  le  maistre  d'hostel  et  après  les  servans,  qu'ils  ap- 
pellent truchses,  ou  porteurs  de  la  viande  (juand  l'Em- 
pereur mange  en  puljlic,  puis  le  sommelier  et  autres 
officiers  jusques  au  nombre  de  trente  :  ceux-cy  estoient 
suivis  de  quarante  gentils-hommes  qui  estoient  de  la 
maison  des  eslecteurs  et  des  autres  princes  d'Allema- 
gne et  de  Bohême,  qui  alloient  devant  les  chambellans 
Perschoschi,  Popel,  Metich,  Berch  et  Colored  ;  et 
après  eux  suivoient  deuxheraults  avec  leurs  cottes,  qui 
portoient  par  le  devant  les  armes  de  Bohême ,  et  au 
dos  celles  de  Hongrie. 

Après  ces  lieraults,  suivoient  le  prince  de  Bavière, 
le  lantgrave  de  Laintberg,  et  les  deux  fds  du  duc  de 
Neubourg  avec  leur  père  ;  l'evesque  d'Erbstat  et  l'ar- 
chevesque  de  Saltsbourg.  Deux  heraultsaux  armes  de 
l'Empire  et  de  i'Austiiche  marchoient  devant  Alexan- 
dre Pappeneheim,  rais-mareschal,  avec  l'espée  nue, 
vestu  d'une  longue  robbe  de  veloux  noir;  puis  douze 
estaffiers  de  mesme  livrée  que  les  pages  ;  et  finalement 
l'Empereur  tout  seul,  environne'  de  cent  hallebardiers, 
et  suivy  des  deux  eslecteurs  de  Mayence  et  de  Trêves  : 
après  lesquels  suivoient  le  grand  maistre  Volfgang 
Ronf  et  Albert  Furstemberg,  qui  portoient  l'espée,  la 
lance,  l'escu  et  Tharquebuz  de  Sa  Majesté  Impériale; 
puis  le  grand  escuyer  et  le  grand  chambellan  Christo- 
fle  Popel  :  après  lequel  suivoient  quatre  autres  pages 
et  cent  dix-sept  archers  vestus  des  livrées  de  l'Empe- 
reur, avec  les  carrosses  de  Sadite  Majesté  Impériale  ;  et 
pour  closture  de  cesle  entrée  estoient  cinq  cents  gen- 
tils-hommes de  Bohême,  Moravie  et  Silesie,  qui  avoient 

accompagné  l'Empereur  en  ce  voyage,  suivis  de  deux 
coches  et  de  cinq  très-beaux  chiens. 

L'Empereur  estant  parvenu  à  la  porte  du  pont  où 
les  vingt  sénateurs  l'attendoient ,  ils  se  prosternèrent 
de  genoux,  rwais  il  les  fit  lever,  et  luy  ayant  fait  une 
harangue  briefve  luy  présentèrent  les  clefs  :  luy  leur 
dit  qu'il  se  confioit  bien  en  eux,  et  les  laissa  en  leur 
possession.  Aussi-tost  quatre  desdits  sénateurs  levè- 
rent un  dais  de  damas  jaune,  après  qu'il  leur  eut  à 
tous  touché  à  la  main,  et  alla  en  ceste  façon,  ayant  à 
sescostez  lesdits  sénateurs,  jusquesàl'eglise  cathédrale, 
où  le  suffi agant  de  l'evesque  (qui  est  le  fils  puisné  du 
duc  de  Bavière),  receut  Sa  Majesté  Impériale,  et  fut 
chanté  le  Te  Deum  solemnellement.  De  là  s'estant  re- 
tiré l'Empereur  dans  les  chambres  hautes  du  logis  qui 
luy  estoit  préparé  (d'autant  que  son  père  estoit  mort 
là-dedans  aux  chambres  basses) ,  il  licentia  tous  les 
princes  et  seigneurs  avec  une  grande  humanité.  Ce 
mesme  jour  le  susdit  légat  vint  aussi  veoir  l'Empereur, 
qui  s'advança  pour  le  recevoir  jusques  au  milieu  de  la 
sale,  et  discoururent  ensemblcment  assez  long-temps  : 
puis  ledit  sieur  légat  se  retira. 

Le  second  jour  de  juin.  Sa  Majesté  Impériale  alla  à 
la  messe  avant  l'ouverture  de  la  dietle.  En  l'église 
estoient  deux  dais  de  brocat  avec  deux  chaires  cou- 
vertes d'or  :  en  l'une  s'assit  Sa  Majesté  Impériale  ;  sa 
chaire  estoit  plus  haute  de  doux  escaliers  que  celle  du 
légat,  qui  estoit  du  costé  de  l'évangile,  où  il  estoit 
desjà  assis  attendant  l'Empereur  :  au-dessous  de  Sa 
Majesté  Impériale  estoient  les  archevesques  eslecteurs 
de  Mayence,  Trêves  etColongne,  comme  estans  les 
chancelliers  de  Germanie,  Italie  et  France.  Au-dessous 

du  légat  estoient  les  sièges  préparez  pour  les  sécu- 
liers, à  sçavoir  le  comte  Palatin,  le  duc  de  Saxe  et 
le  marquis  de  Brandebourg,  qui  sont  l'escuyer,  le 
mareschal  et  le  chambellan  de  l'Empire,  lesquels  es- 
toient absens,  et  aussi  leurs  procureurs  pour  eux,  à 
cause  qu'ils  sont  protestans.  Aussi  manquoit  le  roy  de 
Bohême,  eschanson  de  l'Empire  :  mais  en  suitte  de 
leurs  sièges  s'assirent  l'archevesque  de  Saltsbourg, 
l'evesque  d'Erbstat  et  autres  prélats. 

En  la  face  du  chœur,  c'est  à  dire  au  devant,  estoit 
une  longue  forme  ornée  de  mesme,  où  s'assirent  le 
nonce  du  Pape,  l'ambassadeur  d'Espagne,  celuy  de 
Venise  et  celuy  du  grand  duc,  les  autres  ambassadeurs 
s'estans  retenus  d'y  aller  pour  la  dispute  qu'ils  ont  les 
uns  avec  les  autres  pour  leurs  préséances. 

Sa  Majestéimperiale  estant  entré,  et  les  princes  luy 
faisants  escorte  des  deux  costez,  il  s'agenouilla  en  son 
lieu,  et  lesdits  princes  se  tindrent  tous  debout  jusqu'à 
tant  que  le  graiid-maistre  leur  fust  allé  designer  Icuis 
places  à  chacun,  et  se  tindrent  aussi  tous  testes  nuè's 
jusqu'à  ce  que  le  mesme  grand  maistre  leur  fust  venu 
dire  qu'ils  se  couvrissent  par  le  commandement  de  Sa 
Majesté  Impériale. 

Le  prélat  officiant,  ayant  pris  la  bénédiction  du  lé- 
gat, commença  son  introïte,  qui  fut  entonné  au  chœur 
en  musique  de  voix  etinstrumens  d'orgues,  cornets 
et  clairons.  Celuy  qui  faisoit  l'oliice  de  diacre,  avant 
que  chanter  l'évangile  ,  alla  baiser  les  mains  du  légat, 
et  receut  de  lui  la  bénédiction.  Après  qu'il  eut  chanté 
l'évangile,  l'archevesque  de  Mayence  s'approchant  de 
l'autel  avec  trois  profondes  révérences,  puis  en  ayant 
faict  autres  trois  à  Sa  Majesté  Impériale ,  il  luy  présenta 

lé  messel  pour  baiser  l'évangile  en  l'endroit  que  le 
grand  aumosnier  luy  avoit  monstre,  l'ayant  premier 
essuyé  avec  un  linge.  Ceste  cérémonie  faicte,  ledit 
sieur  archeves(|ue,  avec  les  mesraes  révérences,  rendit 
le  messel  au  diacre,  et  s'en  retourna  en  sa  place.  Il 
fit  encore  de  mesme  au  baiser  de  la  paix.  Après  la 
messe  tous  saluèrent  humblement  l'Empereur,  fles- 
chissans  le  genouil.  Le  légat  estant  sorty  de  l'église  , 
Sa  Majesté  Impériale  s'en  alla  au  Palais  pour  traicter 
des  affaires  de  la  diète  en  l'ordre  qui  s'ensuit. 

Au  devant  de  luy  marclioient  les  hallebardiers  de 
l'administrateur  de  Saxe,  comme  maresclial  de  l'Em- 
pire, puis  les  gentils-hommes  des  princes  qui  estoient 
là  arrivez;  suivoient  après  la  cour  de  l'Empereur, 
puis  les  chambellans,  les  deux  heraults  susdits  à  che- 
val avec  leurs  habits  accoustumés,  puis  les  deux  fds 
du  duc  de  Neubourg,  le  duc  Jean  Casimir  de  Saxe, 
le  prince  d'Anhalt,  le  landgrave  de  Luchtemberg, 
Volfgang  Guillaume,  palatin,  l'ambassadeur  du  land- 
grave de  Hessen,  l'evesque  d'Herbstatt,  l'ambassadeur 
de  l'eslecteur  de  Brandebourg,  et  l'eslecteur  de  Trêves 
seul;  puis  il  estoit  suivy  de  deux  heraults,  et  après 
alloit  l'ambassadeur  de  Saxe  avec  l'espée  nue  en  la 
main  devant  Sa  Majesté  Impériale  qui  estoit  sur  un 
cheval  moreau  ,  ayant  des  deux  costez  sa  garde  de 
hallebardiers  et  d'archers  au  nombre  de  deux  cents. 
Après  luy  estoient  les  eslccteurs  de  Mayence  et  de 
Cologne,  avec  l'ambassadeur  du  comte  palatin  du 
Rhin. 

Estans arrivez  au  Palais  et  montez  en  la  salle,  l'Em- 
pereur s'assid  en  la  chaiieà  lui  préparée  sous  un  dais, 
ayant  à  sa   main  droite  les  eslecteurs  de  Mayence, 

Saxe  et  Brandebourg,  et  à  sa  senestre  l'eslecteur  de 
Cologne,  le  palatin  du  Rhin,  l'archevesque  de  Salts- 
bourg,  l'evesque  d'Herbstat,  le  député  de  la  maison 
d'Austriche,  le  palatin  de  Neubourg,  le  landgrave,  le 
marquis  d'Avre'  et  autres,  estant  au-devant  et  en  face 
l'eslecteur  de  Trêves,  hault  seul  sur  un  siège,  lequel 
se  leva  avec  une  grande  révérence  vers  l'Empereur, 
puis  vers  les  princes,  et  les  remercia  de  la  prompte 
obeyssance  qu'ils  avoient  rendue  au  mandement  de  Sa 
Majesté',  et  les  pria  de  proposer  et  procurer  les  remèdes 
nécessaires  selon  Testât  présent  des  affaires.  L'eslecteur 
de  Mayence  luy  fit  une  responce  pour  tous,  que  c'es- 
toit  leur  devoir  d'obeyr  à  Sa  Majesté'  Impériale,  la- 
quelle il  remercia  de  la  faveur  qu'il  leur  faisoit  de 
vouloir  s'ayder  de  leur  conseil,  et  qu'ils  ne  manque- 
roient  de  faire  leur  devoir  en  ce  qui  leur  seroit  pro- 
posé, comme  princes  clirestiens,  membres  de  l'Em- 
pire, et  très -affection  nés  serviteurs  de  Sa  Majesté  Im- 
périale. 

Lors  le  secrétaire  de  la  dielte  leut  les  articles  qui 
s'y  dévoient  proposer.  Le  premier  contenoit  la  guerre 
contre  le  Turc,  duquel  la  perfidie  estoit  telle,  qu'ayant 
traiclé  paix  avec  Sa  Majesté  Impériale,  et  icelle  jurée 
neantmoins  le  basclia  de  Bosne  avoit  enlevé  dans  la 
Croacie  Repiz,Vihiz,  Dresnys,  Castrovis,  et  autres 
places  fortes  ,  de  laquelle  audace  et  perfidie  Sa  Ma- 
'  jesté  Impériale  s'estant  plaint  par  son  ambassadeur  à 
la  Porte,  le  Grand  Turc,  au  lieu  de  punir  telle  perfi- 
die, pour  d'avantage  monstier  que  le  tout  s'estoit  faict 
par  son  commandement,  avoit  donné  audit  basclia  un 
cymeterre  et  une  robbe  d'honneur  pour  le  gratifier 
de  ceste  entreprise  ;  tellement  que  le   bascha  depuis 

s'estoit  vanté  qu'il  avoit  contraint  l'empereur  des  chres: 
tiens  de  s'armer  pour  la  garde  de  ses  peuples  j  aussi 
que  le  Grand  Turc  mesmes,  procédant  en  ceste  action 
fort  sinistrement,  avoit  faict  mettre  prisonnier  son  am- 
bassadeur ordinaire,  Federic  Chrecoviz,  et  avoit  fait 
mourir  les  nobles  de  sa  suitte,  et  mis  les  autres  à  la 
cadene^  ledit  Chrecoviz  estant  depuis  mort  pauvre- 
ment prisonnier  à  Belgrade  :  que  tout  cela  monstroit 
son  intention  mauvaise  de  faire  une  rude  guerre  à 
tout  l'Empire,  qu'il  y  falloit  promptement  remédier, 
et  que  l'ayde  ordinaire  que  les  princes  et  villes  impé- 
riales faisoient  en  temps  de  guerre  aux  empereurs 
n'estoit  pas  sufllsant  pour  résister  à  un  tel  ennemy,  et 
que,  par  nécessité,  il  se  devoit  faire  une  taxe  et  le- 
vée d'argent  par  toute  l'Allemagne  six  ans  durant, 
duquel  argent  Sa  Majesté  Impériale  offroit  de  rendre 
compte  de  temps  en  temps  enquoy  il  auroit  esté 
employé;  que  l'Allemagne  devoit  accorder  ceste  de- 
mande, puis  que  le  Pape,  le  roy  d'Espagne  et  les 
princes  italiens,  avec  le  Moscovite  et  autres,  faisoient 
offre  aussi  d'un  notable  secours  d'hommes  et  de  deniers. 

En  second  lieu  ,  qu'il  failloit  appaiser  les  querelles 
d'entre  les  princes  d'Allemagne,  et  confirmer,  quand 
à  ce,  les  traictez  sur  ce  faicts,  et  observer  les  ordon- 
nances faictes  par  Sa  Majesté  Impériale;  principale- 
ment (ju'il  failloit  procurer  la  paix  de  la  Flandres  et 
de  la  Yesphale,  qui  estoient  en  grande  ruyne  depuis 
beaucoup  d'années. 

Au  troisiesme  chef  fut  proposé  d'abbrevier  la  forme 
des  procédures  à  la  chambre  impériale  de  Spire , 
pource  que  tous  les  estats  se  plaignoient  de  la  lon^ 
gueur  des  procez  qu'on  y  rendoit  immortels. 

Le  quatiiesnie  point  estoit  de  la  monnoye,  et  ([ue 
c'estoit  une  grande  honte  que  l'Allemagne,  riche  en 
métaux,  fist  de  la  monnoye  qui  ne  fust  pas  du  poids 
et  de  l'aloy  ordinaire,  ce  qui  portoit  interest  et  dom- 
mage à  tous  les  princes  et  à  leurs  subjects. 

Au  cinquiesrae  point  fut  proposé  de  renouveller  la 
matricule  de  l'F^mpire  pour  soulager  les  Estats  qui  se 
sentoient  grevez  pour  les  imposts. 

Ce  furent  là  les  propositions  faictes  en  ceste  diette, 
sur  lesquelles  l'archevesque  de  Mayence  s'estant  levé 
pour  recueillir  les  voix  des  princes,  lesquels  s'appro- 
chèrent faisant  comme  un  cercle  autour  de  luy,  et  avoir 
esté  quelque  temps  à  leur  resouldre ,  chacun  d'eux  s'es- 
tant remis  en  sa  place,  il  remercia  Sa  Majesté  Impé- 
riale, au  nom  de  tous,  de  ce  qu'avec  son  incommodité 
il  estoit  venu  en  la  diette  présente  pour  procurer  le 
bien  de  l'Empire  et  de  tous  et  chacun  en  particulier; 
qu'ils  delibereroient  ensemble  et  se  resouldroient  à  son 
désir  sur  un  chacun  poinct. 

Cela  dit.  Sa  .Majesté  Impériale  alla  disner,  et  mena 
tous  les  princes  avec  luy,  chacun  tenant  son  rang  et 
ordre.  Quelques  jours  se  passèrent,  pendant  lesquels 
l'Empereur  aussi  visita  les  princes  eslecteurs  avec  beau- 
coup de  complimens  mutuellement  les  uns  avec  les 
autres,  selon  la  coustume  des  AUemans. 

Pendant  la  dielte  il  y  eut  aussi  deux  querelles,  l'une 
entre  l'archevesque  de  Sallzbourg  et  le  duc  deA'itlem- 
berg.  Ce  duc  mesprisoit  l'archevesque  pour  n'eslre  pas 
né  prince  et  pour  estre  prestre,  et,  pour  ces  raisons, 
ne  le  qualifioit  comme  font  les  AUemans,  disans  al- 
lerhochste ,  etc. ,  très- hault,  etc.,  desquels  tiltres  cesl 

archevesque  usoit  bien  neantmoins  envers  ledit  sieur 
duc  :  mais  cela  depuis  fut  accordé  entr'eux. 

L'autre  fut  plus  grande,  meuë  par  le  procureur  du 
fils  de  l'eslecteur  de  Brandebourg,  lequel,  combien 
qu'il  fust  marié  et  protestant,  retenoit  neantmoins  l'ar- 
chevesché  de  Haie  en  Sueve.  Or  l'archevesque  de  Haie 
doit  entrer  par  ordre  en  la  diette  avec  l'archevestjue 
de  Saltsliourg,  l'un  après  l'autre;  mais,  estant  à  pré- 
sent protestant,  celuy  de  Saltzbourg  ne  voulut  endurer 
qu'il  tinst  son  rang  ;  ce  qui  fut  l'occasion  que  ledit 
procureur  s'y  voulut  introduire  par  force  :  ce  qu'il  fit , 
et,  entiant  dans  la  sale  où  se  tenoit  la  diette,  il  alla  se 
mettre  en  la  place  et  au  dessus  dudit  archevesque  de 
Saltsbourg,  lequel,  voyant  que  cela  tendoit  à  un  grand 
scandale  s'il  l'eust  contesté,  sortit,  disant  qu'il  estoit 
catholique  et  impérial.  A  ceste  parole  tous  sortirent, 
hors-mis  les  protestans,  lesquels  seuls  ne  pouvoient  rien. 
On  accorda  depuis  ce  différent,  et  en  fut  fait  un  rè- 
glement. 

En  ce  temps  fut  aussi  donné  par  l'Empereur  l'in- 
vestiture de  l'eslectorat  de  Cologne,  le  i5  de  juillet, 
en  ceste  façon  :  L'Empereur  séant  conmie  dessus  avec 
l'eslecteur  de  Mayence  et  le  procureur  du  Palatin  et 
autres  princes  ecclésiastiques  de  l'Empire,  et  à  gauche 
les  électeurs  de  Trêves ,  de  Saxe  et  le  ])rocureur  de 
Brandebourg,  avec  les  princes  séculiers  en  grand  nom- 
bre, comparurent  six  ambassadeurs  de  l'eslecteur  de 
Cologne  :  le  duc  Maxinn'lian  de  Baviercs,  (Georges  Lu- 
dovic ,  lantgrave  de  Luchtemberg  et  le  comte  d'Isscm- 
bourg,  tous  trois  princes;  et  après  eux  le  comte  Her- 
nian  de  Manderscheit,  le  baron  Conon  de  A  inem- 
berghe ,  et  le  sieur  Beristerselt,  ijliancellier  de  Co- 

logne.  Lesquels,  s'agenoiiillans  à  la  porte  de  la  sale, 
puis  au  milieu  estans  receus  du  grand -maistre  Rornf, 
derechef  se  mettans  de  genoux ,   et  à  la  troisiesme 
fois  devant  l'Empereur  faisant  la  mesme  submission 
de  genoux,  ledit  chancellier  demandant,  de  la   part 
de  l'eslecteur,  l'investiture,  avec  une  harangue  brieve 
sur  ce    subject ,   l'Empereur    leur    fit    dire ,  par  le 
vice  -  chancelier  de  l'Empire,  le  docteur  Volfi' Frei- 
mon,  qu'ils  se  retirassent  pour  afin  qu'il  en  delibe- 
rast  avec  les  princes  ;  ce  qu'estant  faict ,  et  ayant  ré- 
solu ce  qu'ils  voulurent,  il  les  fit  rentrer  (tousjours 
entrans  et  sortans  de  face,  sans  jamais  tourner  le  dos, 
et  ce  avec  les  mesmes  révérences).  Ledit  vice-chancel- 
lier  leur  ayant  dit  la  délibération ,  ils  allèrent  dire 
audit  eslecteur,  lequel  attendoit  à  la  porte ,  qu'il  en- 
trast  :  ce  qu'il  fit,  et  entra  avec  le  duc  de  Bavieres  et 
le  duc  Auguste  de  Holsace  et  autres  princes,  jusques 
au  nombre  de  douze.  Lors  ledit  sieur  eslecteur  exposa 
plus  amplement  son  intention,  et  à  l'instant,  l'Empe- 
reur demeurant  assis,  mais  le  bonnet  en  main,  tous  les 
princes  debout  et  nues  testes,  l'eslecteur  de  Mayence 
harangua  briefvement  au  nom  de  l'Empereur,  et  fît 
faire  le  serment  à  l'eslecteur  nouveau  sur  le  messel  que 
luy  présenta  Popel,  chambellan  majeur,  lequel  messel 
fut  soustenu  par  les  eslecteurs  de  .Mayence  et  Trêves 
contre  l'estomac  de   l'Empereur,  pendant   que  ledit 
nouveau  eslecteur  faisoit  le  serment;  puis  l'adminis- 
trateur de  Saxe  print  l'espée  impériale  des  mains  de 
Pappenheim,  vice-mareschal  de  l'Empire,  lecjuel  la 
bailla  à  l'Empcreui- ,  qui  en  fit  baiser  le   pommeau 
audit  eslecteur  nouveau,  lequel  puis  après  en  rendit 
grâces  à  Sa  Majesté  Impériale  avec  les  mesmes  reve- 
42.  28 

rencesj  puis,  l'Empereur  s'estant  retiré  en  son  hostel, 
ledit  eslecteur  nouveau  l'alla  encore  remercier  avec  les 
princes  qui  l'avoient  accompagné. 

En  la  diette  les  princes  allemans  arresterent  quel 
secours  d'hommes  et  de  deniers  ils  fourniroient  en  ceste 
guerre,  selon  leur  mode,  et  comment  il  seroit  levé-  Il 
fut  ordonné  aussi  que  les  pasteurs  exhorteroient  le 
peuple  à  pénitence,  et  qu'aux  églises  parrochiales  il 
seroit  mis  un  tronc  pour  recevoir  les  dons  et  aumosnes 
du  peuple  affin  de  subvenir  aux  soldats  chrestiens  qui 
seroient  blessez  en  ceste  guerre  ;  que  pour  entretenir 
la  paix  en  Allemagne,  qu'il  ne  s'y  feroit  aucunes  levées 
de  gens  de  guerre ,  sinon  comme  il  estoit  porté  par  les 
ordonnances  de  l'an  î555,  lôyôet  i582,  avec  injunction 
à  tous  les  princes  de  l'Empire  de  se  gouverner  suyvant 
ces  ordonnances-là;  qu'il  seroit  envoyé  deux  ambas- 
sades en  Flandres,  tant  vers  l'archiduc  Ernest  que  vers 
le  prince  Maurice  et  les  Holandois,  pour  les  admo- 
nester d'entendre  à  la  paix  les  uns  avec  les  autres.  Il 
fut  aussi  faict  plusieuis  ordonnances  sur  la  reforma- 
tion de  la  justice,  des  monnoyes  et  des  matricule?, 
lesquelles  furent  lors  publiées  et  imprimées.  Après 
ceste  publication,  l'Empereur  s'en  retourna  en  Bo- 
hême, et  tous  les  autres  princes  chacun  en  leurs  pro- 
vinces. Retournons  voir  ce  qui  se  faisoit  en  la  guerre 
de  Hongrie  pendant  que  ceste  diette  se  tint. 

L'archiduc  Matthias  n'eut  plustost  retiré  l'armée  im- 
périale de  devant  Gran  (qui  fut  le  i4  de  juillet),  la 
conduisant  vers  Komorre,  qu'il  n'eut  les  advant-cou- 
reurs  de  l'armée  des  Turcs  sur  les  bras.  Les  historiens 
allemans  ont  escrit  que  Sinan  Bascha  fut  tout  ce  jour 
là  à  clieval  avec  ses  Turcs,  pensant  le  contraindre  au 

combat,  et  qu'il  suyvoit  rarmée  clirestienne  d'une 
lieuë  près,  laquelle  il  eust  contraint  devenir  à  une 
bataille  'si  elle  n'eust  passé  le  Danube  et  ne  se  fust 
jetlëe  dans  l'isle  de  Schutte,  où  elle  se  mit  à  seureté 
aux  environs  et  à  la  faveur  des  murailles  de  Komorre. 

Sinan,  voyant  que  les  chrestiens  luy  avoient  quitté 
la  campagne,  ayant  en  son  armée  cent  mille  Turcs 
(bien  qu'il  n'y  en  eust  pas  la  moitié  de  gens  de  guerre), 
ausquels  depuis  se  joignirent,  à  diverses  fois,  durant  le 
siège  de  Javarin,  cinquante  mille  Tartares  qui  se  firent 
voye  par  les  armes  en  traversant  les  confins  de  la  Po- 
logne et  de  la  haute  Hongrie,  ayant  donné  l'ordre  re- 
quis à  Gran,  fit  cheminer  la  teste  de  son  armée  droict 
à  Dotis  (appelle  par  aucuns  Tatta).  Geste  ville  est  sci- 
tuée  entre  Javarin  et  Gran.  Durant  le  siège  de  Gran 
Jçs  Impériaux  ne  songeoient  pas  d'estre  assiégez,  et  y 
avoit  peu  de  munitions  et  de  vivres  dans  ceste  ville-là; 
tellement  qu'estant  assiégée  le  21  juillet,  bien  que 
deux  jours  durant  les  assiégez  fissent  devoir  de  soldats, 
toutesfois  ils  se  rendirent  à  Sirian  le  28  ,  comme  aussi 
fit  S  ai  net  Martin. 

Après  ceste  expédition  Sinan,  voyant  qu'il  ne  pou- 
voit  attirer  au  combat  les  chrestiens,  qui  avoient  mis 
le  Danube  pour  barrière  entre  eux  et  luy,  attendans 
nouvelles  forces  de  plusieurs  princes  chrestiens  qui 
avoient  promis  d'en  envoyer,  alla  loger  toute  sa  grande 
armée  à  une  lieue  de  Javarin,  place  forte  distante  de 
Vienne  de  quelque  trente  lieues  françoises.  Ceste  ville 
est  située  sur  un  jjras  du  Danube,  le(juel  en  cest  en- 
droit est  divisé  en  plusieurs  bras  ou  rameaux  faisant 
de  très  -  belles  isles ,  entr'autres  celle  de  vSchutte  ou 
Komorne,  dans  laquelle  est  la  forte  ville  de  Komorre 

28. 

et  celle  de  Sumarein,  et  beaucoup  de  ])eaux  villages 
bien  peuplez,  laquelle  on  tient  estre  la  plus  grande 
qui  se  trouve  en  eaue  douce,  pour  ce  qu'elle  contient 
bien  quinze  lieuè's  de  long  et  quatre  de  large.  Outre 
ceste  isle  là  il  y  en  a  encor  quatre  autres,  mais  bien 
plus  petites.  Javarin  est  aussi  nommé  Rab  par  aucuns, 
à  cause  de  la  rivière  de  Raba  qui  descend  des  monts 
près  de  Graz,  et  vient  se  perdre  dans  le  Danube,  au 
dessous  du  chasteau  de  Javarin  ;  tellement  que  ceste 
ville  là  est  presque  entoure'e  d'eau  ;  et  ce  qui  ne  l'en- 
toure pas  de  nature,  on  l'a  fait  par  artifice,  en  creu- 
sant les  fossez,  lesquels  sont  pleins  d'eau  en  tout  temps  ; 
tellertient  que  ceste  place  est  estimée  forte  et  hors  d'es- 
calade. Comme  un  lieu  important,  elle  estoit  bien  pour- 
veuë  de  munitions, artilleries  et  vivres.  Le  comte  d'Ar- 
dech  en  estoit  gouverneur  avec  quinze  cents  hommes, 
tant  de  pied  que  de  cheval,  qui  estoit  en  elTect  peu  de 
gens  pour  la  deflfendre  contre  une  si  grande  multitude 
de  Turcs. 

L'archiduc  Matthias,  qui  estoit  dans  l'isle  de  Ko- 
morre  avec  l'armée ,  laquelle  pouvoit  estre  lors  de 
seize  mil  hommes,  se  résolut,  si  Sinan  assiegeoit  ceste 
place,  de  passer  en  l'isle  de  Zighet  qui  est  la  plus 
proche  de  Javarin,  et  qui  contient  près  de  quatre  lieuè's 
de  long,  mais  qui  n'est  pas  beaucoup  large  ,  affin  d'y 
donner  secours  selon  (jue  les  assiégez  en  auroient  be- 
soin, et  ce  par  le  moyen  d'un  pont  de  barques  que 
l'on  feroit  pour  faire  entrer  tant  d'hommes  que  l'on 
voudroit  dedans.  Cependant  ,  crainte  que  le  Turc, 
faisant  semblant  d'en  vouloir  à  Javarin,  n'en  voulust 
à  Papa,  l'archiduc  y  envoya  deux  mille  lansquenets^ 
comme  aussi  il  en  fit  entrer  deux  autres  mille  avec  trois 

compagnies  de  cavalerie  dans  Javarin,  et  commanda 
à  d'Ardech  et  au  comte  de  Sdrin  de  faire  faire  tout  ce 
qui  seroit  nécessaire  pour  soustenir  un  siège.  On  ne 
songe  plus  dans  cesle  ville  qu'à  abattre  les  maisons 
qui  estoient  aux  environs,  on  brusle  le  grand  faux- 
bourg  qui  estoit  au  delà  du  pont  de  Raba  ,  on  applanit 
les  environs  de  la  ville,  on  coupe  tous  les  arbres,  on 
oste  tout  ce  qui  peut  empescher  le  Turc  de  se  venir 
camper,  on  accommode  les  sorties,  on  couvre  les  rues, 
on  dresse  des  ravelins  sur  les  contrescarpes  des  boule- 
vards ;  bref  les  chrestiens  se  préparent  si  bien,  qu'ils 
ne  s'imaginent  rien  moins  que  d'arrester  devant  ceste 
place  ceste  innumerable  multitude  de  Turcs,  et  ruy- 
ner  leur  arme'e  en  ce  mémorable  siège. 

Le  4  d'aoust  le  prince  dom  Jean  de  Medicis,  frère 
du  grand  duc  de  Tos :ane,  arriva  au  camp  impérial 
avec  deux  mille  hommes  de  pied  et  une  belle  com- 
pagnie de  noblesse  italienne  :  Palfy  en  signe  d'hon- 
neur luy  fut  à  la  rencontre.  Le  lendemain  l'archiduc 
ayant  veu  faire  monstre  à  ce  secours,  il  fit  dire  au 
prince  dom  Jean  qu'il  desiroit  qu'il  entrast  dans  Ja- 
varin  pour  deflendre  ceste  place  tant  importante  à  la 
chrestientë.  Ce  prince,  qui  n'estoit  venu  là  avec  la  no- 
blesse adventuriere  italienne  que  pour  trouver  une 
belle  occasion  de  se  faire  signaler  par  les  armes,  en 
rendit  grâces  à  l'archiduc,  et  commanda  incontinent 
à  son  lieutenant  Ferrant  Rossi  de  conduire  ses  troupes 
dans  Javarin  ,  ce  qu'il  fit  le  mesme  jour. 

Sinan  cependant  s'avançoit  peu  à  peu  vers  Javarin, 
sans  toutesfois  la  serrer  de  près,  recognoissant  c|ue  la 
prise  de  ceste  ville  dependoit  de  la  prise  de  l'isle  où 
s'estoit  campé  l'archiduc.  Il  fit  tentei"  le  moyen   s'il 

n'y  pourroit  point  entrer  avec  des  ponts  faicts  de  bar- 
aques :  mais  en  ce  commencement  les  Turcs  en  furent 
repoulsez  avec  perte.  Cependant  la  cavalerie  turques- 
que  faisoit  un  degast  esmerveillable  par  le  plat  pays, 
mettans  le  feu  par  tout.  Palfy,  valeureux  et  accord 
capitaine,  estoit  tousjours  à  cheval  avec  la  cavalerie 
hongroise,  cjui  estoit  de  trois  mil  cinq  cens  chevaux, 
pour  les  endommager  :  ils  en  attrappoient  tousjours 
quelques-uns.  Ayant  faict  une  charge  sur  l'arriere- 
garde  turquesque,  et  tué  un  nombre  de  Turcs,  il  re- 
vint en  l'arme'e  avec  un  butin  de  cent  cinquante  cha- 
meaux et  quarante  mulets  tous  chargez  de  bagage  et 
de  ris.  Le  baron  de  Nadaste  aussi,  qui  avoit  plusieurs 
terres  en  ces  quarliers-là,  estoit  tous  les  jours  à  che- 
val pour  tascher  à  empescher  les  Turcs  de  faire  le  de- 
gast  :  en  une  rencontre  qu'il  eut  contre  eux  il  en  fit 
perdre  la  vie  à  plus  de  deux  raille.  Ceux  qui  estoient 
dans  Javarin  faisoient  aussi  tous  les  jours  des  sorties  à 
pied  et  à  cheval,  et  au  commencement  de  ce  siège  l'ad- 
vantage  demeuroit  tousjours  aux  chrestiens. 

Le  prince  dom  Jean  estant  entré  dans  Javarin ,  il 
trouva  que  les  Turcs  s'estoient  tellement  advancez 
qu'ils  n'estoient  qu'à  la  portée  du  mousquet,  et  avoient 
haulsé  un  fort  de  terre  sui'  le  bord  de  la  rivière  de 
Raba,  du  costé  de  la  Tramontane,  et  s'y  estoient  re- 
tranchez, ayans  mis  dessus  plusieurs  gabions  et  de 
l'artillerie  avec  laquelle  ils  incommodoient  beaucoup 
les  assiégez.  Le  maistre  de  l'artillerie  de  l'archiduc  fit 
le  jour  suivant  si  dextrement  pointer  six  pièces  contre 
ce  fort,  qu'il  le  ruyna  en  vingt  volées  de  canon.  La 
nuict  suyvante  le  prince  dom  Jean  fit  faire  une  sortie 
par  son  lieutenant  Rossi,  lequel,  ayant  faict  prendre 

des  chemises  blanches  à  tous  les  siens,  avec  force  feux 
artificiels,  entra  dans  les  retranchements  des  Turcs, 
renversa  tout  ce  qui  se  voulut  oj){)oser  à  luy,  mit  tout 
ce  quartier  là  en  confusion  et  toute  l'armée  en  alarme; 
et ,  ayant  fait  perdre  la  vie  à  deux  mille  Turcs,  il  ra- 
mena les  siens  dans  Javarin,  tenans  chacun  une  teste 
de  Turc  en  la  main. 

Sinan ,  désirant  s'approcher  de  plus  près  et  saluer 
les  assiégez  de  soixante  canons,  prit  l'occasion  du 
grand  orage  de  pluye  qu'il  fit  le  lendemain  matin, 
préjugeant  que  les  chrestiens  ne  feroient  pas  si  bonne 
garde,  et  qu'ils  ne  se  pourroient  ayder  de  leurs  har- 
quebuzes.  Ayant  donc  faict  advancer  six  mille  janis- 
saires soustenus  de  deux  grosses  troupes  de  cavalerie 
vers  la  porte  qui  va  de  Javarin  à  Tata,  il  les  fit  couler 
si  coyement  qu'ils  s'emparèrent  d'un  ravelin  auprès 
de  ceste  porte  sans  aucune  résistance.  D'adventure 
Hossi,  avec  une  compagnie  de  soldats,  faisoit  lors  une 
reveuë  pour  voir  quelle  garde  il  se  faisoit;  lequel, 
ayant  descouvert  les  Turcs  sur  le  pont  voisin  de  la 
porte,  fit  donner  une  telle  alarme  que  le  prince  dom 
Jean  et  tous  les  Italiens  y  accoururent.  Là  il  fut  assez 
long  temps  combatu  avec  armes  courtes,  pource  que 
les  harquebuzes  n'y  servoient  de  rien;  et  s'estans  les 
assiégez  faict  faire  largue  quelque  peu  sur  ce  pont, 
le  prince  dom  Jean  envoya  faire  tirer  le  canon,  qui, 
donnant  sur  le  derrière  des  Turcs,  les  fit  retirer  du 
tout  de  dessus  le  pont;  mais,  poursuivis  vifvement,  ils 
furent  forcez  de  quitter  aussi  le  ravelin  qu'ils  avoient 
surpris,  où  ils  laissèrent  trois  de  leurs  enseignes  et  cinq 
cents  morts.  Les  Italiensperdirenten  ce  combatsoixante 
des  leurs,  entr'autrcs  Jacques  de  Medici ,  le  cavalier 

Ricasoli  et  le  capitaine  Francolini.  L'artillerie  tirée 
de  la  ville  fit  aussi  de  telles  rues  à  travers  les  esqua- 
drons  de  la  cavalerie  turques'[ue,  que  l'on  ne  voyoit 
que  bras  et  testes  voler  eu  l'air.  Geste  entreprise  des 
Turcs  fit  juger  aux  Italiens  qu'il  y  avoit  des  traistres 
dans  Javarin  pour  ce  qu'ils  trouvèrent  quarante  es- 
chelles  plantées  par  dedans  la  ville,  lesquelles  le  prince 
doni  Jean  envoya  à  l'archiduc;  et  ne  put  on  jamais 
trouver  qui  les  y  avoit  plantées.  Ce  soupçon  de  trahi- 
son s'augmenta  depuis  sur  un  bruit  qui  courut  que 
les  Turcs  disoient  qu'ils  avoient  payé  Javarin,  et  qu'ils 
ne  partiroient  point  de  devant  sans  l'avoir.  D'autres 
disoient  que  ces  paroles  là  n'estoient  qu'une  finesse  de 
Sinan,  qui  ne  taschoit  qu'à  semer  de  la  division  entre 
les  chrestiens,  parmy  lesquels  il  sçavoit  y  en  avoir 
desjà  assez. 

En  ce  temps  estoient  arrivez  bien  quarante  mil  Tar- 
tares  en  l'armée  des  Turcs.  Sinan,  qui  estoit  un  vieil- 
lard prévoyant,  et  qui  avoit  mis  à  fin  tant  de  hautes 
entreprises,  préjugeant  que  veu  l'abondance  des  vivres 
qu'il  y  avoit  dans  Javarin,  où  la  livre  de  pain  ne  cous- 
toit  que  deux  sols,  que  l'on  y  avoit  trois  œufs  pour  un  , 
sol,  et  que  desjà  les  vivres  manquoient  en  son  armée, 
mesmes  que  les  Tartares  estoient  gens  qui  apportoient 
autant  de  ruine  aux  amis  qu'aux  ennemis,  et  qui  ap- 
porteroient  plustost  de  l'incommodité  pour  les  vivres 
en  son  camp  que  de  la  commodité,  commença  à  faire 
dresser  sa  batterie  en  trois  endroits  qu'il  avoit  fait  rele- 
ver de  terre ,  à  trois  cents  pas  de  la  contrescarpe  de  Ja- 
varin, nonobstant  tout  ce  que  purent  faire  les  assiégez, 
et  fit  tirer  d'une  telle  furie  seize  canons,  que  ceux  de 
Javarin  en  furent  espouvantez,  car  ils  tiroient  le  long 

de  quelques  rues,  aljbaloient  les  maisons  et  ruynoient 
les  parapets,  et  advança  tellement  ce  siège,  que  le  qua- 
torziesme  jour  d'aoustil  se  trouva,  par  le  moyen  des 
trenchées  qu'il  fit  faire  et  de  ceste  batterie,  à  vingt  pas 
de  la  contrescarpe  et  maistre  de  quelques  ravelins, 
tellement  qu'il  ne  luy  resloit  qu'à  dresser  sa  grande 
batterie  et  faire  donner  l'assaut  gênerai.  Mais  ce  Turc 
jugeant  que  ce  ne  luy  seroit  que  perdre  du  temps  et 
des  hommes  à  crédit,  pource  que  les  assiégez  pour- 
roient  estre  à  toutes  heures  secourus  et  refraischis  du 
camp  impérial  qui  estoit  dans  l'isle  de  Zighet,  et  le- 
quel pour  lors  avoit  esté  renforcé  de  quelques  trou- 
pes, y  ayant  vingt  quatre  mil  hommes  de  pied  et  neuf 
mille  chevaux,  et  où  de  jour  en  jour  on  attendoit  en- 
cor  treize  mille  hommes  de  pied  et  deux  mille  che- 
vaux d'un  coslé,  et  le  comte  de  Sdrin  et  Nadaste 
d'un  autre  avec  plusieurs  belles  troupes,  il  se  réso- 
lut d'attacjuer  ceste  isle.  Or  il  avoit  fait  faire,  dez  son 
arrivée  en  ce  siège,  une  longue  trenchée  le  long  du 
Danube,  vis  à  vis  de  celle  qu'avoient  faicte  les  Im- 
périaux dans  l'isle,  qui  estoit  gardée  par  les  lansque- 
nets, lesquels  estoient  continuellement  travaillez  par 
les  Turcs,  tant  de  jour  que  de  nuict.  Ce  Turc  ayant 
fait  sonder  que  les  lansquenets,  pour  les  fatigues  pas- 
sées, faisoient  mauvaise  garde  en  leurs  tranchées,  le 
i5  d'aousl,  à  la  pointe  du  jour,  il  fit  en  un  endroict 
passer  dans  trois  barques  nombre  de  janissaires  qui 
gaigncrent  inrcontinent  la  trenchée,  d'où  ils  chassèrent 
ceux  qui  y  estoient  en  garde,  et  gaignerent  deux  pie- 
ces  d'ai  tillerie.  En  mesme  temps  l'armée  turquescjue 
parut  le  long  du  Danube  pour  traverser  en  l'isle,  où 
Sinan  avoit  donné  ordre  qu'en  sept  endroicls,  de  six 

cents  pas  en  six  cents  pas,  il  fust  mené  nombre  d'ar- 
tillerie, et  que  toute  ceste  grande  tranchée  qu'il  avoit 
fait  faire  fust  remplie  de  mousquetaires,  tellement 
qu'entourant  presque  ceste  isle  comme  un  cerne,  ils 
engardoient  que  nul  n'osoit  paroistre  du  costé  de 
l'isle,  espouventant  merveilleusement,  pour  leur  grand 
nombre,  les  lansquenets  qui  estoient  encor  dans  quel- 
ques tranchées,  lesquels  voyans  cest  apparat  de  l'autre 
bord,  et  que  deux  cents  Turcs  mousquetaires  estans 
dans  une  barque  passoient  d'asseurance  en  l'isle,  ils 
prirent  généralement  la  fuicte.  Ces  Turcs ,  passez  sans 
empeschement,  s'emparèrent  des  tranchées  et  du  ca- 
non qu'ils  tournèrent  contre  les  Impériaux.  Le  prince 
dom  Jean ,  qui  estoit  alors  en  l'isle,  à  la  première  alarme 
qui  se  donna  au  camp  impérial,  courut  vers  ces  tren- 
chées  là  avec  Francisco  de  Monte  qui  ne  faisoitque 
d'en  sortir  de  garde,  suivys  de  quelques  uns  des  leurs: 
la  cavalerie  hongroise  s'y  rendit  aussi  en  mesme  temps; 
mais,  pensans  faire  retourner  teste  aux  lansquenets,  il 
leur  fut  impossible,  quelque  remonstrance  qu'ils  leur 
fissent.  Aussi  tost  que  les  troupes  de  l'infanterie  ita- 
lienne furent  arrivées,  le  prince  dom  Jean  et  François 
de  Monte  se  jetterent  de  telle  ardeur  dans  les  trenchées 
perdues,  que  des  deux  cents  janissaires  passez  il  ne 
s'en  retourna  que  vingt  de  l'autre  bord;  les  autres 
passez  dans  les  trois  barques,  voyans  ceux-cy  si  mal 
traictez,  mirent  les  deux  canons  qu'ils  avoient  gaigné 
dans  le  Danube,  et  se  remirent  sur  leurs  barques,  re- 
gaignans  leur  bord  :  les  tranchées  rasseurées  par  ce 
moyen  et  regarnies  d'hommes,  ce  ne  fut  plus  de  part 
et  d'autre  que  coups  de  canon.  Le  prince  dom  Jean, 
laissant  la  rive  de  l'eau,  rentra  plus  avant  en  terre, 

environ  quatre  cents  pas,  où  estoit  rarchiduc  avec  tous 
les  princes  et  seigneurs  de  l'armëe,  et  où  ils  avoient 
pris  champ  pour  combattre  selon  les  occasions  qui  s'en 
presenteroienl;  mais,  entendans  que  les  Turcs  avoient 
esté  rechassez  des  tranchées,  ils  en  remercièrent  tous 
le  prince  dom  Jean  avec  beaucoup  de  signes  d'hon- 
neur. 

L'entreprise  de  Sinan  avoit  esté  d'attaquer  ceste  isle 
par  plusieurs  endroicts.  Ilsçavoitbien  que  iesTartares 
traversoient,  par  un  certain  ordre  qu'ils  tenoient,  les 
rivières  inguaial)Iesj  ce  fut  pourquoi  il  les  envoya  pas- 
ser en  un  endroict  de  l'isle,  à  une  lieue  au  dessous  de 
Javarin,  où  il  avoit  descouvert  qu'il  n'y  avoit  gueres 
d'eau,  afîin  de  surprendre  à  dos  le  camp  impérial,  et, 
le  tenant  empesché  de  ce  costé  là,  avoir  plus  de  moyen 
de  faire  entrer  son  armée  dans  l'isle;  mais  ce  dessein 
ne  luy  reiissit  non  plus  que  l'autre,  pource  que,  dez 
que  l'archiduc  eut  eu  advis  qu'ils  passoient,  il  y  en- 
voya Palfy  avec  sa  cavalerie,  lequel  en  rencontra  cinq 
mille  de  passez,  lesquels  avoient  mis  le  feu  dans  un 
village.  Au  lieu  de  se  préparer  au  combat  ils  tournè- 
rent l'espaule,  et  se  précipitèrent  tellement  dedans 
l'eau  par  la  peur  et  la  frayeur,  que,  ne  se  gouvernants 
point  avec  dextérité  pour  surmonter  le  courant  de 
l'eau,  comme  ils  avoient  faict  en  passant,  il  ne  s'en  re- 
tourna pns,  de  tous  ceux  qui  estoient  passez,  plus  de 
trois  cents  à  l'autre  bord ,  et  furent  tous  ou  noyez  ou 
tuez.  Les  gens  de  Palfy  y  gaignerent  plusieurs  de  leurs 
chevaux,  lesquels  sont  pkistost  propres  à  porter  la 
somme  qu'à  l'usage  de  la  guerre,  aussi  bien  (jue  leurs 
maistres,  qui  sont  plustost  propres  à  destruire  et  rui- 
ner les  pays  mal  gardez  fju'à  combattre.  Tout  ce  jour 

là  les  deux  armées  furent  sus  pied,  et  les  chresliens  ne 
voulurent  se  retirer  que  premièrement  ils  n'eussent 
veu  que  les  Turcs  fussent  rentrez  en  leurs  pavillons. 
Plusieurs  capitaines  d'expérience  s'esnierveillerent  lors 
que  Sinan  ne  vinst  à  bout  de  son  entreprise,  et  crurent 
qu'il  n'y  avoit  eu  que  la  volonté  de  Dieu  seul  qui  l'en 
avoit  empesché,  veu  d'un  costé  les  grandes  forces  qu'il 
avoit,  et  de  l'autre  le  desordre  qui  estoit  au  camp  im- 
périal pour  le  peu  d'intelligence  qu'avoient  entr'eux 
les  principaux  capitaines,  et  pour  leur  peu  d'obeys- 
sance.  De  jour  en  jour  il  s'y  altendoit  de  nouvelles 
forces,  selon  que  les  princes  et  les  provinces  avoient 
promis  de  fournir  ;  mais  il  y  avoit  de  la  difficulté  à  les 
assembler,  les  uns  pour  estre  loing  et  ayans  un  long 
cliemin  à  faire  devant  que  d' estre  en  Hongrie ,  et  les 
autres  qui  n'avoient  aucune  bonne  volonté  de  servir  en 
ceste  guerre;  ce  qui  fut  en  partie  la  cause  que  Sinan 
vint  à  bout  de  son  entreprise,  ainsi  que  nous  le  dirons 
cy  après. 

Or  en  ce  mesme  mois  l'archiduc  Maximilian,  qui 
estoit  lieutenant  gênerai  en  la  Croatie  et  en  la  Carin- 
thie  pour  l'Empereur,  voyant  que  Sinan  avoit  tiré  de 
ces  provinces  là  le  plus  de  gens  qu'il  avoit  pu  pour 
assembler  sa  grande  armée,  et  qu'il  s'alloit  empescher 
au  siège  de  Javarin,  il  se  mit  en  campagne  en  inten- 
tion de  luy  faire  diviser  ses  forces  pour  secourir  les 
places  turquesques  qu'il  travailleroit,  et  parce  moyen 
le  divertir  de  continuer  ce  siège.  Ayant  assemblé  une 
armée  de  vingt  mille  hommes,  la  plus-grand  part  ca- 
valerie, ayant  pour  ses  lieutenans  Lencoviz,  gouver- 
neur de  la  Sclavonie,  et  Elchemberg  de  la  Croatie,  et 
sceu  (ju'il  y  avoit  trois  mille  Turcs  logez  et  retranchez 

prez  Petrine,  il  fit  une  cavalcade  pour  les  attraper; 
trouvant  la  cavalerie  à  la  campagne,  il  luy  donna  une 
si  rude  charge  qu'elle  se  sauva  à  la  fuite  par  chemins 
rudes  et  montueux,  desquels  il  en  fut  tué  quelque 
deux  cents;  et,  tandis  qu'il  la  poursuivoit,  l'infante- 
rie, qui  estoit  restée  au  camp,  s'aydant  de  la  nuict,  se 
retira  à  Castagnavize,  laissant  leurs  pavillons  pour  bu- 
tin aux  Impériaux.  L'archiduc  ayant  fait  passer  à  tou- 
tes ses  troupes  la  rivière  de  Culpe,  il  se  résolut  d'as- 
siéger Petrine,  qui  est  ce  fort  dont  nous  avons  parlé 
cy  dessus  que  fit  faire  le  bascha  de  Bosne  quand  il 
commença  la  guerre  contre  l'f^mpereur.  L'archiduc 
fut  desconseillé  de  ce  dessein  par  Elchemberg  et  par 
le  capitaine  Rab  pour  le  peu  d'infanterie  qui  estoit 
en  leur  armée,  très-nécessaire  pour  un  tel  siège;  mais 
nombre  d'Usochiens  l'estans  venu  joindre,  il  entreprit 
en  mesme  temps  et  le  siège  de  Petrine  et  celuy  de 
Crasloviz,  qui  n'en  est  distant  que  de  deux  lieues, 
lequel  il  envoya  investir  par  Lincoviz,  et  lesquelles 
deux  entreprises  luy  reiissirent;  car  Crustan,  qui  com- 
mandoitdans  Petrine,  voyant,  le  jour  Sainct  Laurens, 
que  les  Impériaux  avoient  tellement  gaigné  pied  à 
pied,  par  tranchées,  qu'ils  estoient  contre  la  muraille 
et  avoient  mis  en  batterie  nombre  de  pièces  de  canon 
en  intention  de  les  faire  tirer  le  lendemain  matin,  dé- 
sespéré de  secours  et  de  pouvoir  résister,  fit  mettre  le 
feu  aux  maisons  du  fort,  et,  ruynant  ce  qu'il  put,  se 
sauva  avec  les  siens  à  la  faveur  de  la  nuict,  laissant 
pour  tout  butin  trente  pièces  d'artillerie.  Ceux  de  Cras- 
loviz furent  receus  à  composition,  et  l'archiduc  les 
laissa  aller  en  liberté. 

L'archiduc,  ayant  ainsi  pris  ces  deux  places,  fit  re- 

passer  la  Culpe  à  son  armée  pour  venir  assiéger  Sisseg 
ou  Tsescq,  qui  avoit  esté  pris  et  repris  l'an  passé  y 
comme  nous  avons  ditj  mais  les  Turcs  qui  estoient 
dedans  en  garnison,  espouvantez,  mirent  le  feu  dans 
ceste  place,  jetterent  vingt  pièces  de  canon  au  fonds 
de  l'eau,  puis  se  sauvèrent  à  la  fuitte.  Ceux  du  chas- 
teau  de  Gara  en  firent  de  mesme,  laissans  aux  Impé- 
riaux la  liberté  de  courir  la  Bosne,  où  ils  ne  s'espar- 
gnerent  pas.  L'archiduc  Maximilian  ayant  donné  ordre 
que  l'on  (ist  un  fort  vis  à  vis  de  Petrine  pour  la  seu- 
reté  du  pays  de  deçà  la  Culpe,  et  ayant  fait  redresser 
le  fort  de  Sisseg  et  retirer  l'artillerie  que  les  Turcs 
avoient  jettée  dans  l'eau,  il  s'en  alla  demeurer  le  reste 
de  ceste  année  dans  Varadin. 

En  ce  mesme  temps  aussi  le  prince  de  Transsilvanie 
prit  les  armes  contre  les  Turcs.  La  Transsilvanie  est 
une  région  montueuse  qui  a  la  Valachie  à  l'orient,  la 
Hongrie  à  l'occident,  la  Pologne  au  septentrion,  et  le 
Danube  au  midy.  Sultan  Soliman,  ayant  rendu  les 
princes  de  Tianssilvanie  ses  tributaires,  et  estant  ac- 
cordé que,  en  payant  le  tribut,  les  Grands-Turcs  laisse- 
roient  ce  pays-là  en  paix,  depuis  ce  temps  -  là  il  n'y 
avoit  point  eu  de  guerre  jus(]ues  en  ceste  année  (ainsi 
que  plusieurs  ont  escrit),  que  ceste  paix  fut  enfrainte 
par  une  perfidie  du  Turc.  Le  prince  qui  regnoit  ceste 
année  en  ceste  région  là  s'appelloit  Sigismond  Battori, 
neveu  du  dernier  roy  de  Pologne  Estienne  Battori  j 
il  esloit  jeune,  d'un  esprit  vif,  et  instruit  fort  curieu- 
sement en  la  religion  catholicjue  et  romaine.  On  a  es- 
crit qu'il  luy  eschapa  de  dire  qu'il  ne  vouloit  plus 
estre  subject  de  payer  aucun  tribut  aux  Turcs,  et  que 
ce  luy  estoit  une  indignité  de  le  payer  ;  dequoy  le 

Grand  Turc  adverty  pratiqua  aucuns  Transsilvains,  et 
mesmes  des  principaux  des  Battoris,  parents  dudit 
prince  ,  leur  promettant  la  principauté  de  Transsilva- 
nie  ;  mais  que  comme  les  Turcs  sont  naturellement  per- 
fides, que  le  Grand  Turc  avoit  intention  de  s'emparer 
luy-mesme  de  tout  ce  pays-là.  Four  monstrei-  la  per- 
fidie du  Turc,  on  disoit  qu'il  avoit  promis  à  Baltazar 
Battory,  s'il  pouvoit  livrer  le  prince  Sigismond  son 
cousin  entre  les  mains  des  Tartares  qui  dévoient  ti-a- 
verser  la  Transsilvanie  pour  aller  joindre  Synan  en 
Hongrie,  qu'il  le  soustiendroit  pour  se  rendre  maistre 
de  la  Transsilvanie  ,  et  d'autre  part  qu'il  avoit  promis 
au  prince  qui  luy  amenoit  les  Tartares,  que  si  tost  que 
l'on  luy  auroit  mis  ledit  prince  Sigismond  en  sa  puis- 
sance, qu'il  s'en  desfist,  et  qu'il  luy  donneroit  pour  re- 
compence  du  secours  qu'il  luy  amenoit  à  son  service 
la  Transsilvanie.  Voylà  de  beaux  desseins,  et  voicy  ce 
qui  en  advint.  On  avoit  prati([ué  qu'il  se  feroit  une 
entreveuë  entre  ledit  prince  Sigismond  et  son  cousin 
le  chancellier  de  Pologne  sur  les  confins  de  Pologne. 
Sigismond,  s'y  acheminant,  fut  adverty  de  l'entreprise 
qui  avoit  esté  faicte  de  le  livrer,  dans  le  lendemain, 
entre  les  mains  des  Tartares  qui  estoient  vers  Huste  : 
ce  qui  luy  fut  descouvert  par  aucuns  mesmes  de  ceux 
qui  estoient  de  la  conspiration.  Il  se  trouva  à  ceste  nou- 
velle si  estonné,  que,  ne  sçachant  à  qui  se  fier,  il  s'en 
alla  se  mettre  à  seureté  dans  la  forteresse  de  Chever,  où, 
après  ([u'il  y  eut  demeuré  (juatre  jours,  et  s'estant  un 
peu  asseuré  avec  ses  principaux  officiers,  il  manda  à 
tous  ses  amys  de  le  venir  trouver,  et  fit  publier  quant 
et  quant  une  diette  générale  à  Clausendiourg.  Ayant 
assemblé  le  plus  de  gens  de  guerre  qu'il  put,  il  résolut 

d'attaquer  les  Tartares;  mais  eux,  voyans  leur  dessein 
descouvert,  après  avoir  ruyné  et  butiné  tout  ce  qu'ils 
purent  en  la  Transsilvanie ,  ils  s'en  allèrent  traver- 
ser la  Hongrie,  et  trouver  Sinan  au  siège  de  Javarin. 
En  la  diette  qui  se  tint  à  Clausembourg  le  prince 
Sigismond  ayant  faict  cognoistre  la  conjuration  qui 
avoit  esté  faicte  contre  luy,  on  en  mit  quatorze  des 
conjurateurs  prisonniers,  à  quatre  desquels  la  teste 
fut  trenchée,  et  celuy  qui  avoit  entrepris  de  le  livrer 
ou  tuer  fut  escartelé  vif.  Peu  après,  ledit  Baltazar  Bat- 
tori  fut  estranglé  avec  un  garot,  et  son  frère,  le  car- 
dinal Battori,  se  sauva  en  Pologne.  Geste  conjuration, 
dont  on  mettoit  toute  la  faute  sur  la  perfidie  du  Turc, 
fut  ce  qui  embrasa  le  cœur  des  Transylvains  à  luy  dé- 
clarer la  guerre  :  ils  avoient  bonne  opinion  d'eu?:, 
comme  sont  d'ordinaire  les  peuples  qui  ont  demeuré 
long  temps  en  paix,  lesquels  n'appréhendent  point  la 
guerre,  pour  ce  qu'ils  n'en  ont  jamais  senty  le  péril. 
Le  prince  Sigismond  ayant  amassé  une  assez  grande 
armée  de  Transylvains  et  de  Easciens,  il  les  mena  le 
long  du  Danube,  en  intention  d'empescher  tout  le  se- 
cours qui  pourroit  aller  de  Constantinople  par  ce 
fleuve  là  au  camp  de  Javarin.  Au  commencement  de 
ceste  guerre  ils  firent  un  butin  de  sept  navires  chargées 
de  grandes  richesses  et  des  deniers  pour  payer  l'armée 
devant  Javarin.  Ce  butin  donna  beaucoup  de  courage 
aux  soldats  transylvains,  et  empescha  l'heureux  pro- 
grez  des  affaires  des  Turcs.  Mesmes  Sinan,  qui  en  ré- 
cent l'advis  après  qu'il  eut  pris  Javarin,  dit  à  ses  fa- 
miliers :  ce  Si  ces  navires  fussent  arrivées  h  bon  port, 
et  que  j'eusse  receu  l'argent  que  l'on  m'envoyoit  de- 
dans, j'eusse  pris  Vienne  en  moins  de  temps  que  je 

n'ay  faict  Javarin.  »  Retournons  à  ce  siège  là ,  et 
voyons-en  tout  d'une  suitte  la  fin  j  car  la  sùitte  de  ceste 
histoire  monstrera  assez  les  grandes  pertes  des  Tran- 
sylvains et  de  la  maison  des  Battoris,  bien  qu'au  com- 
mencement qu'ils  entreprirent  ceste  guerre  ils  ayent 
eu  quelques  heureux  succez  :  aussi  le  Grand  Turc 
puis  après,  pour  se  venger  des  pertes  qu'il  receut  d'eux, 
fit  entrer  son  armée  dans  ce  pays  là,  où  elle  fit  de 
grandes  désolations.  Aucuns  jjlasmoient  le  prince  Si- 
gismond  et  ses  subjects  d'infidélité  et  de  légèreté  à  l'en- 
droict  des  Turcs,  pour  avoir  creu  certains  pères  reli- 
gieux, que  l'on  disoit  avoir  esté  employez  sous  main 
par  l'empereur  Rodolphe,  lesquels  avoient  conseillé 
ce  jeune  prince  de  prendre  femme  en  la  maison  d'Aus- 
triche,  mais  que  ces  pères  là  ne  luy  avoient  pas  dit 
qu'en  ce  faisant  son  pays,  qui  estoit  à  demy  enclavé 
dans  les  pays  du  Turc,  luy  demeureroit  en  proye,  ou 
à  l'Empereur,  lequel  il  seroit  nécessité  d'appeller  à  son 
secours  (ce  qui  est  advenu),  et  aussi  que,  cependant 
que  le  Turc  seroit  empesché  en  la  Transsylvanie,  les 
pays  de  l'Empereur  en  seroient  d'autant  soulagez. 
Voylà  l'opinion  des  uns  et  des  autres  sur  la  prise  d'ar- 
mes faicte  par  ce  jeune  prince  de  Transylvanie. 

Sinan  ,  sans  s'estonner  de  la  guerre  des  Transyl- 
vains, ny  des  places  prises  par  l'archiduc  Maximilian, 
ne  quitta  point  le  siège  de  Javarin  j  mais,  pour  ce  que 
le  camj)  impérial  en  l'islede  Zighet  croissoit  de  jour  en 
jour  de  quelques  troupes,  jugeant  qu'il  luy  estoit  im- 
possible de  prendre  ceste  ville  par  assaut,  il  tourna 
tous  ses  pensers  pour  se  rendre  maistre  de  ceste  isle^ 
et  envoya  à  Bude  et  à  Gran  deux  chaoux  avec  trois 
42.  29 

mille  Turcs  pour  accoiiduire  quatre-vingts  barques  et 
cinq  vaisseaux  armez  qu'ils  appellent  nasaiste,  affin 
de  faire  trois  ponts  en  divers  Heux  de  l'isle  pour  as- 
saillir les  Impériaux  par  trois  endroits.  En  attendant 
la  venue  de  ces  barques,  les  Turcs  ne  cessoient  de 
battre  Javarin  en  ruine  :  plusieurs  des  assiégez  per- 
dirent la  vie  des  coups  de  canon  tirez  au  travers  des 
maisons  et  des  rues;  tellement  que  les  chrestiens,  pri- 
vez des  parapets  et  des  gabions  en  plusieurs  lieux, 
avec  une  grande  fatigue,  estoient  contraints  de  se  tenir 
derrière  les  terre-plains. 

Sur  l'advis  que  les  Impériaux  eurent  que  les  janissai- 
res s'estoient  voulu  mutiner  pour  l'extrême  disette  de 
vivres  qui  estoit  en  l'arme'e  turquesque,  et  qu'ils  im- 
portunoient  Sinan  de  faire  dresser  la  grande  batterie 
pour  donner  l'assaut  gênerai,  et  mesmes  que  le  prince 
desTartares  menaçoitde  se  retirer  pour  le  manquement 
de  la  promesse  que  l'on  luy  avoit  faicte  de  luy  donner 
une  province  des  chrestiens  ,  desquelles  plaintes  Sinan 
avoit  eu  peine  à  appaiser  les  uns  par  douces  paroles, 
leur  promettant  de  satisfaire  en  peu  de  jours  à  leurs 
désirs,  les  autres  pardons,  l'archiduc  Mathias  délibéra 
de  faire  une  grande  sortie  sur  le  camp  des  Turcs 
le  28  d'aoust,  pour  rendre  vains  tous  leurs  desseins. 
La  cavalerie  fut  conduite  par  Palfy,  et  l'infanterie  par 
le  prince  dom  Jean.  Premièrement  sortirent  six  mille 
haiducs  (ainsi  s'appelle  l'infanterie  hongroise)  parla 
porte  de  Tatta  ;  en  mesme  temps,  sur  trois  barques, 
sortirent  aussi  trois  raille  lansquenets  conduits  par 
Gitzcoffler,  avec  charge  de  mettre  pied  à  terre  en  un 
certain  lieu ,  puis  tourner  à  droicte ,  et  venir  se  joindre 
avec  lesdits  haiducs,  et  renverser  tout  ce  qu'ils  ren- 

contreroient  devant  eux;  })uis  sortit    le  prince  dom 
Jean  avec  toute  l'infanterie  italienne  et  nombre  de 
piquiers  et  mousquetaires  et  lansquenets,  d'entre  les- 
quels il  choisit  mille  piquiers  dont  il  fit  un  escadron, 
faisant  cheminer  à  leur  flanc  cinq  cents  harquebusiers 
d'un  coste',  et  trois  cents  mousquetaires  de  l'autre  ;  puis 
après  sortit  le  baron  de  Palfy  avec  quatre  mille  che- 
vaux hungrois,  un  gros  esquadron  de  reistres,  et  la  com- 
pagnie de  cavalerie  d'Antonio  de  Medicis.  Palfy,  ayant 
traverse'  la  rivière  de  Raba,  s'en  alla  mettre  en  un  en- 
droict  propre  pour  secourir  l'infanterie,  selon  le  be- 
soin qu'elle  en  auroit,  et  selon  que  la  cavalerie  des 
Turcs  la  voudroit  endommager. 

Du  commencement  les  haiducs  donnèrent  droict 
aux  trenchées ,  desquelles  ils  chassèrent  ou  tuèrent  tout 
ce  qui  se  rencontra  devant  eux,  et  enclouërent  quatre 
canons  :  mais,  s'estans  amusez  à  butiner,  comme  c'est 
leur  coustume,  ils  donnèrent  le  loisir  aux  janissaires 
de  se  recognoistre,  lesquels,  favorisez  de  nombre  de 
cavalerie  qui  estoit  accourue  en  cest  endroict  là  au 
bruit  de  l'alarme,  donnèrent  si  furieusement  qu'ils  re- 
gaignerent  l'artillerie  et  les  tranchées,  et  tuèrent  plu- 
sieurs haiducs  avec  leur  butin,  et  en  eussent  d'avantage 
tué  sans  le  gros  escadron  de  picques ,  à  la  teste  du- 
quel estoit  le  prince  dom  Jean  et  son  lieutenant  Rossi, 
qui   firent  retourner  les  janissaires  plus  viste  qu'ils 
n'estoient  venus.  Les  trois  mil  lansquenets  sortis  par 
eau  eurent  bien  pire  fortune;  car,  ayans  mis  pied  à 
terre,  ils  ne  cheminèrent  pas  trois  cents  pas  que,  ren- 
contrans  de  front  nombre  de  janissaires,  ils  se  mirent 
à  la  fuite  pour  rentrer  dans  leurs  barques  :  en  ceste 
confusion  plusieurs  y  perdirent  la  vie,  et  entr'autres 

la  barque  sur  laquelle  estoit  Gitzcoffler  coula  à  fonds, 
et  luy  s'y  noya  et  beaucoup  des  siens.  Mais  les  hai- 
ducs,  s'estans  rassemblez  et  de  nouveau  reiinis  en  un 
escadron,  accouragez  par  le  prince dom  Jean,  qui  mit 
avec  eux  encor  quelques  Italiens,  regaignerent  les 
trenche'es,  où  il  fut  bien  combatu  de  part  et  d'autre 
un  long  temps.  Trois  mil  chevaux  turcs,  accourus  en- 
cor  au  secours  des  janissaires,  alloient  entourer  une 
bande  de  haiducs  qui  s'estoient  rangez  en  un  lieu  as- 
sez advantaojeux  ;  mais  Palfy  avec  sa  cavalerie  leur  vint 
au  devant,  et  leur  fit  tourner  visage.  Les  Turcs,  ren- 
forcez encor  de  pareil  nombre  de  cavalerie,  s'achemi- 
nèrent pour  revenir  à  la  charge  ;  ce  qu'ayant  veu  les 
reistres  et  la  cavalerie  italienne ,  avec  quelques  har- 
quebuziers  à  cheval  qui  estoient  à  leurs  costez,  allè- 
rent se  joindre  à  Palfy.  Ce  fut  lors  qu'il  se  fit  de  belles 
charges ,  et  oii  il  en  mourut  plusieurs  de  part  et  d'au- 
tre; mais  les  Turcs,  augmentans  tousjours  de  nombre, 
ne  taschoient  que  d'investir  les  chrestiens;  ce  que  ne 
pouvans  faire  à  cause  dudit  escadron  de  picques  fa- 
vorisé d'harquebusiers  et  mousquetaires,  ils  firent  me- 
ner deux  canons  sur  un  petit  tertre  :  à  la  seconde  fois 
qu'ils  firent  tirer  ces  canons,  ayans  faict  une  rue  au 
travers  dudit  escadron,  le  prince  dom  Jean  le  fit  recu- 
ler de  cinquante  pas  en  un  endroit  où  le  canon  passoit 
par  dessus  leur  teste.  Ces  combats  ayans  bien  duré 
quatre  grosses  heures,  les  Impériaux  firent  leur  re- 
traicte  sans  aucune  confusion  ,  l'infanterie  la  pre- 
mière, et  puis  la  cavalerie,  cependant  que  l'artillerie 
de  la  ville  tiroit  et  endommageoit  grandement  les 
Turcs,  lesquels  perdirent  en  ces  combats  bien  trois 
mil  hommes ,  et  entr'autres  le  bascha  Carassi ,  et  les 

chrestiens  quatre  cents j  de  blessez  beaucoup,  et  en- 
ti'autres  Palfy. 

Sinan,  pour  venger  ceste  perte,  envoya  dès  le  len- 
demain vingt  mille  Turcs  et  Tartares  faire  le  degast 
jusques  aux  portes  de  Papa,  où  ils  firent  de  grandes 
ruines,  et  taillèrent  en  pièces  mille  soldats  de  la  gar- 
nison qui  en  estoient  sortis  assez  inconsidérément  et 
sans  ordre.  De  là  ils  coururent  tout  le  pays  entre  la 
Raba  et  la  Rabsa,  qui  est  un  canal  du  Danube  ainsi 
appelle;  tellement  que  toutes  les  terres  du  baron  de 
Nadaste  demeurèrent  en  proye  aux  Turcs,  où  furent 
mises  à  feu  et  à  sang. 

Les  janissaires  se  plaignans  aussi  que  la  perte  qu'ils 
avoient  faicte  en  ladicte  sortie  provenoit  du  peu  d'or- 
dre qu'avoit  mis  aux  tranche'es  le  beglierbei  de  la 
Grèce,  qui  estoit  leur  chef,  sur  ceste  plainte,  Sinan, 
leur  voulant  complaire,  osta  de  sa  charge  ce  beglier- 
bei (bien  qu'il  fust  son  fils),  et  la  donna  au  bascha  de 
Bude,  lequel,  estant  par  ce  moyen  parvenu  à  ce  de- 
gré, commença  à  resserrer  de  plus  près  les  assiégez 
pour  les  empescher  de  faire  plus  de  telles  sorties  :  il 
adjousta  de  nouvelles  tranchées  aux  vieilles,  fit  dresser 
de  nouveaux  forts,  lesquels  il  fit  garnir  de  bonnes  ar- 
tilleries qui  incessamment  tiroient  au  travers  des  mai- 
sons et  rues  de  Javarin;  dont  les  assiégez  se  retrou- 
vèrent plus  qu'auparavant  en  peine,  ne  se  pouvans 
tenir  ny  au  lict  ny  à  la  table,  ny  cheminer  par  les 
rues  sans  danger.  Aucuns  médecins  et  chirurgiens 
mesmes  qui  alloient  pour  penser  les  blessez  se  trou- 
vèrent enterrez  dans  la  ruine  des  maisons  avec  ceux 
([u'ils  alloient  penser.  Le  prince  dom  Jean,  pensant 
gaigner  le  fort  (jui  les  endommageoit  le  plus,  lequel 

estoit  sur  le  lioid  de  la  Raba,  fit  une  sortie  le  7  sep- 
tembre, et  espérant  le  forcer  ;  mais  ce  dessein  fut  sans 
fruict,  et  ne  put  faire  autre  chose  que  de  brusler  avec 
des  feux  d'artifices  les  fascines  que  les  Turcs  avoient 
jettez  dans  les  fossez  pour  les  remplir. 

Les  Turcs,  qui  ne  manquent  jamais  de  trouver  quel- 
ques subtilitez  pour  amuser  leurs  ennemis ,  et  s'en  ser- 
vir à  leur  advantage ,  firent  que  le  prince  des  Tartares 
escrivit  une  lettre  à  Palfy,  qu'il  sceut  avoir  esté  blessé 
en  la  susdite  sortie,  et  ce  par  un  prisonnier  chrestien 
qu'il  luy  renvoya.  Dans  ceste  lettre  il  luy  mandoit  que 
le  Grand  Seigneur  luy  avoit  commandé  de  brusler  et 
ruiner  la  Hongrie  et  l'Austriclie;  mais  qu'il  auroit  re- 
gret d'exécuter  de  si  grands  maux,  et  que  pour  esviter 
tant  de  ruynes,  qu'il  seroit  bon  de  tenter  premièrement 
s'il  n'y  avoit  point  moyen  de  faire  quelque  traicté  de 
paix,  et  que  si  ledit  Palfy  vouloit  prendre  la  peine  de 
sçavoir  la  volonté  des  chrestiens  sur  ce  subject,  qu'il 
traicteroit  de  son  costé  cest  affaire  avec  les  Turcs.  Aus- 
si-tost  ceste  nouvelle  fut  envoyée  à  l'Empereur  pour  en 
sçavoir  sa  volonté;  et  courut  un  bruit  que  l'on  devoit 
faire  trefve  pour  quelques  jours;  et  Palfy  mesmes,  pour 
donner  quelque  repos  aux  haiducs,  qui  estoient  bien 
quinze  mille,  les  envoya  refraischir  hors  de  l'isle. 
Deux  jours  après  qu'ils  furent  partys,  Sinan,  qui  en 
fut  adverty,  ne  faillit  point  de  se  prévaloir  de  cest  ad- 
vantage; et,  ayant  sceu  qu'il  n'y  avoit  pas  grande  in- 
fanterie au  camp  impérial  dans  l'isle,  il  se  résolut  de 
l'emporter. 

Le  huictiesme  septembre,  à  la  pointe  du  jour,  en 
l'endroit  mesme  où  vingt- cinq  jours  auparavant  les 
Tartares  avoient  entré  dans  ladite  isle  et  en  avoient 


DE  PAI.lUri   CAYET.     [l594]  4^^ 

esté  repoulsez  par  Palfy.  ainsi  que  nous  avons  dit  cy- 
dessus,  le  bascha  de  la  Natolie,  à  qui  Sinan  avoit  donné 
la  charge  de  gaigner  ce  passage  avec  les  barques  qui 
estoient  arrivées  de  Bude  et  de  Gran,  sans  aucun  em- 
peschement  fit  descendre  bon  nombre  de  janissaires , 
lesquels  se  rendirent  incontinent  raaistres  de  toute  la 
tranchée  pour  ce  que  les  lansquenets  qui  la  gardoient, 
les  voyant  venir  avec  resolution,  l'abandonnèrent  et 
allèrent  donner  l'alarme  au  camp  impérial,  où  il  y 
avoit  encor  douze  mil  chevaux  et  trois  cents  Italiens 
seulement,  le  surplus  de  l'infanterie  estant  dans  Ja- 
varin.  Or,  bien  qu'il  estoit  impossible  sans  infanterie 
de  i-egaigner  la  tranchée,  toutesfois  les  chefs  de  la 
cavalerie  chrestienne  couruient  au  lieu  où  les  Turcs 
estoient  descendus,  et  résolurent  de  les  en  chasser  avec 
la  cavalerie,  laquelle  ils  divisèrent  en  trois  troupes, 
la  première  conduite  par  le  duc  François  de  Saxe, 
dom  Antonio  de  Medicis  etVirginio  desUrsins,  duc  de 
Braciano,  lesquels,  tenans  la  main  droite,  allèrent  le 
long  du  Danube;  le  comte  de  Sdrin, tenant  la  gauche, 
alla  comme  contremont  le  Danube  ;  et  de  front  don- 
nèrent le  marquis  de  Burgaw,  le  prince  dom  Jean,  et  du 
Mont;  bref,  ils  firent  tout  ce  qu'ils  purent  pour  chas- 
ser les  Turcs  de  la  tranchée  qu'ils  avoient  gaignée, 
mais  il  leur  fut  impossible  faute  d'infanterie  :  tellement 
que,  considérant  que  c'estoit  une  entreprise  vaine, 
qu'ils  peidoient  beaucoup  de  leurs  chevaux,  que  les 
Turcs  de  l'autre  l)ord  tiroient  force  coups  de  canon 
pour  favoriser  la  descente  dez  leurs,  d'un  desquels 
avoit  esté  blessé  dom  Antonio  de  Medicis  et  son  che- 
val tué  sous  luy,  que  le  duc  de  Braciano  avoit  esté 
blessé  de  trois  harquebuzades,  et  qu'il  estoit  passé  un 

si  grand  nombre  de  Turcs  qu'ils  entouroient  presque 
desjà  le  camp  impérial,  les  chrestiens,  se  voyans  hors 
d'espérance  de  pouvoir  regaigner  lesdites  trenchées , 
l'archiduc  Matthias  fit  appeller  auprès  de  soy,  en 
plaine  campagne,  ceux  du  conseil  de  guerre.  Du 
Mont  proposa  qu'il  failloit  faire  venir  en  diligence 
nombre  d'infanterie,  et  s'esforcer  de  regaigner  la  tren- 
che'e  ;  mais  on  luy  respondit  :  «  Où  prendre  ceste  in- 
fanterie? car  elle  est  logée  à  trois  grandes  lieues  d'icy  : 
devant  qu'elle  soit  venue  l'armée  des  Turcs  sera  pas- 
sée ,  et  serons  contraints  de  venir  aux  mains  avec 
trop  de  témérité,  veu  la  trop  grande  inégalité  de  nos 
forces  aux  leurs,  et  par  conséquent  ce  seroit  nous  per- 
dre tous  que  de  suivre  ce  conseil.  »  Après  beaucoup 
de  propositions  il  fut  résolu  que  la  moitié  de  la  cava- 
lerie feroit  ferme  contre  les  Turcs  cependant  que  l'on 
donneroit  ordre  à  passer  tous  les  bagages  et  pavillons 
du  camp  par  le  pont  dans  Javarin,  et  que  les  gens  de 
guerre  iroient  passer  dans  une  petite  isle  qui  est  vers 
le  soleil  couchant  de  Javarin ,  laquelle  fut  jugée  estre 
aussi  commode  et  seure  pour  secourir  encor  les  as- 
siégez que  celle  de  Zighet  :  ce  qui  se  devoit  faire  la 
nuict;  mais  en  ceste  nuict  ceste  resolution  ne  se  put 
exécuter,  pource  que ,  le  Danube  estant  fort  cru  en 
peu  d'heures,  un  moulin  emporté  de  la  force  de  l'eau 
donna  ce  mesme  jour  à  travers  le  pont  de  barques  de 
Javarin,  lequel  il  rompit,  et  la  plus -part  des  barques 
estans  desliées  se  perdirent  au  courant  de  l'eau.  L'ar- 
chiduc, nécessité  pour  cest  accident  de  changer  de  con- 
seil (  car  il  n'y  avoit  point  moyen  de  raccommoder  ce 
pont  sitost),  et  ayant  un  si  puissant  ennemy  en  teste, 
qui  le  jour  d'auparavant  l'avoit  salué  de  quarantepieces 

de  canon,  fit  partir  les  bagages  de  grand  matin  pour 
aller  passer  au  pont  à  Altembourg,qui  est  au  couchant 
de  la  grande  isle  de  Komorre,  avec  intention  de  faire 
tenir  tousjours  sa  cavalerie  par  escadrons,  pour  em- 
pescher  les  Turcs  de  rien  entreprendre  sur  les  bagages^ 
et  que,  les  bagages  passez,  ils  se  retireroient  dans  la 
susdite  petite  isle.  Mais  il  en  advint  tout  autrement  : 
car  le  Turc  ayant  descouvert  que  l'intention  des 
chrestiens  estoit  de  se  retirer  vers  la  petite  isle,  il  alla 
droict  donner  à  eux,  et  les  contraignit  de  passer  si  vis- 
tement,  qu'il  y  eut  quarante  reistres  de  noyez.  Les 
chartiers,  et  ceux  qui  conduisoient  le  bagage,  prirent 
en  mesme  temps  une  telle  espouvante,  que,  coupant 
les  traicts  des  charrettes,  chacun  d'eux  monta  sur  ses 
chevaux  pour  se  sauver  vers  Altembourg  ;  tellement 
que  sans  résistance  les  Turcs  et  Tartares,  ayans  gai- 
gné  les  pavillons,  les  vivres  et  munitions  qui  es- 
toient  restez  au  camp  impérial,  butinèrent  encor  tout 
le  bagage  de  l'armée  impériale,  où  y  avoit  bien  des 
richesses. 

L'archiduc,  nonobstant  ceste  perte,  estant  dans  la 
susdite  petite  islette,  entre  un  canal  du  Danube  ap- 
pelle la  Rabinize  et  le  Danube,  désigna  de  s'y  for- 
tifier avec  mille  haiducs  qui  luy  estoient  restez  avec 
luy  et  toute  sa  cavalerie,  espérant  encor  empescher 
les  Turcs  de  prendre  Javarin,  puis  qu'ils  ne  l'eussent 
sccu  assaillir  dans  ceste  isle  qu'à  leur  desadvantage, 
pource  qu'il  y  avoit  deux  bras  d'eau  entr'eux  et  luy; 
mais  ce  dessein  ne  luy  reiissit  non  plus  que  les  autres, 
pource  que  neuf  mille  reistres,  qui  faisoient  lors  plus 
que  les  deux  tiers  de  son  arme'e,  nonobstant  ce  (ju'il 
leur  put  dire,  se  partirent  d'avec  luy,  et  s'en  allèrent 

droict  passer  à  Altembourg.  Ledit  archiduc,  voyant  le 
pauvre  estât  des  affaires  des  chrestiens  ,  pour  leur  peu 
d'obeyssance,  fut  contraint  de  les  suivre  avec  le  prince 
dom  Jean  et  ce  peu  d'Italiens  qu'ils  avoient  avec  eux, 
pensant  encor  les  arrester  à  Altembour^,  et  faire  là 
quelque  résistance  aux  Turcs.  Ce  ne  fut  parmy  les 
chrestiens  qu'un  desbandement  gênerai  :  tellement  que, 
dez  le  lendemain,  l'archiduc  se  trouva  n'avoir  avec 
luy  que  le  marquis  de  Burgaw,  le  comte  de  Sdrin, 
le  prince  dom  Jean  et  du  Mont,  avec  quarante  cui- 
races  et  autant  d'harquebuziers  à  cheval,  et  cinquante 
hommes  de  pied.  Pour  n'espouvanter  les  habitans  de 
l'isle,  il  fut  encor  six  jours  dans  Altembourg ,  non 
sans  courir  du  danger;  mais,  exhorté  de  se  retirer  en 
lieu  seur,  il  s'en  alla  à  Pruch,  place  forte  à  quelque 
sept  lieues  françoises  de  Vienne,  situe'e  sur  la  rivière 
de  Lecyta.  Les  Turcs  et  les  Tartares  pensoient  l'attra- 
per au  passage  du  Danube;  mais,  s'estant  joint  à  luy 
cinq  cents  chevaux,  il  passa  sans  aucun  destourbier. 

Après  cest  exploict,  Sinan  tourna  toutes  ses  forces 
pour  entrer  dans  Javarin  :  il  fit  premièrement  un  pont 
de  barques  dans  l'isle  de  Zighet  pour  passer  vers  la 
porte  de  l'eau  de  Javarin;  et  ayant  commencé  à  dres- 
ser une  trenchée  pour  faire  une  batterie  de  ce  costé 
là,  le  Danube,  estant  creu,  emmena  la  pluspart  de  ces 
barques  :  tellement  qu'il  fut  quelques  douze  jours  sans 
beaucoup  advancer.  11  faisoit  toutesfois  fort  travailler 
à  miner;  mais  les  mines,  descouvertes,  furent contre- 
minées  et  esventées.  11  fit  encor  dresser  de  nouveaux 
forts  pour  battre  en  ruyne,  dont  les  assiégez  estoient 
très-mal  traittez,  et  commençoient  à  patir  outre  cela 
plus  que  médiocrement;  car  il  y  avoit  plusieurs  ma- 


DE   PALMA  CAYET.     [  I  594]  4^9 

lades,  infinis  blessez  dont  il  s'en  mouroit  quantité  tous 
les  jours,  et  si  ils  estoient  hors  d'espérance  de  pouvoir 
plus  paroislre  sur  les  murailles.  Outre  tout  cela  les 
vivres  manquoient.  Toulesfois  le  comte  d'Ardecli  et 
Rossi  firent  ce  qu'ils  purent  pour  accourager  leurs  sol- 
dats à  défendre  jusques  à  l'extrémité  ceste  place.  Mais 
il  advint  plusieurs  petites  querelles  et  dissentions  en- 
tre les  Italiens  et  lansquenets,  estans  aucuns  d'eux  de 
contraire  religion,  et  mesmes  venans,  comme  dit  une 
relation  italienne,  aile  mani  co'  Turrlii ,  di  dietro  spa- 
ravan  loco  archibugiate ,  et  gli  uccidevano  jingendo  di 
rilirar  a  niniici.  A  tous  ces  revers  de  fortune  l'archi- 
duc Mathias  faisoit  devoir,  pour  y  remédier,  de  man- 
der de  tous  costez  gens,  afin  de  jetter  du  nouveau  se- 
cours dedans  Javarin,  et  tascher  à  retirer  ceux  qu'il 
sçavoit  estre  trop  fatiguez  ;  mais  il  luy  fut  du  tout  im- 
possible, pour  le  peu  d'obeyssance  que  l'on  luy  por- 
toit,  et  pour  les  animositez  que  les  chefs  avoient  les 
uns  contie  les  autres.  Les  Turcs  s'employoient  ce- 
pendant du  tout  à  la  mine  et  à  la  sape  ;  en  quel- 
ques endroits  ils  receurent  beaucoup  de  dommage  ; 
mais  dans  d'autres,  sçavoir  au  l)oulevard  proche  la 
porte  de  Kaba,  une  mine  y  avoit  faict  saulter  seize 
brassées  de  mur.  Les  Turcs  perdoient  beaucoup 
d'hommes  :  mais  quand  ils  en  avoient  perdu  cent,  cela 
ne  leur  estoit  pas  si  dommageable  qu'aux  chrestiens 
quand  ils  en  avoient  perdu  deux. 

Sinan,  ayant  ainsi  pris  l'isle  de  Zighet,  et  désirant 
avoir  Javarin  sans  perdre  encor  les  siens  en  un  assault 
gênerai,  fit  olfiii- aux  assiégez  honneste  composition. 
Les  assiégez  respondirent  qu'ils  y  adviseroicnt  dans 
trois  jours.  Les  lansquenets,  entr'autres  le  colonel  Par- 

lin,  soustinrent  qu'il  n'y  avoit  point  d'aj>parence  d'estie 
secouru,  et  qu'en  Testât  où  ils  estoient  le  Turc  les  pou- 
voit  aysement  forcer;  qu'il  failloit  mieux  avoir  une 
composition  honorable  ,  puis  qu'ils  avoient  fait  leur 
devoir,  que  non  pas  d'attendre  à  l'extrémité,  en  quoy 
peut  estre  ils  ne  gaigneroient  que  la  mort  ou  une  ser- 
vitude perpétuelle.  Rossi  s'y  opposa  fort,  monstrant 
qu'il  y  avoit  moyen  encor  de  tenir  quelque  temps  : 
mais  le  plus  de  voix  l'emporta;  et  Perlin  ,  au  nom  du 
comte  d'Ardech,  accorda,  le  29  septembre,  que  les  sol- 
dats sortiroient  avec  leurs  armes  et  bagages,  enseignes 
desploye'es  et  tambour  battant.  Le  comte  d'Ardech 
ayant  le  lendemain  donné  les  clefs  au  bascha  de  Bude , 
il  fut  conduit  avec  les  principaux  jusques  à  Altem- 
bourg.  Il  sortit  aussi  ce  mesme  jour  deux  mille  cinq 
cents  soldats  de  Javarin ,  de  reste  de  plus  de  six  mille 
qui  y  estoient  entrez;  entr'aiitres  des  Italiens,  qui  en  y 
entrant  furent  comptez  estre  deux  mille  trois  cents,  il 
n'en  sortit  au  plus  que  cinq  cents,  le  reste  y  estant  mort. 
Sinan  gaigna,  en  conquestant  ceste  place,  une  des  clefs 
de  la  Hongrie,  cent  cinquante  pièces  de  canon,  quatre 
cents  caques  de  poudre,  cent  vingt  muids  de  farine  et 
autres  munitions,  ce  qui  luy  fit  avoir  espérance  de 
pouvoir  encor  conquester  la  forteresse  de  Komorre,  et, 
pour  la  fertilité  de  l'isle  où  ceste  place  est  située,  y 
faire  yverner  son  armée,  en  laquelle  il  n'y  avoit  plus 
que  quarante  mille  chevaux  turcs,  sept  mille  janis- 
saires, quatre  mille  hommes  de  pied  de  diverses  na- 
tions, et  trente  mille  Tartares.  Ayant  baillé  la  moitié 
de  ceste  armée  au  bascha  de  Bude,  il  la  fit  passer  dans 
l'isle  de  Scute  sur  deux  ponts  de  barques  qu'il  avoit 
faict  faire  exprès,  et  fit  investir  Komorre.  De  l'autre 

partie  de  l'armée  il  en  mit  une  forte  garnison  dans 
Javarin,  et  du  reste  il  leur  faisoit  faire  des  courses  le 
long  des  rivages  du  Danube  afin  d'empescher  le  se- 
cours que  les  chrestiens  pourroient  donner  à  Ko- 
morre. 

L'archiduc  Mathias,  ayant  eu  advis  que  Komorre 
estoit  assiège',  manda  au  colonel  Brauni  (autres  disent 
Praun),  qui  avoit  deux  mille  hommes  de  guerre  dans 
ceste  place,  qu'il  s'asseurast  d'estre  secouru  de  luy ,  et 
qu'il  feroit  lever  le  siège  au  Turc,  ou  luy  donneroit 
bataille  s'il  l'attendoit. 

Les  Turcs  entendans  que  l'archiduc  avoit  amasse'  de 
grandes  forces  en  Possonie,  et  que  TiefFembac  l'ayant 
joint  avec  dix  mille  hommes,  que  son  armée  estoit  de 
vingt  mille  piétons  et  dix  mille  chevaux,  ils  levèrent 
le  siège  de  devant  Komorre,  laissèrent  embourbé  un  de 
leurs  canons,  et,  les  assiégez,  leur  donnans  sur  la  queue, 
leur  firent  abandonner  quantité  de  leur  bagage  avec 
si  grande  confusion,  qu'ayans  peur  d'estre  suivis  ils 
rompirent  leurs  deux  ponts  après  qu'ils  furent  repassez, 
et  se  retirèrent  dans  Javarin. 

Les  pluyes  et  le  froid  firent  retirer  pour  ceste  an- 
née les  armées,  tant  des  Impériaux  que  des  Turcs,  en 
garnison  ez  villes  de  leur  party;  quant  aux  auxiliaires, 
ils  s'en  retournèrent  chacun  en  leurs  pays,  comme 
firent  les  Italiens  et  les  Allemans  d'un  costé;  ([uant 
aux  Tartares,  ils  ne  s'y  en  retournèrent  pas  tous,  car, 
passans  par  la  campagne  delà  haute  Hongrie,  et  ayans 
bruslé  Ventzelot,  Gneù,  Bul,  l^erestreth,  Biraldelet, 
Islac,  et  beaucoup  d'autres  petites  villes,  ruynans  et 
butinans  par  tout  où  ils  passoient,  le  prince  de  Trans- 
silvanie,  qui  avoit  assiégé  Temisvar  sur  les  Turcs,  leva 

son  siège,  et,  estant  joint  avec  le  Valachin  et  le  Mol- 
dave, les  attrapa  de  nuict  à  un  passage  estroit  où  la 
plus-part  fut  mis  en  pièces,  leur  bagage  et  tout  ce 
qu'ils  avoient  butine',  pris;  mille  chrestiens  qu'ils  em- 
menoient  pour  estres  esclaves  furent  recouvre's  et  mis 
en  liberté'.  Du  depuis,  ce  prince  transsilvain,  poursuy- 
vant  les  restes,  donna  jusques  à  Casu  aux  confins  de 
Moldavie,  place  que  les  ïui  es  tenoient,  dans  laquelle 
luy  et  les  siens  entrèrent  par  force,  et  tuèrent  toute  la 
garnison  qui  y  estoit  ;  puis,  revenant  encor  vers  Temes- 
var,  il  fit  plusieurs  desfaictes  des  Turcs,  lesquels,  au 
retour  du  siège  de  Javarin,  s'en  alloient  hyverner  en 
diverses  provinces.  Vbylà  comme  ce  jeune  prince  en 
ceste  année  fit  la  guerre  ouverte  aux  Turcs  pour  le 
bien  commun  de  la  cbrestiente';  aussi  l'Empereur  luy 
promit  en  mariage  Marie  Christierne  d'Austriche,  fille 
de  son  oncle  le  feu  archiduc  Charles,  et  qu'il  luy  en- 
voyeroit  tout  le  secours  qu'il  luy  avoit  demandé  pour 
la  seureté  de  la  Tianssilvanie,  ainsi  que  nous  dirons 
l'ansuyvant,  en  traictant  de  la  punition  que  fit  faire 
l'Empereur  de  ceux  qui  avoient  rendu  Javarin. 

